
Egész közgazdasági életünket gyökereiben 
támadta meg a kivándorlás. Évről évre, hónap- 
ról hónapra, sőt napról napra feltartóztathatlanul 
növekszik a kivándorlók száma. Ma már nem 
szakadozott s változó jelenségekről van szó : 
hanem végzetes nemzeti veszedelmünkről. Ma- 
gyarország népe fogy. Iparfejlesztésünk így 
megakad, meglévő gyáraink bővülhi nem tudnak, 
sőt eddigi üzemüket is csak a legnagyobb erő- 
feszítések között tarthatják fönn. A hazai ter- 
melésnek minden ága közvetlenül érzi e nagy 
emberveszteségnek összes visszahatását. 

Ezért azt hiszszük, hogy Szövetségünk 
nemcsak minden tagjának legigazabb érdeké- 
ben cselekszik, de nemzeti kötelességet vál- 
lal, midőn munkásságának középpontjául a 
közeljövőben a kivándorlás és munkáshiány 
kérdését tekinti. Mindnyájunknak s az egész 
magyar iparnak legégetőbb bajáról, legéletbe- 
vágóbb kérdéséről van itt szó. Szükség van a 



vállvetett munkásságra: sem habozásnak, sem 
halogatásnak helye nem lehet. 

Szövetségünk f. évi április hó 22-én tartott 
közgyűlése akként határozott, hogy a törvény- 
hozás, a kormány, valamint a gyáripar felada- 
tait e nagy és végzetes problémában pontos, 
kézzelfogható indítványokban állapítják meg. 
Hogy mennél szélesebb alapon érhessünk czélt 
kettős ankétet rendeztünk, a legköz\''etlenebbül 
érdekeltektől kérve be a gyakorlati élet igaz 

■ 

tapasztalatait. 

Először körlevelet intéztünk Szövetségünk 
tagjaihoz, a magyar gyáriparosokhoz. 

Ezután együttes tanácskozásra hívtuk meg 
a magyar közgazdasági élet legfőbb érdekkép- 
viseleteit, kormányunk képviselőit s közéletünk 
több kiváló szakerejét. 

Mindkét ankétnek gazdag anyagát e kötet- 
ben adjuk át a magyar közönségnek. 

Ugy a tagjainkhoz intézett körlevelekhez, 
valamint az ankét meghívóihoz mellékeltük a 
kérdőpontokat, úgyszintén ügyvezető igazgatónk- 
nak a kivándorlás csökkentése tárgyában tett 
indítványait, melyek itt következnek: 



Az ankét elé terjesztett kérdőpontok. 

I. A kivándorlási törvény (1903: IV.) s az útlevél- 
törvény (1903 : VI.) megváltoztatásával csökkenthető 
lenne-e a kivándorlás s mily rendszabályokkal ? 

II. A kivándorlási törvény végrehajtásában mely 
hibák vannalc, helyes-e a Cunárd- szerződés? 

III. Az állami és közterhek emelkedése össze- 
függésben van-e a kivándorlással ; ha igen, mi volna 
teendő az állami kiadások csökkentése s az adók refor- 
málása terén? 

IV. A kivándorlás ellensúlyozására az iparfejlesz- 
tésnek mely közgazdasági vagy közigazgatási akadályai 
volnának elhárítandók ? Mily fokozatban létesíttessenek 
szocziálpolitikai reformok s a munkáslakások ügye 
miként mozdíttassék elő? 

V. Mennyiben mozdítaná elő a munkáshiány meg- 
szüntetését a munkások letelepítése vagy földhöz jut- 
tatása ? 



Dr. Hegedfis Lóránt figyvezető igazgató 

indítványa. 

Előterjesztetett a M. Gy. O. Sz.-nek 1907. április hó 21-én tartott 

közgyűlésén. 

I. A kivándorlási törvény rendészeti megváltozta- 
tásával a kivándorlás meg nem akadályozható ; oly tör- 
vényes rendelkezések, a melyek a parlamentben is magán- 
jogi szerződések alapján akarták eltiltani a kivándorlást, 
egyrészt keresztülvihetetlenek, másrészt a munkások és 
munkaadók viszonyát elmérgesitik. Kivánjuk azt, hogy 
a belügyminiszter úr hivja össze állandó munkára az 
1904-ben megalkotott kivándorlási tanácsot és intézked- 
jék az iránt, hogy az 1893. márczius 3-iki amerikai 
törvény ama rendelkezéseinek, hogy az elinduló ki- 
vándorlóval a hajótársaságnak előbb meg kell ismer- 
tetnie az amerikai bevándorlási törvényt : nálunk elég 
tétessék. 

II. A statisztikai adatokból kétségtelenül megálla- 
pítható, hogy a Cunard-line szerződés folytán egy év 
alatt l(X),000-et emelkedett a kivándorló magyarok száma : 
ennélfogva követelnünk kell azt, hogy e szerződés meg- 
változtatására törekedjék a kormány. Semmi esetre se 
menjen bele kormányunk oly szerződésbe, mely akár a 
fiumei hajójáratokat szaporítaná, akár újabb tarifaharczra 
szolgálna indokul. A >» kivándorlási megbízottaknak* 



adott ügynöki megbízások a belügyminisztérium által 
mind visszavonandók. Különösen szükséges a hatóságok 
beavatkozása a porosz :»Arbeitsamt der Landwirtschaft- 
kammer für die Provinz Brandenburg« hivatalos munkás 
toborzásával szemben, melyek a kivándorlási törvénybe 
ütköznek. 

III. A Szövetség a kivándorlás egyik főokát álla- 
munk terhének rohamos emelkedésében látja, mit eléggé 
példáz egyrészt az állami költségvetésnek rohamos 
emelkedése, másrészt az, hogy a legutóbbi három vál- 
ságos év alatt az állami alkalmazottak száma 21,000-rel 
nőtt. A Szövetség feladatának azt tekinti, hogy minden 
erővel küzdjön az állami alkalmazottak számának szapo- 
rítása ellen, a czél nem sok és rosszul fizetett, hanem 
kevés és jól fizetett tisztviselő lévén. A kivándorlás el- 
keserítő növekedésében rendkívüli része van közigazga- 
tásunk hiányainak ; helyesnek tartanok, ha jutalomban 
részesülnének az oly községi jegyzők, kiknek környeze- 
tében a kivándorlás csökken. Addig is, míg a szerves 
adóreform keresztülvihető, a munkásokat és kis gazdá- 
kat legközvetlenebbül bántó adók: a II. oszt. kereseti 
adó legalsó osztálya és a munkások I. oszt. kereseti 
adója eltöröltessék. 

IV. A Szövetség a kivándorlás megszüntetésére 
kívánatosnak tartja a rendszeres iparfejlesztést nagy- 
arányú eszközökkel, legelső sorban pedig az ipari fog- 
lalkozást bénító s akadályozó rendelkezések és törekvé- 
sek eltávolítását; helyesnek tartja a munkásjóléti intéz- 
mények fokozatos, az ipar teherbíró képességének 
megfelelő létesítésén első sorban ezek között a munkás- 
házak megteremtését. 

V. Kétségtelenül megállapítható az, hogy a munkás- 
családok elvándorlását népünk földéhségének kielégíté- 
sével lehetne leggyökeresebben megoldani, annyival is 

inkább, mert éppen országunknak a gyárfejlődéshez leg- 
alkalmasabb részei a kötött birtok túltengése folytán 
úgyszólván el vannak zárva a munkás-családok föld- 
szerző letelepülése előtt. A Szövetség tagjainak helyi 
tapasztalatait kéri be azon indítványok iránt, hogy a 
holt kéz birtokszerzés joga megszorittassék ; a. sík vidé- 
keken a hitbizományok megszüntettessenek ; az alapít- 
ványi birtokok állami kötvényekre cseréltessenek ki oly- 
képpen, hogy az állam elővételi joga fentartatván, ezen 
módon biztosíttassék, hogy csupán paraszti és munkás- 
családok számára alkottassanak kisbirtokok. 

Szövetségünk ez ankéttal nem fejezte he 
munkáját a kivándorlás nemzeti veszedelme körül. 
Ellenkezőleg: az ankét tisztázta feladatainkat; 
egyrészt azon megoldásokat, melyeket a törvény- 
hozástól és a kormánytól várunk^ másrészt saját 
teendőinket, kötelességeink teljességét is határo- 
zottan megvilágította. Alig hiszszük, hogy bárki 
is közönynyel haladhatna el e tanácskozások or- 
szágos tanulságai mellett, ki a magyar közgaz- 
daság és társadalom jövőjét szívén viseli. 

Midőn ez alkalommal Szövetségünk igaz- 
gatósága újból mélyen érzett köszönetet mond 
e fáradságos munkában való részvételért a ma- 
gyar kormánynak, a magyar érdekképviseletek 
képviselőinek s felszólalóinknak, úgyszintén buz- 
gólkodó igen tisztelt tagjainknak: kutatásaink s 
működésünk eddigi eredményét a magyar közön- 
ségnek teljes bizodalommal ezennel átadjuk. 

Budapest, 1907. július hóban. 

írásbeli nyilatkozatok. 

A kivándorlás és munkás hiány tárgyában 
a Szövetség tagjaihoz május hó első napjaiban 
körlevelet intéztünk, közreműködésre szólítván 
fel gyárostagjainkat e közhasznú munkában s 
közölvén velők &z ankét elé terjesztett kérdő- 
pontokat, yalamint ügyvezető igazgatónknak 
április hó 21-iki közgyűlésünkön előterjesztett 
indítványait. 

A magyar gyáriparosoktól beérkezett leg- 
több nyilatkozat teljesen elfogadta ügyvezető 
igazgatónk öt rendbeli indítványát. Azon gyáros- 
tagtársainknak, kik akár módosítani kívánták 
ezen javaslatokat, akár kifogásolták annak egyes 
részeit, akár újabb indítványokkal léptek fel, 
a következőkben ismertetjük álláspontját,, a neve- 
zetesebb javaslatok felsorolásával: 

/. kérdőpont : A kivándorlási törvény 
(1903: IV.) s .az útlevéltörvény (1903 : VI.) 
megváltoztatásával csökkenthető lenne-e a ki- 
vándorlás s mily rendszabályokkal? 

Beérkezett indítványok : 

A kivándorlási törvény rendészeti megváltoztatásával 
a kivándorlás meg nem akadályozható; oly törvényes ren- 
delkezések, a melyek a parlamentben is magánjogi szer- 
ződések alapján akarták eltiltani a kivándorlást, egyrészt 
keresztülvihetetlenek, másrészt a munkások és munkaadók 
viszonyát elmérgesítik. Kivánjuk azt, hogy a belügyminisz- 
ter úr hivja össze állandó munkára az 1904-ben meg- 
alkotott kivándorlási tanácsot és intézkedjék az iránt, 
hogy az 1893. márczius 3-iki amerikai törvény ama 
rendelkezéseinek, hogy az elinduló kivándorlóval a hajó* 
társaságnak előbb meg kell ismertetnie az amerikai be- 
vándorlási törvényt : nálunk elég tétessék. (Hegedűs 
Lóránt.) 

A kivándorlásnak kényszerrel való megakadályo- 
zása az elégedetlen néptömegeket a szoczializmus kar- 
jaiba kergetné ; gátló eszközöket a tengerentúli államok 
napról napra súlyosabb rendszabályai szolgáltatnak. 
(Selypi czukorgyár.) 

A kiskorúak kivándorlását nem lehet megengedni, 
mivel szülőknek gyermekeikkel szemben sem lehet azt 
a jogot megadni, hogy kiskorú gyermekeiket hon- 
talanokká tegyék. (Thék Endre.) 

A Hungarákkal űzött leánykereskedés ellen eré- 
lyes törvényes rendelkezések hozandók. (Wein Károly, 
Késmárk.) 

Az útlevelek arczképekkel láttassanak el. Korlátoz- 
tassék a kivándorlási hirdetések közzététele az újságok- 
ban és falragaszokon. (Összes gölniczvölgyi vas- és láncz- 
gyárosok indítványa.) 

Temesvári kocsikenőcsgyár a kivándorlási törvény 
szigorítása és a visszavándorlás előmozdítására a követ- 
kező javaslatokat teszi: 



a) Ismertetni kellene nyomtatványban azt a sta- 
tisztikát, a mely kimutatná, hogy a kivándorlók közül 
hány ember hal el odakint a nehéz munka következ- 
tében, hányan betegségben, hányan nyomorban? Az 
ilyen kimutatásokat a kormány különböző nyelven ter-- 
jeszsze, olyan vidékeken, a hol a kivándorlás nagy 
mértéket ölt, az illető vidék nyelvezetén. 

bj Olyan kivándorló, a ki a jegyén kivül legalább 
300 korona készpénzt a hajóra való felszállás előtt fel- 
mutatni nem képes, visszatartandó azon oknál fogva, 
hogy a munkaszerzés idejére ennyi tőke okvetlenül 
szükséges odakinn, különben nyomorogni fog. 

c) Mindazon kivándorlók, a kik valamely adózási 
nemmel (állami, községi, katona, hitközségi, vízszabályo- 
zási, árterületi s egyéb adójárulék) hátralékban vannak, 
visszatartandók és részükre a kivándorlási engedély 
nem adható ki. 

dj Ha valamely kivándorlónak munka- vagy aratás- 
szerződése van s azt megszegve akarna kivándorolni, 
minden körülmény között visszatartandó s a szerződés 
betartására kötelezendő. 

e) A kivándorlási törvényt teljesen át kell dolgozni 
s pedig a mostani újabb tapasztalatok alapján. A jelen- 
legi kivándorlási törvény elősegíti a kivándorlást a 
helyett, hog^' azt megnehezítené, Az állam béreljen egy 
hajót az »Adria« magyar társulatnál, a mely hajónak ne 
legyen más tevékenysége, mint a hazába visszakíván- 
kozó egyéneket ingyen visszahozni és élelmezni. Az 
olysLn kivándorló, a ki egyszer ily módon jutott haza, 
még egyszer kivándorlási engedélyt semmi körülmények 
között ne kapjon. A kibérelt hajónak »Vissza Magyar- 
országba« legyen a neve. Feltételezhető, hogy egy ilyen 
hajó évenkint tízszer fordul s .15 ezer embert vissza- 
hoz, különösen akkor, ha arra a kintlevő hazafiak a 

konzulátusok és a hírlapok, valamint az országban 
közzétett nyomtatványok útján figyelmessé tétetnek. A 
kivándorlást illetőleg az ezt teljesítő szolgálatot csakis 
magyar hajótársasággal szabadna megkötni, pl. az 
>Adria«, és a hajójáratokat úgy szabatni, hogy azok 
minél ritkábbak legyenek. 



Az útlevelek kiadása a vármegyei közegek kezé- 
ből kiveendő, az államilag engedélyezett kivándorlási 
megbízottak eltörlendők. Útlevél csak úgy adható ki, 
ha a kivándorló az itt hagyott családtagokról való 
gondoskodás, hadmentességi díjának fizetésére stb. óva- 
dékot tesz le. (Heinzelmann-féle vasgyár-bányatársulat.) 



Az útlevelek kiadása a belügyminisztériumban 
központosítandó. (Szegedi kenderfonógyár- r.-t. és Scholtz 
C. A. Matheócz.) 

Az útlevelet kiállító hatóság a kivándorló előtt 
ismertesse az amerikai bevándorlási törvényt, tudakozza 
meg kivándorlásának okát, értesítse a munkaközvetítő 
hivatalt s az útlevelet csak 2 — 3-szori, egy egy havi 
időközben történő jelentkezés után adja ki. (László- 
gőzmalom, Nagyvárad; Moskovits Farkas, Nagyvárad.) 

A kivándorlásra buzdító minden agitáczió törvényi- 
leg eltiltandó. (Első magyar juta-fonógyár. Lajtaújfalu.) 

A bizonyos időn belől visszatérő hadkötelezettek- 
nek kegyelem eszközöltessék ki. (Több tag.) 

Kiskorúak csakis gyámhatósági engedélylyel ván- 
dorolhassanak külföldre az 1877: XX. t.-cz. 113. §-a 
alapján. 

Brassói fiókunk arra hivja fel a figyelmet^ ^ogy 
a mennyiben az útlevelek kiadása ismét a belügy- 
minisztériumban központosíttatnéky egyes határszéli tör- 



I w » ■ ■■■iii<i« «NÉr«da»iMr«» ^ 

vényhatóságoknak okvetlenül megadandó az útlevél ki- 
adási joga az ipari és kereskedelmi forgalom érdekében, 

IL kéfdőpont : A kivándorlási törvény végre- 
hajtásában mely hibák vannak, helyes-e a Cunard- 
szerződés ? 

Beérkezett indítványok: 

A statisztikai adatokból kétségtelenül megállapít- 
ható, hogy a Cunard-line-szerződés folytán egy év alatt 
100,000-et emelkedett a kivándorló magyarok száma: 
ennélfogva követelnünk kell azt, hogy e szerződés meg- 
változtatására törekedjék a kormány. Semmi esetre se 
menjen bele kormányunk oly szerződésbe, mely akár a 
fiumei hajójáratokat szaporítaná, akár újabb tarifaharczra 
szolgálna indokul. A ^kivándorlási megbízottaknak^ adott 
ügynöki megbízások a belügyminisztérium által mind 
visszavonandók. Különösen szükséges a hatóságok be- 
avatkozása a porosz »Arbeit5amt der Landwirtschaft- 
kammer für die Provinz Brandenburg« hivatalos munkás- 
toborzásával szemben, melyek a kivándorlási törvénybe 
útköznek. (Hegedűs Lóránt.) 

A külföldi kivándorlási ügynökök az országból ki-' 
utasítandók. (Villamos forrasztások gyára, Szepesváralja.) 

Oly községi jegyzők jutalmazása, kiknek kerületé- 
ben a kivándorlás csökken, nem vezetne czélhoz, mert 
a kivándorláscsókkenés sokszor semmi összefüggésben 
sincs a jegyzői tevékenységgel; ellenben legsúlyosabb 
fegyelmi büntetés alá vonandók mindazon közhivatal- 
nokok, a kik a kivándorlást előmozdítják. (Svéd szaba- 
dalmazott patkószeggyár, Vágújhely.) 

Kártalanítási igény adassék a kivándorlónak azon 
ügynök ellen, kinek csábító ígéretei nem váltak be. 
(Thék Endre.) 

A Cufiard-szerződésnek egyik baja az is, hogy 
arra való hivatkozással az ügynökök azt terjesztik, hogy 
maga a kormány óhajtja a kivándorlást. (Kossányi 
István, csiszolókorong-gyár.) 

A községi hatóságok, birtokosok és gazdatisztek 
által támogatva, nyomozzák ki a kivándorlásra csábítókat. 
(László-gőzmalom, Nagyvárad.) 

A ikivándorlási megbízottak« mostani rendszerére 
nézve egyik felvidéki tagtársunk a következő tapaszta- 
latát közli velünk : A meghatalmazott ügynökök minden 
képzelhető módon csábítják az embereket a kivándor- 
lásra, mert az, ki mennél több hajójegyet tud eladni, 
remuneráczióban részesül. E dologból kifolyólag a német 
hajóstársaságok sem maradnak veszteg, titkos ügynökök- 
kel árasztják el az országot, ezek még nagyobb összegű 
jutalékokat fizetnek. Előfordult az az eset is, hogy 
ugyanaz a » kivándorlási meghatalmazott*, a nagyobb 
kereset okából, a német hajóstársaságok részére is 
toborozta a kivándorlókat. 

///. kérdőpont : Az állami és közterhek emel- 
kedése összefüggésben yan-e a kivándorlással; 
ha igen, mi volna a teendő az állami kiadások 
csökkentése s az adók reformálása terén ? 

Beérkezett indítványok: 

A Szövetí'ég a kivándorlás egyik főokát államunk 
terhének rohamos emelkedésében látja, mit eléggé példáz 
egyrészt az állami költségvetésnek rohamos emelkedése, 
másrészt az, hogy a legutóbbi három válságos év alatt 
az állami alkalmazottak száma 21,000-rel nőtt. A Szö- 
vetség feladatának azt tekinti, hogy minden erővel 
küzdjön az állami alkalmazottak számának szaporítása 
ellen, a czél nem sok és rosszul fizetett, hanem kevés 

és jól fizetett tisztviselő lévén. A kivándorlás elkeserítő 
növekedésében rendkívüli része van közigazgatásunk 
hiányainak ; helyesnek tartanok, ha jutalomban részesül- 
nének az oly községi jegyzők, kiknek környezetében a 
kivándorlás csökken. Addig is, míg a szerves adóreform 
keresztülvihető, a munkásokat és kisgazdákat leg- 
közvetlenebbül bántó adók : a II. oszt. kereseti adó 
legalsó osztálya és a munkások I. oszt. kereseti adója 
eltöröltessék. (Hegedűs Lóránt.) 

Úgyszólván összes tagjaink a legerélyeseb- 
ben felkarolták ezen indítványt, kiáltó példákat 
hozva fel támogatására úgy közigazgatásunk, 
mint adórendszerünk köréből. Ezeken kivül kü- 
lönösen a folyton növekvő drágaságra mutattak 
rá, »mert nem az játszsza a főszerepet, hogy 
mennyi a napszám, hanem a dolog természeténél 
fogva igenis az, hogy a napi keresmény fejében 
milyen bevásárlást tehet az a napszámos«. 

Tagtársaink közül számosan utaltak arra, 
hogy társadalmunknak az a felfogása, mely a 
termelő s különösen az ipari munkát nem 
becsüli kellőleg, egyik mély gyökere egész ki- 
vándorlási nyomorúságunknak. 

E bajok csökkentésére következő javaslatok té- 
tettek : 

Fogyasztási adóink rendszere reformálandó, az 
élelmi czikkek drágaságára való tekintettel. (Számos 
tagunk indítványa.) 

A söradó (pótlék) egész iparfejlődésünk érdekéhen 
leszállítandó^ (Gölniczvölgyi lánczgyárosok indítványa, az 

ország különböző részeiben, települt tagtársak által tó- 
mogatva.) 

Külön árúraktárak létesítendők, melyekből a mun- 
kások olcsó élelmiszerekkel láttassanak el. (Kossányi J.) 

Ingyenes népoktatás és olcsó jogsegély. (Magyar 
nemezipar-részvénytársaság, Eisner testvérek, Kőszeg.) 

Az adókivető bizottságokban a kis emberek kellőleg 
képviseltessenek, (Wein Károly, Késmárk.) 

A vasárnapi munkaszünet a korcsmákra és pálinka- 
mérésekre hozassék be. »Vegyünk csak egy dolgos, 
józan munkáscsaládot, úgy vagy a feleség fogja férjét 
a kivándorlásra ösztökélni, félvén a romlástól, vagy a 
férj és feleség együttesen fognak kivándorolni akarni, 
bogy a gyermekek ne romoljanak el ezen átkos és 
vészes környezetben, mely minden héten, egész vasárnap 
a csapszékek, korcsmák és pálinkás bódék körül ját- 
szódik «. (Wein Károly.) 

A progressiv adózás behozatala. (Eczetgyárosok 
Orsz. Egyesülete ; Szegedi kenderfonó-gyár.) 

A kenyér olcsóbbá tétele nagy, gépüzemű kenyér- 
gyárak létesítése által. A hús olcsóbbá tétele a Balkán- 
államokkal való szerződés s nagy húsvágók felállítása 
által, A vásárpiacznak olyatén szabályozása, hogy dél- 
előtt. 10 óráig csak magánfogyasztók és munkások 
vásárolhassanak be. (Temesvári sörgyár.) 

Közigazgatásunknak gyorsabbá, egyszerűbbé és 
humánussá tétele. (Fejes János, Soroksár.) 

A Cunard-társaság szepességi irodája tetemesen 
növelte a kivándorlást, s még a községi házakban is 
kifüggesztetnek kivándorlásra való hirdetményei. (Scholtz 
C. A., Matheócz.) 

IV. .kérdőpont: A kivándorlás ellensúlyo- 
zására az iparfejlesztésnek mely közgazdasági 

és közigazgatási akadályai volnának elhárítan- 
dók? Mily fokozatban létesíttessenek szocziál- 
politikai reformok s a munkáslakások ügye mi- 
ként mozdíttassék elő? 

Beérkezett indítványok: 

A Szövetség a kivándorlás megszüntetésére kívá- 
natosnak tartja a rendszeres iparfejlesztést nagyarányú 
eszközökkel, legelső sorban pedig az ipari foglalkozást 
bénító s akadályozó rendelkezések és törekvések eltávo- 
lítását; helyesnek tartja a munkásjóléti intézmények fo- 
kozatos, az ipar teherbíró képességének megfelelő léte- 
sítését első sorban ezek között a munkásházak meg- 
teremtését. (Hegedűs Lóránt.) 

A ntunkáslakások ügyének tagtársaink feleletei 
rendkivüli fontosságot tulajdonítanak. Több részletező 
indítvány is érkezett be, melyekkel Szövetségünk a mun- 
káslakások gyakorlati létesítése tárgyában indított akczió- 
jában is foglalkozni kivan. 

Új gyártelepeknek állami kedvezményekben való 
részesítésénél a munkásházak létesítése az állami ked- 
vezmények előfeltételévé teendő. (Selypi czukorgyár.) 

A városok iparpártolása főként munkáslakások 
létesítésében, álljon. (Temesvári gyufagyár.) 

Uj ipartelepeknek állami segélyben való részesítésé- 
nél az állam ügyeljen arra, hogy nem vonja-e el ez- 
által a már ott meglevő gyárak munkáserejét. (Több 
tagtársunk javaslata.) 

Miután a magyar munkás nyáron otthagyja a 
gyárat s mezei munkára vágyik, s miután viszont mező- 
gazdasági munkásaink egész télen át nem kereshetnek, 
az a kérdés, hogy a czukorgyárak mintájára nem ren- 
dezkedhetnének-e be más gyárak is, bár eleinte beruhá- 

2 

zások árán, úgy, hogy főtermelésük a késő őszre, a 
télre és korai tavaszra essék. (Hatvani czukorgyár.) 

A munkaidőnek folytonos megrövidítésére irányuló 
törekvés helyett, helyesebb magasabb munkabérekkel a 
munkaidőt lehetőleg kihasználni. (Hatvani czukorgyár.) 

Az ipari munkáshiány leghathatósabb orvosszere 
a tanonczotthonok létesítése. A Szövetség szorgalmazza a 
tanonczotthonok országos szervezését. (Thék Endre.) 

A tíz-tizenöt évig egy gyárban dolgozó munkás 
jutalmazásban részesüljön. (Zsolnai posztógyár. Kossányi 
István.) 

A munkaalkalmakat nem annyira quantitative, 
mint qualitative kell fokozni: a gyárak gépberendezését 
tökéletesíteni, hogy így a munka termelőképessége fo- 
koztassék s magasabb bérek legyenek elérhetők. (Eisner 
Frigyes, Kőszeg.) 

A munkások értelmi színvonalának emelésére tár- 
sadalmi erők által tanfolyamok, könyvtárak létesítendők. 
A magyar iparczikkeknek propagandát csináló védő- 
egyesületek a munkások szellemi képzettségének emelésére 
központosítsák munkájukat. (Eisner Frigyes, Kőszeg.) 

A gyárosok által építendő munkásházakat az állam 
és község csatornázással, vízvezetékkel, bölcsőde állítá- 
sával támogassa. (Wein Károly.) 

A munkásszervezetek túlkapásaival szemben a 
munkaadók szolidaritásán alapuló szervezetek alakítan- 
dók, az ipari béke érdekében. (Több tagtársunk indít- 
ványa.) 

A sztrájkoknak^ továbbá a munkabéreknek a ki- 
vándorlásra való hatását behatóan ecseteli a Magyar 
Vasművek és Gépgyárak Orsz. Egyesületének emlék- 
irata, melyet lentebb egész terjedelmében közlünk. E czímen 
sürgeti munkáskamara létesítését s a munkások vezetői- 

nek jobb s tanultabb elemeit várja az általános szava- 
zati jog behozatalától, 

A politikai jogok kiterjesztése előnyösen hatna a 
kivándorlás csökkenésére. (Kramer J. Egerest gépgyár.) 

Munkaközvetítő hivatalok felállítása szükséges: min- 
den egyes megyében ily munkaközvetítő hivatal létesíttess 
séky mint fiókja a budapesti központi munkaközvetítő- 
nek, (Dr. Kramer Tivadar.) 

Lax Lajos tagtársunk (Rózsahegy) beható indoko- 
lás kapcsán a következő indítványokat tette: Amerika 
példájára be kell szüntetni a napszámban való dolgoz- 
tatást, ennek helyébe az accord (szakmány) munkát kell 
érvényesíteni. Minden egyes iparág bizalmi férfiainak, az 
iparfelügyelőnek és politikai hatóságnak közbenjöttével 
állapittassék meg az accord-munkára való átmenetel át- 
számítási kulcsa. Minimális napszámul 3 korona veendő, 
mely az itthoni körülmények között ellensúlyozni tudja 
az amerikai egydolláros munkabért. 

A munkások családjának női tagjai kötelezőleg főzni 
tanuljanak. (Lax Lajos.) 

A szocziálpolitikai reformok behozatalánál különös 
figyelemmel kell lenni a hazai körülményekre ; elsőrangú 
fontosságú a munkásházak létesítése. (Czinfalvi czukor- 
gyár; Heinzelmann-féle vasgyár.) 

Városi közigazgatásunk, főfeladata legyen az élelmi 
szerekkel való ellátás elősegítése ; másodrangú képtárak 
létesítése helyett ipari szakiskolák s munkáslakóházak 
teremtése. (Levitter Miksa, Nagyvárad.) Ezenkívül : tanoncz- 
internátusok létesítése, melyre az államilag segélyezett 
gyárak köteleztessenek. (Moskovits Farkas, Nagyvárad.) 

Felvetendő a külföldi munkások behozatalának 
kérdése. (Bantlin-gyár, Perecsény.) 

Háziipari szaktanfolyamok alapítására (különösen 
kosárfonás) hivja fel a figyelmet Tauber Hugó. 

A munkásokra kivetett egyenlőtlen útadó eltörlenda. 
(Scholtz A. C, Matheócz.) 

V. kérdőpont: Mennyiben mozdítaná elő a 
munkáshiány megszüntetését a. munkások lete- 
lepítése vagy földhöz juttatása? 

Beérkezett válaszok: 

Kétségtelenül megállapítható az, hogy a munkás- 
családok elvándorlását népünk földéhségének kielégítésé- 
vel lehetne leggyökeresebben megoldani, annyival is 
inkább, mert éppen országunknak a gyárfejlődéshez 
legalkalmasabb részei a kötött birtok túltengése folytán 
úgyszólván el vannak zárva a munkás-családok föld- 
szerző letelepülése előtt. A Szövetség tagjainak helyi 
tapasztalatait kéri be azon indítványok iránt, hogy a holt 
kéz birtokszerzési joga megszoríttassék ; a sík vidékeken 
a hitbizományok megszüntettessenek ; az alapítványi 
birtokok állami kötvényekre cseréltessenek ki olyképpen, 
hogy az állam elővételi joga fentartatván, ezen módon 
biztosíttassék, hogy csupán paraszti és munkás-családok 
számára alkottassanak kisbirtokok. (Hegedűs Lóránt.) 

A visszaérkezett kérdőivek úg3''szólván egybehang- 
zóan hangsúlyozzák a földszerzés nehézségének a mun- 
kások letelepülésére való megakadályozó hatását, s ebben 
a nagyobb iparfejlesztés akadályát. Thék Endre a na- 
gyobb birtokok lazává tételét nem helyesli. A svéd 
szabadalmazott patkószeggyár igen részletes tervet dol- 
gozott ki, mely szerint: 20 kat. holdnyi homesteaddal 
megterheletlen parasztbirtokok képeztetnének ki, minden 
járásban alakított bizottságok által. 

A Szövetség a vidéki pénzintézetekhez intézzen 
körleveleket s szólítsa fel őket együttes közhasznú mun- 
kára oly irányban, hogy betétjeikkel a munkások föld- 

szerzését s iparvállalatok alakítását mozdítsák elő. 
(Magyar nemezipar-társaság; Eisner testvérek.) 



Debreczeni fiókunk, Szántó Győző elnök úr indít- 
ványára f. é. június 13-án a következő határozatot 
hozta : 

Első és mindenekfelett való feladata a magyar 
álladalomnak a birtolcproporczió kérdését megoldani. . 

S e tekintetben teljes mértékben csatlakozunk 
dr. Hegedűs Lóránt igazgató javaslatához és ajánljuk 
elfogadásra. 

Addig is azonban, míg a kérdés törvényhozásilag 
rendeztetni fog, sürgős szükségét látjuk a következőknek : 

I. A munkásjóléti intézmények létesítésére fokozot- 
tabban ösztönöztessenek községek, városok és erkölcsi 
testületek. Különösen : 

a) a városok köteleztessenek, hogy vagyonuk és 
illetőleg befektetéseik egy hányadát a munkáslakást építő 
egyesületek és szövetkezetek czímleteibe fektessék ; 

b) a munkáslakások építése legalább is oly mérvű 
állami támogatásban részesíttessék, mint az a mező- 
gazdasági cselédek lakásai részére már megadatott. 

II. Addig is, míg adórendszerünk gyökeres reformja 
bekövetkezik, a legsúlyosabb, azaz a napi élelmiszerekre 
nehezedő fogyasztási adók lényegesen csökkentessenek. 
Továbbá a városokba, központokba irányuló élelmiszer- 
forgalom tarifakedvezményekkel lényegesen könnyíttes- 
sék meg. 

III. A közgazdasági testületek törvényhozásilag kap- 
csoltassanak össze a közigazgatás szerveivel a végből, 
hogy azok az iparfejlesztési, szocziálpolitikai és általá- 
ban minden olyan kérdés tekintetében, mely a kivándor- 

lásra kihatással bir, — a közgazdasági érdekcsoportok 
gyakorlati tapasztalatát és szakértelmét magában az orszá- 
gos közigazgatásban érvényesülésre hozhassák. A köz- 
gazdasági szaktestületek tanácsai a közigazgatási fórumok 
részéről csak indokolással legyenek visszautasíthatok. 

Nagyváradi fiókunk június hó 10-én a következő 
határozatban állapodott meg: 

A fiók csatlakozik a Szövetség ügyvivő igazgató- 
jának indítványához s azt csupán a következő két 
ponttal látja szükségesnek kiegészíteni; és pedig: 

a) Dr, Moskovits Miklós indítványára szükségesnek 
látja hangsúlyozni azt, hogy a kivándorlás növeléséhez 
nem csekély mértékben járul hozzá az élelem általános 
drágasága. Az általános drágaság emelkedésének pedig 
egyik első oka a közigazgatás nehézkessége és rossza- 
sága. A mit az ügyvivő igazgató úr indítványának III. 
pontjában az állami alkalmazottak számának rohamos 
emelkedéséről oly helyesen kiemel, ugyanaz, de talán 
még fokozottabb mértékben a városi és községi köz- 
igazgatási tisztviselőkről is áll. Ezek ugyanis, részint a 
közigazgatás nehézkességéből előálló kényszerűség nyo- 
mása^ alatt, részben fölöslegesen állandóan emelik hiva- 
talnokaik számát, a mi természetesen a közterhek emel- 
kedésére vezet. Ennek pedig a városokban csak az 
élelem fokozatos megdrágulása lehel az eredménye, annál 
is inkább, mert állami adópolitikánk évek óta abba az 
irányba tendál, hogy az adók emelése és új adónemek 
behozatala helyett az állam szükségleteinek nagy részét 
a városok jövedelmeinek lefoglalásával és kisajátításával 
fedezze. A városoknak ily módon megcsappant jöve- 
delmei pedig csak akként egészíthetők ki, hogy, a mint 
látható, a városok minden képzelhető élelmiczikket fo- 
gyasztási adó alá vetnek. A városokban tapasztalható 
drágaság tehát ily módon közvetett eredménye helytelen 

közigazgatási rendszerűnknek. A községekben ugyanez 
a helyzet. Ritka az oly községek száma, a melyek szük- 
ségleteik fedezésére 100®/o-nál kevesebb pótadót szednek. 

A fiók tehát a kivándorlás csökkentése czéljából, 
az általános drágaság megszüntetésére, a közigazgatás 
rendezését elsőrendű szükségletnek tartja. 

b) Dk. Mártonfi Marczel titkár indítványára ki- 
mondja a fiók a következőket: 

Ha az amerikai bevándorlási statisztikát figyelem- 
mel kisérjük, azt fogjuk tapasztalni, hogy azokból az 
európai államokból történik a legtömegesebb kivándorlás, 
a melyek a kultúrának viszonylagosan legalacsonyabb 
fokán állanak, nevezetesen : Olasz- és Magyarországból. 
Ebből nem nehéz tényként megállapítani azt, hogy a 
kivándorlás az általános műveltség emelkedésével egye- 
nes arányban fogy. Kivánatosnak látszik tehát az álta- 
lános emberi műveltség intenzív növelése, ennek pedig 
egyetlen czélravezető eszköze az ingyenes, kötelező, 
állami népoktatás, a mely a népesség legszélesebb réte- 
geit a kultúra áldásaiban fogja részesíteni és garancziá- 
ját fogja képezni annak, hogy minden magyar állam- 
polgár a magyar haza hű fiává neveltessék. 

A fiók tehát a kivándorlás meggátlása szempont- 
jából szükségesnek tartja az ingyenes, kötelező, állami 
népoktatásnak programmra tűzését. 



Egész terjedelmében közöljük a Magyar Vasművek 
és Gépgyárak Országos Egyesülete és a Magyar Eczet- 
gyárosok Országos Egyesülete által beküldött beható 
emlékiratokat : 

A Magyar Vasmüvek és Gépgyárak Országos 
Egyesülete a következő választ adta: 

I. A költözködési szabadság épségben tartása 
mellett, főleg az útlevelek kiadása körül kívánatosak 
szigorúbb intézkedések. Megfontolandó ennélfogva, hogy 
nem lehetne-e a kivándorlási czélokra kívánt útlevelek 
kiadását hason formalitásokhoz kötni, mint például a 
válást, azon czélból, hogy a hatósági közegnek alkalma 
legyen az illetőt elhatározásának esetleges következményeire 
többszörösen figyelmeztetni. Ez által a kivándorolni szándé- 
kolt kényszerítve lesz elhatározását jól megfontolni és 
ki van zárva azon lehetőség, hogy úgy mint jelenleg, 
rábeszélésre vagy első felindulásban hazáját rögtön el- 
hagyja. 

Oly visszaélések ellen, mint például azon mellék- 
jövedelem, melyet egyes jegyzők útlevelek kiállításából 
élveznek, legszigorúbb intézkedések szükségesek. 

II. A kivándorlási törvény [végrehajtásának és a 
Cunard-szerződésnek tanulmányos^ása oly nagyszabású 
munkát igényel, mely egyesületünk programmját messze 
túlhaladja, azonban feltétlenül szükségesnek tartjuk, 
hogy a jelenlegi ügynökrendszer teljesen megszüntettes- 
sék. A hajózási vállalatoknak legfeljebb az legyen meg- 
engedve, hogy külön megnevezett és a kormány által 
engedélyezett közlekedési góczpontokon utazási irodákat 
tarthassanak fenn és a többi helyeken a közönséget, 
szintén hatóságilag ellenőrizett falragaszokkal a tudni- 
valók körül felvilágosíthassák. 

III. Egy helyes progresszív adórendszer, melynél a 
legalacsonyabb adófokozatok nem a bruttojövedelem, 
hanem az életfentartáshoz legszükségesebbek beszerzése 
után maradt fölösleg szerint állapíttatnak meg, továbbá 
a sör, czukor és egyéb czikkek oly fogyasztási adójá- 
nak leszállítása, melyek mezőgazdasági termékekből ké- 
szülnek, melyeknél tehát a fogyasztási adónál esetleg 

mutatkozó kisebb bevétel a földbirtokoknak a nagyobb 
szükségletből eredő nagyobb jövedelmezőségében találja 
ellenértékét, a kivándorlást mindenesetre lényegesen be- 
folyásolná a nélkül, hogy az állam pénzügyi helyzetére 
hátrányos behatással- lenne. 

IV. és V. Minthogy a kivándorlás csökkentésére 
vonatkozó bármilyen akcziónak csakis hosszabb idő 
után lehet eredménye s tekintve, hogy a vas-, gép-, 
bánya- és sok más iparban a munkáshiány máris nagyon 
észlelhető. Egyesületünk ennek megszüntetését a leg- 
sürgősebbnek tartja. Megfelelő eszközökkel . kezdemé- 
nyezett visszatelepítési akcziótól e tekintetben jó ered- 
mény várható. Nézetünk szerint az illető munkáskörök- 
ben specziális biztosokat kellene Amerikába küldeni, kik 
a hazai ipari egyesületekkel állandó nexusban vannak. 
Rendes hajójáratok Amerikából Fiúméba igen olcsó díj- 
tételekkel, kivételes esetekben ingyen visszaszállítások, a 
munkások visszatelepítését lényegesen elősegítenék. Ezen 
biztosok feladata volna továbbá a kivándoroltak körében 
a kivándorlás okát, az ügynökök és esetleges más 
személyek üzelmeit kideríteni és adatokat gyűjteni a 
felett, hogy a kivándorláshoz fűzött remények miképp 
teljesültek. A sok szerencsétlenül járt kivándorló törtéi 
nete megfelelően közzétéve az ügynökök rábeszélései 
ellen igen hasznos szolgálatot tennének. E helyen rá 
kell mutatnunk arra, hogy egyes munkásszakegyesüle- 
tek a kivándorlás és munkásvisszatelepítés tekintetében 
igen káros befolyást gyakorolnak, a mennyiben sztrájk 
esetén — nehogy a szünetelők dolgozó társaik terhére 
legyenek — azokat kivándorlásra biztatják, sőt e tekin- 
tetben anyagilag is támogatják, a visszatelepítést pedig 
egyes műhelyeknek boykott alá való helyezése által 
nagyon megnehezítik. így például ma vasöntőkben nagy 
hiány van Budapesten ; mindazonáltal egy budapesti gyár 

sem vehet fel külföldi munkást, mert Budapest összes 
vasöntődéi boykott alatt állnak. 

Fentemlített munkáshiányból következik, hogy az 
iparfejlesztés csak bizonyos irányban lehet befolyással 
a kivándorlás megszüntetésére t. i. oly helyen, a hol 
jelenleg ipar nincsen, vagy oly esetekben, midőn az új 
ipar a munkások családtagjainak is nyújt foglalkozást. 
Kivándorlás szempontjából tehát az ipart ily irányban 
kellene fejleszteni. Munkásjóléti intézmények természe- 
tesen nagy befolyással lennének a kivándorlás csökken- 
tésére. Olcsó és jó lakások megfelelő fogyasztási szövet- 
kezetek, kisdedóvódák, tanoncz-otthonok, nyilvános 
könyvtárak stb. ezek mind felette üdvös dolgok. Néze- 
tünk szerint azonban hazai iparunk nem rendelkezik 
elég tőke felett, hogy ezen intézményeket a saját erejé- 
ből létesítse. Ha sikerül is itt-ott valamit létesíteni, ez 
bizonyára elenyésző kevés lesz az óriási szükséglettel 
szemben. Itt csak rendkívüli állami és hatósági kedvez- 
mények által, melyek a magánosoknál és takarékpénz- 
táraknál összegyűjtött pénznek ezúton megfelelő jövedel- 
met biztosítanak, lehet nagyobb eredményeket elérni. 
Az iparosok dolga volna munkásaikat a különféle jóléti 
intézményekre állandóan figyelmeztetni, az azokkal való 
elszámolást esetleg közvetlenül megejteni, sokkal többet 
azonban ezektől elvárni nem lehet. 

A kivándorlásnak egyik fő oka bizonyos szakmák- 
ban kétségkívül a nagyon alacsony bérekben rejlik. A 
mai kedvező gazdasági helyzet mellett itt sok esetben 
lehetne segíteni, ha a lokális viszonyok tekintetbe vétele 
mellett a minimális bérek egyenlő niveaura emeltetnének. 
Ha ez az egész vonalon történik meg, akkor az iparos 
versenyképessége társaival szemben nem csökken, bár 
tagadhatatlan, hogy a külföldi versenynyel szemben a 
mainál hátrányosabb helyzetbe jön. Ez irányban meg- 

felelő és megbízható munkás-szervezet hiánya nagyon 
érezhető s ezzel áttérünk a szocziálpolitikai reformok 
kérdésére. 

Szükségünk van ugyanis megfelelő hazafias 
munkásszervezetre, legyen ez munkáskamara vagy más 
organizáczió, viszont azonban egyes létező ú. n. szak- 
egyesületek ellen a legnagyobb szigorral kellene eljárni. 
Az általános titkos választói jog hivatva volna ezen a 
téren is egészségesebb viszonyokat teremteni, a mennyi- 
ben komolyabb, tanultabb, megbízhatóbb s a nyilvános- 
ság ellenőrzése alatt álló egyének fognak idővel a mun- 
kások élére jutni s ezáltal a munkások szervezete is 
megbízható testületté fog alakulni, a mint ez történt 
Amerikában, Angliában, Francziaországban és Német- 
ország sok helyein. 

Hogy a munkásoknak földhöz való juttatása a 
kivándorlás csökkentésére csakis kedvező hatással lehet 
még az ipari munkások szempontjából is, ez bővebb 
indokolásra nem szorul s minthogy ez irányban nagyobb 
szabású intézkedések a kötött birtokok részbeni fel- 
szabadítása nélkül alig lehetségesek, ezen kérdéssel is 
előbb-utóbb foglalkozni fog kelleni. 



Az Eczetgyárosok Országos Egyesülete a követ- 
kező válaszokat küldötte be : 

/. kérdőpont : A kivándorlási törvény (1903 : IV), valamint az 
útlevéltörvény megváltoztatásával csökkenthető lenne-e a kivándorlás, 
— mily rendszabályokkal ? 

Válasz : Igenis. — Tiltassék meg mindenkinek a kiván- 
dorlás, míg teljes katonai szolgálati kötelezettségének eleget 
nem tett. Értem azalatt nemcsak a három (esetleg kettő vagy 
egy) tényleges szolgálati évet, hanem a kilencz (esetleg tíz 
vagy tizenegy) tartalékévet is. Igaz ugyan, hogy ezen intéz- 
kedés a polgárok szabad költözködési jogát mélyen érinti, 
de másrészt ezen kivándorlási tilalmat fontos honvédelmi tekin- 

telek indokolják. Mondassék ki tehát, hogy útlevél : a katonai 
kötelezettség teljes lerovásáig — ideértve úgy a tényleges, 
mint a tartalékbani szolgálati éveket — csak oly kivételes 
esetekben lenne kiadandó, ha valamely egyén, akár szellemi 
és művészi, akár gyakorlati avagy ipari kiképeztetése végett 
kivan bizonyos meghatározott időre külföldre menni, és ha 
az útlevél kiadását az illető egyén élethivatási vagy kereseti 
érdekcsoportjának felettes hatósága avagy testülete elfogad- 
ható indokoknál fogva pártolásra méltatja. 

Az Amerikába szóló útlevelek felett pedig — a fenti 
eljárás követése mellett — a belügyminiszter rendelkezik. 

//. kérdőpont: A kivándorlási törvény végrehajtásában mely 
hibák foglaltatnak és helyes-e a Cunard-Line-szerződés ? 

Válasz : 

1. A kivándorlási és ezzel kapcsolatos útlevéltörvény 
végrehajtásának egyik főhibája, hogy a kivándorlók nagy része 
útlevél nélkül indul, illetve szökik ki külföldre. 

2. A kivándorlási megbízottaknak adott ügynöki meg- 
bízások visszavonandók. 

3. A kivándorlásra való felhajtás és munkatoborzás 
könyörtelen szigorral üldözendő és súlyos börtönbüntetéssel 
sújtandó. 

4. A hatóságok tegyenek meg saját hatáskörükben min- 
dent, hogy a nép a kivándorlás kétes esélyeiről és veszélyei- 
ről kellően fel világosi ttassék. Ezen czélból — a néppel való 
folytonos érintkezésben lévő közegek — időnkénti rendszeres 
iskoláztatás által kellően kioktatandók. 

5. A Cunard-szerződés tulajdonképpeni czélja a kiván- 
dorlást az észak-német kikötőkből kiszorítani és Fiume felé 
terelni. Ezen czélt a Cunard-szerződés — kellő szervezés 
hiányában nem érte el — ezen idő óta a magyar honos ki- 
vándorlók száma a német kikötőkben jelentékenyen emelkedett. 

A Cunard-Line-szerződés megkötése után a magyar kor- 
mány a külföldi hajó vállalatok itteni működését meggátolni 
törekedett, melynek egyenes következménye az volt, hogy a 
német hajó vállalatok a fej bért (Kopfprámie) lényegesen fel- 
emelték s így az emberhús értéke emelkedvén, az. agitáczió 
nem szünetelt, hanem más utakon és más módon, ered- 
ményesen működött tovább. 

A Cunard-Lihe-szerzodésnek megkötése a kormánynak 
humánus cselekedete akart lenni — meg akarta véreinket a 
kizsákmányolástól óvni — és így államköltségen, úgyszólván 
egy csatornát vezetett be, melyből nemzeti és gazdasági erőink- 
nek legértékesebb elemei, tengerentúli vidékekre szivárognak ki. 

Nézetünk szerint ezen visszás állapotnak oka abban 
keresendő, hogy a kivándorlás irányítása egyedül a Fiume- 
new-yorki hajójáratok megteremtésében merült ki és hiányzott 
az illető tényezők körében ama nagy konczepczió, mely a 
kivándorlók sorsának további gondoskodó irányítását — egészen 
a visszavándorlásig is — kellően felkarolta volna. 

Megteremtendő volna tehát : 

A) Fiúméban egy nagyszabású árúraktár, melyben a 
kivándorlók mindazon czikkeket, melyekre nekik szükségük 
van és melyeket bevett szokásból a kivándorlási kikötőkben 
szoktak beszerezni^ jó minőségben és olcsón megkaphatnák. 

B) Az Egyesült-Államokban hazai tőke közbenjárásával 
egy bankszerű vállalat, mely: 

a) a kivándorlók elhelyezéséről gondoskodik, kinek- 
kinek tehetségéhez, valamint hajlamához mérten, alkalmazást 
szerezve ; 

h) a kivándorlók bevásárlásai hazai czikkekben, egy 
mintaárú-raktár útján közvetíti és egyúttal hazai czégek kiviteli 
törekvéseit elősegíti ; 

c) a kivándorlók anyagi* ügyeit rendezi, megtakarított 
pénzeit kezeli és az egész pénzforgalmat Magyarország és 
Amerika között lebonyolítja ; 

d) az összes jogügyletekben kivándorlóinkat szóval és 
tettel támogatja; 

e) hazafias szellemű újság terjesztése által véreinkben a 
hazaszeretetet és ragaszkodás nemes érzelmét ébren tartaná ; 

f) a hazánkba való visszavándorlást szervezze. 

A visszavándorlás szervesen összefügg a földszerzés 
kérdésével is. 

Külföldről visszatérve, honfitársaink földeiket — melye- 
ket potom áron voltak kénytelenek eladni — óriási árakért, 
valóságos uzsorapénzért kénytelenek visszavásárolni. 



30 

Ezen kérdés megoldásánál a tervezett bankvállalat hazai 
ága (esetleg a magyar kormány) birtokok megvásárlásával 
parczellázás utján segíthet. 

Módot kell a visszavándorló népnek nyújtani arra, hogy 
jutányosán földhöz és házi állatokhoz juthasson. 

Ha tehát magyar honos egyén megtakarított pénzével 
hazatérni kívánna, ügy pénzeért a tervezett bank közvetítésé- 
vel földet és az állami birtokoknak állat vagy egyéb állo- 
mányaiból : jó minőségű lovat, marhát, birkát és egyéb házi 
állatot kell rendelkezésére bocsátani. 

A mennyiben a szükséges pénzösszeg csak részben 
állana rendelkezésére, úgy az állam érdekeinek teljes meg- 
óvása mellett — bizonyos annuitás útján — volna a felesleg 
törlesztendő. 

III, kérdőpont: Az állami közterhek emelkedése összefüggés- 
ben van-e a kivándorlással; s ha igen — mi volna a teendő az 
állami kiadások csökkentése és az adó reformálása terén ? 

Válasz: Az állami és egyéb közterhek emelkedése 
okozati összefüggésben áll a kivándoilási hajlammal — tekin- 
tettel az általános drágaságra — mint annak egyik szülő- 
okával. 

Mert — ha bizonyos adónem — bizonyos kulcs szerint, 
mindenkit egyenlően terhel is, — de anyagi erejéhez képest — 
igen különböző arányban és súlylyal nehezedik a szegényebb 
és teljesen vagyontalan néposztályra. így az úgynevezett kis 
exisztencziák — saját nézetük szerint — államilag szervezett 
kizsákmányolásnak vannak kitéve s ezen adórendszer az ő 
részükről — nem törvényes és jogos intézkedésnek, hanem 
ellenkezőleg — égbekiáltó igazságtalanságnak vétetik. 

A 11. osztályú kereseti adó legalsó fokának, valamint a 
munkások I. osztályú kereseti adójának eltörlése -— csak 
ideiglenes gyógyszerül szolgálhat, de gyökeres javulást csak 
egy igazságos progresszív adórendszer nyújthat. 



IV. kérdőpont : A kivándorlás ellensúlyozására az iparfejlesz- 
tésnek mely közgazdasági vagy közigazgatási akadályai volnának 
elhárítandók ? Mily fokozatban létesíttessenek szocziál-politikai refor- 
mok és a munkáslakások kérdése miként oldassék meg ? 

Válasz: 1. Az önálló vámterület létesítése. 



2. Az új iparfejlesztési tőrvénynek ama rendelkezését : 
hogy a magyar állam — új gyárak és ipartelepek keletkezését 
fokozottabb szubvenczióval támogassa — teljesen ki kell ak- 
názni ; még pedig azáltal, hogy valahányszor egy czég — 
ezentúl valamely gyárat vagy ipartelepet kivan létesíteni — kö- 
teleztessék arra, hogy mindazon jóléti intézkedéseket honosítsa 
meg vállalatában — melyeket a kormány a modern viszonyok 
helyes mérlegelésével czélszerúnek és hasznosoknak tart. 

3. Elsőrangú jelentőségűek nagyobb vállalatoknak mind- 
azon intézkedései, melyek hivatva vannak — az élelmi és 
közszükségleti czikkek árhullámzásából a munkásokra háramló 
visszahatást ellensúlyozni. 

Általános szomorú tapasztalata minden vállalkozónak, 
hogy munkásai szombati hetibérének jó részét — a korcsmáros 
krétája abszorbeálja. 

Ha tehát munkásaink életszükségleti nagy részét ú. m. 
lakást, élelmi és ruházati czikkeket természetben kapják — és 
ezeknek ellenértéke a bérbe beszámíttatik — akkor az egyes 
családok megélhetéséről eleve gondoskodva van. 

4. Egyéb jóléti intézkedések kötelező meghonosítása a 
vállalat nagyságától — illetve a munkások számától fog függni. 

V. kérdopont : Mennyiben mozdítaná elő a munkáshiány meg- 
szüntetését — a munkások letelepítése és földhöz juttatása? 

Válasz : A kivándorlási hajlam egyik főoka a földhiány. 
Azért szükségesnek tartjuk, hogy a népnek földszerző igényei 
ott, a hol szükséges — kielégítést nyerjenek. 

Erős meggyőződésünk azonban, hogy nemzeti és társa- 
dalmi szervezetünkben oly hatalmas tényezőket, mint az egy- 
házi, hitbizományi és egyéb nagybirtokok tulajdonosait — egy- 
szerű indítványok útján — nem lehet arra birni, hogy a 
köznép igényeit méltányolják és kielégítsék. 

Úgy véljük, hogy az ezen tényezők kebelében netán 
felcsirázó nemes intencziók — csakis akkor fognak gyakorla- 
tilag is testet ölteni — ha nemcsak az egyház magas tagjai, 
hanem a hitbizományi és egyéb nagybirtokok tulajdonosai 
körén belül oly férfiú lép ezen mozgalom élére, ki — minden- 

képpen arra termett — s ügy az egyéni súlya, mint szemé- 
lyes tulajdonai által — predesztinálva jelentkezik arra, hogy 
ezen áldásos tervnek megoldása terén indítandó mozgalom 
áradatában jegeczedési központul szolgáljon — s a ki köré — 
többi hasongondolkozású osztály- és érdektársai tömörülvén 
— őtet — ezen működésében vállvetve támogatnák. 



A Magyar Gyáriparosok Országos 

Szövetsége 

által 1907. évi június hó 19., 20., 21. és 22, nap- 
jain a kivándorlás tárgyában tartott szak- 

tanácskozás 

gyorsírói jegyzőkönyve. 

Az ankét résztvevői. 

A tanácskozásokon hézagos feljegyzések szerint a 
következők vettek részt: 

Dr. Chorin Ferencz elnök, Hatvány- Deutsch Sándor 
alelnök, dr. Hegedűs Lóránt mint előadó, továbbá : dr. 
Ajtay József, Beck Géza, Bernáth István orsz. képvi- 
selő, dr. Bloch Artúr, Bokor Gusztáv (a magy. vegyé- 
szeti gyárosok orsz. egyesülete képviseletében), Bottlik 
József, Bolváry Zahn Dénes (a m. szent korona országai 
üveggyárosainak egyesülete képviseletében), Burchard- 
Bélaváry Konrád, ifj. dr. Chorin Ferencz, dr. Csányi 
Gusztáv (az Orsz. Magyar Szövetség képviseletében), dr. 
Csiky Gyula miniszterelnökségi s. titkár, Déry Izidor, 
dr. Dienes Emil, Egger Gyula, Fejes János (Soroksár), 
dr. Gáspár Artúr belügyminiszteri s. titkár, Gelléri Mór, 

Gergely Hugó (Salgótarjáni kőszénbánya képviseletében), 
Gerster Béla, dr. Gratz Gusztáv orsz. képviselő, Goda 
Béla (Győr vármegye alispánja), Goldzieher Géza, Hat- 
vany-Deutsch Sándor, Hatvány József, Haydin Imre, dr. 
Hédervári Lehel orsz. képviselő, Herz Vilmos, br. esetei 
Herzog Péter, Hieronymi Károly, dr. Hirsch Albert, 
Kacziányi Géza, Keller Béla (Magy. Kereskedelmi Csar- 
nok képviseletében), Keller Gyula (a földmívelésügyi mi- 
nisztérium képviseletében), dr. Kenéz Béla min. s. titkár 
(a kereskedelemügyi min. képviseletében), Klein Gyula, 
dr. gróf Klebelsberg Kuno, Kerzény Gyula, Krausz Izi- 
dor, dr. Krejcsi Rezső, Komjáthy Béla, Kovács Alajos 
min. fogalmazó (a m. kir. központi statisztikai hivatal 
képviseletében), dr. Kovács József (az Adria m. kir. ten- 
gerhajózási r.-t. képviseletében), Kozma Géza, Kühne 
Károly, Laehne Hugó orsz, képviselő (a Nyugatmagyar- 
orsz. földm. gazdasági egyesület igazgató-elnöke). Láng 
Lajos (a Magy. Vasművek és Gépgyárak Orsz. Egye- 
sülete képviseletében), gr. Lázár Árpád (a Besztercze- 
naszódi faipar képviseletében). Lázár Zoltán, ifj. Leopold 
Lajos, dr. Lévy Béla (az Orsz. magy. kereskedelmi egye- 
sülés képviseletében), báró Lévay Lajos, dr. Löv^ Tiva- 
4ar (Magnezitipar és Budapest-Lőrinczi téglagyár elnöke), 
LukáG3 Jenő, dr. Márton Ödön min, titkár a hegyvidéki 
miniszteri kirendeltség vezetője, Matlekovits Sándor, 
Mautner Mihály, Meringer Lipót, Mejzey Gyula (a F. M. 
K. E. kiküldöttje), dr. Moldoványi István kir, iparfelügyelő 
(a kereskedelmi minisztérium képviseletében), dr. Neu- 
mann Ármin, Osztroluczky Miklós (Zólypmmegye fő- 
ispánja), dr. Pap Dávid, dr. Papp Béla, Pap Mihály 
pénzügyminiszteri oszt. tanácsos, Paunz Sándor, dr. 
PoUák Gyula, Rákosi Jenő, Rau Gottlob, dr. Rédei 
Rezső (a debreczeni kereskedelmi és iparkamara kép- 
viseletében), Rigler József Ede, Sándor József, StoU- 

werck Testvérek (Pozsony), Szabó Gyula (a szegedi ke- 
reskedelmi és iparkamara titkára), Szakács Péter, Szat- 
mári Mór orsz. képviselő, Székács Antal (a budapesti 
kereskedelmi és iparkamara képviseletében), dr. Szeme- 
nyei Kornél (dr. Bárczy István polgármester képvise- 
letében), Szende Lajos (a Magyar ált. kőszénbánya 
vezérigazgatója), Szendrői Mór (győri kereskedelmi és 
iparkamara titkára), Soós Pongrácz (min. titkár a bel- 
ügyminisztérium képviseletében), dr. Sugár Ignácz (a 
miskolczi kereskedelmi és iparkamara képviseletében), 
Strasser Gyula, Thaly Zsigmond, dr. Thirring Gusztáv, 
Thomas Móricz kamarai titkár (Brassó), Uszkay Bálint, 
Vargha Gyula min. tanácsos (a m. kir. közp. statisz- 
tikai hivatal igazgatója), dr. Vizaknai Antal min. taná- 
csos (a m. kir. közp. statisztikai , hivatal aligazgatója), 
dr. Wagner Ödön, Weiss Berthold, Weiss Manfréd, WoUák 
Gyula stb., végül Fodor Ferencz és dr. Fenyő Miksa a 
M. Gy. O. Sz. titkárai, mint jegyzőkönyvvezetők. 



L nap. 

Szerda, 1907. június IQ-én. 
Kezdete délelőtt 10 órakor. 

Elnök: Chorin Ferencz főrendiházi tag. 

Elnök : T. uraim ! Méltóztassanak mindenekelőtt 
megengedni, hogy köszönetet mondjak a m. kir minisz. 
teriumoknak, a közhatóságoknak és a gazdasági érdek- 
képviseleteknek, hogy erre a szakértekezleíre képviselő- 
ket kiküldeni szivesek voltak. (Elénk éljenzés.) 

T. Uraim! 

A kivándorlás kérdése évek óta napirenden van 
Magyarországon. A M. Gy. 0. Sz., mely programmjának 
sarkalatos tételéül a magyar gyáripar fejlesztését tűzte 
ki, a kivándorlás mind nagyobb arányokat öltő veszé- 
lyes jelenségében látta törekvéseinek legnagyobb akadá- 
lyát. Országunkban az ipari fejlődés minden előfeltétele 
megvan : megfelelő fogyasztóképesség, természetnyuj- 
totta előnyök és népünknek munkára termettsége. 
Annál sajnálatosabb, hogy ily körülmények között és 
éppen akkor, a mikor hosszú küzdelem után törvény- 
hozásunk és társadalmunk teljesen át van hatva az 
iparfejlesztés nélkülözhetetlen voltától, kell oly bajnak 
támadnia, mely a különben nagy arányokban megindult 
iparfejlesztést megnehezíti. 

Tíz esztendeje, hogy e baj fenyegetőbb alakot öl- 
tött, ma már mint országos csapás tornyosul felettünk 
és felrázza társadalmunkat és hatóságainkat szemlélő 
magatartásukból. Kezdetben ügyet sem vetettünk a 
bajra; sőt a kivándorlók által hazaküldött tetemes ösz- 
szegek lidérczfénye félrevezette azokat a köröket, me- 
lyeknek módjában lett volna a mozgalom veszélyes ter- 
jedését meggátolni és gazdaságilag előnyösnek tüntette 
fel a jelenséget, mely valójában hovatovább gazdasági 
válságba sodorhat bennünket. 

Egy pillantás a kivándorlási statisztikára, a kiván- 
dorlási számok szédítő emelkedésére és lehetetlen 
be nem látnunk, hogy minden további közönyösség ön- 
magunk ellen való vétek. Kötelességet teljesítettünk 
tehát, midőn a nagyipar képviseletében, közigazgatásunk, 
gazdasági érdekképviseleteink és közéletünk illetékes és 
kiváló tényezőihez fordultunk s őket arra kértük, hogy 
segítsenek nekünk feltárni a baj kútforrásait és megtalálni 
az orvoslás módjait. Az a körülmény, hogy közgazda- 
ságunk és közéletünk ennyi kiválóságát tisztelhetjük 
itt : azt az indokolt reményt kelti bennünk, hogj'' 
mélyebb betekintést nyerhetünk e szövevényes jelenség 
életébe, értékes adatokat hozunk felszínre, melyek alap- 
ján — a szemlélődés talaját elhagyva — erélyes cse- 
lekvéshez foghatunk. Mert ennek nagyon elérkezett az 
ideje. Nem nézhetjük tétlenül, hogy az ország gazdasági 
erejének java tőlünk elszivárogjon. Több mint másfél 
millió ember ment ki az utolsó tíz esztendőben Magyar- 

országból s ennek alig 10%-a tért vissza. Es arra semmi 
reményünk, hogy a kivándorlás magától elapadjon. 

A t. értekezletnek leend feladata ez országos csa- 
pás okaira rámutatni, de méltóztassék megengedni, hogy 
mintegy bevezetésképpen, a nélkül, hogy illusztris ven- 
dégeink fejtegetéseinek elébe akarnék vágni, figyelmükbe 

ajánljak néhány kérdést, melyek véleményem szerint leg- 
első sorban várják a megvitatást. 

Az első kérdés, melyről szíves véleményüket kér- 
ném, hogy a kivándorlási törvény és a Cunard-line szer- 
ződés ne'm szorul-e azonnali és gyökeres megváltozta- 
tásía. A helyzet felismerésében lehetetlen elhallgatnunk, 
hogy a míg a kivándorlási törvény büntető tilalom alá 
helyezi a kivándorlásra való csábítást, addig- ugyanezen 
törvény második fejezetének és a Cunard-szerződésnek 
védelme alatt, valósággal közigazgatásilag szerveztük, 
állami protektorátus alá helyeztük a kivándorlási ügy- 
nökségeket. Hatósági signummal ellátva a legravaszabb és 
eszközeikben legkevésbbé válogatós embereket bocsá- 
tottunk a hiszékeny és a csábításnak ellenállni nem tudó 
népre és megteremtettük az emberkereskedésnek egy új 
formáját. 

Ezen szervezettel versenyre kelt a német hajós- 
társaságoknak még sokkal veszedelmesebb szervezete : a 
titokban működő ügynökök légiója, kik a hatóságok 
ellenőrzésének lanyhasága folytán annyira elszaporodtak, 
hogy a német birodalom statisztikai kimutatása szerint 
1906-ban Hamburgon és Brémán át, több mint százezer . 
magyar honos ment Amerikába. 

Az amerikai Egyes. Államok elnöke 1905. évi 
üzenetében a következőket mondja : 

»A bevándorlók tekintélyes része nem saját elhatá- 
rozásából — hanem a nagy gőzhajózási társaságok 
ügynökeinek agitácziója folytán — jön hozzánk. Ezen 
ügynökök egész Európát elözönlik és az embereket, 
sokszor még akaratuk ellenére is — előnyös és túlzott 
Ígéretekkel — az idevándorlásra csábítják. 

Fáradozásainknak — melyek a bevándorlás kellő 
szabályozását czélozzák — legnagyobb akadályai a kül- 



30 



földi tengerhajózási vállalatok; mert ezeknek a társasá- 
goknak nincs egyéb érdeke, mint a kivándorlók töme- 
geinek szállítása által bevételeiket és így nyereségüket 
fokozni. « 

Méltóztassék bölcs megfontolás tárgyává tenni, 
hogy miután a csábítás szigorú tilalmát a törvény és 
szerződés alapján szervezett intézmények illuzoriusokká 
tették : nem kellene-e a kivándorlási megbízottak intéz- 
ményét egyszerűen eltörölni és a Cunard-line szerződést 
lényegesen módosítani. Milyen rendszabályokkal lehetne 
meggátolni az engedély nélkül való ügynökök műkö- 
dését? 

Az útlevélügy gyei kapcsolatosan felvetődik egy 
további kérdés: hogy nem volna-e helyes egy nagyobb 
szabású központi osztálynak felállítása a belügyminisz- 
tériumban, mely a kivándorlással összefüggő összes 
kérdéseket felölelné. Nevezetesen kiszolgáltatná a kiván- 
dorlásra szolgáló útleveleket, ellenőrizné a kivándorlási 
propagandát és szervezné az ellenpropagandát. A kiván- 
dorlásra szolgáló útleveleknek a belügyminisztériumban 
való központosítása helyesnek látszik : lehetővé tenné a 
kivándorlás rendszeres és fokozott ellenőrzését. Az ellen 
propaganda szervezése is nagyon megszívlelendő. Német- 
országban, hol a kivándorlás ma már egészen jelenték- 
telen, a gyarmatügyi miniszter fennhatósága alatt a 
Central-Auskunftsstelle für Auswanderer működik hasz- 
nosan. Tudjuk, hogy a kivándorlási propagandának az 
eszközei kimeríthetetlenek: ügynökök, levelezések, 
ujságczikkek, hirdetések stb. útján terjesztik a bajt. Az 
ellenpropaganda feladatainak tehát igen változatosaknak 
kellene lenni. A kivándorlási ellenpropagandának egyik 
főfeladata volna, szervezetet alkotni, mely figyelemmel 
kisérje az Amerikába kivándorlottaknak helyzetét, kere- 
seti és életviszonyait, egészségi állapotát és az így szer- 

zett tapasztalatok alapján alapos és részletes közléseket 
adna. Kétségtelen, hogy a kivándorlottaknak egy része 
nyomornak és nélkülözéseknek van kitéve, egy részük 
pedig oly munkára van utalva, mely testi épségének és 
egészségének veszélyeztetésével jár. Amerikában a munka- 
adónak sem baleset, sem betegség esetén kötelezettsége 
nincsen, különösen & bevándorlott, és munkásszervezethez 
nem tartozó idegenek a törvény semminemű oltalmában 
nem részesülnek. Ezen állapotoknak népszerű füzetek- 
ben épp oly módon való feltüntetése, mint azt a kiván- 
dorlásra csábítók teszik, egyik leghathatósabb eszköze 
volna az ellenpropagandának. 

A kivándorlásra való csábítás egymaga azonban 
nem magyarázza meg a kivándorlási járvány rohamos 
terjedését. Ha kutatjuk, hogy a kivándorlásra csábítás 
mely néprétegeknél talál leginkább termékeny talajra, 
lehetetlen észre nem vennünk, hogy főleg ama népcso- 
portok kerekednek fel a tengerentúlra, melyeknél a 
gazdasági elégületlenség magvai elhintvék. Adótörvé- 
nyeink majdnem elviselhetlen terheket raknak a szegé- 
nyebb néposztályra, közigazgatási törvényeink a rendőri 
apparátus minden ridegségét és kellemetlenségét éreztették 
a néppel. Közigazgatási hatóságaink józansága tagadhatat- 
lanul sokat enyhített a bajon, de még e téren is sok 
tenni való van hátra. A legfontosabb azonban a meg- 
élhetési viszonyok kérdése. A megélhetési viszonyok 
Magyarországon az utolsó tiz évben rendkívül megnehe- 
zedtek s a fokozódó drágaság mind nagyobb terheket 
ró a fogyasztóra. A kérdés tehát az ; lépést tartottak-e 
a munkabérek az életviszonyok megdrágulásával, tekin- 
tetbe véve az idők folyamán megnövekedett igényeket 
is. Tudjuk, hogy a mezőgazdaságban, de különösen 
az iparban tetemesen emelkedtek a munkabérek az 
utolsó három esztendőben, A munkabérek további lé- 

nyeges emelése kétségtelenül jetentékenyen apasztaná 
a kivándorlást. Ezzel szemben iparunk, illetőleg mező" 
gazdaságunk utal arra, hogy helyzetük további lényeges 
béremelést nem enged meg s hogy — egyes kivételek- 
től eltekintve — a munkabérek további lényeges eme- 
lése a mezőgazdaságnak különben is csekély jövedel- 
mezőségét támadhatná meg, s megrendíthetné vámvédel- 
met nélkülöző fiatal iparunk alapjait. Kötelességünk 
tehát felvetni a kérdést, s ennek szíves megvitatását 
kérjük : kielégítőek-e a mai munkabérek, elbirja-e az 
ipar és mezőgazdaság a további munkabéremelést? 
A munkabérek emelésének egy módja mindenesetre 
hatalmunkban áll. Ezt a módot a tervszerű és erőteljes 
iparfejlesztés adja meg. Az ipari munkabérek sokkal 
magasabbak a mezőgazdasági munkabéreknél s az ipari 
üzemek képesek a mezőgazdasági munkálatok befejez 
tével felszabadult munkaerőket abszorbeálni s ezeket az 
őszi és téli hónapokban megfelelően foglalkoztatni. Ez 
a tény megjelöli az irányt, melyben iparfejlesztésünknek 
haladnia kell. Iparunkat lehetőleg úgy kell berendez- 
nünk, hogy az egyes üzemek főtermelése az őszi és 
téli hónapokra összpontosíttassék. 

Fejtegetéseink körébe azt is be kell vonni, hogy vájjon 
a munkástársadalom színvonalának emelése nem volna-e 
alkalmas eszköz a kivándorlás apasztására. 

Végül pedig felvetjük a kérdést, s kérjük annak 
megvitatását, vájjon a kötött birtok és a kivándorlás 
között van-e okozati összefüggés? Számos kiváló tudós, 
statisztikusok és nemzetgazdászok, meglepő egyértelmű- 
séggel oda concludáltak, hogy kivándorol népünk, mert 
földszerzési vágyát, mely úgyszólván vérében van, ki 
nem elégítheti. A föld utáni egészséges vágy kielégítésé- 
nek legnagyobb akadálya a kötött birtok túltengése. Ha 
e mai tanácskozásból, kiváló vendégeink fejtegetéseiből 

ugyanezen eredményeket fogjuk leszűrni, akkor meg- 
fontolandó, hogy milyen állami rendszabályok volnának 
foganatositandók, hogy a birtoknélküli parasztság föld- 
éhsége kielégíttessék. Láttuk, hogy Anglia sem riad 
vissza oly intézkedésektől, melyek ott, a hol az indokolt 
és közérdekű, kisajátítás útján a földnélkülieket földhöz 
segíti. 

Újból hangsúlyozom, hogy a kötött birtok meg- 
szorítása csakis állami akcziónak lehet tárgya, mert a 
magánosok által foganatosított parczellázások eredmé- 
nyei azt mutatják, hogy ezek inkább előidézői, mint 
gátlói a kivándorlásnak. 

Jól tudom, hogy a kivándorlás sokkal bonyolul- 
tabb jelenség, mintsem hogy pusztán a felsorolt okokra 
volna visszavezethető, s az ajánlott intézkedésekkel tel- 
jesen meggátolható. Meg vagyok győződve, hogy a 
tudománynak és gj^akorlatnak jelenlevő kiválóságai a 
kivándorlás jelenségének más és más gyökérszálaira 
fognak rámutatni, s hogy végeredményben tanácskozá- 
sunkból, vitáinkból oly eszmék fognak leszűrődni, me- 
lyek — ha kormányunk erélyt, társadalmunk szívós- 
ságot tanúsít — alkalmasak lesznek arra, hogy gátat 
vessenek az országos bajnak. (Hosszantartó élénk éljen- 
zés és taps.) 

Ezzel a szak értekezletet megnyitottnak nyilvánítom 
és felkérem Fodor Ferencz titkár urat, hogy a kiküldött 
hivatalos képviselők névsorát felolvasni szíveskedjék. 

Fodor Ferencz titkár: A miniszterelnökség részé- 
ről dr. gróf Klebelsberg Kuno osztálytanácsos és dr. Csiky 
Gyula segédtitkár, a pénzügyminisztérium részéről Papp 
Mihály osztálytanácsos, a földmívelésügyi minisztérium 
részéről dr. Bartók József miniszteri tanácsos s dr. Marton 
Ödön és dr. Koós Mihály min. titkárok, a belügy- 
minisztérium részéről Kertész Gyula osztálytanácsos, 

dr. Áldássy József és dr. Gáspár Arthur minisz- 
teri titkárok, a kereskedelemügyi minisztérium részé- 
ről dr. Kenéz Béla miniszteri titkár és egyetemi magán- 
tanár és Moldoványi István iparfelügyelő, a központi 
statisztikai hivatal részéről Vargha Gyula min. taná- 
csos, igazgató. Vízaknai Antal min. tanácsos, aligaz- 
gató és Kovács Alajos min. fogalmazó, a székes főváros 
részéről dr. Thirring Gusztáv statisztikai hivatali igaz- 
gató, továbbá Smialovszky Valér Trencsén vármegye 
főispánja, dr. Vinczehidy Ernő Torontál vármegye főjegy- 
zője, a kereskedelmi és iparkamarák részéről Székács 
Antal (Budapest), Szabó Gyula másodtitkár (Szeged), 
Sugár Ignácz titkár (Miskolcz), Szakács Péter titkár 
(Marosvásárhely), dr. Rédei Rezső segédtitkár (Debreczen), 
Vest Ede lovag elnök (Temesvár), dr. Dienes Emil 
másodtitkár (Beszterczebánya), Thomas Mór titkár 
(Brassó), az Erdélyi Gazdasági Egylet részéről gró 
Bethlen . István és gróf Teleki Arvéd, az Országos 
Iparegyesület részéről Matlekovits Sándor elnök, Thék 
Endre alelnök, Herz Vilmos szakosztályi elnök és 
Gelléri Mór kir. tanácsos, igazgató, az Országos Ma- 
gyar Kereskedelmi Egyesülés részéről dr. Lévy Béla 
főtitkár és Beck Géza titkár, a Magyar Közgazdasági 
Társaság részéről Matlekovits Sándor, a Magyar Keres- 
kedelmi Csarnok részéről Kunz Ferencz és maróthi 
Fürst László alelnökök, dr. Schreyer Jenő titkár, Jellinek 
Lajos, Kaszab Aladár, Keller Béla, Jusztusz Dezső, 
Lukács Jenő, Székács Antal, Róna Sándor, Paunz 
Sándor, Vidor Jenő és Goldzieher Géza választmányi 
tagok, az Erdélyi Magyar Közművelődési Egyesület 
részéről Sándor József főtitkár, a Felsőmagyarországi 
Közművelődési Egyesület részéről Mezey Gyula igazgató, 
főmérnök, a Marosvásárhelyi Székely Társaság részéről 
Borszéky Soma ny. min. tanácsos és dr. Fenyvessi 

Soma országgyűlési képviselő, a Magyar Földrajzi Tár- 
saság részéről dr. Gerster Béla tiszteleti és dr. Thirring 
Gusztáv levelezőtag, az Országos Magyar Szövetség 
részéről dr. Komjáthy Béla és dr. Csányi Gusztáv, a 
Dunántúli Közművelődési Egyesület részéről dr. Fodor 
Oszkár főtitkár, a Magyarországi Gyufagyárosok Egye- 
sülete részéről Bloch Artúr titkár, a Vidéki Malomiparo- 
sok Országos Egyesülete részéről Bossányi Endre titkár, 
a Magyar Vasművek és Gépgyárak Országos Egyesülete 
részéről Strasser Gyula és Láng Lajos, a Magyar Textil- 
gyárosok Országos Egyesülete részéről Weisz Berthold 
udv. tanácsos, elnök és dr. Krejcsi Rezső titkár, a 
Magyar Serfőzők Egyesülete részéről Aich Ferencz és 
dr. Friedrich Tivadar titkár, a Magyar Vegyészeti 
Gyárosok Országos Egyesülete részéről Franki Sándor 
és Herz József választmányi tagok, valamint dr. Bokor 
Gusztáv titkár, a Magyar Üveggyárosok Egyesülete 
részéről Bolváry Zahn Dénes, az Adria m. kir. tenger- 
hajózási részvénytársaság részéről dr. Kovács József 
vezértitkár és dr. Pollák Gyula, az Idegenforgalmi és 
Utazási Vállalat Részvénytársaság igazgatója ; továbbá 
Hieronymi Károly v. b. t. t., Rákosi Jenő főrendiházi 
tag, dr. Neumann Ármin udv. tanácsos, Lévay Lajos 
báró kivándorlási biztos, dr. Gratz Gusztáv országgyűlési 
képviselő, Haydin Imre volt országgyűlési képviselő. 

Elnök : Ha valakinek felemlítése véletlenül elma- 
radt volna, kérem, méltóztassék jelentkezni. 

Ha nem jelentkezik senki, az első szó Hegedűs 
Lóránt ügyvezető igazgató urat illeti, mint előadót. 

Hegedűs Lóránt ügyvezető igazgató: Igen tisztelt 
uraim 1 Azt hiszem, nekem csak néhány szót kell szóla- 
nom. Szövetségünk április 21-iki közgyűlésén beadott 
indítványaimat a Szövetség és az értekezlet t. tagjainak 
megküldöttük azon indokolással együtt, a mely 32. füze- 

tünkben megtaíálható. Ezen öt pontból álló indítvá- 
nyomhoz Magyarország gyáriparosainak legnagyobb 
része teljesen csatlakozott és ezzel szerény indítvá- 
nyomnak, azt hiszem, bizonyos súlyt is kölcsön- 
zött. Gyáriparosaink kollektive is nyilatkoztak. Összes 
fiókjaink gyűlést tartottak e tárgyban. A temesvári, 
brassói, győri, iglói és debreczeni fiókok egyhangúlag 
elfogadták ezen indítványomat. Egyes tagtársak és egyes 
fiókjaink részéről módosítások és pótlások érkeztek, a 
melyek mindnyájának felolvasásától talán méltóztatnak 
felmenteni, mivel kinyomatva az érdeklődők rendelkezé- 
sére állanak. (Helyeslés.) A brassói fiók azon indítvá- 
nyomra vonatkozólag, hogy az útlevelek kiadása ismét 
a belügyminisztériumban összpontosíttassék, azt kéri, 
hogy a határszéli vármegyékben, különösen az olyanok- 
ban, a melyek a Balkánnal való forgalom szempontjá- 
ból fontossággal bírnak, útlevelek kereskedelmi és más 
külön czélokból az alispáni hivatalok által kiadhatók 
legyenek. Iglói fiókunk valóban méltánylandó kérdést 
vet fel, a midőn a leánykereskedésre irányítja a figyeU 
met és kéri, hogy a Hungarák tekintetében valami intéz- 
kedés tétessék. Ebben igaza van. Nemcsak Európában 
virágzik, sajnos, a Hungarával való kereskedés, hanem 
különösen az antwerpeni kikötőn át Amerikába is sok- 
kal több magyar nő megy ki, mint férfi, a mi a kiván- 
dorlási statisztika szempontjából igen különös jelenség. 
Ebből a szempontból pótlom indítványomat azzal, hogy 
mivel Magyarország az 1902-ben Parisban tartott traite 
de blanches kongresszuson hozzájárult azokhoz a meg- 
állapodásokhoz, a melyek nemzetközileg sújtják a leány- 
kereskedést, mi feliratban a kormányhoz forduljunk, 
hogy mivel a kormány már öt évvel ezelőtt hozzájá- 
rult ehhez, a magyar törvényhozás czikkelyezze be e 
megállapodásokat és a kormány hajtsa végre. 

A másik, a mit kiemelni kötelességemnek tartom, 

az, hogy a Cunard line-nal, a melylyer tudvalevőleg tíz 
évi szerződés áll fenn, a mi a törvény nyel is szoros 
összefüggésben van, ha a t. értekezlet támogat minket 
ebben azakczióban, azt hiszem lehetséges lesz. oly barát- 
ságos megállapodásra lépni, hogy szüntesse meg az 
összes kivándorlási megbízotti állásokat. (Helyeslés.) Azt 
hiszem, hogy, ha az ankét e czélját eléri, mindenesetre 
nagy lépéssel vitte előbbre a dolgot. (Helyeslés.) 

Különben akármilyen ügyességgel fogjuk az ügy- 
nöki kérdést, a hajózási kérdést s az ilyeneket megol- 
dani, ez kis jelentőségű dolog, ahhoz képest, hogy a 
kivándorlás közigazgatási és közgazdasági belső szerve- 
zetünk megroppanásából következő rettenetes elvérzés. 
(Ugy van !) Gazdasági berendezkedésünknek, szervezke- 
désünknek oly egyenetlenségei vannak, a melyek orga- 
nizmusunknak egész alkatán oly mély sebeket ej- 
tettek, hogy most ez az iszonyú vérveszteség állott elő. 
Voltaképpen nem egyéb még az ügynökségek műkö- 
dése sem — némely kivételektől eltekintve — mint 
kinyitása egy ajtónak, a melyen becsapott a fuva- 
lom, úgy, hogy a régen gyűlt parázs egyszerre lángra 
lobban és most emészt minket egyszerre. S a midőn 
most annyi különböző részről közéletünknek ilyen 
kiváló tényezői meg fogják ezt a • kérdést vitatni, 
azt fogják találni, hogy ma valóban magyar embe- 
rek egybegyűlve, súlyosabb, komolyabb és fontosabb 
dologról nem tárgyalhatnak. (Ugy van !) Míg ezelőtt 
két évtizeddel évente kétszázezer új lélekkel gyara- 
podott ez a nemzet, addig ma ott állunk — utolsónak 
egész Európában — hogy népességünk naponta fogy : 
két év alatt mintegy hatvanezer lélekkel fogyott. Ma 
már a siró csecsszopók száma nem képes a kivándor- 
lók számát pótolni sem. 



^ 

Az idei év folyton növekvő új veszteségeket 
mutat. 

Annak idején lelkes apostolok 30 millió magyarról be- 
széltek : de hogy a 20 milliót elértük, mintha valami bűvös 
pentagramm babonázta volna meg küszöbünket: nem- 
csak, hogy napról napra kevesebbek leszünk, de utolsók 
lettünk a versenyző nemzetek között. Meg vagyunk győ- 
ződve, hogy értekezletünk tagjai segíteni fognak nagy mun- 
kánkban, a mely tisztán azt a czélt szolgálja, hogy a 
bekövetkezhető nagy veszedelmeket elhárítsuk: ezért re- 
méljük, hogy eredménye is lesz, a törvényhozás előtt, a 
kormány előtt és önmagunk előtt is, mert ránk is komoly 
kötelességek várnak. De ha egyéb eredménye munkánk- 
nak nem lenne is, legyen az legalább messzehallatszó 
vészkiáltása az egész magyar termelésnek. Adjuk meg 
a kürtön a vészjelt, . hadd tudják meg kormány és kor- 
mánj^zottak, egyének és pártok, hogy ha így megyünk 
tovább, Magyarország tíz esztendő alatt elvérzik. 

Kérem indítványom elfogadását. (Élénk éljenzés.) 

Fodor Ferencz titkár : Dr. Thirring Gusztáv ! 

Dr. Thirring Gusztáv : Mélyen t. uraim ! A midőn 
nekem jutott a szerencse osztályrészül, hogy ezen 
díszes körben ezen annyira fontos, annyira a nemzet 
életébe vágó kérdéshez mint első hozzászólhassak, mél- 
tóztassék megengedni, hogy ezen hozzászólásom csak 
egész vázlatos és rövid legyen. (Halljuk ! Halljuk !) Sokkal 
fontosabb kérdéseket kell ugyanis itt tárgyalnunk, sem- 
hogy a kivándorlás méreteinek a megállapításába itt 
tüzetesebben belemehetnénk. Nem is szükséges ez talán, 
mert hiszen ma már annyira fel van keltve az érdeklő- 
dés fi kérdés iránt, részint magánkutatók működése, 
részint a hivatalos adatgyűjtés folytán annyira ismerjük 
már népünk ezen vérző sebeit, hogy e helyen, azt 
hiszem, elegendő lesz csak néhány rövid szóval álta- 

lános képét adnom a kivándorlási mozgalom jelenlegi 
állapotának. 

A mozgalom hazánkban körülbelül három évtizedre 
nyúlik vissza. A 70-es évek elején kezdődött, a midőn 
áz Egyesült-Államokban munkaerőre lévén szükség, az 
Unió Európa azon államaira irányította figyelmét, a 
honnan olcsó munkaerő megszerzése lehetségesnek 
látszott. Akkor kezdődött a nagymérvű kivándorlás 
Európa keleti részeiből, akkor lépett fel először Magyar- 
országon, de csak még kis mérvben : csak néhány 
száz, később azután egy-két ezer ember volt az, a ki 
kivándorolt. A 80 as évek folyamán e szám lassanként 
folyton emelkedett. A 90-es évek folyamán 20 — 25 — 30 
ezer volt, a 90-es évek vége felé hirtelen felszökkent 
90 — 100 ezerre és ma már oda jutottunk, hogy éven- 
ként kerek számban 200 ezer ember vándorol ki az 
Egyesült-Államokba. 

Ez az a szám, a melyet hivatalosan konstatálni 
tudunk, de valószinű, hogy a hivatalos számbavételt 
még mindig számosan .kikerülik és így tulajdonképpen 
többre rúg a kivándorlók száma.. Míg tehát ezelőtt 
10—20 évvel aránylag csekély volt e mozgalom ; ma 
már mindenütt felhangzik a vészkiáltás, hogy nemze- 
tünket óriási veszedelem fenyegeti és most csakugyan 
megjött az ideje, hogy komolyan tárgyaljuk a kérdést: 
miként lehet a bajon segíteni. 

De a mozgalom nemcsak annyiban változott meg, 
hogy ma már tömeges népvándorlás van a határokon 
át, de módosult ahhoz képest is, hogy a míg eddig 
országunk egyik-másik szűkebb részét ölelte fel a mozga- 
lom, nevezetesen a felvidéket, a tótságot, Szepes, Sáros 
és Zemplén vármegyét, részben a Dunántúl egyik részét, 
nevezetesen Mosón vármegyét, azóta folyton terjesz* 
kedett a mozgalom és ma már azt lehet mondani, nincs 



49 

hazánknak egyetlen egy vidéke sem, a mely kisebb- 
nagyobb mértékben ne járulna hozzá azokhoz a nagy nép- 
tömegekhez, a melyeket a nagy gőzhajók a tengeren- 
túlra szállítanak. Ma már országunk minden részében 
elterjedt a kivándorlás. A felvidékről, a mely eredetileg 
góczpontja volt, átterjedt a Dunántúl termékeny rónáira. 
A Rábaköz áldott vidékeiről épp úgy vándorol ki mai 
napon a magyar, mint az Alföld kalászos rónáiról; sőt 
sajnos, hogy éppen az Alföld az, a mely az utóbbi 
időben mind nagyobb tömegeket szállít e kivándor- 
láshoz. 

De elterjedt a kivándorlás az erdélyi részekben 
is és tudjuk, éppen Hegedűs Lóránt igazgató úrnak 
nagybecsű közleményeiből, hogy Románián keresztül 
Amerikába vándorolt ki a székelység és óriási mérveket 
öltött a kivándorlás a Dráván túl, a hol különösen a 
hegyes vármegyékben évenként ezrével, tízezrével ván- 
dorolt ki a. horvát lakosság. 

Országos csapással van tehát dolgunk; sőt, mi 
több, ez a csapás nemcsak a mezőgazdasági népes- 
séget vonta körébe, hanem átragadt a városokra is. Ma 
már hivatalos adatokkal tudjuk konstatálni, hogy immár 
a városok népessége is jelentékeny kontingenst szolgál- 
tatott a kivándorlókhoz. Maga Budapest is mintegy 
háromezer lélekkel adózott e czimen, a kik egyenesen 
Amerikába mentek ki. Olyan általános tehát a baj, hogy 
immár a városok, a melyeket eddig a munkakeresők 
eldorádójának tekintettünk, a városok sem képesek fel- 
venni a versenyt Amerikával, a mely népünknek száz- 
ezreit vonja el. 

S míg azelőtt főleg a felvidék szegény népessége, 
a tótok, a ruthének voltak azok, a kik a kivándorlók 
zömét alkották, addig ma már nemzetünknek minden 
népfaja, minden nemzetisége részt vesz ebben a ki- 

vándorlásban, és sajnos, — a mi minket a legsúlyosab- 
ban érint — a faj magyarság is, s különösen az alföldi 
fajmagyarság évről évre ijesztően fokozódó mértékben 
vándorol ki. Csak az amerikai hivatalos adatok is igazol- 
ják, hogy az 1904/5. évben több mint negyvenezer 
magyarajkü egyén vándorolt ki ; pedig bizonyára még 
nagyobb ez a szám, mert tudjuk, hogy az amerikai 
statisztika a nemzetiségek és a nyelvek megállapítá- 
sában bizony éppenséggel nem valami tökéletes. 

S a mi a legnagyobb mértékben aggasztó, ez az, 
hogy a míg azelőtt csak inkább a nyers munkaerő kép- 
viselői, a napszámosok vándoroltak ki, az újabb időben 
mind nagyobb és nagyobb tömegekben kelnek útra a 
birtokosok is, a gazdák és a termelők, szóval : a mező- 
gazdasággal foglalkozó néprétegek. 

Természetes tehát, hogy e nagymérvű mozgalom 
visszahatása is mind súlyosabban válik érezhetővé ; és 
éppen ezen súlyosan érzett visszahatás az, a mely ezen 
ankét összehívására az alkalmat adta. Országunk egyes 
részei a szó szoros értelmében elnéptelenednek ; vannak 
vármegyéink, a melyek népességüknek 3 — 4 százalékát 
vesztik el egy évben : így néhány alföldi vármegye ; 
de sajnos. Magyarországi déli részeiben s az erdélyi 
részekben is vannak vidékek, a hol a népesség annyira 
megcsökkent, hogy nemcsak egyes községekben, de 
egész vármegyékben is érezhető ez. Statisztikai adatok 
igazolják különösen, hogy bizonyos korcsoportok, neve- 
zetesen a 20. és 40. életév közötti csoportok mennyire 
csökkennek évtizedről évtizedre, népszámlálásról nép- 
számlálásra. S különösen a férfinépesség az, a mely a 
legnagyobb arányokban csökken. (Halljuk ! Halljuk !) 

De a népesség egész mozgalmát is érinti ez a 
körülmény. Egyes vármegyékben éppen a férfinépesség 
említett korosztályainak kivándorlása következtében az 

esketések és a születések száma évről évre csökken ; 
eOenben a törvénytelen születések száma országunk 
egyes részeiben évről évre rohamosan emelkedik. Már 
ebből is megítélhető, hogy erkölcsi tekintetben is milyen 
káros kihatásai vannak a kivándorlásnak. 

Kulturális, gazdasági téren, sőt nemzetünk véd- 
képessége tekintetében is mutatkozik a kivándorlás 
hatása. Eddig Magyarország azon országok közé tar- 
tozott, a melyek képessége erősen gyarapodott; és ha 
a kedvezőtlen halandósági viszonyok folytán népünk 
tiszta gyarapodása nem is volt túlnagy, mégis azt lát- 
juk, hogy évtizedenként népességünk száma körülbelül 
két millió lélekkel gyarapodott. Most, sajnos, oda jutot- 
tunk, hogy nemcsak a nép gyarapodásáról nem szól- 
hatunk, hanem, a mint már Hegedűs igazgató úr is 
említette, népességünk megfogyásának időszaka kezdő- 
dik, mert az utolsó időben népünk természetes mozgalma 
nem birta ellensúlyozni a kivándorlást. 1905-ben körül- 
belül negyvenezer főnyi hiány mutatkozik a népgyara- 
podás tekintetében és kevés a remény arra, hogy jövő- 
ben kedvezőbbekké alakuljanak a viszonyok. 

Ha e bajokon nem tudunk segíteni, ha évenként 
40 — 50 ezer embert vesztünk, vagyis, ha népünk mér- 
lege ekkora minuszszal záródik és ha — a mint 
sajnos, tartani lehet tőle — a következő években ez 
a hiány még fokozódni fog, ma-holnap el fogunk 
jutni odáig, hogy tíz év alatt nemcsak hog}^ éppen nem 
gyarapodott népességünk, hanem hogy talán néhány 
százezer főnyi népveszteséget fog a hivatalos statisztika 
kimutatni. 

Mélyen tisztelt uraim ! Olyan nagy csapás előtt 
állunk, nemzetünk jövőjére, fejlődésére nézve oly 
nagy bajjal állunk szemben, hogy immár csakugyan 
a tizenkettedik órája érkezett el annak, hogy e kér- 

dést, e jelenség okait és az ezen baj enyhítésére szol- 
gáló eszközöket a lehető legkomolyabban tárgyaljuk. 
(Halljuk !) 

Én, mélyen tisztelt uraim, e rövid és vázlatos 
szavakban, a melyeknek alaki hiányaiért szíves el- 
nézésöket kérem, csak arra akartam rámutatni, hogy a 
mennyire a hivatalos statisztika is ki tudja mutatni, 
népünk fejlődésében óriási akadályokat, óriási bajokat 
látunk és immár minden tekintetben arra kell töreked- 
nünk, hogy azon okokat, a melyek népmozgalmunknak 
ezen kedvezőtlen alakulását előidézték, kifürkészszük és 
a bajon segítsünk. (Éljenzés.) 

Fodor Ferencz titkár : Bernáth István ! 

Bemáth István: Nem tudom, nem találkozom-e 
ellenmondással, a mikor a kivándorlás főokául oly tényt 
fogok említeni, a mely, úgy látszik, azoknak a fejében, 
a kik e kérdéssel idáig foglalkoztak, nagyon ritkán for- 
dult meg. (Halljuk!) 

Az én nézetem szerint, t. értekezlet, azok az okok, 
a melyek ezekben az emlékiratokban fel vannak hozva, 
nagyon lényegesek; nagyon lényegesek azok az okok 
is, a melyeket ő méltósága az elnök úr érintett ; de a 
leglényegesebb ok az én nézetem szerint idáig alig volt 
érintve és ez az, hogy a kivándorlás kérdése tulajdon- 
képpen erkölcsi kérdés. (Ugy van ! Halljuk !) 

Vagyok bátor ezt röviden megokolni. Ha Magyar- 
országon az erkölcsi érzés : a nemzethez, a hazához 
való ragaszkodás nem apadt volna meg oly mérték- 
ben, mint tényleg megapadt (Halljuk! Halljuk!), akkor 
egészen bizonyos, t. uraim, hogy sokkal kevesebben 
vándorolnának ki. 

Tudom, hogy a kivándorlók egy részét a szegény- 
ség, a jobb kereset hiánya hajtja a külföldre; de tudom 

azt is, hogy jómódú gazdák és éppen nem rossz sorsban 
levő iparosmunkások is kezökbe veszik a vándorbotot és 
mennek külföldre azzal a gondolattal, hogy vissza soha 
se térjenek^ 

A ki látta a kivándorlási hajókat Fiúméból két- 
hetenként indulni, a ki megfigyelte azokat az embereket, 
a kik kivándorolnak és látta, hogy legnagyobb részök 
jóformán könyhullatás nélkül hagyja itt hazáját, az ne- 
kem okvetetlenül kell, hogy igazat adjon. (Ugy van ! Zaj.) 

r 

Es ebben, t. uraim, hogy a dolgok ide fejlődtek, 
része van az egész magyar társadalomnak ; része van 
pedig nemcsak egy év óta, hanem mondjuk 20—30 év 
munkájának a szomorú eredménye ez. 

Emlékszem arra, a mikor, körülbelül harmincz- 
negyven évvel ezelőtt, azt kezdték hangoztatni nálunk 
és valaki, gondolom, versbe is foglalta, hogy 

Művész hazája széles e világ . . . 

Akkor azt tartották, a kik a művészekkel rokon- 
szenveztek és a kik hozzájuk közelebb állottak, hogy ez 
nagyon jó és helyes. De ma már, a mikor iparosaink 
is ugyanezt mondják, sőt parasztjaink is, hogy az 6 
hazájuk is széles e világ, akkor azt mondjuk, hogy ez 
tulajdonképpen nemzeti veszedelem. Szándékosan és tuda- 
tosan dolgoztunk oda — sokszor meg öntudatlanul is 
— hogy a nemzetben az ideális tartalom megapadjon, 
hogy a hazafias érzés csökkenjen; és ennek kell tulaj- 
donítanom, hogy a kivándorlás ilyen nagy mértékben 
ránk csapott, a mely mértékben ez tényleg bekövet- 
kezett. 

Vannak ennek más okai is. 

Egy második ok, a mely az elsővel összefügg, az, 
hogy tulajdonképpen nagyon is materiális irányban igye - 
keztünk a fejlődést vezetni. Ezt sokan talán nem fogják 

konczedálni. En azonban bátor vagyok hivatkozni árra, 
hogy nem kisebb embernek, mint gróf Szé<dienyi István- 
nak azt a mondását halljuk unos-untalan ismételni, hogy 
szabad nemzet csak gazdag nemzet lehet. Ott, a hol 
lehetett, ennek az axiómaként fellépő állításnak igazságát 
kéts^be vontam és kétségbe vonom ma is. (Felkiáltások : 
Rosszul teszi !) Kétségbe vonom pedig a l^;gazdagabb 
nemzetnek, magának Angliának története és azoknak 
a tapasztalatoknak az alapján, a melyeket ebből le lehet 
vonni. Egészen bizonyos, t. uraim, hogy Angolország 
nem a gazdagság útján jutott a szabadsághoz, hanem a 
szabadság útján jutott a gazdagsághoz. (Helyeslés. Zaj.) 
Es egészen bizonyos az is, t. uraim, hogy Hegedűs 
Lóránt t. barátom a legerősebb tanú én mellettem abban 
az irányban, hogy az Egyesült-Államoknak, a melyek- 
nek ádáz versenyével kell itt megküzdenünk, a legbecse- 
sebb emberanyaga nem azok a pilgrimfarers voltak-e, 
azok a zarándokok, a kik kivándoroltak azon a hires 
» Gyöngyvirága nevű hajón az amerikai partokra és azért 
vándoroltak ki, mert nem akarták meggyőződésüket 
megtagadni és ott kovászává, főtényezőjévé váltak annak 
a nagy birodalomnak, a mely ott megalakult. Ezek a 
szegény emberek nem is akartak gazdagok lenni és 
mégis ők voltak annak a gazdagságnak a legfőbb 
tényezői. 

Rákosi JenS: Hazát cseréhek! 

Bemáth István: Igen, hazát cseréltek, de csak 
azért, mert törekvéseik nemesebb, erkölcsi tartalmáról 
nem akartak lemondani. 

Ez tehát az álláspontom a kivándorlási kérdések- 
kel szemben. Es itt legyen szabad még két dolgot meg- 
jegyeznem. Az egyik az, hogy mi csakis ezen Ameri- 
kába, Romániába és Németországba irányuló kivándorlá- 
sokkal foglalkozunk c de vagyok bátor utalni arra, hogy 

van a temporaer kivándorlásnak egy másik formája is, a 
mely szintén megérdemli figyelmünket Ezek az emberek 
legalább legnagyobb részben azért mennek ki, hogy 
pénzt szerezzenek, hogy családjukat eltartsák, hogy 
pénzök egy részét hazaküldjék és bizonyos fokig el is 
érik a czélt: de Magyarországon mindinkább elhara~ 
pódzik egy másik faja a kivándorlásnak, a melyet én 
leginkább perhorreszkálok : tudjuk, hogy a külföldi, ki- 
vált a németországi tengerparti fürdők nyaranta tele 
vannak ideiglenesen kivándorló magyarokkal, a kik 
nagyon számos milliót hagynak kinn és ha a t. szoczi- 
alisták jobban értenének munkájukhoz, mint a hogyan 
értenek, ezt nagyon is fel lehetne hozni a magyar ve- 
zető osztály ellen. (Ugy van! Zaj.) 

Egy másik dolog pedig ez: A t. elnök úr méltóz- 
tatik emlékezni arra, hogy a magyar gazdaszövetség 
szintén abba az irányba indult, hogy különösen, a mi 
a visszavándorlás kérdést illeti, tágasabb körű tanács- 
kozást tartson ; azonban utóbb habozókká lettünk, még 
pedig azért, mert figyelmeztettek különösen Amerikából, 
hogy az ilyen dolgokat jó lehetőleg bizalmasan tárgyalni, 
nehogy ezek az amerikai hatóságoknak vagy az itteni 
főkonzul úrnak tudomására jussanak, mert ők azután 
nem fognak késni, hogy felhasználják ellenünk az egyes 
dolgokat, a melyek itt elhangzanak vagy határozatba 
mennek. De nemcsak az amerikai hatóságokról van 
szó. Ha pl. a visszavándorlási kérdést emlegetjük, 
egészen bizonyos, hogy ha mi valamit akarunk odaát 
tenni, ellenségeinkké lesznek az ott élő vezető magyarok 
is, a kiknek az az érdeke, hogy ott minél több magyar 
legyen. Ezeket különösen azért voltam bátor felemlíteni, 
mert, azt hiszem, nem lényegtelen dolog, hogy az 
innen kimenő tudósítások bizonyos czenzurának vettes- 
senek alá. 

Áttérve az egyes kérdőpontokra, meglehetősen rö- 
viden óhajtok végezni. 

Az első kérdés az, hogy a kivándorlási törvény 
és az útlevéltörvény megváltoztatása mennyiben szűk- 
séges. En áttekintvén e két törvénjrt, különösen az 
elsőt, a kivándorlási törvényt, arra a meggyőződésre 
jutottam, hogy vannak egyes hibái és fogyatkozásai, 
azonban mégis a nagyobb baj a végrehajtásban áll és 
különösen abban, a mire az elnök úr utalt, t. i. a vállal- 
kozók, a megbízottak túlságosan nagy hálózatában és 
abban az eljárásban, a melyet ezek az urak követnek. 
De azt hiszem, hogy a törvény 2. §-ának egy pontja 
kibővitendő volna éppen a gyáriparosok és az iparosok 
érdekében. Itt t. i. arról van szó, hogy úüevelet nem 
adnak oly egyénnek, a kit valami gyarmatosító testület 
telepítés czéljából visz ki, esetleg ingyenesen. Ezt talán 
ki kellene terjeszteni az ipar munkásaira is, a kik ilyen 
czélra és vállalkozók által szállíttatnak külföldre. 

A kivándorlási alap tekintetében a 35. §. intéz- 
kedik. Nem vagyok tisztában azzal, hogy ez az alap 
milyen mértékben van meg és milyen intézkedések tör- 
téntek ebből e czélok megvalósítása tekintetében. Talán 
a belügyminiszter úr jelenlevő képviselője e tekintetben 
felvilágosításokat fog nekünk nyújtani. 

Azt hiszem továbbá, hogy a VI. fejezetben foglal 
büntető határozatok nem eléggé erősek, hogy a bünte- 
tések felemelendők, tekintettel különösen arra, hogy 
egyes irányokban igazán a túlságig menő rosszakarat- 
tal találkozunk ezen kivándorlásra csábító egyének ré- 
széről. 

A mi a 2. pontot illeti, ehhez én a magam részé- 
ről kellő tapasztalatok hijján nem kívánok hozzászólani. 

A harmadik pont az állami és községi terhek emel- 
kedéséről szól. E tekintetben tökéletesen egyezik fel- 

fogásom az elnök ő méltóságáéval, hogy a mi törvény- 
hozásunk 1867-től fogva a legutóbbi időkig annyira 
antiszocziális volt (Ugy van !), hogy akarva, nem akarva 
annyira megterhelte az alsó rétegeket, nemcsak a direkt 
adózás képében, a mire vonatkozik a Szeberényi-féle 
összeállítás, hanem inkább az indirekt adók képében. 
{Ugy van !) Mi a gazdaszövetségben már évek előtt készít- 
tettünk és készíttetünk most is ú. n. paraszt-monográfiákat. 
Ezek leírják az ország egyes részeiben lakó parasztgazdák 
gazdálkodásának viszonyait, kiadásaikat, bevételeiket és 
ezen az alapon arra jutottunk, hogy talán egyetlen 
egy esetet kivéve a parasztgazdák csak a legnagyobb 
takarékossággal bírnak megélni, hogy ha csak az ő 
viszonyaikhoz képest is némileg túlzott költekezésre adják 
magukat, a bukásuk biztos és azután mennek vagy 
Amerikába vagy a városokba. A 3. pontra nézve tehát 
elfogadom az elnök úr ő méltóságának felfogását: csak 
hogy itt szintén , pontról pontra megjelölni a teendőket 
csaknem teljes lehetetlenség. Egész közéletünknek jó- 
formán, egész adózási, közgazdasági életünknek átfor- 
málásáról van szó és itt mindenütt van teendő az egész 
vonalon. 

A mi a negyedik pontot illeti, hogy a kivándorlás 
ellensúlyozásául az iparfejlesztésnek mely akadályai 
volnának elhárítandók, sajnálom, ez is olyan általános- 
ságban van tartva, hogy erre nézve konkrét választ 
nem tudok adni, mert ez magában véve az egész ipar- 
fejlesztési programm kidolgozását követeli, a mi szintén 
eigyes egyén tehetségét és tudását felülmúlja. 

A mi végül az ötödik pontot illeti, hogy mennyi- 
ben mozdítaná elő a munkáshiány megszüntetését a 
munkások letelepítése vagy földhöz juttatása? Erre vo- 
natkozólag pár megjegyzésem van. Hegedűs Lóránt úr 
abban az előadásában, a melyet a Gyáriparosok Szö- 

vétségének közgyűlése alkalmával tartott, sokkal éleseb- 
ben formulázta ezt az egész kérdést. Ő t. i. úgy állL 
lotta oda a dolgot, mintha a földbirtoknak mai magyar 
rendszere volna az akadálya egyrészt az iparfejlesztés- 
nek, másrészről pedig az oka annak, hogy a kivándor- 
lás ilyen nagymértékű. (Zaj.) És befejezte felszólalását 
azzal, hogy ő az ellenvetésekkel leszámolt, szívesen 
felteszi egy kártyára mindenét, a mi van és azt állítja, 
hogy Magyarország iparfejlesztés nélkül elpusztul és 
hogy Mag>'arország iparfejlesztésének országútja a kötött 
birtok felbontásán át vezet. (Ügy van !) Az urak között 
lehet, a ki ezt helyesli, de én nem tartozom azok közé. 

En azt hiszem, hogy a t. előadó. Hegedűs Lóránt 
úr, valamint azok az urak, a kik az ő álláspontját tá- 
mogatják, szintén egy circulus vitiosusba kerültek. T. i. 
konstatálják azt, hogy a kivándorlás folytán a munka- 
bérek annyira emelkedtek, hogy ezek az iparfejlesztést 
megakasztják, másrészről pedig azt mogdják, hogy nekik 
ilyen meg ilyen földbirtokpolitika kell, akkor fel fog 
virulni az ország. 

Először is teljes lehetetlenség, hogy a mostani 
bajokon a földbirtokpolitika megváltoztatásával sürgősen 
segíthessünk. Ez legjobb esetben is évekre terjedő 
akcziót és munkát igényel. Nekünk pedig már most 
lehetőleg segítenünk kell a bajokon. Ha tehát oda halad 
a Gyáriparosok Szövetsége, hogy ez a kérdés sark- 
pontja, hogy a birtokpolitikát kell megváltoztatni, akkor 
először is a nemzet nagy részében antipatikus álláspon- 
tot foglal el, másrészről pedig lehetetlenné teszi minden 
téren, hogy gyors sikereket érjen el. (Halljuk! Halljuk!) 

Áttérek a dolog lényegére. Azt mondják, hogy a 
nagybirtok az iparfejlesztést akadályozza és így előmoz- 
dítja a kivándorlást. (Felkiáltások egyrészről : A kötött 
birtok,, nem a nagybirtok ! Felkiáltások másrészről : Az 

mindegy !) Kérem, méltóztatnak hallani, hogy az mind- 
egy; én is körülbelül azt tartom. Ez az álláspontja 
ezeknek az uraknak keUően kifejtve és megokolva nin- 
csen ; mert ha ők ezt állítják, ezzel szemben én azt 
állítom, hogy Angolországnál alig van feudálisabb szer- 
kezetű ország (Felkiáltások : Csehország !) és az ipar ott 
mégis fejlődött. S vájjon Csehországban nem a nagy- 
birtokok voltak-e lényeges tényezői a nagyipar fejlődé- 
sének? (Felkiáltások: De nálunk!) Persze, hogy nálunk 
nem, és miért nem ? Azért, mert a nagybirtokos és még 
a kisbirtokos is örül, ha gazdaságát úgy tudja vinni, 
hogy megélhet. (Zaj.) Bizony úgy van. Mert annyira a 
magyar mezőgazdaság, a magyar föld ellen irányult 
a magyar politika éveken át . . . (Zaj. Ellenmondás.) 
Kérem, bebizonyítom minden tételemet. (Felkiáltások: 
Hiszen a magyar parlamentben csupa földbirtokos ül !) 
Kérem, egészen igazat kell hogy adjanak nekem, ha 
objektívek akarnak lenni. Tessék csak megnézni azokat 
a statisztikai kimutatásokat, a melyeket Vargha Gyula 
ő méltósága összeállított és ezekből oly hihetetlen össze- 
omlását lehet konstatálni a magyar földbirtokososztály- 
nak, a milyet a világon nem igen tapasztalunk. (Úgy 
van ! Zaj.) Mit szólanának a gyáriparosok ahhoz, ha 
éveken keresztül az előállítási költségeken alul kellene 
adni készítményeiket? Tudnának-e így exisztálni? Azt 
hiszem, hogy abszolúte nem: hamar becsuknák a boltot, 
nem tehetnének mást. (Felkiáltások : Drága minden !) 
Drága, igen, és drága főképpen azért, mert az osztrák 
kartellek révén mindent megdrágítottak. (Zaj. Halljuk ! 
Halljuk !) 

Elnök: Tessék a szónokot meghallgatni. 

Bemáth István: Ha tehát, t. uraim, a gyáriparo- 
sok szövetsége ezt azt álláspontot akarja elfogadni, 
a melyet Hegedűs Lóránt úr jelzett, akkor okvetlenül 

számolnia kell ezekkel az ellenvetésekkel és számolnia 
kell azzal is, hogy tökéletesen hamis az az állítás, hogy 
Magyarországon ne lehetne földet szerezni. Azt merném 
mondani, hogy sehol inkább a földbirtok mobilizálva 
nincs, mint Magyarországon. Ha az urak arra hivatkoz- 
nak, hogy egyes vármegyékben ennyi meg ennyi a le* 
kötött birtok, ezzel szemben méltóztassék a telepítő és 
parczellázó bankokat megkérdezni, hogy nincs-e eladó 
birtok Magyarországon. Szörnyű sok van ; sokkal több, 
mint a mennyi az egészséges fejlődés érdekeivel meg- 
egyeztethető volna. Azon, hogy minden paraszt abban 
a faluban, a hol lakik, nem kap földbirtokot, ezen az 
urak soha és semmiképpen segíteni nem tudnak. Ha 
Magyarországon nem volna kapható elég földbirtok, van 
Szlavóniában, miért nem mennek oda ? Van Boszniában. 
Miért nem mennek oda? Sokkal közelebb volna. (Fel- 
kiáltások: Az is kivándorlás volna i) Az is kivándorlás 
volna, de legalább meghódíthatná nekünk Boszniát. Ez 
jó volna a jövő szempontjából. 

És, kérem, még egyet. Ha valósulnának is mind- 
azok a nagy reménységek, a melyeket Hegedűs Lóránt 
és az őt követő urak hozzáfűznek ahhoz, hogy a kötött 
birtokot felszabadítsák — a minek sarkába jön azután 
az, hogy a nagyobb birtokokat feldarabolják — mert 
hiszen erre csak egy lépés kell attól, a mit az urak 
akarnak és ez is be fog következni — mondom, ha 
valósulnának is ezek a remények: az nem következnék 
be, a mit Önök hisznek, hogy t. i. Magyarország ipara 
fellendüljön. 

Nagyon egyszerű a dolog, t. uraim. En a tanács- 
kozást megelőzőleg legelsőbben az irányban Hegedűs 
Lóránt úrhoz kérdést intéztem, mert nem voltam tisztá- 
ban azzal, hogyan gondolja ő azt, hogy ezzel a rend- 
szabálylyal az ipar fejlődését fogjuk előmozdítani. Nos 

hát, az 'a paraszt, a ki földhöz jut, földmíves lesz : 
ebből az iparnak nem lesz semmi haszna, legalább 
direkte nem. De Hegedűs Lóránt úr azt mondja, hogy, 
ha a paraszt nem lesz is gyári munkás, de fiai közül 
lesznek gyári munkások. Hát erre megint az a vála- 
szom, hogy, ha generácziókra, ha az utódokra akarunk 
provideálni, ez talán bekövetkezhetik ; de nekünk sür- 
gős szükségünk van arra, hogy a bajok gyorsabban 
orvosoltassanak. 

A másik ellenvetésem pedig az, hogy ha ők fel is 
osztják a kötött és a nagybirtokokat, ezzel a paraszton 
nagyon keveset segítettek, mert éppen azok a paraszt: 
monográfiák, a melyekre hivatkoztam, mutatják azt, 
hogy a parasztok egy része még öröklött, tehát ingyen 
kapott birtokán sem tud megélni; és ha mindenféle 
adósságokkal terhelt birtokot adnának neki, azon még 
kevésbbé tudna megélni. 

Az nagyon helyes, a mire Chorin Ferencz elnök 
úr ő méltósága hivatkozott Angolországot illetőleg. Nagyon 
jól tudjuk, hogy az estate-holding-ok tekintetében An- 
golország már húsz esztendeje igyekszik új birtokpoli- 
tikát inaugurálni és sikerült-e ez neki ? Nem. Kény tele 
nek mindig újabb és radikálisabb rendszabályokhoz 
nyúlni, mert a régiek nem váltak be. Es miért nem 1 
Ez tulajdonképen ellenmondásnak látszik. Anglia részé- 
ről oly politika uralkodik, a mely öli a földbirtokot. 
Másrészről igyekszik csinálni kisbirtokokat és azt hiszi, 
hogy ezeken az emberek meg fognak élni. Nem fognak 
megélni, el fognak pusztulni, épp úgy, mint az előbbiek. 
Méltóztatnak azt is tudni, hogy Oroszországban szintén 
földosztás járja. A parasztnak adnak egy pár holdat és 
azt hiszik, hogy meg fog belőle élni. Nem fog megélni 
Nem fog megélni egyszerűen azért, mert nem fog 
belőle annyit kihozni, hogy a közterheket megbirja és 

hogj* azonfelül még meg is élhessen. Tönkre fog tehát 
menni csak úgy, mint az apja a felszabadított földbir- 
tokon, a melyet Sándor czár kegyelméből tartott. Na- 
gyon veszedelmesnek tartom tehát, hogj'' akkor, a mikor 
az én nézetem szerint ilyen alapos és megokolt kifogá- 
sok szólnak ezen álláspont ellen, a Gyáriparosok Szö- 
vetsége mégis erre az álláspontra helyezkedik. (Felkiál- 
tások : Hegedűs Leránt egyéni álláspontja, nem a Szö- 
vetségé.) Nem egészen egyéni álláspont, mert hiszen itt 
van a közgyűlés jegyzőkönyve ; itt van Hegedűs Lóránt 
felszólalása, itt van Herzog Péter báró úrnak hozzászó- 
lása és az, hogy ezt egyhangúlag magáévé tette a köz- 
gyűlés. (Igaz !) Es itt vannak azok a javaslatok, a melyek 
jobbról és balról beérkeztek. 

Hegedfis Lóránt : Az én egyéni álláspontom ! 

Bernáth István: Hát hiszen a Gyáriparosok Szö- 
vetségének jogában áll ezt visszalökni vagy vissza nem 
lökni : az iránt majd határozni fog a Szövetség ; én csak 
azt akarom mondani, hogy ez nagyon veszedelmes 
dolog magára a Szövetségre nézve. Itt van a debreczeni 
fióknak beadott indítványa, a mely már sokkal éleseb- 
ben formulázza a dolgot. Azt mondja: ^Alapvető és 
közvetlen oka a kivándorlásnak a magyarországi birtok- 
rendszere. Hisz ez a birtokrendszer talán nem tegnap- 
ról való, sem tegnapelőttről. Csodálatos, hogy most lett 
ez a birtokrendszer ennek egyedüli és kizárólagos oka. 
Ez korlátolt felfogás. Ezerféle oka van, a melyek nagy 
részére rámutatott az elnök úr. S ha egyetlen egy ok 
megszűntetése nem vezet czélhoz, akkor ez az érte- 
kezlet nem végez gyümölcsöző munkát és nem akkor 
sem, ha bizonyos animozitással megyünk neki a föld- 
birtoknak, a mikor minden igaz magyar hazafi tudja, 
hogy nekünk a földbirtok stabilizálására rendkivűli nagy 
szükségűnk van. (Egy hang: Hát Deák Ferencz?) 

A Deák Ferenczre való hivatkozás nem foghat többé 
helyet. Deák Ferencz idejében nem fenyegette Magyar- 
országot az a veszedelem, hogy egész járás<*at, fél 
vármegyéket német, osztrák, cseh birtokosok fognak 
megszerezni. Ez más világ volt, mint az, a melyben most 
élnünk kell : ebből kell a mostani körülményekhez képest 
megállapítanunk a követendő politikának alapgondolatait. 

ESnök : T. tanácskozmány ! Az előttem felszólalt 
t. értekezlet! tag felszólalásának egy részére a Gyár- 
iparosok Szövetsége nevében csak egy megjegyzést 
bátorkodom tenni. A Gyáriparosok Országos Szövetsége 
a kötött birtokok kérdésében eddig ^yáltalában semmi- 
féle álláspontot nem foglalt el; legjobban mutatja ezt 
az, hogy beszédemben utaltam arra, hogy ezen kérdést 
vizsgálat tárgyává fogjuk tenni, hogy a kötött birtok és 
a kivándorlás között van-e összefüggés és ha igen, 
minő rendszabályokra van e részben szükség. Hegedűs 
Lorántnak, a ki évtizedek óta ezen kérdéssel buzgón 
foglalkozik, oly álláspontja ez, a mely nem mai, a me- 
lyet már évek óta elfoglal. 

A második megjegyzésem az, hogy meg lehet 
győződve igen tisztelt tagtársam és barátom, hogy 
semmi sincs távolabb a Magyar Gyáriparosok Szövet- 
ségétől, mint animozitás a magyar földbirtok akár a 
nagy-, akár a középbirtok ellen. Hisz eszeveszett dolog 
volna, ha az ország termelésének egyik ága az ország 
legfontosabb termelési ágával szemben ellenséges állás- 
pontot foglalna el. Ez országrontó politika volna : 
tőlünk ez egészen távol áll. (Helyeslés.) A kérdés, a 
melyet felvetettünk, az volt, hogy vájjon Magyarorszá- 
gon a kötött birtoknak — a mely alatt nemcsak az 
egyes hitbizományok, hanem állami, községi és egyéb 
ilyen természetű birtokok, az egyházi birtokok is érten- 
dők — túltengése tapasztalható-e, vagy nem, ennek 

van-e káros befolyása a kivándorlásra, van-e befolyása 
a lakosság megélhetésére. Már pedig a t. barátom is 
meg fogja engedni — majd a későbbi szónokok is fel 
fogják említeni — hogy annyira nagy tényleg Magyar- 
országon a kötött birtok aránya (Igaz ! Ugy van !), 
hogy ezen kérdésnek felvetése és a földbirtok elleni 
animozitás közt igazán semminemű kapcsolat sincs. 
(Úgy van !) 

Csak ezt voltam bátor álláspontunk tisztázása vé- 
gett igen tisztelt barátomnak megjegyezni, a kinek meg- 
köszönöm igen szép és érdekes fejtegetéseit. 

Bemáth István: Szabad egy szót, méltóságos 
uram? 

Elnök : Tessék ! 

Bemáth István: En, méltóságos uram, nagyon 
örülök, hogy ezt méltóztatott kijelenteni, de méltóztas- 
sék elhinni, hogy a külső világ, a mely talán részlete- 
sebben és behatóbban informálva nincs, úgy fogta fel 
Hegedűs Lóránt előadását, mint a Gyáriparosok Szövet- 
sége álláspontját. 

Hegedűs Leránt : Egyéni meggyőződésem ! 

Bemáth István : Nagyon helyes, hogy ez megczá- 
foltatik; hiszen ezzel bizonyos sikert máris elértem. 

Fodor Ferencz titkár: Gelléri Mór! 

Gelléri Mór: Mielőtt a dolog érdemére rátérnék, 
megengedik talán, hogy az előttem szólott t. értekezleti 
tag úr előadására néhány megjegyzést tegyek. En azt 
hiszem, Magyarországon mindenki, a ki a ipari termelés 
ügyeivel foglalkozik, méltán tiltakozhatik az ellen, mintha 
az iparosok földbirtokellenes politikát űznének. Igenis, 
azt a politikát igyekszünk űzni, hogy a földbirtok na- 
gyobb mértékben vegyen részt Magyarország közgazda- 
sági életének átalakításában és az iparfejlesztésben. Ezért 

azt hiszem, igen tisztelt értekezlet, hogy azok a példák, 
a melyeket az előttem szólott igen tisztelt értekezleti tag 
úr Anglia és Csehország feudális nagybirtokaira hivat- 
kozva felhozott, azért nem lehettek találóak, mert hiszen 
éppen a nagybirtok az, a mely úgy Angliában, mint 
Csehországban elsőnek veszi ki a részét az iparfejlesz- 
tésből. Ugy Angliában, mint Csehországban a legnagyobb 
gyártelepek majdnem kizárólag az arisztokráczia kezde- 
ményezéséből alakultak. Hasonló kivánságot a maguk ré- 
széről kifejezni nagyon sokszor megkíséreltük már kü- 
lönböző tárgyalások folyamán, de fájdalom, minden ered- 
mény nélkül, mert nagyon kevés azoknak a főuraknak 
a száma, a kik Magyarországon számottevő iparral fog- 
lalkoznak. 

Es még csak egyet ! Hangsúlyozta az igen t. ér- 
tekezleti tag úr azt, hogy ha mi gyors eredményeket 
akarunk elérni, nem szabad oly kérdésekkel foglalkoz- 
nunk, a melyek csak évek hosszú során át fognak 
megvalósulni. Engedelmet kérek, mi nem 24 óra alatt 
akarjuk ezt az óriási kérdést megoldani, hanem terv- 
szerű programmot akarunk készíteni, illetőleg anyagot 
szolgáltatni a Gyáriparosok Országos Szövetségének arra, 
\iO%^ tervszerű programm alapján ennek a kérdésnek 
fokozatosan minél tökéletesebben való megoldása bizto- 
síttassék. (Helyeslés.) 

Ezek után, rátérve a dologra, bevezetésül enged- 
jék meg, hogy csak két megjegyzést tegyek. 

E kérdés t. előadója hivatkozott arra, hogy Ame- 
rikában is tanulmányozta a kérdést. En is voltam Ame- 
rikában ; nem tanulmányoztam a kérdést, mert rövidebb 
ideig voltam ott, semhogy azt tehettem volna, de nyi- 
tott szemmel látván, két dolgot konstatálok. A mi föl- 
dieink, a kikkel ott találkoztam és a kiktől megkérdez- 
tem, hogy hogyan megy a soruk, igen sokan azt mon- 

dották: ha mi Magyarországon is annsrít akartunk volna 
dolgozni, a mennyit itt kell dolgoznunk, hogy exisztál- 
junk : Magyarországon fényesen megélhettünk volna. D e 
ott az egyik a rokonára, a másika szüleire, a harmadik 
a körülményeire támaszkodva lustálkodott. Amerikában 
bezzeg nekifogott a bányakalapácsnak és a többi szer- 
számoknak és oly erős munkát végzett, hogy az a 
néhány ezer korona vagy dollár, a melyet ezek az 
emberek hazaküldenek, majdnem életükbe, testi erejükbe, 
jövendőjükbe kerül. 

A másik dolog, a mit meg akarok jegyezni, az 
— és azt hiszem, ebben rejlik a kérdés punctum sali- 
ense — hogy, szintén magyarokkal találkozván, beszél- 
tünk a kivándorlókról, a kik rengeteg nagy számban 
vannak Newyorkban és környékén s azt a kérdést 
vetették fel, hogy mi a véleményem arra nézve, hogy 
hogyan lehetne a kivándorlást megakadályozni. (Hall- 
juk !) Erre én azt mondtam, hogy törvényt hoznék, a 
mely pusztán két szakaszból állana : 1 . §. Meg kell te- 
remteni Magyarországon mindazon előfeltételeket, a me- 
lyek mellett nálunk épp úgy megélhetnek az emberek, 
mint Amerikában, a melyek mellett tisztességes kereset- 
hez juthatnak. (Helyeslés.) 2. §. Vissza kell telepíteni 
minden magyar embert Magyarországba. (Derültség. Zaj.) 

Hegedűs Lóránt : Halljuk a végrehajtási utasítást ! 

Gelléri Mór: Ne tessék ezt a dolgot komikus 
oldalról felfogni; a kérdésnek a lényegére akartam rá- 
utalni. Ha mi Magyarországon meg tudjuk teremteni 
az előfeltételeket arra nézve, hogy itt mindenki, a ki 
dolgozni akar és tud, tisztességesen megélhessen — 
majd rá fogok térni erre előadásomban — hogy ne 
csak napi szükségleteit fedezhesse, hanem valamit fenn- 
tarthasson öreg napjaira is, nagyon sokan fognak visz- 
szatérni ebbe az országba s el fogják foglalni a helyet 

annál a munkaasztalnál, a mely mellől, nagyobb remé- 
nyektől kecsegtetve, távoztak. 

T. uraim ! Az Országos Iparegyesület, a melyet e 
helyen képviselni szerencsém van, felkéretett tagjai 
részéről, különösen azokról a vidékekről, a hol nagyobb 
kivándorlások vannak, hogy közöljék az iparegyesülettel 
mindazokat az észrevételeket, a melyeket a kivándorlás 
megszüntetésére vagy legalább is csökkentésére vonat- 
kozólag felhozhatnak. Bocsánatot kérek előre is, ha va- 
lamivel körülményesebben fogok e dologgal foglalkozni, 
de nem pusztán a magam nézetét tolmácsolom, hanem 
legalább száz-kétszáz iparos véleményét fogok igyekezni 
tolmácsolni, lehető tömörséggel. 

A legelőkelőbb iparosok nyilatkoztak e kérdésben, 
a kik rendkivüli örömüket fejezték ki első sorban arra 
nézve, hogy végre ez a kérdés napirendre kerül és 
hogy olyan testületek foglalkoznak vele, a melyek nem 
fogják engedni, hogy a kérdés a napirendről lekerüljön. 

A válaszokat azon kérdőpontok szerint igyekszem 
csoportosítani, a melyeket a Gyáriparosok Szövetsége 
felállított, hogy egyöntetűen adhassam meg a választ* 

Az első és második kérdésre nézve azt hiszem, 
véleménykülönbség nem foroghat fenn az iránt, hogy 
úgy a kivándorlási törvény, valamint az. útlevéltör- 
vény és a Cunard-lineval kötött szerződés nemcsak 
hogy nem csökkentették, hanem lehetőleg előmozdítót-* 
ták a kivándorlást. Azért mindazon törvényes intézke- 
dések enyhítése vagy hatályon kívül helyezése szükséges, 
a melyek eddig a kivándorlás előmozdítására szolgáltak^ 
különösen azoknak a hivatalos közbenjáró közegeknek 
és testületeknek az eliminálása, a melyek hivatva voltak 
a szegény népet a kivándorlásra buzdítani. 

A harmadik kérdésre, t. i. hogy az állami terhek, 
illetőleg a közterhek nem hatnak-e szintén közre a ki- 

vándorlás előmozdítására, nem kellene-e e terheket 
csökkenteni, kellő rövidséggel és tömörséggel a követ- 
kezőket válaszolják: 

Az állami és közterhek emelkedése is súlyosan 
nehezedik a lakosságra, a mennyiben az elég magas 
direkt adókon felül az indirekt fogyasztási adók, a ro- 
hamosan emelkedő drágaság, sok helyütt pedig a pél- 
dátlanul felcsigázott községi pótadók túlontúl nagy te- 
herrel nehezednek a kereső polgárságra és a munká- 
sokra is. Vannak például községek (Kralován), melyben 
a pótadó 572 százalék. 

Ennek remédiuma volna a progresszív adó, bizo- 
nyos keresetminimum adómentesítése és a homestead 
alkalmazása az iparban, első sorban pedig a munká- 
sokra alkalmazva. 

IV. A kivándorlás ellensúlyozására az iparfejlesz- 
tésnek mely közgazdasági vagy közigazgatási akadá- 
lyai volnának elháríthatok? 

Mily fokozatban létesíttessenek szocziálpolitikai 
reformok s a munkáslakások ügye miként mozdütas- 
sék elő ? 

Ez a kérdés teljesen megegyezik az Országos 
Iparegyesület által kiadóit következő kérdőponttal : 

Milyen intézkedéséket tart alkalmasnak a kivan- 
dorlás csökkentésére^ okainak megszüntetésére^ vagy 
következményeinek enyhítésére? 

Erre nézve mindenekelőtt osztályozzuk a hozzánk 
egyesületünk tagjai részéről beérkezett anyagot, melyet 
a következőkben igyekszünk áttekinthetően csoporto- 
sítani : 

Általános óhajok. 

Az általános jólét emelése, az önálló vámterület 
létesítése által a magyar ipar védelme, ipartámogatás 

hosszabb lejáratú állami szerződések biztosítása által, 
nagyobbszabású iparfejlesztési programm inaugurálása, 
nevezetesen egészséges iparok fejlesztése, az iparfejlesz- 
tést a meglevő gyárakon kell kezdeni, azután a nálunk 
hiányzó iparágakat kell megalapítani, szakmunkásokat 
kell nevelni és az iparoktatási intézményeket a létező 
közszükséghez képest fokozatosan kiépíteni. 

Specziális kívánalmak: 

Fejleszteni kell továbbá áz egészséges indusztriá- 
lis közszellemet; 

lehetővé tenni az egyszerű barnaszeneknek és a 
vízerőknek ipari, gazdasági, különösen pedig vasúti for- 
galmi értékesítését. E téren specziálisan kell fejlődnünk, 
mert viszonyaink specziálisak. 

E feladat ránk nézve rendkívüli nemzetgazdasági 
nyereséget és ipari foglalkoztatást jelent. E feladatot 
pedig elektromos erőközpontok létesítése által érhetjük el, 
közlekedésünk vonalai és végpontjai szerint, két eszmé- 
nek állami keresztülvitele által, nevezetesen : Folyó- 
ink völgyszintkülönbségének tanulmányozása alapján, 
továbbá az »energia-bányászat«, vízválasztókat átharán- 
toló tűnnélek (vízitárók) bányászati kivezetése segélyé- 
vel, rendkívüli mennyiségű állandó vízerőhöz juthatnánk. 

A gőzgépek és generátorok tökéletesítése specziális 
viszonyaink szerint elengedhetetlen állami feladat, mert 
csak ettől várható hazánk gazdag barnaszéntelepeinek 
versenyképes értékesítése, a közlekedés keretébe beosz- 
tandó elektromos erőközpontok létesítése által, mely 
idővel összes vasutainkat államgazdaságilag rendkívül 
előnyös elektromos vonatokká kell hogy átalakítsa ; mi- 
által e téren a külföldet megelőzhetjük és magunknak 
rengeteg közgazdasági hasznot biztosíthatnánk. 

Népművelés, népnevelés. 

Az iskoláztatást államosítani kell és ingyenessé 
tenni. Az oktatást gyakorlati irányban fejleszteni és fő- 
leg a munka megbecsülését, az ipari és kereskedelmi 
osztályok fontos hivatását kell az ifjúság lelkébe vésni. 
Fejleszteni kell a népben hazája, vármegyéje, községe 
és családjához való ragaszkodást és ezt az érzést szí- 
tani és állandóan ébrentartani is kell, mert a népnek 
hazájához, szülőföldjéhez és családjához, vagyis a hazai 
röghöz való ragaszkodása, éppen a kivándorlások gyako- 
risága miatt szerfelett meglazult. Kivánatos, hogy ez a 
ragaszkodás egyrészt társadalmi úton, másrészt a lel- 
készek és tanítók által a népben fejlesztessék. 

Közigazgatási intézkedések. 

Szükséges, hogy a nép ügyes-bajos dolgait el- 
látó közigazgatási tisztviselők főleg a községi és kör- 
jegyzők a néppel humánusan bánjanak, ügyeiket gyor- 
san elintézzék és a díjak fölszámításánál is méltányo- 
sak legyenek és hogy erre nézve a kellő ellenőrzés is 
biztosíttassék. 

Szigorú intézkedéseket kell tenni a titkon, de 
rendszeresen működő kivándorlási ügynökök ellen ; a 
postahivatalok által a kivándorlásra biztató nyomtatvá- 
nyokat el kell koboztatni. 

Az útlevélkiadások jogosítása mellett az útlevél 
nélkül kifelé törekvőket a határról vissza kell terelni. 

A kivándorlás csökkentése lehetségessé válik a 
biztosok és ügynökök működésének beszüntetésével, a 
munkáskivándorlás megnehezítésével az által is, hogy 
a közigazgatásnak mintegy támogató közbenjárása be- 
szüntethetnék, minthogy a kivándorlási törvény idevágó 

határozatai a kivándorlást csak kényelmesebbé teszik; 
szükséges továbbá a nép felvilágosítása vándortanítók 
és iskolák útján, főleg olyan értelemben, hogy a kiván- 
dorlóknak mily sok viszontagságon kell keresztülmennie^ 
mennyit kell szenvedni és nélkülözni^ míg keresethez jut- 
nák és végül, hogy ha itthon úgy akarnának dolgozni 
mint Amerikában ^ idehaza is fényes exisztentiát biztosít- 
hatnának maguknak. 

A kormánynak intézkednie kellene az útlevelek 
szorgosabb felülvizsgálata iránt a határállomásokon. 
Mert tudvalevő, hogy a jelenlegi laza ellenőrzési rend- 
szer mellett egy útlevéllel ketten-hárman, sőt néha 30-an 
is és ezek között sok katonaszökevény is kivitorlázhat. 

Egyik jelentékeny gyár azt az eszmét is fölveti, 
hogy jó volna a kivándorlási ügynökségeket direkt álla- 
mosítani, vagy az illető szolgabírói hivatalnak direkt és 
minden tekintetben alárendelni. Privát kivándorló ügynö- 
köket vagy ügynökségeket nem volna szabad tűrni. 

Törvényhozási teendőknek tartják egyik nagyipa- 
rosnak a kivándorlási kedv csökkentésére : 

A végrehajtási törvény szigorának enyhítését, 
ennek keretében a végrehajtási költségek minimumra 
való leszállítását és a létfentartáshoz szükséges eszkö- 
zök elárverezhetőségének megszüntetését, a mi már fen- 
nebb érintve is volt. 

Élelmezési bajok. 

Intézkedni kell a folyton emelkedő drágaság ellen, 
a sör-, bor- és húsfogyasztási adót lényegesen le 

kell szállítani (esetleg csakis a munkásokra biró ha- 

tálylyal), 

az égetett szeszes italok adóját viszont lényegesen 

fel kell emelni, 

az italmérést szigorúan ellenőrizni, 

intézkedéseket kell tenni az iszákosság terje- 
dése ellen. 

Hitelviszonyok. 

Kivánatos a népnek a vidéki hitelintézetek kezé- 
ből való kiszabadítása, az állami hitel szervezése által ; 

a vidéki takarékpénztárak nem csupán nembánom- 
sága, de főleg azon intencziója, hogy a kivándorlót 
üzletnek nézi, nagy hátránya a kivándorlási iránynak és 
nagy elősegítője a kivándorlásnak; 

kivánatos az élelmiszerhitel túltengése és az 
árúhitelezéssel űzött uzsora czéltudatos megakadá- 
lyozása. 

A nép eladósodásának és demoralizácziójának 
egyik nagy oka a korlátlan szenvedő váltóképesség. 
Habár bajos a szenvedő váltóképesség bármiféle kor- 
látozása tekintetében állást foglalni, mert a váltónak, 
mint kereskedelmi hitelpapimak fontosságát nem lehet 
kétségbe vonni, nem szabad figyelmen kivül hagyni, 
hogy ily ügyletek éppen a tapasztalatlan, míveletlen 
pómép között igen sokszor fordulnak elő, de a leg- 
ritkább esetben szokott az idézett törvényekbe ütköző 
visszaélés kiderittetni. 

Kereseti érdekek. 

A sarkalatos kívánalmak között a legelsők a 
következők : 

legyen ez országban elegendő munka, ehhez képest 
a munkabérek emelésével megfelelő, emberies munkabér, 
és e mellett bizonyos minimális kereset ne legyen le- 
foglalható. 

Munkásvédelem. 

V 

Létesíteni kell a munkásvédelmi törvényt, 

szükséges továbbá az elaggott és rokkant munkások 
biztosításáról gondoskodni, 

a munkaidőt szabályozni, 

a sztrájkok elfajulása ellen való védekezést biz- 
tosítani, 

a munkásszervezeteket törvényesen rendezni, 

munkáskamarákat létesíteni, 

munkásjóléti intézményeket megalapítani, támogatni 
és fejleszteni a munkások egészségi, táplálkozási, ruházati, 
lakási, általán fogyasztási igényeinek emberies kielégítése 
szempontjából; a hű és kitartó munkásokat bizonyos 
időszakokban pénzbeli jutalmak által kitartásra és hű- 
ségre buzdítani; szükséges végre a gyermeknevelési 
intézetek, gyermeknevelő otthonok, tanoncz otthonok, 
szakiskolák és telepek létesítése, végre a munkások poli- 
tikai jogainak biztosítása. 

V, Mennyiben mozdítaná elő a munkáshiány 
megszüntetését a munkások letelepítése, vagy földhöz 
juttatása ? 

Kívánatos a helyes birtokpolitika. 

Lehetővé kell tenni a népnek a föld megszerzését 
a hitbizományok csökkentése és illetve erdővidékekre 
való kitelepítése és ezzel kapcsolatosan a nagybirtokok 
megvétele és parczellázása által, továbbá törvényben 
kell megállapítani a birtokminimumot és ezt megterhelés, 
illetve uzsora ellen ugyancsak törvényhozásilag biz- 
tosítani. 

A gyári munkásokat építési és földmívelési telkek- 
nek legkedvezőbb feltételekkel való vétele által állandó- 
sítani kell. 

Ebből a czélból azok az iparvállalatok, melyek 
munkáskolóniák építésére vállalkoznak, az államtól, 
avagy az illető községektől a megfelelő építési telkeket 
ingyen, vagy legalább olcsó áron megkaphassák. 

Az ilyen telkeken épített munkáskolóniák, a míg 
más czélra mint munkáslakásoknak nem használtatnak, 
legalább 30 éven át állami és községi adók alól fel- 
mentessenek. 

A munkások családjainak a háziipar, illetve a 
házigazdaság (baromfinevelés, főzelék-, tojás-, tej-, vaj- 
kereskedés, gyümölcstermesztés, stb.) által állandó és 
jutalmazó mellékfoglalkozást kell biztosítani és főleg a 
munkáskolóniákkal, vagy az ezektől külön is álló 
munkáscsaládházakkal kapcsolatban e czélnak megfelelő 
intézményeket (tanfolyamok, értékesítő szövetkezetek 
stb.) kell létesíteni és istápolni. 

Ezekben összefoglaltuk azokat az óhajokat és 
panaszokat, a melyek az érdekeltség köréből a kérdés 
remélhető szanálására sporadikusan fölszinre hozattak. 
Ezekből lehet egyes kérdéseket mint nem sürgőseket 
és a dologgal nem szorosan összefüggőket eliminálni és 
egyes kérdéseket, melyeket az érdekeltek még nem érin- 
tettek, a sorozatba utólag is beleilleszteni. 

De mint a kérdésre nézve fölkért előadó kénytelen 
vagyok konstatálni, hogy a kivándorlási ügyet nem 
lehet apró kérdések sorra vételével és esetleg többé- 
kevésbbé kedvezően való megoldásával elintézni, A kiván- 
dorlást egyedül és kizárólag a helyes közgazdasági poli- 
tika fogja megoldani, mely sarkalatos tételeiben lénye- 
gesen kell hogy eltérjen a mai állapotok szerint inaugu- 
rált közgazdasági politikától. 

Preventív intézkedésekkel kell megszüntetni a ki- 
vándorlást, vagyis olyan állapotokat kell itthon terem- 

teni, hogy a folyvást emelkedő igények daczára a munkás 
itthon is tisztességesen megélhessen. 

Első sorban a progressziv adórendszer inaugurálásá- 
val le kell venni a direkt és indirekt nagy adóterhet az 
ipari, kereskedelmi és munkáskörök vállairól és arányo- 
san el kell osztani az összes termelő és fogyasztó 
osztályok között. 

Az iparfejlesztést a létező életképes vállalatok ki- 
fejlesztésére kell alapítani és a nálunk még hiányzó 
iparágak meghonosítására czéltudatos programmot meg- 
állapítani, első sorban a hazai tőke érdekbevonásával. 

Erre a czélra egyrészt szembe kell szállani az 
antikapitalisztikus irányzattal és másodsorban okos 
szocziálpolitikai intézkedésekkel és intézményekkel meg 
kell teremteni a tartós szocziális békét. 

A szocziális kérdéssel szoros kapcsolatban áll az 
ú. n. birtokpolitikának egészséges rendezése és lehetetlen 
el nem fogadni a Gyáriparosok Országos Szövetsége 
érdemes igazgatójának erre vonatkozó irányítását, melyet 
a lehető legtömörebben, de igen találóan a következők- 
ben foglal össze : »Magyarország iparfejlesztésének 
országútja a kötött birtok fölbontásán át vezet«. 

Végre a magyar ipar védelmére, megerősítésére és 
függetlenítcsére meg kell teremteni az önálló nemzeti 
bankot és az önálló vámterületet mindazon állami elő- 
nyökkel (helyes közlekedési tarifa és vámpolitika, állami 
kedvezmények, kiviteli érdekek fölkarolása, ipari szak- 
nevelés, helyes közszállítás, modern ipari törvények 
stb.), melyek a magyar ipar fokozatos felvirágozását 
nálunk is biztosítani hivatva vannak. (Élénk helyeslés.) 

Lukács Jenő: Azt a kérdést vagyok bátor az 
elnök úrhoz intézni, hogy jogunk van-e a kérdőpontok- 
hoz általánosságban hozzászólani vagy pedig mindjárt 
terjeszkedjünk ki a részletekre is. 

Elnök: Czélszerú volna, ha minden egyes szónok 
minden kérdésre egyszerre elmondaná a maga véle- 
ményét. Különben mindenkinek tetszésére van bizva az 
is, hogy necsak az egyes kérdopontokhoz szóljon hozzá, 
hanem az ügyre különben világosságot vető más kérdé- 
sekre is kiterjeszkedjék. A kérdőpontok csak tájékozásul 
szolgálnak. 

Következik Hieronymi Károly ő nagyméltósága. 

Hieronymi Károly: T. szakértekezlet! Hegedűs 
Lóránt t. barátom felszólalása során lángoló szavakkal 
ecsetelte azt a nagy veszedelmet, a mely hazánkra 
nézve a kivándorlásban rejlik; de bármily ékesszólóan 
ecsetelte is, még mindig nem közelítette meg a való- 
ságot (Úgy van ! Úgy van !), mert valóságban hazánk 
vére folyik el ebben a proczesszusban. 

A kérdés megoldása annál komplikáltabb, mert 
egyes eszközökkel és azonnal segíteni nem is lehet. 
Azért melegen üdvözlöm a Szövetséget, a midőn alkal- 
mat adott nekünk arra, hogy e kérdésben itt nyilat- 
kozzunk, mert bár ez a kérdés azok közé tartozik, a 
melyek némileg irodalmilag is fel vannak derítve és azt 
hiszem, mindenki elismeri azokat az érdemeket, a melye- 
ket a kérdés felderítése körül Hegedűs Lóránt dr. és 
Thirring igazgató úr, valamint Varga Gyula min. taná- 
csos úr a maguk dolgozataival, illetőleg a statisztikai 
évkönyvvel szereztek, mégis szükséges a kérdésnek 
minden oldalról való megvilágosítása. 

Tudom, hogy az értekezletet a három utolsó kér- 
désre adandó felelet érdekli leginkább, de méltóztassék 
megengedni, hogy szóljak pár szót az elsőről és a 
másodikról is, nem azért, mintha az volna a czélom, 
hogy a kivándorlási törvényt vagy a Cunard-társaság- 
gal való szerződést különösen oltalmamba vegyem, 
hanem mert abban a meggyőződésben vagyok, hogy a 

ki ebben az irányban keresi az orvoslás módját, az nem 
helyes úton jár el. 

Még egyet vagyok bátor előrebocsátani. Az előt- 
tem felszólalók, különösen pedig Bemáth István t. tag- 
társunk felszólalásával bővebben foglalkozni nem kivánok, 
bár ez a felszólalás nagyon érdekes ; nem pedig azért, 
mert bár kétségtelen, hogy minden ország társadalmi és 
gazdasági viszonyaira az agrár viszonyok elsőrendű fon- 
tossággal birnak és egyetértek Hegedűs Lóránt t. bará- 
tommal abban, hogy a mi agrár fejlődésünk nem egész-r 
séges, de mégis ez a kérdés egyike azoknak, a melyek 
megérdemlik az egészen külön való tárgyalást, oly 
annyira, hogy ennek a szaktanácskozmánynak keretébe 
ez bele nem szorítható. En tehát ezzel a dologgal csak 
annyiban fogok foglalkozni, hogy vájjon a birtok-meg- 
oszlás és a kivándorlás között van-e közvetlen össze- 
köttetés. 

A mi már most az egyes kérdéseket illeti, méltóz- 
tassék megengedni, hogy azokra rövidesen ugyan, de 
mégis megtegyem a magam megjegyzéseit. 

Nem tartoztam azok közé, a kik az 1903. évi 
törvényt inicziálták, tehát nem beszélek pro domo. Azok, 
a kik azt a törvényt készítették, abból az elvből indul- 
tak ki, a melyet legelőször Anglia fejezett ki, hogy a 
kivándorlást semmiféle policziális és erőszakos intézke- 
désekkel megakadályozni nem lehet (Igaz ! Úgy van !), 
hogy a kivándorlás alapoka mindig az anyaország 
erkölcsi, társadalmi és gazdasági viszonyaiban rejlik 
(Igaz! Ugy van!), és hogy a ki a kivándorlást meg 
akarja szüntetni, annak ezen erkölcsi, társadalmi és 
gazdasági bajok szanálására kell törekednie. (Igaz, Ugy 
van !) A mennyiben pedig a kivándorlást megakadályozni 
nem lehet, minden államnak kötelessége azokat, a kiket 
a sors abba a szomorú helyzetbe hoz, hogy hazájukat 

elhagyni kén3rtefen^, a körülményekhez képest ebben 
is lehetőleg támpgatni, a kivándorlást irányítani, a ki- 
vándorlottak és az anyaállam közti összeköttetést lehe- 
tőleg fenntartani. E mellett meg volt a törvényjavaslat- 
nak az a másik intencziója is, hogy igyekezett a kiván- 
dorlást a magyar állami hatóságok ellenőrzése alá 
helyezni és ez által a tiltott kivándorlást lehetőleg csök- 
kenteni. E két intenczLóra vonatkozó legfontosabb intéz- 
kedések a kivándorlási törvény 11. fejezetében foglal- 
tatnak. 

Mikor a kormány előterjesztette ezt a törvényt, 
világosan megmondta, hogy nem lehet más czélja, mint 
hogy a kivándorlást lehetőleg olyan útra terelje, a mely 
a magyar állami hatóságok ellenőrzése alatt áll, és erre 
a czélra legmegfelelőbbnek találta a fiumei útirányt. A 
Cunarddal kötött szerződéssel tehát egyenesen a tör- 
vény intencziójának tett a kormány eleget. 

Már most ha azt vizsgáljuk, hogy ezen törvény 
intencziói vájjon érvényesültek-e, úgy meg kell álla- 
pítanunk, hogy bizony azok csak csekély mértékben 
érvényesültek. (Igaz ! Ugy van !) Először azért, mert a 
kivándorlás — mint a hogy azt mindjárt számszerűen 
leszek bátor kimutatni — olyan nagy fokban emelke- 
dett, hogy a Cunard a maga hajójárataival a kivándorló- 
kat Amerikába szállítani képes nem volt. A törvény 
szerint nyilvánosan működő ügynökségek állíttattak fel 
abból a czélból, hogy azok államilag ellenőriztethes- 
senek, de a korábbi időkben, még mielőtt a Cunard- 
szerződés létesült, a kivándorlás az északeurópai ki- 
kötőkön át irányult ; abból az időből volt az országban 
a titkos ügynökök egész szervezete, a mely ellen a 
magyar közigazgatás gyengének mutatkozott. 

Már most az a körülmény, hogy a Cunard- 
szerződés folytán százezrekkel emelkedett a kivándorlás, 

az aligha lesz igazolható, mert ha nézzük a statisztikai 
adatokat, — xnegjegyzem^ hc^y csak egy év statisztikai 
adatai állanak teljes részletességgel rendelkezésemre — 
akkor azt látjuk, hogy 1905-ben a hivatalos adatok 
szerint Fiúmén át kivándorolt 35,951 ember; ha hozzá- 
számítjuk azokat, a kik Liverpoolon át szállíttattak a 
szerződés értelmében, s a kiknek száma 716, akkor a 
Cunard hajóin kivándorolt összesen 36,667 ember. 
Ellenben Hamburgon át kivándorolt 27,664, Brémán át 
76,857, Havreon át 5000, Antwerpenen át 12,246, 
Rotterdamon át 8800, tehát az északeurópai kikötőkön 
át kivándorolt 132,000, szemben a Cunard 36,667 ki- 
vándorlójával. 

De még ez nem világítja meg tökéletesen a hely- 
zetet, mert ha azt kutatjuk, hogy merre olcsóbb a ki- 
vándorlás, arra az eredményre jutunk, először hogy 
Budapesttől számítva — Budapestet veszem az össze- 
hasonlítás egyszerűsítése czéljából — Budapesttől Rotter- 
damba a vasúti utazás 42 K-val, Brémába 32 K-val, 
Hamburgba 28 K-val, Havreba 60 frankkal drágább, 
mint Fiúméba ; ha hozzáveszem azt, hogy a Cunard- 
társaságnál a szállítási költség 180 K s a legtöbb északi 
hajóstársaságnál 190 — 230 K közt mozog, s ha az 
összes költségeket összeadom, arra az eredményre jutok, 
hogy az északeurópai kikötőkön át való kivándorlás 
60 — 70 K-val kerül többe. S ha most ehhez hozzá- 
számítom azt, hogy a Cunard-szerződés szerint a társa- 
ság tartozik a kivándorlókat, a kik a hajóra várnak, 
Fiúméban két napig ingyen szállással és élelemmel 
ellátni, a különbség még nagyobb. Es daczára annak, 
hogy drágább a kivándorlás az északaeurópai kikötőkön 
át, mégis — mint az előbb említettem — a viszony 
úgy áll, hogy Észak felé 132,000, Fiumán át pedig 
csak 36,000 ember vándorol ki. 

Ennélfogva a végeredmény az, hogy azt a czélját, 
hogy a kivándorlást Fiume felé irányítsa, a törvény 
nem érte el, nem érte el daczára annak, hogy az uta- 
zást olcsóbbá tette, s daczára annak, hogy ellátta a 
kivándorlókat azon idő alatt, a míg a hajóra várakoz- 
nak, a mi nem csekélység, ha az ember Brémában 
vagy Hamburgban megnézi azokat a kivándorlókat és 
látja, micsoda nyomorúságosan helyezik el őket s micsoda 
kínszenvedés nekik az a néhány nap, a míg a hajó 
megérkezik. 

De ezekből az adatokból meg lehet állapítani annak 
az állításnak helytelen voltát is, mintha a Cunard-szer- 
ződés folytán a kivándorlás emelkedett volna, mert 
méltóztatik látni, hogy a kivándorlás nem Fiume felé, 
hanem az északeurópai kikötők felé emelkedett. Ki- 
mutatja ezt éppen ma a Pester Lloydban megjelent 
czikkében Matlekovics Sándor ő méltósága is. 

A törvénynek voltak ezen kívül más intencziói is. 
Ezek közé tartozott a kivándorlók felvilágosítása azokról 
a viszonyokról, a melyek reá Amerikában várnak. A 
törvény szerint a kivándorlási meghatalmazottaknak 
volna ez a kötelessége. Tudomásom szerint azonban 
vajmi kevés történt ebben a tekintetben, s azt hiszem, 
kötelességünk az illetékes tényezőket erre a körülményre 
figyelmeztetni. 

De kötelességünk nagy gondot fordítani az össze- 
köttetésre a kivándorlottak és a haza között. Ez nem 
tisztán a humanizmus kérdése, mert ha ez az összeköt- 
tetés fenn fog állani, akkor a visszavándorlók száma 
tetemesen szaporodni fog. Tudomásom van róla, hogy 
a kormány befolyása következtében konzulátusaink 
többet foglalkoznak a kivándorlók sorsával, mint azelőtt ; 
kívánatos, hogy a konzulátusok száma szaporíttassék 
és nevezetesen oly helyeken, a hol nagyobb számban 

csoportosulnak magyar kivándorlók, konzulátusok létesít- 
tessenek, mert a mostaniak óriási működési területükön 
képtelenek hatásos munkát kifejteni. De a kivándorlottak 
minden szükségletét a konzulátusok útján kielégíteni 
nem lehet. Viszont tekintettel arra a féltékenységre, a 
melylyel az amerikai kormány minden olyan intézkedést 
kisér, a mely szerint esetleg állami megbízatással emberek 
küldessenek ki az összeköttetés fenntartására, az ilyesmi 
bajosan is lesz megvalósítható. Hanem igenis követnünk 
kell azt a példát, a melyet tudtommal Olaszország adott, 
hogy t. i. Amerikában bankokat alapított. N^kem magam- 
nak is van tudomásom egy ilyen New-Yorkban székelő 
olasz bankról, a melynél magyar ember is van alkal- 
mazva, s a mely a kivándorlóknak mindenféle tanácscsal 
szolgál s egyébként is támogatására van, gondoskodik róla, 
hogy a kivándorlók megtakarított pénze olcsón és biz- 
tosan jusson hazájukba, útbaigazítja őket^ megismerteti 
az ottani viszonyokkal, stb. Az én tudomásom szerint 
a kormány s egyik igen tekintélyes pénzintézet közt 
folytak is már tárgyalások ebben az irányban, én tehát 
arra kérem a Szövetséget, hasson oda, hogy ezek a 
tárgyalások minél előbb befejeztessenek s ez az amerikai 
magyar bank minél hamarább felállíttassék, mindig nem 
csupán a humanizmus szempontjait tekintve, hanem 
tekintve azt, hogy a vissza vándorlás kérdését semmivel 
jobban előmozditani nem fogjuk. 

A mi azt a javaslatot illeti, hogy azonnal törvényi- 
leg szüntettessenek meg a Cunard-társaság nyilvánosan 
piűködő ügynökei, hát ez ellen semmi észrevételem nem 
lehet. Csakhogy én azt hiszem, hogy a nyilvános ügy- 
nökségek megszüntetése akkor, a mikor nem tudjuk 
megszüntetni az északeurópai hajóstársaságok titkos 
ügynökségét, vajmi keveset fog érni. Lehet, hogy az 
eredmény egyszerűen az lesz, hogy még több ember 

megy az északeurópai kikötőkön át, de a kivándorlók 
száma csökkenni semmi esetre sem fog. Különben én 
ennek a dolognak valami nagy fontosságot egyáltalában 
nem tulajdonítok. 

A mi magát a Cunard-szerződést illeti, mielőtt erre 
az értekezletre jöttem, újra elolvastam s igazán nem 
tudom, miben lehetne azt módosítani. A kik azon az 
állásponton vannak, hogy a kivándorlást erőszakos rend- 
szabályokkal kell megakadályozni, azok természetesen 
úgy a kivándorlási törvény, mint a Cunard-szerződés 
eltörlését fogják követelni. De én, mint már említettem, 
ilyen intézkedésektől eredményt nem várok. Ellenkezőleg 
ennek a szerződésnek van egy igen becses határozata, 
t. i. az, hogy a kivándorlókat köteles a társaság 50 K-ért 
visszaszállítani, a mely rendelkezésnek arra az esetre, 
ha majd az amerikai magyar bank közreműködésével 
a visszavándorlók száma növekedni fog, nagy hasznát 
fogjuk látni. 

Különben a mi a visszavándorlókat illeti, a sajnos 
a dologban az, hogy a ki ott künn érvényesülni tud, 
az azután vissza sem jön ; legnagyobbrészt azok ván- 
dorolnak vissza, a kik künn sem boldogulnak, azok 
pedig, mikor visszajöttek, a mennyire az én tudomásom 
terjed, erkölcsileg és anyagilag teljesen züllött állapotban 
térnek haza. 

Áttérek már most a harmadik kérdésre, a köz- 
terhek kérdésére. Ebben a dologban tökéletesen egyet- 
értek azokkal, a miket Hegedűs Lóránt t. barátom az 
ő könyvében kifejtett. A mit ott ő irt az egyenes adókról, 
az oly világos példáját szolgáltatja az ő mély tanulmá- 
nyainak, hogy én ezért a műért itt nyilvánosan is 
elismerésemet fejezem ki. Nevezetesen tökéletesen egyet- 
értek vele abban, hogy az I. osztályú kereseti adó és 
II. osztályú kereseti adó alsó foka megszüntetendő. 

Mert kétségtelen az, hogy különösen a II. osztályú 
kereseti adó rettenetesen igazságtalan. Hogy mennyire 
igazságtalan, az kitűnik a következő esetből. Egy 
munkás, a ki olyan városban lakik, a hol az I. osztályú 
kereseti adó 8 K — s a legtöbb ipari város ebbe a 
kategóriába tartozik — s van négy családtagja, a kik 
után az adó fejenként 1 K 60 f, a négy családtag adója 
tehát összesen 6 K 40 f, összesen 14 K 40 f adót 
fizet. Már most a gyári munkások legnagyobb részének 
tudvalevőleg az a fő vágya, hogy saját háza legyen. 
Csak háza ; az ő ingatlanéhségük erre korlátozódik. 
Már most tegyük fel, hogy szorgalommal és takarékos- 
sággal annyira viszi, hogy magának egy üres házhelyet 
szerez, legyen az a lehető legkisebb, mondjuk 2 — 300 
négyszögöl. Akkor reá jön a II. osztályú kereseti adó, 
a melyből fizet személye után 8 K-t, családtagjai után 
további 8 K-t, ez összesen 16 K, tehát a további 14 K 
40 f adója egyszerre 16 K-val emelkedik. Hát nem 
praemiumot adhatna az ember annak, a ki még ennél 
is különb módon tudná a tőkegyűjtést büntetni ? (Igaz ! 
Ugy van!) 

Es nem szabad itt várni, a mié az egész adó- 
reform meglesz. Hiszen óriási nagy az az adóteher, a 
melyet a magyar állam polgárai viselnek, ahhoz képest, 
a mit más államok polgárai viselnek. Es még nagyobb 
lesz az igazságtalan elosztás által, úgy hogy egy adó- 
reform, a mely a terheket igazságosabban osztaná el, 
sürgősen szükséges volna, de minden ország példája 
mutatja, hogy egy általános adóreformot máról holnapra 
megcsinálni nem lehet. Ez évek rendszeres munkája. 
Ezeket a legkiáltóbb visszásságokat azonban el kell 
törölni még a nagy adóreform előtt, annál is inkább, 
mert a kincstár vajmi keveset veszít vele. Nem akarok 
hosszú idézetekbe bocsátkozni, hiszen kimutatta Hegedűs 

Lóránt az ő füzetében azt, hogy milyen csekély számú 
százezer koronát tesz ki az a bevétel, a melyet az állam 
ebből húz. 

De én nem állanék meg ott, a hol Hegedűs Lóránt 
megállott. Ismétlem, az iparos-munkásnak legfőbb óhaj- 
tása és ambicziója az, hogy neki háza legyen. De a 
házosztályadó is igazságtalan, mert semmi arányban 
nem áll a ház értékével. Hiszen tudjuk, hogy nálunk a 
munkások egyes vidékeken milyen olcsón építenek 
házat. Es ez után az olcsó ház után a legszegényebb 
munkás ugyanazt az adót fizeti, mint a leggazdagabb 
ember a maga fényesen berendezett villája után. Ebben 
a tekintetben is legalább ideiglenesen valami könnyítést 
kellene csinálni. Miitt konkrét javaslatokat nem tehetünk, 
csak kifejthetjük ebbeli óhajtásunkat. 

De még tovább megyek és áttérek az indirekt adókra. 

Tavaly egy csehországi gyárost arra próbáltam 
kapaczitálni, hogy alapítson Magyarországon gyárat. Azt 
mondotta, hogy ő foglalkozott az eszmével s arra a 
meggyőződésre jutott, hogy ez lehetetlen. Miért? Két 
okból, úgymond : az egyik a por, a másik a sör. Az 
ő munkásai azt *a port, a mely itt egy gyártelepen van, 
nem tűrhetik meg: a mi pedig a sört illeti, nálunk 
fennáll a következő borzasztó anomália : szeszadóból 
befolyik évente 69 millió korona, szeszadópótlékból 
7*9 millió korona, összesen 77 millió korona, söradóból 
befolyik 6.900,000 korona, söradópótlékból 16.662,000 
korona; míg tehát a szeszadópótlék a szeszadónak 
11 százalékát teszi, addig a söradópótlék a söradónak 
nem kevesebb mint 240 százalékát teszi, vagyis három- 
szor akkora a pótlék, mint az adó. Már most mindenki, 
a ki gyáriparral foglalkozott, tudja, hogy számos ipar- 
ágban a sör a munkásnak nem fényűzési czikk, hanem 
életszükséglet. (Igaz ! Ugy van !) Különösen azokban • a 

gyárakban, a melyekben az emberek tűz mellett dol- 
goznak, lehetetlen, hogy azok szomjukat vízzel oltsák ; 
kénytelenek sört inni, a nagy söradó tehát megdrágítás^ 
a munkás élelmének. Nekem tehát az a javaslatom — 
nem akarok illúziókba esni és tudom, hog}' az állam 
nem mondhat le a maga jövedelméről — de mégis az a 
javaslatom, hogy töröljék el a söradópótlékot s emeljék 
fel a szeszadópótlékot. (Elénk helyeslés.) 

De általában itt van az a hallatlan drágaság, a 
mely lábra kapott, hogy az élelmiszerek az utolsó két 
esztendőben 30— 407o-kal emelkedtek, nem mondom, 
hogy minden élelmiszer, hanem általában a háztartási 
kiadások 30— 407o-l^^l fokozódtak. Lehetetlen, hogy az 
állam ezen jelenség enyhítésére semmit se tegyen. 
Konkrét javaslatokat, ismétlem, mi ma itt nem tehetünk, 
hanem nézzük csak a húsfogyasztási adót. Hisz az 
egész húsfogyasztási adóból befolyó jövedelem 8 millió 
koronát tesz ki. Micsoda ez a 300 millió koronái kitevő 
indirekt adójövepelemhez képest ! 

Es azután a Balkán-államokkal való kereskedelmi 
viszonyainkat sem szabad kizárólag a földmívelés szem- 
pontjából rendezni. (Élénk helyeslés.) A fogyasztókra is 
tekintettel kell lenni, mert hogy nálunk a húsdrágaság 
az által állt elő, hogy rögtönösen megszűnt a Balkán- 
államokból való marhabehozatal, az iránt semmi kétsé- 
günk nem lehet. (Igaz! Ügy van!) Ismétlem tehát, hív- 
juk fel a kormány figyelmét arra, hogy a mai drágaság 
közepette ebben a tekintetben is tegye meg a szükséges 
intézkedéseket. 

Ezzel áttérek az utolsó két kérdésre, a melyek 
arra vonatkoznak, hogy micsoda közvetlen intézkedések 
volnának teendők a kivándorlás megszüntetésére. 

Kétségtelen, hogy a kivándorlásra nagy általános 
okok vannak elhatározó befolyással, első sorban pedig a 

társadalmi és gazdasági viszonyok. Bernáth István t. 
tagtársunk — sajnálom, hogy nincsen jeleri - — azt 
mondotta, hogy a kivándorlásnak nemcsak anyagi, 
hanem erkölcsi okai is vannak. Hogyne volnának, sőt 
igen nagy erkölcsi okai vannak, különösen ha ezek 
közé az erkölcsi pkok közé azt is számítom, hogy a 
mi közigazgatási hatóságaink ellen nagyon általános 
a panasz, hogy a szegény embernek nem nyújtják 
azt a támaszt, a melyre nekik okvetlenül szükségünk 
volna. 

Ugrón Ákos: Régóta van ez így, nemcsak most, 
egy-két év óta! 

Hieronymi Károly: Persze hogy régóta! 

Ugrón Ákos : Azzal nem szanáljuk a viszonyokat, 
ha kortesbeszédeket tartunk ! 

Hieronymi Károly: Én abban a véleményben 
vagyok, hogy ez nem politikai kérdés, és hogy objek- 
tíve szólottam. 

Elnök (csengetve): Kérem, ne méltóztassanak 
közbeszólani. Ez a kérdés rendkívül fontos. 

Hieronymi Károly: Abban a véleményben va- 
gyok, hogy ezen általános okokon kívül mégis mások 
azok a körülmények, a melyek a gyári, és mások azok, 
a melyek a mezőgazdasági munkást a kivándorlástól 
visszatarthatják, mert a gyári és a mezőgazdasági mun- 
kás egész szelleme, látóköre, törekvése más és más. 
Ezért legelső sorban arra a kérdésre nézve igyekeztem 
felvilágosítást keresni, hogy micsoda gazdasági és társa- 
dalmi osztályokból kerülnek ki a kivándorlók. 

Ebben a tekintetben azokat az igen becses de- 
mográfiai adatokat használtam fel, a melyeket Varga 
Gyula ő méltósága a statisztikai évkönyv utolsó köteté- 
ben közzétett. E szerint 1905-ben (az 1906. évi adatok 

még nem jelentek meg), és habár egy évből nem lehet 
pontos következtetést vonni, de tájékozódást nyerni 
bizonyára, — mondom, 1905-ben kivándorolt önálló 
őstermelő 26,000, mezőgazdasági cseléd és napszámos 
72,000, tehát a mezőgazdasági üzemből kivándorolt 
98,000 ; bányász 2342, önálló iparos 2822, iparossegéd 
15,280, tehát iparos mindössze 18,000 és tisztán nap- 
számos, t. i. bizonytalan foglalkozású 13,000. 

Már most maguk ezek a számok nem adnak he- 
lyes alapot, hanem nekünk ezeket a számokat össze 
kell hasonlítanunk az ezen csoportokból az országban 
levők létszámával, és pedig nem az általános népesség 
számadataival, hanem csak a kenyérkeresőkkel, mert 
hiszen a kenyérkeresők vándorolnak ki s nem a 
hülyék és tehetetlenek, a kik itthon sem tudnak ke- 
resni. Ha a kereső népet veszem, akkor nálunk 
őstermelő van 6 millió, bányász és kohász 57,000, 
ipari foglalkozású 1.270,000 s napszámos 293,000. A 
gyermekekre nézve igen becses adatot találtam Thirring 
igazgató úr könyvében, a mely szerint statisztikai ada- 
tok alapján kimutatja, hogy a kivándorlók öVa^o"^ 
15 éven aluli. Azt hiszem, nem sokat tévedek, ha fel- 
teszem, hogy mindegyik kategóriában 6V2 7o ^ ^^^ 
kereső. A felolvasott számadatok tehát Q^JQ^f^-kal csök- 
kennek. 

Ezek alapján a következő eredményekre jutunk. 
(Halljuk! Halljuk!) A mezőgazdasági őstermelő kategó- 
riából kivándorolt 1*5%, a bányászokból 3*7%, az ipa- 
rosokból l*57o, a napszámosokból 4*27o, vagyis az 
eredmény az, hogy a míg a mezőgazdasági kereső né- 
pességnek l'5®/o-a vándorolt ki, addig az iparosnépes- 
ségnek 2-1% -a egy év alatt. 

S ha én ezeket a számokat veszem s azt veszem, 
hogy a legmegbízhatóbb kutatók szerint fel lehet tenni. 

hogy ma Amerikában 700,000 magyar lakik — nem 
akarok túlságos számot mondani — (Felkiáltások : Két- 
szer annyi !), — akkor négyszer annyi lakik künn, mint 
a mennyi 1905 ben kivándorolt. S ha ezt az arányt 
alkalmazom a bányász-kategóriára, abból látom, hogy 
bányász- és kohásznépességünkből lö^o van künn Ame- 
rikában, és akkor azután ne csodálkozzunk a felett, hogy 
az ipar egyik éltető eleme, a széntermelés olyan nyo- 
morúságos viszonyok között van nálunk. 

Már most kérdem, lehet-e az iparnak ezt a rette- 
netes vérveszteségét direkt intézkedéssel koriátozni ? 
Természetesen utalnom kell arra, a mit általános- 
ságban mondtam, hogy könnyíteni kell az állami terhe- 
ken, továbbá arra, hogy a kivándorlásnak az anyagia- 
kon kivül egyéb okai is vannak. En nem állítom, hogy 
ismerem az országban az ipartelepek helyzetét, hanem 
mégis igyekeztem ipartelepeket meglátogatni, s a mit én 
ott láttam, az reám a legsiralmasabb benyomást gya- 
korolta. Ha egy ipartelepet összehasonlítok egy mező- 
gazdasági teleppel, óriási különbséget látok a kettő közt. 
Egy mezőgazdasággal foglalkozó faluban a köztisztaság 
nem valami nagy kérdés, de ha egy speczifikus ipari 
telepet nézek, ott a helyzet egészen más. En láttam 
ipartelepeket, a hol a por bokáig ér, daczára annak, 
hogy a kő jóformán a falura szakad, a hol jó ivóvíz 
nincs, a hol a munkáslakások olyanok, mint a disznó- 
ólak. (Nagy zaj.) Es ezzel szemben olvastam egy köny- 
vet, a mely egy pitzburgi bányatelepet ir le. Leírja, hogy 
a bányatelep munkásai számára lakóházakat építtetett, 
hogy a telepen nem szabad semmiféle szeszes italt 
árulni, viszonzásul azonban a teleptulajdonos ad a mun- 
kasnak teát ingyen, a mennyit csak akar. Es mondha- 
tom saját tapasztalatomból, hogy az iszákosságnak, kü- 
lönösen a pálinkaivásnak megszüntetésére nincs alkal- 

masabb eszköz, mint a tea. Azon a telepen a munká- 
sok házait a munkaadó minden hat hétben kimeszelteti, 
a padlót minden héten íelsúroltatja és azt teszi hozzá a 
könyv irója, hogy »the dirty Hungárián Slovac«, a pisz- 
kos magyarországi tót igen jól érzi magát ebben a tisz- 
taságban. (Derültség.) Nem azért hoztam ezt fel, mintha 
ez szentírás volna, és mintha ezeket a dolgokat sablon- 
szerűleg utánozni lehetne. De arra, hogy az ember jól 
érezze magát, hogy ne vágyakozzék el valamely helyről, 
arra befolyással van az is, hogy gondolnak-e a köztisz- 
tasággal, vagy sem. 

A gyárosok ezenfelül leginkább azzal működhet- 
nek közre a kivándorlás apasztásában, ha lehetőleg arra 
törekszenek, hogy minden munkásnak legyen meg a 
saját háza, ne hogy a gyáros építsen számára házat, 
hanem hogy a saját háza legyen meg, s hogy ezt moz- 
dítsa elő a lehetőség szerint a gyár, Csehországban 
azok a gyárosok, a kik a leglelkiismeretesebben veszik 
a dolgot -r- s ezeknek van a munkásaikkal a legkeve- 
sebb bajuk — , mind óvakodnak attól, hogy bárminemű 
kényszert állítsanak fel abban a tekintetben, hogy a 
munkás köteles legyen a gyáros házában lakni. Ellen- 
ben ha a munkás házat akar építeni, a munkaadó sze- 
rez neki valamelyik takarékpénztártól olcsó kölcsönt. 
Csak ha a takarékpénztárnál kölcsönt szerezni; nem 
képes, akkor ad neki a sajátjából kölcsönt. En azt hi- 
szem, hogy ez a legerősebb eszköz, a melylyel a mun- 
kást itthon lehet tartani. 

Én nagyon jól tudom, hogy ez sok csalódással 
járhat, de mégis fel kellett említenem, hogy mit láttam 
ezen a téren. 

Van még egy szempont, a melyet nem hallgatha- 
tok el és ez az, hogy a munkaadó részére arra, hogy 
a munkás bérét lényegesen felemelhesse, a nélkül, hogy 

saját exisztencziáját veszélyeztesse, csak egy mód van 
rendelkezésre, és ez az, hogy mentül többet igyekezzék 
gépekkel dolgozni. Mentül. nagyobb mértékben tér át a 
gépmunkára, annál magasabb béreket fizethet. Nem 
minden iparban lehetséges ez, de a hol lehetséges, ott 
meg kell tenni. 

Áttérek végre arra az utolsó kérdésre, vájjon a föld- 
birtok kötöttsége és a kivándorlás közt van-e összefüggés. 

Azokkal, a miket Hegedűs Lóránt t. barátom a mi 
agrárviszonyaink egészségtelen voltáról mondott, minden 
tekintetben egyetértek. Ne méltóztassék tehát további 
fejtegetéseimet arra vélni, mintha ennek a tételnek ellene 
kivánnék beszélni. Szó sincs róla. En csak meg aka- 
rom világítani a birtokpolitika és a kivándorlás közti 
összefüggést. Előbb azonban néhány megjegyzést kívá- 
nok tenni azzal kapcsolatban, a mit az elnök úr ő méltó- 
sága megnyitó beszédében mondott, nevezetesen szólani 
kívánok az angol kormány birtokpolitikájáról és a kisbir- 
tokoknak állami támogatással való létesítéséről. (Halljuk !) 

Ezt az akcziót az angol kormány először Irland- 
ban kezdette meg óriási pénzáldozatokkal. A parlament 
a mi viszonyainkhoz képest óriási összeget szavazott meg 
erre a czélra. 

Dr. Hirsch Albert: 30 millió font sterlinget! 

Hieronymi Károly: Még többet, hanem elég az 
hozzá, hogy óriási összeget. Es mit látunk ? Azt, hogy az 
utolsó kékkönyv tanúsága szerint ma, két évtizeddel az 
akczió megkezdése után a kitűzött feladatoknak csak 
5^0 -a van megoldva, úgy hogy azt az új törvényjavas- 
latot, a melyet apró birtokok létesítésére készítettek, az 
angol közvélemény igen skeptíkusan fogadja. 

Az angol agrikulturális ankét gazdag tárházát ölelte 
fel az idevonatkozó legérdekesebb adatoknak, a melyek 
bizonyítják azt, hogy azok a kisbirtokok nagy városok 



91 



közelében fényesen prosperálnak, mert ott haszonnal 
űzhetnek baromfitenyésztést és kertészetet, de másutt, 
távolabb eső helyeken az ilyen kisbirtokos alig-alig 
képes magát fenntartani. 

S ha már most azt kérdezem, hogyan áll nálunk 
a földkérdés, úgy a statisztikai évkönyv alapján meg- 
állapíthatom, hogy a kivándorolt önálló kereső ősterme- 
lők száma 26,438, a mezőgazdasági cselédek és nap- 
számosok száma 79,000. Van pedig az országban önálló 
őstermelő 1.547,000, napszámos és cseléd ellenben 
4.508,000. E számadatokat összehasonlítva, kitűnik, hogy 
az önálló őstermelők közül (földtulajdonosok és bérlők) 
kivándorolt 1*7%, a cselédekből és napszámosokból 
pedig 1*6%, vagy az arány majdnem egyenlő. Én nem 
következtetek ebből többet, mint a mennyit jogosan 
következtetni lehet, csak rá akarok mutatni arra, hogy 
az a körülmény, hogy valakinek földbirtoka van, valami 
döntő befolyása arra, hogy ne vándoroljon ki, nincsen. 
(Igaz ! Úgy van !) Sőt KüküUő vármegyében történt, 
hogy egy uradalmat parcelláztak. Parasztok — »kisbir- 
tokos« értelemben használom a kifejezést — megvették 
az egyes parczellákat. Azóta azokból a községekből, 
a hol addig nem ismerték a kivándorlást, nagyszámban 
vándorolnak ki a parczellatulajdonosok, mert drágán 
vettek és kimennek Amerikába, hogy ott a vételárat 
megszerezzék. (Zaj. Mozgás.) Egy jó barátom gazda- 
tisztje háromszor vándorolt ki Amerikába, mindig azért, 
hogy valamelyik hozzátartozójának földjét megvegye és 
mindig sikerrel. Ismétlem tehát, hogy agrárviszonyaink 
egészségtelenek, de azért nem vagyok hajlandó elhinni, 
hogy direkte a parczellázás által, a kis embereknek 
földhöz juttatása által a kivándorláson segíteni lehetne. 

Okoskodásom hézagos volna, ha nem mutatnék rá 
niég egy dologra. Említettem, hogy 13,000 napszámos 



92 

vándorolt ki, vagyis 4*2 ^o, tehát az összes társadalmi 
osztályok közt a legnagyobb kontingens. Valószinű, 
hogy ha ezek földhöz juthatnának, az arányszám ezekr 
nél is lemenne 1*5 százalékra. De minthogy csupán 
13,000 emberről van szó, nyilvánvaló, hogy ez a dolog 
döntő befolyással nem volna. 

Végére értem felszólalásomnak. Bocsánatot kérek, 
hogy ilyen soká vettem szíves türelmüket igénybe, dö 
olyan nagy kérdéssel állunk itt szemben, hogy a leg- 
nagyobb erőfeszítésre van szüksége annak, a ki a kér- 
dés megoldását a kezébe veszi. Nekünk más feladatunk 
nem lehet, mint hogy figyelmeztessük az országot erre 
a borzasztó veszedelemre, és hogy megvilágítsuk azo- 
kat a javaslatokat, a melyek annak elhárítására alkal- 
masak lehetnek. Köszönöm szíves türelmüket. (Hosszan- 
tartó élénk helyeslés és taps.) 

Gerster Béla : A kivándorlás csökkentésére irá- 
nyuló gyakorlati rendszabályok és megvalósítható re- 
formok indítványozására hívott fel a t. Szövetség. 

Hog^' minő természetű reformokkal és rendszabá- 
lyokkal véli a Szövetség a kivándorlási betegség ellen 
a küzdelmet siker kilátásával felvenni, azt az ankétre 
kitűzött kérdőpontokból látjuk. 

Ezekből a kérdőpontokból ugyanis az derül ki, 
hogy a t. Szövetség nem tartja lehetetlennek, hogy 
a kivándorlásra vonatkozó s annak megnehezítésére 
irányuló 1903. évi törvények nem elég hatékony tilal- 
makat foglalnak magukban, vagy pedig eme törvények 
végrehajtásában észlelhető valami lanyhaság ; hasonló 
természetű kérdőpontokból kiolvasható azon feltevés, 
mintha más, a törvényhozás kezeügyébe eső intézkedé- 
sek, mint a minő a Cunard-szerződés felmondása, a ki- 
vándorló osztályt sújtó közterhek csökkentése vagy a 
munkáslakások szaporítására irányuló reformok és »last 

but not least« : a munkásoknak letelepítése és földhöz 
juttatása volnának azok a reformok, a melyekkel elér- 
hetnők azt, hogy az immár országos kalamitásnak 
jelentkező és a kivándorlás okozta bajt: az általános 
munkáshiányt megszüntethetnők. 

A t. Szövetség eme feltevései sok részben helye- 
sek, a kérdőpontokban jelzett eszközök némelyike tény- 
leg olyan természetű, hogy a kivándorlást időlegesen 
megszüntetnék, sőt a kérdőpontok olyan természetű 
indítványokra is czéloznak, a melyek a kivándorlás oly- 
mérvű csökkentését idéznék elő, mely az ország fejlő- 
dése szempontjából gyakorlatilag a kivándorlásnak hosz- 
szú időre való megszüntetését helyezi kilátásba. 

Ha p. o. minden kivándorolni kivánó földmívesnek 
raczionális elfogadható feltételekkel földet bocsátanak 
rendelkezésére, úgy a magyar kivándorlás azonnal el- 
vesztené aktuális és nemzetpusztító veszélyes jellegét. 

De a kérdés ezzel csak aktuálisan, nem véglege- 
sen volna megoldva, mert a valódi megoldást csak a 
kivándorlást előidéző közgazdasági alapokoknak a ki- 
kutatása és felismerése adhatja kezünkbe. Mert be kell 
látnunk, hogy bizony még arra az esetre is, ha nekünk 
sikerül minden képzelhető intézkedést a kivándorlás 
csökkentésére megtenni, csak azt az egyet nem, hogy 
a belföldi munkabéreket a külföldiek színvonalára emel- 
jük, a kivándorlás — ha egy időre csökken is — újból 
meg fog, mert meg kell indulnia. 

A mai közlekedési eszközök és utak fejlődése, a 
lehetőség a világ távolabbi részeibe is potom költségért 
eljuthatni, valamint a munkáskézvásár árainak a sajtó 
és egyéb felvilágosító eszközökkel való általános köz- 
tudomásra hozása olyan állapotot teremtett a munkás- 
kéz- világpiaczon, hogy a kiegyenlítődésnek szükség- 
szerűen és gyorsan meg kell történnie. A törvényhozási 

vagy közigazgatási intézkedésekkel ma már legfeljebb 
megnehezíteni, a munkásnak a saját munkáját a drágább 
piaczra hozni csak drágábbá tenni lehet, de a munkás 
munkájának a nemzetközi, jobban mondva az európai 
és amerikai munkáspiaczon elérhető legmagasabb bérért 
való értékesítését megakadályozni immár egyáltalában 
nem lehet. 

A munkást egy munkáskézpiaczhoz — egy ország- 
hoz — kötni már csak a máshol is elérhető legkedve- 
zőbb bérequivalens, vagyis a nemzetközi munkabér fel- 
kínálásával lehet. 

Ezt a bérequivalenst Magyarországon sem a mezei, 
sem az ipari munkás nem kapja meg. 

A mi kisebb igényű, de fizikailag ép és erős mezei 
munkásunknak, — a mi napszámosunknak — nyers 
erejét kétségtelenül jobban fizetik meg nyugaton, mint 
nálunk. 

A mezei munkások, a kis földmívesek és nap- 
számosok rétege az a népréleg, a mely egy ország 
munkásműhelyében a termő talaját képezi a nagyobb 
intelligencziával biró és nagyobb ügyességet kifejteni 
hivatott, tehát jobban fizetett, iparban foglalkozó munkás- 
tömegeknek. 

Ebből az osztályból kerül ki valamennyi fölötte 
álló, és ide jut vissza az, a ki hajótörést szenvedett. 

Ipar nem fejleszthető, haladás nem képzelhető, ha 
ez az osztály számbelileg és minőségbelileg annyira 
gyengül, hogy a képesebbek az ipari munkára vállal- 
kozni tudók nem kerülnek ki belőle elegendő számban. 
Mert nem minden napszámosból, nem minden mezei 
munkásból válhatik magasabb munkára fogható ember. 
Minél alacsonyabb egy ország általános kulturfoka, 
annál kedvezőtlenebb ez az arány, annál többen vannak 
a proletárosztályban olyanok, a kikből, hátramaradott 

antropológiai »Veranlagung«-juk miatt, egyáltalában nem 
válhatik használható ipari munkás. 

Fejletlen gazdasági állapotaink miatt ez a »stock€-ja, 
ez a törzse egy ország munkáshadseregének nálunk 
nem foglalkoztatható oly bérért, a minőt annak más 
országban kinálnak, a minő bért átlagban az a nemzet- 
közi munkáskézpiaczon tényleg el is ér. 

Ugyancsak az országnak fejletlen és az ausztriai 
iparral szemben védtelen gazdasági állapota miatt lett 
kedvezőtlenné a mi ipari munkáskézpiaczunk is az inter- 
naczionális piaczviszonyokkal szemben. 

Nyujtja-e a mi iparunk, nyujlják-e a mi ipar- 
telepeink általában a képzettséget igénylő ipari mun- 
kásainknak mindazt a kényelmet, mindazt a könnyűséget, 
a megélhetési, lakási, letelepedési és kulturális művelő- 
dési viszonyok tekintetében, a mit az ipari munkások 
általában nyugaton élveznek ? 

Bizonyosan nem nyújtják. 

A szabály pedig az, hogy arra az esetre, ha egy- 
forma képzettségű és ennélfogva egyforma életigényű 
munkásoknak a munka és életkörülményei egyik helyen 
kedvezőtlenebbeké lettek, mint máshol, a kedvezőtlenebb 
helyen dolgozó munkás ezt csak úgy és csak akkor 
szenvedi el, ha a bérben vagy egyéb javakban rekom- 
penzácziót kap, különben oda .megy, oda vándorol, a 
hol munkájáért a magasabb ellenértéket kinálják neki. 

A kinálat és kereslet törvénye napról napra jobban 
akczentuálódik és érvényesül a munkáskézre nézve is, 
s ezért jutottak a zsenialitással biró modern nemzetek 
már korán annak az igazságnak a felismerésére, hogy 
a modern államban nem szabad pályázni az alacsony 
munkabérekre, s ha paradoxonnak is tűnik, de úgy van, 
hogy a magas, a lehető legmagasabb munkabérek fize- 
tése biztosítja egy nemzet fennállását és fejlődését. 

A hol koldusbéreket kénytelenek fizetni a munkásoknak, 
ott nagy szervezeti bajokban szenved állam és nemzet. 

A közgazdasági törvények az ilyen országokban 
is érvényesülnek ugyan, még pedig akként, hogy ha 
későbben is, de ezekben a vaksággal vert vagy cselekvő- 
képességüket elvesztett országokban is fizetni kell az 
internaczionálisokkal equivalens, esetleg még nagyobb 
béreket, de a késői kiegyenlítődésnek természetes követ- 
kezménye, hogy az ország a jobban, okosabban gazdál- 
kodó, magasabb bért fizetni tudó, erősebb szomszédok 
gazdasági és politikai martalékává válik. 

Ezt a törvényt látjuk érvényesülni nemcsak nálunk, 
hanem mindenfelé, az európai kulturállamok gazdasági 
befolyása alá jutott keleti országokban is. 

A konklúzióm : 1 . szakítani alaposan és minden 
téren az eddigi, csak a munkabérek alacsony nívójára 
pályázó antidiluvianis gazdasági politikánkkal ; 

2. a gazdasági és mezei munkások amerikai ki- 
vándorlása meg nem akasztható, és az előreláthatólag 
mindaddig tartani és fokozódni fog, a míg a mi munka- 
béreink is nem érik el az amerikai vagy poroszországi 
munkabérek nívóját, illetve azok equivalensét. Senki és 
semmi nem képes, ha csak az amerikaiak tiltó intéz- 
kedései nem, ezt a folyamatot megakasztani vagy vissza- 
fordítani. Minél gyorsabban halad a munkástömegek 
felvilágosodása és minél jobban fejlesztjük a közlekedési 
és érintkező eszközöket, annál gyorsabban fog ez a 
folyamat megtörténni ; 

3. ha van valami valódi életrevalóság a magyar 
nemzetben, a miben nem szabad kételkednem, úgy a 
nemzet fel fogja magát szabadítani most vagy a leg- 
közelebbi 10 év múlva, az osztrákok ipari, gazdasági 
járma alól. Az iparfejlesztés már addig az időpontig is 
csak úgy fog sikert felmutatni, ha iparunk képes lesz 

állandóan valamivel jobb béreket fizetni a tanult ipari 
munkásnak, mint Ausztria fizet. 

Ez az egyedüli, valódi sikert biztosító mód a 
munkáshiány megszüntetésére és nem az a törvény- 
hozási és közigazgatási pepecselés, a melytől az ankétre 
bocsátott kérdések után itélve, a Szövetség a munkás- 
hiány nagy bajának az orvoslását várja. 

Ezzel a helyzettel tessék szembenézni és az ipar- 
fejlesztési akcziót oda kitágítani, hogy az állam azokat 
az iparokat, a melyekre állami szempontból, a köz- 
gazdasági függetlenség kivívása szempontjából súlyt 
fektet, nemcsak az építésnél, hanem az üzemnél is 
egyenes pénzbeli segítséggel abba a helyzetbe hozza 
és tartsa, hogy az Ausztriában, esetleg a Német- 
országban ipari munkáskézért fizetett béreket a magyar- 
országi munkásoknak is fizethessék. 

Az Ausztriával az 1917. utáni állapotokra kötendő 
egyezség megkötésénél erre a körülményre különös 
súlyt kell fektetni és tehát annak a lehetőségét kell 
biztosítani magunknak, hogy az Ausztria ellenében ki- 
vetendő vámok oly magasak lehessenek, a melyek lehe- 
tővé fogják tenni gyárainknak árúikat oly árakon eladni, 
hogy az ausztriaival egyenlő értékű, esetleg annál maga- 
sabb munkabér, minden körülmények között, munká- 
sainknak fizethető legyen. 

Az előbbiekben mindig aequivalens munkabérekről 
beszéltem. Az aequivalenczia gyakorlatilag kifejeződik 
abban a csekély, de nagyon fontos szerepet játszó 
»Mehrwerth« részesülésben, a melyet a munkás a puszta 
megélési szükségleten felül a munkája értékéből a munka- 
adójától nyer, illetve életszükségletei fedezése után meg- 
takaríthat. 

A szocziális fejlődés törvényei szerint a kultúra 
haladásával a munkásoknak jutó ezen, ma még csekély 

összeget kitevő megtakarítások a jövőben mind nagyobb 
és nagyobb szerepet fognak játszani a munkának a 
nemzetközi munkáskézpiaczon történő értékelésénél. 

Ezt a megtakarítást a családos ember előszeretet- 
te! hajlékba, földbe fekteti bele. 

Ha országunkba a gazdasági akcziót arra irányít- 
juk, hogy mezei és ipari munkásaink hogyan jussanak 
egészséges hajlékhoz, egy kis művelhető földdarab tulaj- 
donához, úgy aránylag kevés költséggel — nálunk az 
építés és földterület a külföldinél olcsóbb lévén — nagy 
munkabér-equivalenst teremtünk, a mi könnyebbé teszi 
a munkások itt tartásával az országra háramló terhek 
viselését. 

Válaszom a feltett kérdésekre : 

Ad I. és II. 

Az érvényben lévő kivándorlási és útlevél-törvény- 
ben foglalt, a kivándorlás csökkentésére irányuló intéz- 
kedések, a mint a tények igazolják, nem érik el czélju- 
kat, nézetem szerint számbavehető, — és akkor is 
csak időleges — eredményt egyedül csak a kiván- 
dorlás egyenes eltiltásával érhetnénk el. De szabad-e, 
lehet-e a magyar államnak kimondani, hogy szegény 
sorsban élő lakosainak megtiltja a máshol való boldo- 
gulásuk keresését ? 

Ad m. 

A kivándorló osztály általában nem az adók és 
terhek súlyoa volta miatt vándorol ki, hanem azért, mert 
azt tiKija, azt reméli, hogy azc^bain az országokban, a 
h£)vá kivándorol, munkáját jobban értékesíti. 

A kisemberdc adóterfieinek csökkentése, létminimum 
stb. behozása valamivel nehezebbé tenné a kivándorlónak 
az elhatározását habzaját elhagyni, s az ilyen intézkedé- 
sek a magyar bérequivalens nívóját enrelnék, de miután 

ezek a terhek nem rúgnak oly magas összegre (kb. 
20 — 100 korona egy csaJádra) mint a minő a különbözet 
az itteni és a nyugateurópai vagy amerikai bérnivó kö- 
zött (a mi kitesz 300-tól 1500 koronáig), előrelátható, 
hogy a közterhek csökkentése egymagában nem ellen- 
súlyozhatja az amerikai és német jobb bérek által a 
munkásra gyakorolt vonzást. 

Ad IV. 

Az iparfejlesztésnek kétségtelenül két legnagyobb 
akadályai: 1. közgazdasági védtelenségünk az idősebb, 
fejlettebb ausztriai iparral szemben ; 2. és népességünk 
kulturális hátramaradottsága. Az első akadályt csak a 
határok tényleges, mielőbbi elzárása és oly magas nevelő- 
vámok kivetése által lehet radikálisan eltávolítani, a 
melyek a gyártott ipari czikkek árait arra a nivóra emel- 
nék, hogy a zsenge ipar megerősödvén, magas munka- 
béreket fizethessen, minek következtében nemcsak az 
ipari munkásosztályt itt fogjuk tarthatni, hanem a magas 
bér a földmíves munkásosztályra nagy vonzást fog gya- 
korolni, és azt az ipari munkáspályára lépni kész- 
tetni fogja. 

Az ország vámvonalakkal való megvédése kiőpont- 
jáig nem mondhat le róla, hogy azon fontos ipari ágait, 
melyek megtartása és fejlesztése közgazdasági életérdek, 
mint a minő a szénbányászat és a vasipar, a legnagyobb 
védelemben ne részesítse. Előállt ennek a szüksége már 
ma, midőn ezen iparokból a munkáselvándorlés állan- 
dóvá, a munkáshiányból eredő kalamkás komolylyá vált. 
Az államnak kötelessége nfieglelelő segélyeket folyósí- 
tani, hogy az alapvető iparokban foglalkozó ipari mun- 
kások bérnivója a külföldi bémivófa emelkedjék. 

A törvényhozás kötelessége. továtM arról is gon- 
doskodni, hogy az alapvető iparunkban feldolgozandó^ 
és bányászás által nyert és kimeríthető természeti kin- 

esek, mint a minők az érezek és a szén, kivitel által ne 
meríttessenek ki. Elodázhatatlan szükségnek tekintem 
már ma a vasérez kivitelét korlátozni ezélzó rendsza- 
bályok életbeléptetését, illetve a vasérez kivitelének egyenes 
megtiltását. 

De legnagyobb fontosságot tulajdonítok azoknak az 
intézkedéseknek, a melyek a földmívelő népesség termelő- 
képességének emelését, és pedig általában a magyar föld- 
mívelésnek a nyugateurópai nivóra való felemelését 
czélozzák. 

Mihelyt földmívelésünk azon a fokon áll, hogy a 
földmívesmunkás itthon ugyanannyit tud keresni, mint 
Német-, Franezia- vagy Angolországban, úgy, mint emez 
országok földmívelői jobbára, a magyar földmívelő sem 
fog kivándorolni. 

Ad IV. és V. 

Egy kis földhöz juttatni, egészséges hajlékot épí- 
teni a munkás számára ugyanesak jó és egyszerű módja 
a földmívelő munkás ittmarasztalásának. A munkás- 
telepek létesítésének ügyét a kivándorlással, a kivándor- 
lást kezelő állami közegekkel okvetlenül szerves kapeso- 
latba kell hozni. 

Ha lehetővé tennők, hogy a kivándorolni szándé- 
kozóval a kivándorlási biztos, illetve a közigazgatási 
közeg nem a hazától való búesúzása pillanatában, ha- 
nem már az útlevél kikérése alkalmával érintkeznék, és 
ha a közeget abba a helyzetbe hozzuk, hogy ő a ki- 
vándorlónak az itthon való maradásra és a letelepülésre 
irányuló gyakorlati propozieziókat tehet, úgy kétségte- 
lenül bizonyos eredményt jósolhatnánk az ilyen intéz- 
kedéseknek is. (Elénk helyeslés.) 

Marton Ödön dr. : T. szakértekezlet ! Boesánatot 
kérek, hogy néhány perezre igénybe veszem beesés türel-^ 
műket, de a hegyvidéki kirendeltségnél módomban volt ezen 

megyék kivándorlási viszonyaiba betekinteni és ott szer* 
zett tapasztalataimból óhajtanék egyet-mást előadni. 
(Halljuk !) Bekivántam az illető alispánok jelentéseit 
erről az ügyről; előttem fekszik egy, a melyet a leg- 
tapasztaltabb, legképzettebb alispán terjesztett be. Ha 
meg méltóztatnak engedni, leszek majd bátor abból 
egyes részeket felolvasni. 

Előbb azonban legyen szabad Gerster Béla tagtárs 
úr némely megjegyzésére reflektálnom, a ki feleslegesnek 
mondotta az ügynökök megrendszabályozását. Nos, az 
,1904; IV. t.-cz. hivatalos ügynököket létesített. Ezek 
már hivataluknál fogva, másfelől pedig annál az érdek- 
nél fogva, a mely őket a kivándorláshoz köti — hiszen 
százalékot kapnak — önkéntelenül is csábítják ^ népet 
kivándorlásra. Ezenfelül a Cunard-szerződés megkötése 
óta megkétszereződött a titkos ügynökök száma a hajós^ 
társaságok versenye folytán. 

Szó volt arról, hogy magas munkabérekkel lehet 
csak gátat vetni a kivándorlásnak. A hegyvidéken a 
legegyszerűbb munka napibére is 3 korona, de a szom- 
széd faluba már el sem megy a munkás. Ez a dolog 
tehát egymagában irányadó nem lehet. (Zaj. Elnök csen- 
get.) Az én nézetem szerint éppen igenis meg kell ne- 
hezítenünk a kivándorlást és lehetetlenné kell tennünk 
a csábítást. 

Mert méltóztassék csak meghallgatni, hogyan áll a 
kivándorlás abban a vármegyében, a melyről szólok. A 
hegyvidék egyik legkisebb vármegyéjéről van szó és 
mégis kiadtak 1906-ban 3171 útlevelet, az idén pedig a 
mai napig beérkezett 2470 útlevéllap. S hogy egy má- 
sik ijesztő adatot mondjak, ugyanebben a vármegyében 
az idei fősorozáshoz a felhívott összesen 4833 had- 
köteles közül megjelent 1752, távolmaradt 3801, a kik- 
nek legnagyobb része útlevél nélkül titkos kivándorlási 

ügynökök közvetítésévei személyenként 5 — 700 korona 
szállítási díj lefizetése mellett Amerikába vándorolt ki. 

A kivándorlásról sok szó esett mindenféle tanács^ 
kozásokon. 1902-ben a miskolczi gazdakongresszuson 
MiklÓ6 Ödön is tartott ebben a tárgyban alapos előadást. 
Történni azonban semmi sem történt, ellenben megszü- 
lettek az 1904: IV. és VI. t.-cz.-ek, a melyek gyakorlati 
eredményt el nem értek. Mert ha valahol meg lehet 
fogni ezt a dolgot, úgy csak lenn az aisófokú hatóság- 
nál lehet, de a hol a közigazgatás gyenge^ a hol 2 — 3 
szál csendőrnek óriási területet kell figyelemmel kisérnie, 
ott lehetetlen meggátolni, hogy éjszakánként akár 500 
ember ki ne szökjék. Alkottunk határrendőrséget és mit 
értünkkel vele? Mit tehet egy határrendőrség, a melynek 
csak tisztikara van és legénysége nincs? Csak átka a 
hegyvidéknek, mert egy hatósággal több, a mely messziről, 
25 — 30 km.-ről idézi be azt a szegény embert, a ki 
ezáltal két napi munkáját veszíti el. 

En nagyon kérem, méltóztassék esetleg egy szű- 
kebb bizottságot kiküldeni, a mely a határrendőrség, az 
Útlevélkezelés és egyéb idevágó kérdések tárgyában be- 
ható tanácskozást folytasson. Mert én készséggel aláírom 
azokat a javaslatokat, a melyek itt a viszonyok javítása 
érdekében elhangzottak; de azoknak hatása csak évek 
multán lesz érezhető, nekünk pedig sürgős segítésre van 
szükségünk. 

Most leszek bátor az alispán úr javaslatai közül 
néhányat felolvasni. Előbb azonban méltóztassék meg- 
hallgatni, mit mond az ügynökök működéséről. (Olvassa) : 

»A titkos kivándorlást közvetítők legnagyobb rész- 
ben kétes exisztencziák, a kiknek a két hónapi elzárás 
és 600 K pénzbüntetés csak kellemetlen szellő, a melyet 
a csapatonként 20 — 25 emberbői álló titkos kivándorlók- 
tól 6—700 koronájával összezsarolt díjakért szívesen 

eltűrnek. Vannak titkos kivándorlási közvetítők, kik a 
kivándorlók részére hitelszerzéssel foglalkoznak, hogy 
kivándorlásuk után a tőke és kamatainak biztosítására 
szolgáló váltó alapján könnyebben juthassanak a szeren- 
csétlenek ingatlan vagyonához. « 

A hajójegyek kezelésével olyan hatalom adatott az 
ügynökök kezébe, a melylyel titkon, a kivándorlók 
sietségét felhasználva, ezreket gyűjthetnek a nélkül, 
hogy ellenük bizonyítani lehetne. A sietősen utazó ki- 
vándorlóval még azt is elhitetik, hogy ha a délelőtti 
órákban táviratilag kérnek hajójegyet, az délután 3 — 5 
órakor megérkezik; egy ilyen távirat díja 8 — 10 K; de 
bizonyítani ezt sem lehet, bár a kivándorlók elpanaszol- 
ják egymásnak, de a meghatalmazott ellen még a kín- 
padon sem fognak vallani. (Felkiáltások : Miért ?.) Mert 
ma a nép minden emberben, ki a kivándorlást csak a 
legkevésbbé is gátolni igyekszik, halálos ellenségét látja. 
Megutálja, meggyűlöli azt a hatóságot, a mely a kiván- 
dorlás ellen emeli fel szavát. Az Amerikában levő apa, 
anya, testvér, rokon, barát vagy szeretőtől érkezett 
egyszerű levél sokkal meggyőzőbb, elragadóbb, bátorí- 
tóbb, mint a szentírás összes könyvei és az államhata- 
lom összes hatóságainak intése, figyelmeztetése és ereje. 

Az illető alispán úr ezek alapján a következőket 
hozza javaslatba (olvassa) : 

» 1 . Míg valaki hadkötelezettségének eleget nem tett, 
összes állami, községi és egyházi közterheit ki nem 
fizette, útlevél részére ki ne adassék ; 

2. az útlevél éppen úgy, mint a félárú vasúti 
arczképes igazolványok, a kivándorlók és útitársainak 
fényképeivel láttassék ^ el ; 

3. szülék, gyámok, gondnokok beleegyező nyilat- 
kozata a kiskorú kivándorlókra vonatkozólag a járási 

főszolgabíró vagy rendőrkapitány előtt jegyzőkönyvileg 
vétesssék ki s a gyámhatóság jóváhagyása után vétes- 
sék figyelembe ; 

4. az útlevelekben a személyleírás részletesebb, 
tartalmasabb legyen s a testmagassági méretek is fel- 
vétessenek ; 

5. a kivándorlási meghatalmazottak és ügynökök 
egyszersmindenkorra az egész vonalon megszüntettes- 
senek ; 

6. hajójegyek a királyi adóhivatalok által kezel- 
tessenek, hol a kivándorló a hatóságtól nyert útlevél 
alapján 2 — 4 K kezelési díj mellett kiválthatja; 

7. az útlevél-díjak, értve a bélyeg- és kiállítási 
díjat, 10 és 25 K-ra lennének felemelendők; 

8. leányoknak csak a 20. évet betöltött korban s 
akkor is kísérővel engedtessék meg a kivándorlás; 

9. kiskorúak részére csak azon esetben adassék 
útlevél, ha szüleik tényleg Amerikában vannak, gyer- 
mekeik kivándorlását követelik s ezen körülményt két- 
séget kizárólag igazolják, vagy tudományos és művé- 
szeti szempontból ismeretek szerzése végett vándorol- 
nak ki ; 

10. kiskorú árvák részére csakis a gyámhatóság 
hozzájárulása folytán adassék útlevél; 

11. a titkos kivándorlást közvetítők és kivándor- 
lásra csábítók elleni büntetés legalább is hat hónapi el- 
zárással és 1200 K pénzbüntetéssel, mint minimális 
büntetéssel volna megállapítandó. 

A kivándorlást gátló intézkedések lennének továbbá : 

12. az ingyenes népoktatás, a tankötelesektől zakla- 
tólag követelt 30 fillérek beszüntetése ; 

13. a demoralizáló korcsmák létszámának apasz- 
tása, vasár- és ünnepnapokon való bezáratása, hogy a 
munkás és gazdálkodó nép heti keresetét el ne ihassa 

s pazarolhassa, s hogy könnyelmű hitel igénybe vételére 
az alkalom tőle elvonassék; 

14. adótörvények és illetékszabályok megfelelő 
módosítása, mert a kisemberek a magas adókat nem 
birják ; 

15. a legszigorúbb uzsoratörvénynek meghozatala 
és életbe léptetése ; 

16. hitel- és fogyasztási szövetkézetek felállítása s 
létesítése, de oly kikötéssel, hogy a kisemberek 372, 
legfeljebb 47o-os hitelhez, jó és olcsó árúkhoz jut- 
hassanak ; 

17. humánus, de szigorú cselédtörvény hozatala; 

18. olcsó és könnyű bíráskodás, a végrehajtási 
törvény sürgős módosítása, mert a jelenlegi törvény 
teljesen elegendő arra, hogy a kisgazdát végleg koldussá 
tegye, módosított mezőrendőri törvény, a bíróságok 
illetékességének szabályozása s az ügj'eknek lehetőségig 
egy bírósághoz leendő utasítása szükséges, mert a mai 
viszonyok között csak a vármegyének magának 33 al- 
választmánya van, melyek között eligazodni ma már az 
ügyvéd sem tud,' annál kevésbbé a kisember, ki hét 
helyütt kopog, míg illetékes hatóságát a nyolczadik 
helyen megtalálja ; 

19. új telekkönyvi törvény s a telekkönyveknek a 
kataszterrel egybehangzó állapotba való hozatala, mert 
a mai állapot a hiteltelekkönyvek megbízhatatlanságát 
igazolja ; 

20. a közegészségügy államosítása, körorvosok 
rendszeresítése, mert ma 25 — 40,000 emberre 1 — 2 
ember sem esik ; 

21. szükséges a papi és kántori párbérek rende- 
zése, a melyeknek mai állapota sok helyütt vérig keseríti 
a népet és rengeteg zaklatással jár; 

22. itt vannak továbbá a kirendeltség keretébe eső 
gazdasági propozicziók a gyümölcstenyésztés, állat- 
tenyésztés, stb. terén.* 

Ezeket voltam bátor előadni. (Elénk helyeslés.) 

Fodor Ferenc2S titkár: Székács Antal, a buda- 
pesti kereskedelmi és iparkamara kiküldötte ! 

Hatvany-Deutsch Sándor: Tisztelt uraim! Most 
fáradtak vagyunk; Székács úrnak a beszéde pedig, a 
mennyire őt ismerem, bizonyára elég érdekes lesz arra, 
hogy pihent figyelemmel hallgassuk meg. Javasolnám 
tehát, hogy tanácskozásainkat holnap folytassuk. 

Elnök: Méltóztatnak hozzájárulni ahhoz, hogy 
tanácskozásainkat holnap délelőtt tíz órakor folytassuk ? 
(Igen !) Akkor a mai ülést berekesztem. 

(Az ülés végződik 1 óra 40 perczkor.) 

IL nap. 

Csütörtök, 1907. június 20. 
Kezdete d. e. 10 órakor. 

Elnök : T. tanácskozmány ! A tegnap félbeszakadt 
tanácskozást ezennel megnyitom. Szólásra jelentkezett 
Székács Antal, a budapesti kereskedelmi és iparkamará- 
nak kiküldöttje. 

Székács Antal : T. értekezlet ! A budapesti keres- 
kedelmi és iparkamara nevében mindenekelőtt köszönetet 
mondok a Gyáriparosok Szövetségének, hogy ezt a 
nemzetünk sorsára nézve oly fontos kérdést diszkusszió 
és szélesebb körű érdeklődés tárgyává tette ; mert bizo- 
nyos az, hogy a kivándorlásnál nincsen veszedelmesebb 
kórállapota ennek az országnak; és nyiltan ki kell 
mondanunk, rá kell mutatnunk arra a veszélyre, hogy 
a mennyiben nem sikerül módot és eszközöket találni 
a kivándorlás csökkentésére, nemcsak iparfejlesztési 
akcziónk fog megakasztatni, (Ügy van !) hanem meglevő 
iparunk egy részére nézve is ez katasztrófát jelenthet. 

T. értekezlet ! Nem kivánom Önöket általános re- 
flexiókkal fárasztani és ezért csak a felvetett kérdések- 
hez kivánok néhány gyakorlati megjegyzést fűzni. Nem 
hiszem azt, hogy a kivándorlási törvény egyedül okozta 
volna a kivándorlásnak nagymérvű fokozódását. Ellenben 

ellentétben ő Exczellehcziájával, Hieronymi Károly úrral, 
nem vagyok képes tisztán a véletlennek bemutatni azt, 
hogy éppen a kivándorlási törvény életbelépése óta növe- 
kedett oly nagy mértékben a kivándorlóknak száma. 
Én igenis, határozottan okozati összefüggést látok a 
kivándorlási törvény életbelépése és a kivándorlás nagy- 
mérvű növekedése között és pedig azért , mert bizo- 
nyosra veszem azt, hogy ez a kivándorlási törvény tette 
tulajdonképpen népszerűvé a kivándorlásnak eszméjét és 
a kivándoroltatási vállalkozást. Mert a. míg ezelőtt a 
nép csak titokban és tilalom ellenére működő ügynö- 
kökkel tárgyalhatott a kivándorlás dolgában, addig most 
államilag privilegizált kivándorlási meghatalmazottakkal 
tárgyalhat, a kikhez természetesen a legnagyobb biza- 
lommal kell, hogy viseltessék. En ezért, t. értekezlet, a 
kivándorlási törvényt feltétlenül módosítandónak tartom, 
még pedig, igen rövidre szabva álláspontom jelzését, én 
is, mint Gelléri királyi tanácsos úr, t. tagtársam, két 
paragrafust ajánlanék: Az egyikben felsorolandók vol- 
nának a kivándorlás korlátozásai, a másik paragrafusban 
el kellene tiltani a legszigorúbb büntetőjogi szankczióval 
minden kivándorlási szerződést. Kivándorlási ügynököt 
ennek az országnak területén tűrni nem szabad, s mert 
a magyar állam az egyéni szabadságot mindenesetre 
köteles megóvni, nem tilthatja el a kivándorlást, de nem 
köteles megtűrni azt, hogy saját házában olyanok agi- 
táljanak ellene és olyanok csalják el háza népét, a kik 
nem ennek javát, hanem saját érdekükben való felhasz- 
nálását akarják. 

Más kérdés természetesen az, hogy miképpen lehetne, 
ha a kivándorlási ügynökösködés egyáltalában eltiltatnék, 
a titkos ügynököket ellenőrizni. Ez nehéz kérdés ; azon- 
ban meggyőződésem az, hogy a magyar állam nem 
állíthatja ki magának azt a szegénységi bizonyítványt, 

hogy az igazságszolgáltatás büntető keze ezeket el ne 
érhetné, ha a kellő közegre bíznák az ellenőrzést és ha 
ennek a közegnek kellő anyagi eszközöket bocsátanának 
rendelkezésére. Végre is, azt hiszem, hogy detektívek 
bonyolultabb kérdéseket is kinyomoztak már, mint a 
titkos ügynökök működését. A kivándorlási törvény uta- 
sítása, illetőleg a kivándorlási törvénynyel egyidejűleg 
kiadott belügyminiszteri rendelet a közigazgatási ható- 
ságoknak kötelességévé teszi, hogy a kivándorlókat 
jóindulatú felvilágosítás által szándékuktól elterelni igye- 
kezzenek. Mondanom sem kell, hogy ez mindenkor irott 
malaszt marad, mert hiszen, a ki már egyszer eljutott 
az expatriálás nagy elhatározásához, azt szavakkal 
letéríteni szándékáról nem lehet. Itt nem is lebeszélésre 
volna szükség, hanem tettekre és intézményekre; és 
azért volnék bátor egy eszmét felvetni. (Halljuk !) 

Én azt hiszem, t. értekezlet, hogy rendkívül hasz- 
nos és üdvös volna, ha a kivándorlás ügyével szoros 
kapcsolatba hoznók a munkaközvetítés ügyét. (Helyeslés.) 
Mert mindnyájan tudjuk, hogy a kivándorlókat nem 
mindig a gyors meggazdagodás vágya viszi rá erre a 
nehéz elhatározásra, hanem igenis, gyakran a kénysze- 
rűség vagy pedig oly olcsó munkabérek, a melyek meg- 
élhetését nem biztosítják. Ez így van egyes vidékeken ; 
tudjuk azonban azt, hogy az ország más vidékein ismét 
az iparosok munkáshiányban szenvednek, munkásokat 
keresnek és sokkal jobb béreket volnának hajlandók 
fizetni, mint azok a bérek, a melyek az ország egyik- 
másik vidékén kivándorlásra késztetik az embereket. 
S ezt az anomáliát mi eddig nyugodtan tűrtük, hogy az 
ország egyik részéből kivándoroltak azért, mert munka- 
hiány van, az ország másik részén pedig tovább szen- 
vedtünk a munkáshiányban. 

Gelléri Mór : Tehát országosan kell szervezkedni ! 

Székács Antal: Igen! Erre mindjárt rátérek. 

Az elnök úr ő méltósága tegnap azt a megjegyzést 
tette, hogy a kivándorlás ügyét egy külön osztályra, 
külön hivatalra kellene bizni. En azt hiszem, t. érte- 
kezlet, hogy nekünk nem annyira kivándorlási osztályra, 
kivándorlási hivatalra van szükségünk, mint inkább 
országos munkahivatalra volna szükség. (Ügy van l) 
Ennek az országos munkahivatalnak feladata volna az 
egész nemzeti munkának ügyét felkarolni, ellenőrizni, 
magáévá tenni. Ennek az országos munkahivatainak 
három, egymással szorosan összefüggő feladatot utalnék 
át : az egyik volna a munkaközvetítésnek országos szer- 
vezése és eszközlése. Fel lehetne venni a programmba 
azt is, hogy szükség esetében munkásokat telepítsen az 
országba. A második feladata volna a munkabérek, 
munkaviszonyok, munkafeltételeknek figyelemmel kisé- 
rése, statisztikájának állandó figyelemmel tartása, mert 
nem lehet egy országban okos, czéltudatos szociál- 
politikát űzni, ha a szocziálpolitika minden tere bevilá- 
gítva nincsen. A külföldi czivilizált államokban a munka- 
hivatalok ilyen tekintetben már régen fennállanak és 
mi akkor sem nélkülözhetnők azt, ha a kivándorlás 
nagy kórsága nálunk nem pusztítana. Annál inkább 
szükséges ez a mi viszonyaink között. 

A harmadik feladat volna — ez szorosan össze- 
kapcsolódik az előbbi két feladattal — a kivándorlásnak 
állami ellenőrzése, a mihez hozzátehetném azt, hogy 
annak jobban gyakorolhatása szempontjából ezen hiva- 
talra kellene bizni azt, hogy az útlevelek csakis ezen 
hivatal útján volnának kézbesíthetők. En azt hiszem, 
hogy egy ilyen munkahivatalnak szervezése a legnagyobb 
közszükségnek felelne meg és arra minden áldozatot, a 
legnagyobb erőmegfeszítést fordítani ennek az orss&ágnak 
^gnagyobb érdekében állana. 

Világos, t. értekezlet, az is, hogy a közterhek 
csökkentése szoros kapcsolatban áll a kivándorlás emel- 
kedésével ; mert hiszen nálunk az a furcsa helyzet áll 
fenn, hogy minálunk meg van valósítva a progresszív 
adórendszer, de megfordítva. (Ugy van !) Ugyanis éppen 
a kis exisztencziákat sújtják a közterhek aránylag a leg- 
nagyobb mértékben. Azt hiszem felesleges ezt hossza- 
sabban bizonyítanom és azért egyszerűen csak rá akarok 
mutatni arra, hogy szükséges a nagy adóreform keresz- 
tülvitele előtt is ebben a tekintetben intézkedni és pedig 
nézetem szerint három irányban. 

Első sorban a legszükségesebb, az életfenntartáshoz 
feltétlenül megkívántató élelmiszerek árát, illetőleg fo- 
gyasztási adóját csökkenteni kellene. 

Másodsorban meg kellene állapítani egy bármily 
szerény, de feltétlenül adómentes létminimumot. Ez sze- 
rintem már csak azért is lehetséges, mert tudomásom » 
szerint ezen kis emberek adójának l^nagyobb része 
amúgy is behajthatatlan, leírásra kerül és a mi behajt- 
ható, az nem áll arányban a rá fordított adminisztratív 
költségekkel. 

. Harmadsorban pedig szükséges volna a homestead- 
törvény, az otthon védelme. 

A mi a szocziálpolitikát illeti, t. értekezlet, bizo- 
nyos az, hogy a mi szocziálpolitikánknak egészen téves 
iránya szintén sajátságos kapcsolatban áll a kivándoríás 
emelkedésével. 

Az egyik szónok, azt hiszem, Gerster úr, azt han- 
goztatta tegnap, hogy a kivándorlás legfőbb oka a 
munkabéreknek alacsony voltában keresendő. Ha ez 
így van, akkor nem tehet megmagyarázni azt, hogy 
miért nincs nagyobbmérvű kivándorlás a nyugateurópai 
államokbél, pl. Németországból, mert hiszen tudjuk, 
hogy az Egyesült-Államoknak munkabérei mqg mindig 

kétszer-háromszor magasabbak, mint a német államok 
munkabérei. (Zaj. Ellenmondás.) Bocsánatot kérek, szám- 

szerűleg be lehet bizonyítani. (Ugy van ! Ugy van ! Zaj.) 
Kétszer-háromszor magasabbak ezek a munkabérek, 
mint Németországban és Németországból még sincs 
kivándorlás. 

Feltétlenül keresnünk kell tehát azokat a lélektani 
okokat, a melyek hozzájárulnak ahhoz, hogy éppen 
Magyarországból ilyen nagymérvű a kivándorlás, sőt, 
hogy Magyarország jóformán világrekordot ért el ebben 
a tekintetben. 

Helyesen mutatott rá tegnap Bemáth István kép- 
viselő úr arra, hogy ez a lélektani ok az erkölcsi érzék- 
ben, a hazaszeretet érzésében keresendő. De nem ter- 
jedt ki Bernáth ; úrnak felszólalása arra, hogy miért 
lazult tulajdonképpen nálunk ez a hazaszeretet. (Hall- 
juk! Halljuk!) 

Pedig ezt nagyon is érdemes kutatni, igen tisztelt 
uraim. Az én szerény felfogásom szerint, igaz, minden 
magyar hazafiban kell hogy éljen, lobogjon a haza- 
szeretetnek lángja, de, mint minden lángot, ezt a lángot 
is táplálni kell. (Igaz ! Ugy van !) Es mi tudjuk, t. uraim, 
hogy Magyarországon a szegény munkásnépet akkor 
emlékeztetik hazájára, ha kötelezettségeinek kell meg- 
felelnie ; mikor adóért exekválják (Ugy van !) vagy 
mikor a közigazgatási hatóságokkal gyűlik meg a baja. 
(Úgy van ! Ez igaz !) Én nem voltam Amerikában, de 
meglehetősen sokat olvastam az ottani viszonyokról és 
bátor vagyok utalni egy igen érdekes könyvre, Wemer 
Sombart német szocziálpolitikusnak könyvére : »Warum 
gibt es in den Vereinigten Staaten von Amerika keinen 
Socialismus ?« Ebben a könyvben hangsúlyozza a szerző, 
hogy Amerikában azért nincs szoczializmus, vagyis 
szervezett elégedetlenség, nemcsak azért nincs, mert a 

munkabérek magassága mellett a standard of life nem 
magasabb, mint Európában általánosságban, ezt kimu- 
tatja számszerűleg lakásban, élelemben, bútorzatban, 
mindenben, hanem azt mondja: Egyik legfőbb oka 
annak, hogy minden amerikai munkás, a legkisebb is, 
büszkén nevezi magát az Egyesült-Államok polgárának 
és azt hiszi, hogy az ő szavazatán múlik az egész 
államnak sora. (Ugy van !) A mi munkásnépünket is, a 
mi kisembereinket is emlékeztetnünk kell tehát hazá- 
jukra, jogokkal kell őt e hazához fűzni, (Igaz ! Úgy 
van !) Meg kell neki adni a politikai jogokat (Úgy van !), 
meg kell a munkásnak adni az érdekképviseletet (Élénk 
helyeslés) és általában meg kell könnyíteni a megélhetést 
okos szocziálpolitikával és jóléti intézményekkel. (Igaz! 
Úgy van!) 

Egy igen erős kapocs volna nézetem szerint, oly 
kapocs, a mely nagyon szorosan fűzné a munkást 
hazájához, az aggkor ellen való biztosítás. Tudonri, hogy 
ez nagy áldozatokat jelent ; de, t. uraim, az én meg- 
győződésejn az, hogy sokkal inkább ilyen czélra kellene 
fordítanunk a milliókat, mint az ágyukra ; mert a leg- 
hatalmasabb hadsereg mellett is békében fogjuk elveszí- 
teni a csatát, ha ilyesmire pénzünk nem lesz. 

A munkabérek tekintetében nézetem az, hogy 
kezeink végre is meg vannak kötve és csak bizonyos 
határig mehetünk el. Azonban ezen a téren vannak 
olyanok, a kik gondoskodnak arról, hogy a munkabérek 
emelkedjenek alulról. De felülről is gondoskodni kellene 
oly tekintetben, hogy a faif wages klauzulának érvényt 
kell szerezni ebben az országban, hogy a munkaszerző- 
dések jogviszonyait ez országban rendezni kell. 

A munkásházak kérdése szintén szorosan össze- 
függ a kivándorlás kérdésével ; és konstatálni kívánom 
azt, hogy a nyugati iparállamok óriási összeget áldoztak 

munkáslakásokra. így pl. a porosz állam húsz év óta 
108 millió márkát áldozott munkáslakásokra és pedig 
legutóbb, néhány hét előtt a porosz állam ismét 15 
millió koronát szavazott meg munkáslakások czéljaira. 
Ez nálunk is kötelessége volna az államnak. De éppen 
ebben a kérdésben nemcsak az államtól kell várnunk 
az üdvösséget, hanem itt a Gyáriparosok Szövetségében 
is kijelentem azt, hogy nézetem szerint a gitárosoknak 
is kötelessége volna — nemcsak erkölcsi kötelességük, 
de jól felfogott érdekük is — hogy erre a czélra áldo- 
zatokat hozzanak. (Helyeslés.) 

A mi a birtokpolitikát illeti, én a radikális meg- 
oldást szintén csak ott látom és ott találom meg, a hol 
azt megtalálja a Gyáriparosok Szövetségének igen tisztelt 
igazgatója. Más kérdés azonban, hogy opportunus-e, 
hogy mi most a holtkéz és a hitbizományok darázs- 
fészkébe belenyúljunk. Annyi azonban bizonyos, hogy 
e téren az országnak rendkivül nagy és fontos feladatai 
vannak. Nem kell rámutatnom arra, hogy a kisbirtok 
folytonosan felaprózódik törpe birtokokká; hiszen ez 
tatisztikailag ki lehet mutatni ; és hogy ezen 'törpe bir- 
okok maguk nem tudják azután az embereket fenn- 
tartani, a nagybirtokhoz csatoltatnak a nagybirtoknak 
felszívó erejénél fogva. (Egy hang: Tessék kimutatni, 
hol van az, a hol a nagybirtok felszívta a kisbirtokot!) 
Mindenütt kérem, a tőke felszívó erejénél fogva. 

Bizonyos az, t. értekezlet, hogy igen nagy érdekek 
kapcsolódnak ahhoz, hogy a nagybirtokok el ne nép- 
telenedjenek ; szükségképpen elnéptelenedést jelentenek 
azonban a nagybirtokok azért, mert hiszen a gépekt 
folytonosan kiszorítják az emberi munkaerőt; a nagy- 
birtokok elnéptelenedése pedig az iparra nézve nemcsak 
a fogyasztók számának apadását jelenti, hanem bedugu- 
ását annak a forrásnak is, a melyből az ipar tulajdon- 

képen munkaerőit meríti. Az angol kormány, a mint 
már tegnap is rámutattak, szintén belátja ennek szűk* 
ségességét és az elnéptelenedésnek elejét veendő, fel- 
hatalmazta a grófságokat, hogy kisajátíthassanak oly 
czélból, hogy kisbirtokokat teremtsenek a kis emberek 
számára. Ezt a mi viszonyaink között a megyékre bízni 
hajlandó nem volnék; azonban ezt a jogot szerény 
nézetem szerint az államnak meg kellene adni, még 
pedig bizonyos terjedelmű birtokokat kizárólag. 

Ezek azok a megjegyzéseim, a melyeket előadni 
szükségesnek tartottam. Azzal zárom szavaimat, hogy 
adja az Ég, hogy a Gyáriparosok Szövetségének kezde- 
ményezése ebben a fontos akcsióban eredményre vezes- 
sen. (Elénk helyeslés és éljenzés.) 

Elnök : Szólásra Sándor József úr következnék, 
azonban — a nélkül, hogy ez preczedenst alkotna — 
engedelmet kérek arra, hogy szót adhassak báró Lévay 
Lajos úrnak, a kivándorlási kormánybiztosnak. (Halljuk • 
Halljuk !) 

Lévay Lajos báró: T. országos értekezlet, igen 
tisztelt uraim ! Lelkem mélyéből üdvözlöm a Gyáriparo- 
sok Szövetségét és különösen e mozgalom megindítóját. 
Hegedűs Lóránt t. barátomat, a ki évek hosszú során 
át mű/elte a kivándorlás kérdését irodalmilag, ujság- 
czikkekben stb. A Gyáriparosok Országos Szövetsége 
elévülhetetlen érdemeket szerzett azzal, hogy ezen 
illusztris társaságot véleményadásra hivta fel, eszmék 
kifejtésére készteti és így ébren tartja a magyar köz* 
szellemben az érdeklődést az iránt az óriási baj iránt, a 
mélyet a kivándorlás hazánkra hozott. 

T. uraim! Ha a kivándorlást, annak okait, a ki* 
vándorlás ellen tett intézkedéseket egészükben akarjuk 
látni, retrospektív tekintettel kell bírálnunk azokat az 
intézkedéseket, az idevágó viszonyokat, hogy igazságos, 

helyes meggyőződésre jussunk és megbirálhassuk azt, 
hogy mik iazok a közvetlen teendők, a melyekkel e 
nagy bajnak gátat vethetünk, azt feltartóztathatjuk. Es 
méltóztassanak megengedni, hogy én, a ki annak idején, 
1900-ban a képviselőházban elsőnek inicziáltam a dolgot, 
felhívtam rá a törvényhozás figyelmét, hogy törvény- 
hozási úton kell gondoskodnunk arról, hogy a kivándor- 
lás, a mely már akkor meghaladta az évi hetvenezret, 
valamely formában intézményekkel megszoríttassék, meg- 
gátoltassék, hogj^ én, a ki Amerikát többször megjártam, 
ezzel a kérdéssel behatóan foglalkoztam, annak minden 
részletét nemcsak kívülről, hanem belülről is ismerem 
— hisz ez hivatalból is kötelességem — , a ki annak 
idején a Házban tartott beszédemből kifolyólag nyertem 
Széli miniszterelnök úrtól a megbízást arra, hogy ezt a 
kérdést továbbra is figyelemmel kisérjem, elmondjam 
Önöknek, hogy fejlődött e kérdés törvényhozási úton, 
mi minden történt, mik azok, a miknek az én nézetem 
szerint történni kellett volna s mik azok, a mik- 
nek a legközelebbi jövőben történniök kell. (Halljuk 1 
Halljuk !) 

1903-ban, tehát akkor hozatott a kivándorlási tör- 
vény, a mikor a kivándorlás • Magyarországon már 
120,000^re rúgott. Sajnos, a kivándorlás oly időben 
nyert törvényhozási rendezést, a mikor a parlament alig 
funkczionáit, a mikor a törvény meghozatalától az első 
végrehajtási utasítás kibocsátásáig öt negyed esztendő 
telt el. Az első végrehajtási utasítás 1904. április végével 
jelent meg. 

Méltóztatik tudni, hogy ez alatt 150,000 ember 
hagyta el ezt az országot? Azóta, t. uraim, nagyon 
Szomorú, nehéz időket értünk. A törvényhozás műkö- 
dése stagnált ; négy év alatt öt kormánynyal volt dolgunk 
és az öt kormány — nem kell tagadni, nagyon jól 

méltóztatik tudni — mikor elfoglalja hivatalát, a kérdést 
még nem ismeri, mikor elhagyta hivatalát, ismeri, de 
bizony még intézkedést nem tehetett. Ez volt részben 
az oka, de első sorban annak, hogy a ki vándorlás ■ oly 
hihetetlen mérvben emelkedett, ez az oka annak, hogy 
nem tétettek meg mindazon intézkedések, a melyek 
szükségesek lettek volna, ez az oka annak, hogy az 
előkészített törvényjavaslatok nem kerültek a parlament 
elé, ez az oka az Önök bajainak, uraim, itt, a kik át- 
élték a munkáshiánynak a keserveit, a kik átélték a 
szocziális küzdelmeknek minden hátrányát és, a kik, 
sajnos, át fogják ezeket élni még a legközelebbi idő- 
ben is. 

Rákosi JenS: No hát, ez nem egészen így van ! 

Lévay Lajos báró: Bocsánatot kérek, rá fogok 
térni. 

A kivándorlás, sajnos, törvényhozási és policziális 
intézkedésekkel meg nem gátolható. Ezt előttem nagyon 
sokan mondották; itt is fejtegette ezt Hieronymi Károly 
ő Exczellencziája ; megjelentek erről czikkek, megjelen- 
tek fényes érvelésű tudományos folyóiratok és önálló 
művek. Bizonyos az, hogy a kivándorlás törvényhozási 
rendezéséig semmiféle policziális intézkedés e részben 
nem volt; addig pedig több mint százezer kivándorló 
hagyta el az országot egy évben, csak azóta vannak, 
a mióta a végrehajtási utasítások megjelentek, 1904 
tavasza óta. Méltóztatnak tudni, hogy a magyar köz- 
igazgatás mennyire túl van terhelve mindenféle teendők- 
kel, hiszen kilencz minisztérium és annyi középfokú 
hatóság csak úgy ontja rá a rendeleteket. Ha ezek nem 
foglalkozhattak ezzel a nagy kérdéssel úgy, mint a 
hogy az megérdemelhette volna, talán egy kis mentséget 
találhatnak abban, hogy közigazgatásunk, sajnos, túl 
van terhelve. Az alsó- és legalsó fokú hatóságok teljesen 

képtelenek megfelelni annak a feladatnak, a melyeket a 
törvényhozás, a legfelsőbb hatóságok és a középfokú 
hatóságok rájuk hárítanak. Ez az egyik igen nagy 
kardinális ok. A szabad költözködési jogról sokat expek- 
toráltak. De azt az embert, a ki itthon a munkahiány 
miatt keresetre nem tehet szert, s a ki az állam iránti 
kötelezettségeinek eleget tett, azt nem tudom, milyen 
eszközzel tarthatjuk vissza? 

Az 1903: IV. törvényczikk tisztán felhatalmazási 
törvény; ennek alapján a miniszter bármely rendeletet, 
a melyet jónak lát, kibocsáthat és hiányait rendeleti 
úton pótolhatja. 

Szó vplt arról, hogy büntető intézkedéseit szigorí- 
tani kell. Ezt elismerem, de nem várok tőle nagy ered- 
ményt. Megmondom miért. Egyrészt azért, mert már a 
nürnbergi tanács is kimondotta, hogy »Man muss Einen 
erst habén, bevor er gehángt wird«. A titkos ügynökök 
ellen dolgoztunk is, a mennyire a szervezet rendelkezé- 
sünkre állott, de noha százával meg százával tartjuk 
nyilván a titkos ügynököket, nem voltunk képesek elérni 
ezt az eredményt, a melyet, óhajtottunk volna. A bün- 
tetések szigorítása meglehet, hogy némileg elriasztó 
lesz, de nagy eredményt, mondom, nem várok tőle. De 
igenis, nagyon félek a policziális vexáczióktól ; e tekin- 
tetben igen bő tapasztalataim vannak. Hiszen erélyes 
rendelkezéseket tettünk; a legutóbbi három esztendőben 
a rendeletek egész sorát bocsátottuk ki ; talán elég; 
lesz, ha ezt a hosszú jegyzéket felmutatom; ennek 
minden sora egy-egy rendelet. S ezek a gyakorlatban 
meggyőztek minket arról, hegy az az ember, a ki jogo- 
sítva volt a kivándorlásra, de, a ki a hatóságok szigora 
folytán a hatóságok ellenőrzési kötelességének teljesítése 
közben nyert tapasztalatokkal hagyta el ezt az országot, 
Magyarországnak nemcsak hogy nem riiaradt hű 

polgára, hanem meggyőződésem szerint egy nagy keserű- 
séggel lépte át a határt és örült, és a felszabadulás 
érzete nyilatkozott meg benne, mikor túl volt hazája 
határán. (Ugy van !) Ez is egyik nagy oka annak, hogy 
a visszavándorlás nem olyan nagymérvű, mint szeretnők, 
és mint a milyen lehetne. 

Sokszor összetévesztetik a kivándorlási törvénynyel 
az útlevéltörvény, a melynek hiányai a kivándorlási tör- 
vény rovására iratnak; ez szintén olyan dolog, a mely 
sok megtámadásnak tárgya volt. 

A kivándorlási törvény előírja azt, hogy kik nem 
vándorolhatnak ki. Ezek között vannak azok is, a kik 
útlevéllel nem bírnak. Az útlevéltörvény meghatározza 
azt, hogy kik kaphatnak útlevelet. Már most itt egy 
anomáliára kell a t. értekezletet figyelmeztetnem. (Halljuk !) 
Az útlevélre az állampolgároknak a külföldön általában 
szükségük van ; hiszen a külföldön igazolniok kell 
személyazonosságukat, állampolgárságukat, kílétöket. 
Nálunk akkor kell útlevél, a mikor az országot elhagy- 
ják. Ilyen törvényhozási intézkedés sehol a világon 
nincs. A mikor ezt az intézkedést megtették, valami 
alapot akartak nyújtani az ellenőrzésre, hogy ki, honnan, 
mikor és miért vándorolt ki. 

Az útlevél kiadásának megszorítása nézetem szerint 
nagy eredményekre ismét nem vezet. A statisztika meg- 
győz arról, hogy az útlevél nélkül kivándorlók száma 
— minden hatósági ellenőrzés és szigor daczára — 
mindinkább emelkedik ; különösen azokról a tájakról és 
azokból a megyékből, a melyek közel vannak a határ- 
hoz és a hol egyszerűen átsétálnak. Már most panaczéa 
volna-e itt az, ha még szigorúbb rendelkezést vennénk 
fel, a melyet szintén nem volnánk képesek végrehajtani ? 

A határon, a mely a határrendőrség működése óta 
éberebb ellenőrzés alatt áll, a határrendőrségi intézmény 

sem felel meg mai állapotában azoknak a várakozások- 
nak, a melyeket hozzá fűztünk; de hisz az természetes 
is. Méltóztassék elképzelni, hogy egy négyezer mértföld 
hosszú határt hogyan lehet úgy elzárni, hogy ott az, a 
ki ki akar szökni, vagy az, a ki jogosítva van kimenni 
s a ki meg akar menekülni a hatósági ellenőrzés alól, 
ki ne mehessen számbavétel nélkül is. 

Es itt jutottam el, t. uraim, ahhoz a ponthoz, a 
melyre rá kell mutatnom, hogy tisztán lássanak; neve- 
zetesen arra, hogy ötven százaléka az összes magyar 
kivándorlóknak minden hatósági ellenőrzés nélkül hagyja 
el az országot. 

T. uraim ! Ezek voltak azok, a miket retrospektive 
el kellett mondanom. Talán hozzáfűzhetem azt, hogy 
mindezekhez az igen érdekes és bizonyára Önöket is 
igen érdeklő adatokhoz éppen a statisztika révén jutot- 
tam, a mely statisztika csak azóta van meg, mióta a 
kivándorlási törvény létrejött s a melyet tökéletesítettünk 
időközben, de a mely még most sem felel meg tökéle- 
tesen annak a várakozásnak, a melyet hozzáfűztünk ; s 
bár elkövet mindent a magyar statisztikai hivatal, hogy 
minél pontosabban kapja meg ezeket az adatokat, de 
sajnos, a legpontosabb adat az, a melyet az északame- 
rikai Uniótól kapunk, t. i. az, hogy kik szálltak partra 
és mikor. 

Ezek után, t. uraim, méltóztassanak megengedni, 
hogy rátérjek azokra az észrevételekre és indítványokra, 
a melyeket az előttem szóló urak tettek. 

Az első volt a hatósági szervezés és a Cunard- 
szerződés, a melyről igen sok szó esett a hírlapokban 
és itt is. Hieronymi ő Exczellencziája nagyon helyesen 
mutatott rá arra, hogy mi volt az intencziója az 1903 : IV. 
törvényczikknek ; és ismétlésekbe bocsátkoznám akkor, 
ha elmondanám, hogy annak tisztán humanitárius jel- 

lege volt, hogy annak czélja az volt, hogy lehetőleg 
korlátok közé szorítva a kivándorlást, lehetőleg ellen- 
őrizze azt, hogy a titkos ügynökök teljes exsztirpálásával 
igyekezzünk ennek a bajnak elejét venni. Nagyon he- 
lyesen mutatott rá arra is, hogy ezt elérni e törvény- 
nyel nem sikerült ; nem lehetne elérni újabb törvény- 
nyel sem. 

Igen sok szó esett ez alkalommal a kivándorlás ható- 
sági szervezéséről. Előttünk, a kik az 1903 : IV. lörvény- 
czikket kezdeményeztük, az lebegett, hogy lehetőleg egy 
kapun keresztül, a melyet módunkban áll ellenőrizni, ve- 
zessük az egész kivándorlást, ha már ez az átok megvan. 
Sajnos, ez már azután egy nagy világpolitikai, egy nagy 
forgalompolitikai kérdés, a melybe beleszólnak a kül- 
földi államok is. A kivándorlási törvény alapján tárgya- 
lásokat folytattam a kormány megbízásából a leghatal- 
masabb német vállalatokkal ; az első eredmény az volt, 
hogy negyedfél millió korona évi szubvencziót, 35,000 
kivándorló és 7500 visszavándorló garantálását követel- 
ték. Hogy ezt az ajánlatot a kormány visszautasította : 
bölcsen és helyesen tette. Magyar vállalat létrehozása 
ismét óriási áldozatokat követelt volna; megindítottuk a 
tárgyalásokat ebben az irányban is, de nem voltunk 
képesek ezt keresztülvinni. 

Ekkor állott elő az a helyzet, hogy az angol ten- 
geri kereskedelem hegemóniáját támadták az amerikaiak, 
németek, francziák, belgák, hollandusok egymás után ; 
az angolok egyedül állottak. Az angol társaság hozzánk 
fordult és kijelentette, hogy hajlandó ezt a fiumei vona- 
lat minden áldozatok nélkül létesíteni, nemcsak, hanem 
egy oly jelentős összeget bocsátani a magyar kormány 
rendelkezésére, a melyből az egész kivándorlási akcziót, 
hogy úgy mondjam, költség nélkül megteremtheti. Sok 
százezer koronára rúgott és rug ez az összeg. 

Én, mikor e tárgyalásokat vezettem, tudatában 
voltam annak, hogy mekkora nehézségekkel kell meg- 
küzdeni ; de hiszen minden háborúnak béke lesz a vége 
ennek is az lett. Létrejött egy egyezség, a mely nekünk 
bemutattatott. Ezen egyezség folytán azok a kivándorlók, 
a kik Fiume felé el nem voltak szállíthatók, az északi 
kikötők felé lettek volna irányitandók. 

A kivándorlás kezdő stádiumában azt hittük, hogy 
nyugodtabb időszak fog beállani, s hogy e kérdést 
nyugvópontra hozva, teljes erővel nekifeküdhetünk a 
titkos kivándorlók exsztirpálásának. Es mit tapasztaltunk ? 
Azt, hogy a titkos kivándorlási ügynökök, a kiknek ma 
már nem tulajdonítok oly jelentőséget, a minőt tulajdo- 
nítottam akkor, nem szüntették meg működésüket és 
nem voltunk képesek a kivándorlást arra a niveaura 
leszállítani, a melyre óhajtottuk volna. Időközben már 
történt gondoskodás arról is, hogy ennek a békének az 
eredménye ránk nézve az legyen, hogy minden nagyobb 
hajóstársaság, a mely az északi kikötőből indul, csak 
akkor vehessen a hajójára magyar kivándorlót, ha azok 
magyar útlevéllel vannak ellátva és az úüevelek a ha- 
tárrendőrség által láttamozva vannak. Ezt azonban más, 
tőlünk nem függő okból, mindeddig végrehajtani képesek 
nem voltunk. 

Ezzel csak azt kívántam igazolni, hogy, noha 
négy év alatt öt kormányunk volt, noha annyi nehéz- 
séggel kellett megküzdeni, megtörtént minden — talán 
több történhetett volna normális viszonyok között — 
de megtörtént minden, a mi ily viszonyok mellett tör- 
ténhetett, hogy a kivándorlást, a mennyire lehet, admi- 
nisztratív úton csökkentsük. 

A kivándorlás okai, t. uraim, olyan változók, az 
egyes vidékek, az egyes falvak, sőt az egyes kivándorlók 
egyénisége szerint, hogy itt általános gyógyszert alkal- 

mázni nem lehet. Nagyon helyesen mutatott rá több 
szónok, hogy a mezőgazdasági kivándorlást egészen más 
gyógyszerrel kell gyógyítani, mint az ipari kivándorlást. 
Tagadhatatlan, hogy az a szocziális revoluczió, a mely 
ma Magyarországon van s a mely különösen a sztráj- 
koknak és ennek folytán a munkások izgatásainak örö- 
kös ismétlődésében nyilvánul meg, nagy oka a kiván- 
dorlásnak. Azokat az eszközöket kell kutatnunk, a me- 
lyekkel ennek a szocziális nyugtalanságnak véget vet- 
hetünk. Ezek eléggé különfélék, a mint az eddig itt 
előadottakból is kitűnt. Bizonyos, hogy e szocziális re- 
volucziónak következménye lesz az is, a mit itt a t* 
előttem szóló úr jelzett, hogy rá kell térnünk arra, hogy 
a nagy tömegeknek legalább is intelligens részét be- 
vegyük az alkotmány sánczai közé és tegyünk értük 
oly irányban, hogy itthon jól érezzék magukat, hogy 
itthon megtalálják keresetüket. Nagyon helyes, igen szép 
propoziczió pl. az, hogy a kivándorlási hatóság műkö- 
dése hozassék párhuzamba, összhangba a munkásköz- 
vetítők működésével. De méltóztatik-e tudni, hogy ilyen 
munkásközvetítőkkel tényleg összeköttetésben állottunk, 
a milyenek a földmívelésügyi és a kereskedelemügyi 
minisztériumban vannak? Igaz, hogy ezeknek az intéz- 
ményeknek a fejlesztése, az egymással való szorosabb 
összeköttetésbe hozása feltétlenül szükséges. De lehe- 
tetlen szemet hunynunk az előtt, hogy a nagyobb ke- 
reset egyrészt, másrészt a nagyobb szabadság, a melyet 
a magyar kivándorlók különösen Amerikában tapasz- 
talnak, csábos erővel bir. Hisz az a negyed milliárd, a 
mely visszaérkezik az országba, az a legerőteljesebb 
bizonyítéka annak, hogy, a kik kinnvannak, azok jól 
érzik magukat, azok munkájukért megfelelő keresetre 
tesznek szert. Egy-egy községbe 100 — 150,000 korona 
is érkezik egy év alatt; ez megoszlik 10 — 15 — 50 

ember között is. Ezeket az összegeket küldik emberek, 
a kik kinn vannak egy-két-három évig. Hogy ezzel 
szemben az adminisztráczió, a törvényhozás aequiparáló 
intézkedéseket nem tud tenni, ezt, engedőmet kérek, 
minden elfogulatlan embernek be kell látnia. (Ugy van). 

És itt ki kell térnem arra, a mit Hieronymi ő 
Exczellencziája tegnap igen szépen fejtegetett^ t. i. arra, 
hogy egy szervet kell keresnünk és találnunk, a mely 
a magyar kivándorlókat útbaigazítja, összetartja, a mely 
a kivándorlók nagy összegű pénzeit olcsón juttatja 
vissza; hiszen tele vagyunk panaszszal, hogy mennyi 
sikkasztatik el azokból az összegekből, a melyeket a 
kivándorlók megtakarítottak ; és találnunk kell egy szer- 
vet, a mely a kivándorlókkal való összeköttetést fenn- 
tartja, azokat a hazai viszonyokról helyesen informálja ; 
mert sajnos, a mostani viszonyok közt azt tapasztalom^ 
hogy az ottani sajtó is, a melynek egy része igazán 
hazafias, az itteni viszonyokról oly módon ir, hogy az 
a kivándorló, a ki az oit megjelenő magyar újságot ol- 
vassa. Isten úgyse,, nem érez magában kedvet arra, 
hogy ebbe az országba visszatérjen. Ezen tehát segí- 
teni kell. 

Másrészről igen helyesen hozta fel előttem Székács 
úr a munkásjóléti intézményiek fejlesztését. A ki egy- 
szer járt Amerikában és végignézte a gyártelepeket, a 
mint én igen sokszor tettem, hogy érintkezést tartsak 
fenn kivándorlóinkkal, az láthatta azt^ hogy a munkás- 
jóUéti intézmények sehol a világon nincsenek úg^^ kifej- 
lődve, mint ott. 

Dr. Moldoványi István: Az bizony nem áll! En 
specziell a munkásjóléti intézmények tanulmányozásával 
foglalkoztam Amerikában. Hozzá sem foghatók az ottani 
intézmények a mieinkhez ! 

Lévay Lajos báró: Mikor méltóztatott kinn járni .^ 

Dr. Moldoványi István: 1892/93-ban! 

Lévay Lajos báró: Hát méltóztatik tudni, hány 
év telt el azóta? En 15 év óta ismerem Amerikát és 
majdnem minden évben megfordultam ott és láttam, 
hogy hogyan fejlődött az utolsó tíz évben a munkás- 
jóléti intézmény. 

Dr. Moldoványi István: Hozzá sem fogható a 
mienkhez ! 

Lévay Lajos báró : Sőt erre nézve a kereskedelmi 
minisztériumnak egész tanulmányt hoztam haza, képek- 
kel, felvételekkel, mindenféle adatokkal és mondhatom, 
hogy csodálatos dolgok. 

Elnök : Nem kormányzati, nem állami szervek csi- 
nálják ott! 

Lévay Lajos báró : Nem I Tisztán magánintézmé- 
nyek. Állami intézmény ott e téren nincs. Az állam 
csak annyiban ügyel arra, hogy a munkásjóléti in- 
tézményiek fejlődjenek, hogy ezekről évről évre ki- 
adványokat készít és ezeket a munkásoknak ingyen 
bocsátja rendelkezésére, úgy, hogy azok tudják, hogy 
hol mennyi keresethez jutnak, hogy hol részesülnek olcsó 
ellátásban, hol jutnak olcsó lakásokhoz, hol történik 
egészségük, testi épségük védelmére a legtöbb. Bámula- 
tosán fejlődtek ott ezek a dolgok; és ezekkel kapcso- 
latban legyen szabad itt specziell a gyárosok figyelmét 
különösen egy körülményre felhívnom, a melyet alkalma- 
sabb helyen, mint itt, el sem mondhatnék. Az utóbbi 
években azt tapasztaltam, hogy az amerikai gyárak nem 
ott létesülnek, a hol pl. nálunk, t. i. nem a nagy ipari 
központok, a nagy városok közelében, hanem jó távol a 
nagy városoktól, egészséges vidéken, olt, a hol a víz, 
ott, a hol a szén, ott, a hol a kellő előfeltételek meg- 
vannak. S mikor ez iránt kérdést intéztem a gyárosok- 
hoz, hogy miért teszik ezt így, azt mondották, hogy ta- 

pasztalásuk szerint a nagy központoktól, a nagy váro- 
soktól távol a munkások nyugodtabban dolgozhatnak, 
állandóbbak, ott könnyebb, olcsóbb a megélhetésük, 
ott könnyebben kézben tarthatók, mert a gyárosok szer- 
zik be nekik olcsón az élelmiszereket és a használati 
czikkeket; ott egészségükről is könnyebb gondoskodni; 
mindezekhez hozzájárul az, hogy a munkások is igen 
jól érzik magukat ilyen helyütt, a hol az izgatóktól is 
távol vannak. 

Egy másik igen nagy és fontos része azoknak, a 
miket az előttem felszólaltak felhoztak, a földbirtokpoli- 
tika kérdése. Méltóztassék megengedni, hogy ezzel az 
ügygyei kissé behatóbban foglalkozzam. Igyekezni fo- 
gok lehető rövidséggel és tömörséggel előadni azt, a mit 
a magam részéről szükségesnek tartok. (Halljuk I) 

Tagadhatatlan, hogy a magyar földbirtok tekinté- 
lyes része le van kötve, a minél fogva a birtok mobi- 
litása nem olyan mértékű, mint a hogy azt egy eszélyes 
földbirtokpolitika megkívánná. 1901. évi márczius havá- 
ban a képviselőházban tartott beszédemben utaltam erre 
a dologra és rámutattam arra, hogy a helyes földbirtok- 
politika egyik panaczeája a kivándorlásnak. Tagadhatat- 
lan, hogy ha népünket, a mely ragaszkodik a földhöz. 
Itt akarjuk tartani, akkor földbirtokossá kell tennünk. 
Ma a föidbirtokparczellázás nem hozhatja meg a kivánt 
eredményeket, mert oly drága, hogy a földvásárlástól 
elriaszt, a kik pedig mégis vásároltak, azokat egyenesen 
tönkreteszi. Módot kell találni arra, hogy a nép olcsón 
juthasson földhöz. Meg kell bolygatnunk a magyar föld- 
birtokviszonyokat, a nélkül, hogy a hitbizományok, vagy 
a holt kéz birtokaihoz nyúlnánk, s ez nem is olyan 
nehéz, ha figyelmünket ráirányítjuk a nagy községi bir- 
tokokra. En egy évtized előtt már tanulmány tárgyává 
tettem ezt a kérdést, s leszek bátor tanulmányaim ered- 

menyét nagyjából vázolni. A magyar Alföldnek épen 
azon részén, a hol legtöbb kötött nagybirtok van, 
feküsznek a legnagyobb községek és városok. Szeged 
városát körülveszi a Pallavicini-féle közel 100,000 hold- 
nyi, a Károlyi- féle közel 100,000 holdnyi és a csanádi 
káptalan és püspökség óriási kiterjedésű birtoka egy 
részről, másrészről a kalocsai káptalan birtoka és egyéb 
nagy birtokok.. Ehhez járul most még, hogy Szeged 
városának magának is van 82,000 holdnyi birtoka. S 
méltóztatnak tudni, mekkora jövedelmet hajt? ^U^lo-ot, 
vagyis annyit, hogy abból a város még 7Va millióra 
rugó adósságának kamatait sem tudja fízetni. A mikor 
a városok és községek folytonosan könyörögnek a kor- 
mánynál, hogy az állam jövedelmeiből engedjen át nekik 
egy részt, akkor azt látjuk, hogy nagy földbirtokaik, a 
melyek megakadályozzák, hogy az államfentartó elem 
az országban maradhasson, semmit sem jövedelmeznek. 
Ez nem Középeurópába való állapot. Ezeket a földbir- 
tokokat fel kell darabolni, normális áron állami közben- 
járás útján az államfentartó elemnek kell átengedni. 

Ugyanez áll Magyarországon 131 további községi 
nagy birtokra, többek közt Kecskemétre, Debreczenre és 
más nagy városokra is. Debreczennek 89,000 hold bir- 
toka van, Kecskemétnek 49,000, Szabadkának 48,000, 
Zentának 27,000, Sopronnak 17,000 stb. Pedig a váro- 
sok és községek nagy pótadói is bizonyítják, hogy pénz- 
ügyeik sürgős rendezésre szorulnak. A kormány foglal- 
kozik is már a kérdéssel, de hogy mikor lesz belőle 
valami, azt a jó Isten tudja. 

Rákosi Jenő: Mikorára már csinálna valamit, 
akkorára már megbukik! 

Lévay Lajos: Ha azt a primitív gazdálkodást lát- 
juk, és ha látjuk, hogy a legerősebb a kivándorlás éppen 
ezekről a helyekről, és nevezetesen ha látjuk azt, hogy 

a magyar Alföld népe vándorol ki, akkor ezt a kötött- 
séget meg kell szüntetnünk, s ha azt látom, hogy a 
magánparczellázás mennyi visszaélést követ el, akkor 
ennek orvosszeréül csak azt ajánlhatom, hogy a par- 
czellázást állami feladattá kell tenni. 

Különben a parczellázási törvényjavaslat évek óta 
készen van, azonban a mai napig sem került a törvény- 
hozás elé. 

Az iparfejlesztési akcziótól is jelentős javulást vá- 
rok, bár ez hatását csak hosszabb idő elteltével fogja 
éreztetni. 

Ezzel elérkeztem fejtegetésem végére ; tudnék órákig 
beszélni még erről a kérdésről, de nem kivánom foly- 
tatni, hanem befejezem azzal, hogy válaszolok Bernáth 
István t. tagtárs úrnak, a ki támadta tegnap gróf Szé- 
chenyi Istvánnak azt a mondását, hogy szabad csak 
gazdag ország lehet. Sajnálom, hogy ez a támadás itten 
felhangzott, mert színigazság ez a mondás ! És ne ront- 
suk le a mi bálványainkat, hanem ellenkezőleg igyekez • 
zünk minden eszközzel arra, hogy tanításait széles réte- 
gekkel megértessük és ezt a magyar népet itthon tartsuk. 
Dolgozzunk, dolgozzunk és ismét dolgozzunk minden 
téren, minden irányban és ezt az elvet vigyük át a köz- 
életbe és a köztudatba és akkor majd elérjük azt, a 
mit Rákosi Jenő olyan szépen, a becsületes kötelesség- 
teljesítéssel kapcsolatosan, fejezett ki, hogy harmincz 
millió magyar fog élni — megelégedetten — ebben a 
a hazában. (Helyeslés és taps.) 

Herzog Péter báró: T. iszakértekezlet I Méltóz- 
tassanak megengedni, hogy igen rövid ideig igénybe 
vegyem szíves türelmüket. En nem akarok beszédet 
tartani, hanem csak egy pár gyakorlati dologra akarok 
rámutatni. 

Sajnálattal konstatálom, hogy bizonyos mérvű 
pesszimizmus uralkodik itt ; minden felszólaló, ha javas- 
latát megteszi, egyúttal azt is hozzáfűzi, hogy nagyon 
keveset vár tőle. Ha mi ezen az úton haladunk — a 
keleti ember kizmemek nevezi — , akkor igazán nem 
fogunk segíteni, mert nekünk dolgoznunk kell és csak 
munkánkkal használhatunk az ügynek. 

Méltóztassanak meggyőződve lenni, hogy a kiván- 
dorlás még nagyon soká fog tartani. Sokan azon a né- 
zeten vannak, hogy Amerikában majd megszűnik a 
munkásszükséglet s ennek folytán csökken majd a kiván- 
dorlás. A ki ismeri az ottani viszonyokat, az tudja, hogy 
az ipar és a mezőgazdaság rendkívüli módon fejlődik s 
hosszú időn keresztül még mindig lesz munkásszükség- 
let. Nekünk tehát mindent el kell követnünk, hogy a 
kivándorlást korlátozzuk. 

Szó volt róla, hogy magasabb béreket kell fizet- 
nünk, mert a csekélyebb bérek is egyik oka a kivándor- 
lásnak. Ez igaz, de úgy állunk, különösen a textilipar- 
ban, a hol meglehetősen nagy tapasztalataim vannak, 
hogy a munkabérek viszonylagosan éppen olyan maga- 
sak, mint Németországban, sok helyütt magasabbak, mint 
Ausztriában. A nagyipari vállalatok mindent elkövetnek 
abban a tekintetben, a mi itt a munkásjóléti intézmé- 
nyek gyűjtőneve alatt felhozatott; nem riadnak vissza 
semmi áldozattól, méltóztassanak meggyőződve lenni 
arról, hogy nagyipari vállalataink ebben a tekintetben 
kiállják a versenyt a külfölddel. Vannak olyan nagyipari 
vállalatok, a melyeknek jóléti intézményei magasabb 
fokon állanak, mint az amerikaiak. Ebben az irányban 
tovább is fogunk haladni, s azt hiszem, az illető iparo- 
sok maguk is be fogják majd látni, hogy ez szükséges, 
mert ez is egyik mód a kivándorlás meggátlására. Azon- 
ban mit látunk? Azt, hogy daczára annak, hogy magas 

béreket fizetünk, daczára jóléti intézményeinknek, daczára 
fogyasztási szövetkezeteinknek, a melyekben a munkás 
mindent olcsó áron kap, nem vagyunk képesek orsóinkat 
foglalkoztatni, szövőszékeinket munkásokkal ellátni. Ez 
tény, a melyre rá kellett mutatnom. 

Nagy visszaélések történnek nálunk a munkaköny- 
vekkel (Igaz ! Ugy van !) abban az irányban, hogy az 
illető munkás otthagyja a munkakönyvét a gyárosnál, 
elmegy egy másik szolgabiróhoz s ott azután minden 
vizsgálat nélkül kap másikat. Ez a kérdés alapos reví- 
zióra szorul. Azonkívül a nagyiparnak meg kellene a 
módot adni arra, hogy a munkásokkal hosszabb időre 
terjedő szerződéseket köthessen, mondjuk hat hónapra, 
mint másutt is történik. Mikor a mezőgazdasági munka- 
idő beáll, a munkás otthagyja a gyárat, a gyár üresen 
áll s ilyenkor természetesen nagy mértékben emelkedik 
a külföldi behozatal. 

Még csak egyet kivánok felemlíteni. Necsak hiva- 
talos úton történjék a mozgalom, hanem történjék társa- 
dalmi úton is abban az irányban, hogy egyesületet léte- 
sítsünk a közművelődési egyesületek mintájára, a mely 
közreműködnék a többi faktorokkal abban, hogy a ki- 
vándorlást megakadályozza olyan módon, hogy felvilá- 
gosítást nyújtson, röpiratokat intézzen, praemiumokat 
adjon különösen jegyzőknek, a kik a kivándorlás vissza- 
szorítása és a nép felvilágosítása terén sikerrel működ- 
nek. Azonfelül a visszavándorlás czéljait is mozdítsa elő 
ez az egyesület s bocsássa a visszavándorlóknak esetleg 
rendelkezésére a szükséges anyagi eszközöket. 

Ezeket voltam bátor a t. szakértekezlet figyelmébe 
ajánlani. (Elénk helyeslés.) 

Sándor József: Tisztelt értekezlet! Küldőm, az 
Erdélyrészi Magyar Közművelődési Egyesület nevében 
bátorkodom egy általános indítványt tenni, melynek indo- 

kolását — alkalmazkodva az időhöz — csak egy pár 
erős fénysugárral fogom megvilágítani. 

Az előttünk fekvő tervezet első sorban és min- 
denekfelett, mondhatni kizárólag az amerikai kiván- 
dorlással foglalkozik, bizonyára azért, mert ez kézzel 
fogható jelenség s nagy tömegénél fogva méltán hason- 
Ijttatott a belső elvérzés folyamatához, melyet meg 
kell állítani. Van azonban a szervezetnek ez irányban 
egy másik betegsége is, mely bár mikroszkopikus s a 
figyelmet kevésbbé hivja: azért következményeiben ép 
oly veszedelmes, és ez a vérmérgezés baja. Éhez hason- 
lítható pedig a romániai kivándorlás, mely régibb keletű, 
mint az amerikai, mert a szabadságharcz leveretésével 
kezdődik, s ideiglenes vagy állandó munkakeresés, avagy 
végleges letelepedés alakjában tart máig. 

Szembeállítva pedig a két kivándorlást, feltűnik 
mindjárt, hogy nyugaton a magyar honos a szabad 
Amerika levegőjével érintkezik, annak munkaszeretete és 
szabadsági intézményei nevelőleg hatnak reá, a leg- 
nagyobb iskolamester az élet által, és én — ^ nemzeti 
magaslatról beszélek — meg vagyok győződve, hogy 
ha Magyarországon drámai összeütközésre kerülne a 
sor, ez a kivándorló elem, az ország legnagyobb munka- 
erejét szolgáltatná, ha kellő kilátásokkal biztathatnók azt 
az izomerőt, melyet szabadsági küzdelmeinkben egykor 
a megnemesített hajdú, kurucz, avagy 48-ban a felszaba- 
dított jobbágy mint honvéd szolgáltatott, S ebben a 
tekintetben, de csakis ebben a tekintetben én az isteni 
gondviselés művét látom a nyugatra vándorlás tüne- 
teiben. 

Nem így a keletre menetelben. Mert igaz. ugyan, hogy 
csak a múlt évben is másfél millió korona jött be Romá- 
niából az oda. . kivándorlottaktól ; de minő közeg, milieu 
az, melyben az erdélyi magyar vagy székely ott érint- 

kezik? Dr. Istrati romániai egyetemi tanár irta egyik 
művében, hogy a romániai népet három géniusz kiséri 
a bölcsőtől a sírig, s ezek : az alkoholizmus, a malária 
és az endemikus lues. Hasonlóképen egy másik egye- 
temi tanár, talán Hasden mondta, hogy a románságot 
a török és a görög nevelte 150 éven át, kik közül 
az első megrontotta a leányok, a második a fiuk 
erkölcseit. És hogy ez hatásaiban még fennáll, azt én 
nem a könyvekből, nem a zöld asztal mellől mondom, 
mert mielőtt az erdélyi kulturmozgalomhoz hozzákezdtem 
volna, a bukaresti egyetemre mentem, hogy azalatt tanul- 
mányozzam fajom sorsát és nemzetem ellenségeit s azóta 
is társadalmi, politikai és egyházi functióimban e kérdés 
érverésén tartottam a kezem. S ha mégis idézek, teszem 
ezt a tárgyiasság kedvéért, nehogy politikai animozitással, 
vagy éppen fajgyűlölettel vádoltassam, mert minden távo- 
labb áll tőlem, csak épen az igazság szeretete vezet. Az 
erdélyi román szellemvilága és társadalmi helyzete tudva- 
levőleg messze felette áll a, romániai paraszténak s mégis 
például dr. Moldován Gergely úgy tüntette fel az erdélyi 
móczok szellemvilágát, mely a fetisizmus és sámánizmus 
rémuralmának egy köztünk visszamaradt megdöbbentő 
jele : mennyire olyanabbul áll pedig a dolog odaát, hol 
az orthodoxta a népet az évezred előtti állásponthoz 
szegezte, s hol az erkölcsök erejéről csak a közelebb 
lezajlott moldovai agrármozgalom atroczitásai is tanús- 
kodnak. Es nem csalódom, tisztelt értekezlet, ha azt 
mondom, hogy a romániai kivándorlás hatásának tulaj- 
donítható, ha az 1905. évi itthoni politikai felbuzdulás 
alkalmával akadtak a székelyföldön egyes kis emberek, 
kik' a nemzeti küzdelmet úgy fogták fel, hogy : > Jön 48«, 
és talán : »meghalunk a hazáért« ? — óh nem : »Jön 
48, és — úgymond — egy úr sem marad élve.« Ez 
talán igazán ép ellentéte az. amerikai felfogásnak. 

De nem ismétíem tovább, csak azt emelem ki, 
hogy a romániai kivándorlás Erdélyben erős nemzetiségi 
kérdéssel van komplikálva, melynek egyik megdöbbentő 
jelensége, hogy míg a nemzetiségi pénzintézetek évente 
kétszer, sőt háromszor akkora összeget áldoznak kultu- 
rális czélra, mint a mekkora az Emke egész évi jöve- 
delme: addig a magyar pénzintézetek ily áldozatra rá 
nem bírhatók, s míg azok veszteség esetére részvény- 
tőkéik 50^0 -áig éppen az utóbbi időkben szövetkez- 
tek, ily jelenség a mienk közt nem észlelhető. A 
romániai kivándorlás kérdése tehát Erdélyben össze- 
függ a hitejügy szervezésével is, mely meggyőződé- 
sem szerint különben mielőbb országos érdekké fogja 
kinőni magát. 

Magát a délkeleti felföldet illetőleg közhelylyé vált 
igazság különben^ bog}' Magyarország Erdély és Erdély 
a Székelység nélkül fenn nem állhat, s midőn ezt meg- 
állapítjuk, ne feledjük, hogy a romániai diákoknak, nem- 
zetünk ellen most folyó tüntetése, kibocsátott proklamá- 
cziójában, épen azt a sellenberki csatát állítja előtérbe, 
melyet egykor a rendi uralom által vérig sértett és vég- 
leg kifosztott székelység döntött el a Mihály vajda 
javára s ezáltal a dákoromán törekvéseknek egy örök 
oszlop állíttatott. 

Távol legyen tőlem, hogy hasonló eset ismétlődé- 
sét egyáltalán megengedhetőnek találjam, hiszen a rendi 
korszakban nem létezett nemzetiségi kérdés s 1848-ban 
is a székelység először vette fel a fegyvert és utoljára 
tette le; de éppen azért legyünk figyelemmel e népnek 
is szenvedései és baja iránt, tervezetünkből ne felejtsük 
ki, hogy a székely értelmiség és birtokosság ma-holnap 
nem kap kézi munkaerőt s a nép természetes vezetőit 
veszítvén, a sors szeszélyeinek méltatlan lapdajátékává 
levén. Azért indítványozom : 

»Mondja ki az értekezlet, hogy határozatai s iUetve 
az intézkedések körébe az amerikai kivándorlás mellett 
mint nem kevésbbé fontos tényezőt mindenütt felveszi 
a romániai kivándorlást is.« 

A részletekre nézve csatlakozom erdélyi barátaim 
indítványaihoz. 

Elnök : Mielőtt tovább mennénk, méltóztassanak 
megengedni, hogy egy félreértést igazítsak helyre. 

Beszéltek többen az Amerikában levő jóléti intéz-; 
menyekről. Mondhatom azt, hogy nálunk az ipar jóléti 
intézményei magasan felette állanak az amerikaiaknak, 
mert Amerikában törvényileg szervezett jóléti intézmé- 
nyek egyáltalában nincsenek. Amerikában kötelező bal- 
esetbiztosítás, kötelező betegsegélyezés nincs, Magyar- 
országon pedig most iktattuk törvénybe a betegsegélye- 
zést és a balesetbiztosítást. 

A mi a bányákat illeti, megengedem, hogy szállító 
berendezések dolgában az amerikaiak tökéletesebbek, de 
a mi a balesetek elhárítását illeti, azokról alig van gon- 
doskodás, a mit a balesetek nagy száma is bizonyít. 
(Igaz! Ugy van!) 

Az értekezlet tagjai közül sokan a csábítást is, 
mint a kivándorlás egyik jelentékeny okát állítják oda. 
Mindenki elismerte, hogy a csábításról törvényt kell csi- 
nálni. S ha ez áll, akkor az a körülmény, hogy az eset- 
leges szigorú büntető rendelkezések mennyire érik el 
czéljukat, az államot ilyen rendszabályoktól nem tart- 
hatja vissza, éppoly kevéssé, a mint nem tartja vissza 
az államot attól, hogy büntető törvényt alkosson a csa- 
lásokról és sikkasztásokról, holott nem minden csaló és 
sikkasztó büntettetik meg, mert ennek daczára elriasztó 
és elérés esetében sújtó hatással bír a büntetés. Ezt 
tartottam szükségesnek előterjesztene 

Következik Sugár Ignácz kamarai titkár úr. 

Sugár Ignácz: T. .szakértekezlet! Azért kértem 
szót, mert olyan testületet képviselek, a miskolczi ke- 
reskedelmi kamarát, a melynek területét nagy mértékben 
érinti a kivándorlás. Mi negyed század óta figyelhetjük 
meg a kivándorlást és észlelhetjük mindazokat a jelen- 
ségeket, a melyek itt akár pesszimisztikusan, akár a 
valóságnak megfelelően előadattak. 

A kivándorlás történeti megfigyelése azért bir fon- 
tossággal, mert az egykori és a mai kivándorlás jellege 
között lényeges eltérés van. A korábbi kivándorlásnak, 
a mely a 70-es évek végén Dobsina-bányavidékről meg- 
indult, és a mely ly el kamaránk már akkor is foglalko- 
zott, a rugót tényleg a megélhetési viszonyok szolgál- 
tatták. Abban az időben a gömöri vállalatok még nem 
voltak, vagy kezdő stádiumban voltak, a dobsinai mun- 
kás nem talált kereseti alkalmat, nem maradt tehát szá- 
mára más hátra, mint az a szomorú kényszerűség, hogy 
a kenyérért itt hagyja hazáját, faluját, a melyhez pedig 
tudvalevőleg éppen a bányásznép legjobban ragaszko- 
dik. Ez volt a kivándorlás legelső fázisa. Hazánkban 
minden intézkedéssel későn jövünk, úgy az állam^ 
mint a társadalom. Ha akkor a kamara felterjesz- 
tése meghallgattatott volna, ne méltóztassék naivi- 
tásnak venni, egy gyár, a mely 150 munkást alkal- 
mazott volna, megakadályozhatta volna a kivándorlást* 
(Igaz ! Ugy van 1) Mert ha én akkor az én nyomorúsá- 
gos bányászaimnak a kenyeret biztosítani tudtam volna, 
nem vándoroltak volna ki, hanem itt maradtak volna 
azon szerény földön, a melyhez ma is úgy ragaszkod- 
nak. De mi, mondom, minden intézkedéssel elkéstünk 
és csak akkor jött az iparfejlesztés, a mikor a kiván- 
dorlás olyan áradattá nőtt, hogy annak meggátlása már 
a legnehezebb feladatok egyike lett. (Igaz I Úgy van I) 

Ha akkor tudtuk volna az iparfejlesztést megoldani, nem 
állott volna be a mai helyzet. 

Hivatkozom Lázár igazgató úrra, hogy az ózdi és 
nádasdi járásokban alig van kivándorlás. Miért? Mert 
az ottani gyárak kellő időben épültek fel. Hozzászokott 
a népesség, hogy a bányákban, gyárakban dolgozzék, 
hozzászokott ahhoz is, hogy a család is dolgoz2:ék és 
az állandó rendes keresettel megtalálta magának azt a 
megélhetési módot, a mely őt a kivándorlástól vissza- 
tartja. De a bányavidéken, a hol 20 év múlva kezdő- 
dött az iparfejlesztési akczió, ekkor már nem tudtunk 
munkást beállítani. 

Szükséges volt ezt felemlítenem, mert rá kell mu- 
tatnom arra, hogy ma a kivándorlás jellege egészen más ; 
mert én készséggel meghajlom a munkásosztály joga^ 
és követelései előtt, de az objektív igazságnak tartozom 
annak kijelentésével, hogy a kivándorlás szülőanyja ma 
nem a keresethiány, hanem a meggazdagodási vágy. (Zaj.) 

A kérdés megítélésénél van egy másik szempont, 
a melyet hasonlóképp figyelembe kell venni s ez az, 
hogy egészen más jellegű a mezőgazdasági és egészen 
más jellegű a bánya- és ipari kivándorlás. Mert a mező- 
gazdasági munkás és a mezőgazdasági cseléd pszichológiája 
az, hogy az házra és földre vágyik, ez a törekvése, ez 
az ambicziója, erre igyekszik fizikai erejének feláldozá- 
sával is, de ő ezt a vagyont meg akarja szerezni. 
(Igaz ! Ugy van !) Hivatkozom a kerületemben levő pénz- 
intézetekre, különösen a hámoriakra, a melyek amerikai 
pénzekkel teljesen túl vannak terhelve, úgy hogy ná- 
lunk a dollár rendes fizetési eszköz, úgy hogy ná- 
lunk a kivándorlók és visszavándorlók dobálódznak an- 
gol nyelvismeretekkel, angol a szólásmódjuk, angolul 
folyik a levelezés. Annyira fejlődtek a dolgok, hogy nem- 
sokára a pénzintézetek nem hogy betéti kamatot nem 

fizetnek az amerikai pénz után, hanem őrzési díjat fog- 
nak érette követelni. 

Szükséges ezt a disztinkcziót megtennünk, mert 
egészen más rendszabályokhoz kell nyúlni a mezőgazda- 
sági és egészen más rendszabályokhoz az ipari kiván- 
dorlás meggátlására. Nevezetesen a mi az ipari munkát 
illeti, úgy rá kell mutatnom arra, hogy a szakmunká- 
sokban való hiány nálunk nem annyira az ipari kiván- 
dorlással függ össze, mert ez az állapot az úgynevezett 
ipari Hochconjunctur alkalmával bárhol mutatkozhatik, 
hanem igenis van kivándorlásunk még hozzá nagy 
kivándorlásunk az ipari nem tanult munkásságból. 
Oka pedig ennek az, hogy az a tanulatlan munkás 
Amerikában akkora bért kap, a mely őt izgathatja 
a kivándorlásra. Az Ilyenek a Lebens- Standardja is 
azután egészen más, mint a tanult munkásé. A ta- 
nult munkás nem tud annyit megtakarítani, mint a ta- 
tanulatlan munkás, mert másképp él, és gyakran hallom, 
hogy az én tanulatlan munkásaim hogyan beszélik, hogy 
egyik, vagy másik Amerikából irt nekik, hogy milyen 
nagyszerű világ van ott, ott mindenki nadrágbán jár, 
mindennap húst eszik és — nem akarom vele megbán- 
tani a közigazgatási hatóságokat — ott nincsen főszolga- 
bíró. (Mozgás.) Én nem akarom közigazgatásunkat vé- 
delmezni, nem is vagyok erre illetékes, csak annyit 
jegyzek meg, hogy ebből az alkalomból, hogy nincs 
olyan apparátus, a mely túlzott követeléseknek meg- 
felelni tudna. Hogyan teljesítse minden kötelességét az 
a főszolgabíró, a kinek 50—60 községe van, különösen 
nálunk, a hol helytelen vasúti politika folytán lehetetlen 
rossz az összeköttetés ? (Igaz ! Ugy van !) 

Hercog Péter báró úr ő méltósága hivatkozott arra, 
hogy bizonyos jelenségekkel számolnunk kell, és neveze- 
tesen, hogy lehetetlen az, hogy Amerikában a munkabérek 

egyhamar leszálljanak. Tökéletesen osztozom nézetében, 
osztozom pedig annál is inkább, mert a mint angol 
szakirók megitták, hogy a külföldi bérek a hajcsövesség 
törvényei szerint hatnak, és ha ez így van, akkor meg 
kell barátkoznunk azzal a szomorú valósággal^ hogy a 
kivándorlás mindig fog tartani. 

És Bernáth képviselő úrnak, a ki szintén kamarai 
kerületem egyik képviselőválasztókerületét képviseli és 
a kivel többször van szerencsém ilyen gyakorlati kér- 
désekben érintkezni, osztozom azon felfogásában, hogy 
erkölcsi okok is szerepelnek, mint a kivándorlás elő- 
mozdító tényezői; de éppen a kivándorlás által sújtott 
osztály érdekében tiltakoznom kell ez ellen, mintha ezen 
osztályban a hazafiság meglazult volna. (Úgy van !) Én 
nem tévesztem ezt össze a hazafiság kérdésével. Ha 
szabad a mérnöknek, ha szabad a kereskedőnek kiván- 
dorolni és jobb hazát keresni magának, mert jobban 
fizetik, illetőleg több pénzt keres, és ez nem hazafiat- 
lanság, akkor annál kevésbbé hazafíatlanság az, ha 
kimegy az a nyomorult ember, a ki mindennapi 
fizikai munkával fárad kenyereért, elmegy magának 
kenyeret keresni; annál kevésbbé hazafiatlanság, mert 
éppen az amerikai pénzek visszaküldése igazolja azt, 
hogy igenis meg van bennük a hazafiság. Faluról 
falura járva láttam Gömörmegyében, hogy micsoda ke- 
gyelettel, micsoda hazafias ragaszkodással viseltetnek a 
kivándoroltak otthoni dolgaik iránt. Mily Szeretettel írnak 
haza, hogy a házfedelet, ha zsúp volt, fazsindelyessé 
tegyék, ha fazsindelyes volt, hogy cseréppel lássák el, 
hogy az ablakokat, az ajtókat javítsa. Súlyos és igaz- 
talan vád tehát az, a mely ezt a szegény elemet azzal 
a szemrehányással illeti, hogy benne az erkölcsi felfogás 
meglazult volna. Az erkölcsi felfogás jogosultsága egy- 
aránt megilleti a vagyonos és a szegény embereket. 

(Ugy van !) Megilleti azokat a szegény embereket is. a 
kik egyáltalán nem könnyű szívvel vándorolnak ki, a 
mint itt hangoztatták. (Ügy van !) Tessék megnézni egy* 
szer Fiúméban egy kivándorló hajó indulását ! Részemről 
meghatottság nélkül ma sem tudok visszaemlékezni rá. 
Tessék megnézni egy olyan állomást, a hol kivándorlók 
szállanak fel vasútra ! Hogy néznek ki azok az embe- 
rek! Micsoda lelkiállapotban vannak ők és hátramara- 
dottjai ! Micsoda aggodalommal mennek ki és micsoda 
siró-rívó hangulatban vannak! Szívesen senki azt a rö- 
göt, a melyen született, sem szegény, sem gazdag em- 
ber, nem hagyja el. (Ugy van !' Zajos tetszés és taps.) 
Es itt legyen szabad egy oly kérdésre kitérnem, 
a mely szerény felfogásom szerint szorosan a kiván- 
dorlás kérdésének praktikus- megoldási módjai közé tar- 
tozik, a melyet azonban éppen báró Lévay ő méltósága 
csak röviden pedzett. Ez az ipartelepek földrajzi elhelye- 
zése. Ezzel a kérdéssel mi vidékiek tüzetesen és behatóan 
foglalkoztunk. Próbáltam szerény tudásom és ismereteim 
alapján irodalmilag, társadalmilag, hivatalos felterjesztés- 
ben a kormány figyelmét e körülményre felhívni. A mikor 
az első iparfejlesztési törvény készült, a második, a mos- 
tani, kérve kértük a kormányt, hogy alkalmazza az ipar- 
fejlesztés azon módjait, a melyek Olaszországban is szo- 
kásosak, hogy t. i. bizonyos területen keletkező iparoknak 
adjon nagyobb kedvezést, a mi az illetőket arra csábítsa, 
hogj'' az ipart egyes vidékeken létesítsék. Természetes, 
vannak iparok, mint a bányaipar, a melyek bizonyos 
helyhez vannak fűzve. De itt Budapesten azt látjuk, 
hogy szükségtelen, felesleges vállalatok valóságos vas- 
gyűrűje nyomja a székes fővárost, míg a vidék elnép- 
telenedik. (Úgy van !) Ez magyar nemzeti kulturális 
szempontból is igen elszomorító jelenség. (Ugy van !) 
Engem legalább fájó hazafias érzés fog el, a mikor azt 

látom, hogy az erdélyi részekben egyes helyeken még 
faekékkel szántanak, a mikor idefenn pedig fényes, villa- 
mos boulevardjaink vannak. 

Székács Antal: Ez Francziaországban is éppen 
úgy van. 

Sugár Ignácz : Egyetemes nemzeti érdek ez, er- 
kölcsi érdekünk, fajunk fennmaradásának érdeke, hogy 
ezen a bajon segítve legyen. 

Az sem egészséges állapot nemzeti jövőnk szem- 
pontjából, hogy ipartelepeink nagy része számításból a 
Nyugaton helyezkedik el. Olyan állapot ez, mint a ki- 
vándorló hajóé, a melyen az utasok az egyik oldalon 
helyezkednek el és veszélyeztetik a hajó másik oldalát 
s vele az egész hajót. 

Itt áll összefüggésben éppen a mezőgazdaság kér- 
dése az ipar kérdésével. Külföldön mindenütt a városok 
fejlesztésére azért helyeznek súlyt, hogy legyen felszí- 
vódása a mezőgazdasági munkáselemnek. Nálunk meg 
az a szomorú, fétisszerű nézet uralkodik, folytonosan 
azt prédikálják, hogy ez az ország mezőgazdasági or- 
szág. (Ugy van!) Nos, ha nekünk folyton ezt hangoz- 
tatják, ha folyton ez szolgál alapelvül kormányzatban 
és törvényhozásban, akkor ne méltóztassék semmiféle 
ipari vagy kereskedelmi tevékenységet előidézni, mert 
arról sohasem telt a történelem tanúságot, hogy valahol 
mezőgazdasági államot fejleszteni lehetne, hogy a mezőgaz- 
dasági állam léte biztosítva lehetne. Mert a mezőgazdasági 
államra nézve szocziológiai törvény, a melyet bizonyít, 
elkezdve a zsidó államon minden állam sorsa s a hu- 
szadik század pláne bizonyítja, hogy a mezőgazdaság 
nem képes a folyton szaporodó népfeleslegeket eltartani. 
(Ugy van !) Ez szigorú gazdasági szocziológiai törvény, 
a melylyel számolni kell. 

Engem mindig meglep, hogy éppen mezőgazdasági 
oldalról hangoztatják folyton azt, hogy Magyarország 
mezőgazdasági ország. Nekünk arra kell törekednünk, 
hogy igenis, emeljük a mezőgazdaságot, de tegyük 
egyúttal lehetővé, hogy akkor, a mikor nem nyújt elég 
munkaalkalmat, az ipar tartsa el a mezőgazdasági 
munkást. Hogy mennyire czélszerű. ez, ezt éppen a 
hatvani czukorgyár példája mutatja, a hol el van érve 
az, hogy kerületemben a relative legkisebb kivándorlás 
az ózdi járáson kivül éppen a hatvani járásban van, 
éppen azért, mert a czukorgyár a mezőgazdasági 
munkást télen át is ellátja kenyérrel. (Ugy van !) Éppen 
Bottlik József borsodmegyei főszolgabiró úr is igazol- 
hatja, hogy az ő járásában októbertől márcziusig, áprilisig, 
a mióta a vasút kiépült, keresetről szó sem lehet, mert 
semmiféle munkaalkalom sem volt. 

A kivándorlás kérdésénél ezt a körülményt nagyon 
is figyelembe kell venni. S ne méltóztassanak magukat 
azzal ámítani — bocsánat az erős kifejezésért —, hogy 
itt akár policziális, akár más intézkedéssel valamit a 
dolgon segíteni lehetne. (Ugy van !) Hiába itt a határ- 
rendőrség. Az én kerületemben még pár évvel a ki- 
vándorlási törvény előtt marhalevéllel vándoroltak ki az 
emberek. Hegedűs igazgató úr megmondhatja, hogy a 
kivándorlási hajókon a policziális ellenőrzés nem min- 
denütt egyforma. Nagyon örülnek annak, ha bizonyos 
kivándorló utaslétszám van és az illető policzia nem 
követel egyebet, csak azt, hogy valami nyomtatvány 
legyen és rajta pecsét. 

Én tehát huszonöt éves tapasztalat alapján mond- 
hatom, hogy itt semmiféle intézkedés nem használ. Hogy 
az élet milyen átalakulásokat idéz elő, mutatja az, hogy 
pl. az én kerületemben van egy külön kivándorlási 
ruha és egy külön kivándorlási láda. A kivándorlási 

ruha, a mint méltóztatnak könnyen elképzelni, abban 
áll, hogy az én gömöri emberem leveti a halinát, vagy 
pedig a hevesi emberem leveti, magyarán mondva, a 
gatyáját, a gyolcsinget és 12 forintért megkapja a ki^ 
vándorlási ruháját; megszokott, szabott ára van a dol- 
goknak. Hozzátartozik a kivándorlási láda, a mely körül- 
belül olyan, mint a katonák ládája, a melyet a bevonu- 
lás alkalmával magukkal visznek. Azt is tudják, hogy 
ezt hol kapni: külön iparág van rá; méltóztatnak 
ismerni. Azután meg az emberek úgy ki vannak tanítva, 
hogy könnyen kijátszszák a határrendőrséget. Elmennek 
azok Orlóig, Ruttkáig, Galicziáig, sőt elmennek, ha kell 
Stettinig is és onnan kivándorolnak. A határrendőrség- 
nek vagy hasonló intézkedéseknek tehát abszolúte ne 
méltóztassék jelentőséget tulajdonítani : legfeljebb bizo- 
nyos mértékű zaklatás van a dologban, és gyakorlati 
foganatja ennek abszolúte nincs. (Ugy van !) És éppen 
a mi a kérdőpontoknak ezt a részét illeti, hogy vájjon 
szükséges e a Cunard-line szerződésének megváltozta- 
tása, én csak azt mondhatom, hogy minden elméleti 
intézkedést, a mely gyakorlatilag nem árt, melegen üdvöz- 
lök, de semmiféle gyakorlati hatást tőle abszolúte nem 
várok. (Derültség.) De viszont, t. értekezlet, az 1903 iki 
törvény érdekében azt el kell ismernem, hogy ez nem 
a törvényhozó hibája, hanem, magyarán mondva, az a 
peches állapot, hogy ezen szerződések életbeléptetése 
éppen a kivándorlás legnagyobb hullámverésével együvé 
esik. Es még menteni is tudnám a Cunard-line szerző- 
dést éppen azért, mert, ha már a végveszteséget el 
kell szenvednünk, legalább a fiumei útirány felvirágoz- 
tatása révén valamelyes haszon térüljön meg belőle; de 
semmiféle gyakorlati jelentőséget ennek az egész dolog- 
nak abszolúte nem tulajdonítok. És, méltóztassanak 
megbocsátani a nélkül, hogy kicsinyelném a véleménye- 

ket, meg kell mondanom, hogy azokra a nagyszabású 

intézkedésekre, a melyeket itt folyton hangoztattak, poli- 
tikai és polgárjogi szempontból, magától értetődik, hogy 
szükség van ; de ettől egymagától szintén a kivándorlás 
csökkentését, megszüntetését várni, azt hiszem, oly 
felesleges optimizmus, a melyet e szomorú kérdés tár. 
gyalásába belevonnunk egyáltalán nem szabad. 

A mi a szocziálpolitikai intézkedéseket illeti, az, a 
mit szocziálpolitikai intézkedések alatt értünk, az ipari 
munkásokra vonatkozik. A mezőgazdasági munkást bár- 
miféle policziális intézkedéssel is nem fogjuk itthon tar- 
tani, akár mennyire biztosítjuk is fakultative baleset és 
betegség ellen. En ismerern a nép gyermekeit, sokat 
érintkezem velük, ő nekik föld és ház kell, ha mindjárt 
a föld alól is és ezen rögeszméjüktől, a melyet száza- 
dok* tradicziója honosított meg ebben az államban, őket 
kiszabadítani nem lehet. 

S a parczellázás kérdésének a kivándorlás szem- 
pontjából, méltóztassanak megengedni, lehet tulajdonítani 
jelentőséget, oly értelemben, hogy ezáltal önálló gazdákká 
teszszük az embereket és így itthon fognak maradni. Az 
én kerületemben nagy parczellázások voltak Borsodban, 
Hevesben és Gömörben is. De hát figyelembe kell venni, 
hogy éppen a történeti középosztály nem attól irtózik, 
hogy földbirtokát az idegen beözönlők veszélyeztetnék, 
hanem veszélyezteti az az amerikai kivándorolt, a ki 
éppen az ilyen parczellázást használja fel a birtokszer- 
zésre Sárosban vagy Gömörben. 

Hanem a kivándorlásnak egy nagy jelentősége van 
és ez az, — és itt legyen szabad a statisztikát képviselő 
urakra hivatkoznom — hogy a vérveszteség pótlásáról 
gondoskodnunk kell, hogy lehetővé kell tennünk a ter- 
mészetes szaporodást. (Ugy van!) Én statisztikailag ki- 
mutathatom, hogy, ha 20 évvel ezelőtt vándorolt ki az 

én emberem, ez egy egész generáczió elveszését jelenti, 
és, ha ez így fog tartani, nem a mai elnéptelenedéstől 
félek, nem attól, hogy nálunk egyes községekben a köz- 
munkákat az asszonyokkal kell végeztetni és hogy e 
községekben nincsen, csak öreg ember, vagy vén asszony 
vagy serdületlen gyermek, hanem attól félek, hogy hova 
lesz a falu szaporodása, hova lesz a Rákosi ő méltósága 
által folyton propagált 30 millió magyar. Engem az 
vezet, hogy legyenek oly intézmények, a melyek a 
magyar nemzeti faj szaporodását nagymértékben vagy 
legalább is normális mértékben fokozatosan fejlesztik ; 
nem azért, hogy a kivándorlást akadályozzuk az én 
kerületemben, a hol a parczellázás óta is nagymérvű 
kivándorlás van, hanem esetleg, hogy az önálló tulaj- 
donosok a gyermekszaporodás terén helyrehozzák azt a 
szomorú vérveszteséget, a melyet napról napra * és 
hónapról hónapra ez a statisztika hirdet. Én szerintem 
a parczellázásnak ez a nemzeti szempontból való jelen- 
tősége és ezért kell a parczellázást gondosan kezelni, 
nem, mert kivándorolnak az emberek, hanem, hogy 
gondoskodjunk a nemzeti erő továbbfejlesztéséről és foko- 
zásáról. (Ugy van !) így függ össze nézetem szerint a 
parczellázás kérdése a kivándorlás kérdésével. (Ugy van !) 
T. értekezlet! Azt lehet mondani, matematikai 
pontossággal tudom igazolni, hogy Dobsinától, mint az 
első infekcziós fészektől lefelé lépésről lépésre hogyan 
fejlődött a kivándorlás, hogyan jutott Heves vármegye 
Kánaánjának déli részébe, hogyan terjedt át Borsodnak 
szintén Kánaánjába, oda, a hol a legjobb termelési és 
értékesítési viszonyok vannak. Ott kell parczellázásról 
gondoskodni legalább abban a mértékben, hogy az a 
szomorú és súlyos vérveszteség legalább annyiban pótol- 
tassák, hogy itt nagyobb veszedelem a nemzetet legalább 
az elnéptelenedés, a fizikai erőveszteség révén ne érje. 

A mi a visszavándorlást illeti, bizonyára én üdvö- 
zölném a leglelkesebben, ha a kivándorlottakat vissza 
lehetne hozni az erkölcsi és nemzeti felfogásunkba bele- 
illő egy új, modern világnézettel ; de itt az objektiv 
igazság nevében tartozom kijelenteni, hogy az a tapasz, 
tálat, a melyet a visszavándorlókkal általában szerez- 
tünk, a lehető legszomorúbb. (Felkiáltások: Nagyon 
szomorú !) A visszavándorló éppen olyan, mint az a 
Szerencsen, a ki a czivilizácziónak először a rossz 
szokásait sajátítja el, a ki legfeljebb annyira vitte, hogy 
gallért hord, kemény kalapban és rendes ruhában jár- 
S e mellett azok az emberek, a kik az amerikai szocziá- 
lis nemzeti felfogásban nőttek fel, azzal a közigazgatás 
tisztviselővel örökös konfliktusban vannak, a megérkezés 
pillanatától kezdve mindaddig, a míg egyszer csak újra 
fel nem kerekednek. De nem tekintve ezt a szépség- 
hibát, tapasztalataim alapján megállapíthatom azt a 
szomorú igazságot, hogy, a ki egyszer Amerikába ki- 
vándorolt, az a magyarság szempontjából el van veszve. 
(Felkiáltások : Ez túlzás !) Tudom, hogy a hazafias érzés- 
nek ez rosszul esik ; tudom, sajnálom, fájó szívvel 
nézem a magyarjaimat én is ; de gazdaságilag, t. érte- 
kezlet, mi jelentősége van annak, ha száz kivándorló 
közül öt-hat visszatér? 

Rákosi Jenő: Hát az, hogy pénzt küld haza? 
Hát a ház tatarozása? 

Sugár Ignácz : Kérem, talán tovább, mint 25 
esztendeje, figyelemmel kisérerii a kivándorlási mozgal- 
mat. S mit látunk? Az első alkalommal a kivándorlás- 
nál a munkaerő megy ki, a munkaképes korban levő 
férfi; ez adja a kivándorlásnál az első hullámot, úgy, 
bogy ilyenkor a kivándorlók 95 százaléka munkabíró 
férfi. A mint intenzivebb lesz a kivándorlás, ugyanolyan 
mértékben romlik ez az arány. Ott van a gömöri, a 

bodzavölgyi járásbeli kivándorlás, a hol most a kivándor- 
lóknak csupán 40 — 45 százaléka férfi. A többi asszony, 
gyerek. Ez a dolog 'természetéből is ered, hogy az első 
esztendőben megy a férfi és azután lassanként kihívja 
a feleségét, akár féltékenységből, mert hiszen, ez is 
szerepet játszik, akár más okból, és ez kiviszi a gyere- 
keket is. Ez így megy fokról fokra. (Felkiáltások: De 
azután ki részére vesz földet?) Kérem, ez bizonyítja 
éppen a földhöz, a hazához való ragaszkodását, hogy 
ő mindig abban a feltevésben él, hogy vissza fog jutni ; 
azonban tessék világosan megnézni — sajnos, én nem 
járhattam Amerikában — de az azóta nyilvánosságra 
került statisztikai adatok közül méltóztassék megnézni a 
visszavándorlási statisztikát, hogy vájjon azok közül, 
a kik a legutóbbi 15 — 20 év alatt kimentek, hányan 
jöttek vissza. Mert hiszen mindig a számokon fekszik a 
fősúly. Mennyi a visszavándorló .^ Mert hiszen nem elég 
az sem, ha 400—500 jön vissza, hanem a visszavándor- 
lás igazi fogalma abban áll, hogy tömegesen vándorol- 
janak vissza. De beállhat az az eset is, hogy az illetők 
teljesen elamerikaiasodnak és niegszünik az erkölcsi 
kapocs az anyaország és a kivándorlás helye között és 
ekkor teljes a katasztrófa. 

Nézetem szerint ketté kell választani a kérdéseket 
a sürgősen megoldandókra és azokra, a melyek meg- 
oldására némi időre van szükség. A sürgősen megoldan- 
dók közé tartozik azoknak a közterheknek a megszün- 
tetése, a melyek a falusi népet különösen nyomják és 
a melyektől való megszabadulásuk megélhetésük javítá- 
sához szintén hozzátartozik ; de különösen áll ez az 
ipari munkások szempontjából; szóval, mindazon intéz- 
kedések, a melyek akár közigazgatási, akár társadalmi 
úton már is folyamatba tehetők; ide tartozik az ipar- 
fejlesztési törvény oly módosítása, a mely az általam 



147 

hangoztatott területi és földrajzi elhelyezés elvét nemzeti, 
gazdasági és szocziális szempontból keresztülviszi. Ez, 
ha nem is máról holnapra, de az elv folytonos szem 
előtt tartásával fokozatosan keresztülvihető. 

Ezzel kapcsolatban áll a vasüti hálózat oly kiépí- 
tése, a mely e czél szolgálatára alkalmas. A viczinális 
vasúd törvény is módosítandó volna oly értelemben, 
hogy a vállalkozó ne ott építsen vasútat, a hol akar, 
hanem ott, a hol a közszükség követeli, hogy ne for- 
duljon elő oly helyzet, hogy még a huszadik század- 
ban is lehessenek 20 — 30 kilométernyire egymástól 
fekvő helységek, a melyek közt vasúti összeköttetés 
nincsen. 

A végleges, a nagyszabású intézkedésekhez, a 
melyeket méltóztattak bölcsen felhozni, nekem csak egy 
megjegyzést legyen szabad fűznöm. Nemzeti szempont- 
ból különös súlyt méltóztattak helyezni a kivándorlók 
ú. n. megmentésére. Lévay báró ő méltósága különösen 
hangsúlyozta, hogy a kivándoroltakat meg kellene 
Magyarország részére tartani. Bizony mindnyájunk szíve 
vérzik, hogy nem tudjuk őket megtartani ; de egy hetven 
milliónyi tömegben egy pár százezer ember — s már 
az sem egy tömegben, hanem különböző államokba és 
városokba elszórva — alig van olyan állapotban, hogy 
a magyarság szempontjából érte lehetne valamit tenni. 
Sőt a magam részéről — ne vegyék tőlem rossz 
néven — nagy hibának tartom még azt is, hogy papot 
küldünk a kivándorlók közé. Mihelyt az én tót emberem 
még a papját is megtalálja Amerikában, akkor egész 
nyugodalmasan berendezkedik. És méltóztassanak csak 
magukat beleélni az amerikai magyarság gondolatvilá- 
gába, a mikor mi magyar püspökségeket akarunk fel- 
állítani Amerikában, tehát, a mikor tudva, hogy nemzeti 
szempontból nem tudjuk őket megmenteni, . vallási szem* 

pontból akarjuk megmenteni! Ez által csak azt idézzük 
elő, hogy ott egész kedélyesen és jól érzik magukat. 
Hiszen méltóztatnak az amerikai magyar lapokból 
olvasni, hogy ezek az emberek mekkora erőfeszítéseket 
tesznek, éppen abból a szempontból, hogy magyar pap- 
juk, magyar templomjuk is legyen. (Felkiáltások : Nem- 
zeti szempontból is !) Nem azért hoztam fel, mintha e 
törekvést nem tartanám helyesnek, csak azt akarom 
hangoztatni, hogy nem szabad a dologhoz túlságosan 
vérmes várakozásokat fűzni, mert hiszen előfordulhat az 
az eset is, a mi nálunk előfordult, hogy a kivándorlónak 
gyereke, a ki Amerikában szülelett és nevelkedett, már 
nem volt magyar. 

Csak mellékesen voltam bátor ezt felhozni ; és 
bátor voltam mindezeket előterjeszteni azért, hogy ezen 
becses anyaghoz, a mely itt előttünk elhangzik, a magam 
szerény tapasztalatait és észrevételeit is hozzáfűzzem 
(Éljenzés), a melyek három vármegyére vonatkoznak, s 
köztük pláne egy olyan vidékre, mint Gömör stb., a 
mely óriási természeti gazdagsága következtében Essen- 
Ruhr-Gebiet kellene, hogy legyen, s a honnan most a 
kivándorlás szomorú áradata a magyarság ezreit viszi 
lefelé. (Elénk éljenzés.) 

Elnök : Rákosi Jenő ő méltóságát illeti a szó. 
(Halljuk! Halljuk!) 

Rákosi Jenő: Igen tisztelt értekezlet, méltóságos 
elnök úr ! Nekem ebben a pillanatban az a benyomásom^ 
hogy mi mindnyájan azzal jöttünk ide, hogy ezzel a 
nagy kérdéssel, ezzel a nagy nemzeti szerencsétlenség- 
gel egy bizonyos mértékig tisztában vagyunk és meg- 
van a magunk nézete róla, okairól, állapotáról, jövőjé- 
ről és reménytelenségeiről egyaránt. De mióta itt a szó- 
nokokat hallom, én megvallom, hogy szinte a kontár 
állapotára redukálódtam, úgy érzem magamat, mintha 

már semmit sem tudnék: annyit hallottam, a mit még 
nem tudtam. Es különösen ez a beszéd, a mely előttem 
elhangzott, oly gazdag volt és olyan közvetlen, a minek 
csak az lehet az oka, hogy a t. szónok úr mindent, a 
mit mondott, a legszomorúbb autopsziából, személyes 
tapasztalásaiból merítette és hozzájárul egy nem közön- 
séges intelligenczia és egy nem közönséges emberszere- 
tet, a melyen keresztül dolgait vizsgálta és Ítélte. (Éljen- 
zés.) Ez által sikerült dolgait oly szemlélhetően elő- 
adni, hogy mindnyájunkat érdekelt, megkapott és meg- 
hatott. 

Igaz, hogy ez nem óvta meg őt attól, hogy némely 
dologban talán kissé előbbre ne menjen az Ítéletével, 
mint a mennyire tanácsos. (Ugy van !) így a többek 
közt ő azt, nem tudom, önkénynek vagy emberi elhatá- 
rozásból folyónak látszik feltenni, hogy itt Budapestet a 
gyárak környékezik és úgyszólván idegenül vagy ellen- 
ségesen áll szemben — nem tudom a szavakat, de ilyes 
kifejezést méltóztatott használni — áll szemben Buda- 
pest a vidékkel a maga fejlődése és gyáripara tekintetében. 
Ezt nem lehet így megítélni ; mert igaz, hogy az emberi 
elszántság és akarat munkája benne volt a főváros fej- 
lesztésében, de miért? Mert Magyarországnak jóformán 
1848-tól 1867-ig fővárosa sem volt olyan, a melyet fő- 
városnak lett volna érdemes nevezni; ennélfogva az 
országban a közhatóságnak gondoskodni kellett arról, 
hogy az országnak fővárosa keletkezzék és felszereltes- 
sék. Ez a közakarat. E mellett itt folyik a Duna, ez az 
óriási közlekedési eszköz, ide jöttek a fő vasúti erek, a 
melyek viszont természetessé tették arra a kevés vállal- 
kozóra nézve, a kivel rendelkezünk, azt, hogy ide, a 
Duna partjára, a főváros közvetlen közelébe, a fő vasúti 
erek kiinduló pontjára rendezkedjék be. De ez, t. uraim, 
ez a legkezdete egy ipari mozgalomnak, egy csekélység, 

ez igen hamar szaturálódik itt és akkor a természetes 
fejlődés az lesz, hogy etappe-ról etappe-ra megy és ki 
fog terjedni az egész országra ez a fejlődés abban a 
pillanatban, a melyet a t. szónok úr megint perhorresz- 
kált, a mikor megszűnünk unos-untalan azt mondani, 
hogy ez az ország agrárország. (Ugy van !) Mert az : 
ezt nem lehet elvitatni. Mutatja ezt — ha semmi más 
bizonyítékot nem hozhatnék is fel rá — az a körülmény, 
hogy minden iparos ember, akár a legkisebb falusi 
szabó, akár a legnagyobb gyár tulajdonosa, mihelyt 
iparával, személyes képességeivel és szorgalmával tőkére 
tett szert, az első gondja, hogy magának földet vegyen 
(Ugy van !), akár nagybirtokot, akár egy kis szőlőt vala- 
hol a határban. Miért ? Mert ebben az országban évszá- 
zadok óta becsület, tisztesség, úrnak való elismerés azzal 
járt, hogy valakinek volt-e földje vagy nem volt. (Fel- 
kiáltások : Igaz ! Ügy van ! Elég baj !) Dehogy baj, 
kérem. Miért volna az baj ? (Felkiáltások : Bizony baj I) 
Egy természetes fejlődés ez, kérem. (Felkiáltások : Nem ! 
Visszafejlődés!) Nem, ez egy természetes fejlődés ki- 
indulópontja. Innen megyünk tovább és ismét tovább. 
Tessék nekem elhinni. Itt dicsekedve vagy magasztalva 
hozatott fel, hogy Csehországban a nagybirtokosok az 
első gyárosok ; de bizonyosak lehetnek benne, hog^' 
mielőtt gyáraik voltak, már nagybirtokosok voltak. (Igaz I 
Ugy van !) Az volt a kezdet, az volt az egyenes fejlő- 
dés. Itt is úgy lesz, mert úgy kell lenni és nem lehet 
másképpen, mert ma-holnap eljutunk abba a stádiumba, 
hogy egy modern állam költségeit a földoől nem lehet 
többé kiteremteni. (Ugy van !) Az ország csődjét jelentené 
az, ha a természetes fejlődésben ez az ország nem tudna 
tovább menni, ha nem tudná magának elhódítani mind- 
azokat a kereseti forrásokat, a melyekből más államok 
élnek. (Felkiáltások : Ez helyes !) 

Elismerem, hogy ennek itt egy nagy veszedelme 
van, a mely óriási akadályokat gördít elénk, a melyeket 
talán a legjobban méltányolhatnak éppen ennek a testü- 
letnek a kebelében, a mely a gazdája ennek a terem- 
nek, a hol tanácskozni szerencsénk van. Itt t. i. a leg- 
kezdetlegesebb ipari viszonyok mellett, olyan ipari viszo- 
nyok mellett, a melyeknek a legborzalmasabb, a legkét- 
ségbeejtőbb szimptomája az, hogy összes népünk, összes 
paraszt és alsóbbrendű népünk mind idegen földön 
készült holmiban jár — hiszen, ha Önök, t. uraim, ha 
az urak angol posztót viselnek vagy, nem tudom, fran- 
czia szabású ruhában vagy fehérneműben járnak, az ter- 
mészetes, mert hiszen az úri nép megengedheti ezt a 
luxust magának, nemcsak jobb módjánál fogva, hanem 
fejlettebb ízlésénél és igényeinél fogva is, ha tehát ezek 
a luxus-czikkek különb, előbbrehaladott országokból 
jönnek, azt kénytelen vagyok természetesnek találni és 
nem vehetem rossz néven mindenkitől, hogy nem visel 
tulipánt, ellenben minden parasztasszonynak összes fej- 
kendője, összes réklije és összes szoknyája mind kül- 
földön készült és itt semmi sem készült belőle, ez egy 
rettenetes állapot és ez az, a hova néznünk, ez az a 
baj, a melyet orvosolnunk kell — mondom, t. uraim, 
ebben az országban a szituáczió az, hogy egy fejletten, 
kezdetleges ipar van, a melyet óriási erőfeszítésekkel, 
törekvésekkel és szubvencziókkal hoztak létre, a mellett 
azonban az ipari munkásviszonyok oly helyzetet terem- 
tenek, a milyen oly államokban van, a melyek az ipar- 
tól gazdagok és hatalmasak. (Halljuk ! Halljuk !) Ez 
veszélyezteti első lépésünket ezen a téren, továbbfejlő- 
désünket ebben az irányban. 

De ezek oly kérdések, a melyek tulajdonképpen 
nem tartoznak ide ; ezek praelimináris kérdések. 

Részemről, igen tisztelt uraim, nem fogok részié- 

tekbe bocsátkozni. Ez a tanácskozás az egyes beszédek- 
ben a részletekre nézve annyi becses indítványt, gon- 
dolatot, anyagot tartalmaz, hogy az az iratcsomó, a 
mely innen azok elé kerül, a kik hivatva vannak ezt a 
kérdést megoldani, azoknak gazdag tárháza lesz ; mindent 
meg fognak benne találni, a mire szükségük van, ha e 
kérdést komolyan akarják pertrakíálni. (Helyeslés.) Ré- 
szemről általánosítani fogom a dolgot. Ne méltóztassék 
azt hinni, hogy ezt a kivándorlást mi találtuk fel, hogy 
ez a kivándorlás egy olyan váratlanság és hihetetlenség, 
a mely reánk szakadt és a mely pusztítással fenyeget 
bennünket. 

A kivándorlás, a vándorlás maga az ember termé- 
szetében rejlik. (Ugy van !) Még mielőtt valaha hirét 
hallottuk volna az amerikai kivándorlásnak, a mi tótjaink, 
a kik nem tudtak a földjükön megélni és maguknak 
kellő keresetet, élelmet biztosítani, már kivándoroltak a 
Dunántúlra és vándoroltak le az Alföldre nyáron dol- 
gozni és megkeresni maguknak, a mire szükségük van. 
(Felkiáltások : Az országban !) Természetesen az ország- 
ban. Azonban következett a vasút, következett a nemzet- 
közi érintkezés, a hajózás és mindezek a dolgok, a 
melyek a mozgást, a népmozgalmat könnyűvé tették és 
akkor az amerikai kivándorlás kezdődött, talán Irlandban ; 
onnan a hullámverései eljutottak idáig; és ugyanaz a 
mozgalom, a mely ezelőtt csak egy országon belül 
mozdította meg a felsővidéki népet, a mely nem tudott 
megélni, tova vitte. Ámbár ez is csak feltételesen áll, 
mert a mi felsővidéki élelmes, becsületes tót népünk nem 
csak mezőgazdasági munkára vándorolt, hanem ipari 
munkára vándorolt és egész Európát is bevándorolta, 
nemcsak vasúton, hanem gyalog is, mindenképpen. En 
Svédországban találkoztam egy ilyen tót emberrel, a ki, 
a milyen szurtos volt, a nyakamba borult: 

— Zén is mágyár vágyok ! 

Es sirt. 

Hát a vándorlás maga régi dolog. Általánossá a 
közlekedési eszközök fejlődése és a kereset kecsegtetése 
tette ; és így igen természetes, hogy a magyar belföldi 
vándorlóból amerikai kivándorló lett ; de, t. uraim, nem 
a nélkül, hogy a legborzalmasabb emberi spekuláczió 
magát rá ne vetette volna. (Úgy van !) 

Es itt két hatalmas tényező találkozott arra, hogy 
e dolgot csodálatos magaslatra emeljék : elsőbben az 
embereknek vágya, a mety őket késztette, másodszor 
egy más embercsoportnak az érdeke, a mely bele- 
kapcsolta ebbe a mozgalomba. 

Dr. Pap Dávid : Bennünket miért nem csábítanak ki ? 

Rákosi Jenő : Ki az, a kit nem csábítanak ki ? 

Dr. Pap Dávid: Bennünket, a kiknek van miből 

megélnünk } 

Rákosi Jenő: A közbeszóló úrnak bizonyosan 
igen jó dolga van ott, a hol van és nem kívánkozik el 
onnan. 

Dr. Pap Dávid : Úgy van ! Ez a lényeg ! Ezt 
mondom én is ! 

Rákosi Jenő : Sőt többet mondok : Nem csak jó 
dolga van, de reménye van, hogy még jobb dolga lesz. 
(Ugy van !) Mert ez a két dolog az, a mi az embert 
csábítja. Az első dolog a megélhetési viszonyok. (Fel- 
kiáltások : Csak ez !) Nem csak ez ; ez az első dolog, 
ez az első fok, hogy, a mikor valaki megélhetésének 
feltételeit egy helyen nem találja meg, kereskedik másutt, 
elmegy a szomszéd faluba, elmegy a szomszéd városba, 
a fővárosba, a külföldre és Amerikában is mindig keresi 
élete feltételeit. Ez az első stádium. Ez azonban nem 
elég. A mikor az emberek észreveszik, hogy a meg- 

élhetésnél többet is lehet keresni, akkor előáll a vagyon- 
szerzés vágya. (Felkiáltások: Joguk van hozzá!) Ki 
mondja, hogy nincs joguk hozzá? Az viszi őket tovább. 
Mindenkinek van joga hozzá és én senkitől sem akarom 
elvenni ezt a jogot, hogy ne csak életfeltételeit keresse, 
de a vagyonosodás eszközeit is megszerezze magának. 
Ellenben, ha egy harmadik jön és azt mondja : En tíz 
forintért, én húsz forintért, én ötven forintért elviszlek téged 
oda, a hol dúskálni fogsz és ezzel elbolondítja, megszédíti és 
elámítja az embereket : azt az embert, ha én itt megfogom, 
agyonütöm. (Elénk helyeslés.) Mert az én embereimnek 
szabad ugyan menni, de a csábítást, a kecsegtetést, a 
melylyel nemcsak százat visznek el, a ki boldogul, ha- 
nem oly ötszázát is, a ki tönkre megy, azt én nem 
engedem meg. (Elénk tetszés és taps.) 

Ennélfogva, t. uraim, a mi feladatunk is kettős 
irányban megy : az egyiket nevezném palliativ intézke- 
déseknek, a másikat prophylaktikus intézményeknek. 
Bocsánatot kérek, de azt hiszem, hogy tudományosabb- 
nak látszom, ha ilyen czifra szavakat használok. (De- 
rültség.) 

A palliativ intézkedések köre vonatkozik arra, hogy 
a legnagyobb kegyetlenséggel, az önvédelem minden 
fegyverével szembeszállók azokkal, a kik ezt az immár 
igazán járványossá lett járványt tovább terjesztik. (He- 
lyeslés.) En megengedem ezt Borsod vármegye igen 
tisztelt képviselőjének, hogy ez Borsod vármegyében 
immár nem használ, mert hiszen, ha kolera van vagy 
pestis, azt sem ott támadják meg, a hol a lakosság 
felét már kipusztította, hanem ott támadják meg, a ho 
még ép a lakosság. (Egy hang : Ott sem használ !) Az 
tévedés, hogy ott nem használna. Most még mindig 
vannak immúnis területek, még mindig vannak olyanok, 
a hol csak most kezdődik a baj. 

Weisz Berthold : Hol van immúnis terület ? 



Rákosi Jenő: Nem vagyok abban a helyzetben, 
hogy egy czéduláról most leolvassam, de én, mint új- 
ságíró, tanúságot tehetek arról, hogy egy-két éven belül 
minduntalan kapunk értesítéseket, hogy » nálunk is kezdi 
felütni a fejét«, itt is, ott is, amott is. Azok a területek 
tehát, a hol most kezdi felütni a fejét, eddig bizonyosan 
immúnisak voltak. (Helyeslés.) Es ez állandó jelenség. 
Ott pedig első sorban az állam kötelességének tartotta 
a legszigorúbb rendszabályokkal szembeszállani azok- 
kal, a kik az ilyen és ehhez hasonló füzeteket terjesz- 
tik, (Helyeslés) a kik szállítják, a kik osztogatják ezeket 
a czédulákat, a melyek a kezeinken megfordultak, a 
melyeket ismerünk, a melyekről tudjuk, hogy az em- 
bereket elbolondítják. 

Es én nem érem be azzal, t. uraim, hogy kétszáz 
korona pénzbüntetésre és két heti elzárásra Ítéljem az 
Úyen embereket, hanem, a mennyiben magánszemély, 
öt évi fegyházat, a mennyiben hatósági személy — mert 
az is előfordul — tíz évi fegyházat szánnék neki. (Fel- 
kiáltások : Ugy van ! Felakasztani !) Mert itt én nem a 
közönséges delictumok és vétségek mértékét veszem, 
hanem az önvédelem jogát, a melynél fogva esetleg 
gyilkolni . is lehet ügy, hogy az ember mégis fel- 
mentetik. 

A mi a prophylaktikus, az érdemleges, a megelőző 
rendszabályokat illeti, a melyek a jövőre nézve a beteg 
állapotot meggyógyítani volnának hivatva, erre nézve 
mondtam azt, hogy e tanácskozások jegyzőkönyvei és 
beszédei gazdag tárház lesznek azok számára, a kik a 
kérdésnek e részével lesznek hivatva foglalkozni. 

Részemről, igen tisztelt értekezlet, ezt a kérdést a 
kormányzat kérdésének nézem. Eszembe jut egy igen tríviá- 

lis hasonlat egy barátomról, a kinek a nyakán egy nagy 
kinövése volt, a melyet az a szerencsétlen ember soha 
sem látott, mert ő is olyan volt, mint a többi : elől volt 
a szeme. A barátai mindig nógatták e miatt. Nem akarom 
az egész történetet elmondani. Itt a nemzet az a jó em- 
ber, a kinek a nyakán az a kelevény van. A nemzet 
maga nem egy személy, a kivel szóba lehetne állani. 
Az nem tudta, nem is tudta volna meg, harmincz éven 
keresztül abszolúte tudomást sem vett volna róla ; de 
azután megcsinálta a Cunard-szerződést, a mi egy ho- 
mályos jóindulatú, jó szándékú palliativ eszköz volt, 
inkább egy jóakaratú önámitás, mintsem komoly intéz- 
kedés ; de önök mind látják ezt a kelevény t a nemzet 
kupájában ; és önökhöz hasonló emberek évek óta hány- 
torgatják, lármáznak, mondják, beszélik és talán sike- 
rülni is fog azokat, a kik a nemzet nevében illetékesek 
cselekedni, végre rábírni egy hathatós operáczíóra, belső 
és külső kezelésre egyaránt. 

Itt harmincz, negyven év óta egy babonaság do- 
minálta az elméket. Nem akarok politizálni, pedig hiszen 
politikai viszonyaink is belejátszanak ebbe a kérdésbe, 
politikai helyzetünk is egyrészben ludas ebben. (Felkiál- 
tások: Kizárólag a közös vámterület!) De itt az volt a 
babonaság, az voli a becsvágy, azzal voltunk mi eltelve, 
hogy Magyarországból jogállamot csináljunk. Es ebbeli 
nagy törekvésünkben mindenféle nagyszerű európai 
törvényt megalkottunk oly alaposan, oly szépen, oly 
gyönyörűen, hogy a törvénykönyvünk elsőrendű jog- 
állam a világon. (Felkiáltások : A könyv ! Tetszés.) 
Ellenben az országot magát nem kormányoztuk ; nem 
kormányoztuk a szerint, a milyen a természete, nem 
kormánj^oztuk a szerint, a milyenek a gazdasági, az 
ethikai, a szocziális viszonyai, (Ugy van !) hanem úgy 
kormányoztuk, mintha Belgium volna vagy Franczia- 

ország volna, vagy Németország volna, és csináltunk 
ugyan, t. uraim, egy igen alapos bankállamot, (Felkiál- 
tások: No, no!) egy takarékpénztári államot, (Felkiáltások: 
Szövetkezetit!) egy szövetkezeti államot, mindenféle oly 
intézményekkel, a melyeket a jó nép addig fentartott, 
a meddig birt, mert ő róla viszont nem gondoskodtunk. 
(Felkiáltások : Ez az !) En nekem egy szolgabíró bará- 
tom mondotta, hogy itt oly rendezett állam van és oly 
precziz, oly körültekintő, mindenre kiterjedő törvény, 
hogy ő vállalkozik rá, hogy bárkit az ő területén 24 
órán belül lecsukasson. (Derültség. Felkiáltások : Nem 
is kell huszonnégy óra!) Lecsukasson törvény szerint. 
Itt, t. uraim, a törvények paragrafusain, a törvények 
formáin belül egy vidéket tíz év alatt ki lehet fosztani, 
(Ugy van !) tönkre lehet tenni, a nélkül, hogy ott bán- 
tódása lenne az illetőnek, (Felkiáltások : A fosztogatónak ! 
Ugy van !) itt, t. uraim, annyira szervezve és para- 
grafizálva van minden, hogy itt az emberek vállalkozási 
kedve a minimumra szállott le ; önállóság, vállalkozási 
kedv és bátorság itt már csak a tolvajokban és a gyil- 
kosokban van. (Derültség.) Más ember, a ki vállalkozni 
akar, a ki akar valamivé lenni, a ki akar valamit sze- 
rezni, vagy csaláshoz fordul, vagy kimegy máshova, a 
hol érvényesítheti az egyéniségét; itt nem lehet. 

Ez az általánosságban véve, a mi itt részletekben 
a beszédekben foglaltatik, a mit kommasszálni kell. Át 
kell térni arra, hogy végre ebben az országban a tör- 
vényt a nép, a nemzet számára csinálják ; nem az álta- 
lános választási jogot; ez azután jön, ezzel semmi sem 
lesz jobb, ezzel abszolúte tg)j kivándorlót sem fogunk 
visszatartani. (Felkiáltások : De igen \ Visszatartjuk ! Zaj.) 

Ezek olyan dolgok, a melyekkel önmagunkat 
ámítjuk. Ezekkel semmit jóvá nem teszünk. Kenyeret, 
munkát, jólétet, a vagyonszerzés lehetőségét, zaklatás 

nélkül való életet kell biztosítanunk a népnek, (Ugy 
van !) az igazságszolgáltatásnak könnyítését, olcsóvá, 
tételét, (Ugy van !) hogy mindenki a maga igazához 
hozzáférjen. (Ugy van !) Ezeket az állapotokat kell meg- 
teremteni, akkor a kivándorlás . . . 

Dr. Pap Dávid : A derest kell megszüntetni ! 

Rákosi Jen6: Nem tudom, talán Pap Dávid t. 
barátom feküdt a deresen. (Derültség.) Én gyermekko- 
rombán tan uja voltam egy esetnek, 1861-ben, a mikor 
helyreállították a régi alkotmányt, egy kissé csonka formá- 
ban, de helyreállították a vármegyéket. A vármegyék 
szervezkedtek és a régi tisztviselők kineveztettek. Egy 
öreg pártfogóm és barátom volt — Bán Gáspárnak hív- 
ták — a lengyelkuti kerületben; ez főszolgabíró volt és 
én szemtanuja voltam, a mikor ő kiszállott és igazságot 
telt a faluban, a hova két-három* falu delinquensei, pol- 
gárai és büntető perekben érdekeltjei összekerültek. 
Sorba vette őket. Eléje került a Miska legény is. A tár- 
gyalás így folyt le : 

— Miska fiam, miért vagy te itt? 

— Tekintetes úr, ne tessék kérdezni ! Tessék 
engem a deresre húzni és rám mérni, a mi dukál ! 
(Derültség.) 

— Miért? 

— Hát kérem, alássan, itt a kis Fináncz Gábor- 
nak a kamrájában igen szép kősó volt és az én marhám 
már oly rég ideje nem kapott sót ; szegények is vagyunk ; 
gondoltam, hogy az egyiket elveszem, marad neki még 
egy. Es éjszaka bementem és a só helyeit elhoztam 
onnan a káposztás követ. Tessék engem a deresre 
húzni és annyit adni, a mennyi dukál. Ilyen még nem 
esett meg rajtam. (Derültség.) Es ezzel el volt intézve 
a dolog. 

A deressel nem kell előhozakodni. A deres a maga 
idejében egy igen jó intézmény volt, ma pedig nem 
való. (Felkiáltások : Behozzák mégis !) Kérem, ez nem 
ilyen komoly helyre való beszéd. 

Nos, kérem, a kormányzatnak át kell térnie arra 
a területre, a hol nem egy osztály számára dolgozik, 
mint eddig, (Ugy van !) még pedig a bankok és keres- 
kedelem számára és a nagy urak számára, a kik a ban- 
kokba beleüllek, (^Helyeslés) hanem dolgozik a nép szá- 
mára, (Elénk helyeslés) mindazokon a tereken, a 
melyeken terheinek csökkentését, megélhetésének lehető- 
ségét, vagyonszerzését, igazsága biztosítását és a tisz- 
tességes bánásmódot elérheti. Ez a lényeg. Erre nézve 
ebben a tanácskozásban gazdag anyagot fog találni és 
én szerencsét kivánok a Magyar Gyáriparosok Országos 
Szövetségének, hogy ezt az ankétet létrehozta. 

Egyéb mondani valóm nincs. (Elénk tetszés, éljen- 
zés és taps.) 

Elnök : Következik MatlekoVits Sándor ő nagymél- 
tósága. 

Maüekovits Sándor : Méltóztassék megengedni, 
hogy egész röviden én is elmondhassam nézeteimet a sző- 
nyegen lévő tárgyról és méltóztassék megengedni azt is, 
hogy minden bevezetés nélkül magára a dologra térjek 
át, hozzáfűzve szavaimat ahhoz, a mivel az előttem 
szóló tagtárs úr végezte, vagyis a kormányra váró teen- 
dőkhöz. 

Ebben a tekintetben azt gondolom, hogy a Gyáriparo- 
sok Szövetsége nemcsak azt kell, hogy megfontolja, hogy 
a kormánynak mit kell tennie, hanem sokkal fontosabb 
volna, ha azt kérdené, mit kell a Szövetségnek és mit 
kell nekünk tennünk és csak azokat a dolgokat kérjük 
a kormánytól, a melyek igazán a kormány tevékeny- 
ségébe valók. Áldatlan dolog az itt Magyarországon, 

hogy az utolsó 10 — 15 esztendőben kifejlődött az, hogy 
mindent, de mindent a kormánytól várnak, akár a föld- 
művelő, akár a kereskedő, akár a vállalat, mindig mind 
azzal kezdi, hogy a kormány mit fog csinálni. Marad- 
junk meg magunk közt és arról tanakodjunk, hogy mit 
kell nekünk csinálni. 

Nem akarok behatóbban foglalkozni a kivándorlás 
okaival és jelentőségével. Hiszen annyian beszéltek erről, 
hogy inkább arra kell most áttérnem, hogy mit lehet 
tennünk a kivándorlás megakadályozása, illetőleg ellen- 
siilyozása érdekében. 

A kivándorlás főokai a nyomorúság és a vagyon- 
szerzésre való törekvés. Ez már itt is megállapítást nyert. 
Ezen okok megszüntetésére fordulnunk kell, az igaz, a 
kormányhoz is, nevezetesen a közadózási viszonyok 
enyhítése érdekében, mert ha ezek a viszonyok meg- 
maradnak, akkor az elnyomorodásnak, vagyontalanság- 
nak továbbra is tág tere lesz. Es e tekintetben töké- 
letesen osztozkodom Hieronymi Károly ő exczellencziája 
azon nézetében, hogy ne hangsúlyozzuk az egyenes- 
adóreform minél előbb való létesítését, hanem speczializál- 
juk azokat a bajokat, a melyek az egyes adónemekre 
fennállanak és ezeket nem egy nagy adóreform alakjá- 
ban, hanem novelláris úton javítsuk. Mert méltóztassanak 
nieggyőződve lenni, hogy egy olyan országban, mint 
Magyarország, a melynek törvényhozásában az ügyvé- 
deken kívül leginkább földbirtokosok ülnek, a hol az 
ipar és a kereskedés képviselve egyáltalában nincs, 
(Igaz ! Ugy van !) egy olyan országban az egyenesadó- 
reform sohasem lesz olyan, a mely a földbirtokot is 
egyenletesen adóztassa meg, hanem igyekezni fog az 
adót a földbirtokról levenni és más osztályokra áthárítani- 
(Felkiáltások : Nem baj 1 Dehogy nem !) Az egyenesadó- 
reformnak az egész világon és Magyarországon is annak 

kellene lenni, hogy áttérünk a tárgyi adóról a személyes 
adókra, (Elénk helyeslés) vagyis a jelenlegi tárgyi adó- 
rendszerről a jövedelmi adók rendszerére. Már pedig 
ebben az országban a legnagyobb jövedelme a föld- 
birtoknak van, (Helyeslés és ellentmondás) a mely pilla- 
natban azonban én azt tudom, hogy a legnagyobb jöve- 
delemmel birót nem akarom érinteni az adóval — én 
nem beszélek a földbirtokosokról, hanem a földbirtokról, 
mint jövedelmező vállalatról, — akkor ez nem lesz 
egyenesadóreform, hanem a terhek áttolása azokra, a 
kiknek amúgy is nagy a terhük. Hogy egy arisztokrata • 
500,000 frt évi jövedelemmel szemben azért, mert ez a 
jövedelem földbirtokból származik, ne jusson azon 
progresszív adó alá, a mely alá a gyáros jut, (Hosszan- 
tartó élénk helyeslés) hogy egy papi javadalom, a mely 
évente 1 millió forintot jövedelmez, csak azért, mert 
földbirtokból szerzi a jövedelmét, ne kerüljön a leg- 
nagyobb progresszió alá, én ilyen adóreformot igazsá- 
gosnak nem tartok. (Hosszantartó élénk helyeslés.) Mél- 
tóztassék elhinni, hogy ha az egyenesadóreformot a mos- 
tani parlamenttel akarjuk megcsinálni, (Felkiáltások : Isten 
óvjon ! Zaj. Elnök csenget.) akkor nincsen az a minister^ 
még ha Wekerle Sándornak hivják is, a ki meri elő- 
terjeszteni, hogy a progresszió a földbirtokbór származó 
jövedelmet ép úgy sújtsa, mint a gyári vállalatból szár- 
mazó jövedelmet. 

Sugár Ignácz: Ki is jelentette már, hogy nem. 
(Zaj. Halljuk! Halljuk!) 

Matlekovits Sándor : En ennek következtében 
abban a véleményben vagyok, hogy az egyenesadók 
gyökeres reformját ne sürgessük, hanem térjünk át a 
mostani egyenesadók azon hiányaira, a melyeket novella 
útján lehet orvosolni, úgy a mint Hieronymi Károly 
t. barátom említette, az I. és 11. osztályú kereseti adó 

azon tételeire, a melyek leginkább a kisembereket sújt- 
ják. Ugy is mindenkinek szája tele van a kisemberrel. 
Itt van mindjárt az alkalom, tessék segíteni azon a 
kisemberen. 

Laehne Hugó : Be is van adva ! 

Maüekovits Sándor: Igen, be van adva. (De- 
ültscg.) 

Menjünk tovább. Ugyancsak az adóreformnál 
Hieronymi Károly t. barátom említette a söradó nagy 
jelentőségét. A ki tudja, hogy egy gyári fűtőnek milyen 
dolga van nyáron, az tudja, hogy annak sört kell innia. 
S a mi söradónk nemcsak azért rossz, mert nagyon 
magas, hanem azért is, mert gátolja a gyenge sör ter- 
jedését. Ha nekem mint fűtőnek naponta 14 liter sört 
kell meginnom, a mai viszonyok mellett tönkremegyek 
vagyonilag is, egészségileg is, holott ha gyenge sört 
kapok, megmarad az egészségem is, a pénzem is. (Igaz ! 
Ugy van !) A Gyáriparosok Szövetsége tehát igyekezzék 
arra, hogy miképp lehetne a gyengébb sör termelését 
olcsóbb adózás alá vetni. (Elénk helyeslés.) 

Egyik átka közadózásunknak a községi adók 
rendszere. Ez a rendszer abból áll, hogy ennyi meg ennyi 
százalékot tetszés szerint hozzáütnek az amúgy is rossz 
adókhoz. En nem találom feltétlenül szükségesnek, hogy 
a községi adók rendezését kapcsolatba hozzuk az állami 
adók rendezésével. Tudok gondolni községi adórendezést 
egészen másképpen, mint úgy, hogy azt meg kelljen 
előznie az állami adórendezésnek. Ki kell választani azt 
a területet, a melyen a községi adókat rendezni lehet és 
azután rendezni kell. Ez is olyan dolog, a melylyel a 
Gyáriparosok Szövetségének foglalkoznia kell. 

Ezzel elhagyom a pénzügyek terét, bár igen sok 
részlet volna még, a melyre ki kellene terjeszkednem, 
ellenben áttérek a drágaság kérdésére. Én azt gondolom, 

hogy a mi munkásviszonyaink egyik legnagyobb baja 
az a drágaság, a melyben a munkások lakás, élelmezés 
és ruházat tekintetében vannak. Talán nem is szükséges 
adatokat felsorolnom, de az utolsó időben úgy Buda- 
pesten, mint a vidéken oly mértékben emelkedett az 
élelmiszerek és lakások drágasága, hogy itt valamiképpen 
segítségről gondoskodni kell. 

Itt is lehetnek állami intézkedések; pl. a szerb és 
román állatok behozatala bizonyos mértékben enyhítené 
ezt a bajt. Azonban a mi törvényhozásunk jelenlegi 
összetétele mellett ilyen kívánalmakat lehet ugyan fel- 
állítani, de .azokkal czélt érni nem fogunk. (Igaz I Úgy 
van !) En pedig ott kérek valamit, a hol kérelmemnek 
előreláthatólag eredménye lesz. Egészen más téren kell 
keresni a gyökeres javítást. Es itt ismét a Szövetségre 
és általában a társadalomra várnak teendők, de különösen 
a kereskedelmi és iparkamarákra, a melyeknek hivatásuk 
nemcsak tanácsadólag, hanem kezdeményezőleg is fel- 
lépni. 

Itt van a lakáskérdés Budapesten. Köztudomású, 
hogy éppen a legkisebb lakások a legdrágábbak és pedig 
uzsorás módon drágák. De senkinek sem jutott még 
eszébe, hogy miért ne lakhatnának munkásaink Rákos- 
palotán vagy a közeli gyönyörű falvakban. Oda kell 
i5ket telepíteni és a közúti vasutakat kényszeríteni, hogy 
akár 2 — 4 fillérért behozzák azt a munkást, nehogy 
másfél óráig járjanak lakásuktól a gyárig. A közúti 
vasutaknak Budapesten külön munkásvonatokat keli 
berendezniök (Elénk helyeslés) és ezzel a lakáskérdés 
Budapesten nagy mértékben szanáltatnék. De ha annak 
a szegény munkásnak 16, 20 vagy még több fillért kell 
fizetnie, akkor kénytelen benn a városban megvonulni, 
s hogy mi ennek a következménye, azt mindannyian 
érezzük. Es nem kell megijedni az olyan nagyhatalmaktói, 

mint a milyenek a közúti vasutak ; a nagyhatalmak el- 
hatalmasodhatnak bizonyos téren, de a közvélemény 
tekintetében nem hatalmasodhatnak el. Ha a közvélemény 
kialakul, hogy ez a kérdés szabályozandó, akkor ez a 
kérdés szabályoztatni fog a munkások előnyére. 

Már most rátérek a fogyasztási szövetkezetek kér- 
désére. Nézetem szerint kötelessége volna minden 
gyárnak arra törekednie, hogy fogyasztási szövetkezetekbe 
hozza össze munkásait. A munkás fogyasztási szövet- 
kezetek rendszeres meghonosítása és az összes fogyasz- 
tási szövetkezeteknek egy központban való egyesítése a 
nagyban vásárlás útján jelentékenyen mérsékelné a 
drágaságot. 

Nagyobb városoknak, nevezetesen a fővárosnak is 
kötelessége volna^ hogy valamit tegyen az- élelmezés 
megrendszabályozására. S mit tesz a főváros.? Maga 
idézi elő a legnagyobb drágaságot. Hivatkozom csak 
arra a legutolsó szénankétra. Ott elmondják, hogy a 
bánya ennyit fog szállítani, ez a vasút nem szállít, az 
a vasút nem szállít, végül jelentik a tanácsnak, hogy 
nekünk van 1.500,000 métermázsa szenünk,* tehát mi 
nem fogunk konkurrálni a szénkereskedőkkel, nem lesz 
szénhiány és most te Budapest főváros várd meg a 
telet. Hát ilyen ankéteket csinálni nagyon könnyű, úgy 
a mint mi nálunk minden ankétezés oda szokott irá- 
nyulni, hogy nagy beszédeket tartunk, elmondjuk a 
dolgokat, azután csinálunk szép jelentéseket, azután 
pedig elalszik az egész dolog. En kívánom, hogy a mi 
ankétünkkel ne így legyen, hanem hogy a Szövetségben 
csak ezen ankét után induljon meg a tulajdonképpeni 
munka, a mikor a Szövetség tudni fogja, hogy mi a 
teendője. 

Átmegyek most az utolsó kérdésre, a melyet a 
legfontosabbnak tartok, és ez a munkásügy maga. Itt 

az önök körében nem kell sokat foglalkoznom azzal, 
hogy mennyire ziláltak és elvadultak a munkásviszonyok 
Magyarországon. De ez természetes is, mert igen sok 
ideig a gyárosok és munkaadók azt gondolták, hogy 
legyűrik a munkások szervezkedését a nélkül, hogy 
tegyenek valamit ellene. A munkások ezt felhasználták 
és most úgy vannak szervezve, hogy az Úristen sem 
tudja őket visszaszervezni, annál kevésbé a belügy- 
miniszter, (Derültség) úgy hogy ebben az országban 
a munkásügyet másképp, mint békés módon megoldani 
nem lehet. (Hosszantartó élénk helyeslés és taps.) 

A munkásügy nálunk törvényhozásilag és az állam 
részéről nagyon furcsa keretet nyert. A földmívelésügyí 
minisztérium, a belügyminisztérium, a kereskedelemügyi 
minisztérium foglalkoznak munkásügyekkel ; az egyik, 
a földmívelésügyi minisztérium tiltja a sztrájkot, a ke- 
reskedelmügyi miniszter azt mondja, hogy a sztrájk jog, 
a belügyminiszter pedig keresi a szakszervezetek közül 
azokat, a melyek rendetlenek. Hát ezeket nem kell ke- 
resni, mert mindegyik rendetlen. És ha abból a szem- 
pontból indul ki a bélügyminiszter, hogy a szakszerve- 
zetek azért, mert sztrájkra ösztönöznek és pénzt gyűj- 
tenek, már megszüntetendők és feloszlatandók, akkor a 
szakszervezetek természetével nincsen tisztában. Mert a 

szakszervezeteknek nincs más .czéljuk, mint erőt adn^ 
a munkásoknak a sztrájkhoz. (Igaz! Ugy van!) A mely 
pillanatban tehát szakszervezetet engedélyez, abban a 
pillanatban sztrájkot csinál, nincs tehát semmi követke- 
zetesség abban, engedélyezni a szakszervezeteket s azután 
felfüggeszteni. (Zaj.) A földmívelésügyi minisztérium, 
mondom, eltiltja a sztrájkot. A ki sztrájkra izgat, vagy 
sztrájkol, az büntetendő cselekményt követ el, csakhogy 
a legerősebb izgató a sajtó, a melyhez viszont még a 
földmívelésügyi minisztérium sem mer hozzányúlni. Mél- 

íóztassék megnézni a Népszavát, vagy akármelyik más 
napilapot, micsoda dolgok vannak bennük. Van-e bátor- 
sága a magyar kormánynak a sajtót egyáltalában meg- 
rendszabályozni? Es ha nincs bátorsága megrendszabá- 
lyozni, nos hát akkor a sztrájkot kormányilag, admi* 
nisztrativ úton megrendszabályozni soha nem fogja. 
(Felkiáltások: Nincs is rá szükség!) 

Az én nézetem szerint az adott helyzetben a 
gyárosoknak legfőbb teendője, hogy a munkáskérdésben 
rendet hozzanak. Es én itt nem fordulok a kormányhoz. 
Semmi közöm a kormányhoz. Társadalmi úton akarom 
megcsinálni a rendet, egy asztalnál ülve a munkásokkal, 
a dolgot velük megbeszélve, (Hosszantartó élénk helyes- 
lés) mert nem olyan vadak ám azok, mint a milyenek- 
nek festik őket. (Elénk helyeslés és tetszés.) A munká- 
soknak van kivánni valójuk, ám hallgassuk meg őket. 
De vigyük oda könyveinket, mutassuk ki nekik, hogy 
eddig mehetünk, tovább nem. De csináljuk ezt rend- 
szeresen, mert méltóztassanak elhinni, az utolsó három 
évben nagyban hozzájárult a kivándorlás fokozásához 
az, hogy a sztrájkot nem tudtuk megszüntetni. Hiszen 
micsoda állapot az, hogy Budapesten másfél év óta tart 
a kőműves-sztrájk ? Ez csak azt eredményezte, hogy a 
kőművesek közül azok, a kik nem engedik magukat 
terrorizáltatni és dolgozni akarnak, már kimentek Ame- 
rikába. (Zaj. Halljuk ! Halljuk !) Innen van az, hogy 
éppen az utolsó időben olyan nagyon emelkedett a ki- 
vándorlás Budapesten, a mire Thirring Gusztáv igazgató 
úr volt szives rámutatni. Ha sztrájkok nem lettek volna, 
vagy ha a sztrájkok rövidebb idő alatt fejeződtek 
volna be, sokkal kevesebb munkás vándorolt volna 
kL A közel jövendő legsürgősebb feladatának tartom 
tehát azt, hogy a munkásokkal békét kössünk. (Elénk 
helyeslés.) 

A mi a modalitásokat illeti, az az egyik szakmá- 
ban a kollektív szerződés lesz, a másikban más, én csak 
az elvet jelzem, és ez az, hogy a munkásokkal minél 
hamarabb tisztába kell jönnünk és rendbe kell jönnünk, 
Es ha a Szövetség az általam felhozottakat magáévá 
teszi és különösen ezt az utolsó kérdést megoldja, 
akkor meg vagyok győződve — nem úgy, mint Bernáth 
István t. tagtárs úr mondotta, hogy Széchenyi István 
grófnak nincsen igaza abban, hogy csak az a nemzet 
független, a mely gazdag — hogy akkor gazdagok 
leszünk, és hogy akkor a kivándorlás nem fog a mai 
súlylyal reánk nehezedni. (Hosszantartó élénk helyeslés 
és taps.) 

Elnök; Szólásra következik dr. Vinczehidy Ernő 
torontálmegyei főjegyző. 

Dr. Vinczehidy Em0: T. szakértekezlet! Méltóz- 
tassanak megengedni, hogy én is tehessek néhány 
gyakorlati észrevételt és figyelmébe ajánlhassam azokat 
a Gyáriparosok Szövetsége mélyen tisztelt igazgatójának^ 
^ ki e bajok diagnózisával olyan behatóan foglalkozik. 

Torontál vármegyében, a hol azzal a szomorú 
tény nyel kell kezdenem, hogy az idén már 13,000 út- 
levelet adtunk ki, a földbirtok TO^/q-a kicsiny és törpe 
birtok. Tehát ennek daczára óriási nagy a kivándorlás 
és kivándorolnak kisbirtokosok, sőt 60 holdas gazdák is. * 
Ebből látható az, hogy maga az a körülmény, hogy 
a paraszt földhöz jut, a kivándorlást megakasztani nem 
fogja. Ehhez járul még az is, hogy a kisbirtokos, a 
mint az a dolog természetében fekszik, maga dolgozik, 
munkásra neki szüksége csak kivételes esetekben van 
és így a föld nélküli zsellér csak a nagybirtokon talál 
alkalmazást. 

Felemlíttetett itt a munkabérek szükséges emelkedése, 
mint a kivándorlásnak egyik gátló eszköze. Tisztelettel 

rámutatok arra, hogy vármegyénkben három esztendő 
óta a munkabérek hallatlan módon emelkedtek. Megfon- 
tolással kell tehát fogadni azt a tételt, hogy a munka- 
bérek emelkedése megakasztja a kivándorlást. 

A mi a Cunard-Line kérdését illeti, úgy Hieronymi 
Károly ő exczellencziája figyelmeztette a szakértekezletet 
arra, hogy a németországi kikötőkön át való kivándorlás 
emelkedett. Én tisztelettel ajánlom a t. szakértekezlet 
figyelmébe, hogy a Cunard hivatalos ügynökei önkény- 
telenül is emelik a németországi kivándorlást, mert azt 
a nyilvános propagandát, a melyre nekik a törvény értel- 
mében joguk van, hogy a községházán plakátokat füg- 
geszthetnek ki és bizonyos hatósági hozzájárulás szine- 
zetét adhatják működésüknek, a mi svábjaink apprecziál- 
ják, azonban nem mennek Fiume felé, mert az angol 
hajót nem szeretik, hanem mennek Németország felé, 
a melynek nyelvét értik. Ennélfogva nézetem szerint a 
Cunard Line ügynökségeinek megszüntetése feltétlenül 
kívánatos. (Elénk helyeslés.) 

Sok szó esett itt arról, hogy miképp kellene a kiván- 
dorlás okait megszüntetni a munkabérek felemelésével, 
a viszonyok javításával és más egyéb eszközökkel, ezek 
azonban mind olyan kérdések, a melyeknek hatása csak 
évek multán következhetik el. De van valami, a mit 
most mindjárt meg kellene tenni, és ez az, hogy ha 
már azt a kivándorlót vissza nem tarthatjuk, legalább 
ne segítsük elő és ne könnyítsük meg az ő kivándor- 
lását, hanem gördítsünk elébe akadályokat, hogy meg- 
állítsuk azt a nagy bomlasztó proczesszust, a mely 
most folyik. 

Távol áll tőlem a személyes szabadság bárminő 
korlátozása, ámbár nem tudom, nem lehetne-e szocziális 
álláspontra helyezkedve az állam érdekét az egyén érde- 
kének alávetni. Különben ezen a téren nem.sokára olyan 

oldalról fogunk impulzust kapni, a melyet ma már a 
kivándorlás a legnagyobb mértékben érdekel: a had- 
sereg vezetősége részéről, mert nem hiszem, hogy a 
hadvezetőség sokáig összetett kezekkel nézze azt, hogy 
az ő hadköteleseinek csak a fele jelenik meg a soro- 
zásoknál. 

Ezeket voltam bátor a t. szakértekezlet szíves 
figyelmébe ajánlani. (Élénk helyeslés.) 

Elnök : Még számosan vannak feljegyezve és azért 
ma a tanácskozást félbeszakítjuk s holnap délelőtt 10 
órakor folytatjuk. 

(Az ülés végződik d. u. ^1^2 órakor.) 



III. nap. 

Péntek, 1907. június 21. 
1. Délelőtti ülés. Kezdete délelőtt 10 órakor. 

Chorin Ferencz elnök : Ha hozzá méltóztatnak 
járulni, a tanácskozást megnyitom. 

Fodor Ferencz : Lukács Jenő I 

Lukács Jenő : Mélyen tisztelt uraim ! Bár mennyire 
helyeseknek és üdvöseknek tartom is az ankéten fel- 
merült javaslatok nagy zömét, a melyeknek czélja az, 
hogy a kivándorlást lehetőleg csökkentsük, ha nem is 
tudjuk egészen megszüntetni, nem tagadom, hogy e 
javaslatoknak nagy részét mégis pium desideriumoknak 
tartom mindaddig, a míg ezen javaslatok gyakorlati 
megvalósításának legalább is két fő előfeltételét biztosítva 
nem látom. 

Ezen fő előfeltételek egyike az a szerv, a mely 
hivatva van ezen javaslatokból gyakorlati törvényeket 
készíteni. Ez tudvalevőleg a parlament. A kérdés tehát az, 
hogy éppen a jelenlegi parlament alkalmas-e arra, képes-e 
arra, hogy ezeket a törvényeket életbeléptesse. Kijelentem, 
igen tisztelt uraim, hogy én ezt a jelenlegi parlamentet 
erre sem alkalmasnak, sem képesnek nem találom. Ne 
méltóztassanak ezt a kijelentésemet éppen a jelenlegi 

kormányra vagy a jelenlegi parlamentre vonatkoztatni; 
én az egész választási rendszerre vonatkoztatom ezt 
s az ebből kikerült összes eddigi parlamentekre. Hogy 
pedig ez az Ítéletem helyes, annak igen élénk tanújelét 
adta parlamenti rendszerünk akkor, a mikor képtelen volt 
oly rendszabályokat, oly törvényeket hozni, hogy ez a 
kivándorlás egyáltalán megakadályoztassék. És tekintve 
mindazokat a fejleményeket és történeti dolgokat, a 
melyeket tapasztaltunk, tekintve mindazt, a mi ma tör- 
ténik, egész nyiltan és őszintén be kell vallanunk, hogy 
az ezen osztályparlament alkotta törvények, a melyek 
első sorban az uralkodó osztályoknak és főleg az agrár- 
osztálynak az érdekeit képviselik, valamint az utóbbi 
időben e parlament elé terjesztett törvényjavaslatok ab- 
szolúte nem járulhattak hozzá a kivándorlási láz csökken- 
téséhez ; ellenkezőleg, a deres-törvény — illetőleg a 
cselédtörvény — a gyülekezési jognak, a sajtószabad- 
ságnak korlátozása mind alkalmas volt arra, hogy e ki- 
vándorlási lázat ne csak ne csökkentse, hanem az 
embereket elkeserítse, a kétségbeesésbe kergesse. Követ- 
kezőleg, ha haszonra vezető, czélszerű munkát akarunk 
végezni, a legelső dolog az, hogy azt az új parlamentet 
teremtsük meg és ezért azt az indítványomat vagyok 
bátor már most bejelenteni, hogy ezen ankét foglaljon 
határozottan állást az új, általános választási rendszer 
mentől gyorsabban való bevezetése érdekében. (Ugy van !) 
Ezen ő Felsége által is és kormányunk által is annak 
idején a leghatározottabb formában kilátásba helyezett 
törvényjavaslat megalkotása késik. Ezzel szemben oly 
aprólékos törvények alkotásával és oly dolgokkal foglal- 
kozik a kormány és a parlament, a melyek egyáltalán 
nem alkalmasak a kedélyek csillapítására, sőt ezeket 
elmérgesítik. Meg vagyok győződve, hogy ha egy Ily 
komoly ankét, a melyben az ország legintelligensebb és 

legszakértőbb emberei, kiküldöttjei vesznek részt, ennek 
kifejezést ad, ez nem fog nyom nélkül elmúlni. 

Mélyen tisztelt uraim ! A mi történelmünk minden- 
kor megmutatta, hogy a mi embereink, a mi nagyjaink, 
ha kellett, dicső halált tudtak halni. En kívánom és 
óhajtom, hogy a mi parlamentünk, ez a mai parlamen- 
tünk is válaszsza ezt az utat és haljon meg minél 
hamarább, de dicső halálával hagyjon nyomot az ország 
történetében. 

Elnök: Kérni fogom a t. szónok urat, hogy a 
parlament és a kormány ellen való oly kifakadásoktól, 
a melyek a tátgygyal, a kivándorlással kapcsolatban 
nincsenek, szíveskedjék tartózkodni. (Helyeslés.) 

Lukács Jenő: Tudomásul veszem és hangoztatni 
kivánom, mélyen tisztelt elnök úr, hogy nem a jelenlegi 
kormány és parlament ellen, hanem általánosságban 
beszéltem. 

Elnök : Tessék csak általánosságban beszélni ; ezek 
a dolgok még sem tartoznak ide. 

Lukács Jenő: A kivándorlási bajok sokkal mé- 
lyebbre ható és régibb keletű dolgok, sem hogy ezeket 
a mai kormány vagy a mai parlament rovására lehetne 
Írni. Ezek szanálása tehát nem rövid időre, hanem, ha a 
szükséges törvényeket mind meg kívánjuk alkotni, azt 
hiszem, az összes urak bele fognak abba egyezni, hogy 
két-három évtizedre szóló munka. S itt rátérek a második 
fő előfeltételre. Egy ilyen munkához idő kell, nyugodt 
idő. Csak kiemelem az adótörvényeket, a polgári per- 
rendtartást, az ipartörvényt, a bányatörvényt e törvények 
hosszú sorozatából, a melyek bőséges feladatot fognak 
nyújtani két-három évtizedre. S gondoskodnunk kell 
arról, hogy ezen törvényalkotói működés ne zavartassék 
még, hogy meg legyen az idő ezen törvények meg- 
alkotására, a melyek a kivándorlást csökkenteni vannak 

hivatva. Megvallom, súlyos aggályaim vannak, hopy ez 
nem lesz lehetséges. A tízévenként megújuló kiegyezési 
tárgyalások, az évenkinti költségvetési és indemnitási 
viták meglehetős nagy idejét kötik le a parlamenti tevé- 
kenységnek. Félő tehát, hogy e törvények megalkotása 
túlhosszú ideig fog elhúzódni és a kivándorlás görbéje 
ezen idő alatt állandóan felfelé fog menni és visszaesést 
nem fog mutatni. 

Igen súlyosbítani fogja a helyzetet az önálló vám- 
terület létesítésekor okvetlenül beálló krízis is. Az ön- 
álló vámterület hívei e krízist természetesen lekicsinylik, 
a közös vámterület hívei azonban meglehetősen végze- 
tesnek tartják. Tény az, hogy krízis lesz; hogy milyen, 
fokú, ismétlem . . . 

Szakács Péter : Gazdasági krízis ! 

Hatvany-Deutsch Sándor : Nem lesz önálló vám- 
terület ! (Derültség. Mozgás.) 

Lukács Jenő: Rendkívül örülök t. alelnök úr 
ezen megjegyzésének, de engedjen meg, én szeretném 
ezt még autoritatívebb helyről hallani, a mely meggyőzné 
ezt az országot arról, hogy tényleg egészen másképpen 
kell berendezkednünk. 

Szakács Péter: Szerencsétlenségéről ne győzze 
meg ezt az országot ! 

Lukács Jenő: Tíz évig bizonyos, hogy nem lesz. 
Nos, az önálló vámterület hívei által is mindig beismert 
az a krízis, a mely az önálló vámterület megalakulásá- 
val járni fog, határozottan félek, hogy meg fogja zavarni 
azt az említetten nyugodt munkálkodást, a melyre szűk- 
ség van. Mint minden, úgy a kiegyezés, illetőleg az ön- 
álló vámterület is alá van vetve az evoluczíó törvényé- 
nek. Az önálló vámterület bűvköréből hosszú ideig én 
sem tudtam magamat kivonni, de kijózanodtam. Ha áll 

az, hogy egy oly országban, a hol rengeteg munkaerő 
áll rendelkezésre . . . (Elénk felkiáltások : Hol áll rendel- 
kezésre?) Kérem, méltóztassék bevárni a mondat végét. 
Ha áll az, hogy ilyen országban, a melyben ily nagy 
munkaerő áll rendelkezésre, mentől sürgősebben életbe 
kell léptetni az önálló vámterületet, hogy új gyárakat kap- 
junk és a foglalkozás nélküli munkásoknak foglalkozást 
adhassunk, akkor az is áll, hogy oly országban, a hol 
óriási a munkáshiány, a hol ezen munkáshiány napról 
napra nehezedik úgy a gyárosokra, mint a kisiparosokra, 
az önálló vámterülethez fűzött remények csak remények 
fognak maradni. Ha építünk is gyárakat, a gyárak üre- 
sek maradnak. 

Szakács Péter : Dehogy maradnak ! 

Hatvany-Deutsch Sándor: Ma is már részben 
üresek ! 

Lukács Jenfi: A tényekkel kell számolnunk. Ma 
is már részben üresek. En gyakorlati ember vagyok ; én 
nagyon jól tudom, hogy munkásokat nem tudok kapni ; 
és nemcsak, mint gyáros nem tudok, hanem nagyon 
jól tudom, hogy a kisiparosok sem tudnak munkásokat 
kapni. Következésképpen, t. uraim, megvallom, hogy 
én, mint az önálló vámterület híve, semmi veszedelmet 
sem látnék abban, sőt óriási előnyt, óriási nemzeti sze- 
rencsét látnék abban, ha az önálló vámterület létesítése 
kitolatnék. Előttem is az az önálló vámterület lebeg, a 
mely lehetővé tegye, hogy ebből az agrárországból ipar- 
ország váljék; de ismétlem, hogy ennek időpontjául az 
1917. évet feltétlenül alkalmatlannak, feltétlenül káros- 
nak tartom, éppen speczálisan tekintettel a kivándor- 
lásra, a mely sokkal súlyosabb, sokkal nagyobb, mint 
egy valóságos nagy háború. Mert oly háborút nem tudok 
elképzelni, a melyben az állam évenkint kétszázezer 
embert veszítsen eh 

Rákosi Jenő: Arról tessék beszélni, hogyan lehet 
ezt a háborút megnyerni. 

Lakács Jenő : Erről is fogok beszélni. Ugy lehet 
megnyerni, ha akkor indulunk háborúba, a mikor az 
esélyek mellettünk szólnak; már pedig ma úgy állanak 
az esélyek, hogy mi gazdaságilag és társadalmilag mód- 
felett meggyengültünk, elvérzés alatt állunk s ezzel szem- 
ben Ausztria megerősödött. Éppen azért azt sem értem, 
miért van az, hogy a hosszú lejáratú szerződés eszméje 
nálunk valóságos vörös posztó, holott ez viszonyaink 
között az önálló vámterület érdekét inkább szolgálná. 

Végül legyen szabad azon véleményekkel szemben ^ 
a melyek a kivándorlás okait kettőre vezetik vissza : 
egyrészt a munkabérek elégtelenségére, másrészt a meg- 
gazdagodási vágyra, megjegyeznem, hogy elvégre a meg- 
gazdagodási vágy nem egy osztálynak a privilégiuma, 
hanem mindenkinek joga van meggazdagodni, (Ugy van !) 
joga van félretenni valamit, hogy élete alkonyán is meg 
tudjon élni. Ugyanazért nem osztozhatom abban, hogy 
a munkás, ha kellő keresetet kap az országban, eléged- 
jék meg vele és hogy a munkás erkölcsi hibába esik, 
ha meg akar gazdagodni. Abban sem osztozom, hogy a 
kivándorlás az ügynökök működésére, a csábításra, stb. 
vezethető vissza. Egy egészen minimális perczentuáczió- 
ban ez megállhat ; de a kivándorlók zöme kizárólag gazda- 
sági okokból vándorolt ki; kizárólag ez a dolog rugója. 

Elnök: T. értekezlet! Egynéhány ténybeli helyre- 
igazítással tartozom az imént szólott t. felszólaló úrnak. 
A dolog természetéből folyólag a legszabadabb vélemény- 
nyilvánítás van biztosítva minden tagtársunknak arra nézve, 
hogy alkalmasnak tartja-e vagy nem a mostani parla- 
mentet vagy a mostani kormányt szocziálpolitikai reformok 
alkotására. Mégis, a tények konstatálása érdekében, mivel 
teljesen alkalmatlannak tartotta a t. felszólaló úr a jelen- 

légi parlamentet és kormányt ily alkotásokra, vagyok bátor 
arra utalni, a mit bizonyára ő is nagyon jól fog tudni, 
hogy ez a parlament létrehozta a munkásbetegsegélye- 
zést és balesetbiztosítást. (Ugy van !) Ez pedig nézetem 
szerint a szocziálpolitikai reformoknak legnagyobbika. 
(Ugy van!) 

« 

Azonkivül azt méltóztatott mondani, hogy a mos- 
tani parlament korlátozta volna a gyülekezési szabad- 
ságot és a sajtószabadságot. Erre nézve merültek ugyan 
fel egyes hangok a parlamentben, de nagyon elszige- 
telten. Meg vagyok győződve, és biztos reményemet 
fejezem ki, hogy a gyülekezési és a sajtószabadságot 
soha senki sem fogja Magyarországon megszorítani. 

Ezeket voltam bátor, mint ténybeli helyreigazításo- 
kat előadni. 

Fodor Ferencz titkár : Dr. Rédey Rezső, a debre- 
czeni kereskedelmi és iparkamara kiküldöttje. 

Dr. Rédey Rezsfi: Méltóságos elnök úr, mélyen 
tisztelt tanácskozmány ! Első sorban is köszönetet mon- 
dok a debreczeni kereskedelmi és iparkamara nevében a 
mélyen tisztelt szövetségnek ezért a bátor síkraszállásért 
és ennek az igazán fontos kérdésnek beható tárgyalásáért. 

A mi a kivándorlásra s magára a kivándorlási 
emberanyagra ható közvetlen intézkedésekre vonatkozik, 
az elhangzott sok becses felszólalás után körülbelül 
leszűrhető az az általános közvélemény, hogy policziális 
intézkedésekkel a kivándorlás megakadályozására semmi 
sem tehető és hogy a csábításnak magának nem jut 
annyira jelentékeny szerep a kivándorlás növelésében. 
Csak azt a szerény gyakorlati tapasztalatomat legyen 
szabad itt előadnom, hogy a visszavándorlók közül szok- 
ták toborozni a külföldi hajóstársaságok a legveszedel- 
mesebb ügynököket. (Úgy van !) Az a kivándorlott, a 

ki visszajön a társaság pénzeért, a sógornál, a kománál 
a szavahihetőség összes attribútumaival lép fel és való- 
ságos pusztítást visz véghez a nép lelkében. 

Még egyet erről. Gyakran halljuk, hogy egy község- 
ben valaki útlevélért folyamodik, a kihez két — három 
nappal ezelőtt megérkeztek a hajóstársaság garmadaszámra 
beküldött csábító és reklámiratai. Ebből azt kell követ- 
keztetni, hogy a közigazgatási szervek közt is ülnek 
olyanok, a kik e czímeket szolgáltatják. (Felkiáltások: 
De hisz el van tiltva !) Hiszen nem nyilvánosan 
csinálják. 

Sokan kívánták, hogy a kivándorlás megakasztása 
végett a határrendőrséget szaporítsuk. Ilyen erősen tilal- 
mazó intézkedéseket túlveszedelmeseknek tartanék. Hiába, 
a nép elégedetlenségének robbantó ereje van. 

Ennyit a két első pontról. A többi három pont a 
megélhetés javítására vonatkozik, ide értve azt a szerény 
vagyonosodási vágyat is, a mely a parasztnál és a nép- 
nél abban nyilvánul meg, hogy egy kis háza és földje 
legyen, valamint azt a boldogulási vágyat, a mely pl. a 
magyar mérnököt nagyobb fizetésért kihajtja az ország- 
ból és a mely egyéni érvényesülésére sarkalja. 

A kötött birtokok kérdése igen kényes. Ezen a 
téren a jelenlegi viszonyok között törvényes eszközökkel 
valami változtatást elérni, ezt szinte kizártnak tartjuk ; 
mégis szükséges és hasznos e gondolattal is foglalkoznunk. 
Hieronymi ő nagyméltósága az ő precziz és objektív 
beszédének végén e részben csatlakozott az igazgató 
úr ebbeli indítványához és azt kritika tárgyává tulajdon- 
képpen nem is tette, de arra a következtetésre jutott, 
hogy a kötött birtok és a kivándorlás között semmi 
okozati összefüggés nincsen. 

Tekintettel e kérdések komplexumának nagy kényes- 
ségére, szükségesnek tartottam gondolatmenetemet itt 

kissé preczizebben kifejezni. (Halljuk! Halljuk!) Ertjük 
a mementót is bizonyos részről, hogy vigyázzunk, mert 
ellenszenvesek leszünk és azért teljes óvatossággal kény- 
telen vagyok itt felvetni egy más dolgot. 

Társadalmunkba belevették azt az ideológiát, hogy 
az ipari és a mezőgazdasági termelés között valami 
lényeges, a termelésnek minőségében és természetében 
rejlő okokból kifolyó különbség áll fenn, egy érdek- 
ellentét; és erre mutat az a számtalan féltékenység, a 
mely a mezőgazdasági és ipari termelés vezetői között 
felmerült. Az industriell-merkantil érdekképviseletek és 
vezérek ellen játszák ki a köteles tiszteletet, a melylyel 
tartozunk a történelmi osztály iránt. Ez a fogalom azután, 
variálva, különféle alakban, itt is, ott is, felmerült. Erre 
nézve némi tévedésben kell lennünk. Mert igaz, hogy 
nem túlságosan hosszú múlt áll mögöttem a mezőgaz- 
daság terén, de már is úgy tapasztaltam, hogy lényegé- 
ben az ipari és mezőgazdasági termelés közt, ezek fel- 
tételeit és czéljait illetőleg, valamint azon formácziókat 
illetőleg, a melyekben ezen termelési folj^amat mind a két 
részről végbe megy, lényeges különbség nincs. A czél 
mindenütt a termelés fokozása, a tömegtermelésre való 
áttérés és ennek folytán a tőkéknek kellő összpontosítása. 
Már most, ha mégis ily óriásilag ketté vagyunk osztva 
ezen a téren, kutatnunk kell, hogy az a különbség 
honnan származott; mert hogy különbség tényleg van 
az érdekek között, azt onnan kell gondolnunk, hogy a 
legelőkelőbb vezérelméink kétféle véleményen vannak. 
En tehát akkor úgy látom, hogy ennek az egész nagy 
megélhetési rendszernek, a mely összefügg az adórend- 
szerrel, a közigazgatás reformjával, a munkabérek eme- 
lésével, a parasztnak földhöz juttatásával, a föld árának 
szabályozásával, ennek a nagy megélhetési rendszernek 
foggantyúját képezi a kötött birtok kérdése, ez egy 

kiálló kampó, a melybe mindenkinek a keze beleakad, 
a ki ehhez a kérdéshez hozzányúl. Látjuk, hogy a gaz- 
dasági törvény, a mely a gazdasági fejlődést uralja, 
olyanféle szankcziót állít fel, hogy az ipari fejlődésnek 
a tőke konczentrácziója folytán köteles az illető, a ki 
mint tulajdonos a közgazdasági érdekeknek is őre, 
üzemét folyton intenzivebbé, folyton terjedelmesebbé 
tenni, folyton több melléküzemet bevonni, mert csak 
úgy tud boldogulni, csak úgy tud . fejlődni. Stagnálás 
nincs. (Ugy van !) Mihelyt az iparban stagnálás áll elő, 
akkor a vállalat mindjárt visszafejlődik. Itt vannak az 
időszaki pangások, az egészen tönkremenetelek a mező- 
gazdasági üzem terén. Már most, ha átvisszük ezt az 
ideológiát, itt ütközünk bele a kötött birtokba. Itt van 
egy jogilag megrögzített szerkezet, a mely a mezőgazda- 
ságra . nézve ennek a fejlődési menetnek útját vágja. 
(Ugy van !) Itt vannak jogilag megerősített intézmények, 
a rqelyek ki vannak vonva, ki vannak emelve a gazda- 
sági törvény szankcziója alól. (Úgy van !) 

Már most, ha ez az országnak elenyésző cse- 
kély részét képezné, azt mondanám : hagyjuk, nincs 
fontossága a kérdésnek; de az országnak harmad- 
részét foglalja le ez a kötött birtok. Egy óriási lucrum 
cessans áll elő és ez a lucrum cessans hiányzik a 
mezőgazdaságból, mert nem emelkedik ki az anya- 
földbőL Azért kell a kisbirtokosoknak megfordított pro- 
gressiv adót viselniök, mert ezek a szerkezetek oly 
erősek, hogy a tulajdonosnak, a birtokosnak semmi 
érdeke, hogy fejlődjék a vagyon. Öt-hat rossz tulajdo- 
nosnak legfölebb kevesebb jövedelmet hoz; jön azután 
a hetedik tulajdonos és bonorum director és valahogy 
megint rendben van az egész szerkezet. Szóval: nincs 
az alatt a gazdasági kényszer alatt, hogy fejlődjék. Es 
én kénytelen vagyok ide visszavezetni mind a drágasá- 

got, mind a munkabérek nem emelhetését, mind pedig 
az adórendszernek e borzasztó bajait, a mel^^ekhez 
hozzá akarunk nyúlni, hogy adócsökkentéseket érhessünk 
el. Másrészt meg sirunk, hogy némely czélokra nincsen 
pénz, de adókat nem tudunk kifundálni; tehát a kis 
emberre kell nagyobb terhet rónunk. Itt van tehát az 
a lucrum cessans, a mely ki nem emelődik. 

Ezzel akartam a kérdést megközelíteni. Ha vala- 
kiben gondolatot tudtam kelteni, ezt is elég eredménynek 
tartom. (Éljenzés.) 

Határozottabb propozicziót is leszek bátor tenni, 
a melyet belekapcsolok a t. előttem szóló úrnak abba 
a fejtegetésébe, hogy munkásaink hiányzanak és hogy 
önálló vámterületet és más efféle gazdasági alakulást 
azért nem remélhetünk hamarosan, mert munkásaink 
nincsenek. Úgy tapasztalom, hogy munkásaink később 
hiányoztak. Előbb volt az az állapot, hogy nem volt 
munka, és mivel nem volt munka, kezdtek fogyni 
a munkásaink és végül ma nincs munkás; de azért 
munkaalkalom sincs. Most azután ' teljes erővel neki- 
látunk és ipart fejlesztünk ; csinálunk munkaalkal- 
mat. Munkaalkalom tehát van, de nincs munkás. 
Már most e tekintetben a kormányra tolni az összes 
kötelességeket és azt mondani, hogy a kormány 
pénzt adjon és intézkedéseket tegyen a kivándorlás 
ellen és más effélét, az ilyen törekvéseket a jelenlegi 
pénzügyi helyzet és a folyton szaporodó állami költsé- 
gek mellett kissé reményteleneknek tartom. Hanem a 
társadalomnak, maguknak az ipari és mezőgazdasági 
érdekeltségeknek kötelességükben állana és az ő javukra 
is szolgálna oly üzemek létesítése, a milyenek ma még 
nincsenek. így pl. a mezőgazdaságot ki kell egészíteni 
mezőgazdasági iparral és egyéb, hozzákapcsolható üze- 
mekkel. Ez az egyik feladat. 

A másik feladat magukra a gyárosokra hárul. 
A gyáriparban ott is, a hol országunkban aránylag véve 
a legfejlettebb egyes czikkekben, sok az olyan czikk, a 
melyek egy része háziipari úton is elő volna állítható. 
A gondolat nem új, példa pedig szintén van a külföldön 
elég és én már hajlandóságot is tapasztaltam a gyárosok 
részéről arra, hogy gyári üzemeik egy részét, a melyek 
házilag is kezelhetők, kitelepítsék és a gyáros továbbra 
is dolgozza fel a házilag előkészített anyagot. Itt ter- 
mészetesen a 'kormány hatóság feladata volna, útját állani 
annak, hogy itt bizonyos sveating-system honosodjék 
meg, az izzasztó rendszer, és kikötni, hogy a munkabér 
a házi iparnál ne lehessen kisebb, minr a magángyárban 
dolgozóknál, és használhassa az illető az összes munkás- 
jóléti intézményeket. Erre nézve valami adórefakcziák 
vagy valami nagyon enyhe állami támogatás elvégre 
kívánatos lenne az első időben ; de ez a fejlődés, ha 
eléggé propagálják és . megismerik a dolgot, minden 
támogatás nélkül is menni fog. 

A másik pedig az, hogy olyan bányamunkásoknál, 
a hol kizárólag férfimunkások szoktak foglalkozni, a hol 
a nők és a leányok munkaereje parlagon hever, mint- 
hogy nincs munkaalkalom, ott is megfelelő házi iparo- 
kat lehetne telepíteni szintén erre az analógiára, hogy 
a gyár elküldi a beszerzési anyagot és ott elsődleges 
feldolgozásban részesítik és azután másodlagos feldol- 
gozásban szállítják a kőszéntelepről Budapestre. Ez 
mindenesetre vasúti szállítási kedvezményt tenne szük- 
ségessé. 

E két propozicziótól a munkáshiány enyhítését 
lehetne várni. 

Fodor Ferencz titkár : Lázár Zoltán ! 

Lázár Zoltán: A rimamurány-salgótarjáni vasmű- 
részvénytársaság és a vezetése alatt álló többi magyar 

vasipari vállalatok nevében van szerencsém szólani. 
(Halljuk! Halljuk!) 

Elejétől fogva azon a nézeten voltam, hogy az 
Országos Szövetség a kibocsátott kérdőpontokkal vala- 
mivel szélesebb területre terjeszkedett, mint a melyre a 
gyáriparnak tulajdonképpeni működése és érdekköre ki- 
terjed. (Helyeslés.) Sőt azt mondhatnám, hogy a lekö- 
tött birtok mozgósításának kérdésében a Szövetség a 
gyáriparnak szoros érdekeivel tulajdonképpen ellenkező 
álláspont támogatásába bocsátkozik bele. ' 

Mindnyájan, a kik gyáripari vállalatok közvetlen 
vezetésében részt veszünk, jóformán nap-nap mellett 
látjuk magunk előtt, miképpen változik át az egyszerű 
földmívesember a viszonyok kényszerítő hatása alatt, a 
jobb sorsra való vágyódás ellenállhatatlan kényszere 
alatt gyári munkássá. A föld már kiszaladt lábai alól, 
de hát x:seléddé válni, egyelőre átall. A másikat éppen 
a cselédsorban levőknek kisebb keresete viszi reá, hogy 
a gyári kémény alá szegődjék, de hát bizonyos, hogy 
az egyiket is, a másikat is a földtelenség mizériái hajt- 
ják a gyáriparnak kenyéradó oltalmára. Ha már most 
az 5. pont szerint a földterületnek a mozgósítása és 
ennek a révén, mondjuk, egy országos parczellázás 
megindult, akkor az a raktár, a melyből a gyáripar ez 
ideig mint feleslegest magához szívta a föld népét, gyári 
munkásokká, lassanként kiürül, sőt azt mondhatnám, 
hogy vice versa még azok a munkások is, a kik ma a 
gyáripar szolgálatában állanak, de azelőtt földmívesek 
voltak, adandó alkalommal szívesen visszatérnek sze- 
relmük első tárgyához. 

Erre nézve igen megható, egyszerű példával szol- 
gálhat az én gyakorlatom. Midőn még künn gyárigaz- 
gató voltam, egyik igen jóravaló munkásom, a ki szin- 
tén földmívessorból emelkedett gyári munkássá, és 

• 
mintegy 150 forint havi keresetéből talán hatezer forint . 

készpénzt megtakarított, egy alkalommal, a midőn fel- 
szólítottam, hogy lépjen be munkáslakházépítő szövet- 
kezetünkbe és alapítson magának házi otthont, ezt 
felelte : 

— Hja, uram, én nem azért áldoztam munkám 
javarészét, hogy itt maradjak. Az én vágyaim tovább 
visznek. En még négy ökörrel akarok szántani. Az 
egyszerű, becsületes parasztlélek megnyilatkozása mu- 
tatja az ellenállhatatlan vágyódást a földhöz vissza. Ez 
erős bizonyíték arra nézve, hogy mihelyt módot nyúj- 
tunk arra nézve, hogy ez a parasztember a földhöz 
visszatérhessen, vissza fog térni ahhoz a mindnél éde- 
sebb röghöz. (Egy hang : Miért nem megy Amerikában 
földmívesnek?) Ez az én nézetem, az én meggyőződé- 
sem. Mentől több a parczellázás, mentől több embert 
juttatunk földhöz, annál rosszabb lesz a gyáripar hely- 
zete munkások tekintetében. Éppen azért, ne hogy az 
a vád érhesse a Szövetséget, hogy az ő szoros érde- 
keivel tulajdonképpen nem azonosítható érdekek szolgá- 
latában áll, ne hogy lelkes, eredményes és teremtő mű- 
ködését az a gyanúsítás érhesse, a mely a képviselő- 
házban máris érte gróf Batthyány Tivadar részéről, a 
ki ott megtámadta a Szövetséget. 

Papp Dávid dr. : Nem baj ! 

Lázár Zoltán: En is azt mondom, hogy nem baj ; 
csak meg akarom védeni attól, ne hogy ez a vád érje. 
En azon a ponton lettem volna, hogy ez a pont, mint 
szorosan ide nem tartozó, a tárgyalás napirendjéről le- 
vétessék. (Zaj.) Kifejtem a többit is, méltóztassék meg- 
hallgatni. (Halljuk !) Mivel azonban az előttem szólók 
közül többen részletesen foglalkoztak e kérdéssel és az 
elnök úr ő méltósága megnyitó beszédében és Bernáth 
István úr felszólalását követő megjegyzésében eloszlatta 

e gyanút és minden kétségen felül állónak helyezte oda 
a Gyáriparosok Szövetségének álláspontját, a kérdés 
elintézésének ezen módjához én is hozzájárulok. 

A kormánynak a Cunard emberliferáló vállalattal 

« 

kötött házasságát olyan plátói ártatlansággal állították 
szemeink elé. De ennek az ártatlan házasságnak meg- 
döbbentő szaporaságát mutatják a statisztikai adatok. 
Éppen ezért nagyon szívesen akasztanék a boldog házas- 
társak nyakába egy egészséges válópört. (Helyeslés.) 
Nem vonom kétségbe, hogy a szerződést követő évben 
a Cunard vonalain mindössze körülbelül negyvenezer ember 
vándorolt ki Amerikába, míg ugyanakkor az északi 
kikötőkön keresztül talán ötödfélszer annyi, mondjuk 
180,000 ember ment ki. (Zaj. Felkiáltások : 120,000!) 
Nem mondok pontos számokat. Itt is azonban meg kell 
jegyeznem : nem annak a vállalatnak önzetlenségében 
kell keresnünk, hogy többet nem liferált, hanem igenis 
azokban a keretekben, a melyek rendelkezésére állottak, 
nevezetesen abban, hogy ezek nagyobb embertömegek 
szállítására nem voltak alkalmasak ; és nagyon meg 
vagyok arról győződve, hogy ezt a mulasztását a vál- 
lalat bőségesen pótolta. Ha tehát pusztán negyvenezer 
emberről volna is szó, akkor is azt mondanám, hogy 
ez a kapocs, ha törik, ha szakad, felbontandó. De mivel 
kétségtelen, hogy éppen a Cunard-dal kötött szerződés 
nyomán támadt és azzal szorosan összefüggő törvényes 
intézkedések adták éppen a rugót arra, hogy az északi 
kikötőknél is olyan nagy mértékben vándorolhassanak 
ki, tehát kétségtelennek vélem az összefüggést a Cunard- 
szerződés és a kivándorlók nagy tömege között. 

Senki sem tagadhatja, hogy a kivándorlásnak 
mélyen fekvő erkölcsi és lélektani rugói vannak, a melye- 
ket sem a kivándorlási törvények 5. § ának megváltoz- 
tatásával, sem az egész kivándorlási törvény megszün- 

tetésével eliminálni nem- lehet. Éz már oly súlyos 
betegség, a melyet csak az állam hatalmának, az összes 
közgazdasági tényezőknek és minden erre hivatott elem- 
nek együttes és hosszú működése révén lehet csak 
annyira a mennyire korlátozni; de viszont, mivel a 
statisztikai adatok egészen kérlelhetlenül igazolják, hogy 
éppen a szerződéses viszony megkötése után emelkedett 
olyan roppant magasra a kivándorlók száma, én azt 
hiszem, hogy ha gyökeres orvoslás nem is lehetséges, 
de az idevágó törvényhozási intézkedések megváltozta- 
tásával mégis csak lehetne a helyzeten segíteni ; mert 
végre is igen nagy különbség van a két helyzet között, 
a között, a mikor a kivándorló csak bizonyos intelligen- 
cziát és fáradságot igénylő utánjárás révén jut olyan 
utakhoz és módokhoz, a mel3^ek a kivándorláshoz veze- 
tik és a mai állapot között, a mikor, hála a kormány 
támogatásának, jól szervezett és élelmes vállalatok előtt 
az illetőnek egyebet se kell kifejeznie, mint kivándorlási 
hajlandóságát, no meg a baksisokat kell megfizetnie és 
azon túl ujját sem kell megmozgatnia, míg lábát ame- 
rikai- szárazföldre nem teszi. A kivándorlási törvény 
tehát feltétlenül módosítandó volna. Nem értek egyet 
tehát azokkal, a kik, mert ezen intézkedéstől mélyreható 
eredményt nem várhatni, ezt egészen mellőzendőnek 
vélik. Sőt éppen azért, mivel olyan gyökeres, radikális 
intézkedéseket senki sem tudott ajánlani, a melyektől az 
egész kérdésnek egyszerre való megoldását lehetett 
reményleni, el kell fogadnunk azokat az apró segítő 
eszközöket is, a melyek egj^üttvéve mégis csak lehetővé 
teszik a mai súlyos helyzetből némiképpen való kibonta- 
kozást. A kivándorlást akadályozó vagy legalább korlá- 
tozó törvényes intézkedéseket tehát szívesen venném 
még az illiberalizmus vádja árán is, mert hiszen végre 
is a nemzet elvérzésének meggátlásáról van szó és ilyen 

kivételes körülmények kivételes intézkedéseket is, igenis, 
indokoltakká tesznek. (Helyeslés.) 

Van szerencsém, pontokba összefoglalva előter- 
jeszteni az egyes kérdésekre vonatkozó indítványaimat. 
Az eddigi felszólalások után netán tárgytalan, újat nem 
tartalmazó indítványaimtól majdan a reassummálásnál 
méltóztassanak eltekinteni. 

Az első és második kérdőponthoz indítványaim a 
következők : 

1. Az eddig is törvénybe foglalt, kivándorlást 
korlátozó rendelkezések szigorúan végrehajtatnak. 

Tagadhatatlan ugyanis, hogy vannak intézkedések, 
a melyeknek lelkiismeretes végrehajtása máris segítene 
a mai állapotokon, a melyek orvoslására igen kevés 
történik. 

2. Sorozás alól még ki nem került itjak ki nem 
vándorolhatnak. 

3. Besorozott, de a katonaság köréből végelbocsá- 
tást még nem nyert, tehát 33 évet még be nem töltött 
hadkötelesek kivándorlása is feltétlenül eltiltassék. 

Lévay Lajos báró : Ügy is el van tiltva ! 

Lázár Zoltán: Csakhogy nem szereznek érvén^'t 
a tilalomnak ! 

4. A kivándorlók szállítására adott iparengedélyek 
kivétel nélkül visszavonandók ; az ellátásra, szállításra 
vonatkozó semminemű hirdetés és tájékoztató közzététele 
meg ne engedtessék. 

5. Hivatalos közegek, mint szolgabíró, jegyző stb. 
a kivándorlás elősegítésétől eltiltandók. 

Ezt azért említem fel, mert van egy édes bátyám, 
főszolgabíró, nem egyedül álló e tekintetben, sőt nagyon 
számosan vannak ilyenelf, a ki úgy értelmezi a kormány 

támogatását a kivándorlások tekintetében, hogy ezeket 
nemcsak megakadályozni nem szabad, sőt elő kell segí- 
teni, mert hiszen ezek a kivándorlók oly produktiv 
pénzszerzők, a kiknek munkája az ország gazdasági 
helyzetének javára válik. (Felkiáltások : Nagyon sokan 
vannak ! Hiányosan olvasta a törvényt ! De hiszen fő- 
ispán szájából is hallottam ezt!) Minden főszolgabiró 
mondja ! 

Lévay Lajos báró : Akkor nem olvasta sem a tör- 
vényt, sem a rendeletet ! 

Lázár Zoltán: En az életből beszélek! Az irott 
törvények még semmit sem jelentenek, hanem igenis, 
azok, a melyek az életbe átmentek és végrehajtatnak, 
azok érnek valamit, 



6. Útlevél csak azoknak adható, a kik a megvál- 
toztatott törvény rendelkezései értelmében a kivándor- 
lásban korlátozva nincsenek. Az Amerikába szóló út- 
levelekért bizonyos, az eddiginél jóval magasabbra 
szabott díj állapítandó meg. Az útlevél ki nem cserél- 
hetően beillesztett arczképpel látandó el, hogy azzal a 
mai, napirenden levő visszaélések ne történhessenek. 

7. A Cunarddal kötött szerződés olyan módon vál- 
toztatandó meg,' hogy abból minden olyan természetű 
könnjn'tés, a mely az utazási költség leszállítását, a 
hajójáratok sűrűbbé tételét van hivatva elősegíteni, törül- 
tessék. (Felkiáltások : Nincs is benne ! De benne van a 
törvényben !) 

8. Ellenben gondosan és jól szervezni kellene az 
Amerikából való hazatérés ügyét. A főbb amerikai 
kikötőkben ingyen működő állami hivatalt kell szervezni ; 
annak létezését, működési körét hirdetésekkel általáno- 
san megismertetni . . . 

Lévay Lajos báró : Ha Amerika hozzájárul ! 



188 

Lázár Zoltán : ... ha a törvények megengedik . . . 

Lévay Lajos báró : Nem engedik meg, kérem ! 

Lázár Zoltán: Akkor méltóztassék tárgytalannak 
tekinteni ! . . . és állami hozzájárulással alapot létesíteni 
a segélyre szorult visszavándorlók támogatására és 
ingyen való hazaszállítására. 

Az iménii közbeszólásra csak egy megjegyzésem 
van : Ha törvényes intézkedésekkel nem lehet, akkor 
lehet más módon. Itt vannak pl. ügynökök, a kik nyil- 
vánosan űzik a dolgot. Epp úgy lehet nekünk is — 
hiszen fontos érdekről van szó — titkos ügynököket 
szervezni ; ehhez az amerikai kormányhatóságok nem 
szükségesek. 

9. A kivándorlási ügyekkel kapcsolatban haladék- 
talanul rendezni kellene a bevándorlás kérdését is, olyan 
módon, hogy megbízhatatlan és munkára teljesen alkal- 
matlan elemek nálunk korlátlan számban menhelyet ne 
találjanak. 

Lukács Jenő : A kongregácziók ! (Taps.) 

Lázár Zoltán: Sehol a világon annyi munkátlan 
vagabund nincsen, mint nálunk. Ausztriának minden 
selejtje nálunk él és nálunk garázdálkodik. 

Dr. Pap Dávid: Azokat is ki kell tenni! 

Lázár Zoltán : Azonkívül az a megbízhatatlan elem 
jön be hozzánk, a mely munkára nem alkalmas. Nálunk 
csak oly elemekre van szükség, a melyek a nemzet 
produktív munkájában részt akarnak venni. (Ugy van I 
Élénk helyeslés !) 

Áttérek a harmadik kérdőpontra : az állami és köz- 
terhek emelkedésére. E közt és a szorosan vett ipari 
munkások és gazdasági cselédek kivándorlása között 
Kapcsot szintén nem találok. De igenis : megmozdíthatok 



189 

a földnek kis népei, a törpebirtokosok tömegei ; ós iit is 
nem annyira az adóterhek abszolút értékére helyezem a 
súlyt, mert hiszen az még sem olyan nagy, hogy elvi- 
selhető ne volna, de arra az örökös zaklatásra állam, 
megye, község, iskola, egyház és nem tudom, még 
kinek a részéről. Ott van ezenfelül az igazságszolgáltató 
közegek egy jó részének meglehetős nagyfokú érzéket- 
lensége az apró népnek mindennapi bajai iránt. (Ugy 
van !) Ezeket tartom én a súlyosabb körülményeknek. 
(Egy hang : Állami közigazgatás !) 

Erre a pontra nézve méltóztassék megengedni, 
hogy kitéréssel éljek. Hieronymi ő nagyméltósága ajkai- 
ról, a ki maga is Magyarország belügyminisztere volt 
hosszabb ideig, szintén éppen erre a pontra vonatkozó- 
lag meglehetősen súlyos kijelentéseket hallottunk. Az 
elszomorító azonban az, hogy hivatott államférfiaink 
hivataloskodásuk előtt és hivataloskodásuk után nagyon 
tiszta szemmel látják és még tisztább judiciummal itélik 
el közállapotainkat, de mihelyt a hatalom gyeplőit a 
kezükbe vehetik, akkor, mintha egy bűvös erő ellenáll- 
hatatlan kényszerhatása alá jutnának, mindabból, a mit 
hivataluk elfoglalása előtt oly fennen hirdettek, a minek 
megvalósítását a közönség oly nagy lelkesedéssel várja, 
mindebből valóra édes-keveset váltottak. (Felkiáltások : 
Mert öt évig obstruáltak ! A koaliczió ! Zaj !) 

Mélységes megdöbbenéssel hallottam tegnap a 
magas kormány egyik előkelő megbízottjának ajkairól, 
hogy a kivándorlási tevékenység sikertelensége az egy- 
mást gyorsan felváltó kormányokkal, a gyorsan egy- 
másra következett kormányválságokkal hozható kapcso- 
latba. Én nem restellem, uraim, bevallani, hogy én 
gyermekes hittel annak a meggyőződésnek éltem, hogy 
egy nemzet belső gazdasági életét és annak boldogulását 
legalább főbb vonalakban bizonyos előre meghatáro- 

zott, változhatatlan irányelvek szerint kell intézni, oly 
irányelvek szerint, a melyek a napi politika gyor- 
san váltakozó hullámveréseitől ingathatatlanok. En azt 
hittem, hogy legalább is egy emberöltőre előre meg 
vannak határozva az utak, a melyeken a kormány 
az ország belső gazdasági életét felépíti és hogy 
immobilizálhatatlan letéteménj^esei vannak az intéz- 
kedések végrehajtására. E tekintetben szomorú valóságra 
ébredtem tegnap. Nos, ha ez tényleg így van, ha a 
nemzet boldogulása a politika forgatagában fel és alá 
bukdácsoló törékeny emberek kezébe van letéve, a nem- 
zet ruházatát hol felvevő, hol letevő probirmamzellekre, 
akkor hiába minden törekvés, hiába a legjobb erők 
egyesülése; akkor itt boldogulni és eredményt el- 
érni sohasem lehet. Indítványom tehát a III. ponthoz 
így szól : 

1. Első sorban összesíteni kellene a sok nevű és 
irányú adófizetést egy összegbe és állami kezelésbe, 
hogy az időt rabló sok huza-vonától, apró emberek 
hatalmaskodási hajlamaitól a nép szabaduljon. 

2. A mennyiben lehetséges, a nép jelenlegi terhei 
leszállítandók. 

3. Az állami kiadások állandó emelkedésének gátat 
kell vetni. E czélból további hivatalnokszemélyzetszapo- 
rítás meg nem engedhető; ellenkezőleg a mai létszám 
a következő nyugdíjazások során 30%-kal csökkentendő 
volna. Az ily módon megtakarítandó kiadás teljes össze- 
gében a tisztviselők javadalmazásának javítására fordí- 
tandó. Ez a legczélszerübb módja a tisztviselők fizetés- 
rendezésének. 

Ezek után talán tulajdonképpen szólanom sem 
kellene tovább, de mert mindnyájunk lelkében él a jobb 
sorsra való vágyódás és ezen jobb sorsnak elérésére 

ettől a legjobb reménytől eltelve ismét felveszem beszé- 
dem elejtett fonalát. 

A 4. pont az ipari tevékenység fejlesztésére vonat- 
kőzik. En azt tartom, az ipari tevékenység fejlesztése, 
mint kiegészítője más idevágó üdvös intézkedéseknek, 
szintén fontos kerékkötője lehet nagyobb tömegek ki- 
vándorlásának, bár megvallom, hogy ma, midőn meg- 
lévő iparvállalataink is súlyos munkáshiánynyal küz- 
denek, ílluzórius dolog itt az ipar továbbfejlesztéséről 
beszélni. 

Ettől eltekintve azonban egész őszintén kijelent- 
hetem, hogy az iparfejlesztési törekvéssel, legalább abban 
a mederben, a melyben az halad, teljesen téves nyomon 
indultunk. (Zaj. Ellentmondás) és pedig azért, mert nem 
a teljesített munkát jutalmazzuk, nem a piaczra hozott 
iparczikkeket védjük meg, hanem a kormány legtöbb- 
ször kis, pénztelen kisérletező támogatásában meríti ki 
tevékenységét, és ha akadnak olyanok, a kik komoly 
munkára hajlandók, azoknak is akkor fogy el az anyagi 
erejük, a mikor az első kísérlet nehézségeivel küzd és 
a mikor az új vállalat nyomain felserkedő külföldi k'on- 
kurrenczia támogatására. legnagyobb szükségük volna. 

Az állami segítséget tehát nem a gyáralapítóknak 
kell adni, hanem azoknak, a kik ezen a téren már 
valamiféle munkát végeztek, a kik ipari czikkeket hoz- 
tak a piaczra, mert a pénztelen kisérletező nyomán a 
bukás jár, a mely a komoly vállalatok sikerét is kocz- 
káztatja. Ha azonban az állam az iparczikkeknek nyújt 
támogatást, akkor ennek két igen fontos előnye van. 
Az egyik az, hogy akkor nyújt segélyt, a mikor a kez- 
det nehézségeivel küzdő vállalatnak arra a legnagyobb 
szüksége van, a mikor a külföldi konkurrenczia annak 
megsemmisítésére törekszik, a másik pedig az, hogy 
ennek a versenynek a harczában álló ember vagy 

vállalat a kormány támogatásával nemcsak anyagi 
hanem erkölcsi fegyverekre is tesz szert és képes lesz 
megállani a maga lábán addig is, a míg sikerülni fog 
majd iparunk megteremtésére védővámokat behozni. 

A munkásjóléti intézkedésekről sokat lehetne 
beszélni. Az a vállalat, a melyhez tartozni szerencsém 
van, igazán úttörő szerepet visz ezen a téren, de éppen 
mivel erről a vállalatról van szó, nem akarok. a rész- 
letekre kiterjeszkedni. Van egy egyesület, a Társadalmi 
Múzeum, a melynek felszólítására jóléti intézményeinket 
részletesen leírtuk, ez a leírás legközelebb nyomtatásban 
meg fog jelenni és akkor az érdeklődőknek úgy is mód- 
jukban lesz azzal megismerkedni. Kétségtelen, hogy a 
munkásjóléti intézmények mindenesetre megrögzíthetik 
a munkásokat bizonyos vállalathoz, kifejleszthetik 
bennük a vállalat iránt való ragaszkodást. Ezért tör- 
vényes intézkedésekkel kimondandónak vélem, hogy a 
munkaadó köteleztessék munkásainak legalább bizonyos 
számát korszerű, a mai igényeknek megfelelő lakások- 
ban, elhelyezni, azok megélhetési körülményeiről gondos- 
kodni, mert igen egészségtelen a mai helyzet, a mikor 
gyár gyár mellett épül, vállalat Vállalatra halmozódik, a 
nélkül azonban, hogy valaki a munkások élelmezéséről 
gondoskodnék. Indítványom a IV. ponthoz a követ- 
kező : 

1. A magas kereskedelmi kormány felkérendő, 
hogy az iparfejlesztési törvényjavaslat keretében engedé- 
lyezett állami támogatás ne gyáralapítási szubvenczió alak- 
jában, hanem a segély a piaczra hozott kész iparczikk 
bizonyos egysége után íolyósíttassék. 

2. A segély mértéke olyan legyen, hogy annak 
támogatása mellett az új czikk az idegen versenynyel 
megküzdhessen. 

■3. A folyósított segély a vállalat megerősödése után 
successive visszafizetendő s az más kezdő vállalatok 
támogatására fordítandó. 

4. Köteleztessenek a munkaadók, hogy a foglal- 
koztatott munkáslétszámnak legalább Va-^-t saját gyar- 
mataikon helyezzék el s azok anyagi és erkölcsi boldo- 
gulását idevágó intézmények létesítésével előmozdítsák. 

Ezzel áttérek az 5. pontra, a melyből azt a részt, 
a mely a gyári munkásokra vonatkozik, egészen kikap- 
csolom. Ennek ellenében azonban kijelentem azt, hogy 
a gazdasági cselédek és törpebirtokosok nagy tömegei- 
nek lekötéséhez a kötött földterület felszabadítása, az 
egészséges alapon való parczellázás lényegesen hozzá- 
járulhat. De itt is csínján kell bánnunk a hangzatos jel- 
szavakkal. A lekötött birtokok par force felszabadításával 
igen könnyen jutunk olcsó népszerűséghez, de kitesz- 
szük magunkat annak a gyanúnak, hogy ez a mozgalom 
nem annyira a munkások érdekében van, mint inkább, 
hogy el akarjuk érni a törvénynyel megkötött föld meg- 
közelíthetőségét. Évtizedek óta folyik itt előttünk egy 
szomorú proczesszus, a melynek a fajfenntartó magyar 
középbirtokos és a parasztbirtok esett áldozatul. Ezekből 
a birtokokból sokat a nemzetiségi pénzintézetek és 
olyanok szereztek meg, a kik a nemzet hagyományaitól, 
a nemzet vágyaitól teljesen idegenek. Talán elég rámu- 
tatnom az erdélyi román bankok földszerzéseire és a 
nagy német eszme előharczosainak birtokvásárlásaira. 
Ha a nép lába alól az 1848-ban minden teher nélkül 
átvett föld ki tudott siklani, akkor bizonyosra vehetjük, 
hogy az a föld, a melyet súlyos anyagi terhek átvál- 
lalásával fog vásárolni, szintén a legrövidebb idő alatt ki- 
tűzik a lába alól. 

A ma megkötött földterület mozgósítása tehát olyan 
mélyreható törvényes intézkedések nélkül, a melyek 

13 

hivatva vannak arra, hogy a felszabadított földet a 
paraszt kezében biztosítsák, súlyos következményekkel 
járnak. Mert én ezekhez a kötött birtokokhoz csak a 
fajmagyar államfenntartó elem erejének növelése érdeké- 
ben nyúlok. 

Hegedfis Lóránt: Azt akarjuk! 

Lázár Zoltán: Hiába adunk mi a népnek földet, 
ha ez a földadás súlyos anyagi terhek átvállalásával jár, 
mert ez nemhogy nem köti meg a kivándorlást, hanem 
ellenkezőleg a föld megszerzése czéljából, a mint itt az 
ankét során arra többen rámutattak, olyan tömegeket 
hoznánk mozgásba, a milyenek eddig a hazai földből 
még ki nem vándoroltak. A földdel való ellátásnak én 
szerintem legegészségesebb formája az, ha tulajdoni át- 
ruházás helyett 50 — 90 évre terjedő vagy mondjuk 
örökbérszerződéseket kötünk, a melyek a tulajdon szent- 
ségét nem érintik. Azonfelül a földtulajdonos, eddig soha- 
sem élvezett jövedelem birtokába jutna. Ugy képzelem 
ezt, hogy szövetkezeti úton állami támogatással, egy 
mindnyájáért és mindnyájan egyért . . . 

Dr. Pap Dávid: Akkor mennek még csak Ame- 
rikába ! Az egyetemlegesség kergeti majd a népet ! 

Lázár Zoltán: Ehhez szó fér. Ez csak a kivitel 
egyik módja. 

Szóval a földbirtokot a magyar nemzeti érdek szol- 
gálatában kell megtartani. A telepítési műveletnek egyéb- 
ként nézetem szerint csak a színmagyar vidékekre kell 
kiterjedniök és az ottani földbirtokokért lehetőleg a nem- 
zetiségi vidékeken adandó területekkel kárpótlandók a 
birtokosok, hogy érvényesítjük Beksics Gusztáv nagy 
eszméjét. A nemzetiségi vidékeken egyenesen szükséges 
a nagy magyar birtokok fenntartása, mert azok sikere- 
sen küzdő légvárai a magyarságnak. 

A telepítést kizárólag az állam kezébe óhajtom 
letenni és sürgősen megszüntetendőnek tartom azokat a 
nyerészkedő vállalatokat, a melyek kizsákmányolják 
egyrészt a szorongatott földbirtokost, másrészt a föld- 
éhes parasztot. (Elénk helyeslés.) Az V. ponthoz tehát 
a következő indítványt terjesztem be : 

1. Hitbizományi birtokok alapítása innentúl csak 
az ország nemzetiségi vidékein engedtessék meg. 

2. A már lekötött hitbizományi és holtkézbirtokok 
felszabadítása színmagyar területeken esetről esetre a 
törvényhozás külön kikérendő hozzájárulása mellett lehe- 
tővé teendő. 

3. Ezt megelőzőleg azonban törvénybe iktatandók 
olyan intézkedések (birtokminimum, annak elidegenít- 
hetlensége, otthon védelme stb.), melyek a kis- és törpe 
birtokok megvédésére hivatottak. 

4. A most folyamatban levő telepítési üzérkedés 
kormán3/rendelettel azonnal betiltandó s törvényhozási 
úton a parczellázás az állami működés körébe uta- 
landó. 

Nekünk a gazdasági és ipari élet fejlesztését czélzó 
törekvések keretében a magyar nemzeti erő uralomra 
jutását is elő kell segíteni (Elénk helyeslés), mert külön- 
ben az a gyárkémény, a melyről Hegedűs Lóránt igaz- 
gató úr egyik jelentésében olyan szépen emlékezik meg 
egy-két évtized múlva nem magyar földbe fog lenyúlni, 
hanem olyan földbe, a melynek tulajdonosai a mi érzé- 
seinktől távol állanak, nemzeti hagyományainkat lekicsiny- 
lik, nemzeti törekvéseinket ellenséges szemmel nézik, 
(Hosszantartó élénk helyeslés és taps.) 

Elnök: Szólásra következik Teleki Arvéd gróf. 
Mielőtt azonban neki a szót megadnám, méltóztassék 

megengedni, hogy az előttem felszólalt tagtársunk egy 
megjegyzését helyreigazítsam. Ö az iparfejlesztést ferde 
világításba helyezi. Egyebek közt azt mondja, hogy 
kellő erkölcsi garancziával és tőkével nem rendelkező 
egyéneknek ad a kormány támogatást. Én, mint a ki 
az ipartanácsnak öt év óta tagja vagyok, erre nézve 
saját tapasztalataimból a következő felvilágosítást adha- 
tom addig is, a míg a kereskedelmi miniszter úr meg- 
bízottja ebben a dologban felszólal. 

Az iparfejlesztés 10 — 15 évre nyúlik vissza. A je* 
lenlegi törvény teljesen kizárja, hogy erkölcsi garancziát 
nem nyújtó és kellő tőkével nem rendelkező emberek 
kapjanak subvencziót, mert subvencziót csak az kap, a 
ki a maga pénzéből építi fel a gyárat, csak a gyár 
teljes befejezése után és a gyárba befektetett tőkének 
bizonyos hányada erejéig több évi részletekre felosztva, 
részesül támogatásban. Hiszen méltóztatnak tudni, hogy 
Magyarország legvirágzóbb telepei, a melyek az ország- 
nak igazán becsületére válnak, a rózsahegjd telepek, a 
nagy magyarországi posztógyárak, az egész magyar 
jelentékeny textilipar hirdeti az eddigi iparfejlesztési irány 
helyes voltát. 

Lehet szó arról, hogy jobb volna, ha nem szorul- 
nánk iparfejlesztésre, ha vámvédelem volna, hiszen az 
iparfejlesztés csak surrogatum. De ha már az' iparfejlesz- 
tésre szükségünk van, úgy a vállalatok egész sora hirdeti 
annak az irányzatnak a helyes voltát, a melyet követünk. 
Ezt teljes meggyőződéssel mondhatom éS nem enged- 
hetem meg, hogy ilyen felszólalások által ez az eredmény 
bármely irányban is gyöngíttessék. 

Dr. Kenéz Béla min. titkár, a kereskedelmi minisz- 
térium kiküldötte: Ha meg méltóztatik engedni, néhány 
szóval reflektálnék ezekre a dolgokra. 

Elnök: Sorrend szerint Teleki Arvéd gróf követ- 
kezik. Ellenben Lázár Zoltán úr személyes kérdésben 
kivan szólani. 

Lázár Zoltán: T. szakértekezlet! Nagyon szo- 
morú volna, ha olyan nagy anyagi áldozatok árán, a 
mennyit mi hozunk, éppen . semmiféle eredményre sem 
lehetne rámutatni. Hiszen én készséggel konstatálok 
bizonyos sikereket, de azok az én álláspontomat nem 
döntik meg. A textilipar jó és erős kezekben van és 
az létesült volna esetleg állami támogatás nélkül is. 
(Zaj.) De hivatkozom számos iparvállalatra, a mely 
egyenesen minden támogatás nélkül nőtt nagyra ebben 
az országban. Ismétlem tehát, hogy én az irányt helyes- 
nek nem tartom, ellenben igenis helyesnek tartom a 
teljesített munka jutalmazását és az iparczikkeknek 
a külföldi támadásokkal szemben való megvédelme- 
zését. 

Elnök: Következik Teleki Arvéd gróf. 

Teleki Arvéd gr. : T. értekezlet! A vita ezen előre- 
haladott stádiumában nem szándékozom hosszasabban 
beszélni, noha országgyűlési képviselő vagyok (Derültség), 
csakis néhány kérdésre kivánok kiterjeszkedni és mint 
gazda és gazdasági egylet képviselője az kell hogy 
legyen az elvem, hogy hozzunk gazdaságunkba helyes 
irányokat. Miután azonban nemcsak gazda vagyok, ha- 
nem ipari és kereskedelmi téren is működöm mintegy 
húsz év óta (Helyeslés és éljenzés), az említett jelszót 
úgy kívánom variálni, hogy hozzunk közgazdaságunkba 
helyes irányelveket Ugyanezt a tételt tegnap voltam bátor 
elmondani a függetlenségi párt értekezletén, a hol jelen 
volt 160 — 180 képviselőtársam, a kik közül többen 
aláirtak azokat az indítványokat, azt az ötöt, a melyek- 
ről kellőképpen értesülve lenni méltóztatnak. Ugyan- 

ezeknek az uraknak a részéről, a kik agráriusok hirében 
állanak, rendkivül nagy tetszésben részesül ez a cseppet 
sem agrárius, hanem a termelés minden ágát felölelő 
jelmondatom. Erre építem további felszólalásomat és azt 
kivánom első sorban hangsúlyozni, hogy mi itt és egy- 
általán bármely gyülekezetben nem azért vagyunk, hogy 
kikeressük mindazokat az ellentéteket, a melyeknél fogva 
egymás ellen küzdhessünk (Elénk helyeslés), hanem az 
a feladatunk, hogy helyesen egyeztethessük össze Ma- 
gyarország különböző termelési ágazatainak igényeit. 
(Élénk éljenzés.) 

r 

En a gyáriparosokról is úgy vagyok értesülve, 
hogy ők egyáltalán nem ellenségei a földnek, sem azok- 
nak a józan agrárius gondolatoknak, a melyeket ők 
maguk is követnek, a mikor gyáriparuk oly mértékben 
jövedelmezőnek mutatkozott, hogy nagy feleslegeik van- 
nak, igen szívesen fordulnak a földhöz, és vásárolják 
meg azokat a nagybirtokokat, a melyek éppen olyan 
jellegűekké válnak, mint a kötött birtokok, mert nagyon 
jó kezekben vannak. Éppen ebből a szempontból igen 
helyesnek tartom azt is, hogy parczellázások történje- 
nek, ha nem is erőszakos és a tulajdon szentségét 
sértő módon, de itt is olvastuk, amott is, hogy folyton 
vannak eladó négy-ötezer holdas uradalmak, a melyeken 
azután a parczellázást keresztül lehet vinni. Ez helyes 
elv, sőt kiterjesztendőnek vélem a parczellázást nemcsak 
a gazdasági munkásokra, hanem az ipariakra is, mert 
úgy tudjuk megkötni a munkaerőt, a mely különben 
kivándorol. 

188t3-ban Angliában szerzett tapasztalataim azt 
mutatták, hogy ott az ipari munkások már akkor 1200 
millió tőke felett rendelkezett, a melyet gyűjtöttek kü- 
lönböző módokon szövetkezetekbe való belépéssel, vagy 
más módú takarékosság folytán. En ezt az elvet külö- 

nősen hangoztatandónak találom, miután Magyarországon 
úgy látom, hogy a takarékosság egyszerűen nem létezik 
az alsóbb néposztály, a középbirtokosok és általában a 
középosztály körében. Az egészségtelen verseny a fo- 
gyasztás terén, a mely fényűzésre vezet, lehetetlenné 
teszi a takarékosságot. Én csak példát akarok kiragadni 
saját praxisomból. Most történt, hogy ipari munkást fo- 
gadtam fel bizonyos darabszámra való munkára, a mely 
mellett kiszámítottam előre, hogy három hónapi ottidő- 
zése után száz forint készpénzzel fog eltávozni, az alatt 
teljes ellátást élvez és egyes ruházati czikkeket is kap. 
Egy év alatt tehát 800 koronát takaríthatott volna meg 
ilyen munka mellett. Kitűnő munkás az illető, nagyon 
jó munkát szolgáltat — csakhogy az összes keresmé- 
nyét eliszsza. 

A gazdasági munkások körében nem csodálkoz- 
hatunk azon a jelenségen, hogy a kivándorlás olyan 
nagy. Hiszen nekem magamnak mondta egy falubeli román 
kisgazda — nem munkás, mert a munkásaim nem ván- 
dorolnak ki, sem a cselédeim, hanem a gazdák, még 
50 holdas gazdák is — hogy 20 — 25 éves fia kiván- 
dorolt; ő öreg ember az asszonynyal és leányokkal 
kínlódik a birtokon, mert birtoka nincsen amerikai mó- 
don felszerelve, nincs sem kaszáló-, sem aratógépe, a 
mivel megmívelje ezt a földet és a fiatal ember mégis 
kimegy. Analfabéta, nem tud semmit. Talicskázik, vagy 
egy vasdarabot innen amoda tesz a mit azután egy gép 
felemel és továbbszállít, szóval a legkezdetlegesebb 
munkát végzi. Azt mondja : »Bolond az a főbíró, a ki 
16 évig járt iskolába, a mikor ő 3000 korona fizetést 
kap, én meg 3600 koronát szerzek egy esztendőben. « 

És én tévedésnek tartom azt, mintha olyan nagy 
előny volna az az Amerikából hazaküldött sok pénz. 
Odakünn van 300,000 ember, javamunkás, ha az a 

300,000 ember itthon volna, itthon is keresne. Csak a 
minimális fizetést veszem fel, a mit egy béres kap, 600 
koronát. Már akkor is 2000 millió koronát tesz az az 
összeg, a melyet ezek a kivándorlók itthon nem keres- 
nek meg. Es van kétezer millió korona az az összeg, a 
mely Amerikából bejön? Legfeljebb talán 10%-a. (Igaz! 
Úgy van !) 

Az iparfejlesztési akczióra nézve csak annyit kivá- 
nok megjegyezni, hogy igen egyszerű dolog volna 
Ausztriával szemben a vámsorompót felállítani és ipa- 
runkat azzal megvédeni. De tudjuk, hogy könnyű el- 
niondani, de nehéz megcsinálni. Más mód tehát nem áll 
rendelkezésünkre, mint ez az iparfejlesztési akczió, a 
melynek most is szép eredményeit látjuk. 

Továbbá azt tartom, hogy alaposabban kellene 
foglalkoznunk a néppel is, hogy ösztönözzük a takaré- 
kosságra. Erre nevelnünk kellene a népet, mert akkor 
lehetne elérni, hogy takarékossága útján képessé váljék bir- 
tokok szerzésére, és akkor itthon maradhatna örege-apraja, 
az öregek a gazdaságban tovább foglalkozva, a fiuk pedig 
az iparban kellő elhelyezést találva. (Elénk helyeslés.) 

Elnök : Következik Borszéky Soma osztálytaná- 
csos úr. 

Borszéky Soma : Tisztelt Értekezlet ! A maros- 
vásárhelyi székely társaság megbízása alapján a mai 
■értekezleten megjelenvén, fogadják küldőimnek őszinte 
testvéri szeretetből eredő hálás köszönetét, hogy a ki- 
vándorlás kérdését az értekezlet tárgysorozatának IV. 
pontja alatt általánosságban tanácskozás tárgyává tenni 
szíveskedtek, mert legalább alkalmam van felszólalásom- 
ban — habár csak a székely kivándorlás okainak ismer- 
tetésére szorítkozva — élő példákkal bebizonyítani, hogy 
ha ezen bajban a társadalom a székely ügyek vezetését 
kezébe veszi s a négy székely vármegyét, illetve ezek 

fővárosait, melyek nagy hegyek által egymástól teljesen 
el vannak szigetelve és noha egymással nem találkoz- 
nak a székely nemzeti gyülekezeteken, egymással vasúti 
kapcsolatba hozzuk, ezen székely fővárosok vidékeinek 
népeit a vasúti szomszéd forgalom előnyeiben részesítjük 
s ez által lehetővé teszszük, hogy a nép csekély értékű 
termeivényeit csekély menetdíj fizetése mellett naponként 
piaczra vihesse s abból megélhessen, akkor czélt érhe- 
tünk, mert a székely földmíves kivándorolni nem fog, 
ha mindennapi megélhetése biztosítva van. 

Hogy milyen arányokat öltött a székely kiván- 
dorlás, abból megítélhető, hogy a Székelyföld csak egy 
kicsiny részéből a jelen évben 8000 székelynek meg- 
történt kivándorlásáról nyertem tudomást. Ezen kiván- 
dorlás hivatalosan meg lévén állapítva, tudnunk kell 
annak okát, hogy annak megszüntetéséről, vagy legalább 
csökkentéséről gondoskodni lehessen. 

Miután azonban a kivándorlás ténye Székelyföldön 
nemcsak pillanatnyi okokra vezethető vissza, hanem 52 
székely társaságot foglalkoztat, de eredménytelenül, mert 
nincs vezetőjük, nincs pénzük, hogy a Széchenyi-vasutat 
felépítsék, az egész magyar társadalom fellépése vált 
szükségessé, hogy ezen országos esemény közveszélyes 
fejlődése meggátolható legyen; miért is testvéri szere- 
tettel kérjük az értekezletet, hogy hozandó határozatai 
útján az 52 székely társaságot, mely alapszabályilag a 
székely kivándorlás megakadályoztatására hivatva van, 
hathatós támogatásában részesíteni kegyeskedjék. 

A székely kongresszus Csíktusnádon már az 
1902. évben, a székely társaságok szövetsége pedig 
Sepsiszentgyörgyön már az 1905. évben foglalkoztak a 
székely kivándorlás megakadályoztatásának különböző 
módjaival, de sajnos, eredménytelenül. Ennélfogva legyen 
szabad egyéni véleményemmel a kérdés lehető megöl- 

dásához hozzájárulni, tisztelettel kérvén az értekezlet 
tagjait, engedjék meg, hogy saját tapasztalataim ismer- 
tetésével jelöljem meg a székely kivándorlás okait és az 
orvoslás egyetlen módját. 

Egyéni felfogásom szerint ezen okok látszólag 
egymástól nagyon különböznek, de a dolog lényegét 
tekintve, ugyanazon okokból vándorol ki a négy székely 
vármegyéből a földmívesnép, mint a székely iparos és 
a székely kereskedő ; és a birtokosok is mindnyájan 
kivándorlásra szánták el magukat, mert mint mondják, a 
vezető egyénekben többé nem biznak, nekik tények 
kellenek, hasonlók ahhoz, melylyel a szomszédos nem- 
zetiségek minden lehető módon támogatásban részesül- 
nek, míg a székelység nem. 

Például hozzák fel, hogy a Székelyföld közvetlen 
szomszédságában levő Szebenmegyében nincs kiván- 
dorlás ; lássuk már most, mi az oka a székely közsé- 
gekben naponként növekedő kivándorlásnak, és mi az 
oka, hogy a szomszéd Nagyszeben vármegyei községek 
lakói közül senki sem vándorol ki? 

A két merőben egymással ellenkező eredmény 
egyetlen okra vezethető vissza, hogy a nemzetiségi terü- 
leten van vasút, a székely területen pedig nincs vasút. 
Ugyanis Nagyszebenből van egy vasút Fogarasba, egy 
második vasút Vöröstoronyba, egy harmadik vasútvonal 
Felvinczre, egy negyedik vasútvonal Kiskapusra és 
tervbe van véve egy közvetlen vasút Segesvár felé. Képzel, 
hetni, hogy a szebeni piaczra az egész vidék földmives 
népe, a vasúti szomszéd forgalom előnyeinek élvezeté- 
ben lévén, két, legfeljebb három forint értékű árúit 10, 
legfeljebb 20 fillér költséggel naponként odaviheti s 
vissza is mehet. 

Ezen ténynyel szemben a szomszédos négy székely 
vármegye nagy hegységek egész lánczolata által van 

egj^mástól elkülönítve. Marosvásárhely, Udvarhely, Sepsi- 
szentgyörgy, Csíkszereda között teljesen hiányzik a 
vasúti kapcsolat, sőt ha egyik piaczról a másikba óhaj- 
tanánk menni, ezt csak nagy kerülővel és oly nagy 
pénzáldozattal tehetjük meg, a mit csekélyebb értékű 
áruk nem bírnak meg. A valóság tehát ez : 

1. Székely udvarhelyről az 50 kilométer távolság- 
ban levő csíkszeredai piaczra, melyet . a mostani menet- 
sebesség szabályai szerint % óra alatt meg lehetne 
járni — eltekintve attól, hogy az egész Udvarhely vidé- 
kén levő 40 tiszta székely község a szomszédos forga- 
lom előnyeitől meg van fosztva — csak kerülő úton. 
Héjasfalva, Ágostonfalva, Brassó, Sepsiszentgyörgy, 
Málnás, Tusnád-féle 254 kilométer hosszú vasútvonalon 
háromszori átszállással lehet eljutni. 

2. Székelyudvarhelytől Marosvásárhely 81 kilométer 
távolságban lévén, ezen két székely város piaczai kölcsö- 
nösen legfeljebb P/g óra alatt meglátogathatók lenné- 
nek, hololt most egyenes vasúti összeköttetés hiányában 
Udvarhelytől Héjasfalva felé, Segesvár, Kiskapus, Balázs- 
falva, Tövis, Nagyenyed, Kócsárd, Ludas felé 243 kilo- 
méter hosszú vasútvonalon ismét háromszori átszállással 
kell utazni, hogy Udvarhelyről Marosvásárhelyre elláto- 
gatni lehessen. Természetesen ki van zárva annak lehe- 
tősége, hogy ezen két székely város vidéke a szomszéd 
forgalom előnyeit élvezhesse és a vidék földmívesnépe 
kisebb értékű fogyasztási czikkeit piaczra vihesse. 

Az elősorolt páratlan mostoha viszonyok okozzák, 
hogy míg a szomszéd vármegyében nincs kivándorlás, 
addig a Székelyföld területén ijesztő arányokat öltött. 
A földmívesnép egész nyíltan panaszkodik, hogy a 
kevés értékű fogyasztási czikkeket vasút hiánya miatt 
piaczra nem vihetik, azokat termelni nem érdemes, mert 
a szállítási költségek sem térülnek meg, s miután kis- 

birtokos ott meg nem élhet, csak kivándorlás által segít- 
hetnek magukon. 

Tisztelt értekezlet? Habár most már a kivándorlás 
okait maguknak a kivándorlóknak nyilatkozataiból is- 
merjük, még sem lehet mondani, hogy ezen kivándorlás 
okait könnyű szerrel meg lehetne szüntetni, mert a szé- 
kely nép elvesztette azok iránt tiszteletét és bizalmát, kik 
egy félszázad óta .elmulasztották a székely földmtvesnép 
megélhetési feltételeit otthonukban lehetővé tenni. 

Miután nem a székely nép az oka annak, hogy a 
korábbi életmód mellett a katonai kötelezettség miatt 
nem boldogulhatott, iparát, kereskedelmi érdekeit nem 
érvényesíthette, most már egy kis reménysugárt csak a 
Magyar Gyáriparosok Országos Szövetsége adhat nekünk 
az által, hogy saját körében terjeszti és nyilvánosságra 
hozza a kivándorlás orvosolhatásának egyetlen módját, 
azt, hogy a mint már áldott emlékű gróf Széchenjn 
István egy félszázad előtt mondotta, hogy nekünk a 
Fekete-tenger közelségének előnyeit saját érdekeink érvé- 
nyesítésével és a külföld érdekeivel való kapcsolatba 
hozatalával a következő módon ki kell használnunk : 

Először is a magyar Alföldet kell a Fekete-tenger 
közelébe eső Székelyfölddel vasúti kapcsolatba hozni; 
Budapesttől Nagyvárad, Kolozsváron át Marosvásárhelyen, 
Udvarhelyen, Sepsiszentgyörgyön keresztül kell a vasútat 
a Fekete-tengerig kiépíteni és lehetővé tenni azt, hogy 
Közép-Európa, Berlin, Bécs, Budapest, Prága a legrövi- 
debb úton, magyar vasúton egyenes irányban a magyar 
Alföldön, Székelyföldön át juthasson el a Fekete-tenger- 
hez, hogy ez által ezen világkereskedelmi vasút tranzitó- 
forgalmának előnyeiben a székelyek is részesüljenek, 
különösen pedig, hogy Közép-Európa népei, Német- 
ország, Bajorország, Ausztria, Csehország ne legyenek 
kénytelenek a Középtengeren át Görögországba és 

Konstantinápolyba utazni, hogy a Háromszék közelében 
levő Fekete-tengerre eljuthassanak, hog^^ a Dunának 
csemadovai áthidalása által nekünk megnyílt egyedüli 
román kikötőben, Constanzában világkereskedelmi érde- 
keiket érvényesíthessék. 

Ha a magyar állam ezelőtt 50 évvel kötelességé- 
nek tartotta volna ezt a Széchenyi által javasolt világ- 
kereskedelmi vasútvonalat kiépíteni s ennek folytán a 
székely vármegyék fővárosai egymással kapcsolatban 
volnának, különösen pedig a székely földmívesnép is 
a szomszéd forgalom előnyeinek élvezetében volna és 
megélhetésének előfeltételeit biztosítva látná: bizonyos, 
hogy a kivándorlás ilyen arányokat nem öltött volna. 

Az elősoroltakból láthatólag csak a gróf Széchenyi 
István-féle világkereskedelmi vasútvonal fogja nekünk 
Románia egyedüli kikötőjében, Constanzában, a Fekete- 
tengert hozzáférhetővé tenni és csak ezen vasút kiépítése 
fogja a négy székely vármegyének egyesítése mellett a 
székely népnek nemcsak kivándorlását megakadályozni, 
hanem a kivándorlottak visszavándorlását is lehetővé 
tenni, ha a székelyeket Romániából kiüldözik. 

Ezzel megjelöltem a székely kivándorlás okait és 
megjelöltem a székely kivándorlás megszüntetésének 
egyedül lehetséges módját, s megköszönve türelmüket, 
melyben előadásomat részesíteni szíveskedtek, a követ- 
kező indítványt vagyok bátor előterjeszteni. (Olvassa) : 

» Indítvány. A székely kivándorlás ijesztő mérve 
hivatalosan meg lévén állapítva, miután egyes hazafiak 
egyéni működése a pusztulás következményeit megaka- 
dályozni nem képes, kötelességünk az egész magyar 
társadalmat közbelépésre felkérni és a Magyar Gyár* 
iparosok Országos Szövetségének minden tagját a szé- 
kelység megmentésére felszólítani. 



206 

Ezen okból a gyors segély szüksége egy külön 
székely kivándorlást megakadályozó bizottság kiküldeté- 
sét igényli, melynek feladata volna: 

Tekintettel arra, hogy az udvarhelyi »székely 
társaság«, mely egyforma távolságban lévén a másik 
három székely megye fővárosaitól, hivatva volna a régi 
székely nemzeti gyülekezetet a báj orvoslására fölelevení- 
teni, de elnök hiányában hat év óta gyűlést nem tar- 
tott, sőt ellenkezőleg az ottani reményt vesztett, teljesen 
elcsüggedt társadalom aléltságának tényezője lett : a Ma- 
gyar Gyáriparosok Országos Szövetségének bizottsága 
kérjen véleményt az 52 székely társaságtól, vájjon meg- 
felel e a mostani szomorú viszonyoknak az 1902. évi 
székely kongresszuson tárgyalt, de pénz hiánya miatt 
meg nem valósult azon indítvány, hogy a Széchenyi- 
féle székely vasút kiépítése a Székelyföld közepén ke- 
resztül a Fekete-tenger felé képezi az egyedüli mentő 
eszközt a székely kivándorlás megakadályozására, és 
arra nézve : 

1. hogy a négy székely vármegye fővárosai egy- 
mással kapcsolatba hozassanak, és hogy a régi székely 
nemzeti gyűlések egy, legfeljebb IV2 órai utazással 
Udvarhelyt megtartathassanak ; 

2. van-e alapja a kivándorlók azon panaszának, 
hogy különösen az Udvarhely körüli egész vidék népe 
vasút hiányában a szomszéd forgalom előnyeitől meg 
lévén fosztva, még csekély értékű fogyasztási árúczikke- 
ket sem képes piaczra vinni, mert a szomszéd három 
székely vármegye piaczai közül Udvarhelyről az 50 
kilométer távol levő Csíkszeredába való utazás, mely 
egy óra alatt megjárható volna, most 254 kilométer 
vasúti költséget igényel, mely meghaladja a nép által 
piaczra vihető árúczikk értékét. 

3. Hasonlóképp Udvarhelyről a 81 kilométer távol- 
ságban levő marosvásárhelyi piaczra, melynek látoga- 
tása azon vidék népének megélhetését lehetővé tenné, 
csak 243 kilométer vasúti költség mellett megközelíthető, 
mely helybeli viszonyok az ottani megélhetését lehetet- 
lenné teszik. 

Ezek a körülmények lévén okai a székely kiván- 
dorlásnak, nyilvánvaló, hogy csak a Széchenyi-féle 
székely vasút kiépítése tenné lehetővé, hogy a vidék 
népe a szomszéd forgalom előnyeinek élvezete mellett 
megélhessen és ki ne vándoroljon. 

Végre azon esetben, ha a Magyar Gyáriparosok 
Országos Szövetsége egy olyan részvénytársaság létesí- 
tését magára vállalná, mely a Széchenyi-féle székely 
vasút kiépítésére alakulna, hajlandó volna-e a székely 
társaság, a székely és nem székely társadalom útján a 
gróf Széchenyi-féle székely vasúti részvénytársaságot 
vasúti részvények jegyzése által támogatni. « 

Elnök : Következik Szakács Péter ! 

Szakács Péter: T. szakértekezlet! Mint olyan 
vidék közgazdasági ügyeivel foglalkozó ember, a mely- 
nek tiszta fajmagyar népe néhány évszázadon keresztül 
hasznos szolgálatokat tett ennek a hazának, sok esz- 
tendő óta vagyok szomorú szemlélője annak, hogyan 
olvad meg az a maroknyi nép, mindig kisebb és kisebb 
tömegekre, a helyett, hogy a természetes szaporodás 
folytán gyarapodnék. A székelyekről akarok szólani, a 
kiknek kivándorlása nem újabb keletű, úgy a mint az 
egész országból való kivándorlás sem újabb keletű, mert 
a felvidékről már régen vándorolnak ki, de mégis azt 
mondhatnám a székelység kivándorlása sokkal régibb 
keletű, mint a felvidéké. A székelység kivándorlása 
azonban az első időben nem nyugati irányú volt, hanem 
keletre Romániába irányult. Abban a kivándorlásban 

igen megnyugtató dolog volt az, hogyha odakünn el- 
végezték a maguk mezőgazdasági vagy ipari munkáját, 
akkor visszatértek haza. Fájdalom azonban, az idők 
folyamán a visszatérés mindig kisebb mértékre szorít- 
kozott nemcsak, hanem az újabb időben más irányú 
kivándorlás is nagy arányokban felütötte a fejét nálunk. 
Hálával vagyunk eltelve tehát a Gyáriparosok Szövet- 
sége iránt, hogy a kivándorlás kérdését napirendre tűzte. 
Felszólalásomat két részre osztom. Először foglal- 
kozni kivánok a székely kivándorlás indító okaival, 
azután pedig megjelölöm azokat a módokat, a melyek 
a kivándorlás csökkentésére vezethetnek. 

Mint mindenütt úgy a Székelyföldön is a rossz 
kereseti viszonyok voltak a kivándorlásnak első oka. 
Nem lepett meg sem engem, sem mást, mert természe- 
tes, hogy különösen határszéli helyekről szívesen mennek 
át az emberek olyan országokba, a hol a kereseti viszo- 
nyok kedvezőbbek. Hiszen a 80-as évek elején a fel- 
vidéki gyárak, főképpen a czukorgyárak munkásai leg- 
nagyobbrészben horvát és csehek voltak és pedig nem- 
csak azért, mert magukkal hoztak bizonyos tudást, 
hanem azért is, mert az új gyárak adtak bőven munkát 
és keresetet. Erdélyben is, például Botfaluban a czukor- 
gyárban jó ideig nem székelyek dolgoztak, mert azok 
a répatermeléshez és a gyártási teendőkhöz nem értet- 
tek. Ma már népünk ezekhez a teendőkhöz hozzá- 
szokott. 

Ezt a körülményt azért említem fel, mert itt volt 
az első ok, ' a mely a népet kivándorlásra ösztönözte. 
Romániában ugyanis tudtak földmunkát kapni, a mely- 
hez értettek és a melyet jobban tudtak elvégezni, mint 
a gyengébb minőségű román munkát. 

Jött azonban egy igen nehéz kereskedelmi aera 
Magyarországon, különösen a székely ségre 1885-ben, a 

mikor a romániai kereskedelmi szerződést felmondottuk. 
Onnan kezdve már nemcsak mezőgazdasági munkások 
kezdettek Romániába kivándorolni, hanem, bedugulván 
a keleti határ, iparosainknak kettő között kellett válasz- 
taniok : hogy vagy lemondanak iparukról és életexiszten- 
cziájukról vagy átmennek a határon és román iparosok 
lesznek. így vesztett el egy igen becses ipari elem az 
országra nézve, a mely annak előtte a szabad forgalom 
folytán czikkeit úgy vitte ki Romániába. Azonban volt 
még egy további dolog, a mely a székely séget Romá- 
niába kénj^szerítette és ez az, hogy az osztrák ipar a 
mint jobban és jobban megerősödött, kezdte kiszorítani 
a házilag készített ipari termékeket. így két malom közé 
került a székely ipar, az egyik volt a román vám, a 
másik pedig az osztrák verseny. A míg a Romániába 
való kivándorlás a kézműipart semmisítette meg, az 
osztrák ipar versenye a házi ipart tette tönkre. Annak 
előtte a székelység általánosan elismert munkás, házi 
iparos volt. Maga szőtte, fonta saját termékeit, a nyers- 
anyagtól föl maga készítette el ruházati és egyéb czik- 
keit. Gyapjút termelt, a gyapjúból fonta daróczöltönyét, 
kendert és lent termelt és ebből szőtte fehérneműjét, üe 
az osztrák textilgyárosok furfangos versenye elhitette a 
székely néppel, hogy olcsóbban jön ki, ha az ő termé- 
keit veszi, a mely tényleg olcsóbb is volt, de természe- 
tesen hasonlíthatatlanul silányabb. Az olcsóság folytán a 
kereslet emelkedvén, a kereskedők bevezették az osztrák 
productumokat, a melyekkel a nép, bár látszólag olcsób- 
ban, aránylag sokkal drágábban öltözködik, mint a hogy 
öltözködött azelőtt saját munkájának termékeivel. 

Ez által önként érthetőleg egy további hátrányos 
helyzet állott elő : Szükségletei megszaporodtak, de ke- 
resete semmivel sem emelkedett. A Székelyföldön a 
mezőgazdaság ma is ugyanolyan állapotban van, mint 

a milyenben azelőtt századokkal volt. A hol vasekével 
szántanak, az örvendetes dolog; de önként érthető, 
hogy a mezőgazdasági gépeknek más nemeit oda be- 
vinni nem lehet. A székely ma is sarlóval rakja le a 
maga meredek területén megtermelt csekély gabonáját, 
a mi a mezőgazdasági munkát nem olcsóbbítja, hanem 
önként érthetőleg a mai amúgy is drága viszonyok kö- 
zött még inkább drágítja. De azért a munkabérek a 
Székelyföldön épp oly drágák, mint az országban más- 
hol is. Drágák éppen azért, mért ezek a viszonyok az 
életet drágává tették, mert a kereset az ipar terén meg- 
csökkent, míg más oldalról az igényeket sokkal jobban 
felfokozták, mert maga a nép, járván Oláhországban, 
járván Budapesten, magasabb igényekhez szokott. Eze- 
ket kielégíteni képes nem lévén, tömegekben vándorol 
ki Romániába, illetőleg vándorolt, mert a Romániában 
előfordult forradalmi jelenségek után ez is el van tiltva, 
de megindult másfelé : Amerikába. 

A székelységnek Amerikába való kivándorlása 
1901-ben kezdődött nagyobb arányban. S bár a Cunard- 
szerződést a magam részéről perhorreskálom, valamint a 
kivándorlás elősegítésére szolgáló ügynököket is, azért 
a Székelyföldről történt és történő kivándorlást egyál- 
talán nem ennek tulajdonítom. Egyetlen székelyföldi 
ember, a ki talán a véletlen folytán vagy kalandvágya 
következtében ezelőtt egy évtizeddel elment Amerikába, 
ott megismervén a viszonyokat, megint visszatért a sa- 
ját falujába; azután, a mikor a pénze elfogyott, ismé- 
telve kiment és visszajött ; és a mikor visszajött, mindig 
uriasabban nézett ki: egyetlen ilyen székelyföldi ember, 
igen tisztelt értekezlet, elegendő volt arra, hogy egy 
község lakosságát egy rövid időre felbiztassa és beléjük 
beszélje quasi, hogy : bolondok vagytok, hogy ezt a 
vízmosásos, kopár agyagterületet túrjátok, a mikor 

Amerikában kétszer, háromszor annyit kereshetnétek ! S 
ennek az volt a következménye, hogy Udvarhely vár- 
megyének egyik tekintélyes, szép községéből egyszerre 
23 a legjava koiában levő férfi kerekedett útra, a kik 
egyátalán nem tartoztak a legszegényebb néposztályok 
közé, hanem, hogy megszerezhessék a kivándorlásra 
szükséges, az Egyesült-Államok által kikötött összeget, 
a melylyel birniok kell, a mikor partra szállanak, elér- 
tékesitették a saját földjüket vagy részben, vagy egész- 
ben és így azután ezen, meglehet, hogy önkéntes, meg- 
lehet, hogy megfizetett, de odavaló ügynöknek a kalau- 
zolásával egyszerre, egy tömegben elmentek Amerikába. 
Ez volt az első nagyobb arányú kivándorlás a 
Székelyföldről. A következő hónapokban már bizonyos 
pénzösszegek szivárogtak a községbe, úgy, hogy a 
lakosság elmélkedni kezdett : Eddig a községben nem is 
volt pénzforgalom és most van. Egyesek eladott vagy 
elzálogosított birtokaikat visszavásárolták, kiváltották, 
mások, a kiknek nem volt már, szereztek, és voltak 
olyanok, a kik már végére járván a vagyonuknak, rövid 
idő alatt bizonyos vagyonhoz jutottak, úgy, hogy a 
többiek, a kik látták ezt az állapotot, még maga a pap 
is, azt mondották, hogy: ez áldás, mert ezek pénzt 
hoznak haza, sőt még maguk is visszajönnek. Mert hát 
egyrészök tényleg utóbb vissza is került. Azonban, fáj- 
dalom, áldás ezen a visszaküldött pénzen nem volt és 
nem volt áldás azon sem, hogy a kivándoroltaknak egy 
része időközben visszajött, mert a pénzbőség következ- 
tében bekövetkezett a könnyelmű költekezés: és az a 
nép, a mely annak előtte a maga keservesen megszer- 
zett filléreit megbecsülte és tízszer is meggondolta, a 
míg kiadta a zsebéből, egyszerre a koronákat, a forin- 
tokat, sőt a tízkoronásokat dobálni kezdette. A család- 
tagok pedig, a kik otthon maradtak, a kik annak előtte 

egyszerűen falusiasán a munka idején mezítláb jártak, 
egyszerre elkezdtek úriasan öltözködni és topánkában 
járni. Természetes, hogy a topánka nem tűri meg a 
falusi sarat és mikor bekövetkezett az esős idő, a mikor 
mások mezítláb jártak és igen szívesen dolgoztak, hogy 
megszerezzék a maguk földjéről a szükséges jövedelmet, 
akkor ők az ablakon keresztül nézték az áldást hozó 
esőnek a hullását. S a mikor így egyes csapatok vissza- 
jöttek Amerikából, kiöltözködve, úriassá válva, akkor 
felébredt másokban is a kedv. a hajlandóság, hogy meg 
kellene nézni azt az Amerikát, hogy hogyan is megy 
ott a dolog. 

Es itt térek át egy igen fontos egyéni és az 
erkölcsi életből fakadó jelenségre : Ugyanabból a köz- 
ségből és más községekből is — mert híre terjedt a 
dolognak az egész vármegyében, sőt az egész Székely- 
földön is — mentek sokan már vetélkedésből is ; mert 
egyiknek-másiknak azt mondották : Te ne jöjj ki, mert 
te nem élsz meg ott, te nem boldogulsz. Erre természe- 
tesen az volt a felelet: Mit? Én nem élnék meg ott, a 
hol te meg tudsz élni ? Meg fogom mutatni, hogy meg 
tudok élni és csak azért is kimegyek. Vagyok olyan 
legény, mint te. S elmentek mégegyszer annyian, mint 
azok, a kiket a szükség, a vagyonszerzési vagy a 
kalandvágy vitt el Amerikába. 

Ezek a jelenségek elszomorítóak és a Székelyföldet 
kétségbeejtő helyzetbe sodorták, úgy annyira, hogy ha 
ez az állapot tovább tart, — adja Isten, hogy rossz jós 
legyek — ha ez az állapot így tart húsz esztendeig, 
akkor a székelységgel le kell számolni. Éppen azért én a 
magam részéről igen fontosnak és igen kívánatosnak 
tartom, hogy ennek az értekezletnek minden gondos- 
kodása, minden akcziója kiterjeszkedjék a Székelyföldre 
is, és pedig legelső sorban a Székelyföldre méltóztassék 

kiterjeszteni, mert ha ez a székelység, a miképpen a 
statisztikai adatok bizonyítják, olyan mértékben fogy, a 
minő mértékben eddig fogyatkozott és az őt körülvevő 
román hullámgyűrű körülötte viszont mind jobban és 
jobban összeszorul, a mint tapasztaljuk, akkor itt egy 
nemzeti bajjal, egy nemzeti szerencsétlenséggel állunk 
szemben. 

Még egy dolgot bátorkodom itt felemlíteni, a mely 
a kivándorlásra szintén fontossággal és hatással bir : ez 
a székelyföldi birtokviszonyokban keresendő. A birtokok, 
a múlt időket tekintve, igen könnyen cserélhetvén gazdát 
és igen könnyen lévén niegterhelhetők, ez igen súlyos 
természetű betegsége a székelységnek. A mióta a Székely- 
földön könnyen pénzhez jutni, a takarékpénztárak nyere- 
kedésével és egyes emporiális helyeken paloták emelke- 
désével éppen ellenkező arányban koldusodik a székely- 
ség. Azonban az, hogy a helyben levő székelyföldi pénz- 
intézetek ölébe hull az a különben sovány vagyon, a 
melyet a székelyek produkálnak, még nem volna olyan 
rettenetes nagy baj, mert ott legalább forgalmaztatnék a 
pénz és utóbb talán ipari vállalkozásban gyümölcsöző 
elhelyezésre találna : de ott van a tervszerűen dolgozó 
román pénzintézeteknek a székelységre kiterjedő hálója. 
A míg a Székelyföldön a pénz bizonyos megkötöttséggel, 
bizonyos aggodalmakkal adatik a lakosságnak, a román 
pénzintézetek szívesen keresik fel és igen gyakran osz- 
tatik ki a pénz a nép között heti vásárok alkalmával; 
a román pénzintézetek képviselői ismerik a népei és 
megelégszenek, ha az illető, a kit erre jónak tartanak, 
váltót ad a pénzösszegről. Hogy mi ennek a következ- 
ménye, azt tudjuk számtalan árverésről és számtalan 
birtoknak gazdacseréjéből. 

Van még egy általános gazdasági baj, a mely nem 
a birtokviszonyokból, hanem a meglevő birtokok rendé- 

zéséből származik, t. i. a Székelyföldön való tagosítási 
viszony. A mi áldás mindenült a világon, hogy a birto- 
kosnak a birtoka egy kézben legyen, az a Székelyföldön 
átokká változott. Átokká változott két ok miatt: t. i. 
azért, mert a megkezdett tagosítás beláthatatlan idők 
multával fejeztetik be, úgy, hogy ha egy tagosítást meg- 
indítanak, annak 10 — 12 — 15 esztendő előtt nem szokott 
vége lenni. Ez alatt az idő alatt természetes dolog, 
számtalan baj, számtalan nehézség merül fel, a melyek- 
kel nem akarom untatni az értekezletet; csak az ese- 
ményeket mondom el. Az a birtokos, a míg a tagosítás 
folyik, a földjét elhanyagolja, mert nem tudja, mikor 
fejeztetik be, a következő esztendőben vagj^ azután; 
teljesen kizsarolják a földet, nem trágyázzák és a mikor 
a tagosítás bevégződik, a reá háruló súlyos költségekkel 
az új birtokos teljesen kizsarolt, sovány földek birtokába 
jut. A másik pedig az, hogy, a míg e kizsarolt, soványnyá 
tett birtokot képes rendbehozni, addig tetemes beruhá-' 
zásokat kell tennie, a melyek gyümölcsei csak a messze 
jövőben térülhetnek meg részére. 

De még egy súlyos természetű baja van az ottani 
tagosításoknak. A tagosítási törvény elfelejtett arról gon- 
doskodni, hogy a közlegelőket nem szabad felosztani. 
(Egy hang : Benne van a törvényben !) Kérem, hamarább 
kellett volna hogy történjék. Ez által, igen természetes 
dolog, azok a gazdák, a kik annak előtte a közös 
legelőn, és pedig elég tágas, jó közös legelőn tartották 
az állataikat, saját portájukra szorultak és mivel gazdál- 
kodási viszonyaik annyira primitívek, hogy a belterjes 
gazdálkodás előnyeit nem ismerik, ez által természetesen 
sokan tönkrementek. 

A kivándorlás csökkentésére, alkalmas eszközök 
felsorolásánál méltóztassanak megbocsátani, ha oly vidékre 
vetem a tekintetemet, — az erdélyi részekre — a hol 

az agrárius viszonyok a dominálok; mert ott valóban 
az ipar hiányzik. 

Szó volt itt a magasabb munkabérek adásáról. 
Helyes. De ki adja és miből } A Székelyföldön egy hold 
földnek átlagos évi bruttó-jövedelme 42 — 50 forint közt 
váltakozik. Méltóztassék már most ebből leszámítani a 
38 — 40 forintig terjedő művelődési költségeket és a 
beruházott tőkének a kamatját. Hogyan adhat tehát a 
jelenlegi két korona átlagos napszámnál magasabb munka- 
bért az ilyen földnek a tulajdonosa ? Hogyan képes erre, 
a mikor a 30—40 hold tulajdonosa, a ki ezt maga 
műveli meg családjával, nem képes holdanként tiz forintot 
behozni belőle, sőt a legtöbb esetben csak négy vagy 
öt forintja marad meg ? Kérem, ez képtelenség. Magasabb 
munkabért lehetne, igenis, adni a gazdálkodás intenzi- 
vebbé tétele által. (Ugy van !) Itt igen fontos szerepe és 
feladata van a földmívelésügyi kormánynak ; azonban 
fontos feladata van magának a társadalomnak is, és 
még sokkal fontosabb feladata volna az iparfejlesztésnek 
és ott a Székelyföldön olyan iparvállalatok meghonosítá- 
sának, hogy az a munkás ne legyen kénytelen csak 
azalatt a három vagy négy hónap alatt dolgozni, a mely 
idő alatt az ottani mostoha gazdasági viszonyok mellett 
kereshet, hanem hogy legyen alkalma dolgozni az esztendő 
minden szakában és ez által tudja kiegyenlíteni azt, a 
mit a mezőgazdaság neki a mai viszonyok között nyúj- 
tani nem képes. 

Hatvany-Deutsch József: . Van czukorgyáruk 
Marosvásárhelyen ; annak miért nem termelnek ? 

Szakács Péter : Van czukorgyár Marosvásárhelyen 
is, Botfaluban is. A Székelyföld legtermékenyebb vidékén 
van az a czukorgyár, mert a Maros völgye a Királyhágón 
túli résznek legtermékenyebb földje. Az a czukorgyár 

egy rettenetes szerencsétlen spekuláczióval alapíttatott 
meg. A mikor 1882-ben megalapították, akkor Cseh- 
országban 1 forint 20 krajczárt voltak képesek olyan 
czukorrépának métermázsájáért fizetni, a mely 16 — 18 
százalékot polarizált ; s ugyanekkor métermázsánként 
egy forintot biztosítottak szerződésileg a termelőknek 
olyan czukorrépáért, a mely 9 — 12 százalékot poralizált. 
Azonkívül szerződéseket kötöttek olyformán, hogy : neked 
nem szükséges azt a részvényt megváltanod, hanem 
termelő leszel, a terményeidből fogod törleszteni a há- 
nyadot úgy, hogy 5—6 — 10 esztendő alatt leszel tulaj- 
donosa annak a részvénynek. Ekkor bekövetkezett az, 
hogy a gyár észrevette, hogy igen magas összegeket 
kínált a czukorrépáért, mert azokon a vadvizes, alantas 
helyeken nem terem olyan répa, mint Nyitra vármegyében 
vagy Barsban vagy Pozsonyban vagy Csehországban a 
régóta jól megmívelt, műtrágyázott talajon. Ennek követ- 
keztében nem képes előállítani azt a quantumot és azt 
a jövedelmet, a melyből kifizethető ez a répa és más 
oldalról a gazdák azt látták, hogy tőlük levonják a 
keresményükből a részvények árát és így ők tulajdon- 
képpen termeltek, de jövedelemhez nem jutottak. A czu- 
korgyár leszállította a répa métermázsájának árát 80 
krajczárra, a termelők pedig megtagadták a termelést. 
Ebben rejlik az oltani czukorgyár működése meddőségé- 
nek az oka. 

De a czukorgyár nem menti meg a székelységet, 
hanem igenis, oly gyárak szükségesek a Székelyföldön, 
a melyek a népnek otthonában, a házánál nyújtanak 
foglalkozást. A czukorgyárt, megvallom, népmentő, nép- 
boldogító arcanumnak nem tekinthetem a kivándorlás 
szempontjából. A czukorgyári munkásnép ugyanis álta- 
lában ismeretes jövő-menő elemet képez; hanem igenis, 
a földbirtokosra nézve ez igen nagyon előnyös volna, 

ha ott kifejlődik. De ellenkezőleg, kívánatosnak tartom, 
hogy a Székelyföldön olyan gyári vállalatok honosíttas- 
sanak meg, a melyek az ott helyben produkált anya- 
gokat képesek legelső sorban feldolgozni, mint a gyapjút, 
kendert, lent és azonkívül a lakosság ősi foglalkozásával 
rokontermészetű iparoknak házi iparokká is kiterjeszté- 
sével igen értékes foglalkozási terrénumot biztosítanak. 
Ott van egy példa rá: a sepsiszentgyörgyi Springer- féle 
szövőgyár, a mely évtizedeken keresztül a legkínosabb 
vergődésben volt quasi a megbukás stádiumában és 
akkor a kereskedelmi miniszter, boldogult Hegedűs 
Sándor mentette meg azt a kis gyárat és biztosította; 
csinált egy oly szerződést Springer Henrikkel, a mely 
annak az egész vidéknek áldásává változott át és pedig 
az által, mert nemcsak hogy a gyárban foglalkoztatja 
a munkásokat, hanem az egész vidéken, a szerződése 
érielmében négy esztendő alatt köteles volt 500 szövő- 
széket kiosztani s betanított azokon a szövőszékeken 
való munkálkodásra oly elemeket, a kik hajlammal 
birtak rá. Ennek a gyárnak üzletvezetője maga nyilat- 
kozik -arról, hogy a világon sehol jobb textilipari munkás 
nincs, mint a székely. Valóságos áldásává lett ez annak 
a vidéknek. Ha tehát ilyen vállalatokat létesítenek, ehhez 
hasonló vállalatokat, textilipari, vasipari, faipari, ilyenféle 
dolgokkal a székelységnek a keresete minden bizony- 
nyal fokozódni fog és ez által az Amerikába és Olasz- 
országba való kivándorlás csökkenik. 

Előttem azonban mindezeken felül s ezeken kívül 
a kivándorlás csökkentésére a leghatalmasabb tényezőnek 
az önálló vámterület biztosítása látszik. A közös vám- 
terület ideje alatt nagyon nehezen akad vállalkozó tőke- 
pénzes, a ki azokban a keleti részekben gyárakat léte- 
sítsen és ezáltal a székelység kivándorlásának útját 
vágná. En tehát a magam részéről reményt fűzök ahhoz, 

hogy az önálló vámterület létrejön és ez lesz a leghatal- 
masabb eszköze a kivándorlás megakasztásának. 

Az idő előrehaladottságára való tekintettel . . . 

Elnök : Igen ; sokan vannak még följegyezve ; mél- 
tóztassék tehát lehető rövidséggel szólani. 

Szakács Péter: Tudom, kérem. Az egyes kérdő- 
pontokra kívánok felelni. 

Az útlevéltörvény szigorítását kívánatosnak tartom, 
de csak az Amerika felé való kivándorlást illetőleg, míg 
a Romániával való kereskedelmi forgalom mellett kivá- 
natos volna, hogy a román határon az érintkezés fenn- 
tartassék. 

A Cunard-szerződés el volna törlendő, mert abszur- 
dum, hogy szerződés létesíttessék, a mely biztosítja az 
ország lakosságának vagy a lakosság bizonyos részének 
egy idegen országba való vándorlását. 

Kovács József: Hol van ez biztosítva? Tessék 
megmutatni! Itt van a szerződés. 

Szakács Péter : Ebben a szerződésben van egy 
pont — én legalább úgy emlékszem reá — a mely a 
részvénytársaságnak bizonyos mennyiségű kivándorlót 
biztosít. (Felkiáltások : Nincsen ! Már ki lett véve ! A 
tervezetben volt ! A jóakarat megvan !) Akkor erről nem 
szólok semmit; azt azonban határozottan kívánatosnak 
tartom, hogy az ügynökök intézménye teljesen meg- 
szüntettessék. 

Kovács József: Egész Erdélyben egyetlen egy sincs ! 

Szakács Péter: Kérem, hogy valóságos ember- 
kereskedést űzzenek, ezt, akár történik Erdélyben, akár 
nem, az erkölcsi életbe ütköző dolognak tartom. (Ugy 
van I Ugy van !) 

Csak az utolsó kérdésre kívánok még egész röviden 
reflektálni, tudniillik, hogy mennyiben mozdítaná elő a 
munkáshiány megszüntetését a munkások telepítése vagy 

földhöz juttatása. (Halljuk ! Halljuk !) Minden bizonynyal 
áll az, hogy ha az a munkás meg van győződve arról, 
hogy az ő foglalkozási terrénumán állandósíthatja ma- 
gát, sokkal jobban ragaszkodik ahhoz a röghöz, mint 
most, a mikor ez országban egy talpalatnyi földje sincs 
és, bárhova lép, a születésén kivül semmi sincs a mi 
ide kösse. Ha nem is ebből a szempontból, de abból a 
szempontból, hogy az általános jólét emelkedjék, helye- 
selném az egyes nagy városok tulajdonában levő birto- 
kok felparczellázását. A kötött birtokokat érinteni nem 
kívánom ; de hogy a szegedi, hódmezővásárhelyi stb. 
városi birtokok, a melyek a mai időben átlag holdan- 
ként 80 krajczárt, egy pengő forintot jövedelmeznek, a 
mi tiszta nemzeti vagyonveszteség, parczelláztassanak és 
okosan kiosztassanak a nép között, a mely dolgozni 
akar és dolgozni szeret, ezt, igenis, kívánatosnak 
tartom. 

Köszönöm a meghallgatást. (Elénk éljenzés.) 
Fodor Ferencz titkár: dr. Pap Dávid! 
Dr. Pap Dávid: Mélyen tisztelt uraim, méltóságos 
elnök úr! A mikor a Gyáriparosok Szövetségének szí- 
ves meghívása alapján szót emelek, első sorban örö- 
mömnek kell kifejezést adnom a felett, hogy én, a kinek 
meglehetősen vörösek a nézeteim, abban a szerencsés 
helyzetben vagyok, hogy csaknem mindenben egyetért- 
hetek a budapesti kereskedelmi és iparkamarának, tehát 
egy cseppet sem vörös testületnek a kiküldöttjével. En- 
nek annál inkább örülök, mert úgy a tegnapi, mint a 
mai nap folyamán is — az iménti beszédben is — fel- 
hangzottak egyes szólamok, a melyek, ha úgy végig- 
gondolja az ember, még azt is jogosultnak tüntették 
volna fel, hogy szedjük fel a síneket, adjuk el ócska 
vasnak a hajókat és térjünk vissza a Vergilius meg- 
énekelte szép időkbe, a mikor a parasztasszony maga 

szőtte-fonta a maga alsó és felső holmiját és akkor vége 
lesz Magyarország összes ipari és kereskedelmi bajainak. 

Ezzel szemben, mondom, igen örülök annak, hogy 
egyetérthetek a budapesti kereskedelmi kamara képvise- 
lőjével. Kettőt bizonyít ez : azt, hogy a baj igen nagy 
és azt, hogy legalább az ipar és kereskedelem terén a 
vélemények kezdenek igen egészségesen átalakulni. (Ugy 
van !) Olyan irányban átalakulni, a mely iránytól, azt 
hiszem, sokkal erősebb mértékben lehet várni a kiván- 
dorlás korlátozódását, mint az összes egyéb, itt fel- 
merült irányoktól. 

Éppen azért sajnálom, hogy, némely felszólalóval 
ellentétben, az itt feltüntetett öt kérdésben nem látom 
teljesen kimerítve a kivándorlás okait, illetőleg sajnálom, 
hogy ezek a kérdések úgy vannak megszövegezve, 
mintha ezzel az öt kérdéssel be lenne szögezve a világ, 
mintha ebben az öt kérdésben volnának letéve mindazok 
a bajok, a melyek a kivándorlás terén vannak. (Fel- 
kiáltások : Dehogy !) Azért, mélyen tisztelt uraim, leszek 
bátor foglalkozni a kivándorlásnak azokkal az okai- 
val is, a melyek itt, ezekben a kérdésekben nincsenek 
lefektetve és a melyekre vonatkozó véleményemért előre 
is kérem a t. urak szíves elnézését. Iparkodni fogok a 
kivándorlási kérdésnek, a mennyire csak lehet, a gyö- 
kereihez hozzáférkőzni ; de azért mégis a kérdések során 
akarok haladni. 

És itt mindenekelőtt ne méltóztassék neveletlen - 
ségnek venni, ha azt állítom, hogy a kivándorlásnak 
egyik nagy oka az, hogy a mi közgazdasági felfogá- 
sunkban még lehetséges olyan árnyalat, hogy egy ilyen 
nagy gazdasági mozgalomnak az oka ebben vagy abban 
a törvényben vagy végrehajtási rendeletben van. (Fel. 
kiáltások: Senki sem mondotta!) Igen, t. uraim, a míg 
mi közgazdasági nézeteinkkel azon az állásponton va- 

gyünk, hogy ennek vagy annak a szakasznak így vagy 
amúgy való megszövegezésével egy ilyen rettentő nagy 
kérdést akár előbbre vinni, akár visszaszorítani lehet, 
addig Magyarországból a nép mindig ki fog vándorolni. 
De különben is igen t. urak — és ez mutatja azután azt, 
hogy még mindig nem vagyunk eléggé nagy bajban, 
még mindig nem tudunk eléggé közgazdaságilag gon- 
dolkozni — én azt hiszem, hogy igen csekély után- 
gondolás mellett nyilvánvaló az, hogy nem az a fontos, 
hogy mi van a mi kivándorlási törvényünkben, hanem 
az, hogy mi van az amerikai bevándorlási törvényben. 
Sőt még ez sem fontos. Kizárólag az a fontos, hogy 
vájjon Amerikának van-e szüksége munkásra, igen vagy 
nem, és így vájjon ezzel az amerikai szükséglettel szem- 
ben vannak-e Magyarországon olyan viszonyok, a me- 
lyek elég hatékonyak arra, hogy ilyen rettentő nagy 
embertömegeket ilyen rettentő nagy súlyos elhatározásra 
rábírjanak. 

A helyzet az, igen t. uraim, hogy a viszonyok a 
lehető legrosszabbak úgy a bevándorlás, mint a kiván- 
dorlás oldaláról. Sajnálatomra kénytelen vagyok ellen- 
mondani annak az optimisztikus felfogásnak, hogy ez a 
mostani börzekrach, a mely odaát lejátszódott, vagy egyéb 
körülmények Amerikának munkásszükségletét csökken- 
tenék. Nem ismerem e szükségletet ; de még ha az unió 
munkásszükséglete csökkene is, ha Pittsburgnak — mert 
hiszen erről van legfőképpen szó — szóval a nagy 
észak-amerikai iparvilágnak munkásszükséglete csökken- 
nék is, hát ott van Canada, a melyik igen energikusan 
jelentkezik, mint munkás pénzkereső, ott van Texas, ott 
van Délcarolina, ott van az államok egész sora, a me- 
lyek igen energikus bevándorlási rendszereket tartanak 
fenn itt Magyarországon. Sőt itt van Németország is. 
A szövetség érdemes igazgatója egyenesen felhívja a 

figyelmet, nagyon helyesen, hogy vigyáznunk kell a po- 
rosz »Arbeits-Vermittlungs-Amt für die Provinz Branden- 
burgé ténykedésére. Tovább megyek. Igen sok munkás 
szakszervezettel jóbarátságban lévén, mondhatom az urak- 
nak, hogy nemcsak a hivatalos német hatóságok, de 
német gyárak is utaztatnak Magyarországon, utaztatnak 
pedig úgy mezei munkások szerzése szempontjából, mint 
főképpen ipari munkák szerzése szempontjából. 

De még tovább megyek. Nagyon kérem az urakat, 
a kik a törvényekre és végrehajtási rendeletekre olyan 
nagy súlyt helyeznek, legyenek kegyesek összehason- 
lítani a magyar törvényt, a mely kerek törvény, a mint 
Ő exczellencziája helyesen mondotta, a többi kivándorlási 
törvénynyel; s akkor reá méltóztatnak jönni arra a 
nevezetes dologra, a mely különben minden magyar 
törvénynél megvan, hogy nem eredeti törvény az, hanem 
majdnem lemásoltuk más államok törvényeiből. Átvettük 
egy-egy részét a német, az olasz és az osztrák törvény- 
nek és a mulatságnak az a vége, hogy azokban az 
államokban, a melyektől mi ezeket az ideákat kölcsö- 
nöztük, a kivándorlás vagy nem emelkedik, vagy egye- 
nesen apad, vagy egyenesen nincsen. 

Dr. Hegedűs Lóránt: Nem egészen úgy van. 

Dr. Pap Dávid: Magyarországon pedig emelkedik. 

Dr. Hegedűs Leránt : Olaszországban csökkent. 

Dr. Pap Dávid: Olaszországban csökkent, Ausztriá- 
ban csökkent. 

Dr. Hegedűs Lóránt: Nem csökkent! 

Dr. Pap Dávid: Németországban csökken. Szóval 
akármiképpen forgatjuk ezt a dolgot, nyilvánvaló, hogy a 
törvényre ezt a szerencsétlen proczesszust visszavezetni 
nem lehet. De különben ott van az a faktum, hogy 
Horvátországban is emelkedik az a kivándorlás, ott van 

az a faktum, a melyet kellőképpen megvilágítottak, hogy 
a német kikötőkön keresztül aránytalanul emelkedik a 
kivándorlás, szóval ott van egy egész sereg faktum, a 
mely kellene, liogy alkalmas legyen arra, hogy mind- 
nyájunkat gondolkodóba ejtsen az iránt, hogy nem 
járunk-e hamis nyomon és nem vagyunk-e túlságosan 
kényelmesek akkor, a mikor a dolgokat úgy akarjuk 
feltüntetni, hogy e rettentő nagy országpusztító proczesz- 
szust esetleg egy rossz törvény vagy egy rossz rende- 
let okozta. 

Vagyok bátor megismételni tegnapi kellemetlen 
közbeszólásomat és vagyok bátor megkérdezni azokat, 
a kik a törvénynek oly nagy súlyt tulajdonítanak, hogy 
ugyan mi lehet az oka annak, hogy például a nagyobb 
budapesti bankok vezérigazgatóit eddigelé az ágensek 
nem tudták rávenni a kivándorlásra. (Egy hang : Szelle- 
mes 1) Hogy szellemes e vagy nem, az tökéletesen mind- 
egy ; tény az, hogy azon országoknak azokat az elemeit, 
a melyek itt megélni tudnak, nem bántotta sem titkos, 
sem nyilvános ágens, azokat kivinni nem lehetett, a 
miből következik az, hogy az az ágens, a kivel külön- 
ben tegyenek az urak a mit akarnak, semmiesetre sem 
lehet a kivándorlás oka. Ismétlem, méltóztassék az ágenst 
felakasztani, semmi kifogásom ellene ; csak attól az 
egytől vagyok bátor óvni az urakat, ne méltóztassék 
azt hinni, hogy csináltak valamit, ha az ágenst fel- 
akasztották. Tessék akármit, fegyházat szabni arra az 
ágensre, a nyilvánosra meg a titkosra, hanem azután 
méltóztassék nekimenni azoknak az okoknak is, a melyek 
a kivándorlást igazán előidézik, a melyekről leszek bátor 
későbben szólani és ne méltóztassanak, legalább ne a 
sikerre való bizakodással előállaní ilyen apró patika- 
szerekkel, mint a minő a hajójegyek kezelése, az útlevél 
díjának emelése vagy nem emelése stb., méltóztassanak 

mindig azt szemük előtt tartani, hogy egy ilyen nagy 
közgazdasági proczesszusnak csak nagy közgazdasági 
és csak nagy etikai alapjai lehetnek, nem ilyen apró- 
lékosságok és hogy ilyen nagy dolgot 'ilyen aprólékos- 
ságokkal megoldani nem lehet. 

Még egyre vagyok bátor figyelmeztetni az itt jelen- 
levő urak egy részét, t. i. az iparosokat. Mielőtt a kor- 
mánynak retrográd intézkedéseket méltóztatnak java- 
solni, mielőtt azt méltóztatnának javasolni, hogy csinál- 
junk törvényt, a mely különben mit sem ér, a mely 
az országot mintegy lánczkordonnal veszi körül, a mely 
az embereknek költözködési szabadságát akadályozza : 
ne tessék elfelejteni az igen t. iparos uraknak, hogy 
önök még nincsenek annyira benne a nyeregben, hogy 
ilyen intézkedéseket javasolhatnának ; ne méltóztassanak 
feledni a »ma nekem, holnap neked« elvét, s mert azt 
a bizonyos lánczot, más kiadásban, más formában, ma 
ráverhetik a kivándorolni akaró szegény munkásembqrre, 
a szegény parasztemberre, holnap pedig másra verik. 
Szóval, igen t. uraim, e két első kérdés azt bizonyítja, 
hogy túlságosan kényelmesen akarjuk e nagy kérdést 
megfogni. Megokolunk mindent a világon és szabályozni 
akarunk mindent a világon, de csak úgy, hogy pén- 
zünkbe és felfogásbeli áldozatba ne kerüljön. Már 
pedig, igen t. uraim, igen súlyos pénzbeli és még talán 
súlyosabb felfogásbeli áldozat nélkül e téren tenni nem 
lehet semmit. Ezt vagyok bátor mondani azoknak, a kik 
e teremben az ipart, és azoknak is, a kik a mezőgaz- 
daságot képviselik. A mezőgazdasági urakra nézve 
van még egy megjegyzésem : t. i. az igazság kedvéért 
meg kell állapítanom azt, hogy az ipari képviselők 
sorából akadt nem is egy, hanem több, a ki hangoztatta 
azt, hogy a kivándorlás kérdését annyira, a mennyire 
megoldani vagy a kivándorlást megcsappantani munka- 

béremelés nélkül nem lehet. Igen sajnálom, hogy azon 
urak részéről, a kik a mezőgazdasági érdekkörökhöz 
állanak közelebb, ilyen kijelentést még nem hallottam, 
ellenben hallottunk olyan kijelentéseket, hogy nem lehet 
adni semmit, mert nincs mit. Ha ez igaz volna, ez 
rettentő dolog lenne. Ez annyit jelentene, hogy csapjuk 
össze összes iratainkat mentül előbb, menjünk haza 
ebédelni és feküdjünk le meghalni, mert egy olyan ipar, 
nevezzék azt akár gyárinak, akár mezőgazdaságinak, 
a mely munkásait fizetni nem képes, az nem életrevaló, 
annak tönkre kell mennie, úgy hogy ha a mezőgazda- 
sági érdekképviselők felfogása volna helyes, ez Magyar- 
országnak halálos veszedelmét, elpusztulását jelentené. 
Elmondhatom a mezőgazdasági urak megnyugtatására, 
hogy valahányszor húsz évvel ezelőtt, a mikor 50, 60 
krajczár volt az ipari bér s a munkások talpukra állot- 
tak és egy kicsit sztrájkoltak, hogy 50 krajczár helyett 
60 krajczár napszámot kapjanak, mindig kijelentették a 
gyáros urak is, hogy nem lehet, mert tönkremennek ; 
és ma sokkal jobban vannak, mint voltak akkor. (Moz- 
gás.) Ugyanígy lesz ez a mezőgazdasághál is, és ugyan- 
ez lesz az úgynevezett szocziálpolitikai dolgokkal is, 
a melyekre vonatkozóan megint azt a kifogást kell 
tennem a mezőgazdasági urak ellen, hogy e részben 
valami lehetetlen szűkkeblűséget tanúsítanak, a mely a 
kivándorlásnak egyik igen erős oka. Vagyok bátor a 
mezőgazdasági urak szíves emlékezetébe idézni, hogy 
1895-ben mezőgazdasági kongresszus tartatott, a mely 
követelte a mezőgazdasági munkásokra nézve a baleset- 
biztosítást. Ez azután keresztül is ment, azóta csekély 
tizenkét esztendő telt el. (Felkiáltások : Megvan !) En- 
gedelmet kérek, a kötelező baleset- és betegségbiztosí- 
tásról volt szó : ezt nem tudják nekem az urak a törvény- 
tárban megmutatni. (Egy hang : A kötelező balesetbiz- 

15 

tosítás keresztül van vivel Ellenmondások.) Szóval, 
nincsen meg ; a nélkül, hogy próféta akarnék lenni, 
vagyok bátor megmondani, hogy a következő tizenkét 
esztendőben megint nem lesz meg, (Felkiáltások: De- 
hogy nem !) ellenben megvan — és felteszem, hogy 
ez nem a mezőgazdasági körök hivatalos felfogása — 
a következő, a mi igen szorosan összefügg a kivándor- 
lás kérdésével. Nemrégiben volt szerencsém jelen lenni 
gróf Majláth József egy igen érdekes előadásán a köz- 
gazdasági társaságban. Az előadás tenorja az volt, hogy 
más a munka az ipar terén és más a mezőgazdaság 
terén. Az ipar terén : Fiaim, csak sztrájkoljatok ! a mező- 
gazdaság terén nem szabad. Hát, igen t. uraim, mind- 
addig, a míg ez a felfogás lesz domináló az urak 
részéről, a kivándorlásnak megszüntetéséről beszélni nem 
lehet, mindaddig, a mig akár az ipar, akár a mezőgazdaság 
a kérdést büntetésekkel akarja megoldani, akár a kivándor- 
lásra való csábítás megbüntetésével, — öt— tiz évi fegyhá- 
zat hallottam — akár a bérharczoknak a megbüntetésével, 
addig ne beszéljünk komolyan a kivándorlásnak a meg- 
szüntetéséről. Ne beszéljünk komolyan — nagyon örü- 
lök, hogy Bernáth István képviselő úr jelen van — ne 
beszéljünk komolyan erről a kérdésről addig sem, a míg 
a kivándorlást erkölcsi vagy hazafias kérdésnek tekint- 
jük. Nincs e teremben, de ez országban sem senki, 
a kiben több jó magyar, hazafias érzés volna, mint 
bennem : de mégis kérem az igen t. értekezletet, hogy 
ezekből a kérdésekből kapcsoljuk ki a haza fogalmát. 
(Zaj.) Méltóztassanak elhinni, hogy a hazának ehhez 
semmi kóze nincsen. (Felkiáltások: Úgy van! Semmi 
köze !) Különben is a hazának kétféle fogalma van. 

Bernáth István: Előttem csak egy. 

Dr. Pap Dávid: Bocsánatot kérek, a munkaadói 
haza fogalma azt jelenti sok embernél, — nem minden- 

kinél — hogy a munkás köteles olcsón dolgozni, a 
munkás haza fogalma pedig annyit jelent, hogy ha az 
a munkaadó hazafias, adjon nekem olyan bért és része- 
sítsen olyan bánásmódban, a minőt megérdemlek. (Fel- 
kiáltások : Ez nem a haza fogalma ! Zaj.) Ennélfogva a 
haza kérdését kapcsoljuk ki a vitából, mert nem osz- 
tozom dr. Sugár véleményében, hogy azok az emberek, 
a kik kimennek, igenis, jó hazafiak, sőt nagy részük 
megmarad jó hazafinak odakint is. Igen szomorú dolog 
lenne, ha nem úgy lenne, hanem kimennének nem 
azért, hogy a hazát szeretik-e vagy nem szeretik, hanem 
kimennek, mert muszáj. 

Itt jutottam el a kivándorlás kérdésénél oda, a hol 
annak okairól kell szólanom. Két oka van a kivándor- 
lásnak; az egyik a munkabér kérdése: azt elmondotta 
tegnap vagy tegnapelőtt Gerster Béla ; ezzel nem akarok 
foglalkozni, de van azután egy másik ok is. Hozzá kell 
tennem, hogy véleményem szerint a domináló ok nem 
a munkabér kérdése, mert tegnap a budapesti kamará- 
nak a képviselője Werner Sombart könyvéből kimutatta 
mint kétségtelen faktumot, hogy Amerikában a munka- 
bérek kétszer-háromszor akkorák, mint Németországban 
és ennek daczára komoly német kivándorlás nincs, a 
mi bizonyítja azt, hogy a hazának — tehát Magyar-" 
országnak — rengeteg nagy vis inertiae-je van, hogy 
rengeteg nagy vor-ja van a munkabérek kérdésében. En 
fizethetek, a német példa szerint, körülbelül egy harmad- 
rész akkora bért, mint a külföld és azért az a szegény 
munkásember mégis itt fog maradni, a mi bizonyítja azt, 
hogy ha Németországban a kivándoriási törvény, a ki- 
vándorlási ágens nem tud hatást elérni, ha Németország- 
ban a mai alacsony bérek nem tudják megmozgatni a 
nagy tömegeket, nálunk pedig igenis tudják, akkor, igen 
t. uraim, nálunk nem a. munkabér kérdése a domináló 

a kivándorlás terén, hanem egészen más szempontok, a 
melyeket leszek bátor elmondani. 

Még egy nevezetes körülményre leszek bátor fel- 
hívni a t. urak figyelmét. Werner Sombart nyomán meg- 
néztem az amerikai és a német bányászok bérét. Azt 
találtam, hogy 1902-ben a német bányász keresett 1199 
márkát, az amerikai 2818 márkát, szóval horrendus nagy 
a különbség. A mi bányászaink és a német bányászok 
keresete között távolról sem akkora a differenczia ; és 
ennek daczára a mi bányászaink kimennek, a mi megint 
csak azt bizony itj a, hogy a bérkérdés igen fontos, de 
nem döntő. A döntő szempont az és itt megint bocsá- 
natot kérek esetleges-neveletlenségemért, (Halljuk I Hall- 
juk!) a döntő szempont az a közgazdasági felfogás, a 
mely előttünk lehetőnek tünteti fel, hogy törvény vagy 
végrehajtási rendelet idéz elő ilyen kivándorlást, az a 
felfogás, a mely azt hiszi, hogy ilyen apró kis szemecs- 
kékkel lehet ilyen nagy kérdést megoldani, a mely azon- 
ban se pénzbeli, se felfogásbeli áldozatot hozni nem 
akar. A kivándorlásnak egyik oka — és itt ne méltóz- 
tassék mosolyogni — például az, hogy mi itt diskurá- 
lunk kivándorlásról és nincs itt közöttünk egyetlen 
munkásember sem. Rögtön hozzáteszem, hogy ebben 
nem ludas, a világért sem, a Gyáriparosok Szövetségé- 
nek vezetősége, hanem kizárólag az a felfogás ludas, a 
mely nálunk ma még megvan, és a mely azt hiszi, 
hogy a munkással lehet beszélni a nélkül, hojgy vele 
szóba álljunk, hogy a munkással lehet rendelkezni a 
nélkül, hogy meghallgatnók. Mindaddig, a mig ez a fel- 
fogás meg nem változik, hiábavaló munkát, üres szalma- 
cséplést végzünk. 

Vagyok bátor szabatosabban elmondani nézetemet 
a legeslegfőbb okról és megint kérem szíves elnézésüket. 
A kivándorlás egyik legfőbb oka az, hogy e teremben 

mindnyájan elfeledkezünk egy rettentően fontos, pedig 
kézenfekvő körülményről : arról, hogy Magyarországnak 
negyven év óta kötelező népiskolai törvénye van, a mely, 
hála Istennek, kezdi meghozni gyümölcsét. Erről a tény- 
ről mindnyájan megfeledkezünk és így előáll egy ször- 
nyű discrepantia, előáll az, hogy egyre czivilizáltabb 
néptömegeink vannak, munkarendszerünk és közigazga- 
tási rendszerünk pedig megállott a néppel való bánás- 
mód tekintetében, úgy hogy szembe kerül egymással e 
téren két világfelfogás, az 1830-iki és az 1907-iki. Kö- 
zöttük élek, t. uraim, tapasztalatból tudom és merem 
állítani, hogy ez a felfogásbeli különbözet tengersok 
bérharcznak és tengersok ember kivándorlásának a 
szülőoka. Es itt azután, igen t. uraim, vagyok bátor 
az urak figyelmét felhívni arra: ne vágyakozzunk 
mi olyan nagyon a visszavándorlásra. A milyen nagy 
szerencsétlenségnek és katasztrófának tartom az or- 
szág szempontjából, gazdasági szempontból a kiván- 
dorlást, politikai szempontból nem mernék ilyen hatá- 
rozott véleményt nyilvánítani. A mi pedig azokat illeti, 
a kik már túl vannak, azok maradjanak odakünn, ne 
akarjuk őket visszahozni. Nem azért, a mit dr. Sugár 
mondott, hogy azok, tudom is én, csupán mázt hozná- 
nak magukkal vagy a czivilizácziónak a salakját; szó 
sincs róla : visszajönnének. Nagyon sokan közülök vissza- 
jönnének, mint czivilizált amerikai munkásemberek. Már 
most nem volna okos dolog, hogy azok itthon marad- 
janak, mert meg vagyok győződve, hogy minden kiván- 
dorlási csábítás nélkül is igen súlyos politikai zavarokra 
vezetne az, ha a mi mai felfogásaink megmaradnának, 
és ezekbe a felfogásokba 300,000 Amerikában élt ma- 
gyar ember beleékelődnék. Hiszen mint látjuk, hogy a 
ki visszajön, nem tud itt maradni, hanem visszamegy. 
Az iparegyesület rendezett egy ankétet, a hol az egyik 

gyáros igen naivan panaszkodott, hogy az Amerikából 
visszajött munkást nem lehet visszanevelni. Ugy van, 
igen t. uraim, nem lehet visszanevelni. 

És beszédem e részének befejezéséül csak egyre 
akarom felhivni az igen t. urak figyelmét és nagyon 
kérem e faktum megszívlelését. Romániában, Szerbiában, 
Bulgáriában kétségtelen dolog, hogy összehasonlíthatat- 
lanul rosszabbak a szegény nép viszonyai, nyomorúságo- 
sabbak, mint minálunk. S ott nincs kivándorlás. (Ellen- 
mondás. Zaj.) Nincs meg azért, mert ott a czivilizáczió 
még nincsen meg, annak a román parasztnak még nem 
derogál a lovával vagy a tehenével egy istállóban lakni 
és még tenger oly dolgot zsebre tesz, a melyet czivi- 
lizált magyar ember, hála Istennek, nem tesz zsebre. 
(Felkiáltások:- Onnan is mennek sokan!) Ebből a fel' 
fogásból azután származik, uraim, hogy a kivándorlás 
forrását nem ezekben az aprólékosságokban keresem, 
hanem keresem a politikánkban, keresem a közigazgatás- 
ban és keresem az adórendszerben. 

Tegnap felvetették az általános választói jogot* 
Nem akarok szólni róla politikai szempontból, de szólok 
róla munkásszempontból, szólok kivándorlási szempont- 
ból. Méltóztassék meggyőződve lenni: eltekintve attól, 
hogy megcsinálni meg fogjuk ; vagy megcsináljuk simán, 
vagy megcsináljuk nagy konvulziók árán, vagy meg- 
csináljuk békében, vagy egy rettentő aratósztrájk után 
vagy vérfolyás után, de megcsináljuk, mondom, eltekintve 
ettől abban a perczben, a mikor annak a szegény ember- 
nek az energiája politikai téren is utat tud magának 
törni, abban a perczben ő itt sokkal jobban fogja ma- 
gát érezni, abban a perczben a bérharczok is sokkal 
szelidebbek lesznek. Ha ő a szolgabirájával szemben, a 
ki vele akárhányszor igen kegyetlenül bánik. (Egy hang : 
Megveri !) Mégis veri. (Derültség.) Kérem, tudok rá esetet 

— ha ezzel a szolgabirájával azonban azt az álláspontot 
fogja elfoglalhatni, hogy : odahaza felejtelek majd a leg- 
közelebbi tisztújításnál, akkor egészen másképpen fog 
alakulni az ő érzése és viselkedése, de a hazához való 
ragaszkodása is, mint eddig. Különben is, igen t. uraim 

— megint nem politikai szempontból beszélek — hogy 
az eddigi választási jog mellett hány ember megy ki, 
azt tudjuk; próbáljuk meg, talán kevesebb megy ki a 
másikban. Azután igen t. uraim, vagyok bátor figyel- 
müket felhívni — hiszen itt, e teremben, a hol munkás- 
ember nincs, elmondhatok mindent — felhívni arra, hogy 
méltóztassék meggyőződve lenni: ilyen törvények, mint 
a cselédtörvény, hogy az a parlamenti hang, a mely, 
konstatálom, nemcsak most, hanem régebben is ezekkel 
a néposztályokkal szemben megnyilatkozott, méltóztassék 
meggyőződve lenni, sokkal többet árt, mint tengersok 
ágens, mint az ilyen törvényalkotások, mint akár a Cu. 
nard jogosított ügynökei, akár a felvidéki ügynökök 
(Egy hang: A bitangolás a legjobb ügynök), tessék 
meggyőződve lenni, hogy ezek igen erős tényezők a 
kivándorlás kérdésében. 

Még egyre vagyok bátor itt áttérni. Azt méltóz- 
tattak tegnap vagy tegnapelőtt itt mondani, hogy negy- 
ven évnek a politikája folyton folyvást csak az ipar 
javára dolgozik itt ebben az országban és ez az oka a 
kivándorlásnak. Azt méltóztatott mondani, hogy csináltunk 
itt egy bankárállamot, csináltunk itt egy takarékpénztári 
államot, nem törődve semmivel. Igen t. uraim, hang- 
súlyozom még egyszer, hogy a hol én politikát vagy 
közigazgatást kifogásolok, nem a mai állapotokról szólok^ 
de a negyven éves, sőt talán az 500 éves állapotokról. 
Hiszen kik csinálták meg ezeket a törvényeket? Nem a 
munkásság csinálta, nem az ipari képviselők csinálták, 
a kik nem voltak a parlamentben. De különben éppen 

Bernáth képviselő úrral volt egy igen érdekes vitám, a 
hol én neki mentem a zárszámadásnak és kiszámítottam, 
hogy vájjon e borzasztóan eliparositott és tönkreiparosi- 
tott ország zárszámadásai szerint mennyit költ ipari és 
kereskedelmi czélokra és mennyit költ mezőgazdasági 
czélokra; és akkor arra az eredményre jutottam, hogy 
ipari és kereskedelmi czélokra még annyit sem költ ez 
az ország, a mennyit az ipar és a kereskedelem a lét- 
szám aránya szerint megkövetelhetne. Hát így nyomják 
el ebben az országban a mezőgazdaságot az iparnak és 
a kereskedelemnek a rovására. 

De, — és ezzel azután rájutottam a harmadik 
kérdésre — nézzük csak meg az országnak az állami 
és közterheit! 1875 óta tudjuk, hogy a kataszter terén 
micsoda képtelen dolgok uralkodnak, 1875 óta tudjuk, 
hogy a szegény parasztember fizeti a földadót, a nagy 
úr nem fizet s nem történt semmi. 1885 óta alakítottak 
ebben az országban vízszabályozó társulatokat, a me- 
lyekbe mint érdekeltséget, bevonták a szegény paraszt- 
embert, a ki fennlakik a hegytetőn, a ki a laposon levő 
és az ártól megmentett nagyúri birtok érdekében hozzá- 
járulást fizet. Miért nem méltóztatnak ezeket a törvénye- 
ket megváltoztatni. 1875 óta tudjuk, hogy a nagy úr 
kastélya sokkal kevesebb házadót fizet, mint a szegény 
paraszt viskója. (Egy hang : Es a körüti harmincz éves 
paloták !) A mi a körúti harmincz éves paloták adó- 
mentességének jogosultságát illeti, nem tudok, nem 
is akarok róla beszélni, de ne tessék feledni, hogy 
az a körúti adómentes palota produkált valamit: ipart 
produkált! Harmincz év óta tudjuk mindnyájan, hogy 
a földadó, illetőleg hogy a mezőgazdasági jövedelem 
degresszív módon van megadóztatva. Hegedűs Lóránt 
igent, barátom most mutatta ki: én 15 évvel ezelőtt 
kimutattam, a mit nem az atyaság kedvéért jegyzek 

meg, sőt, a mikor mostanában egy szegény kis kép- 
viselő igen szerényen közbeszólt, hogy mi lesz a föld- 
adó progresszivitásával: azt a feleletet kapta, az egész 
parlament helyeslése között, hogy abból pedig semmi 
sem lesz. (Zaj.) Bocsánatot kérek, ez egy históriai 
factum. 

De megyek tovább, igen t. uraim, 1888 óta, vagyis 
az államháztartás egyensúlyának helyreállítása óta az 
egyenes adók emelkedtek 38 százalékkal, a fogyasztási 
adók pedig, a melyeket a kivándorlók viselnek, emel- 
kedtek 138 százalékkal. Ezek után oly nagyon csodál- 
kozni a kivándorlás felett nem lehet; de újból hang- 
súlyozom, hogy ennek a rendszernek az előidézésében 
nem a mai kormányt tartom ludasnak, nem is a teg- 
napit, hanem ludasnak tartom egész kormányzatunkat 
40 esztendő óta. 

Itt megint kénytelen vagyok valamivel kellemet- 
lenkedni a mezőgazdasági uraknak. (Halljuk! Halljuk I) 
Önök, igen t. uraim, a maguk szempontjából igen helye- 
sen, húsz év óta folyton arra törnek a gazdasági poli- 
tikájukban, hogy a maguk termékeit megdrágítsák. Töké- 
letesen igazuk van. (Felkiáltások : Sikerült is !) Bocsánatot 
kérek, majd szólok a sikerről. (Felkiáltások : Negyven 
százalékkal drágábbak az élelmiszerek.) Nem veszem 
rossz néven. A gazda épp úgy kereskedő, mint az, a 
ki rövidárúval kereskedik. Es ha annak, a ki rövidárú- 
val kereskedik, joga van minél magasabb árak után töre- 
kedni, a gazdának is joga van. (Ugy van I) Hogy volt-e 
sikere e törekvésnek vagy nem, arra nézve méltóztassék 
megnézni a budapesti tőzsdének jegyzékeit, méltóztassék 
megnézni a hús árát, méltóztassék megnézni a disznó- 
zsír árát és egész sereg élelmiczikknek az árát. (Fel- 
kiáltások : Sertésvész !) Még egyet. Az igazságot akarom 
konstatálni. Konczedálom, hogy ebből a 40 százalékból 

csak 30 megy a gazdák zsebébe, tíz százalék elvész a 
közvetítés révén ; de 30-at az urak megkapnak, joguk is 
van hozzá. De a mikor az urak erre irányuló törekvéseik 
ennyire sikerültek, a mikor az urak ebbeli törekvései 
révén a szegény ember kiszorul az országból, akkor, 
engedelmet kérek, a kivándorláson csodálkozni nem lehet. 

Bettiik József: A kisgazdák adják a legnagyobb 
kontingenst ! 

De. Pap Dávid : Bocsánatot kérek, nem az a bizo- 
nyos kisgazda adja a legnagyobb kontingenst, a kinek 
60 holdja van és a ki kivándorol: merem állítani, ilyen 
25 sincsen ; hanem adja a kontingenst a napszámos, 
méltóztassék a statisztikát megnézni ; adja a kontingenst 
az a két-három holdas ember, a ki szintén napszámos 
és adja az ipari munkás. Szóval, adják a kontingenst 
mindazok a népelemek, a melyeket a drágaság igen 
súlyosan sújt, a melyek a mai magyar bérekből meg- 
élni nem tudnak és a melyek ennek folytán az ország- 
ból kivándorolnak. (Felkiáltások : Uzsora !) Kétségen 
kívül van uzsora. Hunczut uzsorás az, a ki ad harmincz 
forintot és ezért szed 150 perczentet. 

Hunczut uzsorás az is, a ki példának okáért — 
adatokkal tudom bebizonyítani — bérbe adja a földet és 
kiköti, hogy a bérlő köteles így meg így gazdálkodni, 
ha pedig attól eltér, akkor fizet 40 forintot és azt be- 
hajtja. A jelenlevő iparos urak ismerik az élelmiszer- 
uzsorásokat. 

En nem ipari érdekeket védek, hiszen az iparosok 
érdekétől az én felfogásom nagyon sokban különbözik, 
de meg kell látnom azt és itt megmondom egész nyíltan, 
hogy a míg az iparosok felfogása kezd közeledni a 
modern felfogáshoz, (Elénk helyeslés és tetszés) ahhoz, 
hogy a szegény emberrel, a munkással hogyan kell 

bánni, addig a mezőgazdasági urak nem akarják ezt a 
felfogásbeli áldozatot meghozni az ő nagy szerencsét- 
lenségükre, de egyúttal az ipar bajára is, mert a mező. 
gazdasági kivándorlás rántja magával az ipari kivándor- 
lást is. (Hosszantartó élénk helyeslés.) 

Ezek azok, a miket el akartam mondani politikai 
szempontból és ez a politika az oka annak, hogy a mi 
külföldön nem okozott semmi bajt, nálunk a kivándor- 
lásnak rettentő megnövekedését idézi elő. 

Áttérek most a másik okra, a közigazgatásra és 
megint nem a mai közigazgatást értem, hanem a mi 
negyven éves, vagy mondjuk négyszáz éves közigazga- 
tásunkat. E részben pedig azt az egy kérelmet volnék 
bátor előterjeszteni, különösen azoknak, a kik a köz- 
igazgatáshoz tartoznak, hogy azt a 170,000 embert, akit, 
mikor kint van Amerikában, a haza legdrágább kincsé- 
nek méltóztatnak kijelenteni, tekintsék a haza legdrágább 
kincsének akkor is, a mikor idehaza van. (Hosszantartó 
élénk helyeslés.) Ne méltóztassék ezt a kincset a köz- 
igazgatásnak ezer és mindenféle zaklatásával, jogfosztá- 
sával, a mit itt nyugodtan elmondhatok, mert itt nem 
izgathatok senkit, rászorítani arra, hogy kimenjen, bele- 
nevelni a népbe azt az érzést, hogy idehaza rosszul 
érezze magát. 

Bottlik József főszolgabiró : A rendszerben van a 
hiba és a törvényekben ! 

Dr. Pap Dávid : A rendszerben is, a törvényekben 
s. Eszemágában sincsen bárkit a jelenlevők közül meg- 
bántani. De méltóztassék megint elhinni nekem, ismerem 
a felfogásaikat, hogj'' micsoda végtelen keserűséget kelt 
a népben, ha népgyűlést akar tartani és a főszolgabiró 
nem engedélyezi, azzal az indokolással, hogy : »Te ahhoz 
úgy sem értesz !« »a haza most nagyszerű állapotban 

van« vagy éppen abból az okból »mert nekem úgy 
tetszik, mert ha engedélyezném, akkor ott kellene lennem 
és akkor olyan színben tűnnék fel, mintha az ott el- 
hangzott beszédeket a hatóság támogatná*. (Egy hang: 
Hogy az a pesti ür el ne bolondítsa őket !) Majd beszé- 
lek azokról is! 

Méltóztassanak meggyőződve lenni, hogy a köz- 
igazgatásnak ez az eljárása, a nép egyesülésének és 
gyülekezésének folytonosan való zaklatása, feloszlatása, 
tengersok keserűséget idéz elő. Ez a keserűség azután 
vagy közvetlenül kiviszi a népet Amerikába, vagy pedig 
bérharczokba kergeti, a melyek azután közvetve megint 
nagy tömegeket küldenek ki Amerikába. 

Lássák t. uraim, nem akartam itt adatokat össze- 
halmozni. Itt van előttem egy ilyen munkásújság, a 
mely elmondja, a szám pontos közlését, hogy (olvassa) : 
»U. Károlyt megbüntettem száz korona pénzbirságra és 
három napi elzárásra azért, mert az embereket arra buz- 
dította, hogy lépjenek a földmíves-szakegyletbe. « (Elénk 
ellenmondások.) Kérem itt van szóról szóra az indokolás 
és itt van az ügyirat száma. Azt mondja (olvassa) : 
^elítéltem, mert az az ember a szakegyesület tagjait 
szaporítván, ott előreláthatólag agitálni fog a sztrájk 
mellett, ennek folytán nagyobb lesz a sztrájk, mintha 
kevesebb tag van«. (Zaj. Ellenmondások.) 

Ez az, igen t. uraim, a mire azt mondom, (Foly- 
tonos zaj és ellenmondás. Elnök csenget.) hogy nem 
akarom a mostani kormány eljárását bírálat tárgyává 
tenni, (Nagy zaj. Egy hang : Nem is azért jöttünk ide !) 
nem érdekel engem a politikai szempontja a dolognak 
egyáltalán, kizárólag csak a kivándorlási szempontja. 
Méltóztassék elhinni, a Perczel-féle munkásüldöző rém- 
uralom igen szelíd dolog volt a mostanihoz képest, de 
nem ez a fontos, hanem az a fontos, hogy ennek igen 

keserű eredményei lesznek; nemcsak a munkásság, 
hanem minden rendű és rangú munkaadók szempont- 
jából. Hiszen méltóztatnak tudni, hogy már most is igen 
közel vagyunk egy általános sztrájkhoz. (Nagy zaj és 
felkiáltások : Nem fog sikerülni !) a mely azonban nem- 
csak az ipart fogja érinteni. 

Itt azután még egyre vagyok bátor figyelmeztetni 
az urakat és pedig olyan tanúra hivatkozom, a kit nem 
érhet a gyanú : gróf Károlyi Sándorra. Ne méltóztassék 
a mezőgazdasági uraknak olyan rengeteg módon köve- 
telniök, hogy a katona arasson. Méltóztassék megfon- 
tolni, hogy milyen veszedelem ez nemcsak a munká- 
sokra és közvetlenül önökre, hanem micsoda kegyetlen 
veszedelem lehet a katonaság fegyelme szempontjából. 
Ha nekem nem hisznek, higyjenek gróf Károlyi Sándor- 
nak, a ki megmondta igen tapintatosan, hogy a had- 
seregnek ilyen bérmozgalmak elnyomására való felhasz- 
nálása igen veszélyes. 

Már úgy látom, hogy túlmentem a közigazgatás 
kérdésén és benne vagyok a munkaadók eljárásának 
birálásába. Tegnap Matlekovits Sándor ő exczellencziája 
rámutatott arra, hogy a belügyminiszter, ha már meg- 
engedte a szakszervezetek létesítését, akkor így meg 
amúgy kellene eljárnia. Voltam bátor tegnap is meg- 
kérdezni, hogy hogyan volna lehetséges, ezeket meg 
nem engedni. En merem állítani azt, hogy ezeknek 
meg nem engedése körülbelül olyan könnyen vagy 
olyan nehezen menne, mintha meg akarnák tiltani a 
lélekzetvételt. Ha meg nem engednék, ez csak annyit 
jelent, hogy csinálódnának azok a szakszervezetek, 
nagyobb erővel, rengeteg titokban, tehát sokkal vesze- 
delmesebben. Manapság minden népiskolát végzett munkás 
nagyon jól tudja, mit akar az, a ki tőle az o szervezetét 
el akarja vonni. És ezt ma, 1907-ben egyszerűen nem 

engedi meg. Abban azonban tökéletesen egyetértek 
Matlekovits ő nagyméltóságával, hogy súlyos helyzetet idéz 
elő az, ha a kérdést az egyik minisztérium így kezeli, a 
másik meg amúgy. Es egyetértek vele abban is, hogy 
a kérdésnek ezen a részén csak úgy segíthetünk, ha 
komolyan békét akarunk kötni, még pedig azoknak a 
kocsikon vagy nem tudom én miken járó pesti csirke- 
fogóknak a hozzájárulásával. 

Hát én ismerem azokat a pesti csirkefogókat. 
(Felkiáltások: A munkásokból élnek!) Az urak az én 
társadalmi szituácziómra nem kíváncsiak, de akár kíván- 
csiak, akár nem, én megmondom, hogy kenyeremet a 
munkaadóknál keresem, elég szép kenyeret, néha még 
kalácsot is. Hát én ismerem ezeket a csirkefogókat és 
merem mondani, hogy van közöttük tengersok, a kihez 
fogható intelligencziát nagyon keveset láttam, pedig 
valamikor újságíró voltam és Magyarország legjobb 
koponyáival érintkeztem. Azonkívül pedig van köztük 
olyan becsületes, a milyen — mondjuk — még munkaadó 
körökben sincsen. Ne méltóztassanak csirkefogóknak és 
veloczipédező gazembereknek tartani azokat. .. 

Laehne Hugó: Nem mondta senki, hogy csirke- 
fogó ! (Felkiáltások : Biozíklis úr !) 

Dr. Pap Dávid: Hát úr! Ne méltóztassék úrnak 
tartani azt azért, (Derültség) hogy hónaponként 80 — 90 
forint fizetésért . . . (Zaj és ellentmondás. Felkiáltások : 
Ennyit vallanak be!) En nagyon sokszor találkoztam 
már ezzel a közbeszólással, de nem találkoztam még 
emberrel, a ki be tudta volna bizonyítani. (Felkiáltások :• 
Titkos alap ! Mese !) 

Laehne Hugó : Izrael Jakab bevallotta, hogy van 
titkos, alap. 

Dr. Pap Dávid : Ismétlem, hogy békét kell kötni, még 
pedig ezeknek a bevonásával. Es itt nem hallgathatok 

el egy súlyos szemrehányást egyfelől az iparegyesülettel, 
másfelől a Gyáriparosok Szövetségével szemben. Az 
iparegyesületi urak nekiállottak ennek a kérdésnek, 
csináltak rettentő lármát, követeltek sztrájkjogot, elkö- 
vettek fölötte hóbortos dolgokat, például az építő munka 
terén való békét tiz esztendőre lehetetlenné tették, minden 
ok nélkül, minden ráczió nélkül. Ez a súlyos kifogásom 
az iparegyesület ellen, a Szövetség ellen pedig az, hogy 
miért engedte meg ezt az agitácziót, miért nem világosí- 
totta fel a kormányt, a közigazgatást, a parlamentet 
arról, hogy a mit a kis-grajzler urak tesznek, az nem 
a magyar iparosság felfogása, hiszen az itt elhangzott 
beszédek is mutatják, hogy itt nem ez a felfogás ural- 
kodik, hanem a békére való törekvés uralkodik. 

A mi a békét illeti, arra vagyok bátor még egy- 
szer ráutalni azért is, mert az ipari munkások bérharcza 
most már igen jelentékeny kontingenst szolgáltat a kiván- 
dorlásnak. A mint kiüt egy sztrájk, másnap tömegesen 
jelentkeznek az emberek útlevélért, az utóbbi időben 
kifejlődött az a praxis, hogy a sztrájkolok egy része 
azonnal kimegy Németországba, ott munkába áll és 
onnan várja az itteni fejleményeket. Ha két-három hét 
alatt véget ér a sztrájk, akkor ott künn leteszi a szer- 
számot és' hazajön, ha nem, akkor kimegy Amerikába, 
a hol rettentően megbecsülik és soha többé haza nem 
kapjuk, a mi rettentő csapás- az iparra, annál nagyobb, 
mett hiszen az az ipari munkást maga a gyáros nevelte, 
az a munkás tengersok anyagot meg egyebet pusztított 
el, a míg kitanult és most, hogy kitanult, kimegy és 
itthagyja a gyárát. (Egy hang: Terrorizmus miatt nem 
dolgoznak !) 

Méltóztatnak úgy-e abban a felfogásban lenni, hogy 
a munkásnak az az egyetlen ambicziója, hogy minél 
többet és minél olcsóbban dolgozzunk és méltóztatnak 

terrorizmusnak tartani azt, ha valaki őt rövidebb időhöz 
és nagyobb munkabérhez kivánja juttatni ? Nagyon kérem 
az urakat, hogy az ilyen lehetetlen frázisoktól szokjanak 
el. Hiszen láthatják minden nap, hogy feloszlatnak egy 
szakegyletet, ott tehát vége van minden terrorizmusnak 
és ennek daczára másnap hatezer ember összegyűl és 
azt mondja, hogy megalakítja. 

Egy hang: Igen, mert az agitátoroknak érdekük- 
ben áll, hogy összehozzák a szervezetet, különben nincsen 
miből megélniök ! Ha nem izgatják a munkást, nincs 
kenyerük ! (Zaj. Elnök csenget.) 

Dr. Papp Dávid: Méltóztatik beszélni és fogalma 
sincsen a dologról. Ha egy kicsit foglalkoznék vele, 
tudná, hogy annak a szervezeti vezetőnek az exisztencziája 
forog koczkán minden egyes sztrájk alkalmával és ha a 
sztrájk nem sikerül — a mi végre nem tőle függ — 
egyszerűen elcsapják. 

Már most ezekre való tekintettel is nagyon melegen 
volnék bátor ajánlani az uraknak a béke megkötését és 
mindezekre való tekintettel a negyedik kérdésre azt vála- 
szolom, hogy méltóztassék elhárítani a közgazdasági és 
közigazgatási akadályait annak, hogy a nép itthon marad- 
hasson és akkor a nép itthon fog maradni. Természetes, 
hogy a lehető legmelegebben kivánom én is a kiván- 
dorlás szempontjából is az önálló vámterület megterem- 
tését, kivánom én is a szocziálpolitikai reformokat. Ha 
pedig méltóztatnak akár társadalmilag, akár egyesek, 
akár a kormány szocziálpolitikai reformokat teremteni, 
akkor méltóztassanak azokat megcsinálni egész szívvel 
és ne hátsó ajtókkal, mint a milyen hátsó ajtó volt az, 
a mikor azt kivánták, hogy az állam csináljon munkás- 
lakásokat de ügy, hogy sztrájk esetén pedig az a munkás 
rögtön tartozzék kitakarodni. (Ellentmondás.) Volt ilyen 
kívánság is. A szocziális reformok — konstatálom, hogy 

nagy többségükben nem ilyenek — csak akkor érnek 
valamit, ha teljes lélekkel csinálják őket. 

Arra pedig "fagyon kérem az urakat az Isten szerel- 
meért, hogy ne méltóztassék sweating-system vagy nem 
tudom én micsoda rendszer visszaállításáról beszélni. 
A munkások jneg találják hallani és akkor négy napi 
munkánk teljesen hiábavaló és kárbaveszett lesz! 

Áttérhetek ezek után az ötödik kérdésre, hogy 
mennyiben idézné elő a munkáshiány megszüntetését a 
munkások telepítése vagy földhöz juttatása. 

Nem óhajtok ezzel a kérdéssel sokat foglalkozni, 
mert a parczellázástól hamarosan eredményt nem várok, 
a baj pedig már megvan. Es azután itt distingválni 
kell. Rengeteg differenczia van az olyan nagybirtokos 
között, akár szabad, akár kötött birtoka legyen, a ki 
intenzive dolgozik és kereskedelmi növényeket termel 
és a között, a kinek gazdasága megy valahogy az Isten 
nevében. Magam is a legmelegebben ajánlanám ebbe 
az utóbbi fajtába tartozó földbirtokoknak mindkét fél 
érdekében való feldarabolását. De az olyan nagybirtok 
feldarabolását, a mely intenzive míveltetik, a mely 
tehát sok munkást foglalkoztat és az évnek lehetőleg 
nagy részében, annak a földarabolását a kivándorlás 
szempontjából neuncsak nem helyeselném, hanem ellen- 
kezőleg az ilyetén nagybirtokokban én a kivándorlásnak 
igen erős ellenszerét látom. 

Es nagyon kérem a mezőgazdaság képviselőit, 
méltóztassanak társaiknak megmagyarázni, hogy rettentő 
súlyos tévedésben vannak, a mikor a mai munkás- 
zavarokból extenzív gazdálkodás által akarnak kimene- 
külni. Nem lehet. Olaszországban a nagy agrár szoczia- 
lisztikus mozgalomnak az intenzív gazdaságra való áttérés 
vetett végett. Csak ez lehet a kérdés megoldása nálunk 
is, mert ne méltóztassék elfelejteni, hogy ha a gazda 

kizárólag búzát vet, akkor a végén az aratóbérnek a 
dolog természete szerint olyan képtelen magasságra 
kell felszöknie, a melyet a munkaadó elviselni képes 
nem lesz. (Egy hang: Olt az aratógép!) Akkor majd 
az aratógép kezelésének és kiaknázásának ára is fel 
fog szökni, nem is szólva arról, hogy « ki extenzive 
fog gazdálkodni és a ki a munkásnak nem fog bért 
fizetni, hogy annak az aratógépe az első 24 órán belül 
eltörik és négy hét alatt kijavítani nem fogják ; — hozzá- 
teszem, hogy ebben a munkások nem. lesznek egészen 
ártatlanok. 

Elérkeztem szavaim végére és bocsánatot kérek, 
a miért ilyen sokáig beszéltem. Ne méltóztassék úgy 
venni, hogy az én felfogásom az önökétől különbözik, 
méltóztassék meggondolni azokat az aggodalmakat, a 
melyeket elmondottam. Meglehetősen közel állok a mun- 
kásságnak különösen ipari részéhez és a mit én el- 
mondtam, ha nem is igazság, de mindenesetre fontos 
azért, mert nemcsak az én felfogásom, hanem felfogása 
az ipari munkásság túlnyomó nagy részének. Méltóz- 
tassék ezt megfontolni, megfontolni abban az irányban 
is, hogy a kivándorlás csökkentésére — és ezzel be is 
zárom szavaimat, az uraknak, legyenek akár iparosok, 
akár mezőgazdák, csak két választásuk van : vagy meg- 
értik az urak az idők járását, és akkor a munkabérek 
három év alatt 50 százalékkal fognak felemelkedni, a 
mi egyiküket sem fogja agyonütni, vagy nem értik meg 
és akkor öt év alatt 250 százalékkal fognak felemel- 
kedni, azért, mert nem lesz ember, mert ma is kevés 
a munkás és akkor be fog következni egy olyan ret- 
tentő katasztrófa, a milyent a világ még nem látott. 
Ez a föld — hiszen maga a föld nem enyészik el — 
ebből a katasztrófából ki fog lábalni valamikor, de az 
a kilábalás nem magyar kilábalás lesz. Mi pedig azt 

akarjuk, hogy ez az ország megmaradjon és ebben az 
országban magyar emberek éljenek, tudjanak keresni és 
legyenek megelégedve politikával, közigazgatással egy- 
aránt. (Hosszantartó élénk éljenzés és taps.) 

Bemáth István: Személyes kérdésben kérek szót. 
Az előttem felszólalt tagtárs úr aposztrofált engem egyé- 
nileg is, de erre nem reflektálok, hanem érintette a cse- 
lédtörvényt, a melyet a képviselőház legutóbb tárgyalt 
és szintén támadta. En voltam ennek a törvénjgavas- 
latnak az előadója, tehát ezen a réven szót kérhetek. 
Ő a lapokban is, itt is úgy tüntette fel azt a törvényt, 
mintha az a kivándorlásnak egyik fő okozója lenne. 
Utalok arra, hogy előadói beszédemben, felhivtam min- 
denkit, felhivtam a t. urakat is, bizonyítsák be, hogy 
van-e humánusabb cselédtörvény Európa bármely ál- 
lamában. 

Dr. Pap Dávid : Még a porosz is jobb ! 

Bemáth István : Akkor nem olvasta soha, ha azt 
mondja, hogy jobb. (Zaj. Elnök csenget.) Én feltettem 
ezt a kérdést az előadói székből, senkisem felelt rá, 
Pap Dávid sem felelt rá, egyszerűen azért, mert ezzel 
a feladattal megbirkózni képtelen. Ezeket kivántam kon- 
statálni és állítom, hogy nincsenek olyan humánus és 
szocziálpolitikai intézkedései egyetlen egy cselédtörvény- 
nek sem, mint ennek. Ne méltóztassék tehát ezekkel a 
dolgokkal urbi et orbi előállani. 

Dr. Pap Dávid: Fentartom, hogy a porosz jobb. 

Elnök: Méltóztassék megengedni, hogy a magam 
részérő is tegyek néhány megjegyzést Pap Dávid dok- 
tor felszólalására. Ő azt a nézetet imputálta a felszó- 
lalók egy részének, mintha a kivándorlás szabadságát 
börtönnel és fegyházzal akarnák korlátozni. Kijelentem, 
hogy ez téves. Erről itt senki nem beszélt, ezt senki 
nem intendálta. Ellenben igenis szóba hozatott az, hogy 

fegyházzal és börtönnel kellene sújtani azokat, a krk 
pénzért kivándorlásra csábítanak. Ez egészen más dolog. 

Engedje meg t. barátom, hogy én saját tapasz- 
talatomból közöljek egy érdekes adatot. Tavaly nagyon 
szűkében voltunk bányamunkásoknak ; egy vállalat 
100,000 korona költséggel kísérelte meg külföldön bánya- 
munkások toborzását és ebből a czélból embereket kül- 
dött ki Németországba. A német hatóságok ezeknek a 
működését a legnagyobb ellenszenvvel kisérték és mikor 
látták, hogy mit akarnak, azonnal kiutasították őket. Egyik 
társulatunk tudott Németországban munkásokat szerezni, 
A német főkonzulátus jelentést tett haza ; erre az összes 
hatóságoknál, az összes lapokban figyelmeztetések ter- 
jesztettek arról, hogy mennyivel rosszabb a munkások 
helyzete nálunk és hogy a munkások világért se jöjje- 
nek Magyarországba. 

így járt el az az állam, a hatalmas német állam, 
a melyből nincs kivándorlás. Nálunk ellenben a csábítók 
akadálytalanul garázdálkodhatnak. 

Ez az egyik. A másik pedig az, hogy t. barátom 
utal arra, hogy a közfelfogásnak változnia kell a szak- 
szervezetekkel, a munkásokkal szemben. Nos, én isme- 
rem a magyar ipart és azt hiszem, beszélhetek annak 
nevében ; magamnak is tízezer munkásom van, de isme- 
rem a többi vállalatokat is. Mondhatom, hogy a mi a 
bánásmódot illeti, a munkásoknak panaszra Magyaror- 
szágon okuk nem lehet. Az ember örül, ha nincsen 
megfordítva, ha a köteles felügyelettel megbízott köze- 
gek nem bántalmaztatnak, nemhogy valaki a munkások- 
kal szemben olyan bánásmódot alkalmazna, a mely 
kifogást érdemel. Az én t. barátom csak az érem egyik 
oldalát nézi, nem volna szíves a másik oldalra is for- 
dúlni és oda is irányítani az ő figyelmeztető szavát. (Elénk 
helyeslés.) A legigazságtalanabb támadásokban részesü- 

lünk ; hiszen ott vannak csak azok a megjegyzések, a 
melyekkel tanácskozásunkat kiséri a »Népszava«, a 
hogyan a szaktanácskozás vezetőit pellengérre állítja, a 
munkaadót pedig feltünteti mint vérszopót, a munkást 
pedig mint kiszipolyozott embert és ha az a munkás 
napról napra hallja és napról napra olvassa, hogy ő az 
elnyomásnak az áldozata, hitelt ad ennek, mert hiszen, 
ha én olvasom ezt folytonosan magamról, én is elhiszen:^ 
hogy elnyomott ember vagyok, hát még mennyire elhiszi 
. azt az a munkás ! 

Igenis, a mint megnyitó beszédemben is hangoz- 
tattam, óhajtjuk, hogy munkás és munkaadó egymást 
megértsék és hogy összeköttetés létesüljön a szakszer- 
vezetekben. De ennek előzménye az ipar szervezése, 
mert a munkaadók még szervezve nincsenek. De óhaj- 
tandónak vélem azt is, hogy a másik oldalon mérsékel- 
tebb felfogás álljon be abban az irányban, hogy mit 
lehet a g^^áripartól követelni. De ha az én t. barátom, a 
ki olyan magas fokán áll az értelmiségnek, maga is így 
beszél, mit várhatunk akkor? Méltóztassék csak meg- 
nézni a külföldi munkásközegeket, ők nagyon is szá- 
mólnak az ipar helyzetével. (Elénk éljenzés és taps.) 
Nálunk gyakran támasztatnak jogos követelések, de igen 
gyakran támasztatnak olyanok, a melyeknek nem lehet 
eleget tenni, ha csak nem akarjuk iparunkat egészen 
tönkre tenni. Ezeket kívántam itt felemlíteni. (Hosszan 
tartó élénk helyeslés és taps.) 

Azt hiszem, az értekezletet holnap be kell fejez- 
nünk, nemcsak azért, mert a vidéki urak haza akar- 
nak utazni, hanem sok más ok is szól e mellett. A hol- 
nap reggelt és délutánt tehát fel kell használnunk. De 
hogy a szakértekezletet befejezhessük, szükségünk van 
nemcsak a t. urak türelmére, hanem arra is, hogy a 
felszólaló urak különösen a tényekre terjeszkedjenek 

csak ki, bár nem akarok senkit felszólalásában korlá- 
tozni. Egyúttal javaslom, hogy holnap délelőtt fél tíz 
órakor kezdjük el a tanácskozást. (Felkiáltások : Ma dél-* 
utáni) Ha ma délután, akkor kellene valakit az urak 
közül kérnem, hogy helyettem az ülés elején elnököl- 
jön, mert én csak később jöhetek. (Helyeslés*) Talán 
majd Hatvany-Deutsch Sándor ő méltósága lesz szíves 
elnökölni. (Élénk helyeslés.) Akkor tehát a tanácskozást 
délután 5 órakor folytatjuk. 

Ezzel az ülést berekesztem. 

(Az ülés végződik háromnegyed két órakor.) 



2. Délutáni ülés. 

Kezdete délután 5 órakor. 

Hp.tyany-D6ut8ch Sándor: Mint helyettes elnök* 
nek, van szerencsém az értekezletet megnyitni. Követ- 
kezik dr. Kovács József úr. 

Dr. Kovács József: T. szakértekezlet! Én ide az 
Adria tengerhajózási társaság részéről vagyok kiküldve 
és mindenekelőtt köszönetemet fejezem ki a Szövetség- 
nek azért, hogy bennünket is meghívott a tanácskozásra, 
a kik ennek a kérdésnek legodiózusabb részével vagyunk 
kénytelenek foglalkozni. 

Legyen szabad előrebocsátanom azt, hogy midőn 
itt felszólalni bátor vagyok, engem semmiféle érdekelt- 
ség e kérdés elbírálásánál nem vezet, sem engem szemé- 
lyemben, sem a társaságot, a melyet képviselek, mert 
ez a társaság ugyanattól a hazafias szellemtől van át- 
hatva, mint bármely más, az ország érdekében dolgozó 
vállalat és így vissza kell utasítanom azt a sokszor fel- 
hangzott gyanúsítást, mintha nekünk érdekünk volna a 
kivándorlás emelése. Sem nekünk nem érdekünk, sem 
a Cunard Line-nek nem érdeke, de itt meg kell még a 
külföldi hajós-társaságokat is védenem, mert az abnor- 
mís kivándorlás még azoknak sem érdeke, a mint ezt 
igen autorítativ oldalról gyakorta hallottam. 

Nekünk épp olyan czélunk az ország közgazda- 
sági érdekeinknek a fejlesztése, mint bárki másnak, mi 
épp úgy a kivándorlás apasztására törekszünk, az ország 
bajait épp úgy érezzük, mint bárki más, a vérveszteség 
csak úgy sújt bennünket is, mint bárki mást. 

A midőn ezeket szükségesnek tartottam quasi pro 
domo előrebocsátani, legyen szabad áttérnem a kivándor- 
lás kérdésére és arra a körülményre, hogy a kivándor- 
lás égető voltát csak akkor ismertük fel, a mikor már 
bizonyos mértékben késő volt. A dolog messze évekre 
nyúlik vissza. Részes benne első sorban az egész 
magyar társadalom, a mely bízvást elmondhatja, hogy 
mea culpa. Nálunk, mint azt mindnyájan tudjuk, igen 
sajátságos viszonyok vannak. Nálunk a végletek talál- 
koznak. Nálunk két elem van, a melynek ez idő szerint 
jól megy a sora, az egyik á nagytőke és a nagybirtok, 
a másik a kisbirtok, a paraszt és a munkás. Hogy a 
munkás mégis kivándorol, ennek oka nem a nyomor és a 
munkahiány, mert hisz a gyárosok panaszkodnak a 
munkáshiányról, hanem az a törekvés, hogy sorsukon 
javíthassanak. Túltengésben van nálunk a nemzeti 
hiúság. A nemzeti önérzet bizonyára szép és hasznos 
dolog, de káros olyan mértékben, a mint az nálunk van> 
hogy nem szabad nyilvánosan rámutatni hibáinkra, nem 
szabad megmutatni sebeinket, nem szabad nevükön 
nevezni az igazi bűnöket, mert akkor minduntalan bele- 
ütközünk a nemzeti hiúság kényes pontjába és a kinek 
van elég bátorsága a társadalomnak szemébe mondani 
a bűneit, az közönséges hazaáruló. Van-e egyetlen egy 
czikk a lapokban, a mely kíméletlen nyerseséggel mon- 
daná meg az igazságot? Méltóztassanak elmenni szín- 
házainkba, semmi egyebet nem látunk ott, mint a 
nemzeti hiúságunk hízelgő legyezgetését, a régi nemzeti 
dicsőséget és nagyságot magasztaló üzleti hazafiságú 



249 

darabokat, de maró élű szatírát, gyilkos iránydarabot, 
^ mely tükröt tartana a modern magyar társadalom elé, 
hogy felismerje benne a maga végzetes hibáit, azt nem 
láthatunk. Nincsen egyetlen egy könyv, a mely kímélet* 
len igazsággal ostorozná a társadalom ferdeségeit, 
nincsen egy könyv, a mely kegyetlenül feltárná a valót, 
pedig könyv ezt bátran tehetné, mert azt minálunk úgy- 
sem olvassa senki. (Derültség.) 

A magyar társadalom ezen egész irányzata felelős 
a kivándorlásért. A mi társadalmunk gondolkodása 
retrospektív, a mely sohasem azt mondja meg, hogy 
mit kell tenni ma; mi folyton a multak dicsőségén 
révedezünk, a multak fényéből élünk, történelmi ön- 
hipnózissal altatjuk el magunkat és álmodozunk azokról 
az elmúlt időkről, a mikor mi voltunk állítólag a világ 
első nemzete és elhiszszük, hogy az vagyunk ma is. 
Nem akarok politizálni, de jellemző, hogy az országos 
parlamenti pártok, évszámokat 1848 és 1867 viselnek 
czím gyanánt, évszámokat, melyek közül az egyik 60, 
a másik 40 esztendővel mutat visszafelé. Olyan párt, a 
mely a jelen és a jövő igényeivel és követelményeivel 
foglalkoznék, nincs. (Élénk tetszés.) 

Laehne Hugó : Ennek csak közjogi helyzetünk 
az oka ! 

Dr. Kovács József : Igaz, keletkezik most még egy 
párt, ez körülbelül 1825-ös párt lehetne. Olyanok vagyunk, 
mint az indiai fakír, a ki ül a maga kopár sziklája 
mellett, nem csinál semmit, hanem vár fatalista nyuga- 
lommal, vár, vár és egyszerre csak azt látja, hogy az 
idők elhaladtak fölötte. Mi felettünk is haladnak az idők, 
de nemcsak az idők, hanem elhalad közülünk a nép is, 
a mely pedig arra volna hivatva, hogy ennek az ország- 
nak a fundamentumát alkossa. Mert éppen az az elem 

megy ki, a mely a magyar nép legértékesebb része ; 
a világ legértelmesebb föidnépe, a magyar paraszt ván- 
dorol ki; lehet, hogy a vasúti állomáson még köny- 
hullatások között, de én tudom, jfnert láttam, milyen 
egykedvűséggel fogja bátyúját, akár csak Budára menne 
át propelleren, nekiindul egy ismeretlen útnak, a mely- 
ről nem tudja, hol végződik, csak azt sejti és reméli, 
hogy jobb dolga lesz, mint itthon. 

De itt konkrét kérdések fekszenek előttünk arra 
nézve, hogy mik az okai a kivándorlásnak és első sor- 
ban arra a kérdésre kell felelnünk, oka-e a kivándorlás- 
nak a kivándorlási törvény és helyes-e az annak alapján 
létesült Cunard-szerződés ? 

Ennek a szerződésnek és a kivándorlási törvény- 
nek a történetét a kivándorlási biztos úr volt szíves elő- 
adni ; erre én kiterjeszkedni nem akarok. A kivándorlási 
törvény akkor létesült, a mikor már 150,000 volt a 
kivándorlók száma és azért, mert a törvényhozás be- 
látta, hogy valamit tenni, ezt a folyamot szabályozni 
kell az ország, a kivándorlók és az ellenőrzés érdeké- 
ben. Ezen a hármas szemponton épült fel a kivándor- 
lási törvény. A mikor már volt törvény, nem volt hajó, 
mely a törvény végrehajtásához kellett. Ekkor jött ide a 
Cunard-társaság és ő segített életbeléptetni a magyar 
kivándorlási törvényt, idehozta Fiúméba hajóit, a melyek- 
nek minőségéről csak azért nem akarok beszélni, mert 
talán reklámszínezetűnek látszanék, csak azt említem 
meg, hogy a Cunard-társaság egyike a világ legelső és 
legtekintélyesebb társaságainak, mely Angliának büszke- 
sége s mikbr ez a tekintélyes utolsó porczikájáig korrekt 
és becsületes angol társaság idejön és minden ellen, 
szolgáltatás nélkül lehetővé teszi a kivándorlási törvény 
végrehajtását, akkor »emberkereskedést€ űz és a vádak 
egész halmazával illettetik. 

Azt mondják, a kivándorlás emelkedését a Cunard- 
szerződés okozta ; különösen hangoztatta ezt Lázár igaz- 
gató úr, sajnálom, hogy nincs jelen, mert alig, hogy el- 
helyezte itt tegnap ezt a kis bombáját, rögtön utána el 
is távozott és ezt hangsúlyozta Szakács Péter kamarai 
titkár úr is, a kit szintén sajnálattal nélkülözök, mert 
megjegyzéseim különösen reá vonatkoznak. 

összefüggés a Cunard-szerződés és a kivándorlás 
emelkedése közt igenis van, de ez az összefüggés nem 
okozati, hanem csak időbeli. Mikor a Cunard-szerződés 
életbelépett, körülbelül 150,000 ember vándoroU ki 
Magyarországból ; azóta ez a szám folytonosan emelke- 
dett, a Cunard forgalma azonban mégsem lett nagyobb, 
mert a Cunard nem vihet el többet, mint a mire 
hajói képesek. Hogy mekkora különbség van a 
Cunard által szállított kivándorlók száma és a külföldi 
kikötők forgalma között, arra nézve egész autentikus 
kimutatást óhajtok előterjeszteni. 1905-ben elment a 
/Cunard útján Fiúmén át 34,753, külföldi kikötőkön át 
43,472. 1906-ban Fiúmén át 42,675, külföldi kikötőkön 
át 53,262. 1907-ben (május 1-éig) Fiúmén át 19,782, 
külföldi kikötőkön át 43,382. Ennyi a Cunard által szál- 
lított kivándorlók száma, részben a fiumei kikötőn át, 
részben pedig külföldi kikötőkön át olyan módon, hogy 
a Cunard azokat a kivándorlókat az északi kikötőkbe 
küldte, mert Fiúméból nem volt képes őket elszállítani. 
Most méltóztatik tudni, mi volt az összHvándorlás 
száma? 1905-ben 166,000, 1906ban 186,000, 1907-ben 
május 1-éig 124,000. 

Elnök : Hogy küldi a Cunard azokat, a kiket nem 
Fiúmén át szállít? 

Dr. EovácB József: A disztribuczió Pesten törté- 
nik. Itt a központi iroda tudja, hogy Fiúméban van-e 

hely vagy nincsen. Ha nincs, akkor a töbletet küldi 
észak felé. 

Elnök: De a Cunard Line neve alatt? 

Dr. Kovács József : A saját felelőssége alatt. Mert 
a kit a Cunard szállít, ha északra küldi is, annak ki- 
vándorlása ellen nem forog fenn törvényes akadály. De 
hol vannak azok a százezrek, a kik szökve hagyják el 
az országot ? Hol vannak azok a titokban működő zug- 
ügynökök, a kik minden Cunard és minden állami ellen- 
őrzés nélkül csábítják és csempészik ki az embereket a 
határon ? De azért a Cunard-szerződés ellen mégis sok 
a kifogás és pedig többféle szempontból. A legelterjed- 
tebb a Szakács Péter úr szempontja. Ő úgymond »per- 
horreszkálja« a Cunard -szerződést. Sohasem látta, soha- 
sem olvasta, nem is tudja, hogy mi van benne, de ő 
azért »perhorreszkálja« a szerződést. Sajnos, ilyen 
Szakács Péterekből alakul ki a magyar közvélemény. 

Van egy másik szempont is és ez a veszedel- 
mesebb ; ez azt mondja, hogy a Cunard-szerződés 
»geseft«, tehát eltörlendő. Abban a pillanatban, a mikor 
nálunk valami »geseft«, megszűnik a létjogosultsága, már 
valami megbecstelenítő folt tapad hozzá. Ez, sajnos, 
hazai divat. Mert nálunk vannak »czukorhiénák«, van- 
nak »szénuzsorások«, vannak » petróleum-királyok «, van- 
nak, nem tudom én »malombetörők«, vagy akármiféle 
czímeken illetik őket . . . 

Laehne Hugó : Ezerholdas gazemberek ! 

Dr. Kovács József: akár ezerholdas gazemberek 
és vannak emberliferánsok, emberkereskedők. Ezek mi 
vagyunk. De arra senki sem gondol, hogy végre is az 
a Cunard, mikor »embereket liferák, azoknak szolgála- 
tot is tesz és megadja a lehetőséget a kormánynak 
arra, hogy kontrol alatt tarthassa a kivándorlást és meg 
legyen az a megnyugvása, hogy a ki a Cunard útján 

ment el, az olyan ember, a kit nem lehetett itthon tartani, 
nem katonaszökevény és nincs eltiltva a kivándorlástól. 
Miért nem nevezik emberkereskedőnek pl. az állam- 
vasutat, a mely szintén szállít kivándorlót, vagy a kassa- 
oderbergi vasutat vagy a dunagőzhajózási társaságot, a 
melyek szintén megkapják a maguk jogos szállítási 
díjait ? 

r 

Ott van azután az ügynökök kérdése. En egy 
szóval sem fogom az ügynököket védelmezni. Lehet 
köztük elég selejtes elem, hisz a nagy és előkelő urak 
közül senki sem vállalkozik erre a foglalkozásra. 

Laehne Hugó: A csanádi püspök nem vállal- 
kozik ! 

Dr. Kovács József : Bizony nem ! De a mikor a 
Cunard-társaság a törvény értelmében ügynökének vagy, 
a mint a törvény nevezi, meghatalmazottjának jóvá- 
hagyása iránt folyamodik, annak mindenféle erkölcsi és 
egyéb bizonyítványait kell bemutatnia, hogy a miniszter 
jóváhagyja a kineveztetését. 

Hát hogyan állunk ezekkel az ügynökökkel.^ 
1905-ben, a Cunard-szerződés első esztendejében volt 
36 ügynök, volt a kivándorlások száma Fiúmén át 
38,948, az összkivándorlós pedig 166,000. 1906-ban az 
ügynökök száma 27, a fiumei kivándorlók száma 34,644, 
az összkivándorlók száma ellenben 186,000. 1907-ben 
(június 1-éig) működött 19 ügynök, volt a kivándorlás 
Fiúmén át 14,230, az összkivándorlás pedig volt 124,000. 
Jelenleg csak 15 ügynök van. 

Laehne Hugó : A többit elcsípte a konkurrenczia ! 

Dr. Kovács József: Dehogy csípte, elbocsátottuk. 
Hatvanhárom törvényhatóság van az országban. Ennyi 
ügynökre volna joga a Cunardnak. A Cunard azonban 
számolt azzal a körülménynyel, hogy az ügynökök 
működése aggodalmat keltett és ezért ő maga leszállí- 

totta ügynökeinek számát. Ha a minisztérium folytatja 
azt az eljárását, hogy minden lehető alkalmat megragad 
egy-egy konczesszió elvonására, vagy egy másiknak el- 
utasítására, még kevesebb lesz az ügynök. Mi ez ellen 
panaszt nem emelünk, látjuk, az emberek azt hihetik, 
mintha a kivándorlás hatóságilag támogattatnék. Mi ez 
ellen nem remonstráltunk, bár abban a nézetben vagyunk, 
hogy az ügynöki intézmény megszüntetése a helyzeten 
mit sem fog változtatni. Tovább fog működni a zug- 
ügynök, tovább fog működni a posta, tovább fognak 
működni az amerikai levelek és képeskönyvek és min- 
den egyéb kivándorlásra csábító dolgok. 

Ebben a tekintetben igen előkelő szakértőre, 
Wiegand-ra, a Norddeutscher Lloyd vezérigazgatójára 
hivatkozom, a ki azt mondotta, hogy sem ügynökkel 
kivándorlást csinálni, sem rendszabályokkal kivándorlást 
megakasztani nem lehet. Németországból is a 80-as 
évek végéig óriási kivándorlás volt. Hogy miért nincsen 
ma ? Mert azóta megkezdődött ott az ipari és gyári föl- 
lendülés virágzó korszaka. (Igaz ! Ugy van !) Mert az a 
kivándorló, a mikor a német kikötőbe utazik, nem lát 
éjszakát, mert mindenütt, jobbra-balra kivilágított gyárak 
vannak és végig az egész országon az intenzív 
mezőgazdasági és ipari vállalkozás oly nagy mérté- 
kével találkozik, a mely boldoggá teszi az embereket 
otthon is. 

Es a kivándorió nemcsak azt hallja, hogy odakint 
jobb lesz a dolga, hanem azt is hallja, hogy micsoda 
kínokon megy keresztül, a míg oda ér. A ki látta 
Németországban a kivándorló vonatokat, hogy azok 
úgyszólván le vannak plombozva Brémáig vagy Ham- 
burgig, nehogy valaki véletlenül Németországban lema- 
radjon, a ki látta, hogy vannak ott az utasok összezsú- 
folva, akárcsak a liszteszsákok, annak lehet fogalma 

arról a szenvedésről, a melyen ezek a szegény emberek 
keresztülmennek. És mennek mégis, pedig semmiféle 
csábítás sem bírhatná rá az embereket, hogy e szenve- 
déssel telt útra vállalkozzanak, ha itthon meg volná- 
nak elégedve a sorsukkal. 

Nem mondom, hogy kik az ügynökök és kik a 
csábítók. Nemcsak azok, a kik ebből kenyérkeresetet 
űznek. Mert igaz, hogy az országban szerteszét ágazó 
titkos organizáczió működik, a melyet sem ellenőrizni, 
sem büntetni eléggé nem tudunk. De mégsem ők a kiván- 
dorlás elsőrangú ügynökei. Ügynök volt először az a 
száz, később az a százezer ember, a ki már kiment, 
mert mind levelet ir haza és mind megírja a különb- 
séget. Ügynök, melyet eddig nem említettünk, a prepáid, 
az előre megfizetett hajójegy, a melyet a künnlevő rokon 
megvásárolt és küld haza, a melyet a kivándorló kézhez 
vesz, fogja a botját és keresi az utat Amerikába. Ügy- 
nök volt a megelőző évek rossz termése. Mert a mi 
vinczellérünk még nem csinál barrikádot, hanem fogja 
a bátyúját és átmegy Amerikába. Ügynök a kint egyre 
fejlődő és nálunk mindjobban elmaradó kultúra és az a 
különbség, mely a kettő közt van, mert ezek az embe- 
rek ma tökéletesen informálva vannak az őket érdeklő 
amerikai viszonyokról és az itthoniakról is. 

Nálunk akkor kezdenek el a kivándorlóval törődni, 
a mikor már a hajón van. Addig nem gondolnak vele. 
Az iparban még vannak bizonyos jóléti intézmények, 
de a mezőgazdasági munkás és a kisgazda ennek a 
társadalomnak csak a terheit érzi. Vele nem törődik 
senki, sem a papja, sem a jegyzője, vagy csak akkor, 
ha akarnak tőle valamit, ellenben törődik vele a vidéki 
ügyvéd, a vidéki takarékpénztár s azután a szoczialista. 
Lázár gépgyári igazgató úr azzal vádol bennünket, hogy 
az ügynökök csinálják a kivándorlást, meg vagyok győ- 



256 

ződve, hogy Amerikában igen sok olyan ember van, 
a kiket ügynökök és főleg gépUgynökök vittek oda. 

Ha azt hiszszük, hogy ezen a népmozgalmon ha- 
marosan változtatunk, hiú reménységben ringatjuk 
magunkat! Ragály ez, a mely északról terjed dél felé. 
Kezdődött Angliában, folytatódott Németországban, azután 
ment Ausztriába, jött Magyarországra, én azt hiszem, épp 
úgy el fog múlni, mint a filloxera, és tőlünk majd 
tovább terjed dél felé a kulturailag visszamaradott Bal- 
kán-államokba. (Egy hang : Bevándorolnak hozzánk !) 
így fog ez a mozgalom tovább terjedni mindaddig, a míg 
Amerika munkaerővel szaturálva nem lesz. 

Tegnap valaki azt az eszmét vetette fel, hogy ezt 
az ankétet tulajdonképpen a hajón kellett volna tartani. 
Ebben van igazság. En is próbáltam az egyik kivándor- 
lási hajón nemrégiben ilyen ankétet tartani, beszéltem 
sok kivándorlóval, megkérdeztem, hogy miért mennek 
ki, mi vonzza és mi küldi őket? Megjegyzem, hogy 
azok bizony nem zokogtak, hanem tánczoltak, mulat- 
tak, kitűnően érezték magukat, a míg csak a tenger 
sima volt. Megkérdeztem sokat közülök és mondhatom, 
szinte egyértelműleg az volt a válasz: » Kimegyek, mert 
a sógorom kint van ! Mert a bátyám kint van ! Mert az 
uram egy esztendő óta kint van, művezető egy auto- 
mobil-gyárban. « Kis fiúval találkoztam. Kérdeztem, hova 
megy ? Clevelandba. Szép, okos szemű magyar gye- 
rek volt. »Mit csinálsz ott .^« »Van ott egy bátyám, a ki 
asztalos s egy másik, a ki hentes, nekik már két házuk 
is van Clevelandban. « Találkozom egy kis leány nyal. 
Lefolyik köztünk ugyanaz a párbeszéd. Ő is Cleve- 
landba megy, az egyik bátyja asztalos, a másik hentes. 
Rájöttem, hogy ennek a két kivándorolt mesterembernek 
három kis testvére volt itthon és a szüleik is az Ame- 
rikából beküldött . hajójegygyei utaztak Clevelandba. 

Itthon alig lehetne ilyen fiatal mesterembereket találni,a kik- 
nek öt másodosztályú amerikai hajójegyre volna pénzük. 

Sok, sok ilyen esetet sorolhatnék fel. Egy tisza- 
löki szép szál legényt kérdeztem, hová megy ? Pitts- 
burgba, már harmadszor. Miért? Mert ott sokkal jobb. 
Nálunk — úgymond — ott van — nem tudom én mi- 
csoda — grófi birtok, azon »látástól látásig dolgozom 
és hatvan krajczár napszámot kapok . . .« 

Laehne Hugó : Nem ilyenek a mai munkabérek ! 

Dr. Kovács József: Kérem, én idézek. »Odakint 
pedig, minden munkásnak megvan az órája, hat órakor 
kiveszi az óráját, megnézi, hogy dolgozik-e tovább, ha 
dolgozik, egy óráért is többet kap, mint idehaza egész 
napi munkájáért. Az is jellemző, hogy akárhány embert 
kérdeztem, egy sem akart kint maradni, mindnek az volt 
a fogadkozása, hogy hazajön. De azért — hisz mutatja 
a statisztika -- nem jön az haza, mert jól tudja, hogy 
idehaza sokkal rosszabb sors vár reá. Látjuk tehát, 
hogy mélyen fekvő okok vannak itt, a melyeket ezen 
az ankéten eldönteni nem tudunk. 

Hogy visszatérjek megint a Cunard-szerződésre, 
nézzük meg egy kissé az érem másik oldalát, hogy 
vájjon a Cunard-szerződésnek, a melyet annyira »per- 
horreszkálnak<.<, van-e valami eredménye a magyar nem- 
zeti érdek szempontjából? Azzal a kérdéssel, hogy he- 
lyes-e a Cunard-szerződés vagy nem, nem foglalkozom 
részletesebben, mert végre is, az kétoldalú szerződés, 
azt egy külföldi világczég kötötte a magyar kormány- 
nyal, mi ezen az ankéten azt megváltoztatni úgy sem 
fogjuk. Nézetem szerint helyes, sőt ha nem volna, meg 
kellene csinálni, hogy legyen. Ha meg akarnók változ- 
tatni, csak konsenzussal lehet megváltoztatni. Es ez 
azután egészen más dolog, de azt mondani, hogy egy- 

17 

szerűen töröltessék el^ ezt talán még sem lehet ilyen 
egyszerűen elhatározni. 

De nézzük, hogyha nem lesz fiumei vonal, hát mj 
lesz? Az lesz, hogy az északi vállalatoké lesz az egész' 
magyar kivándorlás. Hogy akkor azután a mag^'ar állam 
hogyan fogja a kivándorlóknak akárcsak egy részét is 
eUenőrizni, a kiknek tekintetében pedig a Cunard alá- 
vetette magát a magyar törvényeknek és azoknak min- 
den betűjét igazi angol becsületességgel betartja, azt nem 
tudom. 

Azt sem tudom, miért lett egyszerre a Cunard a 
Prügelknabe ? A míg e szerződést nem láttuk, senki sem 
beszélt a kivándorlásról. Most a szerződés által meg- 
láttuk a kivándorlást — a mely pedig egyenesen szük- 
ségessé tette a Cunard-szerződést — nosza üssük agyon 
a Cunard-szerződést és azzal azután agyonütötték a 
kivándorlást is, mert, ha valakit bánt az idő múlandó- 
sága, segíthet magán azzal, ha — agyoncsapja az órát. 
a mely az idő haladását mutatja? 

De eltekintve attól, hogy annak a szerződésnek 
megvannak a kormányra nézve igen jelentékeny és 
Fiúméra nézve is a maga rendkívüli előnyei, van még 
egy másik szempont is, a mely figyelmet érdemel. Min- 
den kikötőre óriási előny egy tengerentúli direkt vonal. 
Ezt mindenki elismeri, a ki súlyt fektet a világforga- 
lomra. 

Laehne Hugó: Csak az embert viszik Fiúméból, 
az árut Triesztből viszik. 

Dr. Kovács József: Visz Triesztből is, mert ott 
több van, hoz is Triesztbe, mert oda többet hoz. De 
méltóztassék csak megfigyelni, 1904-ben, mikor ez a 
vonal megindult, az első hajó 41 tonnát vitt ki Fiúmé- 
ból és 30 tonnát hozott be. Az év végén volt az export 

2923 tonna, az import 1825 tonna. 1905-ben az export 
Fiméba 4961, az import Fiúméba 5060 tonna. 1906-ban 
az export 4421 tonna, az import 6753 tonna. Ez oly 
vonal . 

Laéhne Hugó : Ez az árú Fiúméból ment ? Ez 
mind áru? 

Dr. Kovács József: Mind árú és mind Fiúmé- 
ból ment. 

Méltóztassék csak megnézni a Cunard ki- és be* 
rakodását és méltóztatik majd látni, hogy milyen nagy 
kvantumokban megy ki ásványvíz és más egyéb czikk 
és jön be Standard-olaj, réz és számos más árúczikk. 

A Cunard gépjavítás-, lakatos-, asztalos-, vitorlás-, 
ács-, festési és egyéb munkák czímén hagyott Fiúmé- 
ban 1904-ben 70,383 koronát, 1905-ben 164,432 koronát, 
1906-ban 69,417 koronát, összesen 304,230 koronát, 
anyagokban 288,938 koronát, élelmiczikkekért, liszt, bur- 
gonya, hús, fűszerek közel 3 millió koronát. (Egy hang : 
Ez minden nem számit!) Nem is mondom én, hogy ez 
ekvivalens, de ez is valami. Mert itt »perhorreszkálják« 
a Cunard-szerződést, a mely pedig nekünk gazdaságilag 
előnyös, azt mondják, hogy ne legyen Cunard- szerző- 
dés, ne legyen fiumei kikötő és akkor azután nem lesz 
kivándorlás. Én csak ez ellen a marosvásárhelyi felfogás 
ellen akartam tiltakozni. Fölemlítem azt is, hogy a Cu- 
nard kikötői illetékek czímén 333,980 koronát hagyott 
Fiúméban és rámutatott arra, hogy a legkisebb vonal 
is előnyös Fiúménak, mennyivel értékesebb hát egy 
direkt fiume — new-yorki vonal ! Az olasz kivándorlásban 
van produktivitás is, mert az olaszok, mikor kivándorol- 
nak, egész nagy kvantum olasz terniék megy utánuk 
olasz ételekben, italokban és egyéb czikkekben. Ne mél- 
tóztassék tehát az árúforgalmat olyan nagyon lekicsi- 

nyelni és ne nnéltóztassék lekicsinyelni azokat az össze- 
geket sem, a melyek a Cunard révén Fiúméban ma- 
radnak. 

Azzal, ha a Cunard-szerződést agyonütjük, • a ki- 
vándorlást még nem küszöböltük ki. Ugy van ezzel az 
ember, mint a villamos ívlámpa körül röpködő rovarok- 
kal. Ha eloltjuk a lámpát, nem látjuk a rovarokat, de 
azért épp úgy megvannak, mint azelőtt. 

Ha eltöröljük a Cunard-szerződést, nem fogjuk 
ugyan látni a kivándorlókat, mert azok az Isten nevé- 
ben mennek olyan utakon, a melyek szemhatárunkon 
kivül esnek, de azért mennek, mennek, ha mindjárt nem 
lesz is itt a Cunard-társaság, a mely ide jött és »gesef- 
tet« csinál . . . Mert itt bűn az, ha valaki prosperálni 
merészkedik, itt büntetlenül csak tönkremenni szabad! 
Itt csak akkor tűrnek meg valakit, ha az már a szána- 
kozás padjára kerül, akkor minden bűnét megbocsátják, 
de míg valamely vállalat élni tud, a míg a maga becsü- 
letes munkájáért, befektetéseért, koczkázatáért ellenérté- 
ket is bátorkodik igénybevenni, azt el kell pusztítani. 
Nem akarok tovább időzni ennél a szomorú témánál, 
csak ki akartam emelni, hogy mennyire egyoldalú azok- 
nak a felfogása, a kik a nélkül, hogy csak ismernék is 
a tartalmát, a Cunard szerződésre hárítják az összes 
felelősséget. 

Hogy hogyan kelljen a kivándorláson segíteni, 
erre nézve sok indítványt hallottunk, nagyon sok rész- 
letes javaslatban volt részünk. En bátor vagyok azt a 
meggyőződésemet kifejezni, hogy egyik javaslatból sem 
lesz semmi, és ha lesz is, egyik sem fog a kivándorlá- 
son segíteni. Ez egy ragályos betegség, a melybe az 
emberek beleestek. Majd, ha elapadnak az Amerikából 
jövő pénzek, majd ha elmaradnak a dicsekvő levelek, 
akkor megszűnik a ragály. 

Es itt nem mellőzhetem a segítségnek egy módját, 
a melylyel már két esztendőn keresztül próbálkoznak a 
kormányok, t. i. az északi kivándorlás állami ellenőrzés 
alá vételét és morális lekötését azoknak a társaságoknak 
is, a melyeknek Magyarország eddig Hekuba. A kiván- 
dorlásnál számbajövő nagy hajóstársaságok, a Nord- 
deutscher Lloyd, a Hamburg-Amerika-Linie, a Red Star, 
a Holland-Amerika-Linie és a Compagnie Transatlantique 
most nem törődnek sem a magyar törvényekkel, sem 
a magyar gazdasági és erkölcsi érdekekkel, ezek csak 
azt akarják, hogy a Ballvánról, Magyarországból és 
Horvátországból a hajóikra minél több kivándorlót kap- 
janak. De még ezeknek a társaságoknak sem áll érde- 
kükben, hogy oly sokat kapjanak, mint a mennyi ma 
van ! En magam meggyőződtem Brémában és Hamburg- 
ban arról a zavarról, a melyet az emberek túlságos 
odavándorlása okoz. A hajóstársulatok képtelenek az 
emberek elszállítására és néha hetekig kénytelenek őket 
várakoztatni. En magam voltam tanuja, hogy a Hamburg 
városi hatóság a Hamburg-Amerika-Linie igazgatójához 
odaküldött, hogy gondoskodjék már az emberek elszál- 
lításáról, mert azok a hajók, melyeket átalakítottak ka- 
szárnyákká (nem tudták másképp elhelyezni az embereket), 
közbiztonsági, köztisztasági és közegészségügyi szempont- 
ból mégsem tűrhetők. Az abnormis nagyságú kivándorlás 
azoknak a társaságoknak sem érdeke. Ha tehát a kivándor- 
lás normális keretekben fog haladni és ha sikerül e külföldi 
társaságoknak morális idekötése az által, hogy a fiumei 
Cunard-vonal átalakulhat a magyar kormány felügyelete 
alatt álló magyar vállalattá, a melyben ezek a külföldi 
társulatok szintén érdekelve lesznek, ezáltal meg lesz 
adva a mód arra, hogy ezek a külföldi társulatok mind 
kötelezzék magukat arra, hogy kikötőikből nem visznek, 
ki más magyar embert, mint a ki törvényeink értelmé- 

ben az utazásra jogosítva van, akkor ettől igenis, lénye- 
ges javulást várok, mert akkor a verseny megszűnik s 
a szökevénynek nem lesz hova mennie. Ekkor lehet 
majd a kivándorlók számát redukálni és az összes ki- 
vándorlók fölött az állami ellenőrzést gyakorolni. 

Különben ismét rá kell mutatnom arra,^ hogy a 
míg itthon van valaki, addig a kutya sem törődik vele, 
a nyelve kilóghat az éhségtől, hálhat vaczokban, s tet- 
szése szerint nyomoroghat. De abban a pillanatban, a 
mikor elnyeri azt a kvalifikácziót, hogy ő »kivándorló«, 
abban a pillanatban a magas minisztériumtól le az 
utolsó határrendőrig a kormányközegek egész serege 
foglalkozik azzal, hogy neki az úton kényelmes és jó 
dolga legyen. Egész sereg hivatalnok, ellenőr és biztos 
kóstolgatja végig az ételeket, állapítja meg, hogy annak 
az embernek, a ki odahaza tizedmagával alszik egy 
szobában, meglegyen a két köbméter levegője, és tiszta 
legyen az ágyneműje. 

Lehet arról is diskutálni, hogy mi humánusabb és 
mi szükségesebb, vigyázzunk-e azokra az emberekre, 
hogy jó dolguk legyen és olcsón utazhassanak, vagy 
hogy rie drágítsuk-e még inkább az utazásukat és ne 
törődjünk vele, akármilyen rosszul vannak is ellátva. 
Es itt is egy igen kényes dolog merül fel. Mert érdekes, 
hogy mióta a kivándorlással foglalkozunk Magyar- 
országon — meglehetősen későn volt, mikor hozzá- 
láttunk — mi nem a kivándorlók érdekében foglalkozunk 
vele, hanem foglalkozunk az állam, a munkáltatók, a 
gyárosok, a földbirtokosok érdekében és nem merjük 
bevallani, hogy a mikor azt prédikáljuk azoknak az 
embereknek, hogy maradjanak itthon és a mikor erős 
rendszabályokat hozunk, akkor mi tulajdonképpen az 
állam és az uralkodó osztályok érdekében, tehát egoisz- 
tikus szempontoktól vezettetve járunk el. 

En azt hiszem, a kivándorlás önmagát fogja meg- 
gyógyítani. Olyan az, mint a virus, a melyet beleolta- 
nak a beteg szervezetébe, önmagában méreg, de gyó- 
gyítólag is hat; gyógyítólag több irányban: öntudatra, 
gondolkodásra és ialán tettre is serkenti a magyar tár- 
sadalmat. Talán megmozdul a magyar társadalom, hogy 
ezeknek az embereknek az érdekében is tegyen valamit, 
tegyen már addig is, a míg idehaza vannak, hogy ne 
lásson olyan óriási különbséget az itteni és az amerikai 
állapotok között. 

De lesz ennek a mozgalomnak még egy másik át- 
alakító hatása is, a melyet azonban a magyar társadalom 
aligha fog megköszönni. Lesz abban az értelemben, hogy 
az amerikai levegő és az amerikai gondolkodás át fogják 
hatni a magyar nép bizonyos rétegeit, és ezek majd ki- 
kényszeritik a maguk számára azt, hogy valamivel jobb, 
emberiesebb elbánásban részesüljenek. Hiszen méltóz- 
tattak hallani arról a bizonyos tót tegényrol, a' kit, mikor 
Amerikából hazajött, a szolgabíró letegezett, hogy : »Mit 
akarsz Janó ?« A mire ez azzal felelt : »En nem vagyok 
Janó, ja szóm gentleman I« Ez igen jellemző 'valami. Ha 
ez az amerikai szellem hazajön, ez már nem fog beleillesz- 
kedni azokba a keretekbe, a melyeket itt számára évszá- 
zadokkal ezelőtt felállítottak és itt be kell állania valami 
változásnak. Lehet, hogy azoknak az osztályoknak, a 
melyek a mai állapotokat a saját maguk javára konzer- 
válni akarják, ez a változás nem nagyon fog tetszeni. 
Lehet, hogy kizökkenti őket abból a nyugalomból és 
kényelemből, a gondtalan jólétből, a melyben ma élnek. 
De én azt hiszem, hogy az országnak és a nemzetnek 
ez nem lesz kárára. (Elénk tetszés.) 

Ha pedig azt gondoljuk, hogy a mai állapotok, 
úgy a hogy vannak, tovább is konzerválhatók, hogy a 
mai társadalom megmentésére — mert hisz körülbelül 

erről van szó — eleget tettünk azzal, hogy a határ- 
rendőrséget felállítottuk, hát akkor én rámutatok arra, 
hogy az orosz határon minden tíz lépésre áll egy zsan- 
dár és a német ügynökök mégis kiszállítják az orosz 
kivándorlókat, mert egyszerűen megvesztegetik a zsan- 
* dárokat. (Igazi Ugy van!) 

Nincsen rendszabály, a melylyel ezt a folyamatot 
feltartóztatni lehetne. De ha mi áldozatok és nagyobb 
emócziók nélkül tovább akarjuk konzerválni a mai álla- 
potokat, akkor egyet ajánlok. Méltóztassék a ma ural- 
kodó társadalomnak Csaczától le az Aldunáig egy nagy 
kinai falat húzatni arra nyugot felé, hogy ne mehessen 
ki innen egyetlen egy ember sem, de be se jöhessen a 
nyugotról egyetlen egy eszme sem és ne jöhessen ide 
hír, a mely nekünk a nyugot fejlettebb kultúrájáról be- 
szél. Akkor rendben leszünk ! (Hosszantartó tetszés.) 

Elnök: Laehne Hugó képviselő urat illeti a szó. 

Laehne Hugó: Méltóságos elnök ür, igen tisztelt 
szaktanácskozmány ! Méltóztassanak megengedni, hogy 
mindenekelőtt több elhangzott felszólalásra reflektáljak. 

Végtelenül csalódtam dr. Pap Dávid tagtársunk 
felszólalásában, a ki az önálló vámterületről oly szép 
munkát irt, oly nagy szakértelemről és közgazdasági 
tudásról tanúskodó munkát és a kitől ennélfogva azt 
vártam, hogy ennél a kérdésnél rá fog mutatni kivált 
arra, hogy éppen a vámterület hiánya, lekötött közgaz- 
dasági helyzetünk, gyarmati mivoltunk oka főképpen a 
mai kivándorlásnak. (Felkiáltások: Ma is 'mondotta!) 
De, sajnos, t. tagtársunk nem ezt tette, hanem itt tár- 
sadalmi és közgazdasági, mondhatni, felforgató tanokat 
hirdetett és hirdette ezeket oly féktelen módon, hogy 
szinte megborzadtunk ; mert társadalmi rend, közgazda- 
sági vállalat, törvényhozás, társadalmi tekintély, minden- 
féle társadalmi kultúrintézmény : az mind sifli ; csak egy 

Örök, egy szent, egy dicső, egy csalhatatlan : a szak- 
szervezet és a szoczializmus. Ez volt körülbelül dr. Pap 
Dávid úr fejtegetéseinek a tenorja és ennek felelt meg 
konklúziója is, mert ő itt egyszersmind terrorizált is, 
fenyegetett is, hogy, ha nem fognak az iparososztály, a 
mezőgazdasági osztály, szóval a termelő osztály, ha 
azok nem fognak idejében békét kötni, még pedig olyan 
békét, mint a mityet a szoczialista szakszervezet dik- 
tál ... . 

Dr. Pap Dávid: Nem, csak olyat, a mely a mél- 
tányosságnak megfelel ! 

Laehne Hugó: . . . akkor vége Magyarország- 
nak és akkor olyan felfordulás lesz, a mely a mai 
Magyarországnak a polgári osztályait el fogja söpörni. 
Bocsánatot kérek, én azt hiszem, hogy így még sem 
szabad talán beszélni és talán legkevésbbé szabad itt, 
a hol főképpen nagyiparosok és gyáriparosok vannak 
együtt, a kik éppen a közelmúltban nagy áldozatokat 
hoztak a munkások érdekében és a munkabéreket oly 
tetemesen emelték. Én nem tudom, mikor lesz ennek 
vége ; de azt hiszem, hogy, ha nem fiskálisok, újság- 
írók, orvosdoktorok és hasonló emberek lesznek a mun- 
kások vezéremberei, hanem maguk az öntudatos és 
önérzetes és józan munkások fognak a szakszerve- 
zetek élén állani, akkor a munkások be fogják látni, 
hogy mit lehet a termelő osztályoktól munkabérekben 
követelni. 

Legyen szabad néhány részletkérdésben is dr. Pap 
Dávid úr álláspontját kellő értékére redukálnom. 

Dr. Pap Dávid azt mondja, hogy az az üzem, a 
mely a munkabéreket nem tudja emelni, legyen akár 
mezőgazdasági, akár ipari üzem, csukja be a boltot. 
Hát, bocsánatot kérek, ez egy circulus vitiosus. Ha a 

munkabéreket emeljük, ezzel egyúttal a termeivények 
árát is emeljük. Akkor megint a fogyasztó fog panasz- 
kodni, ha drágán kapja a czikkeket és maga a munkás 
szintén fogyasztó. 

Dr. Pap Dávid : Csakhogy a drága munkás a leg- 
olcsóbb a világon ! (Elnök csenget.) 

Laehne Hugó: Szóval ez circulus vitiosus. De 
nem áll ez a mezőgazdasági munkánál: itt nem nőhet- 
nek a bérek. Hiszen a gazdának is, ha meg akar élni, 
czeruzát kell a kezébe vennie és nagyon is kell számolnia 
azzal, hogy bevételt várhat-e és ő, sajnos, nem köthet 
kartellt arra nézve, hogy milyen lehet a búza árá; ha- 
nem ezek világpiaczi termények és a világpiaczi termés- 
eredmények befolyásolják az áralakulást és erre egyes 
gazda, vagy egyes ország vagy országrész gazdái be- 
folyást nem gyakorolhatnak. 

De itt vagyok oly bátor Pap Dávid úrnak előbb 
felemlített kitűnő munkájára hivatkozni, a melyet még 
1904-ben irt; az igaz, hogy akkor még nem volt any- 
nyira homloktérben a szoczializmus, mint ma és akkori- 
ban még nem volt általános jelszó az általános választói 
jog. (Helyeslés.) Akkoriban még Pap Dávid úr a magyar 
kivitelről szóló fejezetben, a 172. lapon azt mondja, 
hogy a munkabér a mezőgazdasági czikkek árában az 
értéknek alig 16 százalékát teszi ki, míg az ipari czikkek 
árában annak 70 százalékát. Feltéve, hogy nem ez a 
helyes arány, hanem hogy Ausztriára nézve az arány 
kedvezőbb, feltéve, hogy Szterényinek igaza van, hogy 
az ipari czikkekben rejlő munkaérték csak kétszerese a 
mezőgazdasági czikkekben rejlő munka értékének, és 
feltéve, hogy a félgyártmányok is iparnak tekintendők, 
ellenben az ipari és nyerstermények csoportosítása meg- 
felelően korrigáltatik, a következő eredményre jutunk : 

Kivitelünk Ausztriába az utolsó három évben stb. Ezt 
itt felsorolja milliókban és arra a konklúzióra jut, hogy 
a mezőgazdasági munkaérték a termelt értéknek 25 szá- 
zaléka, ellenben az iparnál 50 százalék; és kifejti egy- 
szersmind, hogy együttvéve tehát 440 millió korona 
munkaértéket importálunk, 212 millió korona munka- 
értékkivitelünkkel szemben. Itt van a kérdés fogantyúja. 
Erre méltóztatott volna hivatkozni, hogy 440,000 korona 
munkaértéket importálunk-. . .. 

Dr. Pap Dávid : Ez baj ! Ma is vallom. 

Laehne Hugó: Es 212 millió korona csak a 
mi munkaértékünk, tehát 220 millió koronával több 
munkaértéket importálunk, mint a mennyit kiviszünk. 
Tehát éppen kétszer annyi munkaértéket importálunk, 
mint a mennyit exportálunk. De maradjunk ennél. 
Itt maga dr. Pap Dávid úr beismeri, hogy a mező- 
gazdasági munkabér a termelt érték 20 — 22 legfeljebb 
25 százalékánál több nem lehet, ellenben az ipari 
munkaérték ő szerinte 70 százalékig mehet, de mások 
szerint 50 százalékig. Es éppen mivel mi még 
agrárius, mezőgazdasági állam vagyunk és nem tudunk 
áttérni az ipari államra, azért oly nagymérvű a kiván- 
dorlás, mert ime, Amerikában az iparosok és a 
gyárosok nagyon is sokkalta nagyobb bért tudnak 
fizetni, mint a milyen bért a mi mezőgazdaságunk 
elbir, és a milyen bért a mi kezdetleges iparunk elbir. 
(Úgy van!) 

Azt mondja dr. Pap Dávid úr, hogy több mint 
12 éve követelik a gazdák különböző kongresszusokon, 
a gazdasági cselédek és munkások kötelező balesetbiz- 
tosítását és hogy erre vonatkozólag azóta még nem tör- 
tént semmi és a jövőben sem fog történni semmi. Nos 
hát már 1900-ban meghozatott a gazdasági munkás- és 
cselédsegélypénztárról szóló törvény, a melynek 8-ik 

szakasza szerint minden munkaadó köteles minden 
egyes, szolgálatában álló gazdasági külső cseléd után 
a pénztárba évenként 1 korona 20 fillért befizetni. 
(Felkiáltások : Kevés !) Ez azután az állam dolga, ha 
pótolni kívánja. 

• (Az elnöki széket Chorin Ferencz foglalja el.) 
Az e törvény 13., 14., 16. és 17. szakaszaiban 
megállapított segélyezések a rendkívüli tagokra is alkal- 
maztatnak. A 13. §. például wieghatározza, hogy ha a 
pénztár tagját baleset éri, minő gyógykezelésben és se- 
gélyezésben részesítené. Nem mondom, hogy ez kielégítő, 
de bizonyos az, hogy a családi cselédekre már megvan 
a köteles balesetbiztosítás. S ha nem csalódom, az 1902 : 
XIV. t.-cz. kiterjesztette ezt a gazdasági munkásokra is, 
még pedig azokra, a kik a cséplőgépnél alkalmazva 
vannak, vagy szecskavágó vagy őrlőgépeknél. Ez 
tehát mindenesetre egy lépés, a mely e téren történt; 
de azonkívül, a midőn az ipari munkások betegsegélye- 
zéséről és balesetbiztosításáról szóló törvényjavaslatokat 
a képviselőház tárgyalta, akkor egyszersmind utasította 
a földmívelésügyi miniszter urat, hogy hasonló törvényt 
az összes mezőgazdasági munkásokra nézve is terjesz- 
szen elő. (Egy hang : Hát a betegsegélyezés.) A beteg- 
segélyezés terén a legújabb, úgynevezett derestörvény 
szerint a mezőgazdasági osztály sokkal többre lett kö- 
telezve — nem szemrehányásképpen mondom — mint 
az iparosok, a mennyiben ők nemcsak az illető munkást, 
hanem családtagjait, hozzzátartozóit is kötelesek gyógy- 
kezelteíní, még pedig az eredeti törvények szerint az 
egész költségvetésben, holott, a mint én tudom, a munka- 
adók vagy gyáriparosok csak a fél költséget viselik az 
ipari munkánál. 

Nem akarok tovább időzni e kérdésnél és csak 
arra kérném dr. Pap Dávid urat, legyen arra szíves és 

magyarázza meg nekem azl, hogy lehet a haza fogal- 
mát a kenyér fogalmával összetéveszteni. Dr. Pap Dávid 
úr határozottan azt hangoztatta, hog^^' a munkásember- 
nek, a kisembernek, egyáltalában az alsóbb osztálynak 
nincs hazája: azoknak ott a hazájuk, a hol többet 
keresnek. 

Dr. Pap Dávid: Ennek éppen az ellenkezőjét 
mondottam. 

Laehne Hugó : Feljegyeztem, a mikor méltóztatott 
mondani. 

Dr. Pap Dávid: Nem azt mondtam, sőt konsta- 
táltam, hogy jó magyar emberek. 

Laehne Hugó : Azt tetszett mondani, hogy . . . 

Dr. Pap Dávid: Hogy nem szabad ezt a kérdést 
a haza kérdésével monfundálni, ezt mondtam, és ezt 
fenn is tartom. De azt nem mondtam, hogy ne törődjék 
a hazával. 

Laehne Hugó: Hát én e részben tanítást akarok 
venni a doktor úrtól, mert én azt egyáltalán nem tudom 
elképzelni, és leszek bátor felszólalásom során úgy ki- 
mutatni, hogy igenis, a mint később rektifikálta magát, 
azokban a kivándorlókban is van hazaszeretet és azok- 
ról nem szabad lemondanunk, mert mindenki, mint az 
előttem felszólaló is igen helyesen mondotta, ha még 
olyan czinikus is, ragaszkodik azon hályhez, a hol 
bölcsője áll és azon országhoz, azon nemzethez, a 
melyhez tartozik. Vagyok bátor áttérni Hieronymi ő 
nagyméltóságának felszólalására. Végtelenül sajnálom, 
hogy nincs jelen, ámbár nem kivánok vele polemizálni, 
mert hiszen el kell ismernem, hogy ő nagyméltósága 
nagyon tárgyilagosan beszélt. En soha nem tartóztam 
azok közé, a kik, akár politikailag, akár közgazdaságilag; 

vele egy véleményen lettem volna; de hogy a tárgyila- 
gosság mennyire minden kritikán felül áll, az is iga- 
zolja, hogy éppen ő konstatálta, azon közigazgatási és 
adóügyi bajokat, a melyekre vonatkozó törvények meg- 
alkotásánál ő nagyméltósága évek hosszú során át nem- 
csak hogy közreműködött, hanem méltóztatnak tudni, 
hogy két kormánynak is tagja volt. 

ő nagyméltósága csodálkozik a felett, hogy az 
északnémet kikötőkön keresztül inkább vándorolnak ki, 
mint a fiumei kikötőn át, noha a kivándorlás az utóbbi 
útvonalon sokkal olcsóbb és egyszerűbb. Ez egy- 
szerűen azért van, mert a mint itt már igen helyesen 
rámutattak, Ausztriában nincs útlevélkényszer a ki- 
vándorlókra nézve. (Felkiáltások : \''an ! Ausztriában 
van !) Es nincs kivándorlási törvény : (Felkiáltások : 
Az nincs!) Es ennek folytán azok, a kinek papírjai 
nincsenek rendben, első sorban a Németországon keresz- 
tülvivő utat választják; másodsorban pedig a magyar 
embernek természetében rejlik, hogy ö nem szeret hajón 
utazni és az északnémet kikötőkön át vivő tengeri út 
jóval rövidebb, mint a Fiúmén át vivő út. Fiúmén át, 
ha jól tudom 18—22 napig tart a tengeri út és az 
északi kikötőkön át 8 — 9 napig. (Felkiáltások: 14 napig!) 
Gyors hajó csak kettő van. De hisz a főmozzanat itt 
az, hogy kivált az északnémet társaságok, a melyek 
titkos ügynököket tartanak itt, olyanokat visznek ki fő- 
képpen, a kiknek az úti papírjai nincsenek rendben ; 
és ezek irányítják a kivándorlást. És itt éppen az a 
szomorú, hogy egyáltalában úgy az északnémet tengeri 
hatóságok, mint kivált az amerikai hatóságok valami 
nagy súlyt nem is helyeznek az úti papírokra és az úti 
levelek rendben lételére . . . 

Lévay Lajos báró : Sehol sincs szükség útlevélre I 
Sehol ! 

Laehne Hugó: . . . hanem tudok esetet, a mely- 
nél még marhalevéllel is kivándoroltak. Valami útlevél 
félét kellett az illetőnek felmutatni és nem lévén neki 
útlevele, marhalevelet mutatott fel. (Egy hang: Pecsétes 
levelet kell felmutatni!) Mindamellett én azt hiszem, 
hogy nem helyes, hogy mi annyira kedvében járjunk a 
kivándorlóknak, mint eddig tettük, még pedig úgy látszik 
a fiumei útirány érdekében. Nem helyezkedem arra az 
álláspontra, hogy a Cunard-szerződést fel kell bontani, 
koránt sem ; magam tapasztalatokat szereztem egy ki- 
vándorlási hajóval, még pedig a Cunard-hajóval utazván 
magam is. Tapasztaltam, hogy ott az ellátás nagyon is 
jó és szóba állva visszavándorló honfitársaimmal, a kik 
azelőtt az északnémet kikötőkből utaztak, ezek nem 
győzték dicsérni, hogy mennyivel jobb az ellátás, meny- 
nyivel jobb a bánásmód és minden a Cunard Line-on, 
mint az északnémet hajókon. De mindamellett talán 
még sem kellene annyira menni, hogy mi a kivándorlóknak 
Fiúméban állami költségen egy nagy hotelt építsünk. 
(Zaj.) Tudomásom szerint ott az előző kormány alatt 
másfél millió korona költséggel egy nagy hotel épült, a 
hol a kivándorlók elszállásoltatnak, de nemcsak ez tör- 
ténik velük, hanem ruhájuk is desinficiáltatik és meg- 
tisztíttatik . . . 

Lévay Lajos báró : Törvény irja elő ! 

Laehne Hugó : ^ . . a kivándorló maga is meg- 
fürösztetik és azután bocsáttatik hajóra. Már engedelmet 
kérek, de ez talán még sem volna állami feladat, hogy 
mi annyira elősegítsük és szóval, kellemessé tegyük a 
kivándorlást, ha már egyébként — beismerem — állami 
presszióval megakadályozni sem lehet. 

Hieronymi ő nagyméltósága szerint, a mostani' 
drágaság is egyik oka lévén a kivándorlásnak, ez ellen 
mint remediumot hozta félj hogy ki kell nyitni a szerb 

határt és ismét a szerb marhát kell behozni. Ez nagyon 
kétélű fegyver volna. Mindaddig, a míg Szerbiában és 
Romániában — de kivált Szerbiában — oly mizerábilis 
állategészségügyi viszonyok vannak, hogy onnan minden- 
féle betegséget behurczolunk, mint a hogy annak idején 
a sertésvészt behurczoltuk, mindaddig állategészségügyi 
egyezményt kötni Szerbiával ügyszólván állattenyésztési 
és állatkereskedelmi öngyilkosság volna Magyarországra 
nézve. 

Talán kissé rustikusan hangzik, de méltóztassék 
elhinni, hogy azon sok mezőgazdasági cseléd és munkás 
kivándorlásának oka éppen a közelmúltban dühöngő 
sertésvész. A kis cseléd és a munkásember sertésével 
télen át gyönyörűen kitarthatja családját ; másrészt, ha 
szaporulat van, igen szép jövedelemre is tehet szert. 

Abban az egyben osztozom ő nagyméltóságával, 
hogy arra, igenis, törekedni kell, hogy a keleti államokkal, 
éppen fejlődő iparunk szempontjából, kereskedelmi szer- 
ződéseket kössünk és a megszakadt kereskedelmi 
viszonylatokat újból bekapcsoljuk, még pedig főképpen 
azért, hogy majdan mindaddig, a míg iparunk itt Magyar- 
országon fog tudni megerősödni és elterjedni, iparunknak 
a keleti államokban fogyasztó piaczot biztosítsunk. Es 
ezt elérhetjük a nélkül is, ha egy más nyerstermény- 
felesleget határainkon bebocsátunk — és ez a gabna- 
felesleg — és ezt úgy bocsátjuk be, hogy a hazai 
piaczokat kedvezőtlenül ne befolyásoljuk. Ezzel kettős 
czél lesz elérve : egyrészt fel fog lendülni a malomipar, 
egyik legfejlettebb iparunk, a mely most, sajnos, üzem- 
redukczióval dolgozik, másrészt egyszersmind egy fontos 
élelmiczikknek, a lisztnek az ára is olcsóbb lesz, de 
harmadsorban igen sok munkásnak — malommunkások- 
nak — munkát is fogunk adhatni. Erre rámutattam 
annak idején a képviselőház közgazdasági bizottságában 

és rámutattam arra is, hogy ezen kérdést a hazai gabona- 
piacznak megterhelése nélkül lehetne megoldani a be- 
viteli utalványrendszer útján. 

Matlekovits űr ő nagyméltósága felállította azt a 
tételt, hogy a legnagyobb jövedelmet ma a földbirtok 
nyújtja. Hát a legbiztosabbat, azt talán igen ; de hogy 
azt, hogy a legnagyobb jövedelmet szolgáltatja a föld- 
birtok, ő nagyméltósága honnan vette, igazán nem 
tudom. E részben vagyok bátor a jelenlevő gyáriparo- 
sokat megkérdezni, hogy ők vájjon megelégednének-e 
azzal, ha a beruházott tőkének nem nagyobb, mint leg- 
feljebb négy százalékos kamatoztatására számíthatnának ; 
mert a mai nehéz munkásviszonyok közt többet, mint 
négy százalékot alig hoz a földbirtok. (Igaz!) 

Hangoztatta továbbá ő nagyméltósága, hogy a 
jelenlegi parlament egyáltalán nem hivatott arra, hogy 
az általános adóreform kérdésével foglalkozzék, mert 
ebben a parlamentben ügyvédeken kivül már csak föld- 
birtokosok ülnek. Már bocsánatot kérek. Hát az a 
parlament, a melynek annak idején ő nagyméltósága 
is tagja volt, és a mely ugyanazon törvény alapján 
választatott, mint a mostani, hivatva volt a jelenleg 
életben levő adótörvényeket megalkotni, s most ebben 
a parlamentben e feladatra egyszerre sok az ügyvéd és 
a földbirtokos, a kiktől nem lehet elvárni, hogy igaz- 
ságos adóreformot vigyenek keresztül? Már bocsánatot 
kérek, ilyen gyanúsítással élni szerény nézetem szerint 
kivált itt, a hol a parlamentnek kevés tagja van jelen, 
nem szabad ; nem szabad azt feltételezni Magyarország- 
nak 413 képviselőjéről, hogy azok nem tudnak tárgyi- 
lagosak lenni, a midőn ilyen nagy kérdésről van szó, 
mint az adóreform. 

Azt gondolja ő nagyméltósága, hogy vájjon az 
általános választási jog alapján összeülő parlamentben 

több lesz a kereskedő és az iparos. Hát azt méltóztatik 
gondolni, hogy a szoczialisták iparosokat fognak meg- 
választani? Dehogy! Ott a bicziklis urak fognak benn- 
ülni, a kikről ma délelőtt szó volt, benn fog ülni néhány 
szoczialista-barát fiskális, de az ipar és a kereskedelem 
képviselőit azok a körök nem fogják megválasztani. 
(Ugy van !) Tény — magam is sajnosnak tartom — , 
hogy az ipar és kereskedelem kevéssé van a magyar 
parlamentben képviselve ; de én azt hiszem, ennek nagy 
részben maguk az iparosok és a kereskedők az okai, 
mert ők érzik gazdasági helyzetük nehéz voltát és egy 
olyan, semmiképpen sem jövedelmező pályára, mint a 
képviselőség, nem igen kivannak vállalkozni. 

De van itt még egy más körülmény is, a mely e 
részben számba jön és ez a mi inkompatibilitási törve' 
nyünk, a mely az iparosnak és a kereskedőnek szinte 
lehetetlenné teszi, hogy bármiféle üzleti összeköttetésbe 
jusson az állammal, ha képviselő ; ő tehát üzleti érdekei 
szempontjából inkább nem lesz képviselő. 

Harmadsorban sajnos közgazdasági viszonyaink 
hozzák magukkal, hogy nálunk, önálló vámterületünk 
nem lévén, az ipart, a kereskedelmet és mindenféle 
vállalkozást csak állami támogatással tudunk fenntartani, 
így tehát a vállalkozó szellemmel biró iparos és keres- 
kedő inkább lemond arról a kétes dicsőségről, hogy a 
parlamentben helyet foglaljon. 

Ezen szerény véleményem szerint nagyon is segí- 
teni kellene. Nem mondom, hogy ismét tárt kaput 
nyissunk a viczinálizmusnak ; mindennek meg van a 
maga módja; de a míg egyrészt oda kellene hatnunk, 
hogy az iparosok és kereskedők a parlamentbe jöjjenek, 
másrészt a jelenlegi parlamenttől nagyon is elvárjuk, 
hogy sürgősen intézkedjék az ő nagyméltósága által 
felemlített kereseti adóreform tárgyában ; követelnünk 

lehet pedig e mellett a földadóreformot és a földadó 
progresszivitásának a keresztülvitelét. (Éljenzés.) Ne mél- 
tóztassék azt gondolni, hogy a jelenlegi parlamentben 
erre nem volna meg a hajlandóság. E részben felelek 
egyszersmind dr. Pap Dávid úrnak is, a ki ezt szintén 
hangsúlyozta ; mert hiszen — nem méltóztattak talán 
figyelemmel kisérni a lapok közleményeit, — de a 134 
képviselőnek az indítványai között benn van a progresszív 
földadó behozatala is. (Felkiáltások : De Wekerle nem 
akarja megcsinálni!) Az tény, hogy ő nagyméltósága, a 
jelenlegi miniszterelnök és pénzügyminiszter úr felemlí- 
tette, hog}'' ő a földadó terén nem kívánja a progresz- 
szivitást életbe léptetni és az is tény, hogy ő az adó- 
reformot egyszerre kívánja megvalósítani, valószínűleg 
azért, hogy az államháztartás egyes adónemeknek külön 
kiragadása által és azoknak reformálása által esetleg 
az államháztartásnak az egyensúlya meg ne zavartassék. 
De én azt hiszem, a miniszterelnök és pénzügy- 
miniszter úrra is lehetne hatni és nagyon kívánatos 
volna, ha innen is ez a tekintélyes testület és szak- 
értekezlet felírna a kormányhoz, hogy a progressziv 
adót, még pedig, a mint igen helyesen méltóztattak 
megjegyezni, nemcsak a földadó terén, hanem az egész 
vonalon be kellene hozni. (Elénk helyeslés.) 

A kivándorlást első sorban közgazdasági kérdés- 
nek tekintem. (Úgy van !) Főoka lekötött gazdasági 
helyzetünk. (Ugy van !) Mint az önálló vámterület 
lelkes hívét, végtelen szomorúsággal tölt el, hogy e 
szaktanácskozmányban oly kevéssé beszéltek erről ; sőt 
privát beszélgetésekben és, ha jól emlékszem, Hatvany- 
Deutsch Sándor ő méltóságának egyik közbeszólásában 
is szinte lemondó lethargiát tapasztaltam ; mintha az a 
felfogás uralkodnék, hogy erről le kell mondani, ezt nem 
lehet megcsinálni. 1917-ig nem lehet megcsinálni; de 

19l7-re nagyon is meg lehet csinálni az önálló vám- 
területet és reménylem, hogy a Gyáriparosok Országos 
Szövetsége úgy, mint a múltban, a jövőben is fog 
hatalmas társadalmi akcziót indítani ebben az irányban, 
mert az önálló vámterület ügye valóban megérdemli, 
hogy az összes közgazdasági erők összefogjanak és 
1917-re, fokról fokra előkészítve, dűlőre vigyék. 1910-ben 
már a bankszabadalom kérdésének kell megoldatnia és 
ebben senki sem akadályozhat meg minket, mert szuro- 
nyokkal egy bankot fenntartani nem lehet ; csak akarnia 
kell tehát a magyar képviselőháznak, akarnia kell a 
magyar gazdatársadalomnak, a magyar iparos- és keres- 
kedőosztálynak és akkor ennek feltétlenül meg kell 
lennie. Hiszen éppen azért, mivel munkabéreink olyan 
alacsonyak, éppen azért, mivel mezőgazdaságunk nagyobb 
munkabéreket meg nem bir, iparunk pedig fejletlen, 
azért vándorolnak ki az emberek, mert odaát többet 
keresnek. (Ugy van !) 

Nagyon köszönöm dr. Pap Dávid úrnak, hogy be- 
ismerte, hogy a sztrájkok is nagy mértékben hozzá- 
járulnak a kivándorláshoz. Ha ma kitör a sztrájk, — 
hangoztatta a doktor úr, és ő mint a szoczialisták ba- 
rátja, erről bizonyára jól tájékozva van — másnap egy 
csomó ember útlevelet vesz és kivándorol. Es miért 
vándorol ki? Nem azért, mintha szívesen lépett volna 
sztrájkba. A sztrájkot ő helyteleníti ; ő szívesen dolgozna 
itt, de nem engedik dolgozni. Igenis, szabályozni kell tehát 
a sztrájkjogot. Legyen joguk azoknak, a kik sérelmet 
látnak abban, hogy alacsony a munkabér, sztrájkolni ; 
de egyszersmind gondoskodjék az állam arról, hogy az, 
a ki sztrájkolni akar, meg legyen védve. 

A kivándorlásra való csábítás, az ügynökök és 
kivált a titkos ügynökök üzelmei ellen azért nem tudunk 
megfelelő remediumot találni, mert, a mint Rákosi Jenő 

ő méltósága nagyon helyesen kifejtette, az ügynököskö- 
dés^ azt hiszem, csak kihágásnak van minősítve és 
olyan csekély büntetés szabatik reá, a mely egyáltalán 
nem riasztja el azt a titkos ügynököt nagyon is jőve- 
delmező foglalkozásától. (Ugy van !) Másrészt pedig ha- 
tárrendőrségünk végtelenül hiányos és roész. Olyan hiá- 
nyos, hogy a határnak igen nagy területein egyáltalán 
nincs határrendőrség (Igaz !) és a hol van, ott rossz, 
ott előállanak azok a bizonyos orosz állapotok. Sajnos, 
nagyon is mérvadó helyről hallottam, hogy van a határ- 
rendőrség személyzetében nagyon is selejtes elem, a mely 
semmiféle garancziát sem nyújt arra, hogy kisebb- 
nagyobb összegért az útlevéltől eltekint. (Egy hang : 
Jobban kell fizetni l) Másrészt pedig nagy hátrány, hogy 
Ausztriában és Horvátországban nincs kivándorlási tör- 
vény. (Ugy van !) Mert mihelyt a kivándorló lejön 
Fiúméba, ott, mondjuk, egészségi okokból, vagy, mert 
papírjai nincsenek rendben, visszautasíttatik. (Igaz !) 
A Cunard-line megtartja a szerződést, nem viszi magá- 
val, ő Fiúméból átmegy Susákra, ott horvát" területen 
van, ott természetesen gondoskodva van arról is, hogy 
legyen mindjárt ügynök, a ki pártfogásába veszi és azután 
vígan zónázik Eszak-Németországon keresztül Ameri- 
kába. Erre kellene tehát a kormány figyelmét felhívni, 
hogy hasson oda, hogy mielőbb az osztrák kormány is 
hozzon kivándorlási törvényt és hogy Horvátországban 
is hozzanak. 

Lévay Lajos báró : Ismételten sürgettetett. 

Laehne Hugó : Tudom, hogy sürgettetett, méltó- 
ságos uram, de nem fog ártani, ha innen is rámutatunk 
erre a kérdésre. 

A kivándorlási törvénynek egyik része, azt hiszem, 
még szintén végrehajtatlan ; legalább nincs tudomásom 

arról, hogy az 1903: IV. törvényczikkben előirt kiván- 
dorlási tanács megalkottatott volna. 

Hegedűs Lóránt : Kinevezték, de nem hivták össze I 

Laehne Hugó: Arra is fel kellene hívni a kor- 
mányt, hogy ezt az intézményt funkczionáltassa, mert 
ez bizonyára sok fontos kérdésben támogathatni fogja 
a kormányt. 

A kivándorlás apasztására, illetőleg megszünteté- 
sére szolgáló teendőket én is két csoportra osztom. 
A csak törvényhozási intézkedés és hosszabb munka 
által megoldható feladatok közt legyen szabad itt is első 
sorban az önálló vámterületre, önálló gazdasági beren- 
dezkedésünkre utalnom ; ezt ne engedjük többé a napi- 
rendről levenni. 

A földbirtok tekintetében nem érthetek egyet az 
előadó úrral. Az az országút, a mely a kötött birtokon 
visz keresztül és így apasztja a kivándorlást, nagyon rögös és 
nagyon görbe lesz. E kivándorlási mizéria nagy baja az 
egész nemzetnek, iparosoknak és mezőgazdáknak egyaránt; 
kapcsoljunk ki ebből mindent, a mi disszonancziát idéz- 
het elő vagy legalább is annak látszatát keltheti, mintha 
a kivándorlás nagy baját jelszóul akarnók felhasználni 
és előtérbe tolni, hogy régi, szerzett jogokat sértsünk. 
(Felkiáltások: Ezt nem akarja senki!) Nem vagyok sze- 
relmes a kötött birtokba és nem tekintem noli me tan- 
gere-nek, de kérem az előadó urat, hogy ahhoz az 
országúthoz, a melyet itt építeni akar, ne a nemzeti állam 
alapjaiból vegye a köveket és ne onnan robbantsa azo- 
kat dinamittal, mert ha e kérdést a kivándorlási kérdés- 
sel kapcsoljuk össze, akkor nem fogunk barátokat sze- 
rezni, akkor a gazdaosztályt, a mely pedig szintén és 
még hozzá régibb idő óta, mint az iparosok, foglalkozik 
e kérdéssel, egyáltalán el fogjuk idegeníteni magunktól. 
De igenis, szükség van jó földbirtokpolitikára, még pe- 

dig különösen a telepítés és a parczellázás tekintetében^ 
mert, a mint éppen Hieronymi Károly ő nagyméltósága 
kifejtette, a rossz telepítés és a rossz parczellázás nem 
hogy apasztaná^ de elősegíti a kivándorlást; ezért kel- 
lene felírni, hogy a telepítés és a parczellázás állami 
feladatnak nyilváníttassék és csakis az állam közbejöt- 
tével történhessék. 

A községi • és városi birtokok, igenis, nagyon kívá- 
natos volna, hogy telepítési és parczellázási czélokra 
felhasználtassanak; ez a községi és városi birtok rend- 
szerint kellő szakértelem hiányával kezeltetik, a közsé- 
geknek és városoknak kellő jövedelmet nem hoz és így 
a községeken és városokon is csak segítve lenne, ha 
parczelláztatnának, a mivel egyszersmind nagyon sok 
embert földhöz is lehetne juttatni. Ezzel a kérdéssel, 
igenis, foglalkozik a kormány. 

Ez a kérdés tehát szintén megoldandó. 

Másrészt volnának azonnal keresztülvihető és ke- 
resztülviendő intézkedések. Itt van első sorban, a mit 
már említettem, a sztrájkjog szabál^^ozása és a dolgozni 
akarók megvédése. Amerikából visszavándorló munkások 
mondották nekem, mennyit kell ott szenvedniök és 
dolgozniok. Igaz, hogy jóval többet keresnek, de ha 
itthon annyit dolgoztak volna, valószínűleg ugyanannyit 
keresnének. 

Kérdeztem, miért nem dolgoztak itthon. 

— Hja, nem engedi a .szakszervezet ! 

Nem volt szabad és nem szabad akkordmunkát vál- 
lalni^ hanem csak napszámban szabad dolgozni, a mivel az 
egyéni munkaképességnek a kifejtését megakadályozták. 
(Igaz ! Úgy van !) Ezért mennek sokan Amerikába. 
A sztrájkjog szabályozásánál tehát biztosítani kellene azt 
is, hogy a ki akkordmunkát akar vállalni és így akar 
dolgozni, az is dolgozhassék. (Helyeslés.) 

Másrészt a társadalomra is kellene hatni. Nem 
szabad — hisz ez régi betegségünk — mindent az ál- 
lamtól várnunk. A kivándorlásnak ez a kérdése olyan, 
mint az osztálysorsjáték. Mint ennél, csak a húzás előtt 
halljuk a nagy lármát és reklámot és felszólítást a 
sorsjegyvásárlásra, úgy a kivándorlásnál is elejével csá- 
bítják az ügynökök a szegény munkást, hogy Eldorádó 
vár reá; és miként a sorsjegynél a húzás után csak 
egy-két nagyobb nyereményről hallunk, de a vesztesek 
szomorú ezreiről nem hallani semmit, épp úgy nem 
tudunk a kivándorlásnál semmit arról, hogy odaát há- 
nyan jártak szerencsétlenül, a kik egyáltalán teljesen 
elzüUöttek és nagyon is elrettentő például szolgálhatnak. 

En tehát egy eszmét kívánok megpendíteni és 
kérném a Gyáriparosok Országos Szövetségét, hogy 
vegye ezen ügyet a kezébe: létesítsen, ha úgy tetszik, 
egy kivándorlási vagy visszavándorlási hazafias ligát, 
szóval, egy egyesületet, a mely állandóan foglalkozik a 
kivándorlással és a vissza vándorlással társadalmi úton. 
(Helyeslés.) Állami úton, sajnos, nem lehet tenni sem- 
mit, mert ezt az Egyesült-Államok nem tűrik. 

Hatvany-Deutsch Sándor: Az OMGE-vel együtt. 

Laehne Hugó: Ha méltóztatik, az OMGE-vel 
együtt ; szóval, a gazdatársadalmi és iparostársadalmi 
vezető testületek és a közgazdasági testületek összefogva 
létesítsenek egy ilyen ligát, a mely azután élelmes embe- 
reket tart, a kik kimennek Amerikába, a kik figyelem- 
mel kisérik annak a kivándorlónak a sorsát, a kik a 
borzasztó, a rettentő példákat leírják, azokat hazaküldik 
és itt terjesztik. Szóval a csábítással szemben ellenagitá- 
czióval kell dolgozni. Gondoskodni kell arról is, hogy 
a visszavándorlók, ha visszajönnek, munkát kapjanak, 
még pedig természetüknek megfelelő munkát : ha iparos- 
munkás volt, iparosmunkát kapjon az illető, ha mező- 

gazdasági munkás, földecskét; és ezzel a törekvéssel 
már karöltve kellene működnie az államnak; és van is 
tudomásom róla, hogy a kormány nagyon is hajlandó 
volna egy ilyen társadalmi intézményt megfelelően tá- 
mogatni. Hiszen a román kulturliga is Magyarországon 
milyen szaporán dolgozik, sajnos, titokban a románok 
között. Hát mi magyarok társadalmi úton miért ne dol- 
gozhatnánk odaát a mi véreinkért ? Hiszen kivándorlóink 
odaát — volt alkalmam róla meggyőződni — nemcsak 
az első generáczióban, hanem a továbbiakban is nagyon is 
megtartják magyar mivoltukat. Éppen azért továbbra is 
foglalkoznunk kell velük és ha mindjárt, hogy úgy 
mondjam, hűtlenül elhagyták is a hazát, azért továbbra 
is a haza szeretetét kell velők éreztetnünk és ha lehet- 
séges, visszatelepedésre birni őket. 

Ha mindezeket a dolgokat keresztülviszszük, ha 
egyrészt iparunk lesz s a munka szabadsága biztosítva 
lesz s másrészt a csábításnak és ügynökösködésnek 
eleje vétetik, akkor hiszem, hogy ha nem is megszűnni, 
de nagy mértékben csökkenni fog a kivándorlás. (Elénk 
helyeslés és taps.) 

Mezey Gyula a F. M. K. E. képviselője: Mélyen 
tisztelt Szaktanácskozmány ! A szaktanácskozmány azon 
tagjai, a kik előttem felszólaltak, már részletesen kifej- 
tették, milyen nagyok a kivándorlás mérvei s milyen 
káros hatással vannak hazánkban a népesedésre, a köz- 
gazdaságra, a művelődésre, a közerkölcsökre, a hon- 
védelemre és a magyar nemzeti eszmére egyaránt. Ismét- 
lésekbe kellene bocsátkoznom, ha ezek fejtegetését nem 
mellőzném. Részemről pedig már elmondottakat ismé- 
telni csakis annyiban akarnék, a mennyiben azok az 
általam követendő eszmemenet érdekében okvetlenül 
szükségesek. A vezérfonal előadásomban azon előadói 
javaslat lesz, a melyet az ügyvivő igazgató úr a szak- 

tanácskozmány kezdetén kezünkbe juttatott s röviden 
elfogadásra is ajánlott. Annak pontjai szerint fogok ha- 
ladni s már most megjegyzem, hogy bár az előadó úr- 
ral egyes részletekben egyetértek, sok alapvető kérdés- 
ben nem tudtam vele egyező felfogásra jutni. 

A Szövetség által feltett első kérdés a kivándorlási 
és útlevéltörvényre, a második a Cunard-Line-nel való 
szerződésre vonatkozik. Miután kapcsolat van a kettő 
között, legczélszerübb azt együtt tárgyalni. 

Tapasztalati tények és statisztikai adatok egyaránt 
bizonyítják, hogy a kivándorlás a törvény meghozatala 
és a Cunard-szerződés megkötése óta nagy arányokban 
emelkedett. Sokan vitatták ezen szaktanácskozmány 
folyamán is, hogy a kettő között egészen szoros az oki 
összefüggés. Maga az előadó úr is azt mondja a 
II. kérdőpontra adott válaszában, hogy »a Cunard-szer- 
ződés . folytán egy év alatt 100,000-el emelkedett a kiván- 
dorló magyarok száma* ; minthogy pedig az 1906. évi 
kivándorlók egész tömege statisztikai adatok szerint — a 
romániai kivándorlást is figyelembe véve mintegy 
200,000-re emelkedett, az előadó úr szerint a Cunard- 
szerződés maga öO^o-kal szerepelne a kivándorlást elő- 
idéző okok közt. Ez mindenesetre tévedés, melyre a fel- 
szólalók közül már többen reámutattak. Az igazság az, 
hogy a kivándorlási nagy hullám a Cunard-szerződés 
ota, de nem a Cunard-szerződés folytán nagymértékben 
emelkedik. 

A kivándorlás alapokai tisztázottaknak tekintendők. 
Az okokat azon nagymérvű szocziális, közgazdasági és 
erkölcsi dekadencziában kell keresni, mely közéletünk 
összes vonalain többé-kevésbbé megállapítható, s mely a 
legalkalmasabb melegágyát képezi az izgatásnak és csá- 
bításnak. Nem csoda, hogy a kivándorlás ily körülmé- 
nyek között már régen kivetkőzött eredeti, a munka- 

keresésre, a megélhetési viszonyok javítására irányuló 
jellegéből s nem tekinthető egyszerű és természetes 
vagyonszerzési törekvésnek többé, hanem immár való- 
ságos lázzá, szerencsevadászattá fajult. így állván a té- 
nyek, nem lehet nehéz az első kérdésre a felelet. 

A hol oly nagy mozgató erők működnek, mint a 
milyenekre lapidárisan reámutattunk, ott egy törvény 
hiányai, egy szerződés fogyatékosságai nem képezhetik 
a bajnak alapokát s ott a rendőri intézkedések jelentő- 
sége is csak másodrendű lehet Az ok szocziális, gazda- 
sági , és ethikai természetű ; ilyeneknek kell lenni az 
orvosszereknek is. A hol a közgazdaságban és társa- 
dalomban ily nagyméretű bajokat állapíthatunk meg, ott 
az összes szocziális, ethikai és közgazdasági életrend- 
nek mélyreható javítása okvetlenül szükséges. 

Ebben a tételben jelölhető meg a kivándorlás nagy 
veszedelmének gyógyítási módja általánosságban s 
ebben található fel válaszom az I. kérdésre nézve is. 
Ez a tétel világosan utal arra, hogy a kivándorlás a 
legjobb kivándorlási törvénynyel sem akadályozható meg, 
mert annak nem tüneteit, de alapokait kell komoly 
gyógykezelés tárgyává tenni. Ezzel azonban egyáltalá- 
ban nem azt kívántam kifejezésre juttatni, hogy a ki- 
vándorlási törvény revízióját a teendő és tehető intéz- 
kedések sorából hagyjuk ki teljesen. Azokkal tehát, a 
kik a revíziót feleslegesnek állítják, egyet nem érthetek. 

Kétségtelen ugyanis igen tisztelt szaktanácskozmány, 
hogy a törvény értelmében ennek a kérdésnek teljesen 
üzleti jellegű kezelése érvényesül. A kivándorlók szállí- 
tása a törvény 8. §-a értelmében hazai és külföldi magán- 
szállítási vállalkozókra, egyesekre vagy társaságokra 
bizható, a kiknél vagy a melyeknél a dolog természeté- 
ből kifolyólag a jogos üzleti érdek az irányadó s a 
kilye vagy a melyekre nézve az a körülmény, hogy a 

kivándorlók egy részét a helyzet igazi feltárásával s 
okos tanácsokkal vissza lehetne-e a hazában tartani, 
legalább is közömbös. A törvény ezen intézkedése 

azonban a kisebb hiba. En a törvény fő hibáját abban 
találom, hogy annak 15. §-a értelmében a hajózó válla- 
lat felhatalmazást kap arra, hogy a kivándorlókat a 
szállítási szerződések megkötésének czíme alatt »alkalma- 
zottak«, helyesebben magánügynökök útján gyűjtse ösz- 
sze. Ha tehát megengedjük is, hogy a hajózó társaság 
az ő üzleti érdekével nemzetünk rovására vissza nem 
él s hogy a hajózó társaságnak nem érdeke, hogy mi- 
nél nagyobb számú kivándorlót szállítson hajóin — bár 
ez a feltevés minden üzleti felfogással homlokeg3^enest 
ellenkezik — az már kétségtelen, hogy a magán- 
ügynöknek feltétlenül érdeke a sok kivándorló. Hogy ez 
így van, annak igazolására az Adria tengerhajózó társa- 
ság képviselője dr. Kovács úr hozott fel érdekes adatokat. 
Szerinte a Cunard 1906-ban csak mintegy 43,000-et 
volt képes kiszállítani azon 80,000-nél többre menő ki- 
vándorlóból, a melyet az ő ügynökei összegyűjtöttek, a 
többit kénytelen volt átadni az észak-német hajózó 
vállalatoknak. Ezt igazolja általában a tapasztalás is, 
mutatja az a verseny, mely a hajózó társaságok közt 
ennek nyomán kifejlett, s mely a törvényes és titkos 
ügynökök útján, mint annak a Szövetségnek nagyra- 
becsült elnöke jeles megnyitó beszédében kifejezést 
adott, immár valóságos embervásárrá fajult, nemzetünk, 
fajunk nagy érdekeinek rovására. A kivándorlási kon- 
gresszusok már a törvény megalkotása előtt reámutattak 
az ügynöki intézmény veszedelmeire. A gazdatársadálom 
egyetértő véleménye szerint az állami kivándorlási iro- 
dáknak kellett volna azokat a közegeket képezni, melyek 
a kivándorlás ellenőrzése és mérséklése czéljából a ki- 
vándorlók tömege s a szállító vállalatok közé állíttatnak. 

A kivándorlási irodák élére arra rátermett, jól meg- 
választott, ezen nagy nemzeti veszedelem iránt kiváló 
érzékkel biró állami tisztviselők állítását javasolták a 
kongresszusok s javasolták egyúttal azt is, hogy ezen 
irodák működésébe az illető vidék gazdasági egyesületei- 
nek, iparkamaráinak kiküldöttjei s a társadalomnak erre 
vállalkozó jelentékenyebb alakjai, egyes földbirtokosok, 
lelkészek stb. bevonassanak. Ez úton vett volna tevé- 
keny részt a kivándorlás mérséklésében az érdekelt 
társadalom s ez a szervezet ily alakban egy közgazda- 
sági és szocziális ellenőrző intézményt képezett volna és 
bizonyára nagy szolgálatokat tehetett volna az ügynek 
a kivándorolni akarók felvilágosításával, holott ezek a 
mai rendszerben kizárólag a nyilvános és titkos ügy- 
nököknek vannak kiszolgáltatva, a kik bizonyára csupán 
az érem szebbik oldalát mutatják nekik. 

A kivándorlási irodák intézményét betetőzte volna 
a kivándorlási tanács, mint az egész szervezet csúcs- 
pontja, vezetője, ellenőrzője. Ezt meg is alkotta a törvény 
(38., 39. §§.), de életbe léptetve eddig nem lett. A magán- 
ügynöki intézmény fenntartása esetén nem is lehet ennek 
működésétől megfelelő sikert remélni. 

Ezekből világosan kitűnik, hogy a kivándorlási tör- 
vény sürgősen módosítás alá veendő az általam kifejtett 
irányban, a magán ügynökségek teljes megszüntetésével, 
az állami kivándorlási irodák felállításával, a kivándor- 
lási tanács életbe léptetésével. E mellett a törvény egyes 
korlátozó intézkedései szigorítandók. így például a törvény 
2. §-ának intézkedése szerint azok, a kik a véderőtör- 
vényen alapuló állítási vagy szolgálati kötelezettség alatt 
állanak, csak az erre illetékes hatóságtól nyert engedély- 
lyel vándorolhatnak ki. Ez némi korlátozást tartalmaz 
az állítás és szolgálatkötelesekre, de nem elegendőt; 
azokra, a kik az állítási kort el nem érték, hatálylyal 

nem bir. Ezen intézkedés mellett a 18 — 19 éves ifjak 
vígan hajózhatnak át a tengeren s a »véderő« az állí- 
tási kötelezettség beálltakor bottal ütheti a nyomukat. 
Ugyanez áll az engedélylyel kivándorolt tartalékosokra 
is. Ezekre nézve az útlevéltörvény 2. §-a csak háború 
esetén ád jogot a kormánynak, hogy az útlevelek ki- 
adását egyáltalában beszüntesse. Ezeket a véderő a leg- 
több esetben végleg elvesztette. Hogy erre a haza bár- 
mely fiának a szabad költözködés czímén joga lehetne : 
az előttem legalább is kétséges. Az állam minden pol- 
gárának, minden gyermekének érdekében tartja fenn 
összes közgazdasági, közigazgatási, kulturális, igazság- 
ügyi, honvédelmi, egészségi és szocziális intézményeit. 
Ebből világosan következik, hogy az állam minden 
fiának is kötelezettségei vannak az állam irányában s 
csak ha ezeknek megfelelt, állhat be reá a költözködési 
szabadságnak az a mértéke, hogy ő hazáját állandóan 
vagy végleg is elhagyhassa. Ugyancsak nem terjedhet a 
szabad költözködés joga addig a határig, hogy a kiván- 
dorló keresetképtelen családtagjait azok teljes anyagi 
biztosítása nélkül hagyhassa vissza. Erre nézve a tör- 
vény 2. §-ának d) pontja intézkedik ugyan, de annak 
végrehajtása hiányos, a mit bizonyítanak az e tekintet- 
ben évről évre előforduló visszaélések és megújuló 
panaszok. 

Jogosan kifogásolni lehet azt is, hogy szerződéses 
viszonyban állók, szerződésbeli kötelezettségük lejárta 
előtt kivándorlásra engedélyt kapjanak. Ezzel az intéz- 
kedéssel nincs a polgár szabad költözködési joga meg- 
sértve, csupán a saját akarata szerint elvállalt köteles- 
ség teljesítéséig korlátolva. Csodálatosak ebben a tekin- 
tetben egyes körökben a felfogások. Azt például 
természetesnek tartja mindenki, hogy egy szerződéses 
viszonyban álló gazdasági cseléd, mezőgazdasági és 

ipari munkás, vagy egyéb alkalmazott, míg munkaadó- 
jával kötött szerződése fennáll, saját hazájában sem köl- 
tözködhetik más vidékre, mert hiszen elvállalt szolgálati 
vagy munkakötelezettségének azon a helyen (abban a 
községben, abban a majorban, abban a gyárban) tarto- 
zik eleget tenni, a hová szerződött. Ha azonban egy 
ilyen szerződéses viszonyban álló egyén szerződésének 
lejárta előtt Amerikába útlevelet. kér s a mezőgazdaság 
érdekképviseletei azt megadhatónak nem vélik, az enge- 
dély megadásának tilalmazását kívánják : ezt az illető 
körök a polgár szabad költözködési joga megsértésének 
s reakczionárius intézkedésének tartják, — meg nem 
gondolva, hogy mily viszonyok fejlődhetnek ki egy 
olyan országban, a hol a szerződésbeli kötelezettségek 
teljesítése alól százan és százan mentetnek fel ily köz- 
vetett módon : a károsított másik fél pedig a tengeren 
túl keresheti a maga igazát. 

Nem lehet tűrni államrendészeti szempontokból 
azt sem, hogy a törvén}'' intézkedései kijátszassanak, 
pedig tudjuk, hogy így van, hogy igen nagy azok 
száma, a kik údevél nélkül vándorolnak ki, átszökve a 
határon, vagy munkakeresés czéljából külföldre (Ausz- 
triába, Németországba) menve át s onnan vándorolva ki 
Amerikába. Az ellenőrzés tehát sokkal hatékonyabbá 
teendő a mainál, a büntető határozmányok feltétlenül 
szigorítandók s a mi sajátos viszonyaink közt kimon- 
dandó lenne, hogy a ki munkakeresés czéljából külföldre 
"^®gy — ugyanazon elbánás alá essék, mint a bevallott 
kivándorló s reá a szigorított törvény szigorított intéz- 
kedései alkalmaztassanak. 

A határrendőrség intézménye a hegyvidéki kiren- 
deltség igen tisztelt képviselője által előadott értelemben 
szervezendő át, hogy czéljának megfeleljen. E tekintetben 
nem értek egyet a dr. Sugár Ignácz úr által elmondot- 



288 

takkal, a ki ez intézkedésektől — utalva a magyar 
határvonal nagy hosszúságára — semmi eredményt 
nem vár. Az olyan nagyhangú kijelentésekkel, hogy a 
sok száz kilométerre kiterjedő határvonalon a határ- 
rendőrség nem érvényesülhet, ezt a kérdést agyonütni 
nem lehet. A ki határaink geográfiai alakulatát ismeri, 
az tudja, hogy nagyon hosszú vonalakon aránylag mily 
kevés a nyilt és titkos alkalmas átjárók száma. Be kell 
látni, hogy egy jól szervezett határrendőrség éppen 
határaink geográfiai alakulata folytán igen nagy ered. 
ménynyel léphet fel a nagy arányokat öltött ember- 
csempészet ellen. 

Ezen fejtegetések után csak kevés szavam lehet a 
Cunard-szerződésről. Ezt a kérdést dr. Kovács úr az 
Adria képviselője kellő világításba helyezte. Minden- 
esetre helyes, ha az állam biztosítani akarja magának 
a szállításban az ellenőrzés lehetőségét. Az orvoslás 
módja tehát nem a Cunard-szerződés eltörlésében, de 
mint kifejtettem a törvény okszerű revíziójában, a magán- 
ügynöki intézmény eltörlésében, az állami kivándorlási 
irodák felállításában, a határrendőrség megfelelő szerve- 
zésében, az ellenőrző és büntető határozmányok meg- 
felelő szigorításában keresendők. Ez utóbbiak állanak 
az útlevéltörvényre is. 

Mindezen rendészeti intézkedések azonban a bajt 
gyökereiben nem gyógyítják meg. Áttérek tehát a teendő 
intézkedések közgazdasági és szocziális részére. Ezek 
között a lll-ik kérdőpontra. 

Az előadó úr a kivándorlás egyik főokát az állami 
terhek nagy emelkedésében látja, mit egyfelől az állami 
költségvetés emelkedésével, másfelől az alkalmazottak 
számának nagymérvű emelkedésével igyekszik igazolni. 
Ajánlja, hogy minden erővel küzdjünk az állami alkal- 
mazottak számának szaporítása ellen s javasolja a II. oszt. 

kereseti adó legalsó osztályának és a munkások I. oszt. 
kereseti adójának eltörlését. 

Nagyon jól tudjuk, hogy az államélet igényei az 
utolsó éztizedekben minden irányban nagy mértékben 
emelkedtek, ezzel együtt járt a terhek állandó és foly- 
tonos emelkedése 

Ez a fejlődéssel járó természetes folyamat. Nem 
is a teheremelkedés tulajdonképpen a baj, hanem az : 
hogy a keresetképesség, az ország lakosságának telje- 
sitő képessége nem tartott lépést a terhek emelkedésé- 
vel. Kormányaink elmulasztották ezt a teljesítő képes- 
séget megfelelő közgazdasági intézkedésekkel fejleszteni 
és annak útjából az akadályokat megfelelő közigazgatási, 
törvénykezési, szocziális stb. intézkedésekkel elhárítani. 
Itt tehát megint csak annak tudatára jutunk, hogy a 
helyzet sanálása minden irányban a közgazdasági, köz- 
igazgatási, törvénykezési, szocziális és kulturális intéz- 
kedések egész sorozatát igényli. Az állami alkalmazottak 
számának megfelelő korlátok között tartása bár nézetem 
szerint is, kívánatos: a terhek csökkentése s így a ki- 
vándorlás korlátozása szempontjából csak csekély értéket 
képvisel. 

A II. és I. oszt. kereseti adók egyes ágainak el- 
törlése kétségtelenül helyes kívánság, de semmi esetre 
sem elég intézkedés az adóügy terén. Ez csak 
bevezetését képezheti a rendszeres és általános adó- 
reformnak. 

Az adóügy igen nagy mező, nem akarok annak 
reformjára részletesen kiterjeszkedni, csak utalok egyes 

részletekre. Utalok például a földadóra. En nem megyek 
el odáig, mint azt némelyek teszik, a kik a földadónak 
leszállítását kívánják. Megmaradhat nézetem szerint 
továbbra is a mai kontingensében, csak igazságossá és 
arányossá legyen téve. Ennek érdekében feltétlenül szük- 

séges a kataszteri tiszta jövedelem kiigazítása és a pro- 
gresszivitás behozatala. Uj forrásként mutatkozik a kül- 
földi honosok birtokainak magasabb kulcs szerint való 
megadóztatása. 

Rendkívül fontos éppen a legszegényebb népréte- 
gek megélhetése, tehát a kivándorlás szempontjából is, 
fogyasztási adórendszerünk reformja, a hús-, bor-, sör-, 
czukoradó leszállításával s a szeszadó felemelésével. 
Hogy pedig ez utóbbi szesziparunk visszaesésével ne 
járjon, mindazon intézkedések megtétele szükséges, me- 
lyek a szesznek az iparban, háztartásban való felhasz- 
nálását elősegítik. 

A Szövetség által felvetett kérdések közül, a ki- 
vándorlás csökkentése érdekében, kétségen kivül a 4-ik, 
az iparfejlesztésre és a szocziálpolitikai reformokra 
vonatkozó, a legfontosabb. 

Itt egyetérlek az előadó úrral abban, hogy a ki- 
vándorlás csökkentése érdekében a munkaalkalmak szapo- 
rítása, a kereseti viszonyok javítása, az ipar rendszeres 
fejlesztése nagyarányú eszközökkel, legelső sorban pe- 
dig az ipari foglalkozást bénító s akadályozó rendelke- 
zések és törekvések elhárítása, nagyon szükséges. Két- 
ségtelen azonban, hogy erre a mostani idő éppen a 
nagyméretű kivándorlás folytán állandóan igen erősen 
csökkenő munkáslétszám miatt, kevésbbé alkalmas, 
mint voltak a megelőző évek. Nem csoda tehát, ha 
minduntalan felhangzik a kérdés: mit akarunk az ipar- 
fejlesztéssel akkor, a midőn már a mezőgazdaság sem 
tud elegendő* munkáskezet kapni? Én nem helyezkedem 
erre az álláspontra. Nekem az a nézetem, hogy még a 
csökkenő munkáslétszámnak sem szabad bennünket az 
iparfejlesztéstől visszarettenteni s ha elmulasztottuk azt 
kedvezőbb időkben, lássunk hozzá a legnagyobb erély- 
yel, hogy helyrehozzuk a mulasztottakat, fokozatosan 

szaporítsuk a munka és kereseti alkalmakat és ezzel is 
kevesbítsük a kivándorlás okait. Következetes, czéltuda- 
tos és szívós munka mellett lehetetlen elmaradni a si- 
kernek ; a társadalomban és közgazdaságban helyre 
kell előbb utóbb állani a részben természetes okok 
folytán, részben pedig mesterségesen megzavart egyen- 
súlynak. 

Az iparfejlesztésben sem szabad azonban egy pil- 
lanatra sem elfelednünk, hogy hazánk mezőgazda állam. 
Első sorban azon iparágak lennének tehát — szerény 
nézetem szerint — minden lehető módon és eszközzel 
kifejlesztendők, melyek, hogy úgy mondjam, a mező- 
gazdaság emlőin nőhetnek fel. Ilyenek a len- és kender- 
kikészítő telepek, keményítő és burgonyalisztgyárak, 
állati és növényi konzerveket . előállító intézmények, 
mezőgazdasági czukorgyárak, répa- és burgonyaszesz- 
gyárak, a szesznek az iparban fokozottabb felhaszná- 
lásával stb. stb. 

Mindent összevéve azonban nagy kételyeim van- 
nak az iránt, hogy elég gyorsan megfelelő eredménye- 
ket tudjunk elérni az iparfejlesztés terén kellő vám- 
védelem nélkül. Ugy hiszem, hogy az 1917-ig terjedő 
időszak újból igazolni fogja a múltból merített ezen 
aggályokat. 

Az iparfejlesztés mezejét nem lehet elhagyni a 
nélkül, hogy meg ne emlékezzünk a sztrájkokról. Ezek- 
nek minden irányban, úgy a termelésben, mint a fo- 
gyasztásban tapasztalt drágító hatása elvitathatatlan. 
Dr. Pap Dávid szaktanácskozmányi tag azonkívül be- 
ismerte azt is, — a mit a tényekkel szemben alig is 
lehetett volna tagadásba venni, — hogy minden na- 
gyobb sztrájk után tömegesen váltják meg a munkások 
az Amerikába szóló útleveleket. Nagyon fontos lenne 
a munkások egyesülési szabadságának sérelme nélkül 

a sztrájkkérdést munkásra és munkaadóra egyaránt 
méltányosan megoldani. 

Dr. Pap Dávid űr, a sztrájkokról szólva szűkkeb- 
lűséggel vádolta meg az ipari és mezőgazdasági munka- 
adókat s azt a felhivást intézte mind a kettőhöz, hogy 
nagyobb munkabéreket adjanak : a béke érdekében. 
A szaktanácskozmány nagyérdemű elnöke az ipari 
munkaadókra vonatkozólag bölcsen és határozottan 
verte vissza az alaptalan támadást s kimutatta, hogy a 
munkaadók elmennek a lehetőség szélső határáig, s a 
békének éppen a szocziáldemokráczia féktelen izgatásai 
állanak útjában. Pap úr megkoczkáztatta azt az állítást 
js, hogy a mezőgazdaság egyáltalán nem akarja a mél- 
tányos béreket megadni, inkább kész visszamenni az 
extenzív gazdálkodásra. Ez az állítás egyáltalában nem 
állja ki a komoly bírálatot. Tények bizonyítják, hogy a 
mezőgazdasági munkabérek az utóbbi években nagy 
arányokban emelkedtek, s a mezőgazdák szintén tettekkel 
igazolták be, hogy készek elmenni a méltányosság leg- 
szélsőbb határáig. Ámde e téren 0I3'' követelések támasz- 
tattak a munkás-szakszervezetek által, a melyek egye- 
nesen kétségessé teszik azt, hogy jövedelmezőleg lehessen 
még termelni. Vagyis a szoczializmus féktelen izgatásai 
folytán meg lett támadva a jövedelmező mezőgazdasági 
termelés lehetősége. A mezőgazdasági munkabérek már 
is magasabbak, mint az az általában kedvezőtlen érté- 
kesítési viszonyok mellett indokolt. S ha a kereset az 
egész évre felosztva így sem elegendő, annak oka nem 
az alacsony munkabérekben, hanem abban keresendő, 

hogy a mezőgazdasági foglalkozás az évnek csak néhány 
hónapjára terjed ki s különösen a tél folyamán alig 
nyújt keresetet. Hogy pedig a mezőgazdák készebbek 
volnának felhagyni a haladással és inkább áttérnének 
az extenzív művelésre semmint a munkabéreket méltá- 

nyosan emelnék : ez a legmerészebb ráfogás, a mit a 
leghatározattabban vissza kell utasítani. Nincs az a 
mezőgazdasági kör, melyben ily irányzat érvényesülne. 
A midőn a mezőgazda az idők mostohaságára hivat- 
kozva, azt mondja, hogy ha a munkáshiány továbbra 
is ily arányokban fokozódik s a követelések továbbra 
is ily mértéktelenül csigáztatnak fel, mint azt napjaink- 
ban tapasztaljuk, akkor esetleg kénytelen lesz felhagyni 
az intenzivebb gazdasági üzemekkel : a tárgyilagosan 
Ítélő szemében egészen mást jelent, mint a mit dr. Pap 
Dávid állít. Az ily nyilatkozatokban a helyzet kénysze- 
rűsége és nem a kitűzött vagy követett irányzat nyilat- 
kozik meg. Hogy ez a visszaesés be ne következzék, 
feltétlenül szükséges, hogy megszűnjenek a szoczial- 
demokráczia részéről szünet nélkül folytatott féktelen 
izgatások a munkaadók ellen, a melyekkel dr. Pap 
Dávid is azonosítja magát akkor, a midőn ebben a 
szaktanácskozmányban is, a hol egy súlyos társadalmi 
és gazdasági baj okait kutatjuk, megtámadja a közkor- 
mányzatot azért, mert itt-ott feloszlatott olyan szakszer- 
vezeteket, melyek törvényadta jogaikkal visszaélve, mű- 
ködésükkel a törvényes rendbe s az alapszabályaik által 
előirt irányba beilleszkedni vonakodtak. 

Abban, hogy szocziálpolitikai alkotásokra minden 
irányban szükség van, az előadó úrral egyetértek ; 
e tekintetben a mostani kormányban teljesen meg- 
bízom. 

Az ötödik kérdőpont a munkástelepítésre és a 
munkásoknak földhöz juttatására vonatkozik. 

Az előadó úr s vele együtt többen (Gelléri, Szántó 
stb.) a kivándorlás legfőbb okát a hitbizományi, holt- 
kézi s általában a kötött birtokokban keresik s ennek 
folytán a kötött birtokok megszüntetésével és feloszt- 

hatóvá tételével munkásnépünk földéhségének kielégítését 
ajánlják. Az előadó úr erre vonatkozó álláspontját abban 
foglalja össze, hogy : »Magyarország iparfejlesztésének 
országútja a kötött birtok felbontásán át vezet«. Ezekkel 
az álláspontokkal a magam részéről nem érthetek egyet. 
Hogy a kötött birtokok túltengése lenne a kivándorlás 
egyik legfőbb oka, többen állították, de elfogadható 
módon senki sem bizonyította be. A birtokok megkö- 
töttsége nálunk már régi keletű, ha tehát ez Jenné a 
kivándorlás egyik főoka, úgy ez hazánkban egyrészt 
már régebben kezdetét vette volna, másrészt első sorban 
és legnagyobb méretekben a kötött birtokokon indult 
volna meg; kétségtelen tény pedig, éppen dr. Sugár 
Ignácz, a ki nem barátja a kötött birtokoknak, mutatta 
ki e szaktanácskozmány folyamán, hogy az első ki- 
vándorlók ipari munkások voltak. 

Hogy a kivándorlás és a kötött birtok közti ösz- 
szefüggés mennyire nincs meg, azt a statisztika adatai- 
val fényeset! és alaposan kimutatta a szaktanácskoz- 
mány egyik illusztris tagja, Hieronymi Károly, volt 
kereskedelemügyi miniszter úr. Az ő következtetéseit 
teljesen igazolják a gyakorlati tapasztalatok. Vinczehidy 
Ernő úr rámutatott arra a jelenségre, hogy Torontál- 
ban, a hol a parczellázott birtok nagyobb az egész 
terület 707o-ánál, milyen nagymérvű a kivándorlás. 
Dr. Vargha Gyula miniszteri tanácsos úrnak a szak- 
tanácskozmány folyamán felmutatott adatai szerint pedig 
Csongrád megyéből — a hol köztudomásúlag legtöbb a 
kötött birtok — 1906-ban csak 102 s 1907. év első 
négy hónapjában csak 45 volt a kivándorlók száma. 
Nagyon sok példát tudnék még felmutatni az ország 
minden részéből, de nem megyek tovább annál a vár- 
megyénél, a melyben lakom, Nyitránál, melynek több 
éven át közgazdasági előadója is voltam s így annak 

kivándorlási viszonyait, kötelességemhez képest és az 
ügy fontosságához mért ügyszeretettei figyelemmel ki- 
sértem. 

Tapasztalataim feltétlenül igazolják, hogy Nyitra 
vármegyének éppen azon részéből legnagyobb a kivánr 
dorlás, a hol a nagy- és középbirtokok száma a leg- 
kisebb s a hol a parczellázott birtok (a kisbirtok) a leg- 
több, a hol tehát a kötött birtokokat támadók eszme- 
menete szerint a birtokmegoszlás a legkedvezőbb. Leg- 
kisebb a kivándorlás azon járásokból, a melyekben a 
latifundiumok, hitbizományi és egyházi birtokok száma 
a legnagyobb, vagyis a vágsellyei, érsekújvári stb. járá- 
sokból. Vizsgáljuk meg azonban, hogy nézne ki ezen 
újabb földosztási elmélet a gyakorlati kivitelben. Azt 
hiszik azok az urak, a kiknek a birtok kötöttsége any- 
nyira fáj, hogy a kötöttség megszüntetése után azonnal 
százezrekre menő holdak jönnek a kötött birtokból 
mozgásba? Ez semmi esetre sem lehet rövid idő alatt 
végbemenő folyamat. Már pedig igen helyesen jegyezte 
meg Bernáth István tisztelt barátom, hogy a míg a 
birtoknak latifundiális jellege megmarad, az az ipar- 
fejlesztés szempontjából a kötött birtokkal teljesen 
egyenlő megítélés alá esik. 

Tegyük fel azonban, hogy a kötött birtok táma- 
dóinak kívánsága szerint a mobilizáczió e téren tényleg 
kezdetét veszi, az mindenesetre csak lassú tempóban 
fog haladni. Ha már most a svéd patkószeggyárnak 
ezen szaktanácskozmányhoz benyújtott javaslatát, mely 
szerint: 20 k. holdnyi homesteaddal terheletlen paraszt- 
birtokok lennének alakítandók, elfogadnák illetékes he- 
lyen, kétségtelen, hogy 100 ezer kat. holddal még csak 
5000, egy millióval csak 50,000 földéhes embert elégí- 
tenének ki. Mit adnak a többi földkeresőnek ? Mit adnak 
annak az évről évre nagyobb kontingensnek, mely egy- 

felől a birtokrészleteknek nagymérvű felaprózása, más- 
felől az eladósodás, továbbá végrehajtási törvénj^ünk 
hibái folytán birtokától megválni kénytelen? En magam 
sem tartom hazánkban a birtokmegosztást közgazdasági 
tekintetben ideálisnak, de azt meg' a legnagyobb határo- 
zottsággal állíthatom, hogy a míg a latifundiális birtok 
nagy mennyisége a tapasztalás tanúsága szerint éppen 
nem oka a kivándorlásnak, addig a birtokoknak a leg- 
szélsőbb határig vihető felaprózhatósága azt a legnagyobb 
mértékben segíti elő. 

Ha a kivándorlókra vonatkozó adatokat átvizsgál- 
juk, kétségtelen beigazolást nyer az, hogy a földmíves 
kivándorlóknak legnagyobb kontingensét azok a kis- és 
törpebirtokosok szolgáltatják, a kik még birnak ugyan 
ingatlan földbirtokkal, de olyannal, a mely már egy 
család fenntartására sem elegendő. 

Napról napra szaporodik azoknak a száma, a kik- 
nek szomorú sorsában az az igazság jut kifejezésre, 
hogy : törpe birtokból megélni nehéz, elszedni azt a 
tulajdonostól végtelen könnyű. Én úgyis mint vízsza- 
bályozási igazgató, hivatásomnál fogva, úgyis mint 
gazdasági egyesületi elnök, állandóan forgok a nép kö- 
zött s állandóan élénk és éber figyelemmel kisérem 
annak helyzetét és merem állítani, hogy hazánk népes- 
ségének ez a rétege van a legszerencsétlenebb viszo- 
nyok közt ; ennek helyzete sokkal rosszabb a munkásé- 
nál. Teljes mértékben viseli az állami és községi terhe- 
ket. Csekély birtoka a megélhetésre nem elegendő, de 
elegendő arra, hogy az év legnagyobb munkaidejében 
a maga és családja munkaerejét lefoglalja s megakadá- 
lyozza őt abban, hogy idegen munkában keresse a hiány 
kielégítését. Ebben ethikai okok, az ő hagyományos 
felfogása is nagy mértékben akadályozzák. A kik a 
viszonyokat ismerik, nagyon jól tudják, mily nehezen 

alakul át a kisbirtokos mezőgazdasági munkássá, nap- 
számossá. 

Ez az ő felfogása szerint egy nagy erkölcsi sülye- 
dés.'Ezt az átalakulást rendszerint meg szokta előzni 
az érzékek és az önérzet bizonyos mesterséges eltompí- 
tása, elfásítása, az alkoholizmus útján. Ennek a nagyon 
becses és nagyon értékes néprétegnek a züllését egy- 
aránt előmozdítja örökösödési jogrendünk, ki nem épí- 
tett hitelrendszerünk, egyoldalú gazdasági fejlődésünk és 
hibás földbirtokpolitikánk. Örökösödési jogrendünk le- 
hetővé teszi, hogy az örökösök bármily csekély földbir- 
tokon is tovább osztozhassanak : így a birtokrészletek 
felaprózhatósága a véghetetlenségig megy s nemcsak 
nagyszámú proletariátust teremt, de a parczellázott bir- 
tokok gazdasági megművelhetőségét is nagyban korlá- 
tozza. Hitelünk még mindig nem elég olcsó s a kisem- 
berek részére nem mindenütt eléggé hozzáférhető. Köz- 
gazdasági fejlődésünk nem nyújt elég biztosítékot a bir- 
tok nélkül maradó családtagoknak arra, hogy más téren 
keressék és találják meg a tisztességes megélhetés fel- 
tételeit. Végrehajtási törvényünk pedig rossz. Ezen az 
úton a kisbirtokososztályt fenntartani nem lehet. Ezen 
megjegyzések után bátran kérdhetjük Pap Dávidtól és 
hasonló gondolkozású társaitól, ha a kötött birtokokat 
felosztjuk, mivel biztosítanak bennünket arról, hogy 
eddigi örökösödési jogrendünk, birtokpolitikánk, hitel- 
rendszerünk és végrehajtási eljárásunk mellett az eddigi 
elszegényedési folyamat nem megy tovább ? mivel biz- 
tosítanak bennünket arról, hogy a szeggyári javaslat 
szerint 20 holdakban megállapított parasztbirtok, már az 
első birtokos halála után fel nem oszlik olyan törpe 
birtokokká, melyek a megélhetésre többé nem elegendők 
s újabb indító okát képezik majd á kivándorlásnak? 
mivel biztosítanak arról, hogy az ily birtokok hiteltúl- 



298 

terhelés folytán, vagy a végrehajtási törvény 156. §. 
alapján árverés alá s ez úton illetéktelen kezekbe nem 
kerülnek? Biztosíthatnak -e bennünket arról, hogy azokat 
az erdélyi részeken nem szedi-e össze az Albina ? Felső - 
magyarországon a Tátrabank és egyéb nemzetiségi pénz- 
intézetek? Általában mivel biztosítanak arról, hogy ezek 
az új parasztbirtokok parasztkézen is maradnak? Es 
új középbirtokok alkotása nélkül miként biztosítják ezen 
parasztbirtokosságnak a vezető elemeket? A míg a mi 
sajátos viszonyaink közt a most röviden vázolt vesze- 
delmek ellen garantiát nem kapunk, a kötött birtokok 
felszabadításának kérdését a legnagyobb veszedelmek 
felidézése nélkül, legfeljebb csak elméleti diszkusszió alá 
vehetjük. 

Ne kezdjük az annyira szükséges építést rom- 
bolással ; építsünk a meglévő alapokra. Tessék megelő- 
zőleg egészséges alapokra fektetni s kifejleszteni az egész 
hitelrendszert, tessék kifejleszteni az ipart s ezzel levezető 
csatornákat nyitni a birtok nélkül maradóknak, tessék 
reformálni a végrehajtási törvényt, tessék törvényben 
biztosítani a birtokok feloszthatóságának alfeó határát, 
vagyis törvényben megállapítani a birtokminimumot stb. 
Ha mindezek a nemzetet fenntartó czélszerű módon ren- 
dezést nyernek, akkor kezdhetünk el a kötött birtok fel- 
szabadításának módjairól, a hitbizományoknak a sík 
vidékről a hegyvidékre áttolásáról stb. gyakorlati irány- 
ban is beszélni. Addig azonban, a míg ezen garantiális 
jellegű dolgok törvényhozás útján, a nemzetfenntartás 
érdekeinek kedvezőleg életbe nem lépnek, nem hogy a 
birtokok kötöttségének lazításáról nem lehet szó, hanem 
ellenkezőleg a kötöttségnek kiterjesztése nemzetiségi 
szempontból a hegyvidékeken ; gazdasági és szocziális 
szempontból pedig lefelé menő irányban, az egész or- 
szágban feltétlenül szükséges a helyes és gazdaságilag 

czélszerű birtokminimum törvényes megállapításával. A 
viszonyokat ismerve ki merné állítani, hogy a mai vi- 
szonyok közt a földéhség nem találhatna módot a ki- 
elégítésre. Tessék csak akár a statisztika adatai közt, 
akár a gyakorlati életben utána nézni, azzal a kétségbe 
vonhatlan ténynyel találkozunk, hogy az annyira kifo- 
gásolt sok kötött birtok daczára a birtokmobilizáczió 
nagyobb a kelleténél ; évenként számtalan birtok kerül 
eladóvá és cserél gazdát. Csak helyes irányba kell te- 
relni ezt a folyamatot, czélszerű telepítési és parczellá- 
zási törvény életbeléptetésével, megfelelő nagy telepítési 
alap létesítésével, mely módot nyújtana a kormánynak 
arra, hogy az árverés alá kerülő birtokokat megszerez- 
hesse. E nélkül nem nyerhetünk megnyugtatást arra 
nézve, hogy az új közép- és kisbirtokok arra hivatott 
kezekbe kerüljenek s azokban meg is maradhassanak. 
Valóságos nemzetfelujító munkát lehet ez irányban 
végezni. 

Adósok maradtak a bizonyítással Gelléri, Pap és 
társaik arra nézve is, hogy miért ne lehetne ipart fej- 
leszteni hitbizományi birtokokon is? Ausztria példája az 
ellenkezőt bizonyítja s én előadásom más helyén már 
rámutattam egy czélravezető módra. Arra pedig nem 
egyszer mutatott rá a Magyar gazdaszövetség, hogy a 
kisembert is be lehet vinni a nagybirtokba, bérlő szö- 
vetkezetek útján. 

Ezekben megadtam a választ a Szövetség ál- 
tal felvetett öt kérdésre. Hangsúlyoznom kell azon- 
ban, hogy a feltett 5 kérdés nem merítheti ki a 
kivándorlási kérdés nagy anyagát ; nem meríthetik ki 
tehát a gyógyítás módjának ismertetését az arra adott 
válaszok sem. 

A baj rendkívüli ; annak gyógyítására tehát a teen- 
dők egész sorozata szükséges. Ezen teendők sorozatát 

röviden, odavetve, a következőkben vélném megállapít- 
hatónak. 

Szükséges első sorban az őstermelés fejlesztése, 
sok tekintetben annak átalakítása, iparivá tétele. A fej- 
lesztés alatt értem mindazon intézkedéseket, a me- 
lyek a szakértelem előbbre vitele, a termelés és a ter- 
mények forgalomba hozatalának előmozdítása és köny- 
nyítése, a jó értékesítés biztosítása stb. szempontjából 
szükségesek ; továbbá mindazon akadályok elhárítását, 
a melyek annak útjában állanak (egyoldalú, ki nem 
fejlesztett közlekedési rendszer, drága tőke, fedezetlen 
határidőüzleti játék stb.). Szükséges a nagyarányú ipar- 
fejlesztés. 

Nélkülözhetetlen a jó birtokpolitika, ezzel kapcso- 
latban az örökösödési jogrend reformja, a birtokminimum 
megállapítása, a homestead intézménye, egészséges tele- 
pítés, birtokrendezések, telekkönyvi rendezés. 

Szükséges a közvetlen és közvetett adók reformja, 
a létminimumra és pótadómaximumra tekintettel a pro- 
gresszivitás biztosításával s oly irány érvényesítésével, 
hogy semmiféle jövedelem a megadóztatás alól magát 
ki ne vonhassa ; a fogyasztási adók leszállítása a hús- 
nál, sörnél, bornál, czukornál; emelése a szesznél. 

Szükséges a párbérek megváltásáról való gon- 
doskodás. 

A hitelügy további egészséges fejlesztése az új 
tehermentesítéssel, a takarékpénztárak megfelelő re- 
formjával. 

Mindenfajta uzsorának üldözése és kiirtása. Az 
igazságszolgáltatás egyszerűbbé és olcsóbbá tétele; a 
végrehajtási törvény reformja. 

Közigazgatási, munkásügyi reformok stb. 

Általában nagyarányú közgazdasági és szocziálpoii- 
tika kell. Csak ha ezek mind megvannak, ha látni fogjuk, 
hogy nemzetünk a biztos fejlődés és haladás útján van, 
akkor nyúlhatunk — ha erre szükség lesz — az olyan 
radikálisabb intézkedésekhez, a minő a birtokok kötöttsé- 
gének megszüntetése, mert hiszen, ha a kérdést elmé- 
letileg és a nemzet sajátos viszonyaitól elvontan tárgyal- 
juk, mi is előnyt adunk a szabad birtoknak a kötött 
felett. Addig azonban csak óvatosan nyúljunk azokhoz 
a nemzeti alapokhoz, a melyeket őseink bölcsessége 
éppen nemzetfenntartó szempontokból az évszázadok 
során megalkotott. Mert a czél, igen tisztelt szaktanács- 
kozmány, nem lehet csupán az, a mit Gelléri szak- 
tanácskozmányi tag kifejezésre juttatott, hogy itt szo- 
cziális béke, hogy itt anyagi jólét legyen ; hanem a czél 
az én erős meggyőződésem szerint az is : hogy ez az 
ország, a melynek földjére egy évezreden keresztül 
apáinknak annyi vére, annyi verejtéke hullott : magyar 
is maradjon. ^ 

Fodor Ferencz titkár: Uszkay Bálint, Mezőtúr 
város főjegyzője! 

Uszkay Bálint : T. Értekezlet ! Az én nézetem 
szerint a kivándorlási és az útlevéltörvénynek bármi- 
lyen irányú módosítása a kivándorlást csökkenteni nem 
fogja. 

A múlt század 80-as éveinek végén Beregmegyé- 
ben voltam községi jegyző ; arra az időre esett azon a 
vidéken a kivándorlás kezdete. 

Mikor a kivándorlás azon a vidéken nagyobb mér- 
veket kezdett ölteni, a megyei hatóság és a belügy- 
miniszter megtagadta az útlevelek kiadását. Ez az intézke- 
dés azonban egyetlen kivándorolni akarót sem marasztott 
itthon; eredménye csupán az volt, hogy a kivándorló 

az útlevél megszerzéséért járó 3 — 5 korona helyett 80, 
100, 300 koronát fizetett annak a titkos ügynöknek, a 
ki Amerikába való utazását elősegítette. Éppen azért 
erős a hitem, hogy a kivándorlási törvénynek bár- 
milyen nagymérvű szigorítása vagy pedig az a 
törvényhozási intézkedés, mely az útlevelek kiszol- 
gáltatásának jogát az alispánok hatásköréből vissza- 
helyezi a belügyminiszter kezébe, semmiféle hatással 
sem lesz lesz a kivándorlási esetek számának csökken- 
tésére. 

A Cunard Line-nal kötött szerződést alaposan nem 
ismerem s így ahhoz nem kívánok szólani. Annyit azon- 
ban megjegyzek, hogy nagyon kis dolog lenne nálunk 
a kivándorlási ügy, ha annak helyes mederbe terelése 
egy hajóstársasággal kötött szerződés fenntartásától vagy 
megszüntetésétől függne. 

A kivándorlásnak nálunk sokkal nagyobb okai 
vannak, semhogy azokat akár a» kivándorlási és útlevél- 
törvény módosításával, akár a Cunard Line-nal kötött 
szerződés felbontása által el lehetne tüntetni. 

Azok közül az okok közül, a melyek közrehatnak 
a kivándorlás terjedésére, néhányat leszek bátor a t. 
értekezlet engedelmével felsorolni. 

Kezdődik az okok sorozata az elemi népoktatás- 
ügynél. Nálunk a népoktatási tanterv minden képzeletet 
felülmúló módon inpraktikus. Ismertetik a mi népisko- 
láinkban a föld legkisebb tartományainak folyóit, hegyeit, 
városait; a számtani műveleteknek minden olyan for- 
máját, a mely képtelenné teszi a parasztgyereket az 
igazi számtani tudás elsajátítására; teletömik a tanuló 
fejét szent énekekkel és érthetetlen irálylyal összetákolt 
erkölcsi tanításokkal; éveken át tanítják a zsidók törté- 
nelmét, csak egyet nem tanítanak népiskoláinkban : az 

életrevalóság elsajátítását. A népiskolákban előadott tan- 
tárgyak %o"®^ részének a növendék az életben nem 
veszi hasznát semmiben; tehát a népiskolai tanterve- 
ket olyan irányban kell módosítani, hogy már az isko- 
lában szerezze meg mindenki az alapot az életrevaló- 
ságra. 

Gyakorlatból tudom, hogy a népiskolai tantervek 
eme hiányait a gazdasági ismétlőiskolák nem tudják 
pótolni. A megélhetés ismeretét már az elemi osztályok- 
ban kell elsajátíttatni a gyermekkel s a tanításban 
arra kell fektetni a fősúlyt, hogy a gyermekekből haza- 
fias érzelmű, jó erkölcsű,, józanéletű, munkaszerető, 
életrevaló, hasznos polgárok legyenek. 

A mi magyar népünk kitartó a nehéz, a fárasztó 
munkában ; de a háziipari czikkek előállításával, kerté- 
szeti szakmába vágó finomabb munkával nem szívesen 
foglalkozik. Hiszen közmondása, hogy a czukorrépater- 
meléshez az uradalmak legtöbbje felvidéki tót vagy éppen 
morva munkást kénytelen alkalmazni, meri a magyar 
munkás nem szeret a czukorrépával pepecselni. Pedig 
tudjuk, hogy a házi iparral vagy pláne a kertészettel való 
foglalkozás nagyon szép jövedelmet hajt. A selyem- 
bogártenyésztést alig-alig lehet kedveltté tenni ebben az 
országban ; pedig ez a foglalkozás lehetővé tenné, hogy 
a családnak azok a tagjai, a kik testi gyöngeségük 
miatt csak fogyasztják a család munkabíró tagjai keres- 
ményét, szintén hozzájárulnának a család fenntartá- 
sához. 

Ezeket a dolgokat azonban már az iskolában kell 
megkedifeltetni a gyermekkel. Szerintem az életrevaló- 
ság és az élnitudás éppen olyan kellék az ember bol- 
dogulásához, mint a betű- és számvetés ismerete ; éppen 
ezért az életrevalóság feltételeit a betű ismertetésével 

egyidejűleg és egyforma fokozatossággal kell a gyermek 
lelkébe belecsepegtetni. 

E terv megvalósításához egységes népiskolák kel- 
lenének. Ma nálunk iskolafenntartó lehet az állam, fele- 
kezetek, magánosok, egyesületek és a község, mind- 
egyik körülbástyázva a maga autonóm jogaival. Ilyen 
viszonyok közt egységes népiskolai terv alig lehet- 
séges ; az csak az állami népiskola megvalósítása esetén 
lenne keresztülvihető. 

Kultuszminiszterünk a legutóbbi népiskolai törvé- 
nyek tárgyalása során azzal okolta meg többek között 
a népoktatás államosításának mellőzését, hogy nem 
ismeri a kultúrában a szürkeséget. Bátor vagyok meg- 
jegyezni, hogy az elemi népoktatásügy államosítása nem 
szürkeséget, hanem czéltudatos, egységes vezetést jelent 
a kultúrában s arra, a mint a mindennap előforduló 
példák igazolják, nagy szükség van a kulturális fejlődés 
helyes mederbe terelése indokából. 

Es itt méltóztassanak nekem megengedni, hogy 
megemlékezzem a kivándorlási ügy egy nagy tényezőjé- 
ről : a kötött birtokokról. 

Statisztikai adatok bizonyítják, hogy hazánkban 
a kötött birtok kétszer akkora terjedelmű, mint a 
kisbirtok. Beregmegyének ama részén, a hol a kiván- 
dorlás első Ízben felütötte fejét, abban a község- 
ben, a hol jegyző voltam, 2300 lélek élt 1300 hold 
területen; közel esett hozzá a gróf Schönborn-féle hit- 
bizományi uradalomnak mintegy 6000 holdnyi kitűnő 
minőségű része. Abban az időben történt, hogy a gróf 
sík területen lévő összes birtokát, mintegy 30-^-36,000 
hold földet, haszonbérbe adott egy társasczégnek ; az 
évi haszonbér holdanként, ha emlékezetem nem csal, 
10 korona volt. Nekem akkor az volt a szándékom, hogy 

azt a 6000 hold különálló birtokát a grófnak, a nnely 
községemhez közel esett, haszonbérbe megszerzem a 
népnek. ígértünk a grófnak holdanként 40 korona 
haszonbért. Nem adta, mert, a mint tisztjei mondták, 
nehéz volna az uradalomnak a haszonbérlet darabonként 
való kezelése. 

Ma azon a vidéken alig van munkabiró ember; 
mind Amerikába költözött ; holott ha azt a hatezer 
holdnyi földet, habár csak haszonbérlet útján is, a köz- 
ség határához lehetett volna csatolni, abból a falubój 
egyetlen ember sem hagyta volna el hazáját. Jelenlegi 
lakóhelyemen 90,000 hold a város határa ; él rajta 
25 — 26,000 lélek. Innen nem is vándorol ki senki az 
országból, mert a nép boldogulásának nem állja útját a 
a nagy uradalom és a kötött birtok. A hozzám szom- 
szédos Békésmegyének a földje valóságos Kánaán és 
ott már felütötte fejét a kivándorlás, mert tele van a 
vármegye kötött birtokkal, melyek mindenike örök aka- 
dálya a nép boldogulásának. Ha az ország térképét 
megnézzük, azt látjuk, hogy a kivándorlás azokon a 
vidékeken tömeges, a hol nagy uradalmak és kötött 
birtokok vannak ; ebből a tényből pedig az következik, 
hogy ha a kivándorlást korlátozni akarjuk, akkor nem 
elég nekünk a kivándorlási és útlevéltörvény módosítá- 
sára gondolni, mert ezáltal csak megnehezítjük, de 
lehetetleníteni nem vagyunk képesek a kivándorlást, 
hanem alapos intézkedésekkel gondoskodni kell a tör- 
vényhozásnak a nép jólétének emeléséről vagyis meg 
kell akadályozni a nagyterjedelmű hitbizományoknak 

sík területen való létesítését és lehetővé kell tenni 

hogy a termékeny kötött birtokokhoz a nép hozzájut- 
hasson. 

Sokan mondják, hogy a kivándorlásra nem a szük- 
ség kényszeríti a nép nagy részét, hanem a gazdagodás! 

20 

vágy. Hát kérem, hol vari az az ember, a ki gyarapí- 
tani nem akar ? Itt a fő az, hogy ebben az országban 
olyan helyzet legyen, a mely minden iparkodó emberre 
lehetővé tegye az anyagi gyarapodást. 

Ma a kivándorlás nagy baj, de nem elhárítha- 
tatlan veszedelem. Ma a kivándorló összekuporgat 
Amerikában néhány ezer koronát; hazajön és földet 
vásárol. De minthogy a földet méregdrágán veszi és 
baját növeli a közterhek elviselhetetlen nagysága, ismét 
tönkremegy, ismét kivándorol és ekkor már véglege- 
sen búcsút mond a haza földjének, a mely őt a 
tengerentúlról hozott pénzzel sem képes eltartani. Ezt 
a másodizben való kivándorlást kell kiváltképpen meg- 
akadályozni. 

Az iskolák államosításával kapcsolatosan emlékez- 
tem meg a kötött birtokról, mint a kivándorlás egyik 
leghatalmasabb előmozdítójáról. Itt viszatérek erre a 
témára. 

Kétségtelen, hogy a kötött birtokoknak az a része, 
mely ma a r. kath. egyház kezén van, azzal a kötele- 
zettséggel adomány oztatott annak idején, hogy az ado- 
mányozott birtok jövedelméből köteles a birlaló az ország 
hadügyi és kulturális szükségleteinek fedezésére. A had- 
ügyi kiadásokat már rég magára vállalta az ország kö- 
zönsége. Ha most az állam az elemi népoktatásügy álla- 
mosítása révén magára vállalja a kulturális költségeket 
is, nincs arra semmi jogczím, hogy azok a nagybirtokok 
azontúl is kötött birtokok és a r. kath. egyház kezelése 
alatt maradjanak. 

Ezeknek a rengeteg földeknek a fölparczellázása és 
kis- és középbirtokká átalakítása, czéltudatos telepítési 
politika mellett, ma meg sem állapítható mértékben csök- 
kentené a kivándorlást s a föld árának kamatai alapul 

szolgálhatnának az ingyenes és nemzeti kötelező állami 
népoktatás megteremtésére. 

Az állami és egyéb közterhek állandó emelkedése 
szintén összefüggésben van a kivándorlással. Az állami 
adók rendezése, a progresszív adózás és a létminimum 
adómentesítése alapján, következetesen megvalósítandó 
terve a kormánynak. Ehhez a kérdéshez, mivel a pénz- 
ügyi kormány idevonatkozó terveit nem ismerem, nem 
szólok. Szólani óhajtok azonban a községi terhekről és 
megjelölni kívánom azt a módot, a melylyel a községi 
terhek rohamos emelkedésének gátat lehetne vetni. 

Itt eszembe jut, hogy, a mint tudjuk, az önálló 
pusztai községek fél pótadómentességben részesülnek. 
Ezt kérelmezték, hogy megszüntessék; azonban a kor- 
mány azzal biztatta a felszólalókat, hogy a közigazgatás 
reformjánál rákerül a sor. Hogy a közigazgatás reform- 
jából mikor lesz valami, arról nincs mit beszélnünk ; ez 
ma egy kilátástalan állapot ; azonban hogy az ilyen 
részletkérdéseket is meg lehet oldani a közönség kívá- 
nalmaihoz képest, annak szép példáját adta boldogemlé- 
kezetű Hegedűs Sándor kereskedelemügyi miniszter úr. 
Ugyanis emlékszünk arra, hogy a közigazgatási bíróság 
kimondta, hogy a vasutasok kötelesek pótadót fizetni. 
A községek ki is vetették a vasutasokra a pótadót, a 
meddig azonban a végrehajtásra került volna a sor, 
Hegedűs Sándor kereskedelmi miniszter már javaslatával 
az országgyűlés elé állott és ez kimondta, hogy a vas- 
utasok pótadómentesek. Hát kérem, nincs-e belügy- 
miniszter, nincs-e országgyűlési képviselő, a ki rábírja 
slz országgyűlést ilyen törvény megalkotására? 

Bettiik József : Benne van az öt indítványban ! 

Uszkay Bálint: Az öt indítványban lehet, hogy 
benne van, de éppen tegnap vagy ma olvastam a lapok- 

ban, hogy az öt indítványban foglalt dolgok megvaló- 
sítása a kormány akaratára bizatik. 

Állandó a panasz, hogy a törvényhozás az álta- 
lános érdekű, tehát állami feladatokat a helyhatóságok 
által teljesítteti a nélkül, hogy a teljesített munka arányá- 
ban a községeket anyagilag támogatná. Ez a panasz 
teljesen jogosult. Ma a községek teljesítik az állami adók 
kivetését, előírását, elkönyvelését, végrehajtását, besze- 
dését és nyilvántartását. A községek kezelik a közrendé- 
szetet, a katona-, árva- és közegészségügyet. Holott 
ezek a dolgok mindenike az állam által volna végezendő. 
Ezenfelül alig van törvényünk, melynek végrehajtásánál 
felmerülő dologi kiadások fedezésére ne a községeket 
kötelezné az állam. A felsorolt ügyek intézése a köz- 
ségi alkalmazottak idejének legnagyobb részét igénybe 
veszi. 

Már most, ha azt veszszük tekintetbe, hogy a kis- 
és nagyközségek igazgatási költsége nagy átlagokban 
55 — 60 millió koronára tehető s ebből az átlagból az 
állam körülbelül 3 — 4 millió koronát fedez, megállapít- 
hatjuk, hogy az állam a községekkel mostohán bánik el 
és hogy az állam egyik legfőbb oka a községi terhek 
elviselhetetlen növekedésének. 

A közigazgatásnak olyan irányú rendezésére, mely 
az állami természetű kötelességek teljesítéséből kizárná 
a helyi önkormányzatot, nem gondolhatunk, • sőt ilyenre 
nem is szabad gondolnunk, mert a közszabadságnak 
egyik biztosítékát képezi, hogy a helyi önkormányzat 
részese legyen az államhatalom gyakorlásának s így 
nincsen más mód, minthogy a helyi önkormányzatot 
anyagilag és szellemileg képessé kell tenni a reá háruló 
feladatok teljesítésére. 

Első sorban új jövedelmi forrásról kell gondoskodni 
a községeknek. 

Többféle javaslat merült fel arra nézve, hogy mi 
módon, mily állami jövedelmek átengedésével lehetne a 
községek kétségbeejtő háztartási viszonyain segíteni. 

Nem egyszer hallottuk már, hogy egységesíteni 
kellene az önkormányzati adókat. Tényleg igen szép 
volna, ha az állam minden polgárára egységes kulcs 
szerint, arányos megosztásban nehezednék a közteher 
súlya. Az ilyen adóztatás határozottan megfelelne az 
elmélet által felállított alapelveknek is, de sajnos, a 
gyakorlati élet nem mindig alkalmas az ideális tervek 
és eszmék megvalósítására. 

Hogy is nézne ki . tehát az egységesítés ? Talán 
megállapítnók az állam összes községeinek, városainak 
és törvényhatóságainak helyi szükségleteit, szembeállíta- 
nók ezek összegét az állami adók országos összegével 
és szépen ki is számíthatnók így, hogy minden adó- 
korona után minden állampolgár mily százalékban fizetne 
pótadót az önkormányzati szükségletek czéljaira. A be- 
szedett összegek azután szépen kiutalhatok volnának 
felhasználás végett az egyes önkormányzati szerveknek. 
Igen ám, de ez az egységes kulcs szülné a legnagyobb 
igazságtalanságokat a gyakorlati életben. X. község ve- 
zetői akár szerénységből, akár bármi okból csupán a 
legelemibb szükségletekkel számolva, csakis az elkerül- 
hetetlen kiadásokat irányoznák elő. Ellenben Y. község 
kövezést, vízvezetéket, artézi kutat, villanyvilágítást, csa- 
tornázást, avagy ki tudja milyen beruházást tervezne. 
Mondjuk, hogy sikerülne is egyikét vagy másikát az 
előirányzatban tényleg el is fogadtatni s így előfordulna 
az, hogy jórészben X. és Z. község fizetné meg az Y. 
község részére adandó előnyöket. De még számolni kell 
azzal is, hogy a különféle kívánalmak oly tömegesen 
merülnének fel, hogy azok egy időben való kielégítése 
lehetetlen volna. Rangsort szabni pedig különböző vidé- 

kek különféle helyi szükségletei közt annyit jelentene, 
mintha a politikai élet játékául dobnók oda a sokszor 
rendkívüli fontossággal biró helyi feladatokat. 

Magát a kezelési módot, az Önkormányzati terhek 
kezelési technikáját nemcsak lehetne, de üdvös is volna 
egységesen szabályozni. Az adókulcsot azonban nem. 

Hallottuk még azt a kívánalmat is, hogy engedje 
át a kincstár a borital- és húsfogyasztási adókat a 
községeknek. Ebben a kérdésben már szaktanácskozások 
is folytak. Sok község messiásként üdvözli az eszmét. 
S ebben látja az összes bajok orvoslását. Nézzük tehát, 
tényleg olyan jelentékeny kihatása volna-e ennek a meg- 
oldásnak? Számoljunk itt lehetőleg pozitív adatokkal. 

Az állam költségvetésében a boritaladó 16.700,000 
a húsfogyasztási adó pedig .* 8.300,000 

együtt tehát 25.000,000 

koronával szerepel. Ellenben kiadási tételekként szere- 
pelnek a személyi járandóságok .... 384,190 

részesedési jutalékok 2.600,000 

segélyezés, illetve kártalanítás 1.800,000 

beszedési jutalék községek részére .... 900,000 

koronával, összesen . . . ' 5.684,190 

koronával. Maradna tehát a tiszta bevétel kerek összeg- 
ben 19 és fél millió korona. Vegyük továbbá figyelembe 
azt, hogy a Budapesten kincstári kezelés mellett besze- 
dett borital- és húsfogyasztási adó évi összege, ha a 
kiadásként fentebb levont személyi járandóságokat tel- 
jesen abból ütjük le, még mindig körülbelül hat és fél 
millió koronát tesz ki. így azután, kezelési költségeket 
és a fogyasztási adó immár elodázhatatlan leszállítására 
nem is számítva, 13 millió volna az az adójövedelem, 
a mely Budapest kivételével az ország összes városai 

és községei részére átengedtetnék. Hová törpülne azon- 
ban ez az összeg akkor, ha kellő adatok, felhasználása 
mellett — mélyek azonban rendelkezésemre nem álla- 
nak — levonhatnék a többi városokra eső fogyasztási 
adóösszegeket is és csupán a kis- és nagyközségek ebből 
eredendő jövedelmi átlagát kiszámíthatnók. 

Azt hiszem tehát, helytelen úton jár az, a ki itt 
keresi a megoldást. Egyik vagy másik község talán 
állandóbb jellegű orvosszert találna anyagi bajaira nézve 
az így átengedett jövedelmekben. Nem szabad felednünk 
még azt sem, hogy fogyasztási adók — a tapasztalható 
adóerkölcs mellett — nem is igen alkalmasak helyi 
adóztatás czéljaira. A községek nem képesek a fogyasz- 
tási adók teljes és igazságos kihasználására. Határozot- 
tan merem állítani, hogy a legtöbb helyen évről évre 
apadna az átengedett fogyasztási adók jövedelme és 
lassacskán odajutnánk, hogy ez az adónem a közrend 
és közerkölcsiség igen nagy hátrányára és a közgazda- 
ság észrevehető előnye nélkül elkallódnék úgy a kincs- 
tár, mint a helyi önkormányzat kárára. 

Az önkormányzati költségek czéljaira felhasznál- 
ható jövedelmi forrásokat tárgyalva, meg kell emlékez^ 
nem még az értéknövekedések megadóztatásáról. Neve 
után új adóztatási módnak, új adóforrásnak gondoljuk, 
bár a gyakorlatban már nálunk is előfordult. 

Az értéknövekedést új adótárgyként az elmélet 
olyképp állítja oda, hogy a közmunkák teljesítése foly- 
tán az egyes ingatlanoknál elért értékemelkedést egészé- 
ben vagy bizonyos százalékában foglalja le magának a 
köz, a község még akkor is, ha az a bizonyos köz- 
munka nem is a kérdéses ingatlanok érdekében hajtatott 
végre. Adóelmélet szempontjából épp ez az utóbbi kö- 
rülmény különbözteti meg az értéknövekedés megadóz- 
tatását a nálunk igenis elterjedt különféle járulékoktól 

és illetményektől, — de viszont épp ezek a nagyon 
elterjedt járulékok és illetmények fosztják meg ezt az 
új adónemet nálunk nagyobb financziális jelentőségétől, 
— főleg a községekben. 

Nagyobb közmunkák, utcza- és útrendezések, sza- 
bályozások stb., inkább a nagyobb városokban, a keres- 
kedelmi és ipari góczpontokban fordulnak elő. Ugyanott 
van talaja a telekspekulácziónak is. A kis- és nagyköz- 
ségek, ha kövezőmunkát, vízvezetéket, világítást, patak- 
vagy folyószabályozást, ártöltést vagy más ilyen termé- 
szetű közmunkát végeznek: annak költségeit változó 
kulcs szerint, hányados vagy járulékos kivetéssel, mint 
pótadót vagy helyi illetéket ma is az érdekelt községi 
polgároktól szedik be. Minő újabb teret jelölhetnénk ki 
tehát ma községeinkben ennek az új adóztatásnak? 
Azt hiszem, a községi közterheken ezzel sem sokat 
lendítenénk. 

Hol keressük tehát a községi háztartások szocziá- 
lis szempontból is annyira szükséges reformjához a ki- 
induló pontot? Oly megoldást, a mely az adóalanyok 
nagyobb megterheltetését nem jelentené ; a melynek 
igazgatása különösebb terhek nélkül beállítható volna a 
mai keretekbe s egyben jelentősen hosszabb időre biz- 
tosítaná a községi háztartási egyensúlyt a nélkül, hogy 
az államháztartás érdekeit sértené? 

A válasz szerintem igen egyszerű. Van már a 
nyugaton modus vivendi, a mely a mi specziális viszo- 
nyaink közt is meghozná a bajok orvoslását. Egyszer 
már menjünk messzebbre is gyakorlati tapasztalatokat 
gyűjteni és ne várjuk, hogy minden eszme az osztrák 
államélet retortáin keresztül jusson el hozzánk. 

Nézzük csak, hogyan oldotta meg Poroszország 
a múlt század utolsó tizedében az állami adók reformját ? 

Kidobta az állami adórendszerből a hozadéki adó- 
kat és az állam adószükségletét a vagyoni adóval kiegé- 
szített progresszív személyes jövedelmi adóval fedezvén, 
— a reáladókat teljesen az önkormányzati adózás czél- 
jaira engedte át. 

Nem lehetne-e nálunk is egyelőre bár csak a föld- 
adót a helyi adózás czéljaira átengedni? Foglalkozzunk 
e kérdéssel bővebben és vizsgáljuk meg, nem ez volna-e 
nálunk is a legtermészetesebb megoldása a helyhatósági 
adók kérdésének. 

A földadó-bevétel az 1906. évi költségvetésben 
65.612,000 koronával volt előirányozva. Ezzel szemben 
pusztán a földadó adminisztratív kiadásaiként szerepel- 
nek az előirányzatban a földadó-nyilvántartás és a 
kataszteri felmérés költségei, A kettő együttvéve bevé- 
teleik levonása után 2.851,365 koronára rug. A föld- 
adóból a nettó bevétel tehát az állam javára 62.760,635 
koronát tesz ki. Természetesen nem lehet a nettó jöve- 
delmet egész pontossággal megállapítani azért, mert nem 
lehet meghatározni az egyes — a földadó adminisztrá- 
cziójával is foglalkozó — hatóságok és hivatalok ki- 
adásainak a földadóra eső részét, sem pedig a földadó 
terhére adott kamattérítéseket, törléseket, elemi csapás 
czímén járó adóelengedéseket stb. Ha mindezeket szorosan 
összeszámíthatnók, bizonyára jelentékenyen apadna a 
kimutatott adójövedelem, a melyről az államkincstár a 
földadó elengedésével lemondana. 

Azt mondhatják erre a mai rendszer védői, hogy 
az államkincstár niiics abban a helyzetben, hogy 60 
millió korona adóbevételt nélkülözhetne. Nem tagadom, 
hog}'^ a folyton emelkedő állami szükségletek mellett 
ilymérvű jövedelemcsökkenést nem bírna meg az állam- 
háztartás a mérlegegyensúly veszélyeztetése nélkül. De 

viszont állítom azt is, hogy a reform ilyetén keresztül- 
vitele nem jelentene az államra nézve pótolhatatlan 
veszteséget. 

A helyesen megalkotott progresszív jövedelemadó- 
nak már magában fokozott adójövedelmet kell teremtenie. 
Egészséges adórendszer mellett nevelni lehet a ma 
nagyon is kifogásolható adóerkölcsöt és a mérsékeltebb 
adókulcs szintén oda fog hatni, hogy a kivetésnél a 
tényleges adóalapok valóságos összegükben kerülnek 
adóztatás alá. Az adókulcsleszállítás és az új progresszív 
adó vallom ásí kényszer mellett az állami egyenesadó- 
jövedelmet okvetlenül növelni fogja. Másrészről, ha el- 
esnek a mai rendszernek az adóalanyokra nehezedő 
valódi béklyói, az annyira igazságtalan és aránytalan 
módon megoszló községi adók, úgy az adóalanyok 
fogyasztási képessége és ennek folytán az állami fogyasz- 
tási adójövedelmek is emelkednének. Mindez együttvéve 
az eddig is — mintegy szabályos százalékokban — 
jelentkező évi jövedelememelkedést, annyival meghaladó 
többletet eredményezne, hogy az átmenet nehézségeitől 
eltekintve, az államháztartást súlyosabb természetű ráz- 
kódtatás nem érné. 

Azt sem kell továbbá figyelmen kivül hagyni, hogy 
a földadónak a községek részére való átengedésével 
mentesülne a kincstár a földadókataszternek immár el- 
odázhatatlan teljes újjáalakításától és az ezzel járó 
milliókra rugó kiadásoktól. Az egyes községek, mindenik 
a maga területére nézve, nagyobb áldozatok nélkül is 
megcsinálhatnák az igazságos földadókatasztert. Termé- 
szetesen az esetben is törvényhozásilag kellene szabá- 
lyozni a földadókivetés alapelveit, nehogy az a helyi 
adózás szolgálatában állva, a helyi igazgatás önkény- 
kedése egyenlőtlenséget teremtsen az ország egyes 
vidékeinek gazdasági terheiben. 

A községek szempontjából nézve a dolgot, kétség' 
telén, hogy az átengedett földadó már egymagában is 
teljesen elejthetővé tenné a mai pótlék természetével 
biró községi adókat Általában véve a községek önkor- 
mányzati terhei körülbelül egyenes arányban állanak a 
község határához tartozó földterületek nagyságával. Az 
adókivetés nem okozna kiadási többletet a községeknek, 
mert hisz a földadókivetést, könyvelést és beszedést 
átruházott hatáskörben ma is a községek végzik. Szóval 
mindenképp ez a megoldás látszik a mai bajok leg- 
alkalmasabb orvosszerének. 

Természetesen sok részletkérdés várna itt még 
elbírálásra, a melyeknek felölelése nem lehet ez alka- 
lommal feladatom ; a dolgot máról holnapra, minden 
átmenet nélkül elintézni amúgy sem lehetne, hanem 
mindenesetre ez volna az irány, melyben szerintem a 
megoldást keresni és megtalálni lehet. 

A községek törzsvagyonából eredő jövedelem és 
az átengedett földadó, nézetem szerint, belátható időn 
belül fedezné a községek háztartási szükségletét. Ha 
itt-ott a specziális viszonyok mellett ez még nem volna 
teljesen elégséges, talán ily esetekben is lehetne községi 
pótadók nélkül előteremteni a még hiányzó összegeket. 
Erre nézve is van egy pár megjegyzésem. 

Az állam többféle jogosítvány . fölött rendelkezik. 
Patikajog, korcsmaengedély, dohánytőzsde stb.,mind olyan 
jogosítványok, a melyekkel, ha szorosan veszszük, 
bizonyos tőkét adományoz az állam magánosoknak. 
Hogyan lehet ez a megkülönböztetés állampolgár és 
állampolgár között, a mely az egyiket minden nyomósabb 
ok nélkül olyan tőkéhez, — még pedig nem erkölcsi* 
hanem határozottan anyagi tőkéhez — juttatja, a 
milyennel az a másik nem élhet, annak gyümölcseiben 
nem részesül. Ha mélyebben vizsgáljuk a dolgokat^ 

arra a következtetésre kell jutnunk, hogy az egyesnek 
adott ilyen előnyök tulajdonképpen homlokegyenest 
ellenkeznek az igazságos és arányos teherviselés elveivel. 
A patika, korcsma, trafik stb. jövedelmének az a része, 
a mely a befektetett tőke kamatait s a szükséges sze- 
mélyes tevékenység munkadíját meghaladja : igazságtalan 
állami ajándéknak tekinthető. Miért ne lehetne az igaz- 
ságtalanság megszüntetésével ezt a többletet a köz, a 
község részére legalább részben lefoglalni? 

Ez volt az egyik megjegyzésem. A másik az, hogy 
a vadászati jog gyakorlatát is az 1883: XX. t.-cz. ren- 
delkezéseivel ellentétben mindenütt és minden területre 
nézve a község javára kellene hasznosítani. 

Ezekre az eszmékre nézve nem vindikálom magam- 
nak a feltaláló jogát. Azok nagy részét a Községi 
Közlöny czímű közgazdasági szíiklap hasábjain már a 
múlt évben alaposan tárgyalta pénzügyi szakirodalmunk 
egyik tehetséges művelője. 

Ennek kijelentése után még egyet: A községi 
takarékpénztárak mindenütt hathatós előmozdítói a la- 
kosság anyagi és kulturális fejlődésének, a nélkül, 
hogy a fejlődés a közterhek emelkedését idézné elő. 
Ezek az intézmények már eddig is rászolgáltak arra, 
hogy elterjedésüket a törvényhozás mozdítsa elő, leg- 
alább azáltal, hogy terjeszsze ki rájuk azokat a kedvez- 
ményeket, a miket az ipari és gazdasági hitelszövetke- 
zetek már élveznek. 

Az állami kiadások csökkentését jelentené a büro- 
kratizmus felesleges czafrangjainak megszüntetése ; ha a 
numerusra való dolgozás helyett megszoknak a lényeg- 
beli intézkedést. Ha minden ügydarab közvetlenül annak 
a kezébe jutna, a ki annak végleges elintézésére jogo- 
sult. Ha megszüntet nők a felesleges közbeeső szervek 

sokaságát és ha megkisérlenők a felesleges állások légiói- 
nak megszüntetését. 

Különösen ólomsúlyként nehezedik az államháztar- 
tásra a politikai karakterrel járó állások nagy száma- 
Ezek az állások minden nagyobb politikai változás al- 
kalmával gazdát cserélnek s ez a körülmény annyira 
felemelte az állam nyugdijterheit, hogy éppen ideje már 
arról komolyan gondolkozni, vájjon nem kellene-e meg- 
szüntetni ezekre az állásokra a nyugdíjjogosultságot? 

A közigazgatás mai állapotában nem alkalmas 
arra, hogy közgazdasági feladatok megoldására képes le- 
gyen. Ma sem a mezőgazdaságnak, sem az iparnak 
nincs a közigazgatásban valódi érdekképviselete. A vár- 
megyék központjai sokkal nagyobb területre terjednek 
ki, semhogy az egész vármegye mezőgazdasági és ipari 
érdekeit sikeresen szolgálhatnák. Látjuk, hogy a járási 
úti és mezőgazdasági bizottságok papiron maradt élet- 
képtelen intézményeknek bizonyultak. 

Legtermészetesebb területe az önkormányzati élet- 
nek a község. Kossuth Lajos hirdette, hogy »csak 
chimera az a szabadság, mely abban áll, hogy valaki, 
nem tudni, hány ezredrészét képezze azon képviselők 
választóinak, kik egy teremben összegyűlnek s a mi- 
niszterekkel alkusznak, miképp s hogyan, mutatja a ta- 
pasztalás. A szabadság ideája előttem úgy lebeg, hogy 
minden ember legyen befolyással a haza ügyére, de 
legyen szűkebb kör is előtte, hogy e szabadság minden 
jóvoltát közel magához, tettlegesen s naponként érezze ; 
s ezért a községek eszméje előttem szent. Nekem köz- 
ség kell s nemcsak olyan község, mely a közigazgatás- 
ban bizonyos formáknak eszköze legyen, hanem, a mely 
individuális és morális személyiséggel s erővel birjon.« 

A Kossuth tanításait figyelmen kívül hagyták e 

• 

tekintetben is az újabb kor államférflai. Közigazgatás^ 

rendszerünk kiépítésénél sohasem vették számba a köz- 
séget s ez a területe az országnak ma sem egyéb, mint 
5ftbizonyos formáknak az eszköze*. Ugy látszik, hogy a 
közigazgatás újabb rendezésénél is figyelmen kivül 
akarják hagyni a községet és még ma is erősen tartja 
magát az a szerintem, téves hir, hogy a helyi autonó- 
mia csupán a járásokban létesíthető. Pedig a járás, a 
jobbágyközségek megszűnése óta, és mióta a szolgák 
bírája nem szolgák, hanem szabad emberek felett ren- 
delkezik, elvesztette hivatását. Régen a jobbágyközségek 
képviselője volt a vármegyei központ előtt; ma nem 
képvisel senkit és fenntartását a múlt idők kegyeletes 
tiszteletén kivül egyéb indok nem támogatja. 

Ha azt akarjuk, a minthogy azt akarnunk is kell, 
hogy a közigazgatás a szocziális törekvéseknek hatal- 
mas elősegítője legyen, az önkormányzati életnek súly- 
pontját a vármegyei központok mellett át kell tennünk 
nem a járásokba, hanem a községekbe ; meg kell töl- 
teni a helyi önkormányzat kereteit tartalommal, meg 
kell teremteni abban a mezőgazdasági és ipari érdek- 
képviseletet. Es ha az a szellemi erő, a mely ma a já- 
rásokban akták gyártására és felsőbb rendeletek közve- 
títésére van lekötve, a földrajzi községek helyébe lépő 
közigazgatási körközségek élére helyeztetik, lesz Magyar- 
országban olyan önkormányzati élet, a mezőgazdaságnak 
és iparnak olyan lendülete, melyet nem előz meg a 
híres angol önkormányzati élet sem. 

Ekkor lehet csak a közigazgatás az államélet 
egészséges fejlődésének hatalmas előmozdítója, a mező- 
gazdasági és iparfejlesztési törekvéseknek nagy ténye- 
zője és a kivándorlás ellensúlyozója. 

A politika nem kenyerem ; nem is szeretek azzal 
foglalkozni ; de ennek daczára kénytelen vagyok ama ta- 
pasztalatomnak . kifejezést adni, hogy a törvényhozás 

rég idő óta nem szolgálja a nemzet megerősödését elő-, 
mozdító törekvéseket. Pedig a mint az egyeseknél, úgy 
nemzeteknél is áll az a tétel, hogy a kultúra és a jólét 
biztosítja az igazi függetlenséget. Egy nemzet állami 
függetlenségének egyedüli tényezője a nemzet kulturális 
és közgazdasági fejlődésének az az ereje, mely az állami 
függetlenség feltételeit nem kunyorálja semmiféle hata- 
lomtól, hanem rákényszeríti a hatalmat annak elismeré- 
sére. Tehát a nemzet erősödését és függetlenségét az a 
törvényhozás szolgálná, melynek munkásságát kevesebb 
közjog és több közgazdaság jellemzi. 

A kivándorlás nem önálló baj, hanem tünete a mi 
társadalmunk és közgazdaságunk éleiében dúló nagy 
betegségnek, éppen ezért a kivándorlási és útlevéltörvény 
szigorításával, a vasárnapi munkaszünetnek a korcs- 
mákra való kiterjesztésével ezt a bajt megszüntetni nem 
lehet. Itt csak radikális kúra segíthet, mely gyökeréből 
irtsa ki társadalmunkból azt a rákfenét, mely ennek az 
országnak életerejét rohamosan sorvasztja. 

A baj nyakunkra nőtt és ha azt akarjuk, hogy ez 
az ország belső elvérzés által el ne pusztuljon, halo- 
gatás nélkül hozzá kell látnunk évtizedek mulasztásainak 
helyreállításához. 

Az ipar és kereskedelem öntudatos fejlesztése 
lehet csak megakadályozója közgazdasági életünk teljes 
romlásának. 

Azt mondják, iparfejlesztés nem lehet közös vám- 
terület mellett ; a politikusok szerint pedig önálló vám- 
területünk csak tíz év múlva lehet. 

Nekünk tíz évet várni bajunk orvoslásával nem 
lehet, nem szabad nemzeti létünk koczkáztatása nélkül ; 
szerintem a magyar ipart közös vámterület mellett is 
felvirágoztatjuk, ha: 

a társadalom nagy vagyonnal rendelkező emberei 
jövedelmük feleslegét nem tisztán költséges szenvedé- 
lyeik kielégítésére, hanem ipari és kereskedelmi vállalatok 
létesítésére fordítják ; 

ha a tulipánt nem felöltőinken, hanem lelkünkben 
viseljük ; 

ha minden ember háza küszöbén állít sorompót a 
külföldi iparczikkek beözönlésének megakadályozására ; 

ha üres jelszavak hangoztatása helyett megtanulunk 
dolgozni és reálisan élni. 

Végeztem, t. értekezlet. Eszméket kívántam, bár 
rövid megvilágításukban, felvetni és rámutatni arra, hogy 
a kivándorlást okozó bajok orvoslását most már napi- 
rendre kell tűzni s azt onnan levenni nem szabad. Akut 
bajjal állunk szemben, megoldást várunk, még pedig 
minél gyorsabban és minél gyökeresebbet. 

A helyzet kulcsa a törvényhozás és a nagybirto- 
kok tulajdonosainak kezében van. Tőlük, hazafiságuktól 
függ, hogy ebben az országban minden dolgozni sze- 
rető ember megtalálja boldogulásának feltételeit. 

Thomas Mór, a brassói kereskedelmi és ipar- 
kamara titkára: T. Szakértekezlet! Számos oldalról uta- 
lás történt már arra, hogy az útlevéltörvény megváltoz- 
tatása alig lesz képes a kivándorlási mozgalomnak gátat 
vetni. A brassói kerületben is tapasztaltuk, hogy a mozr 
galmat nem lehet többé a keresethiányra visszavezetni, 
hanem sokkal inkább a vagyonszerzési vágyra, arra a 
lázas törekvésre, hog}' munkájáért magának kiki a lehető 
legmagasabb bért biztosítsa. Mind gyakrabban tapasztal- 
juk azt, hogy nagyobb vállalataink külföldről kénytelenek 
munkásokat hozatni. így például legutóbb a botfalui 
czukorgyár volt kénytelen száznál több munkást Bulgáriá- 
ból kérni. Más gyárak Galicziából szereztek munkást. Az én 
kerületemben is gyakran tapasztaljuk mostanában azt, hogy 

jobbmódú emberek vándorolnak ki. így két-három héttel 
ezelőtt Feketehalomról — ez oly gazdag község, hogy 
a községi pótlékot nem ismeri, koldusok nincsenek — 
vándoroltak ki jómódú gazdák. A kivándorlást korlátozó 
és megnehezítő intézkedések nagyobb befolyással csak 
akkor birhatnának, ha a szabad költözködési jog rová- 
sára történnék ez, ezt a jogot azonban, mint természetes 
jogot békóba verni nem szabad. 

A brassói kerület leginkább fájlalná, ha olyan javas- 
latok, a melyek az útlevélkiadásnak a belügyminisz- 
tériumba való központosítását czélozzák, a kormánynál 
meghallgatásra találnának. Ezért köszönettel vettem tudo- 
másul, hogy Hegedűs Lóránt igazgató úr már tegnapelőtt 
felemlítette a Szövetség brassói fiókjának erre vonatkozó 
kívánságait. Mégis néhány szóval kénytelen vagyok ezt 
a kérdést itt tárgyalni. A mi kereskedőink és iparosaink, 
a kik a Balkán-államokkal állanak sűrű összeköttetésben, 
a legnagyobb mértékű jótétemény gyanánt fogadták 
az 1903-iki útlevéltörvényt, a mely módot nyújtott arra, 
hogy a lehető legrövidebb idő alatt lehessen útlevelet 
szerezni. Mert a kereskedőnek és iparosnak úgyszólván 
a pillanatokat kell gyakran felhasználni, hogy üzleti 
érdekeit biztosítsa ; a konjunktúrák gyors és ügyes ki- 
használásában rejlik a kereskedő és iparos boldogulásá- 
nak módja. Minthogy pedig a Balkán-államokkal való 
forgalomban az útlevél nem nélkülözhető, ha visszatér- 
nénk a régi bürokratikus útlevélkiadási módra, akkor az 
nagy csapással járna a mi kereskedelmünkre, iparunkra, 
sőt a mezőgazdaságra is. Ugyanez a helyzet különben 
nemcsak az én kerületemben, hanem Délmagyarország- 
ban is, mert a mennyire tudom, a temesvári kereskedelmi 
kamara 1905-ben egyenesen a Balkán-államokkal szem- 
ben fennálló útlevélkényszer megszüntetése érdekében 
intézett felterjesztést a kereskedelmi miniszterhez. 

21 

Különben a statisztika azt mutatja, hogy a brassói 
kamarai kerületből a Romániába irányuló kivándorlás 
csökkent. Csökkent már a múlt évben, a mikor 515 
útlevéllel kevesebbet adtak ki, mint az előző évben, 
egészben 21,600 útlevelet. A folyó évben sokkal kedve- 
zőtlenebbek lévén Romániában a kereseti viszonyok, a 
kivándorlás előreláthatólag még nagyobb mértékben . fog 
csökkenni és örömmel állapíthatom meg, hogy két- 
három év óta romániai kivándorlóink sűrűbben jönnek 
vissza. 

Jelentékenyen növekszik azonban nálunk a Német- 
országra szóló útlevelek száma, különösen Posen és 
Westphalen felé. Hasonlóképpen emelkedés mutatkozik 
az amerikai útlevelek terén is. 1906-ban 3423 útlevél 
adatott ki a fiumei és 6228 más kikötőkre szólóan, vagyis 
2805-tel több, mint 1905-ben. A Gunard-Linet nálunk 
kevésbbé használják és szívesebben mennek Hamburgon át. 

Mint már említettem, a visszavándorlás is emelke- 
dik némileg, nevezetesen Romániából; visszavándorolt 
1906-ban 1170 ember, tehát 372-vel több, mint a meg- 
előző esztendőben. 

A romániai kivándorlásról szóló statisztikai adatok 
is bizonyítják, hogy az útlevélkérdés nem bir valami 
nagy befolyással a kivándorlásra, mert valahányszor 
Romániában a kereseti viszonyok rosszabbodnak, mindig 
csökken a kivándorlás tekintet nélkül arra, hogy az út- 
levél megszerzése több vagy kevesebb nehézséggel jár-e. 

Szerény nézetem szerint lehetne egynéhány igen 
üdvös intézkedést tenni a kivándorlás csökkentésére. 
Kerületi vagy járási bizottságokat kellene szervezni, a 
melynek feladata volna a kivándorolni szándékozóknak 
nemcsak kérelmükre, a mint a kivándorlási törvény 7. 
szakasza ma rendelkezik, hanem feltétlenül tartozzanak 
a helyi hatóságok a belügyminisztérium által szétküldött. 

tehát hiteles informácziók alapján kimerítő és megbíz- 
ható felvilágosítást nyújtani annak az államnak, illetőleg 
annak a vidéknek kereseti viszonyairól, a hova az illetők 
menni kivannak. Ebben a tekintetben tehát imperativ 
természetű rendelkezést kellene felvenni. Nem egy ki- 
vándorló mondana le a kivándorlásról, ha idejekorán fel- 
világosításokat nyerne, mert nem lehet kétségbe vonni, 
hogy a kivándorlóknak nagy rész^ csalódva tér vissza, 
és hogy ez a szám, a csalódottak száma folytonosan 
növekszik. 

A kivándorlási törvény 38. §-ában statuált ki- 
vándorlási tanács aktiválásától is némi eredményt 
várna. 

A kivándorlási ügynökök szigorúbb ellenőrzése 
a megkérdezett szakkörök nézete szerint fontos feladatát 
képezéndi az alsóbb közigazgatási hatóságoknak és azok 
a hatósági közegek, a kik ezen a téren jelentékeny tevé- 
kenységet fejtettek ki, illő elismerésben, esetíeg jutalom- 
ban volnának részesítendők, különösen a községi és 
körjegyzők. 

Az I. és II. osztályú keresetadó megszüntetésére 
vonatkozólag, valamint a községeknek a pótadótehertől 
való felszabadítására vonatkozólag kerületünkben is azok 
a kívánságok merültek fel, a melyek az előadói terve- 
zetben már benn vannak. Különös kíván ságk^t bátor 
vagyok felemlíteni, hogy bizonyos fogyasztási adóneme- 
ket, a hús-, bor- és sörfogyasztási adók jövedelmét a 
községeknek kellene átengedni. A legfontosabb élelmi- 
szerek, hús, czukor stb. fogyasztási adója mérséklendő. 
A brassói kerületben nagy súlyt fektetnek arra, hogy 
állatoknak levágott állapotban való behozatalát Romániá- 
ból meg kell engedni és én hivatkozom szakemberek 
ítéletére, a kik azt mondják, hogy Romániában az 
egészségügyi viszonyok hasonlíthatatlanul kedvezőbbek, 

mint Szerbiában, a melylyel pedig egész a legutolsó 
időig állatforgalmi viszonyban voltunk. 

Miután mi azt tapasztaltuk, hogy az utóbbi időben 
már szakmunkások is vándorolnak ki, ezért nagy súlyt 
helyezünk iparpolitikai és szocziálpolitiksi reformokra, a 
munkásjóléti intézmények létesítésére, az elaggott és 
munkaképtelen munkások ellátásának kötelező törvények 
kimondására, a munkaidőnek úgy az ipari, mint a keres- 
kedelmi vállalatok részére leendő megállapítására, a mi 
a munkások itthonmaradását mindenesetre előmozdítaná. 

Brassó és Nagyszeben városokban már a kereske- 
delmi alkalmazottak is kezdenek kivándorolni, az ipari 
munkások kivándorlása pedig oly nagymértékű, hogy 
iparfejlesztési törekvéseinket a legkomolyabban veszé- 
lyezteti. 

A munkásjóléti intézmények között külön ki akarom 
emelni a munkáslakások kérdését és ilyenek létesítésére 
a legnagyobb áldozatkészségre hívom fel az érdekelteket, 
mert ez a befektetés busásan fog gyümölcsözni nem- 
csak az iparosoknak, de egész hazai közgazdaságunknak. 

Ezeket voltam bátor a brassói kereskedelmi és 
iparkamara részéről előadni és hálás köszönetet mondok 
kamarám nevében a t, elnökségnek ezen ankét össze- 
hívásáért. (Elénk helyeslés.) 

Elnök: Ha méltóztatnak hozzájárulni, most a ta- 
nácskozást félbeszakítjuk és holnap délelőtt fél tíz óra- 
kor folytatjuk. (Helyeslés.) 

Az ülés végződik esti háromnegyed nyolcz órakor. 



Negyedik nap. 

1907. június 22'-én délelőtt 10 órakor. 

Chorin Ferencz elnöklete alatt. 

Elnök: Az ülést megnyitom. Vizáknál Antal mi- 
niszteri tanácsos urat, az országos statisztikai hivatal 
aligazgatóját illeti a szó. 

Dr. Vízaknai Antal: Méltóságos elnök úr, igen 
t. uraim ! Csak két részletkérdésre szándékozom kiter- 
jeszkedni : egyrészt a munkaadók és a munkások közti 
viszony elmérgesedésére, másrészt egy oly részletkér- 
désre, a melyet itt csak az első napon említett fel a Gyár- 
iparosok Országos Szövetségének ügyvezető igazgatója, 
Hegedűs Lóránt barátom, a leánykereskedés kérdése, a 
melyre többet nem reflektáltak. 

A mi a munkáskérdést illeti, hálás köszönetet 
mondok Pap Dávid úrnak, hogy ő olyan világosan rá- 
mutatott arra, hogy az utóbbi években felmerült rend- 
kívüli kivándorlások, t. i. a százezrek megmozdulásának 
jelensége a sztrájkokkal függ össze. 

Dr. Pap Dávid : Azokkal is ! 

Dr. Vízaknai Antal: Ez valóigaz. Ilyen nagyter- 
jedelmű, .brutális sztrájkok sehol a világon elő nem for- 
dultak. (Felkiáltások : Dehogy nem !) Nagyterjedelműek 
lehettek, veszélyesebbek is lehettek, de bizonyos tekin- 
tetben brutálisabbak, igazságtalanabbak kevésbbé. 

Itt arról van szó, hogy ezek a sztrájkok tulajdon- 
képpen a munkabérek megnövekedését és a munkaidő 
leszállítását czélozták. Ez nagyon helyes. De arról is 
esett szó — és egy szó esett mindössze, azt Pap Dávid 
barátom említette — hogy a munkabérek emelkedése a 
gyárosra, az iparosra nem hátrányos, mert hiszen na- 
gyobb munkaeredménynyel jár. Ez csak éppen egyszer 
volt, gondolom, közbeszólás alakjában érintve, de ezt 
senki sem bizonyította, senki meg nem támadta. 

T. uraim ! A magam részéről Magyarországra nézve 
ezt kénytelen vagyok kétségbe vonni. Ez áll Angliára, 
a melyre sokszor hivatkozunk, hogy az az angol munkás, 
a melyik mindennap húst eszik, a kinek jobb lakása 
van, a ki egészen más társadalmi viszonyok közt él, 
jobban ruházkodik, sokkal többet dolgozik, mint a mi 
magyar munkásunk és sokkal többet dolgozik, mint az 
az angol munkás, a ki annak idején nem így élt. Ez 
áll. Sajnos, ezt Magyarországra nézve nem lehet mon- 
dani. Az utolsó három évben a munkabérek emelked- 
tek talán 40 — 50 százalékkal, többel is. (Egy hang : 
Szó sincs róla !) Harmincz százalékkal emelkedtek, bi- 
zonyos iparágakban bizonyára emelkedtek és kimondaná 
azt, hogy munkateljesítmény nem 30 százalékkal, de 
egyáltalában emelkedett-e ? Nálunk ezek a törekvések, a 
melyek a munkást és a munkaadót nem összebékíteni, 
hanem összetéveszteni igyekeznek, ezek mind arra irá- 
nyulnak, hogy a munkás minél kevesebbet dolgozzék; 
ez a legnagyobb baj. 

Dr. Pap Dávid: A magyar munkást az egész vi- 
lágon mindenütt nagyra tartják ! 

Dr. Vízaknai Antal: Hiszen a magyar munkás 
tud is dolgozni. (Egy hang : Odakünn dolgozik I) 

T. uraim ! Hiszen én bennem is van szerető szív 
a munkások iránt ; magam is iparoscsalád gyermeke va- 

gyok és emlékszem gyerekkoromra, mikor édesatyám- 
nak egynehány segédje volt, hogy micsoda élet volt 
akkor a munkaadó és a munkás között. 

Dr. Vízaknai Antal: Micsoda becsületnek tekin- 
tette a munkás azt, ha ő kitűnt a többi munkások kö- 
zül a munkaeredmény tekintetében ! (Igaz !) Abban az 
időben abban a kis faluban, a melynek három-négyszáz 
lakosa volt, az ipar ügy virágzott, hogy volt körülbelül 
100 segéd. Mindenki tudta, hogy : ez az a kádársegéd, a 
ki a legszebb és legtöbb hordót tudja csinálni ; ez az 
az asztalossegéd, a ki a legszebben és a legtöbbet tud 
dolgozni ; és az akkor mennyire büszke volt rá. (Egy 
hang : Ma is az !) Ma meglehet, hogy megvan . még a 
vetélkedés arra nézve is, hogy ki tud dolgozni, de arra 
nézve is megvan, hogy ki nem akar. (Ugy van!) A 
kényszer viszi erre rá a munkást. Munkástársai kinézik 
maguk közül, ha bizonyos átlagon felül mer dolgozni. 
A legnagyobb baj minálunk az, hogy a munkabérek 
emelkednek és e mellett a munkaidő rövidítését követe- 
lik. Hiszen mind a kettő nagyon helyes ; nagyon örül- 
nék annak, hogy minél nagyobb munkabére legyen a 
munkásnak, hogy rövidebb legyen a munkaideje, hogy 
jusson neki idő arra, hogy családjának éljen és saját 
művelődésének; ezt mindannyian óhajtjuk, de hogy 
ezt a munkateljesítmény leszállításával kössük össze, ez 
képtelenség. Ez össze van kötve ; a tények mutatják. 

Ezek a sztrájkok oly kényszerjellegűek, hogy a 
dolgozni akaró munkás nem dolgozhatik. Egy mázoló 
elmondta nekem, hogy ő már önálló is volt, egy-két 
segéddel dolgozott Budapesten. A mázoló ugyanis leg- 
feljebb javító-munkát végezhet, ha egy-két segéde nincs, 
mert akármilyen kis házon is gyorsan kell befejezni a 
munkát. Jól is ment a munkája, volt is munkája, de 
megbukott, mert hol volt segéd, hol nem volt, mivel 

közbe jöttek a sztrájkok. így újból segéd lett és az volt 
abban az időben is, a mikor beszéltem vele. A múlt 
esztendőben volt ez, a mikor úgy volt, hogy a mázolok 
is sztrájkolni fognak, mint az építőipar egyik ágazata. 
Ő azt mondotta, hogy ő nem fél a sztrájktól, mert ne- 
velőatyjánál dolgozik, a ki szintén mázoló, arra tehát 
nem fogják kényszeríteni a szakszervezetek, hogy saját 
apjának ne segíthessen. Ez idő szerint már megint ön- 
álló. Ez egy különös jelenség és külön kivált a gyáro- 
sokat érdekelni fogja, hogy miként lett ismét önálló. 
Elment az elöljárósághoz és azt mondta: önálló leszek, 
mert most többen vagyunk oly mázolok, a kik segéd 
nélkül együtt fogunk munkát vállalni. Külön-külön nem 
vállalhatta a munkát, mert nem teljesíthetett munkaered- 
ményt. Persze ez is nehéz dolog, mert hiszen nagyon 
becsületeseknek, nagyon igazaknak kell lenniök ezeknek 
az embereknek, hogy egymás érdekén csorbát ne ejtse- 
nek, hogy mindegyik egyenlő szorgalmas legyen és 
össze ne veszszenek. Ez nem könnyű dolog. Ezt nem 
is teheti meg minden iparág. Ezt megteheti a mázoló, 
a szobafestő, az üvegező, de már az asztalos, a lakatos 
nem teheti, a gépgyári lakatos meg éppen nem. Ez is 
egy jelenség, a mely élénken mutatja, hogy micsoda 
kényszer alatt áll a munkás. 

íme még egy eset : ha hivatalunkhoz fordul valaki, 
hogy protezsáljuk valami állásra. Bécsben élő magyar 
ember volt, ács. Magunk mondtuk neki : barátom, sok- 
kal jobb, ha megmaradsz a mesterségednél. Igen ám, 
felelte, de Magyarországra szeretnék visszajönni, itt pedig 
ebben a bizonytalanságban nem maradhatok meg a mes- 
terségem mellett, mert nem tudom mikor és meddig ka- 
pok munkát. Ez képtelen helyzet. 

Hogy a közfelfogásnak meg kell változnia sok 
dologban, azt aláírom. Sajnos, a vezető társadalom sok 

hibát követ el. A munka és a munkás megbecsülésének 
sokkal jobban ki kell fejlődnie. Nem azt értem, mintha 
az iparosban nem volna meg a megbecsülés a munka 
és a munkás iránt, de a többi társadalmi osztályokban 
is meg kell lennie. Amerikában nagyon gyakori, hogy 
az egyetemi hallgató nyári időben elmegy egy fürdőbe 
és ott, nem tudom, pinczérkedéssel keres annyit, hogy 
fenntarthassa magát. Ha egy ilyen egyetemi hallgató 
minálunk visszajönne az egyetemre, nem is fognának 
vele kezet. Talán a tanárja maga se fogna vele kezet. 
De ha egy kaszinóban kártyával szerzi meg a kenyerét, 
néha talán javítva is a szerencsét, de úgy, hogy ne 
lehessen bebizonyítani, akkor tiszteletben részesül. 

Nemrég olvashatták az urak egy debreczeni bíró- 
ról, hogy a felesége szappant gyártott. Néhány évve^ 
ezelőtt történt. Ez a biró intést kapott az igazságügy- 
minisztériumból, hogy a felesége ne merjen szappangyárat 
fenntartani, mert ez ellenkezik a bírói függetlenséggel. 
Nem tudom, van-e erre törvény. De ez teljesen közömbös 
előttem. Nem a biró vitte ezt a gyárat, hanem a fele- 
sége. Jellemző mi reánk, akár van erre törvény, akár 
nincs, hogy mi minden áron ipart akarunk teremteni 
és egy felsőbb hatóság azt mondja, hogy a biró felesége 
pedig szappangyárat ne tartson fenn, mert ezáltal a biró 
függetlensége veszélyeztetve lesz, talán lesznek oly em- 
berek, a kik szappant vesznek a feleségétől, és a biró 
majd ezekkel szemben nem lesz független. 

Hát ha földet művel és gabonát ad el? Ez is 
tökéletesen ugyanaz a helyzet. Akkor is juthat abba 
a helyzetbe, hogy esetleg igazságtalan lesz valakivel 
szemben. 

A mi már most a leánykereskedést illeti, felesleges 
statisztikai vagy más adatokkal bizonyítanom, micsoda 

szégyene ez Magyarországnak. (Igaz! Ugy van!) Hiszen 
minden közepes színvonalon álló ember tudja, hogy 
20 — 30 esztendeje mi történik Magyarországon e téren, 
hogy nemcsak a prostituczió van itt ilyen nagy mér- 
tékben elterjedve, hanem mi szolgáltatjuk a külföldnek 
az anyagot. Én mint statisztikus is hivatkozhatom arra, 
hogy néhány országból vannak adataim, például Német- 
országból, Ausztriából, Bulgáriából és egyik-másik Balkán- 
államból, hogy óriási tömegben vannak ott magyar pros- 
tituált nők. Amerikából ilyen adataink nincsenek, mert 
onnan lapokat nem kapunk, de azért tudjuk nagyon jól, 
hogy ma az Egyesült-Államok és Délamerika is el van- 
nak árasztva ilyen magyar nőkkel és még fokozza a 
szégyenünket, hogy erkölcsi színvonal és műveltség tekin- 
tetében még a Bal kánországok is abban a helyzetben 
vannak, hogy erkölcsi fölénynyel beszélhetnek rólunk, 
mert azt az anyagot, a mely testi élvezetekre szolgálj 
tőlünk kapják, és az ő nők, leányaik, asszonyaik erköl- 
cseit annál jobban megvédhetik. 

Ugyanez a helyzet a magyar birodalom területén 
belül Magyarország és Horvát- Szlavonországok között. 
Zágrábban, Zimonyban, Eszéken, Károlyvárosban és még 
azon a néhány népesebb helyen, a hol a prostituczió ügye 
nagyobb mértékben ki van fejlődve, mindenütt magyar 
leányok vannak. Ausztria déli részein, Dalmáczia, külö- 
nösen Raguza, Zára, Cattaro, Bosznia helyőrségei : mind 
magyar lányokkal vannak tele. Mostar, Sarajevo és Ra- 
guza ebben a tekintetben egy üzemet képeznek: lehet 
egyik helyről a másikra szállítani. 

Hát, t. uraim, történte valami ebben a dologban? 
Ez csak mellékesen függ ugyan össze az itt szóban forgó 
kérdéssel, de azért vagyok bátor mégis az urak türel- 
mét e tárgyra nézve igénybe venni, hogy talán e napló, 
e följegyzések oly kezekbe kerülnek, a hol az itt fel- 

merült javaslatoknak minden részét figyelembe veszik s 
így talán mégis fog történni valami. 

Itt a legjobban lehet alkalmazni, a Rákosi Jenő 
ő méltósága különböztetése szerint, palliativ és profilak- 
tikus intézkedéseket. A palliativ intézkedések e tekintet- 
ben talán még sokkal hatályosabbak, sokkal eredménye- 
sebbek lehetnek, mint a tulajdonképpeni kivándorlási 
törvényünk ; mert igazán úgy van, hogy, azt hiszem, 
senki sem mondhatja azt, hogy ne kellene az erkölcs 
nevében minden erővel és minden eszközzel megakadá- 
lyozni oly üzletek, oly vállalkozások létezését, a melyek 
csak arra szolgálnak, hogy embereket, leányokat ilyen 
czélra a külföldre közvetítsenek és ebből nyereségre 
teg37^enek szert. A dolog úgy áll, hogy a mi büntető 
törvénykönyvünket át lehet tanulmányozni és ebben 
egyetlen egy szakasz sincs, a melynek alapján ezt bün- 
tetni lehetne. Csak a kihágásokról szóló 1879 : XLI. t.-cz. 
81. §-a intézkedik akként, hogy azok a prostituált nők, 
a kik a rájuk vonatkozó hatósági szabályokat meg nem 
tartják, egy hónapig terjedhető elzárással büntetendők. 
Arról a férfiról vagy vállalkozóról, a ki nem tartja meg 
a hatósági szabályokat, a ki fenntart üzletet 14—15 
vidéki leánynyal a közegészségügyi és az erkölcsi tekin- 
tetek teljes figyelmen kivül hagyásával, arról nincs egyet- 
len egy szakasz sem. 

Haydin Imre : Törvényhatósági szabályrendele- 
tekben ! 

Dr. Vízaknai Antal: Tudom, de ezek legfeljebb 
öt napig terjedhető elzárást és száz korona bírságot 
szabhatnak. Sokkal csekélyebben büntetik tehát azt, a 
ki üzletet csinál a dologból és húsz emberrel követi el 
és a hol tiszta nyerészkedésről van szó, holott magára 
a prostituált nőre nézve mentőkörülmények lehetnek. 

mert e tekintetben a társadalom nagyon bűnös. Száz 
korona birság itt, a hol ezrek nyeréséről van szó, tel- 
jesen jelentéktelen. S például Pest vármegye helyható- 
sági szabályrendeletében, a mely megyéből pedig leg- 
inkább szállítanak, kivált a külföld felé, hiányzik az öt 
napi elzárás, és csak a 100 korona birság van. Van 
ugyan még egy rendelkezés a büntető törvénykönyvben, 
a mely bünteti azt a szülőt, gyámot, stb., a ki a fel- 
ügyeletére bizott nőgyermeket akár a maga, akár más 
részére elcsábítja, de ez igen kis része az egész dolog- 
nak, ennek semmi köze az üzletszerű kerítéshez, és az 
üzletszerű leánykereskedéshez. De az a tény, hogy 
valaki azzal foglalkozik, hogy leányokat a külföldre, 
bordélyházakba közvetít, ép úgy nem büntettetik, mint 
hogyha cselédnek, vagy tanítónőnek, nevelőnőnek köz- 
vetít valakit. Megengedem, hogy erre is van helyható- 
sági szabályrendelet, a mely ezt bünteti, de ez megint 
nem mehet tovább, mint száz korona pénzbírság és öt 
napi elzárásig, sőt az öt napi elzárás nem is alkalmaz- 
ható az első esetben, hanem csak ismétlés esetében. E 
tekintetben is nagyon szigorú intézkedések kellenének 
tehát : itt csakugyan több évre szóló börtön kellene, és 
különösen szigorúan kellene feddeni azt, a ki a kül- 
földre is közvetíti nemzeti szégyenünket, dupla büntetéssel. 
Három-négy-öt évre szóló szabadságvesztés-büntetéssel 
és azonkívül nagy pénzbüntetéssel. 

Szóvátevén a dolgot már régebben illetékes helyen, 
azt a választ adták, hogy a büntető törvénykönyv refor- 
málása előtt erről szó nem lehet. Itt arról van szó, 
hogy magánzárka legyen-e, közös zárka legyen-e javító 
rendszer, megtorló rendszer s ennek tisztábahozatalára 
sok idő kell. Dehát én itt ugyanazt mondom, a mit 
Matlekovits ő nagyméltósága az adóra nézve mondott, 
hogy nem várhatjuk meg a rendszeres reformot, hanem 

a büntető törvénykönyvből ki kell szakítani ezeket a 
szakaszokat, és a dolgot rögtön meg kell csinálni. 

Vannak még a büntető törvénykönyvnek más 
szakaszai is, a melyek nagyon alkalmasak a kivándor- 
lás előmozdítására: a kisemberek túlon túl való bünte- 
tése bizonyos esetekben, ellenben bizonyos más bűnök- 
nek nagyon is lax kezelése, úgy, hogy azok elkövetői 
kiszabadulhatnak a büntetés alól. E tények szembeállí- 
tása azután az elégületlenséget fokozza. Ha egy szegény 
ember az erdőből egy pár szál fát ellop, azt micsoda 
szigorúan büntetik! Pedig, a mikor még gyermek volt, 
az atyja talán ingyen elvihette. Ő belenevelődött abba, 
hogy az neki jár. 

De erre nem akarok tovább kitérni; hanem áttérek 
a profilaktikus intézkedésekre. Itt is úgy állunk, hogy 
nem elegendő tiszták a büntető intézkedések, itt is úgy 
van, hogy ha nem volna meg az emberekben a hajlam 
és nem volna meg a hajlandóság, a csábítás maga nem 
vezetne eredményre. Igaz, hogy sokszor csalással is jár 
a dolog; nem mondják meg a nőnek, a kit külföldre 
visznek, hogy hova viszik; egészen mást Ígérnek neki. 
De ha nem volna meg a hajlam erre, és olyanok vol-r 
nának itt a kereseti viszonyok, a melyek az intelligens 
nőt kielégíthetik és nem merülne itt fel számos jelenség, 
a mely a nők erkölcsét, szeméremérzetét veszélyezteti 
és lerontja, akkor a minden büntető törvénykönyv meg- 
torlásán kivül álló csábítással sem volnának ilyen sike- 
rek elérhetők. Igenis, t. uraim, mindenesetre alkalmasan 
gyarapítani kell a női keresetet, különösen az intelligens 
nők részére; hiszen Magyarországon, mivel nincs elég 
gyáriparunk, nincs kereskedelmünk, a hol a nőket lehes- 
sen alkalmazni, úgyszólván a vasút, a posta az egyer 
dűli ily intézmények. Egy nagy tér volna a tanítói 
pálya ; de e tekintetben hogyan állunk ? Van Magyarr 

országon valami 30,000 tanító és ezek közül alig több, 
mint kétezer tanítónő: valami 2400. Már most például 
a horvátok mennyivel okosabbak! ö náluk a tanítói 
erők 38 százaléka nő. Nem is szólok az osztrákokról. 
Hogy minálunk ez nincs így, ennek oka főleg az, hogy 
a mi iskoláink nagyrészt egy tanítósok ; egytanítós isko- 
lában kell tanítani a fiukat és leányokat, azokat a kama- 
szodó fiukat is, a tanonczokat, a 14 — 15 éves fiukat; 
ezt természetesen nőre bizni nem lehet. Ezen csak úgy 
lehet segíteni, ha úgy rendezzük be tanügyünket, hogy 
minálunk is több tanítós iskolákat szervezünk, mint a 
hogy más államokban van. Ez nagyon messze menne, 
mert hiszen ez megint összefügg azzal, hogy nagyközsé- 
gekben, két-három ezer lakosú községekben szét van 
darabolva az iskola, mert felekezetek kezében van a 
tanítás. Ezzel a kérdéssel tovább nem foglalkozom, csak 
rá akarok mutatni arra, hogy a tanügy terén lehetne a 
nőnek keresetet adni és ez volna a legtermészetesebb, 
mert a nő hivatásával legjobban ez férne össze. Ma a 
tanítónőképezdébe sietnek a szülők s ott dulakodnak, 
hogy lányaikat felvegyék, mert fel sem akarják venni, 
mert máris túl van zsúfolva. Ha mégis felvették, kenyér 
nélkül marad, még nevelői pályára sem mehet, mert a 
külföldiekkel nehéz megküzdenie : a franczia, a belga, a 
svájczi, az angol, a német mind könnyebben kap állást, 
mert idegen nyelvre is tudja tanítani a gyermekeket. Az 
egyik profilaktikus intézkedés tehát az volna, hogy a 
nők kereseti viszonyai javíttassanak. 

De nem szabad szemet hunynunk az előtt sem, 
hogy mi minden történik itt nálunk arra, hogy a fiatal 
nőkben és az asszonyokban is a szeméremérÉék, az 
erkölcsi érzék minél inkább megromoljék. Ha kimegyünk 
az utczára, ha megnézzük akármelyik kirakatot, dohány- 
tőzsdét, a hol képes levelezőlapokat állítanak ki, mi 



335 

minden van ott, a mi a fiatal gyermeklélekben mindjárt 
milyen gondolatokat kelt! Vagy nézzük a közpadokat! 
Micsoda firkálások, trágár felírások, trágár rajzok vannak 
ott! Az erkölcsök ilyen elvadulását csak a Balkánon 
látni, még ott sem mindenütt. Nyugaton az ilyesmi rit- 
kaság. Nálunk ezzel szemben a vasúti kocsik első és 
második osztályában, tehát ott is, a hol csak az intelli- 
genczia utazik, megtaláljuk az ilyesmit. Megtaláljuk a 
fürdőhelyeken, úgy, hogy ha a szülők fürdőhelyre viszik 
leányaikat, gyermekeiket, ezek mindenféle trágárságot 
találnak a padokra felirva. És nincs senkinek sem 
szeme, hogy ezt észrevegye, hogy letöröltesse. Az ilyen 
dolgokban pedig mindenkinek közre kell működnie, de 
különösen a hatóságoknak. Mert hiszen itt vannak a 
hatóságok : nem tudom, látják-e ? En látom számtalan 
esetben, de a kinek tennie kellene, az úgylátszik nem 
látja. Itt vannak például a frivol olvasmányok, az újsá- 
gok apróhirdetései, a melyek valóságos vásárokat terem- 
tenek .... 

Dr. Pap Dávid: Azokat is büntetni kell! 

Dr. Vízaknai Antal: Hiszen, ha a palliativ intéz- 
kedés arra terjed ki, hogy a közvetítőket büntetjük, de 
a közvetítést meghagyjuk, a mely az újságok apró- 
hirdetéseiben lehetséges, akkor meg fogják a külföldiek a 
magyar húst ily módon is szerezni. 

Ezzel be is fejeztem felszólalásomat és köszönöm, 
hogy meghallgatni voltak szívesek. (Élénk éljenzés.) 

Fodor Ferencz titkár: Leopold Lajos! 

Leopold Lajos: Méltóságos elnök úr, mélyen t. 
értekezlet ! Bátorkodom mindenekelőtt ő méltóságához 
az elnök úrhoz egy olyan kérelmet intézni, a melyre, 
úgy hiszem, minden bizonynyal megkapom az engedel- 
met: t. i. hogy rövid lehessek és a tárgynál maradhas- 
sak. (Derültség.) Legfőbb ideje ugyanis, már csak az 

elnök úr ő méltóságával szemben is, a ki itt négy nap 
óta a legnagyobb türelemmel és önfeláldozással, min- 
denki iránt lekötelező szívéiyességgel vezeti a tanács- 
kozásokat, (Elénk éljenzés) legfőbb ideje, mondom, hogy 
erre való tekintettel most már önmagunkkal szemben 
Éillítsunk fel bizonyos, klotürhöz hasonló szabályokat. 
Senki sem teszi szívesen, hogy rövid legyen, de ilyen 
kis önfeláldozás magának az ügy érdekének most nem 
fog ártani. 

Es most legyen szabad a dologra térnem. Mielőtt 
idejöttem, antipatiával vettem kézhez a kivándorlási és 
útlevél-törvényt, a melyet azelőtt nem ismertem ; mert 
jól tudom, hogy ha baj van nálunk, csinálnak egy tör- 
vényjavaslatot és eltörölnek egy törvényt. Tudtam azt, 
hogy itt mindenképpen hiba lesz a tanácskozás első és 
második pontja körül, mert a tanácskozás helytelen 
irányba terelődik, mert csakhamar ki fog tűnni, hogy 
jogászok vagyunk, hogy bűnbakot kereső nemzet vagyunk, 
a mely egyszer, ha baj van, megtalál egy törvényt és 
azután megtalál egy személyt, illetőleg egy társaságot, 
a mely, mert gyáva, nem mer a dolgok mélyére nyúlni. 
Azután a jogot újra kodifikálja és üres formákba gön- 
gyölgetik, a helyett, hogy azok mögött az élet igaz- 
ságait, realitásait keresnék. 

Mélyen t. értekezlet! A mi kivándorlási problé- 
mánknak, csak úgy, mint egész közgazdasági életünk- 
nek, úgy a miénknek, mint más társadalmi kristályoso- 
dásnak két fokusa van: az egyik az életigény, a másik 
a termelési képesség. Nálunk az életigény és a termelési 
képesség közt disparitás mutatkozik: ugyanis a nyugati 
életigény korábban érkezett hozzánk, mint a nyugati 
termelőképesség ; azért érkezhetett hozzánk korábban, 
mert az életigény egy tisztán pszi chikai terjedésű folya- 
mat, a melynek gátló akadályai nincsenek, a mióta a 

sajtó, a mióta a levélposta, a mióta a megkönnyített 
személyi közlekedés ezt az életigényt feltartóztathatat- 
lanul viszi nyugatról keletre. Ezzel ellentétben a terme- 
lési képesség nem tisztán pszichikai folyamat; a terme- 
lési folyamatnak igen súlyos és atavisztikus gazdasági 
determinánsai vannak, a melyekbe beleütközik, a melye- 
ket az akaratnak aczélerővel kell leküzdeni. 

Már most a termelési képesség és az életigény e 
disparitása egész sor disparitást idéz elő társadalmi és 
gazdasági életünkben : egy ürességet a két lélektani és 
társadalmi folyamat között, a mely ürességen keresztül, 
mint a megeresztett csapon, úgy zúdul ki népességünk 
Amerikába és Németországba. (Ugy van !) 

Mélyen t. uraim ! Ez a disparitás három dispari- 
tásnak válik szülőokává. Ez a hármas disparitás, a 
mely az Amerika és Magyarország között a legklasszi- 
kusabban nyilvánul, de megvan Magyarország és 
Németország és megvan Magyarország és Ausztria 
között is, először a disparitás a fogyasztás tekintetében, 
másodszor a disparitás a termelési viszonyok tekinteté- 
ben, harmadszor pedig a politikai disparitás. Leszek 
bátor lehetőleg igen röviden, először a fogyasztási dis. 
paritásról beszélni. Szándékom volt eredetileg, hogy a 
fontosabb fogyasztási czikkeknek áralakulását, nevezete- 
sen pedig az életre nézve legfontosabb detailáralakulást 
Amerikában és Magyarországon összehasonlítva kimu- 
tassam, azonban az idő előrehaladott voltára való tekin- 
tettel csak megérintem a húsfogyasztásnak, a legfonto- 
sabb fogyasztásmérőnek értékkülönbözetét. Es itt azt 
látom, az amerikai nemzeti munkásügyi hivatal közlései- 
ből, hogy a detailhúsfogyasztásban a hús fontja került 
1900 ban 12% centbe, 1901-ben 13 centbe, 1905-ben 
13 V2 centbe és 1906-ban 13 3/^—14 centbe. Már 
most, t. uraim, előttünk van egy periódus, a melyben 

Magyarországon a hús ára a detailfogyasztásban 50 — 70 
százalékig emelkedett; ugyanezen idő alatt az Észak- 
amerikai Egyesült-Államokban a húsdetailfog>'asztás árai 
nem emelkedtek többel, mint nyolcz százalékkal. Ennek, 
uraim, az az oka — a mi első pillantásra talán 
képtelenségnek látszik, mert hiszen ezek az árak 
nemzetközileg ki szoktak egyenlítődni — hogy az ame- 
rikai az ő húsanyagát még teljes nivón még nem 
tudja exportálni ; mert a hús nagy mennyiségekben ten- 
gerentúlra a mai technikai viszonyok mellett még alig 
exportálható. A második oka pedig az, hogy nálunk 
állítólag az állategészségügyi egyezmények veszélyeztetik 
az állategészségügyet, azonban bizony konstatálom én, 
mint magyar gazda, hogy az állategészségügyi egyez- 
mények meg nem kötése a Balkánnal veszélyezteti az 
emberegészségügyet. (Úgy van !) 

Második oka a fogyasztás e disparitásának az a 
körülmény, hogy mi, elismerem, Északamerikának óriási 
nagy termelő piaczaival, óriási nagy fogyasztási piaczaival 
és mindazzal az előnynyel szemben, a melyet a tömegter- 
melés és a tömegfogyasztás nyújt, az áralakulásban meg- 
felelő aequivalenst a mi kis országunkban, a mi kis vám- 
területünkön nyújtani nem vagyunk képesek, azonban, mint 
mindenütt, kezdve a csatatértől a legutolsó tömegszer- 
vezésig konstatálható tény az, hogy van a tömegmozga- 
lomnak, a tömeges erő fellépésének egy aequivalense 
s ez a szervezettség, a szervezettségben rejlő erő. En, 
uraim, azt mondanám, hogy Magyarországon, a hol a 
természettől és a politikai konstelláczióktól adott körül- 
mények folytán hiányzik a tömegfogyasztás és a tömeg- 
termelés és az ebben rejlő értékkülönbözet, nálunk ezt 
a fogyasztás mentől hatályosabb szervezésével kell 
pótolnunk. Azonban mit találunk ? Éppen legnagyobb 
ipari czentrumaink körül olyan birtokkonstellácziók kép- 

ződtek, a melyek nem képesek ezt a fogyiasztást ki- 
elégíteni (Ugy van !), a melyek arra .tendálnak, a termé- 
szettől adott alakulatok folytán, hogy inkább gabonát 
termeljenek, hogy a hústermelést, a zöldségtermelést, a 
vaj, tej stb. termelést elhanyagolják és a kisgazdákra és 
más hasonló konstellácziókra hárítsák át. 

Mélyen - tisztelt értekezlet ! Budapest körül fél 
millió katasztrális hold kötött birtok van, a melynek 
— nem akarok számokat említeni, mert hiszen nem 
vagyok e. kérdésben verzált, nem lehetek verzált — de 
egy igen nagy százaléka nagyon rosszul van instruálva ; 
és itt különösen a saját kezelésű egyházi birtokokat 
kell kiemelnem, a melyek, . a mint a hivatalos adatok 
mutatják, igen alacsony százalék tiszta haszonnal dol- 
goznak. . De, uraim, én nem azon szempontból akarok 
ezen kérdéshez nyúlni, mint az előttem szóló, én nem 
a kisbirtok munkásfeleslegére, gyermekfeleslegére czél- 
zok, én mindig a fogyasztó szempontjából indulok ki 
és konstatálom azt a nemzetgazdaságilag megállapított 
tényt, hogy a ma adott konstellácziók szerint akis- 
birtok, a mennyiben jój van instruálva, a mennyiben a 
szövetkezeti eszme lehetőképpen áthatja, ez. a kisbirtok 
hatályosabban tudja a nagy városok népességének leg- 
fontosabb fogyasztási czikkeit szolgáltatni, mint az ex- 
tenzív nagybirtok, hogy, tehát ma Budapest és a leg- 
fontosabb fogyasztási czentrumok körül nekünk első 
sorban gazdasági intenzitást kell létesítenünk, . hogy 
készen álljunk azokra a nagy kérdőjelekre, .a melyeket 
a fogyasztó közönség immár évek óta intéz a magyar 

gazdaközönséghez 

. Lévay Lajos* báró : Sikertelenül ! 

][ieopold Lajos: . . sikertelenül. 

Es e pontnál áttérhetek már a termelőképességre. 
Itt legyen szabad egy régi peremet a t. ügyvezető 

igazgató úrral, Hegedűs Lóránt úrral, talán a békés 
egyezség terére terelni. Hegedűs Lóránt igazgató úr 
képviseli ma Magyarországon a legtökéletesebben azt az 
ideológiát, a melyet egy folyóiratban a kisbirtok eszmé- 
ny ítésének voltam bátor nevezni. Én a kisbirtoknak ab 
ovo ellensége nem vagyok, én elismerem, hogy a kis- 
birtok bizonyos körülmények között megálló kon- 
stelláczió, én elismerem azt is, hogy — a mint gon- 
dolom Matlekovits ő exczellencziája, vagy a felszólaló 
urak közül valaki utalt rá, — a fogyasztó czentrumok 
körül ma kisbirtokoknak kell képződni. Ezt a konstel- 
lácziót én elismerem. Azonban most néhány kérdéssel 
vagyok bátor az érdemes igazgató úr nyugalmát meg- 
zavarni. Az egyik kérdés az, hogy vájjon remélhető-e 
a mi képviselőházunk mai összetételében az, hogy az 
a hitbizományokhoz hozzá fog nyúlni ? Méltóztassék rá 
felelni, igen vagy nem? 

Dr. Pap Dávid : Dehogy reméljük ! 

Leopold Lajos : Ez az első. A második kérdésem 
az, hogy vájjon, mivel épületinstrukcziókban máris igen 
nagy értékek vannak a kötött birtokokba beruházva, az 
állat-instrukcziók minden gyarlósága mellett is, egyetért-e 
velem a Szövetség érdemes igazgatója abban, hogy 
ezeket az épületeket valamely központi szövetkezeti, 
földbirtokos- vagy bérlőszövetkezeti formában kellene 
értékesíteni és felhasználni. 

Hegedűs Lóránt: Helyes! 

Leopold Lajos : Legalább is addig a pontig kellene 
ezt tenni, hogy azok a tömörült birtokok, mihelyt a 
gazdasági konstelláczió a kis üzem ellenére változik, ott 
készen találjanak oly formácziót, a melybe tömörülve, 
rögtön minden csőd és összeomlás nélkül áttérjenek a 
nagy üzemre. Ez a második kérdésem. 

A harmadik szempont pedig, a melyet bátorkodom 

figyelmébe ajánlani, az a körülmény, hogy talajviszo- 
nyaink e kérdésbe erősen belejátszanak. Ugyanis a 
nagybirtok előnyösebb ott, a hol a gép-akkumulácziót 
lehetővé teszi a kapitalisztikus fölénynek ugyanazon 
keresztülvitelét, mint az iparban ; azonban Magyarorszá- 
gon a dőlt gabona és a mély vízmosásos talajok, 
továbbá az erősen homokbuczkás talajok azt a hely- 
zetet idézik elő, hogy óriási területek vannak, a melye- 
ken a legfontosabb mezőgazdasági gépek, így a gőzeke 
és az aratógép, csak igen nehezen, csak nagy ügygyei- 
bajjal használhatók, a miként erről a gyakorlatban évek 
során át volt alkalmam meggyőződni. Már most ezeken 
a területeken a gazdasági versenyben alig hihetem, hogy 
a nagyüzem fölényes lesz a kisbirtok felett és igen 
ajánlanám mélyen tisztelt igazgató barátomnak figyel- 
mébe azt a szempontot, hogy talán méltóztatnak a kis- 
birtok kérdését nem azon nyersen, mint eddig, a köz- 
életbe vetni, hanem figyelembe venni, hogy, ha kis- 
birtokpolitikát folytatunk, ha kisbirtokot akarunk kreálni, 
akkor ceteris paribus adjunk elsőséget a nagy fogyasztó- 
területek közelében levő kisbirtoknak, (Helyeslés) másod- 
szor tegyük máris lehetővé annak a kisbirtoknak, hogy 
egy gazdasági katasztrófa alkalmával zökkenés nélkül 
átalakulhasson nagybirtokká, harmadszor pedig, hogy a 
kisbirtok kreálását , első sorban azokon a talajokon és 
azon természeti feltételek között forszírozzuk, a melyek 
mellett a nagybirtok, a nagyüzem egyáltalán nem ver- 
senyképes, a mi, azt hiszem, a földárakban rövidesen 
kifejezésre fog jutni; mert, bár paradoxonnak látszik, 
én, igenis, merem a jóslatot koczkáztatni, hogy rövid 
időn belül a kövér talajok ára Magyarországon lejebb 
fog menni a kevésbbé kövér talajok javára, a melyeken 
az emberi munka gépmunkával helyettesíthető. 
Lévay Lajos báró : Igaz ! 



342 

Leopold Lajos: Ezeket voltam bátor Hegedűs 
Lóránt t. barátomnak nagyértékű és mindannyiunkat 
hálára kötelező fényes akcziójához mint becses kiegé- 
szítést ajánlani. (Helyeslés.) 

Az iparfejlesztés tekintetében • egy új szempontot 
legyen szabad megpendítenem. Nálunk — gyáripari 
körökkel voltam szerencsés ez ügyben érintkezhetni — 
az a panasz, hogy minek csinálunk mi ipart. Hiszen 
azok a gyárak is, a melyek most léteznek, prosperálni 
nem tudnak és munkást kapni nem képesek. 

Ezzel szemben nekem az a megjegyzésem, hogy : 
ugye, uraim, tiz év előtt valamivel több demokráczia 
nem lett volna rósz beruházás? 

Hegedűs Lóránt: Úgy van! 

Leopold Lajos: Ugye, uraim, azok a kiket akkor 
álmodozóknak és rajongóknak csúfolták, ugye, azok 
lettek a realisták, a valóság helyes értékelői? A dok- 
trinerek kijöttek tudós szobáikból és emberekké váltak 
és az urak lettek doktrinerekké. Szerepet cseréltünk. 
Már most, uraim, ne mondjuk azt, hogy késő van, de, 
azt hiszem, egyhangúlag konsts^tálhatjuk, hogy tiz évvel 
ezelőtt ipart fejleszteni, tiz évvel ezelőtt politikai demo- 
kracziát csinálni Magyarországon hálásabb és gyümöl- 
csözőbb feladat lett volna, mint ma. 

De mi tulajdonképpen az oka annak, hogy mai 
gyáraink nem tudnak a munkások munkájával szemben 
megfelelő ellenértéket nyújtani? Mi az, hogy a mi 
gyáraink versenyképtelenek a munka értékelésében ? 
Az, t. uraim, hogy nálunk van ugyan gyáripar, van 
ugyan iparfejlesztés, azonban nincsen meg a gyáripar 
atmoszférája. Ezt az atmoszférát voltak szívesek az 
előttem szólók tömegesen elemeire bontani, a mikor a 
közigazgatást, az adórendszert stb. kifogásolták. En 
röviden az atmoszféra szóban fejezem ki azt, a mi 

nálunk a gyáripar számára hiányzik; és ez az atmo* 
szféra csak akkor lesz meg itt, ha sok gyár lesz. A mit 
a kevés gyár nem tud megteremteni : a sok gyár meg 
fogja teremteni azt a kereskedelmi, gazdasági és politikai 
ponderabilitást, a mely azt a gyári termelést megilleti 
az egész vonalon. 

Es most legyen szabad kitérnem egy igen kényes 
kérdésre, a mely, azt hiszem, dr. Pf^p Dá.vid urat igen 
közelről fogja érinteni. Tegnap az igen tisztelt doktor úr 
az aratógépek összetöréséről beszélt. En, a ki sok 
tekintetben egy alapon állok vele — mert hiszen • a 
nagyon sokáig lekicsinyelt generáczióhoz van szerencsém 
tartozni, a mely körülbelül tiz év előtt került ki részben 
külföldi egyetemekről, részben hazaiakról mint Marx 
Károly tanítványa — , bátor vagyok a doktor úrral 
szemben megjegyezni, hogy nem Marxismus az a tanítás, 
a mely az aratógépeket össze akarja töretni. 

Dr. Pap Dávid: Nem! Nem is mondtam soha! 

Leopold Lajos : Bocsánatot kérek, azt méltóztatott 
mondani, hogy a mennyiben a földbirtokosok áttérnek 
az extensiv gazdálkodásra, akkor az az aratógép rövi- 
desen össze fog törni. 

Dr. Pap Dávid: Ezt mondtam, de nem mondtam, 
hogy marxismus. 

Leopold Lajos: Azt méltóztatott mondani, hogy 
az aratógép megjavítása négy hétbe fog kerülni. Hát 
bocsánat, akkor megkorrigálom szavaimat és nem dr. Pap 
Dávid úrhoz intézem, hanem intézem azokhoz, a kik 
az aratógépet valósággal össze akarják törni és nem 
akarják négy héten belül megcsinálni. 

Uraim, Marx Károly tantételeiben nem a legmélyebb 
réteg az osztályharcz, bár elismerem, egy igen mély 
réteg. Az ő tantételeiben a legmélyebb réteg a gazdasági 
fejlődés. (Ügy van !) Lehetnek az urak akármilyen 

orthodox marxisták, azt kell mondaniok, hogy a fejlődés 
a feudalizmustól a szoczializmusig a kapitalizmuson át 
vezet. S ha Marx Károly itt élne közöttünk, akkor ő a 
marxismus szempontjából megszavazná az iparfejlesztési 
törvényjavaslatokat. (Felkiáltások : De nagyon !) Lehet, 
hogy a paragrafusok dolgában eltérne a mai iparfej- 
lesztési törvényjavaslattól ; azonban ő itt Magyarországon 
a kapitalizmus megteremtését tartaná a legközelebbi 
feladatnak, mert hiszen az urak maguk sem gondolhat- 
nak komolyan arra, hogy itt holnap Sozialistenstaat 
lehet; hanem, ha meg akarják teremteni a kapitalizmus 
negáczióját, először a kapitalizmust kell megteremteni 
Magyarországon. (Ugy van I) 

Ebben voltam bátor rámutatni, talán nem túlságos 
diszkréczióval, arra a hosszú időre, a mikor az öntudatos 
gyáriparosok az öntudatos gyári munkásokkal együtt 
haladhatnak ebben az országban. 

Es legyen szabad arra az egy dologra számítanunk 
— ha másként nem, a mélyen tisztelt doktor úrnak a 
közvetítésével — , hogy most kifejezendő óhajom való- 
ban kijut az ankét kereteiből és oda irányul, a hova 
intézve van : a szoczialistákhoz — és itt térek rá a 
politikai disparitásra — , hogy azoknak, a kik Magyar- 
országon mindezideig a negáczió álláspontján állottak 
és a kik Amerikában a pozitív politikai alkotás állás- 
pontján vannak, hadd legyen szabad figyelmükbe aján- 
lanom, hogy most, a mikor az általános választói jog 
behozatala révén bejutnak a politikába, nem az az ő 
feladatuk, hogy a magyar kurta nemesek gravaminális 
politikáját vegyék át és folytassák, hogy a »Nem adó- 
zunk !« elve helyett azt mondják, hogy: )>Nem dolgo- 
zunk és nem dolgozunk«, hanem az a feladatuk, hogy 
az osztályharczon kívül — bocsánatot kérek, kimond- 
hatom, mert tíz éves hűséggel állottam Marx Károly 

tanításai mellett igen nehéz időkben is ebben az ország- 
ban, szerény irodalmi működésem tanú reá, tehát — 
van bátorságom kimondani a munkásokkal szemben — , 
hogy legfőbb ideje, hogy a pozitív munka, a pozitiv 
alkotás terére lépjenek, hogy feladják negáczióju- 
kat, mert a negáczióból közjogi és gazdasági téren 
ebben az országban elég volt; és, uraim, legyen 
szabad Önöket felszólítanom arra, hogy az intenzív 
mezőgazdaság, a szervezett ipar és az öntudatos 
munkásosztály szövetsége teremtse meg ebben az 
országban a negáczió kiküszöbölését ; akkor ez az esszen- 
czialiter negatív folyamat, a melyet kivándorlásnak 
nevezünk, vele együtt ki fog küszöbölődni ebből az 
országból. 

Ezeket voltam bátor megjegyezni. (Zajos tetszés 
és taps.) 

Fodor Ferencz titkár: Komjáthy Béla! 

Komjáthy Béla: T. értekezlet! Először is köszö- 
netemet nyilvánítom a t. Szövetségnek, hogy erre a 
tanácskozásra meghívni méltóztatott. Engem a Magyar 
Szövetség bizott meg azzal, hogy ebben a tanácsko- 
zásban részt vegyek ; de mert ezen Szövetség kebelében 
ezen kérdést illetőleg most tanácskozás nem volt és így 
nekem egyáltalában nem volt alkalmam a tagok meg- 
győződéséről közvetlen tájékozást szerezni, azért kéreni; 
hogy ha néhány szót elmondok, ezt úgy méltóztassék 
venni, hogy ez tisztán, kizárólag az én egyéni nézetem. 
(Halljuk !) 

Összehívtak itt bennünket azért, t. értekezlet, hogy 
egy nagy állami és társadalmi veszélylyel szemben 
gyakorlatilag igyekezzünk valamely mentséget találni, 
a mely a veszélyt kisebbíti vagy esetleg elhárítja. 

Az iránt mindnyájan tisztában vagyunk — e rész- 
ben az eddigi felszólalók között nézeteltérés nem is 

fordult elő — hpgy a kivándorlás nagy mérve úgy 
álladalmi, mint különösen faji tekintetben is óriási nagy 
veszedelme az országnak. 

Az a kérdés, hogy e veszedelmet miképen hárít- 
suk el. Nagyon helyeslem, hogy igen kevés kivétellel az 
összes felszólalók arra a térre léptek, hogy bármily 
szigorú tiltó törvényekkel e veszély el nem hárítható, 
(Ugy van !) mert ha azok nézetét fogadnók el, a kik 
tiltó törvényekkel óhajtanák talán a kivándorlókat vissza- 
tartani, akkor tényleg börtönné kellene átalakítanunk 
Magyarországot. (Ugy van !) 

A veszély tehát itt van. Most kutatnunk kell az 
okát. Volt, a ki azt mondotta, hogy a kivándorlás az 
erkölcsi érzés, a hazafias érzés hanyatlásából ered. 
Gondolom, Bernáth István t. tagtársunk mondotta ezt. 
Hát ahhoz nagyon sok szó fér, hogy mit magyarázunk 
és mit tartunk hazafiságnak, különösen Magyarorszá- 
gon, a hol rendesen bizonyos " körök a hazafiságot 
maguknak tulajdonítják és minden más hazafiságot üldö- 
zéssel és megtámadással szoktak viszonozni; de hát 
erről most nem beszélek. 

A kivándorlás emelkedésének egy másik okául 
emlegették a csábítást, a bujtogatást. 

• En ezekkel szemben egyetlen egy szóban találom 
meg a kivándorlás okát: abban, hogy azok, a kik ki- 
vándorolnak,- nincsenek megelégedve azzal a helyzettel, 
a melyben vannak. (Igaz ! Ugy van !) A további kérdés 
tehát az, hogy miért nincsenek megelégedve. Hát — 
bocsánatot kérek, nem szónoki fogás — megfordítom a 
dolgot: Miért volnának megelégedve.? (Derültség.) Néz- 
zük meg csak közéletünket és beszéljünk egészen nyíl- 
tan. Ne szónokolni akarjunk. Mert Magyarországon sok 
a szónok és legnagyobb részök nem azt mondja, a mit 

érez, a mit gondol, hanem azt, a: mit az a kör, a mely- 
hez tartozik, tőle. megkövetel és elvár. (Ugy van 1). 

Ismétlem: Miért volna a magyar nép megelégedve? 
.Hiszen — bocsánatot kérek, hogy rhapsodice be- 
szélek és csak azt mondom el, a mi véletlenül eszembe 
jut — születésétől kezdve haláláig mindig kellemetlen- 
séggel, találkozik. 

Megszületik az a szegény ember, de sokszor már 
gyilkossággal kezdi, mert az anya utána megy. A magyar 
államnak nem . sok gondja van arra, hogy a szülő 
egészségi állapotának megóvásával mentsen meg magá- 
nak egy adózó alanyt. 

Megszületett hát az a gyermek, de tisztára vélet- 
len, ha meg is marad, mert Magyarországon, rettenetes 
a gyermekhalandóság. 

A magyar államtól távol van, hogy azokat az 
intézkedéseket megtegye, a melyek annak a magzatnak 
emberré való fejlődését lehetővé tegyék. Itt előbb egy 
tisztelt szónok úr a leánykereskedésről beszélt. Hát 
ebben . még előbbre vagyunk ; a gyermekhalandóság 
széles e világon talán nálunk a legnagyobb. 

Már most menjünk tovább. Minden lépésében ösz- 
szeütközik az az ember a közigazgatásnak a követelé- 
seivel. Már most nem tudom, jogászok vannak-e itt 
sokan, de csakugyan szeretném, ha valaki azt merné 
mondani, hogy Magyarország közigazgatását tudja. (Fel- 
kiáltások : Dehogy merik !) Itt van egy főszolgabíró, a ki 
gyakorlatilag van hivatva alkalmazni e szabályokat. Nos 
hát, ki meri nekem azt állítani, hogy nem fejtörést 
okoz-e még ezeknek az uraknak is, hogy adott esetben 
voltaképpen milyen intézkedést kell tenniök, hogy miként 
igazodjanak el a törvények és rendeletek nagy töm- 
kelegében ! 

Bottlik, József :: Es a szabályrendeletekében! 

Komjáthy Béla: Ha az a gyermek már emberré 
nőtt és az egészsége meg van támadva, a magyar állam 
nem gondoskodik arról, hogy az egészségét helyre- 
állítsa. Annak az embernek 3 — 4 — 5 mértföldre kellene 
mennie. Gyalog nem tud, mert beteg; szekér nincs, 
hogy elmenjen az orvoshoz, gyógyulást keresni. S hogy 
szekér nincs, annak néha örvend is ; majd kimutatom, 
hogy miért. 

Nem akarok itt mindenféle részleteken végig- 
menni, de be tudnám bizonyítani, hogy az az ember 
születésétől haláláig minduntalan beleütközik olyan tör- 
vényekbe, a melyek az ő érdekeinek meg nem felelnek. 

Es mi ennek az oka.^ Ennek az oka az — ne 
vegyék rossz néven, a kik ellenkező nézeten vannak — 
hogy Magyarországon tényleg áll az a tétel, hogy a 
törvény nem más, mint az erőseknek erősítése a gyen- 
gékkel szemben. Ezen egyszer már segíteni kellene. 

Már most, t. értekezlet, nem teszem azt, hogy, mint 
• az előttem szóló t. tag úr, tudományosan igyekezzem 
a tárgygyal foglalkozni ; ehhez én nem is értek ; de a 
magam rustikus felfogása szerint akarom előadni, hogy 
várhatjuk-e mi azt, hogy olyan emberek, a kiknek mások 
az érdekei, mint a tömegé, valaha a tömeg érdekében 
törvényt alkossanak ? (Igaz ! Úgy van !) Felfogásom tehát 
az, hogy, ha mi ezeken a nagy társadalmi és állami 
bajokon segíteni akarunk, akkor első sorban az itt levő 
tömegek helyzetet kell javítanunk, (Igaz ! Ugy van !) 
terheiken könnyítenünk kell, a szegény ember hóna alá 
kell nyúlnunk, hogy mehessen előre, hogy hivatását 
betöltse. Azoknak a gazdagoknak, a kiket különben is a 
sors már jobb helyzetbe hozott, kötelességük, hogy meg- 
hozzák a maguk áldozatát a szegény ember erdekében ; 
de én ezt az altruizmusra bízni hajlandó nem vagyok. 

Sok szó esett itt arról, hogy nálunk adóreformra 

volna szükség. Miért nem csinálják hát meg? Hiszei: az 
anyag össze van gyűjtve ; itt nincs oly tagja az értekez- 
letnek, a ki ne ismerné. Miért nem lehet hát? Nem 
lehet, mert, a kik a törvényalkotásra vannak hivatva, 
oly elemekből vannak összealkotva, a kik a saját 
czéljukat tekintik, nem a nagy tömegekét. Hiszen nem 
szónoki forma az, a mit itt hallottunk, hogy a progresszi- 
vitás lefelé megy. Ma reggel kerestem ki, elsárgult 
foliánsokból, egy hivatalos összeállítást arról, hogy 
Beregmegyében, egy Munkács közelében levő községben 
micsoda teher nyomja a kisgazda vállait. Abból az időből 
való ez, a mikor még politikával foglalkoztam. Ha nem 
volna unalmas, felolvasnám. (Halljuk ! Halljuk !) Érdekes, 
mert ezek hivatalos adatok. Nem is az én irásom: úgy 
olvasom fel, a hogy nekem ide adták. 

Megvett ez a szegény napszámos ember egy száz- 
ötven négyszögöles telket, arra épített fából, szalma- 
födéllel házat, a melynek a telekkel együtt összes értéke 
felmehet száz forintra. Van két kis lova és szekere ; 
ezeknek értéke ötven forint. Vagyona tehát számítható 
összesen 150 forint értékre. 

Már most ez a szegény ember fizet házosztályadót 
80 krajczárt.; másodosztályú kereseti adót, mint ház- 
birtokos, mivel négy fia is van, hét forintot. Általános 
jövedelmi pótadót fizet 32 krajczárt; községi pótadót 
fizet — mert ott éppen hetven százalék — 5 forint 46 
krajczárt, útadóra 3 forintot, megyei betegápolási pót- 
adóba 39 krajczárt, más megyei pótadóba fizet 20 krajczárt 
— időközileg, az ottani adatok mondják, ez feljebb 
ment — hadmentességi díjban három fia után hat forin- 
tot. Rz összesen 23 forint 17 krajczárra rúg. Es, mert 
szerencsétlenségére rossz vallási viszonyok közé került, 
mert református ember . . . (Egy hang : Még rosszabb 
is van !) fizetnie kell még papjának és tanítójának ösz- 

szesen tíz forintot. Es ha most még hozzá veszem — 
mint az ottani egyik vízszabályozó társulatnak az elnöke 
ismerem a dolgokat — hogy mennyi ártéri terhet kell 
viselnie és hogy neki e földjéből rendszerint alig van 
haszna, csak az a büszkesége, hogy ő nem napszámos^ 
mert neki háza van : engedelmet kérek, hogy ettől az 
embertől azt várjuk, hogy elégedett legyen, ezt józan 
észszel felfogni képes nem vagyok. 

Azután minden fajú embernek összeállíttattam az 
adóját és arra a megdöbbentő eredményre jutottam, 
hogy, ha Magyarországon ezt sokáig tűrjük, akkor nem 
hogy megakadályoznék a kivándorlást, hanem magunk 
mozdítjuk elő. Ha tehát azt akarjuk, hogy Magyar- 
országon elégedettség legyen — egy bizonyos mértékig 
— mert bizonyos mértékig az elégedetlenség inger az 
előmenetelre és a szorgalomra — akkor az első dolog az, 
hogy oly emberek kezébe adjuk: a magyar törvényhozás 
jogát, a kik a nép érdekét tudják, érzik s kiknek felada 
tuk és czéljuk, hogy a nagy tömegek jóllétét mozdítsák 
elő. A gazdagokat ne féltsük mi, azok tudnak magukra 
ügyelni. Igaz ugyan, hogy itt a szaktanácskozás első 
napján Bernáth képviselő úr csaknem könyekre fakadt, 
hogy a nagybirtok alig tud megélni, (Felkiáltások: 
Szegény !) de hát erre én csak azt mondom : Próbáljon 
hát cserélni a nagybirtok mással és azután jöjjenek ide 
érdekeinek képviselői és mondják meg, hogy vájjon most 
is így gondolkoznak-e. .(Tetszés.) . 

Ezeket tartottam kötelességemnek az itt elhang- 
zottakra megjegyezni. Bocsánatot kérek, ha ismétlésekbe 
bocsátkoztam, de hát ismétlés nélkül Magyarországon 
senki sem beszél ; sőt, tovább megyek, mikor ide jöttünk, 
mindenki tisztában volt azzal, hogy itt új dolgokat hallani . 
egyáltalában nem fogunk. Itt arról van szó, hogy kik 
milyen érvekkel, hangoztatják igazunkat, hogy tudunk-e 

azokra a tényezőkre, a kik segíteni vannak hívatva, ha- 
tást gyakorolni. Mert minálunk nagyon hatni kell, t. 
értekezlet. Népszerűbb ember nem volt Magyarországon 
soha, mint Kossuth Lajos, azért a nótában még is ott van, 
hogy ha még egyszer azt izeni. Nekünk egy izenet nem 
elég; nekünk legalább kettő kell, hogy megmozduljunk. 
(Derültség.) 

Ezeket az alapigazságokat tehát, a melyeket min- 
denki kell hogy érezzen : nap-nap után hangoztatni kell. 

Igen tisztelt értekezlet! Ha, a ki a közélet terén 
oly régóta mozog, mint magam, koromnál fogva, meg- 
konstruálná a magyar államot az elhangzott dikcziókból, 
Ígéretekből, tudományos igazságokból, akkor el kellene 
zárnunk határainkat, hogy a bevándorlás oly nagy ne 
legyen. (Derültség.) Ellenben mi csak beszélünk, de tenni 
nem igen szoktunk. Nagyon helyesen mondta az előttem 
szóló, hogy vájjon nem jó lett volna-e a demokráczia 
már régen; de bocsánatot kérek, rossz helyen tetszett 
beszélni, mert itt demokrácziáról beszélni a legnevet- 
ségesebb dolog. Magyarország az utolsó, két évtizedben 
annyira előrehaladt az ellenkező irányban, hogy itt nem 
előrehaladás, hanem visszaesés van. 

A kivándorlás egyik okának tartom azt is, hogy 
Magyarországon nagyon sok a kötött birtok és sok 
a nagybirtok. Ezt féltek kimondani. Pedig én igazán 
azt hiszem, hogy abban mindnyájan egyetértünk, a kik 
nem vagyunk hypokriták, hogy a nagybirtok a köz- 
szabadságokra mindig hátránynyal járt, a nagybirtok 
gazdaságilag mindig a kisemberek kizsákmányolására 
vezetett. 

A kötött birtoknak mi nemzeti czélja van ? Miért 
tartjuk fenn és miért ragaszkodunk hozzá ? Azok a bir- 
tokok, a melyek a legnagyobb részben, kevés kivétellel. 

kötött birtokot képeznek, vájjon a munkának, vájjon a 
hazafiságnak, vájjon a szabadságnak tett szolgálatoknak 
jutalmául gyültek-e össze? 

Hiszen furcsa, ha az embernek ilyet kell mon- 
dani a dédelgetett régi nemességről, ha visszagondolunk 
arra, hogy kész ára volt egyiknek-másiknak, hogy 
melyik hatalomhoz menjen. Vájjon az ily vagyon fenn- 
tartása ethikailag indokolt-e? 

Vagy méltóztassanak nekem mondani egy nagy- 
birtokot — akárhol, még kötött birtokol? is — a mire a 
környezetében élők azt mondják, hogy ez áldás ! Azok 
mind ki vannak zsákmányolva, mert vagy ki kell ván- 
dorolniok, vagy éhen kell veszniök, ha annak az akarata 
előtt meg nem hajolnak, a kinek a birtok a kezében 
van. Nagyra becsülöm a munkát és a szorgalmat is ; 
de még sem tartom megengedhetőnek, hogy azért, mert 
a nagyapám munkás és szorgalmas volt, adassék meg 
nejíem az a jog, hogy én, a kiben sem szorgalom, sem 
munkaerő nincs, mégis csak környezetemnek paran- 
csoljak. 

A kötött birtokoknak csak az Alföldre gyakorolt 
hatását akarom tekintetbe venni. Bocsánat a triviális 
kifejezésért, de mindnyájan tudjuk, hogy ha például Hód- 
mezővásárhelyen a munkában kifáradt polgártársunk a 
község határában sétál és köpni akar, nem tud a saját 
földjére köpni. Már most mi történik? Mert a magyar 
nép szorgalmas, dolgos nép. Földet nem tud szerezni. 
Könnyű neki azt a tanácsot adni, hogy menjen Szlavó- 
niába, de hát az is kivándorlás. Csekély pénzét beteszi, 
mert a takarékpénztárban nem bizik, a ládafiába. Nem 
lehet tehát csodálkozni felette, hogy it, a hol élt, a ho 
atyja és nagyatyja élt, a hol mago is boldogulni sze- 
retne, nem képes boldogulni, mert ;m tud magánföldet 
szerezni. 

Az újságból olvastam ma reggel, hogy valaki, gon- 
dolom, éppen dr. Kovács úr azt mondotta, hogy úgy 
felment a földnek az ára, hogj' az én vármegyémben 

r 

holdja ezer forint. En is tudom. Jaj is annak a szegény 
embernek. Ha ott nem volna kötött birtok, ha szabadjára 
mehetne a birtokvétel, akkor nem kellene ezer forintot 
fizetni azért a földért. (Ugy van !) En hosszú évekig 
gazdálkodtam Bereg vármegyében. A ki az ottani földet, 
az ottani talajviszonyokat ismeri, az tudja, hogy ott a 
föld nem ér meg nem hogy holdanként ezer forintot, 
de annak még a felét sem, annak a negyedrészét sem, 
sőt félek, hogy itt-ott még a tizedrészét sem éri meg 
talán. (Ugy van.) 

' Már most az Alföldön vannak a nagy kötött bir- 
tokok és ott vannak még a nagy községi birtokok is. 
Ha jól tudom, Lévay Lajos barátom fel is hozta fel- 
szólalásában, hogy ezek a községi vagyonok szintén 
óriási tömeget vesznek igénybe. 

Lévay Lajos báró: Öt és fél milló holdat! 

Komjáthy Béla: A földéhességen segítenünk kell, 
ez örvendetes jelenség. A ki a földhöz ragaszkodik, az 
országhoz ragaszkodik. (Ugy van !) 

T. uraim ! Ifjúkoromban láttam egy szindarabot, 
a melyben a gróf a vízbe esik. Egy fél óráig énekli 
a kar : »Mentsük meg őt I« 

Azalatt a gróf bátran belefuladhatott a vízbe. 

Mi se elégedjünk meg a tanácskozással, hanem 
igyekezzék kiki a maga körletében próféta lenni s ennek 
a nemzetnek, ennek a népnek nem kérni, hanem köve- 
telni a jogot. Ezen a földön született, ezen a földön 
kell — nem meghalnia, hanem boldogságban élnie. 
(Élénk taps.) 

Elnök : T. értekezlet ! A most elhangzott igen érde- 
kes beszédre engedjen meg a t. felszólaló régi barátom 

néhány megjegyzést, a mely őt is érdekelni fogja. Ő 
beszélt arról, hogy Magyarországon mennyire pusztít a 
gyermekhalandóság. Igen helyes^ ha a létező intézménye- 
ket a lehető legerősebb kritikában részesítjük, mert 
hiszen a kritikából nő ki a fejlődés. De nem szabad 
elfelejtenünk azt sem, a mi jó Magyarországon és a mi 
dicséretére válik. 

Nekünk van egy törvényünk a lelenczügyről, a 
melynél szabadelvűebben és gondosabban szerkesztett 
az egész világon nincs. Ez nemcsak az elhagyott gyer- 
mekekről gondoskodik állandóan, hanem állandó neve- 
lésben részesíti mindazokat a gyermekeket, a kiket 
szüleik eltartani nem tudnak. Ez lehetetlen, hogy a 
gyermekhalandóság csökkentésére a maga jótékony be- 
folyását ne gyakorolja. Voltak tehát a múltban hibáink 
és mulasztásaink, de éz a törvény mindenkor fényes 
alkotása lesz a nemzeti géniusznak. (Egy hang: Nem 
ezt értette !) 

Még egy megjegyzésem van. T. barátom utalt arra, 
hogy sokszor az igazságszolgáltatás az erős véddme a 
gyengével szemben. Hát ez megvan, de megvan azon 
országban is, a mely a kivándorlás végczélja: megvan 
Amerikában. Bizonyosan ismerni fogja t. barátom az angol 
és az amerikai igazságszolgáltatási viszonyokat. Mond- 
hatom, hogy azokkal összehasonlítva, szocziálpolitikai 
szempontból is, a mi igazságszolgáltatásunk tündöklő 
magasságban áll felettük. De Angliában oly drága az 
igazságszolgáltatás, hogy a szegény ember nem is képes 
a maga igazát keresni; Amerikában pedig akkora a 
korrupczió az igazságszolgáltatás terén, hogy ezt maguk 
a legelső amerikai írók emelik ki. 

Sok tekintetben igaza van a t. barátomnak abban, 
a mit közáUapotainkról mondott ; de e kettőre tartoztam 
utalni. (Helyeslés.) . 

Komjáthy Béla: Egy pár szóra kérek engedelmet. 
Azon intézkedéseket, a melyeket az ezelőtti kormány a 
gyermekvédelem terén tett, ismerem, sőt talán hivatkoz- 
hatom az itt jelenlevő urakra arra nézve, hogy én vol- 
tam a parlamentben az, a ki ezért a kormánynak elisme- 
réssel adóztam. 

A mi a másodikat illeti, nem az igazságszolgálta- 
tásról szólottam. Az igazságszolgáltatásban oly előnyösen 
haladtunk előre, hogy egy gondolattal sem akartam ezt 
bántani. (Helyeslés.) Ifjú koromban, fájdalom, nagyon 
rossz volt, mert akkor nagyon sok ingatag ember ült a 
birói széken; de ma nemzetünk büszkeségére hivatkoz- 
hatunk reá, hogy birói karunk hivatása magaslatán áll. 

En azt mondtam, hogy törvényt alkotnak az erő- 
sebb védelmére a gyengébbel szemben és ezt fenn is 
tartom, sőt, ha méltóztatik, be is tudom bizonyítani. 

Beszéljünk a tűzrendészetről! Törvényt, szabály- 
zatot hozunk arra nézve, hogy hogyan kell építeni a 
házakat, hogyan kell készíteni a tetőt, de hogy az anya- 
got honnan szerzi a szegény ember, arra nem gondo- 
lunk. Ha útadóról, közmunkákról van szó, nem törődünk 
a kisemberek érdekeivel. 

Ha beszélünk a fogyasztási adókról, nem zárkóz- 
hatunk el az elől, hogy, akármilyen nagy úr valaki, nem 
lakhatik kétszer jól, nem ehetik két szájjal. Ennélfogva 
e czimen is aránytalan terhet rovunk a kisemberre. Ezért 
addig, a míg ezeknek a czéloknak a szolgálatában nem 
lesz a parlament, a melyeket ezekre való tekintettel kell 
kitűzni, helyes törvényalkotást tőle nem várhatunk. 

Fodor Ferenez titkár: Vargha Gyula miniszteri 
tanácsos úr, az országos statisztikai hivatal igazgatója* 

Vargha Gyula: Méltóságos elnök úr, igen tisztelt 
értekezlet 1 A vitának ilyen előrehaladott stádiumábati, a mi- 

dőn a kivándorlási kérdésnek minden részlete annyira meg 
van világítva, felesleges volna felszólalnom, ha a felszó- 
lalások során azt a felfogást nem láttam volna kidombo- 
rodni, hogy tulajdonképpen a kötött birtoknak a sza- 
baddá tétele az az archimedesi pont, a melyen kiemel- 
hetjük sarkaiból ezt a rendkivüli nagy veszélyt és sze- 
rencsétlenséget, mely a magyar nemzetre a kivándorlás 
folytán nehezedik. 

Mélyen tisztelt szakértekezlet I Én úgy vagyok 
meggyőződve, hogy e részben illúziót táplálunk; és 
annyi illúziót táplálunk úgy is, a sok hamis illúzió 
annyi veszedelmet zúdított már a nemzetünkre, hogy 
ez a szakértekezlet bizony ne szaporítsa ezeket az 
illúziókat^ a melyeknek a nem teljesedése mindig bizo- 
nyos csalódást, a csalódás pedig mindig bizonyos rom- 
lást idéz elő. 

Méltóztatnak mindig említeni, hogy a kötött for- 
galmú birtok ilyen meg ilyen nagy részét foglalja el 
Magyarország területének. Ez így szóról szóra igaz. 
Kétségtelen, hogy a gazdaságok összes területének 33 
százaléka a kötött forgalmú birtokokra esik, a mi egy 
horribilis szám. De méltóztassanak ne úgy általánosság- 
ban tekinteni a dolgot, hanem mívelési ágak szerint. 
Akkor azt látjuk, hogy igenis, az erdőnek 63 százalékát 
teszik a kötött forgalmú birtokok ; de utóvégre, azt 
hiszem, ha az erdő meg van kötve, ez a helyes köz- 
gazdasági tekintetekkel egyezik. (Zaj.) Ez csak az 
anyaország. Horvát-Szlavonországokról nem szólok, mert 
ott mindössze százezer hold szántóföld van, ott jó- 
formán az összes kötött forgalmú birtok erdő. 

A legelőnek 56 százaléka tartozik a kötött for- 
galmú birtokhoz; de ennek tekintélyes része éppen a 
volt úrbéreseknek a legelői és ez nagyon fontos nem- 
zeti érdek, hogy ezek a legelők fel ne osztassanak, ne 

parczelláztassanak, mert ez az állattenj^észtésre nézve 
veszedelemmel jár. 

Azoknál a művelési ágaknál, a melyek éppen a 
parczellázás és a telepítés szempontjából jöhetnek tekin- 
tetbe, egészen mások az arányok. A szántóföldnek 
mindössze csak tíz százaléka kötött forgalmú birtok. 

Hegedfis Lóránt; Elég az! 

Dr. Pap Dávid : Tíz százaléka, az öt millió hold ! 

Vargha Gyula : Az, kérem, csak 2.274,000 hold. 

A kertnél 8 százalék, a szőlőnél 3 százalék, a 
rétnél 14 százalék a kötött birtok. 

A szántóföldből egy nem csekély rész, közel négy- 
százezer hold, a lelkészi és tanítói illetményföldekre 
esik, a melyek utóvégre éppen a kisbirtok jellegével 
bírnak. 

Gazdasági és szocziális helyzetünknek ilyen or- 
szágos, általános javítását tehát a kötött forgalmú bir- 
tok szabaddátételétől nem várhatjuk. Igaz, hogy he- 
lyenként, a mint éppen t. barátom. Hegedűs Lóránt 
igazgató úr is nagyon sokszor kifejtette, helyenként 
tényleg lokális bajok vannak, a melyeket éppen a kö- 
tött birtok szabaddá tételével kell orvosolnunk és e tekin. 
tétben boldogult Beksicsnek a nagy nemzeti gondolata 
igen fontos (Ugy vani) és kár volna, ha elfeledtetnék. 
(Ugy van!) De ilyen általános arcanumnak ne méltóz- 
tassék a kötött forgalmú birtokok szabaddá tételét tekin- 
teni és azt se méltóztassék figyelmen kívül hagyni, 
hogy évenként 6 — 700 millió korona értékű ingatlan 
cserél gazdát Magyarországon. Igaz, hogy ennek tekin- 
télyes része városi ingatlanokra esik ; de nagyon sok a 
földbirtok is, a mely gazdát cserél. És hol, éppen nem- 
zetiségi területen, (Ugy van ?) a hol még a magyar föld 
is a nemzetiségek kezébe megy át. Senki nálamnál 
jobban nem kívánja, hogy a magyar kisbirtokokat sza- 

porítsuk, mert ezzel jóvátennénk egy óriási igazság- 
talanságot ; vag3' tulajdonképpen nem is mondhatom, hogy 
igazságtalanság, mert ezt nem emberi hatalom idézte elő, 
hanem ez történelmi fejlemény. A török pusztítás elpusz- 
títván az Alföldet, a mely a magyarságnak termőföldje 
és terjeszkedési földterülete, allodiális birtokok keletkez- 
tek s kevés jobbágy- birtok. A kevés jobbágy^birtok a 
kevés kisbirtokot jelenti. Innen való, hogy a nemzetisé- 
gek közt igen sok a kisbirtokos, a nagyságnál igen 
kevés. (Ugy van I Ugy van !) Ezen mindenáron segíteni 
kell. (Igaz!) Segíteni kell első sorban ott, a hol feltétle- 
níil szükséges, a kötött birtokok mobilizácziója által, de 
másodsorban segítenünk kell az által, hogy a nemzeti- 
ségi vidékeken tartsuk meg a földet a magyarságnak. 

r 

(Helyeslés.) Es pedig szervezzük a magyarságot úgy, 
hogy csontváza legyen az ottani népességnek, mert kü- 
lönben, mint a sár, a vakolat lehull a falról, úgy fog- 
nak lehullani egész területek Magyarország testéről, ha 
okos telepítési politikával a magyarságot meg nem erő- 
sítjük. Nemcsak a földbirtokot értem én ; a kisbir- 
tokosságot szaporítani kell, hanem igenis, a gyára- 
kat is oda kell vinni és gondoskodnunk kell ar- 
ról, hogy a gyári munkásság is magyar és haza- 
fias érzésű legyen. Szerény felfogásom szerint hiba 
volt, hogy eddig oly embereket telepitettünk, a kik 
rendesen vagyonuknak romjaival mentek a telepre, 
a kik korábbi birtokukon nem tudtak megélni, azt 
értékesítették és vagyonuk romjait vitték oda. Olyan 
ember, a ki saját falujának viszonyai között nem tudott 
megélni, hogyan fog az mint telepes megélhetni? Nem 
azt a pár száz vagy pár ezer koronát kell tekintenünk, 
a melyet a telepes magával visz ; hanem az embert, az 
embernek a megbízhatóságát kell benne keresni; így 
nagy szocziális bajoknak orvoslását is keresztül lehetne 

helyes telepítési politikával vinni, ha azokat a munkád- 
sokat, azokat á- mezőgazdasági cselédeket letelepitenők, 
a kikben megvan áz egyéni biztosíték, megvan az 
életrevalóság, a takarékosság, a szorgalom ; ezek nem- 
csak megélnének az új viszonyok közölt, hanem a nem- 
zetiségek között még hódítani is tudnának. így lehetne 
a nemzeti feladatot a szocziális szemponttal összekötni. 
Mert nagyon fontos volna a mi társadalmunknak az a 
feladata, hogy ne emeljünk válaszfalakat az egyes tár- 
sadalmi osztályok között, hanem legyen meg a lehetőség 
az alsóbbakból a magasabbakba való emelkedhetésre és 
a munkásosztályból az egyénileg kiváló szelektálásával 
teremtsünk meg egy igazi, életerős kisbirtokososztályt. 
Mind e kérdéseknél kölcsönös megértésre és sze- 
retetre van szükség. A bennünk levő hibákat senki sem 
tagadja, de ezeket jóakaratúlag és az igazság mértéke 
szerint orvosolnunk kell. (Úgy van !) Éppen azért én ne- 
kem igen t. tagtársunk, dr. Pap Dávid úrnak az elő- 
adása ellen bizony nagyon sok kifogásom volna ; főleg 
az, hogy olyan, mondhatni, művészi raffinement^mal ke- 
verte a valóságos tényeket a képzelt dolgokkal. (Derült- 
ség.) így például ő azt mondja, hogy a kivándorlás oka 
nem is a megélhetésben keresendő első sorban, hanem, 
hogy itt első sorban a kultúrának a kérdéséről van szó, 
arról, hogy az 1907. évnek a generácziója, a mely már 
iskolát végzett, meg tudja ítélni, össze tudja hasonlítani 
az itteni állapotokat a külföldi állapotokkal és ez a fő- 
indítéka a kivándorlásnak. Mert, bocsánatot kérek, azon 
ruthének közt, a kik megkezdték a kivándorlást, ma is 
82 százalékát a népességnek analfabéták teszik. (Ugy 
van !) Hát azok, egy éviizeddel vagy másfél évtizeddel 
ezelőtt kultúra tekintetében előtte jártak volna az alföldi 
magyarságnak és a torontálmegyei sváboknak? En ezt 
alig hiszem. Itt főleg a szenvedelmes izgatás mérgének 

a társadalmunkba való oltása, (Úgy van!) és a lelkek- 
nek az elégedetlensége jöhet szóba. Hisz itt mindenki 
azt óhajtja, hogy jobb sorsba jusson és a munkások 
is, hogy minél kedvezőbb helyzetbe jussanak ; de egy- 
oldalúlag elégedetté, boldoggá tenni embert nem lehet ; 
az anyagiak tisztán nem elégíthetik ki az embereket és 
a lelkük békéjét nem szabad elvenni a munkásoknak ; 
éppen azért mondom, hogy, ha ilyen kérdéseket tárgya- 
lunk, mindig szeretetre van szükségünk, még a hibák- 
nak a feltárásában is ; nem azért kell feltárnunk a hibá- 
kat, hogy mást bántsunk, mást sértsünk vele, hanem 
azért, hogy ismerjük meg hibáinkat és segítsünk rajta, hogy 
tudjuk-e a társadalmat összeolvasztani, mert soha nagyobb 
szükség arra nem volt, hogy a társadalomnak minden 
rétege teljesen egyetértsen, (Igaz!) hogy egy érzés, 
egy szív, egy lélek legyen a magyar társadalom, mert 
csakis akkor maradhat ez a föld magyar, a míg kívá- 
natos, hogy magyar maradjon. (Élénk helyeslés, éljenzés 
és taps.) 

Fodor Ferencz titkár: dr. Csányi Gusztáv, az 
Országos Magyar Szövetség képviselője. 

Dr. Csányi Gusztáv: Méltóságos Elnök úr! Igen 
tisztelt Értekezlet ! (Halljuk !) Én is az Országos Magyar 
Szövetség küldöttje gyanánt szólalok fel, annak a szö- 
vetségnek, a mely maga is hosszabb idő óta foglalkozik 
a kivándorlás kérdésével, a melyet tehát az e tanács- 
kozásra történt meghivatása különös hálára kötelezett. 

Ha előbb jutottam volna szóhoz, meg is ragadtam 
volna az alkalmat, hogy a Szövetség működése során 
szerzett tapasztalataimat részletesen előadjam, most 
azonban, a tanácskozás utolsó napján és a mai napon 
még elvégzendő nagy munkára tekintettel, nem volna 
illő, ha a t. értekezlet idejével és türelmével túlon-túl 

visszaélnék s azért véleményemet és indítványaimat a 
most már felette ajánlatos rövidséggel teszem meg. 

Első sorban is kénytelen vagyok egy tegnapi be- 
szédben megnyilatkozott az ellen a felfogás ellen tilta- 
kozni, hogy a kivándorlás kérdéséből a hazafiság kér- 
dése kikapcsolandó. Ez ellen a felfogás ellen már hang- 
zott el tiltakozás, de ezt nem lehet eléggé ismételni, 
mert okvetlenül tanúságot kell arról tenni, hogy ezt a 
felfogást ebben a teremben senki sem osztja, künn is 
csak kevesen, sőt beszéde végén maga a felszólaló úr 
is mintha megtért volna, mert maga is a hazaszeretetre, 
mint a kivándorlást csökkentő lélektani okra hivatkozott, 
ha — s ez a megtérés őszintesége iránt joggal kételye- 
ket támaszthat — ezt a hazaszeretet csak vis inertiae 
gyanánt emlegette is. 

Ezzel a felfogással szemben azonban bizonyos, e 
tanácskozás során is egyértelműleg elismerték, hogy a 
kivándorlásnak erkölcsi okai is vannak, de kétségtelen 
az is, hogy ezek az erkölcsi okok, a melyek végered- 
ményben a hazához való ragaszkodásnak ha nem is 
megszűnéséhez, de meglazulásához vezetnek, a haza 
földjéhez való ragaszkodás felébresztése, a hazaszeretet- 
nek mintegy restaurálása által szüntethetők meg. 

A hazaszeretetnek ez a hirdetése, a hazához való 
ragaszkodás felébresztése lesz az ellenpropagandának, 
az indítványozott és szerintem is okvetlenül megalko- 
tandó kivándorlási ligának egyik legfontosabb feladata, 
mert kell, hogy a nemzetköziségnek nemzetet és népet 
rontó, a kivándorlást a csábításhoz hasonlóan nagyban 
növelő tanai és jelszavai közvetlenül a népnél kellően 
és erélyesen ellensúlyoztassanak. 

En is indítványozom tehát, hogy ezt a ligát meg- 
alakítsuk, de indítványozom azzal a kiegészítéssel, hogy 

a megalakításban nemcsak az érdekképviseletek, a Gyár- 
iparosok Szövetsége és az O. M. G. E., hanem az összes 
hazai közművelődési egyesületek is részt vegyenek, 
illetve erre meghivassanak. Az Országos Magyar Szövet- 
ség nevében kijelenthetem, hogy mi ügy központi szer- 
vezetünkkel, mint jelentékeny számú vidéki bizottságaink- 
kal rendelkezésre állunk. 

De ebben a munkában nemcsak az alakulandó 
ligának és egyesületeknek, hanem a magyar értelmiség- 
nek is részt kell vennie. Sajnálatos, sőt fájdalmas tény, de 
való, hogy a magyar értelmiség ma már majdnem teljesen 
elszakadt a néptől. Olyan ez az értelmiség, mint egy 
lokomotiv, a mely a vonat kocsijaitól elszakadt, előre 
robog, s a kocsikat hátrahagyja mozdulatlanul a vágá- 
nyokon. Nem először tárom én ezt fel, nem először 
hirdetem, hogy a lokomotivnak vissza kell térnie a ko- 
csikhoz, hogy azután együtt menjenek előre. A magyar 
értelmiségnek össze kell forrnia a néppel, ezt felkeresni, 
vele állandóan érintkezni, azt felvilágosítani, gyámolítani 
és vezetni kell s én merem arról a t. értekezletet bizto- 
sítani, hogy a kivándorlás már ennek folytán is egy 
bizonyos százalékkal csökkenni fog, a mely százaléknak 
nagysága tisztán a magyar értelmiség kötelességteljesí- 
tésének mérvétől függ. 

De fel kell még egy dolgot említenem. Több fel- 
szólaló, a tegnapi nap folyamán keltő is, a hazai álla- 
potokkal szemben a nyugati kultúrát emlegette, a mely- 
nek kaput kell nyitnunk. A nyugati kultúrának és a 
mi kulturátlanságunknak ez az emlegetése szintén abból 
a forrásból fakad, mint a hazátlanság, nemzetköziség 
dicsőítése. Kulturátlanok, barbárok vagyunk azért, mert 
a hazaszeretetet hirdetjük és tanítjuk s visszautasítunk, 
visszaverünk a nemzeti lét ellen irányzott minden táma- 
dást. Ez azonban a jövőben is meg fög történni s hí- 



363 

szem, mindig eredménynyel s ettől nem szabad vissza- 
riadnunk akkor sem, ha ezért ezt a nemzetet, a mely a 
nyugati kultúrát nemcsak átvette, hanem az ép tegnap 
is annyira ócsárolt történelmi időszakokban vére hullása 
és pusztulása árán meg is védte, barbárnak is nevezik 
s még hozzá saját fiai. 

Ezek után még csak két indítványt bátorkodom 
egész röviden előterjeszteni. 

A nemzetiségi bankok szereplését és czéljait már 
jól ismerjük, de az még kevésbbé ismeretes, hogy ezek 
a bankok most arra is reávetették magukat, hogy a kis- 
birtokos magyarságot kivándorlásra birják, azoknak bir* 
tokait \gy minden birói árverés nélkül megszerezzék és 
oláhok kezére juttassák, tljárásuk igen egyszerű. Ügy- 
nökeik útján a magyar birtokosnak váltóhitelre lovakat 
vagy szarvasmarhákat adnak el s ezeket a váltókat ön- 
maguknál számitoltatják le. Mikor a magyar nem fizet, 
beperlik, ingatlanára és ingó vagyonára is végrehajtást 
vezetnek, de ugyanekkor előtoppan a másik ügynök is, 
a ki rábeszéli a birtokost, hogy menjen ki Amerikába 
s pénzt is kinál neki annyit, a mennyi az utazáshoz 
kell. Ezt a pénzt is az oláh bank adja, a mely ezért 
meg a régi adósságért átveszi a birtokot, a melyet azután 
egy oláhnak és csakis oláhnak juttat. Ez a birtok többé 
magyar kézbe vissza nem kerül. Ezt a módszert követi 
a hozzánk érkezett jelentés szerint a szilágysomlyói 
»Transsilvánia« bank is s pedig reánk nézve igen szo- 
morú eredménynyel, mert máris sikerült neki Szilágy 
vármegye magyar kisbirtokosságát igen nagy részben 
deposszedálni és kivándorlásra kényszeríteni. 

Indítványozom, hogy a készítendő emlékiratban az 
illetékes tényezők figyelme a nemzetiségi bankok vesze- 
delmes és kivándorlásra csábító, helyesebben kényszerítő 
üzelmeire felhivassék. 

szem, mindig eredménynyel s ettől nem szabad vissza- 

egy oláhnak és csakis oláhnak juttat. Ez a birtok többé 
magyar kézbe vissza nem kerül. Ezt a módszert követi 

»Transsilvánia« bank is s pedig reánk nézve igen szo- 

A második indítványom a kivándorlási törvény egy 
hézagának betöltését czélozza. 

A kivándorlási törvény abból a helyes alapból ki- 
indulva, hogy a családfő a családja exisztencziájának 
biztosítására állami hatalommal is kényszeríthető, mert 
ez az atyai hatalomban foglalt kötelezettségek elhárít- 
hatlan folyománya, gondoskodást tartalmaz az iránt, 
hogy a kivándorló családfő a 15 éven alóli gyermekei 
eltartását biztosítsa. Itten azonban két hézag van. Az 
egyik az, hogy 15 éves életkor csak a legritkább eset- 
ben jelenti egyszersmind az életfenntartásra elegendő 
keresetképességet s ezért nagyon gyakran megtörténik, 
hogy a hátrahagyott családtagok a nyomorba jutnak s 
vagy a koldulásra adják magukat és elzüllenek vagy a 
községek terhére esnek. Ezt igazolhatják a jelenlevő 
közigazgatási tisztviselők, de igazolhatja Herz vezérigaz- 
gató úr is, a kinek kezdeményezésére és buzdítására 
ezt a kérdést felvetettem. 

A másik hézag az, hogy az existenczia biztosítása 
a rokonok által adott irás alakjában is elfogadtatik, a 
nélkül, hogy alapos vizsgálat tárgyává tétetnék, hogy 
ezek a rokonok a vállalt kötelezettség teljesítésére bir- 
nak-e elegendő vagyoni fedezettel. Rendesen beáll az 
előzőleg felhozott eredmény, mert a rokon nem bírja, 
vagy ne TI akarja a hátrahagyott gyermekeket tartani s 
fedezet nála nem található. 

Indítványozom, hogy a törvényben a 15 év helyett 
a hátrahagyottaknak az életfenntartáshoz elegendő kereset- 
képesség vagy legalább a 18 esztendő tétessék, illetve 
az emlékiratban az ily irányú módosítás szüksége kiemel- 
tessék. 

Ezeket voltam bátor előadni s köszönetemet feje- 
zem ki a szíves türelemért és meghallgatásért. (Éljenzés.) 

Fodor Ferencz titkár : Bottlik József főszolgabíró ! 

Bottlik József: Méltóságos elnök úr, igen tisztelt 
értekezlet ! A vita mai előrehaladott stádiumában egy- 
általában nem kivántam a kivándorlás általános okaival 
foglalkozni és nem tenném most sem, ha bizonyos 
tekintetben engem, a kinek hivatása a közigazgatási 
szak, igen t. dr. Pap Dávid úr tegnapi felszólalása erre 
nem provokált volna. (Halljuk !) Ezúttal is azonban 
kizárólag a kivándorlási kérdések azon csoportjaival 
akarok foglalkozni, még pedig egész őszinteséggel, a 
melyek a közigazgatással vannak kapcsolatban. 

Kétségtelen tény, hogy a kivándorlás egyik első, 
s úgyszólván egyetlen ellenszere a megelégedettség meg- 
teremtése. (Ugy van !) Ehhez nemcsak anyagi jólét kell, 
hanem ennek kialakulásában bizony jelentékeny szerepe 
van az állampolgárnak a végrehajtó hatalomhoz való 
viszonyának. Bár magam is a közigazgatás talajában 
nőttem úgyszólván fel, ma is hivatásszerűleg ezzel 
foglalkozom, még sem zárkózhatom el annak beismeré- 
sétől, hogy közigazgatásunkban tényleg vannak oly 
hiányok és oly hibák, a melyek, bár közvetve, a kiván- 
dorlást bizonyos mértékig talán elő is segíthetik. Ezen 
okok forrása azonban nem az, a hová sokszor vissza- 
vezetni kívánják, nem a közigazgatási tisztviselők tudat- 
lansága vagy nyersesége, hanem ezen okok sokkal 
mélyebben, belügyi igazgatási rendszerünkben és törvé- 
nyeinknek sokszor hiányos szocziális érzésében gyöke* 
reznek. (Ugy van !) 

Tizenöt esztendő óta Magyarországon általános 
jelszó volt, legalább a túlnyomó többség körében, hogy 
a törvényhatóságok intézményei, legalább is a törvény- 
hatósági autonómia fejlesztése, t. i. a tisztviselők válasz- 
tása, és a tisztviselőknek közigazgatási területükön való 
beosztása lomtárba való, avult intézmény; csak a leg- 

Utóbbi időben jutott rá a magyar társadalom annak a 
tudatára, hogy ezeket a törvényhatóságokat és a tör- 
vényhatóságoknak ezt a jogát mint alkotmány biztosítékot 
igenis meg kell őrizni. Ebből következik, hogy az állam- 
hatalom 15 — 20 esztendőn át valósággal a legnagyobb 
mértékben elhanyagolta a municzipális szervezeteket ; 
már pedig a municzipális szervezetek az állam feladatait 
közvetítvén a közigazgatásban, ezáltal az állam feladatai, 
közigazgatási feladatai hanyagoltattak el. Nálunk a köz- 
igazgatás nem fejlődött parallel az igazgatás többi 
ágaival; és hogy nem fejlődött, ez tisztán az említett 
okra vezethető vissza. Mert hiszen azt mondották : ez 
úgyis meg fog szűnni, minek reformáljuk ezt? Jól 
jegyezte meg itt egy t. szónok tir, hogy nálunk mindent 
elhalasztanák addig, a míg az egészet meg fogják csi- 
nálni; az egészet azután soha sem csinálják meg. 

. így történt, hogy a megyei közigazgatás nem 
tudott lépést tartani a kulturális és gazdasági fejlődéssel. 
Különösen a közigazgatás végrehajtó szerveinek alsóbb 
fokozatain nem tudtak beleilleszkedni a modern áram- 
latba ; a territoriális beosztás következtében ez a szer- 
vezet nem tudott megfelelőleg átidomulni. 

Azután meg törvényhozásunk is a legutóbbi időkig 
a kellő szocziális érzéknek híjával volt. A tisztikart a 
törvény neveli. Ennélfogva a tisztikarban sincs meg a 
szocziális érzéknek az a neme, a melyet a modern 
kulturális és gazdasági fejlődés attól a tisztviselőtől 
méltán elvárhat. (Nagyon helyes!) Azonkívül nálunk, a 
mint Rákosi ő méltósága nagyon szépen megjegyezte 
és Komjáthy Béla igen t. tagtársunk is nagyon szépen 
elmondotta, nálunk az egyéni tevékenységnek ügyszólván 
minden atomja törvény által van szabályozva. A ren- 
deleteknek, a törvényeknek és főképpen a sokszor ellen- 
kező elveken felépült szabályrendeleteknek egész tömege 

Írja elő, hogy mit szabad és mit hogyan kell teljesíteni, 
úgy hogy nemcsak a közönséges egyszerű parasztember^ 
hanem sokszor az intelligens ember és a tisztviselő is 
— beismerem, sokszor magam is — • nincs tisztában 
azzal, hogy melyik tényével, mikor követ el kihágást. 
(Úgy van ! Derültség.) Örömmel kell azonban konsta- 
tálnom t. uraim, hogy odafenn, úgy látszik változott a 
felfogás és igyekeznek a törvényhatósági szerveknek 
mindazokat az eszközöket rendelkezésére bocsátani, a 
melyek a jó közigazgatás feltételei. 

Hanem ezek mind parcziális dolgok, a melyek a 
közigazgatás reformjával lesznek megvalósitandók. Éppen 
azért az ankét nem fog felesleges munkát végezni akkor, 
a mikor a közigazgatás reformját meg fogja sürgetni. 

Felmerült itt, a kivándorlást korlátozó intézkedé- 
sekre nézve, az a felfogás, mintha a kivándorlást azon 
lekötött személyi állapotok szaporításával korlátozni 
lehetne, a mely a lekötött személyi állapotok szaporítása 
az állam érdekéből szükséges. Azok, a mik itt elmon- 
dattak, nagyrészt elmondattak annak idején a képviselő- 
házban is és ez benne volt a közgazdasági bizottság 
propozicziójában ; a képviselőház azonban ezeket a kor- 
látozásokat már akkor sem tehette magáévá. 

Azóta a helyzet nagyot változott. Az emberi jogok 
fejlődésének óramutatóját visszaigaaítani nem lehet ; mert 
minden oly törekvés, a mely az emberi jogokkal össze- 
ütközésbe jönne, elsöpörtetnék a modern eszmeáram- 
latok által. A mit tehát mondottam, a kivándorlást ezek- 
nek a lekötött személyi állapotoknak szaporításával 
csökkenteni nem lehet, hanem igenis, lehet csökkenteni 
ama másik szemponttal is, a mely az emberi jogokba 
nem ütközik, aőt éppen a polgári jogokból keletkezik, 
ugyanis csökkenteni lehet a kivándorlók egyéni érdé* 
kében. 

A törvény ráhelyezkedett arra az álláspontra, hogy 
a kiskorú csak atyai, illetőleg gyámi beleegyezéssel ván- 
dorolhat ki, mert még nem bir azzal a szellemi érett- 
séggel, hogy meg tudná ítélni lépésének fontosságát. De 
mi az atyai beleegyezés értéke? Először is az atya 
rendszerint intelligencziájának csekélységénél fogva nem 
tudja méltányolni azokat a specziális hátrányokat, a me- 
lyek a kiskorúra a többi kivándorlóval szemben kiván- 
dorlása által reáhárulnak; mert hiszen védkötelezettség- 
ben marad és ez az adóssága őt sokszor örök életére 
Amerikához köti ; másodszor a kiskorú kivándorlása 
sokszor éppen atyjának önző akaratából keletkezett 
és így az elhatározás jóváhagyása éppen arra az egyénre 
van bizva, a kitől maga az elhatározás ered. így tehát, 
igenis az egyén védelmére szükséges, hogy a húsz éven 
alóh kiskorúak kivándorlását az árvaszék is jóváhagyja. 

Leopold Lajos : Es mit csinálnak a kiskorúval, ha 
itt marad? 

Bettiik József: A szülő kimegy, a kiskorú is ki- 
megy. 

Leopold Lajos: Igen, de Thék Endre el akarja 
szakítani a szülőtői a gyermeket ; új falanszter-rendszert 
akar kreálni. 

Bottlik József: Az nem komoly dolog, ha a 
szülő kimegy, a gyermek is menjen ki. 

A mi már most a szállítást illeti, bizonyos animo- 
zitással találkoztunk a kivándorlási törvény rendelkezé- 
sei ellen. Mindenesetre helyes lehet az az álláspont, 
hogy az állam ne segítsen elő se közvetlenül, se köz- 
vetve oly folyamatot, a mely az ország érdekeire veszé- 
lyes. Csakhogy mikor itt ma népjólétről beszélünk, talán 
bizonyos anachronizmus volna azt mondani, hogy azokat 
a kivándorlókat hagyjuk egészen magukra, ki-ki menjen,. 

a merre lát és semmi gondozásba se részesítsük. Én 
ennyire menni nem kivánok. En tisztán megelégedném 
azzal, ha a kivándorlási ügynökök intézménye a tör- 
vényből és a Cunard-szerződésből is teljesen eliminál- 
tatnék. Hogy állunk ezekkel az ügynökökkel? Mert 
hiszen meghatalmazott a nevük, de a valóságban ügynö- 
kök. Ezek rendszerint az állam tekintélye alatt működ- 
nek; de a nép között . működnek és a hatóság nem ki- 
sérheti el őket az árnyékba. Méltóztassék megmondani, 
van-e oly közigazgatási intézkedés vagy vane oly poli- 
cziális szerv, a mely képes volna az ilyen rábírást, az 
ilyen csábítást, az ilyen ügynöki ténykedést ellenőrizni ? 
Ezáltal még a titkos ügynököknek ellenőrzése is meg- 
nehezíttetett ; mert ma a falusi jegyző sokszor nincs 
tisztában azzal, hogy az az egyén, a ki a községben 
működik, a Cunard társaság meghatalmazottja-e vagy 
titkos ügynök. (Ugy van !) 

Itt dr. Kovács úr rámutatott arra, hogy az ügynö- 
kök száma csökkent, holott a kivándorlás emelkedett. 
Igenis, csökkent az ügynökök vagy a meghatalmazottak 
száma; de én ebből a körülményből éppen arra követ- 
keztetek, hogy ezek a meghatalmazottak tulajdonképpen 
ügynökök. A törvény azt mondja, hogy a meghatalma- 
zott nem díjazható az eladott hajójegyek számának ará- 
nyában és ezzel az intézkedéssel akarja megakadályozni 
azt, hogy a meghatalmazott ügynökké váljék. Hát a ki 
az üzleti éleiben csak egy kissé jártas, az nagyon jól 
tudja, hogy mindenkit teljesített munkásságának arányá- 
ban fizetünk; ha tehát valaki nem tud üzletet csinálni, 
azt elbocsátjuk. Annak a meghatalmazottnak tehát érdeke, 
hogy üzletet csináljon és magának a poziczióját és a 
fi;5^íését is megtarthassa. Most már áz a körülmény, 
hogy Cunard annyi embert elküld, azt látszik igazolni, 
hogy mégis csak a teljesített munka arányában tartja 

és fizeti embereit, mert akkor nem lett volna szükség 
arra, hogy ennyi embert szolgálatából elbocsásson. Az 
ügynöki intézményt tehát teljesen törlendőnek, teljesen 
kasszirozandónak vélem és nagyon örülök, hogy dr. Ko- 
vács úr, az Adria képviselője kijelentette, hogy ők ez 
ellen semmi akadályt sem támasztanak. 

Még egy kérdésre óhajtok kitérni, a melyre az 
elnök úr megnyitó beszédében rámutatott, azonban a 
vita során eltűnt ez a dolog a tanácskozásból. Ez a 
visszavándorlás kérdése. Ezt a kérdést kicsinyelni nem 
szabad. Igen értékes eredményeket érhetünk el azzal, 
ha a saját erejükből visszatérni nem tudóknak állami 
segítséget adunk. 

A mi az adókat illeti, úgy ebben a tekintetben itt 
oly alapos fejtegetések történtek, hogy a magam részé- 
ről azokhoz hozzátenni semmit nem kivánok. Csak arra 
akarok reflektálni, a mit Komjáthy Béla tagtársunk mon- 
dott, hogy a mostani reformok ezeknek keresztülvitelére 
nem alkalmas. 

Komjáthy Béla: Nem azt mondtam. Azt mond- 
tam, hogy egyik sem. (Zaj. Elnök csönget.) 

Botüik József : En ellenkezőleg azt hiszem, hogy 
alapos reményünk van arra, hogy ez a parlament az 
adóreformot helyesen fogja megvalósítani. 

A mi a fogyasztási czikkek drágaságát illeti, téves 
alapon mozognak azok, a kik mesterséges rendszabá- 
lyokkal akarják azok olcsóságát előmozdítani. Itt mi 
most a kivándorlás kérdését tárgyaljuk. A kivándorlók 
sorában óriási arányban szerepelnek a kisbirtokosok. 
Ezek maguk is termelők, veszedelmes volna tehát az ő 
hátrányukra mesterséges árleszorító intézkedéseket tenni. 

Néhány szóval a kötött birtok kérdéséről kivánok 
szólani. 

En ennek a kérdésnek valami nagy szerepet nem 
tulajdonítok. A kivándorló kisbirtokosok nagy s^áma 
mutatja, hogy a nép földhöz juttatása nem nagyon 
apasztaná meg a kivándorlást. Ehhez járul még az, 
hogy nálunk a parczellázás mesterségesen felcsigázza az 
árakat. Éppen most hallottam, hogy ezer frtot fizetnek 
némely vidéken oly földért, a mely ennek az összeg- 
nek egy negyedrészét sem éri meg. Az ilyen parczellá- 
zással agyonütik a parasztot. Helyesebbnek tartanám, 
ha az állam parczellázás helyett rátérne a járadékbirtokok 
rendszerére és ehhez nem is kellene a kötött birtok 
megbolygatása, mert van Magyarországon birtok el- 
adó elég. 

Már most miért vándorol ki a kisgazda? Azért, 
mert hitelviszonyaink minden kritikán aluliak. Nem rit- 
kaság, ha az a szegény paraszt 10 — 12®/o-ot fizet köl- 
csöne után. A jelzálogkölcsönök a tudatlan népnek 
hozzáférhetetlenek. Nagy baj az is, hogy a vidéki pénz- 
intézetek gombamódra szaporodnak, mert mindenkinek 
állás kell és ezt a sok állást csak 127o-os kamatokkal 
lehet fenntartani, különösen, mikor az ilyen pénzintéze- 
teknek betétjük nincsen és budapesti reeskompttal kény- 
telepek dolgozni. A hitelügyet szervezni kell, még pedig 
olyan módon, hogy a nagyobb vidéki «mporiumok buda- 
pesti segítséggel létesítsenek bankot, Budapesten pedig 
legyen egy nagy központi bank, a mely ezeket a vidéki 
intézeteket táplálja. (Zaj.) E hitelszövetkezetek nem 
sokat jelentenek, annál kevésbbé, mert ilyfen szövetkéz 
zetek^t csak ott lehet csinálni, a hol az intelligens el^m 
dominál. Másodszor a szövetkea^etek keretei sokkal 
szűkebbek, ,mintsem hogy- azokban gazdasági politikát 
lehessen folytatni. Méltóztassék államilag garantált jel^ 
zálogpapirokat kibocsátani és azokat adni a kisbirtoko* 
soknak és ebben a pontban lehetne a közigazgatást 

a szoc£iális reformba bekapcsolni, hogy a közigazgatási 
hatóságok adják ezeket a kölcsönöket és akkor az a 
szegény paraszt nem látná a közigazgatásban csup>án 
elnyomóját. (Élénk helyeslés.) 

Dr. Kenéz Béla : T. szakértekezlet ! Mint a keres- 
kedelmi minisztérium képviselőjének, méltóztassék meg- 
engedni, hogy reflektáljak néhány szóval azokra, a miket 
tegnap Lázár Zoltán igazgató úr iparfejlesztési politikánk 
ellen felhozott. Teszem pedig ezt annál több okkal, 
mert ennek a kérdésnek megvitatása itt nem egészen 
akadémikus értékű, mert ha az az iparfejlesztési politika 
jó, akkor abban valóban egy tényezőjét láthatjuk a ki- 
vándorlás meggátlásának. 

A mi azt a kérdést illeti, hogy iparfejlesztési poli- 
tikánk helyes vagy helytelen mederben halad-e, — 
Lázár Zoltán igazgató úr azt mondotta, hogy helytelen 
mederben halad,, mert nem keres elég garancziát új 
iparvállalatok létesítésére, — úgy legyen szabad meg- 
jegyeznem, hogy a ki iparfejlesztési politikánk techniká- 
ját csak távolról is ismeri, az ezt komolyan nem han- 
goztathatja. 

Mert iK^yan áll a dolog? Ha valaki állami támo- 
gatásban akar részesülni, kérelmét alapos tárgyalás alá 
veszik, helyszini szemléket tartanak,- az illető iparág 
tennelési és fogyasztási viszonyait és piaczát földerítik 
és segélyről csak akkor lehet szó, ha az ipartanács 
mindezen adatok alapján alapos megfontolás után azt 
jónak látja. Azok az urak, kik Magyarország közgazda^ 
sági életében résztvesznek, ott ülnek az ipartanácsban^ 
ott Ülnek azonkívül a minisztériumnak azok a közegei, 
a kik hosszú működésük alatt az ipar helyzetét meg« 
ismerhették és az az ipartanács, a mely ilyen tagokból 
van összeállítva, lelkiismeretes megfontolás után álla* 

pítja meg, hogy megvannak-e azok az előfeltételek, 
a melyek az új vállalatok létesítéséhez szükségesek és 
ha igen, a kedvezmény akkor is föltételekhez köttetik 
és most már az új iparfejlesztési törvény egyenesen is 
kimondja, hogy ha valaki a feltételeket nem teljesíti, a 
kedvezmények azonnal megvonandók. Bátor vagyok rá- 
mutatni arra, hogy 1882-től 1906. szeptemberéig 1289 
gyár kapott állami kedvezményt; ezek közül ezen idő 
alatt 83 szűnt meg, vagy ö^o- Ha méltóztatnak figye- 
lembe venni azt, hogy ez a 20 — 25 esztendő a mi ipa- 
runk szempontjából nem volt mindig kedvező, sőt sok 
iparágunk válságba jutott, pl. az üvegipar, akkor azt 
hiszem, méltóztatnak belátni azt, hogy a megszűnt ipar- 
telepek száma, a melyek különben kisebb ipartelepek 
voltak, oly csekély, a milyen csekély csak a leg- 
nagyobb mértékű emberi gondosság mellett lehet. (Élénk 
helyeslés.) 

Más számadatot is mondhatok arra nézve, hogy 
iparpolitikánk helyes volt-e vagy sem. Csupán csak a 
textiliparban az utolsó öt esztendő alatt az évi termelés 
értéke 40 millió koronával emelkedett. (Élénk tetszés.) 

Azt is felhozta tegnap a felszólaló úr, hogy új 
vállalatokat nyakra-főre alakítunk, a meglevőknek pedig 
nem biztosítunk állami támogatást és a produkczióképes 
gyárak termelésének értékesítéséről nem gondoskodunk. 
Erre nézve csak annyit jegyzek meg, hogy éppen az 
idén lépett életbe az új iparfejlesztési törvénynyel kap- 
csolatban a közszállításokra vonatkozó törvény, a mely 
kerekszámban 20 millióra lehető megrendelést biztosít a 
legkategórikusabban, a mennyire ez nemzetközi retorzió 
veszélye nélkül lehetséges, a hazai iparnak. 

Ezek után méltóztassék megengedni, ho'gy rátérjek 
azokra a kérdésekre, a melyek nézetem szerint eddig 
nem részesültek a kellő megvilágításban. 

Egger Gyula : T. szakértekezlet ! Csak pár perezre 
veszem igénybe szíves türelmüket és ezt is csak azért, 
hogy egynémely dolognak a memorandumba való be- 
foglalását kérjem, hogy azokra az illetékes körök figyelme 
felhivassék. Én csak az ipari munkásokkal kívánok fog- 
lalkozni, mert ezeknek a viszonyait ismerem, de más- 
felől azért is, mert ezeknek a kivándorlása váratlanul 
nagy mértékben emelkedik. 

Súlyt kívánok helyezni arra, hogy itt, a gyáriparosok 
szövetségében hangsúlyoztassék, hogy a munkásság azon 
törekvései iránt, a melyekkel magának politikai jogokat 
akar szerezni, nemcsak hogy ellenszenvvel nem visel- 
tetünk, sőt ellenkezőleg, ez a törekvés legmelegebb támo- 
gatásunkra számíthat. (Élénk helyeslés.) Mi azon az 
állásponton vagyunk, hogy nekünk és a munkásainknak 
az érdeke közös. Ha növekedni fog a munkások poli- 
tikai és társadalmi befolyása, akkor növekedni fog a 
mienk is, legyünk őszinték, nekünk gyáriparosoknak 
sincs több befolyásunk ebben az országban, mint a mun- 
kásoknak. Mert szavazati jogunk egyénileg van ugyan, 
de mit ér ez ? Hány iparos ül a parlamentben ? A hány 
munkás. Bátran utalhatunk tehát arra, hogy befolyásunk 
annyi, mint a munkásoké. 

En nem azért mondom, hogy azért olyan nagy a 
kivándorlás, mert a munkásoknak nincsen szavazati 
joguk. De annak a tényleg meglévő izgatásnak, kifelé 
való hivogatásnak igenis talajt csinál az, hogy az a 
munkás igenis tudja, hogyha kimegy, semmiféle jogot 
nem ad fel, és hogy sokkal könnyebben megy ki, mint 
a kinek jogai vannak. 

Ezek után bátor vagyok áttérni a sztrájkokra és 
azoknak elvadulására. A sztrájkok vezetése néha olyan 
kezekben van, a melyek talán nem elég pártatlansággal 
vezetik a munkástömeget és szuggerálják a munkások- 

nak, hogy a munkaadókban ellenségeit lássa. Ha ebben 
az irányban határozott és tiszta magatartást fogunk tanú- 
sítani, a differencziákat sokkal könnyebben kiegyenlítjük. 
De ehhez szükséges a mi szervezkedésünk, hogy a mi 
szervezeteink a munkások szervezeteivel érintkezhesse- 
nek és akkor meg vagyok győződve, hogy igen hamar 
fogunk javulást észlelni. 

A politikai jogok azonban csak a talajt készítik 
elő. Nekem az utóbbi időben szokszor volt alkalmam 
intelligens munkásokkal tárgyalni, és azt a benyomást 
nyertem, hogy miként a mezőgazdasági munkásnak az 
a fő kívánsága, hogy földhöz jusson, az ipari munkás- 
nak az a vágya, hogy valamikor saját háza legyen. A 
kormány az utóbbi időben igen nagy összegeket fordít 
iparfejlesztésre. Most fölmerül az a kérdés, hogy nem 
volna-e helyes arra való tekintettel, hogy nemcsak az 
új iparok, hanem a régiek is küzdenek a munkáshiány- 
nyál, ha ennek az összegnek egy része annak az esz- 
mének a megvalósítására fordíttatnék, hogy a gyárosok 
közreműködésével a munkások bizonyos czivilis módo- 
zatok mellett maguknak házat építhessenek. 

Ezeket az eszméket akartam megpendíteni és kér- 
ném a Szövetség vezetőségét, hogy a memorandum- 
ban ezekre a dolgokra is kiterjeszkedni méltóztassék. 
(Hosszantartó élénk helyeslés.) 

Elnök : Következik dr. Ajtay úr. 

Dr. Ajtay József : A kivándorlás kérdésének helyes 
megitélése szempontjából szükséges, hogy éles különb- 
séget tegyünk a kivándorlás megividitásának ténye és a 
már megindult kivándorlási folyamat között, illetve az 
okok között, a melyek a kivándorlást megindítják és 
azon okok között, a melyek a már megindított kiván- 
dorlási mozgalmat táplálják. A kivándorlás megindulása 

rendszerint nem önként, spontán elhatározásból tör- 
ténik. 

A kivándorlást, pláne a tengerentúli kivándorlást ren- 
desen külső ok indítja meg, mesterséges beavatkozás, 
csábítás, a mely természetesen annál könnyebb, minél 
inkább kedvezőtlenebbek a kereseti viszonyok. Ter- 
mészetes az is, hogy a már megindult kivándorlási 
mozgalom ragad magával nagyon sok olyan embert, 
a kinek igazi oka nincs is a kivándorlásra. Itt már az 
ügynöknek nem is annyira a csábítás a feladata, mint 
a kivándorlás gyors és sima lebonyolítása, itt már maguk 
a szerencsésen járt kivándorlók a legékesebben szóló 
ügynökök. így van ez országonként, országrészenként, 
sőt községenként is. Van olyan község, a melynek lakói 
csak tengnek-lengnek, de nincs kivándorlás, mert a láz 
oda még nem érkezett el, ^nnek mérgét ott még nem 
oltották be; holott van olyan község, melynek gazda- 
sági helyzete az előbbihez képest virágzó és mégis min- 
den valamire való lakója Amerikába igyekszik. Mert itt 
már a folyamatot megindították. Nehezen megy a kiván- 
dorlásra való elhatározás olyan községben, a honnan 
még senki ki nem vándorolt, rohamosan terjed ott, a hol 
már megindult. 

Nálunk is így van. A kivándorlást a 70-es évek- 
ben ügynökök indították meg, olcsó munkaerőt toboroz- 
tak az Egyesült-Államok részére, 1897-ig ez a kivándor- 
lás főleg a Felvidékre és annak bizonyos megyéire terjedt 
ki és épp ezért kisebb méretű, ingadozó (25 — 30,000). 
1897-től kezdve területileg terjeszkedik és ezzel egyre 
nagyobb méreteket vesz, 1903-ban az ügynöki intéz- 
ményt a szerencsétlen kivándorlási törvénynyel országossá 
teszik, a hálózatot kiterjesztik hivatalosan az egész or- 
szágra, a kivándorlást államilag szervezett kéjutazássá 
emelik, a kivándorlásnak Fiume felé való irányításával 

a német hajóstársaságok nagy és állandó jövedelmét 
veszélyeztetik és így odakényszerítik e társaságokat, 
hogy ügynökeik útján kétségbeesett erőfeszítéseket tegye- 
nek a kivándorlási piacz megtartására, ezek ellepik az 
egész országot és minden vármegyében megnyitják 
a kivándorlás zsilipjeit. Innen van az, hogy a ki- 
vándorlás nem úgy növekszik, hogy a régi helyeken 
abnormisan fokozódik a kivándorlók száma, hanem úgy, 
hogy megyéről megyére, községről községre árvízként 

terjed. 

I^y állván a dolgok^ első feladatunk, hogy a ki- 
vándorlás területi terjedésének vágjuk útját; ezt csak 
úgy érhetjük el, ha a legrövidebb idő alatt a hivatalos 
ügynöki intézményt beszüntetjük, ha a titkos ügynökö- 
ket a lehető legszigorúbban büntetjük, ha nagy jutal- 
makat tűzünk az igaznak bizonyult följelentésekre, ha 
a kivándorlás állami irányításával, ezzel a botor gondo- 
lattal teljesen felhagyunk, ha összeiratjuk azokat a köz- 
ségeket, a hol még nem harapózott el a baj és, ha e 
helyeken jelentkezik, még csirájában elfojtjuk. 

A kivándorlás beleütközik a magyar állam egye- 
temes érdekeibe, sőt a legmesszebbmenőleg árt az itt- 
maradott milliók anyagi érdekeinek is, mert e vérvesztés 
folytán az ország gazdasági előrehaladása és így milliók 
boldogulása akadályoztatik meg csak azért, hogy néhány 
ezer ember könnyebben boldogulhasson és néhány ezer 
ember Amerikában montekarlózhassék. Elismerem, hogy 
a megélhetési viszonyok nálunk sokkal kedvezőtlenebbek, 
mint Nyugaton avagy Amerikában, de ezeknek megjaví- 
tása csak egy úton érhető el, ha a lakosság szaporodá- 
sával egyre súlyosabb, ellenállhatatlanabb lesz a nyomás 
olyan gazdasági berendezkedés megteremtésére, a mely 
a nemzeti termelést fokozza és igazságosabban meg- 
osztja, illetve a nemzeti termelés akadályait ledönti; 

első sorban pedig megszünteti gazdasági alávetettségün- 
ket Ausztriával szemben. Ezt a végső okát minden 
nyomorúságunknak, ha másképpen nem, hát forradalom 
útján. Éppen ezért a legnagyobb botorság, ha a kiván- 
dorlást könnyűvé, kényelmessé teszi éppen a magyar 
állam és éppen ezért elsőrendű kötelessége, hogy rendé 
szeii intézkedésekkel is lehetőleg akadályozza, sőt szerény 
véleményem szerint tovább kellene menni; ott, a hol a 
kivándorlás gazdaságilag meg nem okolt és csak nye- 
részkedési vágyból történik, kivándorlási engedélyt csak 
olyan férfi kaphat, a ki a 30 évet meghaladta és 
olyan nő, a ki a 25 évet átlépte, a mi alkalmas a 
könnyelmű kivándorlást korlátozni, gyermekekről gondos- 
kodni kell. 

A mi már most azt a küzdelmet illeti, a melyet a 
már megindult kivándorlás ellen kell folytatnunk, itt is 
korlátoznunk kell lehetőleg cselekvésünknek területét, 
hogy csekély erőnket a legjobban tudjuk hasznosítani. 

Első sorban hagyjunk fel a már kivándoroltak 
visszatelepítésének a legtöbbször hiábavaló munkájával^ 
először igyekezzünk az itt maradottakat továbbra is itt 
tartani, sőt ezen igyekezetünket is korlátozzuk első sor- 
ban az ország olyan területeire, a hol a visszatartásra 
komoly gazdasági eszközök állanak rendelkezésünkre. 
A felvidéki és a horvátországi kivándorlás megszünteté- 
sére egyelőre nem gondolhatunk, mert ott a népesség 
a kereseti viszonyokhoz képest túlsűrű, a kivándorlás 
betegsége teljesen beleette magát a nép lelkébe. A 
Székelj'földé szintén ilyen, de itt oly értékes elem lakik, 
hogy ezt a kivándorlást okvetlenül meg kell akadályozni, 
még pedig olyanképpen, hogy a kivándorlást az ország 
belső részei felé való elvándorlássá változtatjuk át 
munkásközvetítéssel, telepítéssel, közvetlen vasúti össze- 
köttetés létesítésével. 

A főgondot azonban a magyarság által lakott sík- 
és dombvidékre kell fordítanunk, itt a lakosság ritka a 
föld termékenységéhez képest. Czélravezető eszköz a 
kis- és középbirtokosok szaporítása a mezőgazdasági 
termelésre alkalmas községi és közbirtokossági, valamint 
a megváltandó egyházi birtokok parczellázása útján ; a 
magán nagybirtokból is jelentékeny rész szerezhető meg 
ily czélra. Hy módon földhöz kötnők a szaporodó lakos- 
ságot. Természetesen osztom Bernáth Istvánnak azt a 
nézetét, hogy át kell térnünk a szocziális irányú gazda- 
sági politikiára, a mely kis exisztencziák támogatására 
törekszik, mert különben a míg a házat az egyik oldalon 
építjük, a másik oldalon összeomlik, hiszen mindennap 
rettentő sok közép- és kisbirtok kerül árverésre. Czélra- 
vezető eszközök: közterhek arányosítása, a termelő- 
képesség fokozása, az értékesítés szervezése, olcsó és 
megfelelő hitel nyújtása stb. 

Hatalmas eszköz a kereseti viszonyok javítására 
az iparfejlesztés, de szerény véleményem szerint ez 
nagyobb arányú nem lehet vámvédelem nélkül. Hegedűs- 
nek véleményét nem írhatom alá, hogy az iparfejlesztés 
a kötött és nagybirtok felosztásán keresztül vezet, a 
kapcsolatot e kettő között észrevenni nem tudom, azt 
azonban látom, hogy a közös vámterület a nagybirtokok 
keletkezését előmozdította, mert megakadályozván az 
ipar fejlődését, az óriási nagyságú állami közterheket a 
mezőgazdaság úgyszólván egyedül volt kénytelen viselni, 
e teher alatt megroppant a középosztályunk, pusztuló - 
ban van már parasztosztályunk. A közös vámterület 
malma alatt, bár a lakosság 5 millióval gyarapodott, az 
önálló birtokosok száma csökkent. Az ipar megterem^ 
tésének az akadályai a közös vámterület mellett oly 
nagyok, hogy az iparból és kereskedelemből szerzett 
tőkék jelentékeny része ott hagyván az ipart és keres- 

kedelmet, a nagybirtok megszerzése és bérlése felé 
fordul, a mint a gazdák czímtárából erről mindenki meg- 
győződhetik. Joggal tehát nem követelhetjük főurainktól, 
hogy ily körülmények között iparvállalatokba fektessék 
pénzüket, sem azoktól, a kiknek kezébe e birtokok eset- 
leges parczellázás útján kerülni fognak. 

Közrehathatnak a megindult kivándorlási mozgalom 
korlátozására, ezenkivül a közigazgatás javítása, a ki- 
hágási eljárás szabályozása, hitelügy rendezése és általá- 
ban a szocziális irányú gazdasági politika, sőt akczeptá- 
10 m a politikai jogok kiterjesztése is. Egyáltalán tisztában 
kell lennünk azzal, hogy a már megindult kivándorlási 
mozgalom fokozására számos körülmény együttesen hat 
és így ellene is mindenféle eszközt együttesen kell alkal- 
maznunk, e tekintetben hiába kutatunk egyetlen egy 
gyorsan és minden körülmény közt ható eszközre ; 
ilyen csak egyetlen egy, de távolabb eső van, egy 
nagyon általános feltétel: a gazdasági önállóság meg- 
teremtése. 

Csakis ez esetben remélhetjük, hogy a termelést 
többoldalúvá tehetjük és nagy mértékben fokozhatjuk, 
már pedig ez az egyetlen útja a munkabérek emelkedés- 
nek úgy a kifejezett érték, mint a vásárlóképesség szem- 

* 

pontjából, mert a magas munkabér elérése a jelen tőkés 
termelési rendszer mellett nem főleg jövedelemeloszlási 
probléma, hanem a termelés fokozásának problémája. 
Nyugaton mindenütt abnormisak a jövedelmi különbségek, 
de e mellett nagyon magasak a munkabérek is, mert a 
nemzeti termelés nagyon nagy, a mint erről a statisztikai 
adatokból mindenki meggyőződhetik. Ott, a hol a ter- 
melés kicsiny és a fejlődés nem tart lépést a lakosság 
szaporodásával és igényeivel, ott a bérek erőszakolt 
emelése vagy a vállalkozást (mezőgazdaságit és iparit) 
dönti romba, vagy pedig a bér vásárlóképességét csök- 

kenti, azaz drágaságot okoz, azaz a helyzeten nem vál- 
toztat. 

Ha a mai termelési állapot mellett a nemzet 
jövedelmét egyenlően osztanók fel, egyre-egyre alig 
jutna több, mint az elmaradottabb országrészek átlagos 
munkabére, tehát nem emelnénk fel úgyszólván senkit, 
de milliókat rántanánk le alacsonyabb fokra. Az igaz, 
hogy a béremelésre irányuló, mérsékelt, a viszonyokkal 
számoló, fokozatosságra törekvő mozgalom kedvezően 
hathat a termelés belterjességére, de mihelyt erőszakos, 
ugrásszerű : veszedelmét jelenti a termelésnek és egyaránt 
sújtja a munkáltatót és a munkást. Az olyan beszéd, 
hogy a mezőgazda avagy az ipari vállalkozó máról 
holnapra szűnjön meg alacsony bért fizetni és fizessen 
e helyett olyant, a minőt nyugaton, nem komoly beszéd 
és az, a ki a helyett, hogy a gazdasági fejlődésünk gát- 
jainak lerontására, illetve gazdasági alávetettségünk meg- 
szüntetésére izgatna, a munkásokat izgatja az adott 
viszonyok között teljesíthetlen bérek fizetésének követe- 
lésére, a ki azt hirdeti, hogy minden baj onnan szár- 
mazik, mert a munkáltatók egyszerűen nem akarnak 
kellő magasságú bért fizetni, az gazdasági életünknek, 
maguknak a munkásoknak is — ha mindjárt öntudat- 
lanul — veszedelmes ellensége és idegen érdekek 
szolgálója. 

Az adóztatás kétségtelenül aránytalan és előmoz- 
dítja a kivándorlást, ezen tehát segíteni kell, a progresz- 
sziv adót be kell hozni ; ez ma már tudtommal kormány- 
programm és itt Pap Dávid — nagyon csodálom — 
abba a tévedésbe esik, a melybe bizonyos elemek szánt- 
szándékosan esnek. Ugyanis a kormánynak és a több- 
ségi pártoknak véleménye az (ez különben a pénzügyi 
szakíróké is), hogy a töldadónál, mint tisztán hozadéki 
és nem személyes jövedelmi adónál a progresszió súlyos 

igazságtalanság, mert a hozadéki adó sújtja a föld 
hozadékát tekintet nélkül arra, hogy mily rész marad 
meg ebből személyes jövedelemnek. De a földadón, 
mint hozadéki adón kivül ma van és a jövőben is lesz 
a földből eredő tiszta jövedelmet sújtó adó; ma ez 
tökéletlen, mert egyszerűen 307o-os pótlékolása a föld- 
adónak, a melyből az ingatlan terhei levonhatók. A 
tervbe vett földjövedelmi adó bizonyára tökéletes jöve- 
delmi adó lesz és ez adónál, a hol a személyes viszo- 
nyok vétetnek figyelembe, a progresszió mellőzésére 
senki sem gondol. 

Különben is az adózás arányosításával és a pro- 
gresszióval csak egyes esetekben szüntetjük meg az 
igazságtalanságot, de általában nem, mert a mi adóink 
igazságtalansága abban áll, hogy általában súlyosak, 
jóval súlyosabbak, mint a szomszéd Ausztria agrár 
részein. Ennek oka a közös vámterület, a mely össze- 
kapcsol egy fejlettebb igényű állammal, igényeinket 
messzemenőleg fejleszti, de megakadályoz bennünket 
abban, hogy termelésünk fokozásával igényeinket tény- 
leg kielégítsük, önálló vámterület esetében az adóvise- 
lésre képesebb ipar erősen fejlődne, vámbevételeink 
majdnem fedeznék hadügyi kiadásainkat, holott ma 
egyenes adóból erre a czélra több mint 100 millió koro- 
nát préselünk ki. 

Pap Dávid úr könyvében rámutat a kivándorlás 
okaként az elszegényedésre és ezt a közös vámterületre 
vezeti vissza. Czitálja W. 1901-ben tartott felolvasásából 
a következőt : ^Jelenlegi nemzeti jövedelmünk nem nyújt 
^lég anyagi erőt állami és társadalmi szükségleteink fe- 
dezésére, nem nyújt kellő alapot a rendelkezésre álló 
munkaerők kihasználására, a nép szélesebb rétegeinek 
megélhetésére,* sőt arra sem, hogy földmívelésünk hely- 
zete [biztosítottnak tekintessék. « Mindennek okát pedig 

Pap Dávid helyesen a. közös vámterületben látta. Ma 
pedig abban, hogy nem akarnak a munkáltatók magasabb 
bért fizetni, a közigazgatás fogyatékos, az általános 
választói jog nincsen meg, az önálló vámterületet csak 
odavetőleg említi meg. En azt hiszem, hogy a régi vé- 
leménye az igazsághoz közelebb állott. 

Ezek után összegezve, indítványom a következő : az 
ankét a kivándorlás ellen rögtönösen alkalmazandó esz- 
közök megjelölése mellett a legélesebb, a leghatározot- 
tabb formában hangsúlyozza, hogy még a legradikálisabb 
birtokpolitikai és egyéb gazdasági intézkedések hatása 
is csupán csillapító és csupán időleges, a véglegesen 
ható gyógyszer csakis gazdasági felszabadításunk ; az 
Ausztria által tervszerűen és tudatosan felhalmozott és 
gazdasági szabad fejlődésünket akadályozó gátak le- 
rombolása, mert a szabaddá lett nemzeti termelés — 
Magyarország gazdasági erőinek bősége folytán — rövid 
időn belül olyan fejlődést indítana meg, a mely számban 
gyarapodó és igényeiben növekedő lakosságunkat mindig 
képes lesz eltartani, mert a munkabérek csak egy módon 
emelhetők európai nívóra, nemcsak kifejezett értékük, de 
a vásárlóképesség szempontjából is, ha a nemzeti ter- 
melés fokoztatik a legmagasabbra. A jövedelmi meg- 
oszlás egyenlősítése itt úgyszólván semmit sem segít. 

Ajánlom indítványom elfogadását. 

Dr. Hegedűs Lóránt a M. Gy. O. Sz. ügyvezető 
igazgatója: Tisztelt szakértekezlet! Méltóztassanak meg- 
engedni, hogy a zárszó helyett néhánj^ megjegyzést tegyek 
a felhangzott észrevételekre. Azt hiszem, sokkal helyesebb 
lesz, ha az elnök urat kérjük meg arra, hogy magukat a fel- 
hangzott kívánságokat és tett javaslatokat, mint az érte- 
kezlet eredményeit összegezze. Ennélfogva én most azon 
feladatok közül, a melyeket méltóztattak a Szövetségnek 
jövendő teendői gyanánt felemlíteni, csak arra vagyok 

bátor rámutatni, hogy a munkáslakások terén, a drága- 
ság okainak kikutatásában, a munkaadók szervezkedése, 
valamint a fogyasztási adók helyes megváltoztatása 
dolgában a Szövetség a mozgalmat már megindította. 

Rátérek tehát a kivándorlás kérdésére, a mely 
voltaképpen feladatunk, annál is inkább, mert minden 
ankétnak az szokott a baja lenni, hogy ott Magyar- 
ország általános nyomorúságát tárgyalják és a szőnyegen 
levő specziális kérdést meg nem oldják. 

A kivándorlási kérdés két pontból áll, kérdŐpont- 
jaink szerint. Az első vonatkozik az úgynevett palliativ 
intézkedésekre, magára a kivándorlási törvényre és annak 
végrehajtására, a második pedig a kivándorlás okainak 
megszüntetésére. Magam részéről osztozom Herzog 
Péter báró azon véleményében, hogy nem szabad el- 
csüggednünk, más országok is meg tudták ezt a bajt 
gyógyítani, ennélfogva, ha lassan is, de valamiféle ered- 
ményt fogunk elérni. A magam részéről az ankétnak 
nagy eredményét látom abban, hogy a helyzetet feltárta, 
az ország figyelmét ide irányozta és igen sok kérdésre 
nézve, mint a csapadékmérő a cseppeket, lassanként 
összeszedte a megoldás egyes módjait. 

E kérdések főbbjei a következők: A mi a kiván- 
dorlási törvény megváltoztatását illeti, erre nézve meg- 
egyezünk abban, hogy az útlevelek kiadása a Balkán- 
államok mellett lévő vármegyék útlevélkiadási meg- 
hagyása mellett a belügyminisztériumban központosítan- 
dók, hogy a titkos ügynökökre magas büntetések 
szabassanak ki, — a mitől, megjegyzem, én részemről 
nem sokat várok, — továbbá, hogy a Cunard-társasággal 
olyan megegyezés jöjjön létre, a melynél fogva ő is 
szüntesse meg az ügynökségeit és ennek fejében azt 
hiszem, az állam méltán lemondhat arról a vérdijról, a 
melyet minden egyes kivándorlótól szed. 

Itt csak két kis polémiám lesz : az egyik Hieronymi 
Károly ő exczellencziájával, a másik Pap Dávid t. bará- 
tommal. 

Hieronymi Károly ő exczellencziája helytelennek 
tartja azt az álláspontomat, a mely szerint a Cunard- 
szerződés végrehajtásával növekedett a kivándorlók 
száma és azt mondja, hogy a Cunard csak 35,000, 
illetőleg tavaly 42,000 embert szállított ki. En az o nézetét 
nem osztom, mert azt állítom és ez itt az értekezleten 
is bebizonyosodott, hogy a Cunard más hajótársaságok 
számára is indított el kivándorlókat, de azonkívül a 
Cunard által felállított meghatalmazottak mintegy reklámot 
csináltak a kivándorlásnak általában és a többi hajós - 
vállalatokat egészségtelen versenyre szorították. 

A másik rövid polémiám Pap Dávid t. barátomnak 
szól. En nagy figyelemmel hallgattam az ő, hogy a 
saját szavaival éljek »vörös rakétáit« és ne vegye rossz 
néven, ha azt mondom, hogy azokban minden egyes 
kiinduló adata hibás volt. Azt mondta, hogy az olasz 
kivándorlási törvény óta a kivándorlás Olaszországban 
fogyott. Nőtt. Hogy Németországban fogyott. Nőtt. 
Ausztriában fogyott. Nőtt. Azt mondta, hogy a kultúrának 
befolyása van. Láttuk, hogy legelmaradottabb népeink 
kezdték a kivándorlást. Azt mondta, hogy a Balkánon 
nincsen kivándorlás, holott Montenegró az egyetlen ország 
Magyarországon kivül, a mely a kivándorlás útján egész 
népszaporulatát elveszíti. 

Most áttérek a fontosabb részre : a kivándorlás 
okainak kutatására. Ismételten kifejeztem azt, hogy mind- 
ezek a rendőr-rendszabályok helyeselhetők, de valami sok 
eredményre vezetni nem fognak, azért, mert Magyar- 
országon egy csendes forradalom van, mely csendes 
nagy forradalom belső nagy bajainkból származik. Ezen 
csendes forradalmon különféle módon próbáltunk segi- 

teni; azt hiszem, az általános orvosszerekre majd az 
elnök ür lesz szíves rámutatni. Nekem csak tarlózni 
kell ezen a mezőn és néhány személyes megtámadta- 
tásra kell válaszolnom. 

A mi először is a lényeget illeti, a dolog ma úgy 
áll, hogy Magyarország közgazdasági szerves kiegészítő 
része Amerika közgazdasági érdekkörének. Mi az ame- 
rikai konjunktúrák hatása alatt állunk. Ennélfogva úgy, 
a mint a cserebogár minden négy esztendőben vissza- 
jön, úgy a magyar kivándorlás is minden nég}' évben 
csökken, azért, mert Amerikában elnökválasztás van. 
Előre megjósolhatom, hogy 1908-ban ismét csökkenni 
fog a kivándorlás. De ez a csökkenés állandó nem lesz, 
mert, a mint nagyon helyesen jegyezte meg Herzog 
Péter báró úr, az ismét megindul, mivel Amerikában 
még rengeteg munkásanyagra van szükség. Mint a hold 
a tenger vizét, úgy vonzza magához Amerika Európa 
népét és mi nem birunk elegendő vonzerőt gyakorolni, 
a mely ezt a vonzást ellensúlyozná. Magyarország mint- 
egy egyik járása Amerikának ; kialakul egy magyar- 
amerikai rokonság, hiszen 1 .600,000 emberünk van kinn 
és ezeknek levelei az igazi csábító ügynökök. Képződik 
egy magyar-amerikai nyelv, a mely a »Commercial 
Avenue« t »kamásli avenu«-nek, a fizetést ^>peddé«-nek 
s a hurczolkodást muffmgnak (amoving) hívja; kelet- 
keznek amerikai népdalok és a Bakony falvaiban misét 
szolgáltatnak azért, hogy Amerikában olyan elnököt 
válaszszanak, a ki megkönnyíti a bevándorlást. (Mozgás.) 

Ezek tények; ezekkel számolnunk kell. Ezekbői 
kell kiindulnunk, mert minden eg^'éb, a mit teszünk 
vagy indítványozunk pepecselés, a mely egyszerűen 
csak új hivatalok felállításával jár vagy egészséges em- 
berek és országok számára való alakjai a további 
fejlődésnek. Egyszóval oly indítványok, melyek meg- 

gyógyíthatnak kisebb, bajokat, átmeneti betegségeket, de 
most itt van előttünk egy beteg, a melyből dől a vér: 
azt aspirinporok beadásával nem gyógyíthatjuk meg. 

Azt mondhatják, t. uraim, hogy én ezzel magas 
paripára ülök. Nem ; én helyeslem ezeket az egészséges 
indítványokat, ha egészséges társadalmi testtel volna 
dolgunk, de katasztrófa előtt állunk, nekünk hát nagy 
operáczióra van szükségünk. 

Ezen a téren már most sok különféte dolgot vetettek 
fel : Herzog Péter báró, Lévay Lajos báró és Moldoványi 
tagtárs urak között teszem föl az keltett nagy vitát, hogy 
Amerika munkásjóléti intézményei jobbak-e, mint Ma- 
gyarországéi. Erre nézve ezt válaszolom : Amerika igen 
nagy falu, ennélfogva azt mondani, hogy ott jobb va- 
lami vagy rosszabb, mint nálunk, nem lehet, mert az 
egyik helyen jobb, a másik helyen rosszabb, mint 
Magyarországon. En tehát ebben a perben bíró lenni 
nem tudok, de nem is az a fődolog, hogy mi mit hiszünk 
az itteni munkásjóléti intézményekről. Nem egészen fél 
évig voltam Amerikában és igen sok fontos magyar te- 
lepen megfordultam és érintkeztem az emberekkel. Es 
mondhatom, mindenütt azt hallottam, hogy sokkal töb- 
bet dolgoznak, mint itthon; hogyha két napig kimarad- 
nak az üzemből, a tulajdonos nem veszi vissza őket, 
mert jön elég kivándorló még Magyarországból, szóval 
én nem látom azt, hogy a jóléti intézmények ott sok. 
kai jobbak lennének. De azt mondom, hogy a munkást 
ez nem riasztja vissza. Nem akarok liosszasabban időzni 
e témánál, mert típusnak hivatkozhatom a tósokberéndi 
bakterre, a kit azzal akartam lebeszélni az Amerikába 
való kivándorlásról : »Nézze maga vasúti ; Amerikában 
évenként ennyi meg ennyi embert gyilkol meg a vasút. « 
Hivatkoztam a sok vasúti szerencsétlenségre, hivatkoz- 
tam arra, hogy a kalauzoknak a teherkocsik tetején sé- 

tálni kell és télen hány ember csúszik le onnan. El- 
mondtam minden lehetőt és mit méltóztatnak gondolni, 
mit felelt az én emberem? Fölvillant a szeme és azt 
mondotta: »Milyen nagyszerű előmenetel lehet ottan. « 
(Mozgás. Derültség.) Egj'szóval : az amerikai munkás* 
jóléti intézmények hiányossága embereinket a kivándor- 
lástól vissza nem riasztja. 

Áttérek most egy másik problémára. Sajnálom, 
bogy egy eszmém — mindenki szeret a saját eszméjé- 
nek örülni — nem talált méltatásra vagy legalább nem 
abban a mértékben, a mint én óhajtottam volna és ez 
az, hogy az állami teendőket kell leszállítanunk, mert 
ha az állam igy nő a nyakunkra, akkor az állami ter- 
heket leszállítani nem fogjuk, nem pedig azért, mert fel- 
fogásunkban az állam egy Leviathan, a mely mindent 
felszí, a társadalom pedig egy utczai nő, a ki lépten- 
nyomon felkínálja magát az államnak, hogy államosítsa. 
Az ankét erre az én felvetett kérdésemre visszhangot 
nem adott. 

A többi kérdésekre azonban annál nagyobb vissz- 
hang mutatkozott. Itt van az adózás kérdése. Itt azután 
pozitív módon bebizonyítottuk, hogy rögtön lehetséges 
a szeszadó felemelése mellett ugyanannyival a söradó- 
pótlékot leszállítani. Jelentem, hogy a magyar sörfőzők 
egyesülete mai beadványában tisztelettel kéri, hogy e^t 
a2 indítványt elfogadni szíveskedjék. Rögtön lehetséges 
az I. és II. osztályú kereseti adó megfelelő kategóriái- 
rlak eltörlése, mert a hivatalos statisztika szerint az 
I. osztályú kereseti adó Budapesten a munkásokra ki- 
vettetvén, 1895-ben befolyt annak 9%-a és nem folyt 
be annak 91%-a. 1897-ben a budapesti munkásokon 
követelt egész 1. osztályú kereseti adó kitett 1 millió 
koronát. Ebből bejött 32,000 korona. És éri most azt 
mondom, ne szedjük be ezt a 32,000 koronát sem, 

hanem bocsássunk el 32,000 koronába kerülő felesleges 
hivatalnokot és az állam háztartása csorbulást nem szen- 
ved. (Élénk helyeslés.) Épp úgy lehetséges azonban 
azon bizonyos tanítói fillérek leszállítása, valamint a 
végrehajtási törvény sok panaszlott szakaszának rög- 
töni módosítása, a melyre dr. Márton miniszteri titkár 
úr mutatott rá. 

Nem lehet rögtön megcsinálni a nagy adóreformot. 
Erre nézve azt hiszem, az itteni polémia némi tévedés- 
ben szenved. Szövetségünk tavaly »Adórendszerünk 
betegségei« czímmel összegyűjtötte az idevonatkozó ada- 
tokat ; feltártuk ennek a dolognak az egész visszásságát ; 
és ezen adatok alapján azt mondhatom, hogy Magyaror- 
szágon az egyenes adózás határozottan degresszív. Míg 
másutt mindenütt a világon az egyenes adók igyeksze- 
nek kiegyenlíteni a közvetett adóknak úgyis degresszív 
hatását, Magyarországon még az egyenes adók is meg- 
fordított progresszivitással működnek. Ez annyira megy, 
hogy csak a földnél, még ha a kataszteri tiszta jövede- 
delem kis- és nagybirtoknál valóban egyformán volna 
is megállapítva, a 10 korona kataszteri tiszta jövedelem- 
mel biró ingatlan 60%-ot, a 100,000 koronával biró 
pedig O'OS^Iq-oí űzet másodosztályú keresetadóban. Az 
egész állami adóteher, a mely sújtja azt a kis ingatlant, 
97®/o, az pedig, a mely a nagy ingatlanokon fekszik, 
csak 33 ^/o- így van azután a házadónál is. Ezért nem 
bírnak munkásaink lakást találni, illetőleg ha lakást 
akarnak venni, az illető község tiltakozik ellene, mert 
akkor a község házai mint bérlemények belekerülnek 
egy magasabb adózási kategóriába. így szorítja az adó 
a várost és a város viszont kiszorítja a gyárat és annak 
munkásait. 

En Wekerle Sándor miniszterelnök úr nyilatkoza- 
tából nem azt veszem ki; mintha ő a föld jövedelmét 

nem akarná progresszive megadóztatni. Ő folyton hivat- 
kozik az ő 1891-iki részben jó, részben rossz terveze- 
tére. Ebben világosan az van és az az alapeszméje, hogy 
a mint kimutattam, van egy háromemeletű egyenes - 
adórendszerünk. Mennél magasabbra rakjuk az emelete- 
ket, annál görbébb lesz a ház, miután az alap rossz. 
Most ő leveszi a két felső emeletet, a II. kereseti adót 
és az általános jövedelmi pótadót, a többi tárgyi adókat 
javítva meghagyja és a levettek helyére tesz új emele- 
tet : a személyes jövedelmi adót, a mely a mindenhonnan 
jövő jövedelmet, eredjen az akár föld vagy ónból, akár 
házból, akár tőkéből, akár munkából, bizonyos mini- 
mumon felül progresszive megadóztatja. Ez helyes terv 
és azt hiszem, hogy Matlekovits ő exczellencziája sem 
egészen méltányolta ezt a tervet és azt hiszem, e reform 
megvalósításához sem kell hosszú idő, ha nem késedel- 
mezünk. 

A többi kérdéseket bátor vagyok, az Elnök úr 
összefoglaló szavaira bizni, de két probléma merült fel 
látható alakban, a mely engemet nagyon érint : az egyik 
az ipar kérdése és itt is egy kis tévedést kell helyre- 
igazítanom, a másik pedig a kötött birtok kérdése. 

A mi az ipart illeti, kérdőpontjaink 4. pontjával 
szemben az én igen kedves barátom és még kedvesebb 
ellenségem, Bernáth István, azt mondotta, hogy ő nem 
érti voltaképpen, hogy mit akarok én azzal, a mikor 
azt mondom, hogy »első sorban elháritandók az ipari 
foglalkozást bénító és akadályozó rendelkezések és törek- 
vések«. Én a magam naivitásában egész egyszerűen 
meg fogom mondani, hogy mit akarok ezzel mondani. 
Meg fogom mondani annál is inkább, mert felelet lesz 
ez arra is, mintha én más érdekkörök érdekeit sértettem 
volna, ügy a mint tegnap Laehne Hugó képviselő úr mon- 
dotta, hogy én dinamitot tettem a nemzeti állam épületébe. 

En azt értem ez alatt, hogy mióta a Gyáriparosok 
Szövetségével összeköttetésben vagyok, igen sok dolgot 
talán nem tudtam vagy csak felerészben tudtam meg- 
tanulni, de egyet megtanultam teljesen és ez az, hogy 
a magyar gazdasági közvélemény, beleértve a gazdasági 
egyesületeket és a magyar parlamentet is, nagyon sze- 
reti azt a magyar ipart, a mely még nem létezik vagy 
a melynek rosszul megy a dolga, s a melyet csak mes* 
térséges injekcziókkal lehet fenntartani, de mihelyst bár- 
mely ipar, egyúttal a mezőgazdaság és a munkások 
érdekében is olyan fejlődésre jutott, hogy vagy jól megy 
a dolga, vagy legalább azt hiszik róla, hogy jól megy 
a dolga, akkor először megakasztjuk, azután ócsároljuk, 
azután elriasztjuk^ végül pedig széjjelszedjük. (Igaz ! Úgy 
van ! Elénk tetszés, taps.) Volt Magyarországnak egy- 
kor virágzó malomipara; Mineapolis tőlünk vett példát. 
Addig dolgoztunk, a míg az őrlési forgalmat eltöröltük 
és ezzel, igaz, hogy a gazdának is rosszabb dolga lett, 
de elértük azt, hogy ma csak két malom van Buda- 
pesten, a mely osztalékot fizet és a mikor nemrégiben 
Szolnokon a Hungária-gőzmalom leégett, az érdekeltek 
egyszerűen kijelentették, hogy ezt a malmot többé nem 
építik fel. Igaz, hogy a részvényesek megkapták pén- 
züket, de a »Hungária« helyett ma már Amerika ad 
munkát a munkásnak, a ki azelőtt ott dolgozott. (Igaz! 
Ugy van ! Helyeslés és taps.) 

Ott van azután a gazdasági gépgyárak dolga. 
Bővebben nem beszélek erről a kérdésről. Csak azt 
akarom mondani, hogy a múlt héten voltunk a pénz- 
ügyminiszter úrnál, a hol csak azt kértük, hogy állami 
pénzzel ne szoríttassék vissza a magyar mezőgazdasági 
gépipar fejlődése. 

Harmadik példának azután — és kijelentem, hogy 
ezzel nem akarok (német szót használok) közellépni 

Bernáth István t. barátomhoz — ott vannak a szesz- 
gyárak. Megteremtettük a magyar szeszipart : ma 40 
ipari szeszgyár ad munkát a munkásnak, adót és 
kövezetvámot a városnak. Nem halljuk-e, hogy a szesz- 
kontingens kisajátítását felvették programmjukba ? Es 
nem lehetünk-e elkészülve arra, hogy ez az áramlat 
győzedelmes lesz és hogy nemsokára meghivnak ben- 
nünket egy ankétre, a hol ügy járunk, mint (a franczia 
forradalomból fennmaradt karrikatura szerint) a csirkék 
azzal az ügyes franczia szakácscsal, hogy megkérdezik 
tőlünk, hogy sülve vagy főve akarunk-e az asztalra 
kerülni és ha azt találjuk felelni, hogy egyáltalában élni 
akarunk, azt kapjuk majd válaszul, hogy most nem erről 
van szó ! (Elénk tetszés, éljenzés és taps ) 

Ez a tendenczia volt az, a mely miatt ezt bele- 
vettük kérdőpontjainkba. (Elénk tetszés. Felkiáltások : 
Úgy van ! Állandó tendenczia !) És ez szolgál felvilágo- 
sításul abban a tekintetben is, hogy ha mi felvetjük azt 
a kérdést, hogy miután sem neked gazdának, sem nekem 
gyárosnak nincsen munkásom, hogy ha mi, sőt nem 
mi, hanem csak én felvetem azt a kérdést, hogy nem 
várható-e jó eredmény a kötött birtokok feloszlatásától, 
akkor én »dinamitot teszek a nemzeti állam testébe^, 
de ha mások szét akarják robbantani iparágainkat, akkor 
azok hazafias munkát végeznek. (Hosszantartó, élénk 
tetszés.) 

Ezzel áttérhetek a legutolsó pontra és nagyon 
röviden fogok szólni azért, mert, a mióta az eszemet 
tudom, vagy jobban mondva, a mióta azt a bolondságot 
a fejembe vettem, hogy a Fekete-tengertől, sőt a Csen- 
des- Oczeántól kezdve bejártam a kivándorló magyar 
telepeket, mindig és mindenütt csak egy eredményre 
jutottam : visszajöttem a Felvidékről, azt mondottam : a 
kötött birtokot fel kell bontani ; visszajöttem a Székely- 

földről azzal, hogy a kötött birtokot fel kell bontani és 
a mikor Szlavóniában végigjáriam mindazokat a helyeket, 
a hová t. barátom most telepíteni akar, azt mondottam : 
a kötött birtokot fel kell bontani. Ez lehet rögeszme, 
lehet valakinek azt mondani, hogy nem látott semmit, 
vagy a mit látott, azt rosszul látta, de azt mondani, 
hogy »idegen érdekek« szolgálatában állok, hogy mást, 
mint fajom érdekét képviselem, azt józanul tenni nem 
lehet. (Hosszantartó, élénk helyeslés.) 

Méltóztassanak csak egy pillanatra elfelejteni, hogy 
a gyáriparosok igazgatója vagyok és méltóztassék azt 
gondolni, hogy a Mars csillagból lejött egy lény, a ki 
tehát teljesen objektiv, nem hallott és nem olvasott sem 
agrár beszédeket, sem szoczialista újságokat, sőt még 
Pap Dávid barátomat sem hallotta. (Derültség.) Azután 
itt lát a Mars-lakó egy furcsa dolgot; azt, hogy a nagy 
vizén keresztül erről az Európa nevezetű földterületről 
az emberhangyák áradata megy át arra a niásik föld- 
területre, de onnan ide nem jön senki. Es ha közelebbről 
nézi, azt látja, hogy van két ország, a honnan nem 
mennek ki a hangyák, az egyik Francziaország, a másik 
Dánia, A franczia statisztika itt van ; azt mondja, hogy 
a 40 hektáron felül levő földbirtokot nem veszik fel, 
mert alig van ilyen birtok. Taine »Les origines dé la 
Francé contemporaine^ czímű munkája elmondja, hogy 
a forradalom előtt a földbirtok egy harmadrésze volt a 
királyé, egy harmadrésze a nemességé, végül egy har- 
madrésze a polgárságé. Ezt a megoszlást összetörte a 
franczia forradalom és úgy szétosztotta a földbirtokokat, 
hogy ma nincsen kivándorlás. A másik Dánia. Minimális 
a kivándorlás. A mint Szeberényi Lajos igen kitűnő 
munkájában megirta, a törvény szerint minden napszá- 
mosnak joga van, hogy 10 hold földet kapjon. Most, mint 
marsbeli ember, tovább megyek, és nézem, hogy hol 

van a nagy bomlás és honnan vándorol ki az a sok 
hangya. Látom Oroszországot, a hol politikai üldözés 
van és a föld 40% -a a kötött birtok, látom, a mint már 
többször elmondtam, hogy Olaszország azon részéről 
van nagyobb kivándorlás, a hol latifundiumok vannak, 
látom, hogy Poroszországban, — ez az egyetlen állam, 
a mely úgyszólván megszüntette a kivándorlást — a 
kivándorlás Posenből és Pomerániából folyik ; és pedig 
hová ? ugyan csak Poroszországnak azon részére, a hol 
(Werner Sombart adata) már ötven évvel ezelőtt a kis 
parczellák lehetővé tették a letelepülés s a gyári mun- 
kásság kifejlődését. Nos, ezen Magyarország, a mint 
Vargha Gyula ő méltósága kimutatta, 35 boában kötött bir- 
tok és kötött az összes szántóföldek 10%-a. Látom, hogy 
egészségtelen a birtokok megoszlása, a mint azt hiszem 
Bernáth István t. barátom is elismeri. Hogy mennyire 
egészségtelen, arra elég példa az, hogy Poroszországban, 
ebben a rendkívül konzervativ államban a területnek 
csak 107o-át foglalja le az 1000 holdnál nagyobb bir- 
tok, nálunk pedig 357o-át. Ellenben azon erős paraszt- 
osztály, a mely nálunk Magyarországon a Dunántúl 
nem egészen 47o-ot kapott a földből, Poroszországban 
217o"ö^ kapott. Különben minden agrár barátom el fogja 
ismerni azt, hogy Magyarországon egészségtelen a föld- 
birtok megoszlása. Es nálunk legnagyobb a kivándorlás. 
Ezek után a marsbeli lakó bizonynyal ezt állapítaná 
meg: e két tünemény, a földbirtok rossz megoszlása és 
a kivándorlás tör vény szerűleg összefüggenek egymással. 
Már most én azt mondom, ezen segíteni akarok a 
legolcsóbb eszközzel, a mely sem a tulajdon szentségét 
nem bántja, sem ^dinamitot nem tesz« a nemzeti állani 
alá. Nem mondom azt, a mit az angol kormány mond 
ma, a mely egyenesen utasítja törvényjavaslatával a 
grófságokat, hogy nagj'birtokokat sajátítson ki és az 



397 

engedetlen grófságok autonómiáját felfüggeszti. De azt 
mondom, hogy itt van egy beteg test, a melynek beteg- 
ségét az okozza, hogy az erei el vannak kötve. Hogy 
tudjak segíteni? El kell vágnom e mesterséges lekötő- 
zsinórokat, hogy a vérkeringés természetes, rendes 
medrébe kerülhessen. Azt mondom : A holtkézbirtokokra 
volt nekünk egy törvényünk, a mely ezt a beteg birtok- 
szerzést eltiltotta. A kúria néhány évvel ezelőtt kijelen- 
tette, hogy ez a törvény nincsen hatályban. Hozzuk be 
újra ezt a törvényt, mert csak a napokban került egy 
grófi birtok az egyik román püspökség kezébe és mert 
400,000 hold egyházi birtok van olyan egyházak kezében, 
a melyek nem mindenben működnek a magyar nemzet 
érdekében. (Igaz! Ugy van!) Azután azt mondom: ott 
van a hitbizományok intézménye. Erről nagyon nehéz 
beszélni, mert az embereknek rögtön fejükbe száll a vér. 
A hitbizomány állítólag ősi magyar intézmény, a mely 
a történelmi osztályok érdekében létesült. Tudjuk, hogy 
1687-ben hozták be Spanyolországból egész Magyar- 
ország ellenállása daczára és tudjuk, hogy 92 család 
élvezi annak előnyeit. Ez a 92 család óriási birtokot 
köt le, a melyből — kimutattam egy párszor, nem kell 
még egyszer ismételnem — tetemes a szántóföld és 
leköti éppen azokon a sík területeken, a hol az én 
magyar fajom lakni akar. Ha tehát én ezt látom és ha 
ázt mondom : nem veszek el tőletek semmit, egyenlő 
jogot és törvényt akarok, érdekeiteket sem akarom 
megsérteni, de sík vidéken hitbizomány nincsen, nem 
kell eladni, de szabad eladni ; és hogy ha hitbizoniányt 
akarsz csinálni, csináld vinkulált állampapírokban, akkor 
hol van itt a fölforgatás? Ha azt mondom, hogy az 
illetéktörvényeket át kell alakítani, úgy hogy minél nagyobb 
mértékben megy széjjel a birtok ezen az úton, annál 
kisebb legyen az illeték és ha hozzá teszem, hogy minden 

üzérkedés kizárásával akarom és kikötöm, hogy csak 
paraszt és munkás szerezhesse meg azt a birtokot, 
akkor vannak nálam sokkal kevésbbé radikális meg- 
győződésűek, de nem hiszem, hogy valaki azt állithatná, 
hogy én dinamitot teszek a nemzeti állam alá. (Elénk 
tetszés.) 

Hasonló sorsra kivánom juttatni azokat a községi 
birtokokat is, a melyek nem okvetlenül szükségesek a 
a község gazdálkodására. Vagy mivel károsodnánk, ha 
az állam által kezelt alapítványok földbirtokát paraszti 
telepekből szerezhetnék meg, a földbirtok vételára pedig 
állami kötvényekben vinkuláltatnék le az alapítványok 
czéljaira ? 

Azt méltóztatik erre mondani, hogy ez nem álta- 
lános remedium. Nem ; de olyan orvosság, a mely 
rendkívül nagy mértékben segít, a mint azt Sugár Ignácz 
és mások is kifejtették. Miért ? Mert az amerikai munka- 
bérekkel száz esztendeig sem fogunk megküzdeni ; 
ellenben itt van a mi fajunk szerété a föld iránt, itt van 
a földéhség, a melyet kielégíteni kötelesség, és a melyet 
az állam eddig ki nem elégített, sőt a melyet prostituálni 
engedett, de ő maga erre a területre lépni nem mert. Ha 
majd azt hallják azok az emberek, hogy az állam olcsó 
földet ad, visszajönnek és megteremtenek egy új nem- 
zedéket. 

Es itt van a feleletem arra is, a mit a történelmi 
osztályok nevében szememre vetettek. Es ez Hieronymi 
Károly ő exczellencziájának is szól, hogy cselédek és 
kisgazdák egyenlő számmal vesznek részt a kivándorlás- 
ban. Éppen ezen béresekből kivánom, hogy kialakuljon 
az az üj gazdaosztály és kialakuljon az ötödösekből és 
harmadosokból. így a legtermészetesebb úton biztosít- 
tassék az, hogy népünk itthon marad, s hogy széles 
alapot nyer nemcsak államunk, de egész közgazdaságunk 

is oly munkálkodó családoknak ad helyet, kiknek nem- 
zedékei a .földbirtoknak és gyáraknak egyaránt fognak 
adni földdel lekötött családjaiknak munkaerőt. Mert azt 
mondotta Bemáth István t. barátom, hogy az osztrák 
kartellek okozzák a drágaságot. Nos, van-e borzasztóbb 
kartell, mint a kötött földkartell? Az egész portékának 
egy harmadrésze le van kötve, azt eladni nem lehet. 
Milyen hatása van egy ilyen kartellnek a földárak egész- 
ségtelen felemelésére? Ennek a felszabadítása olyan 
világos dolog, a mely semmiféle történelmi osztálynak 
nem árt, de igen is használ, mert a történelmi osztály 
igazi fogalma szerint az, mely nemcsak dolgozik ezért 
a hazáért, de útját egyengeti annak is, hogy új, munkál- 
kodó osztályok fölemelkedjenek. (Elénk tetszés.) 

Ezzel elvégeztem volna azt, a mit erről a kérdésről 
gondolok én, én, mert nem szeretném, ha ártatlan 
Szövetségünket az én egyéni tevékenységemért ismét 
felelősségre vonnák ; ezért viselem a felelősséget bármi- 
féle fórum előtt, de különösen fajom Ítélőszéke előtt. 

Már most azt hallottam, hogy ennek a tervnek 
van egy felekezeti és faji háttere. Hát van. Miért? 
Azért, mert abból a kis parasztból, abból a letelepült 
béresből, abból a vágyához jutott kis földmívesből akarja 
azt a jövő fajt kiszakítani, a mely munkást fog adni 
gyárosnak és gazdának egyaránt. Mert minden egyéb 
erősebb iparfejlesztő rendszabály, például rögtönös önálló 
vámterület mellett a fejlődő ipar Magyarszágon munkást 
a mezőgazdaságtól fog elvenni. En azonban olyan rend- 
szabályt akarok, a mely mind a két közgazdasági ág 
érdekét egyformán szolgálja. Es ez az a borzasztó 
»anarkia«, a melyet én hirdetek. 

Pedig hirdetem. Mert azt a tíz esztendőt, a mely 
alatt az önálló vámterületet elő kell készíteni, valamivel 
csak be kell tölteni, Es a mikor azt látom, hogy itt 

van tíz esztendő és annak neki akarunk menni mint egy 
homoksivatagnak, zökkenve egyik gödörből a másikba 
s a nemzeti munkának nincsen egy terve, a melylyel 
előremenjen : akkor azt kapom válaszul, hogy próbálko- 
zásom »veszedelmes« ! 

De van-e felekezeti háttere is ? Méltóztassék össze - 
hasonlítani a mezőgazdasági, ipari és kereskedelmi 
statisztikát a felekezeti statisztikával és akkor azt látjuk, 
hogy azok a felekezetek, a melyek különösen a mező- 
gazdaságokban és a hivatalokban nagy előszeretettel 
vesznek részt, éppen nagyon lassan mennek előre, 
mert az iparban és a kereskedelemben nincsenek 
kötött birtokok, a melyek a felemelkedést gátolják, 
de a hivatalokban vannak, mert ott van a ranglétra 
és a földbirtok is kötött és ennélfogva gazdaságunk 
olyan, mint a paraszti szoba, a hol az ember, ha fel- 
emeli a fejét, beüti a gerendába. Ezen egész felemel- 
kedni akaró társadalmi osztályoknak haladása meg van 
kötve, mert nem működik a társadalom kapillaritása és 
mikor fölszinre akarnak jönni, mint a jég alá bukott 
ember, mindig jobban és jobban beütik a fejüket. 

Ezzel el is végeztem a Szövetség dolgát és két 
rövid személyes megjegyzést teszek. Ismétlem harmad- 
szor is, hogy ez személyes megjegyzés, a melynek 
semmi köze a Szövetség álláspontjához, azonban valami 
meggyőződésének az embernek kell lennie és ez a Szö- 
vetség nagyon sok mindent akart tőlem, de azt sohasem 
akarta, hogy meggyőződésemet tagadjam meg. 

Az egyik, a mely az általános választói jogra vo- 
natkozik. Erre nézve igen sok felszólalás hangzott el. 
Szerintem a legalaposabb Egger Gyuláé és azt állítom 
én is, ismétlem egyéni nézetem, hogy a kivándorlás 
növekedése siettetni fogja az általános szavazati jog be- 
hozatalát és azt hiszem, van olyan mód, a mely alkal- 

mázasával az általános választójog mellett nemzetiségünk 
teljes védelmet talál. Mindenesetre olyan általános sza- 
vazati jogot] kitalálni, a mely nemzetiségileg erős vé- 
delmet nyújtson, de a szocziálistákat se ereszsze be, 
nem lehet. Ez az egyéni álláspontom, majd másutt ki- 
fejtem. 

A másik dolog, a mit Bernáth István t. barátommal, 
szemben éppen ezen egész birtokpolitika, de tovább megyek, 
az ö általa képviselt érdekeknek és a köztünk való meg- 
értésnek szempontjából is felemlítenem szUkséges, az, 
hogy azt mondotta t. barátom, hogyha nem birnak a 
mi parasztjaink helyet kapni itthon, menjenek Boszniába 
és menjenek Szlavóniába. 

Nem tudom, Bernáth István t. barátom végigjárta-e 
ezeket a helyeket. En végigjártam- Egy Boszniába való 
földmívestelepítést nem birok elképzelni. Azonban bejártam 
lőcsös szekéren azt a négy vármegyét, a mely valaha 
integráns része volt a magyar anyaföldnek, Szlavóniát 
és láttam ember nem látta csodát. Láttam azokon az 
irtási erdőkön fent olyan községet, a milyet csak Kali- 
fornia őserdeiben látni. Láttam a mi fajunkat élni ezek- 
ben a községekben, mívelni a földet és hallottam őket 
beszélni arról, hogy jöttek olyan hel>/«krőJ, a hol nem 
tudtak birtokot szerezni, kiűzték őket ide és a föld most 
mindjobban megnemesiti őket. Láttam egy falut ; példá- 
ját annak a gazdasági újjáalakulásnak, melyet ajánlok 
mindama megtámadtatások daczára is>, £ kivándorolt 
magyarok tanították a »vadakat« — így nevezik a szer- 
betet — cseresznyét enni és kenyeret sütni. Ok huiták 
ki a gyökeret a földből, ma mindeniknek szép gazda- 
sága van és nagy csodálkozásomra mind azt mondta, 
hogy senki sincs közöttük, a ki tegalább 1 5 évet ne ült 
volna Magyarországon. A kihez pedig elvittek, mint a 
falu legtiszteltebb emberéhez, arról megmondották, 

hogy miért tisztelik olyan nagyon, mert finánczot 
ölt. Mi ez a csodálatos dolog, a mit most hal- 
lunk először? A somogyi bicskások voltak ezek. 
Abból az országrészből valók, a hol legnagyobbak a 
hitbizományok ; cselédemberek, a kik elmentek birótól, 
csendőrtől, igazságszolgáltatástól, odamenekültek és meg- 
fogta őket a fold csodálatos lehellete. Lettek belőlük 
igaz magyar gyarmatosok odakünn, bár rövid idő múlva 
el fogjuk veszíteni őket, el fognak horvátosodni. 

Ezeket kellett volna itthon marasztalni. 

Ezeknek a példája apró kis tükre annak a nag>' 
megújhodásnak, mely minket a kivándorlás elvérzésétől 
meggyógyíthat. Es ennek más orvosságát nem tudom 
és mert nem tudom, azt hiszem, hogy mindazon körök- 
nek, a melyek bizonyos tekintetben húzódnak ezen 
akcziótól, azt mondhatom, hogy itt nem elválasztásról 
van szó, hanem ez a terv szolgálja a földmívelést, 
szolgálja az ipart és fogja szolgálni mind a kettőt. De 
ha azt állítják, hogy nem fogja szolgálni, akkor vagy 
adjanak helyette más tervet vagy legyünk elkészülve 
tervtelenül a közös végpusztulásra. (Hosszantartó, lelkes 
éljenzés és taps.) 

_ _ ^ 

Eacziány Géza: Igen. tisztelt Értekezlet! Habár 
nem v&gj^ok tagja ezen igen t. gyülekezetnek, mégis 
engedjék meg, hogy néhány szót szólhassak a fennforgó 
kérdéshez. Voltam bátor tegnap az én kedves barátom- 
nál és tanítványomnál. Hegedűs Lorántnál jelentkezni, 
hogy mivel az amerikai kivándorlásban szakember va- 
gyok, az én igénytelen szavamat is meghallgatni szífés- 
kedjenek. A lapokból is azt láttam, az itt elhangzott 
beszédekből is azt hallottam, hogy sok olyat beszéltek, 
a mi a kivándorlással nincs összefüggésben és azért 
helyesnek tartottam, hogy az ottani viszonyokat jól 
ismerő egyén, a ki ezzel a kérdéssel direkte foglalkozik, 

ridegen, gyakorlati szempontból összegezze a tárgyalás- 
nak a menetét. 

Legelőször arról kellene beszélnem, a mit Hegedűs 
Lóránt kedves barátom és volt tanítványom főleg a 
földéhségre vonatkozólag felhozott. Ebben a kérdésben 
megtagadom magamat, mint mesterét, mert nem .tőlem 
tanulta azokat, a miket mondott és én igazán bámulom 
azt a fanatizmust, hogy ezt a teljesen hibás tételt oly 
ékesszólással védi. Az a földéhség, a mit Amerikában 
Hegedűs Lóránt mindig megnyilvánulni látott, a mire 
különben igen alapos könyvében is hivatkozott, az a 
földéhség annyira nincsen meg, hogy mikor kimegy az 
a magyar paraszt, ott egy talpalatnyi földet sem szerez 
magának,- akkor azt mondja, hogy magyarországi föld 
kell neki és azért a talpalatnyi földért, a mit itten elve- 
szített, megadja a tízszeres árát, Zemplénben 800 — 1000 
frtot holdjáért. Nem földéhségről van itten szó, hanem 
kis egykori birtokán és kis falujában való terjeszkedési 
vágy. Nem földéhség, hanem hazafiság vonzza vissza 
az embereket és hogyha birtokot vett magának ott, 
az egy rhásik magyar tulajdonságra vezethető vissza, 
arra, hogy ily módon mást dolgoztatva azon, a meg- 
érdemelt nyugalmat iparkodik magának megszerezni. 

Nem akarok bővebben kiterjeszkedni erre a kér- 
désre, sem azon nagy fllippikákra, a melyek a kötött 
birtokokról szólnak, csupán röviden azokat az okokat 
szeretném összefoglalni, a melyek, a kivándorlást elő- 
idézik és ezeknek legfőbbjét találom meg az állami 
gyámkodásnak óriási mértékében minálunk, a mely az 
egyéni szabadsággal homlokegyenest ellentétben áll. 
Nem is kell messzire menni a példáért, még lélekzeni 
is csak steraplis papiroson beadott folyamodvány alap- 
ján lehet. Ezzel szemben áll az az amerikai véghetetlen 
szabadság, a melyet, ha valaki megkóstolt, azt sem 

foldtínaégf sem más visssa nem hozta. Ezzel kapcso* 
latban áll közigazgatásunknak minden mód nélkül 
rosszassága, a sokssor felemtitett hibás törvények miatt 
való olyan intézkedés* hogy ha valamely adó beszedé- 
sével megbiaoU közeg többet hajt be, mint kell, az 
nMgjutaimaztatik és általában a maga igazát kereső 
embernek miodenképpen való meggátlása abban, hogy ő 
a kincstárral szemben megkaphassa a maga igazát. Hogy 
meggyőződjünk arról> hogy ez így van, nem is kell oly 
messzire menni, ttmit Komjáthy Béla tette, hanem csak 
Erzsébetfal vára, a hol szintén l2--13-féle adónemet 
találhat) mely az ottani lakosságot meglehetősen sújtja. 
Én is állandó harcéban állok az adókivető hatósággal; 
egy kis putrim van és látom, hogy ugyanazon adóalany 
után minden évben változik az adó és daczára annak, 
hogy mitKlen évben m^felebbezem, nem kapom meg 
az igazságot egyszer sem, hanem kapok 2 korona és 
60 fíUér felülírást. Már most, ha egy intelligens ember, 
a ki jogértő, a ki írástudó, nem képes a maga igazát 
megkapni, kérdem, hogy ae az együgyű paraszt hogy 
legyen képes ezt tenni ? Vagy fizessen a fiskálisnak 
5 frtot, mikor reá csak 3 frt 50 kmyi adóemelést diktál* 
tak ? Inkább azt mondja, hogy nem megy az ügy vedhez^ 
hanem fizet. 

Közigazgatásunk mód nélküli rosszasága őshíba^ 
de mégis jobb volt aton patriarchális időkben, a melyek 
a történelmi osztályok uralkodása idejében voltak, a mi- 
kor — méltóztassanak akár reakczionáriusnak tartanig 
akár nem — a jobbágy is boldogabb volt. 

Dr. Pap DáTÍd: Nyolczszáz esztendőnek történele 
telistele van a vérnek és a gazságoknak sorozatávaii. 

Kaestáay Géza: Előre bejelentettem, hogy nem 
fogok mindenkinek tetszésére és különösen nem az 
uralkodó nézetnek megfelelően szólni > mindenkinek meg 

van az egyéni meggyőződése, a melyet kifejthet. Akár- 
mit mond Pap Dávid, az a régi idő boldogabb volt. 

Az igen t. Felszólalók közül sokan ki akarták kap- 
csolni a hazafiság kérdését a tárgyalás menetében, a 
mely hazafias eszme á magyar fajból a különböző izga- 
tások folytán lassanként kivesz. Hiszen egy egész irány- 
zat arra irányul, hogy az úgynevezett hazafias szellemet 
kiirtsuk mindenképpen a mi fajunkból. (Zaj.) 

Akkor, mikor mesterségesen nagyra növelték itt a 
szocziáldemokrata izgatásokat és a hatalom maga szövet- 
kezett vele az úgynevezett hazafias szellemmel szemben, 
akkor a föld iránti szeretetet oly mértékben lazították 
meg, hogy nem csoda, ha az ibi bene ubi patria lesz 
az alapelv, s kifelé törekszik mindenki, mert éppen az 
a legerősebb kapocs, a mely őt idefűzte, elszakadt és 
nem köti többé ide. 

Első sorban a hazafiság megrendítését találom 
olyan hibának, a melylyel az általános magyar haza- 
fias eszme megszakad és a mely különösen az erősizga 
tások folytán lazult meg. Ma mindenki azt mondja, 
hogy oda megyek, a hol jobban megélhetek. Ez a 
kivándorlásnak egyik főoka. A megélhetés nehéz, a 
közigazgatás rossz és legalábh úgy látszik, hogy oda- 
künn a megélhetés óriásilag jobb, mint itt nálunk. Ezek- 
ben rejlenek a kivándorlás fő okai. 

Ha itthon valaki 4 koronát, akkor odakünn 10 — 16 
koronát kereshet. Ha itthon alkalom volna olyan módon 
dolgozni, mint odakünn, akkor könnyebben megkeres- 
hetné a munkás itthoni keresetének kétszeresét. Legyünk 
tisztában azzal, hogy évenként kivándorol 360,000 em- 
ber Magyarországról. (Ellentmondások és felkiáltások: 
Tévedés!) En tudom a dolgot nagyon jól. 1903-ban 
volt 123,000 kivándorló, a következő évben akivándorlási 

törvény folytán a szám majdnem kétszeresére emelke- 
dett. (Elénk ellentmondás.) 

Méltóztassanak megnyugodva lenni, a 300,000-et 
fölül fogja haladni a kivándorlók száma az idén is. Ame- 
rikában t. i. másképjp kezelik a statisztikát, ott nemzeti- 
ségek szerint osztják be a bevándoroltakat és nem álla- 
mok szerint. Azonfelül Amerikának nem áll érdekében, 
hogy magas bevándorlási számot mutasson ki. (Ellent- 
mondás.) Ebből a 300,000 magyarországi kivándorlóból 
körülbelül 30,000 vész el különböző bánya- és gyári 
szerencsétlenség útján. Ebbe a vasúti szerencsétlenségek 
nincsenek beleszámítva. Az elnyom orodottak számát 
legalább háromszor annyira számíthatjuk. Ez a mi po- 
zitiv veszteségünk az egyik részről, a másik pedig az, 
hogy a kik kimennek, azokból körülbelül 16% tér csak 
vissza. (Felkiáltások: Csak lO^o-) Ha csak lO^j^, akkor 
907o rnarad kinn és ez nekünk direkt vérveszteségünk, 
a melylyel annál inkább kell számolnunk, mert éppen 
a legmunkásabb egyénekről van szó, a kik sohasem 
pótolhatók. 

Hát ezt mindenképpen szanálni kell. 

Meg kell szüntetni a kivándorlási meghatalmazot- 
takat, mert azt talán mégsem lehet tűrni, hogy a mint 
legutóbb is Kolozsvárott történt, 40 cselédleány zene- 
szóval vonult ki a vasúthoz és ment egyenesen Ame- 
rikába. 

Érdekes, hogy 1903. óta milyen változás állott be 
a magyar kivándorlási politikában. Míg a hadügyi kor- 
mány eddig görcsösen ragaszkodott minden védköte- 
leshez, addig most a védkötelesek egész tömege tar- 
tózkodik Amerikában. Ennek okát én az orosz-japán 
háborúra vezetem vissza, a melynek folytán a hadügyi 
kormány azt hiszi, hogy Oroszországgal tiz esztendeig 
háború ki van zárva. De ha a kivándorlás ilyen ará- 

nyokban folytatódik és ha az Oroszországtól való féle- 
lem újra előállott, akkor azt hiszem, a hadügyi kormány 
nem fogja majd tekinteni általános szabadságeszméin- 
ket, nem fog azzal törődni, hogy mindenkinek természet- 
adta joga, hogy oda menjen, a hová neki tetszik, hanem 
egyszerűen erőszakos intézkedéssel fogja korlátozni a 
kivándorlást. 

A kivándorlás visszaszorítására teljesen egyetértek 
az előadó úrral abban a részben, hogy az útlevélrend- 
szer mostani kezelése helytelen és hogy az útlevélkiadás 
ismét központosítandó. 

A visszavándorlásról szólva, szerietnék rámutatni 
azzal szemben arra, a mit Lévay báró felemlített, hogy 
mindenkinek megadják az alkalmat és a pénzt arra, hogy 
visszatérjen, hogy ez véghetetlenül kényes dolog; mert, 
ha visszavándoroltatunk onnan olyanvalakit, a ki Ame- 
rikában nem keresett annyit, hogy saját erejéből tudjon 
visszatérni, akkor nekünk az ilyen visszavándorlásból 
közgazdasági hasznunk nem lesz. 

A visszavándorlást ahhoz kellene kötni, hogy az 
illető munkás bizonyos ideig, pl. két esztendeig vala- 
mely gyárnál vagy vállalatnál alkalmazva lesz és ott 
tapasztalatokat szerezvén, itthon Magyarországnak köz- 
gazdasági hasznot fog tudásával hajtani. Aki ott künn 
naplopó volt, az itthon is az marad. 

Nekem van egy eszmém. Az, hogy odakünn erős, 
nem állami, hanem társadalmi munkaközvetítő hivatalt 
kell felállítani. Ha én kimegyek Amerikába, meg is csi- 
nálom. 

Lévay Lajos báró : Már van. 

Eacziány Géza: Nem jól van megcsinálva. 

Csinálnám pedig egyházi alapon. A ki ismeri az 
amerikai viszonyokat és tudja, hogy ottan milyen erős 
gyökérszálai vannak a társadalomban az egyháznak, . . . 

Leopold Lajos : Nem tudnak a papjaink egy szót 
sem németül, sem angolul ! 

Kaianáiiy (Mza: Tévedni méltóztatnak, ha azt 
méltóztatnak gondolni, hogy én magyarországi kiván- 
dorló papokra számítok. Nem; én az ottani nemzeti 
egyházak lelkészeinek közreműködését kivánom igénybe 
venni, a kik ottani embereinket folyton evidencziában 
tartják, úgy, hogy mi azzal a nagy közven'to irodával 
njrilvántarthatjuk künnlevő honfitársaink jelentékeny 
részét és tudomásunk lehet arról, hogy az illető hogy 
viselkedett, hol volt és hogy számíthatunk-e rá továbbra 
is. Ezeket kívántam megjegyezni. 

Unok : Szólásra senki sincs feljegyezve ; az ankétet 
tehát befejezettnek nyilvánítom. 

Kötelességem a négy napi vita eredményeit, a 
fiélktil, hc^y határozatot hozhatnánk, elnöki enuncziáczió 
formájában összeg^ni mint olyan eszméket és javas- 
lat okát, a melyeket aa ankét magáévá tett. 

Mielőtt azonban eA tenném, méltóztassanak meg- 
engedni két megjegyzést^ 

Az első az, hogy sötét kép tárult fel előttünk tár- 
sadalmi, közgazdasági és pénzügyi viszonyainkat illetőleg ; 
de annak a kritikának^ a mely közállapotainkról és 
gazdasági viszonyainkról itt felhangzott, nem az volt a 
czélja, hogy a nemzetet lehangolja, hanem ellenkezőleg, 
hogy felkeltse azt a meggyőződést, hogy itt komolyan 
cselekedni kell, az a czélja, hogy felkeltse nemzetünk 
ben a tetterőt s mindnyájunkat lelkesít az a remény, 
hogy ez a nemzet, a mely oly nagy veszélyeket és 
csapásokat állott ki, ezt a veszedelmet is képes lesz 
elhárítani és kiheverni. 

A másik megjegyzés, a melyet tenni kívánok, az, 
hogy az összes elhangzott beszédekből meg lehet álla- 
pítani azt a meggyőződést, hogy a czéltudatos szocziál- 

politikai akczió, adótörvényeink gyökeres reformja és 
közigazgatási állapotaink alapos revíziója nélkül a nem- 
zetünk széles rétegeiben lappangó elégületlenség meg- 
szűnni nem fog. 

Engedjék meg már most, hogy felsoroljam azokat 
a javaslatokat, a melyek az összes felszólalók vagy a 
felszólalók nagy többségének nézetével megegyeznek. A 
teendőket két csoportra lehet osztani. Az elsőbe tartoz- 
nak azok, a melyeknek megoldása a törvényhozásra és 
a kormányra vár, a másikba tartoznak azok, a melyeket 
társadalmi úton kell megoldani. 

Az első csoportnál mindenekelőtt megállapítom azt, 
hogy általános meggyőződés szerint a hatósági meg- 
bízottak működése nemcsak a törvény végrehajtását 
játszotta ki, hanem ellenkezik a nemzet erkölcsi fel- 
fogásával az, hogy a ki a nemzet vérét elvonja, azért 
díjazást kapjon és abból megélhessen. Azért kimondom, 
hogy a hatósági kivándorlási megbízottak intézménye 
eltörlendő és drákói szigorral kell különösen a külföldi 
megbízás nélkül működő titkos ügynökök itteni műkö- 
dését megakadályozni. 

Általános meggyőződése az értekezletnek, hogy a 
munkások .keresetadója azonnal eltöröltessék és az így 
támadó hiány progresszív adóval pótoltassék, a mely 
progresszív adó valamennyi termelési ágat egyenlően 
terhelje. (Élénk helyeslés.) 

A munkások olcsó táplálkozása minden lehető tör- 
vényes és társadalmi eszközzel előmozdítandó. Törvé- 
nyes eszköz volna a húsadó eltörlése azon hús után, a 
mely előreláthatólag munkásoknak juttattatik, vagy a 
mennyiben a kategorizálás nem volna lehetséges, a hús- 
adó általános eltörlése. Az ankét továbbá szükségesnek 
találja egészségügyi szempontból, hogy a sörfogyasztás 
minden eszközzel előmozdíttassék. Ezért proponálja a 

törvényhozásnak és kormánynak a legolcsóbb sörre 
nézve létező adó lényeges leszállítását és az így támadt 
hiánynak a szeszadó felemelése által való pótlását. Még 
meg kell említenem, hogy a sörfogyasztás olcsóbbá 
tétele nemcsak egészségügyi szempontból kívánatos, 
hanem kívánatos azért is, mert külföldi szakmunkások 
betelepítése, a mely egyes iparágakban nélkülözhetetlen, 
olcsó sör nélkül lehetetlen. 

Proponálja továbbá az ankét, hogy a községi adó 
terén fennálló nagy igazságtalanságok, a melyek külö- 
nösen á kisebb blrtokososztályt annyira sújtják, a lehető 
leggyorsabb idő alatt akként orvosoltassanak, hogy a 
közadózások megoszlása az egyenlő teherviselés elve 
alapján történjék. 

Kívánja az ankét egy központi osztály szervezését, 
a melyet a társadalom szervezne az államközegek 
közreműködésével ; feladatai volnának a kivándorlás 
elleni propaganda szervezése, az Amerikába kivándoroltak 
életviszonyainak, egészségügyi állapotának, az esetleges 
baleseteknek stb. figyelemmel kisérése és mindezen 
dolgoknak népszerű füzetekben az országban való ter- 
jesztése. 

Az ankét kívánja továbbá a jóléti intézmények 
szerves kifejlesztését különös tekintettel a munkások 
aggkori biztosítására, természetesen kellőleg előkészítve 
és kellő figyelemmel azon osztályok teherviselési képes- 
ségére, a melyekre az intézmény terheinek elviselése 
jutna. Kívánja az összes jóléti intézményeknek a mező- 
gazdasági viszonyoknak megfelelően a mezőgazdasági 
munkásokra való kiterjesztését. 

Szükségesnek találja az erőteljes iparfejlesztést, 
mert csak ezzel érhető el a munkabéreknek annyira 
óhajtott emelése. 

Szükségesnek találja az ingyenes állami oktatást, 
mert tapasztalt férfiak állítása szerint a munkások elé- 
gedetlenségének ez is egyik forrása. 

Még két propoziczió merült fel : az egyik a föld- 
birtok-parczel lázas és a másik a végrehajtási törvén^'' 
reformja. 

Általános meggyőződésként kimondom, hogy az 
eddigi parczellázás, a melynek czélja spekuláczió volt, 
akár egyesek, akár intézetek részéről történt, nemcsak, 
hogy a kivándorlás apasztására nem alkalmas, hanem 
egyenesen egyik kútforrása a kivándorlás növekedésé- 
nek. A parczellázást tehát minden magáningerenczia 
kizárásával állami feladattá kell tenni és a lehető- 
ség szerint a községek kötött birtoka is parczellázandó. 

Szükségesnek tartja az ankét a végrehajtási tör- 
vény olyan módosítását, a mely a házi tűzhelyet a fog- 
lalás alól mentesítse. Ha jól vagyok értesülve, az 
illető javaslat már elő is van készítve. 

Ezenkívül szükségesnek tartja az ankét az útlevél- 
ügynek a belügyminisztériumba, való központosítását, 
fenntartván azt, hogy az ország azon vidékein, a hol 
ez az intézkedés a kereskedelmi és ipari forgalmat gá- 
tolná, nevezetesen a déli megyékben és Erdélyben, ez a 
jog továbbra is a törvényhatóságokat illesse. 

Következik most a társadalmi teendők és neveze- 
tesen a munkaadók teendőinek felsorolása. 

Az első teendő, a mely a munkaadókra vár, az 
hogy munkásaiknak tiszta egészséges lakást biztosítsa- 
nak. A mennyire tudom, vidéki városokban és bánya- 
területeken ez a legnagyobb mértékben megtörténik. 

A, fővárosban azonban igen sok e tekintetben a 
teendő. Mi is indítottunk ebben az irányban akcziót, de 
az eredményről még nem számolhatok be. 

További teendő a munkások részére fogyasztási szer- 
vezetek létesítése és a munkaadók részéről való támoga- 
tása, az adminisztráczió terheinek elvállalásával és sztiksé- 
ges helyiségek rendelkezésre bocsátásával. Ez igen egész- 
séges eszme és a munkaadók eddig is sokat tettek ebben 
az irányban és bizonyára nem fognak késni, hogy a fel- 
merült eszmékből a szükséges tanulságokat a maguk 
részére levonják. Szükségesnek tartja az ankét azon 
szervezetek létesítését, a melyeknek főfeladata volna 
as ipari béko helyreállítása. Senki sem lehet, a ki ezt 
az eszmét ne helyeselné; de a mini mondottam, 
kettÖR áll a vásár. Azt hiszem, a munkaadók szer- 
veaeiéoek létesítésére elérkezett a legfőbb idő és meg 
vagyok győződve, hogy ez a szervezkedés meg fogja 
találni az utakat és módokat a béke eiőmozditására. 

Igen nagy súlyt helyez az ankét a munkisköz- 
kozvetités társadalmi szervezésére. Itt a fővárosban az 
összes szakszervezetek bevonásával központ legyen, a 
mely a vidéken fiókokat tartson fenn. E szervezet fel- 
adata a munkaalkalmakat figyelemmel kisérní és töre- 
kedni arra, hogy munkásaink lehetőleg itthon marad- 
hassanak. Számitana e2 az intézmény természetesen a 
hatóságok közreműködésére is. 

Mint nagy palliativ eszköz, felemlíti etett a munka- 
bérek emelésének kérdése. Én magam is bátor voltam 
elnöki megnyitómban arra a körülményre ráutalni, hogy 
a munkabérek emelése hatalmas eszköz a kivándorlás 
csökkentésénél. De ráutaltam arra is, hogy ennek meg- 
vannak a maga természetes határai; a határ ott van, 
a hol a mezőgazdának és iparosnak exisztenczíális alapja 
meginog. 

Különösen fontos ennek a tételnek a felismerése a 
mezőgazdaságra, mert tagadhatatlan, hogy a mezőgaz- 
daság sokkal nehezebben tudja a magasabb munkabére- 

ket a fogyasztóra áthárítani, mint az ipar. De azért 
áll a tétel az iparra is, mert ha az ipar nem jövedel- 
mező, abbahagyják és új ipar nem keletkezik, a minek 
folytán az elérendő czél még kevésbbé volna elérhető. 
A munkabérnek tehát megvan a maga természetes 
határa, a melyen túlmenni exisztencziális érdekek vészé- 
lyeztetése nélkül nem lehetséges. A bérek jelentékeny 
emelése függ az iparnak olyan fejlődésétől, a mely 
iparunkat az ausztriai iparral szemben versenyképessé 
teszi. Mert nem lehet elvitatni, hogy minden gyárnak a 
helyét, mely Magyarországon megszűnik, az osztrák 
ipar foglalja el. Óvakodnunk .kell tehát olyan rendsza- 
bályok igénybevételétől, a melyek a most létező iparnak 
fennállását vagy a további iparfejlesztést megnehezítenék 
vagy kizárnák. 

Ennek az elvnek igazságát még a legtúlzóbb szo- 
cziálisták is be kell hogy ismerjék. 

Jóléti intézmények szervezéséről is volt szó. Már 
felemlítettem azt, hogy az állam a maga részéről a bál- 
esetbiztosítással megtette az első és döntő lépést. Két- 
ségtelen dolog, hogy ezt az akcziót folytatni kell, de 
vannak jóléti intézmények, a melyekel a munkaadók a 
maguk hatáskörében kell hogy létesítsenek. Iskolák, 
kórházak és a munkások üdülését czélzó intézmények 
létesítése a munkaadóknak fő kötelessége. 

Szó volt végül a munkások életviszonyainak meg- 
ismeréséről és ezzel kapcsolatban javításáról. Itt első 
sorban utalok arra, a miről már fentebb voltam bátor 
megemlékezni, hogy minden törvényes eszközzel töre- 
kedni kell az életviszonyok drágaságának megszünte- 
tésére. Hogy milyen eszközök szükségesek, abba mi 
nem bocsátkozhatunk bele, mi csak odaállítjuk a köve- 
teléseket. Azt hiszem, a nagy drágaságot sok tekin- 
tetben enyhíteni fogja az, ha a fogyasztó közvetlen 

Összeköttetésbe jut a termelővel a sok közvetítés kizá- 
rásával. 

Meg kell tenni a hús olcsóbbítása érdekében min- 
dent, a mit állategészségügyi alapjaink megváltoztatása 
nélkül tenni lehet és ha állategészségügyi veszélyektől 
tartunk, akkor levágott állapotban kell a húsbehozatalt 
megengedni, hogy az alsóbb néposztályok ebbeli jogos 
igényei kielégíttessenek. 

Méltóztassanak megengedni, hogy felszólalásomat 
egy megjegyzéssel zárjam. Az elnöki enuncziáczióban 
mindent felölelni nem sikerült, de nem is lehet. De ennek az 
ankétnek első sorban nem is az volt a czélja, hogy konkrét 
és határozati javaslatokkal álljon elő, hanem az, hogy gon- 
dolkodásra bírja azokat a köröket, a melyeknek hivatása 
az, hogy az ország sorsát intézzék. Azok az eszmék, 
a melyek így keletkeznek, további eszméket szülnek, s 
minden irányban tettre serkentik azokat, a kiknek cse- 
lekedni kötelességük. Méltóztassanak meggyőződve lenni, 
hogy az itt felvetett eszmék egyike sem fog nyomtalanul 
elenyészni, mert gondoskodunk arról, hogy az összes 
beszédek kiadattassanak és a kormány, a törvényhozás, 
szóval minden illetékes faktor körében terjesztessenek. 
Azonkívül módunkban lesz összefoglaló emlékiratban 
mindezeket az eszméket összegyűjteni, rendszerbe foglalni 
és úgy a törvényhozásnak, mint a kormánynak benyújtani. 

Most méltóztassanak megengedni, hogy kifejezzem 
azt a reményemet, hogy ez ankéttel nem zárultak be a 
társadalom aktái. Igazolta ez az ankét, hogy a társada- 
lomban rendkívül becses erők léteznek, csak szervezésre 
és vezetésre van szükség. Van itt még közszellem, csak 
fel kell ébreszteni és kellő mederbe kell terelni. Engedjék 
meg tehát reménylenem azt, hogy ha az emlékirat kész 
lesz és újabb felhívás fog intéztetni az újabb társadalmi 
körökhöz, ez az akcziónk azzal a buzgalommal fog 

találkozni, mint a mi ezt az ankétet' jellemezte. Mert egy 
állandó központ létesítése társadalmi úton annyira szük- 
séges, hogy a mai értekezlet legbecsesebb vívmánya az 
lesz, ha megtudjuk teremteni ezt a központot, a mely- 
nek feladatává teszszük a kivándorlási kérdésnek foly- 
tonos ébrentartását és azt, hogy irányítólag hasson a 
társadalomra egyfelől, másrészt pedig a társadalom óhaj- 
tásait közvetítse ott, a hol azok meghallgatásra találhat- 
nak. (Elénk helyeslés.) 

Most még méltóztassanak megengedni, hogy első 
sorban köszönetemet fejezzem ki azért, hogy a magyar 
királyi kormány szíves volt képviselőit ide kiküldeni; a 
kiküldött uraknak melegen köszönjük szíves fáradozá- 
sukat és kérjük őket, hogy legyenek tolmácsolói az itt 
elhangzott eszméknek. 

Végül engedjék meg, hogy köszönetemet fejezzem 
ki a fővárosból és a vidékről idesereglett férfiaknak és 
hogy kifejezést adjak azon reményemnek, hogy a jövő- 
ben is fognak bennünket támogatni. (Elénk éljenzés.) 

Thirring Gusztáv: T. szakértekezlet ! Azt hiszem, 
valamennyiünk véleményét tolmácsolom, ha négy napi 
tanácskozás után megemlékezem azokról a férfiakról, a 
kikre e szakértekezlet vezetésében súlyos feladat háram- 
lott. Abban, hogy az itteni tanácskozások olyan magas 
nívón állottak, mint a melyen állottak, hogy a szőnye- 
gen lévő kérdés minden oldalról oly alapos megvitatás- 
ban részesült, jelentékeny részük van azoknak a férfiak- 
nak, a kik olyan szakértelemmel és tapintattal vezették a 
tanácskozást : elnökünk dr. Chorin Ferencz úr és Hatvány 
Deutsch Sándor alelnök úr ő méltóságaiknak. (Lelkes 
éljenzés.) Fogadják a szakértekezlet nevében hálás köszö- 
netünk kifejezését. (Hosszantartó, lelkes éljenzés.) 

Lévay Lajos báró : T. szakértekezlet ! Azt gondo- 
lom, nincs a jelenlevők között senki sem, a ki ne 

ismerné Hegedűs Lóránt t. barátomnak (Lelkes éljenzés) 
évek hosszú során át tartó lankadatlan munkáját a 
kivándorlás irodalma terén. Ha sikerülni fog megta- 
lálni azokat a módokat, a melyeken a kivándorlás, 
nemzetünk ezen óriási vérvesztesége megszüntethető 
vagy korlátozható lesz, úgy abban mindenkor jelenté- 
keny érdeme lesz Hegedűs Lorántnak. Tisztelettel indít- 
ványozom, hogy iránta való elismerésünk és hálás kö- 
szönetünk jegyzőkönyvbe iktaitassék. (Elénk éljenzés 
és taps.) 

Elnök : T. uraim ! A magam, az alelnök úr és 
dr. Hegedűs Lóránt barátom nevében fogadják hálás köszö- 
netünket azokért a meleg szavakért, a melyeket hozzánk 
intézni méltóztattak. Azok bennünket további működé- 
sünkben serkenteni fognak és ezért nem mondok önök- 
nek búcsút, hanem azzal rekesztem be az értekezletet, 
hogy: »A viszontlátásra !« (Hosszantartó lelkes éljenzés 
és taps.) 

Ülés vége ^j^2 órakor. 



